
Skeletas nr. 509 iš lėto pakėlė kiaušą ir atsimerkė. 
Nesuvokė: buvo praradęs sąmonę ar tik miegojo. Šiedu 
dalykai beveik nebesiskyrė; badas ir išsekimas jau seniai 
padarė savo. Ir vienu, ir kitu atveju kaskart nugrimzdavai į 
klampią gelmę, iš kurios, regis, niekada daugiau nebeiš- 
nirsi. 

Nr. 509 valandžiukę ramiai pagulėjo ir pasiklausė. 
Taip liepė sena lagerio taisyklė; niekada nenumanei, iš 
kurios pusės gresia pavojus, o kol kiūtojai nejudėdamas, 
vis galėjai tikėtis, kad tavęs nepastebės arba palaikys 
mirusiu - paprasčiausias gamtos dėsnis, žinomas kiekvie“ 
nam vabalui. 

 Negirdėjo nieko įtartina. Sargybiniai kulkosvai- 
dininkų bokšteliuose snūduriavo, jam už nugaros taip pat 
viskas buvo ramu. Jis atsargiai pasuko galvą ir pažvelgė 
atgal. 

Melerno koncentracijos lageris tykiai snaudė 
saulėje. Didžioji patikrinimų aikštė, kurią esesininkai 
šmaikščiai praminė šokių aikštele, buvo beveik tuščia. Tik 
ant tvirtų medinių baslių, į dešinę nuo vartų, kabojo keturi 
žmonės, už nugaros surištomis rankomis. Virvėmis jie 
buvo pakelti taip, kad nesiektų kojomis žemės. Rankos 
išnarintos. Du krematoriumo kūrikai pramogavo, mėtydami 
į juos per langą anglies gabaliukus, tačiau nė vienas iš 
keturių nejudėjo. Jie jau pusvalandį kabojo ant kryžių ir 
dabar buvo be sąmonės. 

Darbo lagerio barakai stūksojo tušti; užlagerinės 
darbo komandos dar negrįžusios. Keliuose šmižinėjo 
keletas žmonių, budinčių barakuose. Prie didžiųjų vartų, 
kairėje pusėje, priešais karcerį, sėdėjo SS šarfiureris 
Broieris. Įsaulyje jam buvo pastatytas apvalus staliukas ir 
pintas krėslas, ir Broieris gurkšnojo kavą. Gera pupelių 
kava 1945 metų pavasarį pasitaikydavo retai; bet Broieris 
ką tik pasmaugė du žydus, jau pusantro mėnesio puvusius 
karceryje, ir manė tai esant humanišką darbą, vertą atlygio. 

Virtuvės kapas* prie kavos jam atsiuntė dar ir lėkštę su 
boba. Broieris valgė lėtai, pasigardžiuodamas; ypač jis 
mėgo razinas be kauliukų, kurių buvo gausiai primaišyta į 
tešlą. Vyresnysis žydas suteikė jam nedaug malonumo; 
bet jaunesnysis pasirodė atsparesnis; jis ilgokai spardėsi 
ir gargaliavo. Broieris tingiai nusiviepė ir įsiklausė į tols- 
tančius muzikos garsus; už daržo repetavo lagerio ka- 
pela. Ji grojo valsą “Rožės iš Pietų", mėgstamiausią 
komiendanto, oberšturmbanfiurerio Noibauerio, kūrinį. 

Nr. 509 gulėjo kitoje lagerio pusėje, netoli grupės 
medinių barakų, kuriuos nuo didžiojo darbo lagerio skyrė 
spygliuotos vielos tvora. Juos vadino Mažuoju lageriu. 

„Čia buvo laikomi tie kaliniai, kurie buvo per silpni dirbti. 
Juos čia laikė, kad numirtų. Beveik visi mirdavo greitai, 
tačiau naujų atvykdavo, aniems dar nespėjus išleisti 
paskutinio kvapo, taigi barakai nuolat būdavo perpildyti. 
Dažnai mirštantieji gulėdavo kits ant kito tarp gultų arba 
paprasčiausiai dvėsdavo lauke. Melernas neturėjo dujų 
kamerų. Komendantas tuo itin didžiavosi. Jis mielai aiš- 
kindavo, kad Melerne mirštama sava mirtimi. Oficialiai 
Mažasis lageris vadinosi sušvelninto režimo skyriumi; tačiau 
tik nedaugeliui užtekdavo atsparumo ištverti sušvelnintą 
režimą ilgiau nei vieną dvi savaites. Maža atkakli tokių 
kalinių grupelė glaudėsi 22-jame barake. Su juodojo 
humoro likučiais ji titulavo save veteranais. Nr. 509 taip 
pat buvo iš jų. | Mažąjį lagerį jį atgabeno prieš keturis 
mėnesiusir tai, kad jis vis dar gyvas, jam pačiam regėjosi 

stebuklas. 

Juodi krematoriumo dūmai slinko lagerio link. Vė- 
jas guldė juos žemėn, ir mutulai šliaužė žemai virš barakų. 
Kvapas riebus ir salsvas, verčiantis vemti. Nr. 509 niekaip 
nevaliojo prie jo priprasti; net ir per dešimt lageryje praleistų 
metų. Siandien degė dviejų veteranų likučiai: laikrodininko 
Jano Sibelskio ir universiteto profesoriaus Joelio 
Buksbaumo. Abu pasimirė 22-jame barake ir per pietus 


* Kapas - koncentracijos lageryje iš kalinių tarpo paskirtas 
prižiūrėtojas (čia ir toliau - vert. past.). 

buvo atiduoti į krematoriumą, Buksbaumas, tiesa, ne vi- 
sas: trūko trijų pirštų, septyniolikos dantų, kojų pirštų 
nagų ir dalies varpos; Buksbaumas jų neteko, kai jį auklėjo, 
kad taptų naudingu žmogumi. Per kultūros vakarus SS 
kareivinėse istorija su varpa keldavo daug juoko. Idėja 
priklausė šarfiureriui Giunteriui Šteinbreneriui, tik neseniai 
atvykusiam į lagerį, Ji buvo paprasta kaip ir visi didieji 
sumanymai - itin koncentruotos druskos rūgšties injekcija, 
ir viskas. Šteinbreneris išsyk pelnė draugų pagarbą. 

Kovo popietė pasitaikė švelni, ir saulė jau šiek tiek 
šildė, tačiau nr. 509 šalo, nors vilkėjo ne tik savais, bet ir 
trijų kitų Žmonių drabužiais - Jozefo Bucherio švarku, 
sendaikčių pirklio Lėbentalio paltu ir sudriskusiu Joelio 
Buksbaumo megztiniu, kurį barakas spėjo išgelbėti, prieš 
atiduodant lavoną. Tačiau kai esi metro septyniasdešimt 
aštuonių centimetrų ūgio, o nesveri nė septyniasdešimties 

Nr. 509 turėjo teisę pagulėti pusvalandį saulutėje. 
Tada privalėjo grįžti į baraką, atiduoti skolintus drabužius 
bei savąjį švarką, ir laukan eidavo kitas. Veteranai taip 
sutarė, kai baigėsi šalčiai. Kai kurie jau nebenorėjo. Buvo 
per daug išsekę ir po žiemos kančių tetroško ramiai numirti; 
tačiau Bergeris, kameros seniūnas, užsispyrė, kad visi, 
kurie dar pajėgė šliaužti, nūnai šiek tiek pakvėpuotų grynu 
oru. Dabar buvo Vesthofo eilė, paskui Bucherio. Lėbentalis 
atsisakė, jis turėjo geresnį užsiėmimą. 

Nr. 509 vėl atsigręžė. Lageris buvo įrengtas 
aukštumoje, ir dabar per spygliuotą vielą jis galėjo matyti 
miestą. Miestas stovėjo slėnyje, gerokai žemiau lagerio, o 
virš stogų stogelių kilo bažnyčių bokštai. Senas miestas 
su daugybe sakėsi ir pylimų, su liepų alėjomis ir 
kreivomis gatvelėmis. Siaurinėje dalyje - naujamiestis su 
platesnėmis gatvėmis, centrine geležinkelio stotimi, nuo- 
mojamaisiais namais, fabrikais ir metalurgijos gamyklomis, 
kuriose dirbo komandos iš lagerio. Upė čia darė vingį, O 
vandenyje atsispindėjo tiltai ir debesys. | 

Nr. 509 nuleido galvą. Tik valandžiukę teįsteng- 


7 


davo laikyti ją iškėlęs. Kiaušas sunkus, kai iš kaklo rau- 
menų likę vieni siūlai; o slėnyje rūkstančių kaminų vaizdas 
tik didino alkį. Alkį smegenyse - ne tik skrandyje. Per 
kelerius metus skrandis prie jo priprato ir nejuto nieko 
daugiau, tik nuolatinį buką troškimą. Alkis smegenyse 
buvo kur kas blogiau. Jis keldavo haliucinacijas ir niekada 
nepailsdavo. Jis įsigrauždavo net į miegą. Žiemą nr. 509 
tris mėnesius vargo, kol atsikratė keptų bulvių vaizdinio. 
Užuosdavo jas visur, net išvietės smarvėje. O dabar 
lašiniai. Lašiniai su kiaušiniene. 

Pažvelgė į nikeliuotą laikrodį, gulintį šalimais ant 
žemės. Jį paskolino Lėbentalis. Laikrodis buvo barako 
brangenybė; lenkas Julius Zilberis, jau seniai amžiną atilsį, 
prieš kelerius metus slapčia atsinešė jį į lagerį. Pagal 
laikrodį nr. 509 turėjo dar dešimt minučių; tačiau jis vis 
tiek nusprendė šiiaužti atgal į baraką. Nenorėjo vėl užmigti. 
Niekada nežinojai, ar pabusi. Dar kartą atsargiai nužvelgė 
lagerio taką. Ir dabar nepastebėjo nieko, kas būtų galėjęs 
reikšti pavojų. Tiesą sakant, pavojaus jis ir nelaukė. At- 
sargumas veikiau buvo seno lagerio vilko įprotis, o ne 
tikra baimė. Dėl dizenterijos Mažajam lageriui buvo pa- 
skelbtas nekontroliuojamas karantinas, ir esesininkai retai 
čia teužsukdavo. Be to, paskutiniais metais kontrolė visa- 
me lageryje labai susilpnėjo. Karas buvo juntamas vis 
labiau, ir dalį esesininkų, lig tol didvyriškai kankinusių ir 
žudžiusių tik beginklius kalinius, pagaliau išsiuntė į frontą. 
Dabar, 1945 metų pavasarį, lageryje teliko trečdalis 
ankstesniųjų SS dalinių. Lagerio vidaus administraciją 
jau senokai tvarkė beveik vieni kaliniai. Kiekvienas barakas 
turėjo bloko seniūną ir keletą kamerų seniūnų; darbo 
komandos klausė kapų ir brigadininkų, o visas lageris - 
lagerio seniūno. Visi buvo belaisviai. Juos prižiūrėjo lagerio, 
blokų ir komandų vadai - esesininkai. Iš pradžių lageryje 
kalėjo vien politiniai kaliniai; bet bėgant metams, čionai 
atkėlė daugybę paprastų nusikaltėlių iš perpildytų miesto 
ir provincijos kalėjimų. Grupės skyrėsi tik spalva medžiagos 
trikampių, kartu su numeriais prisiūtų prie visų belaisvių 


drabužių. Politinių trikampiai buvo raudoni; kriminalinių - 
žali. Žydai dar nešiojo geltoną trikampį, ir abu trikampiai 
sudarė Dovydo žvaigždę. | 

Nr. 509 paėmė Lėbentalio paltą ir Jozefo Bucherio 
švarką, užsimetė juos ant peties ir ėmė šliaužti barako 
link. Jautė didesnį nuovargį nei paprastai. Net šliaužti 
buvo sunku. Vos pašliaužus, po juo pradėjo suktis žemė. 
Sustojo, užsimerkė ir ėmė giliai kvėpuoti, kad atsigautų. 
Tą pačią akimirką užkaukė miesto sirenos. 

Iš pradžių kaukė tik dvi. Po kelių sekundžių jų 

daugėjo, o tada atrodė, tarsi apačioje būtų kaukęs 
sas miestas. Jis kaukė nuo stogų ir iš gatvių, iš bokštų ir 
fabrikų, be jokios priedangos jis plytėjo saulėje, iš pažiū- 
ros niekas ten nejudėjo, ir staiga užkaukė it paraližuo- 
tas žvėris, regintis žūtį, bet negalintis pabėgti; staugė 
sirenomis ir garo kaukliais dangui, kuriame viešpatavo 
ramybė. 

Nr. 509 tučtuojau susigūžė. Buvo draučžiama 
išeiti iš barako per oro pavojų. Būtų galėjęs mėginti stotis 
ir bėgti, tačiau neturėjo tiek jėgų, kad būtų įstengęs greitai 
judėti, o barakas buvo per toli; be to, naujas dirglus 
sargybinis jau galėjo į jį šauti Kiek galėdamas greičiau 
nr. 509 pašliaužė porą metrų atgal iki negilios įdubos, 
įsispraudė į ją ir užsitraukė ant savęs skolintus drabužius. 
Atrodė, lyg būtų sukniubęs nebegyvas. Tai pasitaikydavo 
dažnai ir nekėlė įtarimo. Šiaip ar taip, pavojus ilgai ne- 
truksiąs. Paskutiniais mėnesiais oro pavojus mieste skelb- 
davo kas antrą dieną, bet niekada nieko neatsitikdavo. 
Lėktuvai visada skrisdavo tolyn, Hanoverio ir Berlyno pu- 
sėn. 
| Įsijungė lagerio sirenos. Po kurio laiko pavojaus 
signalas vėl pasikartojo. Kaukimas garsėjo ir tilo, tarsi ant 
milžiniškų gramofonų būtų sukęsi išdilusios plokštelės. 
Lėktuvai artėjo prie miesto. Nr. 509 ir šitai Žinojo. Jo tai 
nejaudino. Jo priešas buvo pirmas kulkosvaidininkas, kuris 
pastebės, jog jis gyvas. Kas dėjosi už spygliuotos vielos, 
jam nerūpėjo. 


Jis sunkiai alsavo. Troškus oras po paltu virto 
juoda vata, kuri vis tirštėjo ir tirštėjo. Jis gulėjo įduboje 
tarsi kape - ir pamažu jam ėmė vaidentis, jog tai iš tiesų jo 
kapas, jog jis niekada nebevaliosiąs atsikelti, jog šįsyk 
viskas baigta, jis liksiąs čia ir mirsiąs, pagaliau įveiktas 
paskutiniojo silpnumo, su kuriuo taip ilgai kovojo. Bandė 
gintis, bet tai ne ką padėjo, tik dar aiškiau pajuto tą 
jausmą, keistai nuolankų laukimą, kuris plėtėsi jame, jame 
ir už jo, tarsi viskas staiga imtų laukti - lauktų miestas, 
lauktų oras, net šviesa lauktų. Panašiai kaip prieš 
prasidedant saulės užtemimui, kai spalvos jau įgauna 
švino atspalvį ir miglotą tamsaus, negyvo pasaulio nuojautą 
- tuštuma, bežadis laukimas, aplenks dar kartą mirtis ar 
jau ne. 


ARA 


Smūgis nebuvo stiprus; tačiau jis buvo nelauktas. 
Ir pasiekė iš tos pusės, kuri atrodė saugesnė už bet kurią 
kitą. Nr. 509 pajuto jį kaip smarkų stuktelėjimą, iš žemės 
gelmės tiesiai į pilvą. Tuo pat metu miesto kauksmą 
nustelbė aukštas, metalinis ūžesys, pašėlusiai stiprėjantis, 
panašus į sirenų garsą, ir kartu visiškai kitoks. Nr. 509 
nesuvokė, katras pirmesnis - smūgis iš žemės ar ūžesys ir 
trenksmas po jo - bet suvokė, kad to nebuvo nei per vieną 
ankstesnį oro pavojų, o kai dabar tai pasikartojo, arčiau ir 
smarkiau, virš jo ir po juo, nr. 509 suvokė ir tai, kas čia 
galėtų būti: lėktuvai pirmą kartą nepraskrido pro šalį. 
Miestą bombardavo. | 

Žemė vėl ėmė drebėti. Nr. 509 atrodė, lyg jį būtų 
daužę galingomis požeminėmis guminėmis lazdomis. Stai- 
ga jis visai išsiblaivė. Mirtiną nuovargį kaip ranka nuėmė. 
Kiekvienas stuktelėjimas iš po žemės atsiliepdavo jo są- 
monėje. Kurį laiką jis dar gulėjo ramiai - paskui, beveik 
nesuvokdamas, ką daro, atsargiai ištiesė ranką į priekį ir 
tiek kilstelėjo paltą nuo veido, kad pro plyšį galėtų stebėti 
apačioje esantį miestą. 

O kaip tik tą akimirką apačioje lėtai ir vaizdingai 
išsiskyrė ir į orą pakilo geležinkelio stotis. Atrodė beveik 
gražu, kaip virš parko medžių 'sklendžia ir už jų išnyksta 
auksinis kupolas. Regis, sunkieji sprogimai - tai visai kas 
kita: viskas vyko per daug lėtai, o zenitinės patrankos 
tratėjimas ištirpo nelyginant terjero skalijimas prieš griaus- 
mingą didžiulio dogo lojimą. Po kito galingo smūgio ėmė 
svirti vienas iš Šv. Kotrynos bažnyčios bokštų. Ir jis 
griuvo labai pamažu, o griūdamas pamažu subyrėjo į 
gabalus - tarsi viskas būtų vykę sulėtintame filme, o ne 
tikrovėje. 

Tarp namų dabar it grybai dygo dūmų fontanai. 
Nr. 509 vis dar neatrodė, kad čia kažkas griaunama; 
apačioje žaidė nematomi milžinai, ir tiek. Nenukentėjusiose 
miesto dalyse iš kaminų kaip ir anksčiau vinguriavo dūmai; 
upėje kaip ir anksčiau atsispindėjo debesys, o zenitinės 
patrankos debesėliai supo dangų ir darė jį panašų į naivią 
pagalvėlę su yrančiomis siūlėmis ir pro jas Iendančiais 
pilkšvais medvilnės gumuliukais. | 

Viena bomba nukrito toli už miesto, į pievas, kurios 
driekėsi aukštyn, lagerio link. Nr. 509 vis dar nejautė 
baimės; viskas vyko per daug toli nuo to siauro pasaulėlio, 
kurį jis pažinojo. Bijoti reikėjo į akis arba kiaušelius 
gesinamų cigarečių, bado savaičių karceryje, akmeniniame 
karste, kur nei atsistosi, nei atsigulsi, ožio, ant kurio 
daužydavo inkstus; kankinimų kameros kairiajame prie- 
state prie vartų - Šteinbrenerio, Broierio, lagerio vado 
Vėberio, bet ir tai jau priblėso nuo to laiko, kai jį perkėlė į 
Mažąjį lagerį. Reikėjo gebėti greitai užmiršti, kad turėtum 
jėgų išgyventi. Be to, per dešimt kankinimo metų Melerno 
koncentracijos lageris mažumėlę pailso - net naujokui 
idealistui esesininkui pamažu atsibosdavo kankinti skele- 
tus. Jie per mažai tverdavo ir ne kažin kaip reaguodavo. 
Tik kai lagerį papildydavo tvirti, kęsti pajėgiantys belais- 
viai, kartais dar atgydavo senas patriotų įkarštis. Tada 
naktimis vėl girdėdavai įprastą staugimą, o eiliniai ese- 
sininkai atrodydavo šiek tiek guvesni nei po gero kiaulienos 

kepsnio su bulvėmis ir raudonaisiais gūžiniais kopūstais. 
Bet šiaip jau per karą lageriai Vokietijoje tapo kone 
humaniški. Žmones tik nuodydavo dujomis, užmušinėdavo, 
šaudydavo arba nuvarydavo nuo koto irtada numarindavo 
badu. Kad retsykiais krematoriume su lavonais su- 
degindavo ir kokį gyvą, atsitikdavo veikiau iš persidirbimo 
ir dėl to, kad kai kurie skeletai ilgai nejudėdavo, o ne iš 
piktos valios. Tai pasitaikydavo ir tada, kai masiškai 
likviduojant vienus, skubiai reikėdavo padaryti vietos 
kitiems, naujai atvykstantiems. Net ir nepajėgiančius dirbti 
Melerne marino badu ne itin griežtai; Mažajame lageryje 
vis atsirasdavo ko nors valgoma, o veteranai, tokie kaip 
nr. 509, įsigudrino pasiekti rekordų ir išgyventi. 


*xk+* 


Ūmai bombardavimas liovėsi. Tebešėlo tik zenitinė 
patranka. Nr. 509 dar labiau kilstelėjo paltą, taip, kad 
matytų artimiausią kulkosvaidininkų bokštelį. Aikštelė buvo 
tuščia. Jis pažvelgė į dešinę, paskui į kairę. Ir ten matė 
bokštelius be sargybinių. Eiliniai esesininkai nusikabarojo 
žemyn ir saugiai pasislėpė; netoli kareivinių jie turėjo puikią 
priešlėktuvinės apsaugos slėptuvę. Nr. 509 nusimetė paltą 
ir prišliaužė prie spygliuotos vielos. Pasirėmė ant alkūnių 
ir įsistebeilijo į slėnį. 

Visas miestas degė. Tai, kas ką tik atrodė žais- 
mingai, per tą laiką virto tuo, kuo iš tiesų buvo: ugnimi ir 
griuvėsiais. Geltoni ir juodi dūmai tarpo gatvėse ir rijo 
namus it milžiniškas pražūties moliuskas. Liepsnos kaišiojo 
liežuvius. Nuo stoties kilo didžiulis kibirkščių stulpas. 
Sugriautas Šv. Kotrynos bažnyčios bokštas blykčiojo, tarsi 
blausūs žaibai jį laižė liepsnos liežuviai. Nerūpestingai, lyg 
nieko nebūtų įvykę, apgaubta aukso aureolės už miesto 
švietė saulė, ir atrodė beveik kraupu, kad baltai žydras 
dangus toks pat gražus kaip ir anksčiau ir kad miškai ir 
kalvų grandinės dunkso aplinkui ramūs ir abejingi, 

nutvieksti švelnios šviesos - tarsi miestas vienui vienas 
būtų prakeiktas nežinomu baisiu nuosprendžiu. 

Nr. 509 spoksojo žemyn. Spoksojo Žemyn, 
pamiršęs visą atsargumą. Miestą pažinojo tik per spygliuotą 
vielą, niekada nebuvo jame lankęsis; bet per tuos dešimt 
metų, praleistų lageryje, miestas jam tapo kažkuo 
svarbesniu, nei paprastas miestas. 


*x*+* 


Iš pradžių miestas atrodė esąs veik nepakeliamas 
prarastos laisvės simbolis. Diena po dienos nr. 509 žvelgė 
vado Vėberio specialiai apdorotas, nebepajėgė net 
pašliaužti; žiūrėjo į jį, į jo bažnyčias ir namus, kai 
išnarintomis rankomis kabojo ant kryžiaus; žiūrėjo į jį ir į 
baltus laivus upėje, į automobilius, važiuojančius į pavasarį, 
tada, kai šlapinosi krauju iš sudaužytų inkstų... jam perštėjo 
akis, kai žiūrėjo į miestą, ir žiūrėti į miestą buvo kančia, 
prisidedanti prie visų kitų lagerio kančių. 

Paskui jis ėmė nekęsti miesto. Laikas ėjo, o ten 
niekas nesikeitė, nesvarbu, kas dėjosi čia, viršuje. Miesto 
viryklių dūmai kiekvieną dieną kilo vis aukščiau, nepai- 
sydami krematoriumo dūmų; miesto sporto aikštelės links- 
mai šurmuliavo, o tuo tarpu šimtai užguitų padarų garga- 
liuodami mirė lagerio šokių aikštelėje... būriai atostogomis 
besidžiaugiančių Žmonių kiekvieną vasarą traukdavo iš 
miesto į miškus, o tuo tarpu kalinių kolonos tempė iš 
akmens skaldyklų savo mirusiuosius ir nužudytuosius; jis 
nekentė miesto, nes manė, kad šis visiems laikams užmiršo 
jį ir kitus kalinius. į 

Pagaliau užgeso ir neapykanta. Kova už duonos 
plutą tapo svarbesnė už visa kita... taip pat ir suvokimas, 
kad neapykanta ir prisiminimai gali pražudyti suluošintą 
Aš lygiai kaip ir skausmas. Nr. 509 išmoko užsisklęsti 
savyje, užsimiršti ir nesirūpinti niekuo, išskyrus pliką 

egzistenciją valanda po valandos. Miestui jis tapo abejin- 
gas, o nesikeičiantis miesto vaizdas miglotai simbolizavo 
tik tai, kad ir jo likimas jau nebepasikeis. 

O dabar miestas degė. Nr. 509 jautė, kaip dreba 
nutirpusios rankos. Mėgino suturėti drebulį, bet neįstengė; 
drebulys tik sustiprėjo. Staiga jame viskas pakriko ir 
prarado ryšį. Skaudėjo galvą, lyg ji būtų buvus tuščia, o 
joje kažkas būtų būgnijęs. 

Užsimerkė. Sito nenorėjo. Nenorėjo vėl šito pri- 
siminti. Jis sutrypė ir palaidojo visas viltis. Nuleido 
rankas ant žemės ir įsikniaubė veidu. Miestas jam 
nerūpėjo. Norėjo, kad nerūpėtų. Norėjo, kad saulė kaip ir 
anksčiau šviestų ant purvino pergamento, kuris buvo 
užtemptas ant jo kiaušo ir vadinosi oda; norėjo kvė- 
puoti, traiškyti utėles ir nemąstyti - taip, kaip jau seniai 
darė. 

Nevaliojo. Drebulys viduje nesiliovė. Apsivertė 
aukštielninkas ir išsitiesė. Dabar virš jo plytėjo dangus su 
debesėliais nuo zenitinės patrankos šūvių. Jie greitai 
sklaidėsi ir nyko nuo vėjo. Nr. 509 pagulėjo taip valan- 
džiukę, bet ir šito ilgiau nepajėgė kęsti. Dangus virto 
mėlyna ir balta bedugne, į kurią jis, regis, lėkė. Nr. 509 
apsisuko ir atsisėdo. Dabar nebežiūrėjo į miestą. Ziūrėjo į 
lagerį, ir pirmą kartą žiūrėjo į jį taip, tarsi būtų laukęs iš jo 
pagalbos. 

Barakai kaip ir anksčiau snaudė saulėje. Šokių 
aikštelėje ant kryžių tebekabojo keturi žmonės. Šarfiureris 
Broieris dingo, bet dūmai iš krematoriumo vis dar rūko; tik 
jau ne tokie tiršti. Arba dabar degino vaikus, arba gavo 
įsakymą baigti darbą. 

Nr. 509 prisivertė viską gerai apžiūrėti. Tai buvo 
jo pasaulis. Šio pasaulio nekliudė nė viena bomba. Jis 
plytėjo čia, nepermaldaujamas kaip visados. Nr. 509 valdė 
tik šis pasaulis; anas, anapus spygliuotos vielos, jam 
nerūpėjo. | 

Staiga nutilo zenitinė patranka. Nr. 509 pajuto tai, 
lyg būtų sprogęs jį glaudžiai spaudžiantis triukšmo žiedas. 

Akimirką jam netgi pasirodė, jog jis sapnavo, o dabar 
nubudo. Ūmai atsigręžė. 

Ne, nesapnavo. Apačioje degė miestas. Dūmai ir 
griuvėsiai, o jam tai vis dėlto šiek tiek rūpėjo. Neskyrė, į ką 
pataikė bombos, regėjo tik dūmus ir ugnį, visa kita susiliejo, 
bet ir neturėjo reikšmės: miestas degė, degė miestas, 
kuris atrodė nepakeičiamas, nepakeičiamas ir nesu- 
griaunamas kaip ir lageris. 


*x*++* 


Nr. 509 susigūžė. Staiga jam pasivaideno, kad 
nuo visų už jo esančių bokštelių į jį nukreipti visi lagerio 
kulkosvaidžiai. Jis apsidairė. Nieko neįvyko. Bokšteliai tušti 
kaip ir pirma. Ir takuose nieko nematė. Bet tai nieko 
negelbėjo - pašėlusi baimė pagavo jį it ranka už pakarpos 
ir ėmė purtyti. Jis nenorėjo minti! Ne dabar! Tik jau ne 
dabar! Mikliai čiupo savo drabužius ir nušliaužė atgal. 
Bešliauždamas susipainiojo Lėbentalio palte, sudejavo, 
nusikeikė, išplėšė paltą sau iš po kelių ir toliau šliaužė 
barako link, paskubomis, didžiai susijaudinęs ir sutrikęs - 
tarsi būtų bėgęs nuo dar kažko, ne vien nuo mirties. 


- 22-asis barakas turėjo du galus, kuriems vadovavo 
po du kamerų seniūnus. Antroje antrojo galo sekcijoje 
glaudėsi veteranai. Tai buvo siauriausioji ir drėgniausioji 
dalis, bet veteranus tai ne itin jaudino; jiems tik rūpėjo 
gulėti draugėje. Kiekvienam iš jų draugė teikė daugiau 
jėgų priešintis. Mirtimi užsikrėsdavai kaip šiltine, ir pavieniui 
norom nenorom pasiduodavai visuotiniam dvėsimui. Drau- 
gėje geriau sekėsi atsispirti. Kai kas nors prarasdavo viltį, 
draugai padėdavo ištverti. Veteranai Mažajame lageryje 
gyveno ilgiau ne todėl, kad turėjo daugiau valgyti; jie 
gyveno, nes išsaugojo paskutinę kruopelytę atsparumo. 

Nūnai veteranų kampe gulėjo šimtas trisdešimt 
keturi skeletai. Vietos buvo tik keturiasdešimčiai. Lovas 
atstojo lentos, iš kurių sukalti keturių aukštų gultai. Pliki 
arba užkloti senais pūvančiais šiaudais. Buvo kelios 
purvinos antklodės, dėl kurių, mirus jų savininkams, 
kiekvieną sykį užvirdavo nuožmi kova. Ant kiekvieno gulto 
gulėjo mažiausiai trys keturi žmonės. Net skeletams trūko 
vietos; mat pečių ir dubens kaulai nesusitraukia. Vietos 
šiek tiek padaugėdavo, gulint ant šono, susispaudus kaip 
silkėms; bet vis tiek ganėtinai dažnai nakčia pasigirsdavo 
duslus bumbtelėjimaas, kai kas nors per miegus nukris- 
davo nuo lovos. Daugelis miegodavo tupėdami, o lai- 
mingųjų gulto kaimynai numirdavo iš vakaro. Tada la- 
vonus išnešdavo, o tasai, kuriam nusišypsojo laimė, 
vieną naktį gaudavo patogiau išsitiesti, kol ateis nauja 
pamaina. 

Veteranai užsiėmė kampą į kairę nuo durų. Jų dar 
liko dvylika. Prieš du mėnesius jų buvo keturiasdešimt 
keturi. Juos nužudė žiema. Visi žinojo, jog tai paskutinė 
pakopa; maisto davinys nuolat mažėjo, o kartais dieną ar 
dvi iš viso neduodavo valgyti; po to lauke atsirasdavo 
krūvos lavonų. 

Vienas iš dvylikos buvo beprotis ir įsivaizdavo esąs 
vokiečių aviganis. Jis neturėjo ausų; ausis jam per treni- 
ruotes nuplėšė esesininkų šunys. Jauniausiasis veteranas 
vadinosi Karelas, berniukas, kilęs iš Čekoslovakijos. Jo 
tėvai buvo mirę; o jų palaikai patręšė vieno dievobaimingo 
valstiečio iš Vestlagės kaimo bulvių lauką. Mat sudegintųjų 
palaikus kremąatoriume supildavo į maišus ir pardavinėdavo 
kaip dirbtines trąšas. Pelenuose daug fosforo ir kalcio. 
Karelas nešiojo raudoną politinio kalinio ženklą. Jam ėjo 
dvylikti. 

Vyriausiajam veteranui buvo septyniasdešimt dveji. 
Žydas, kovojantis už savo barzdą. Nešioti barzdą liepė jo 
tikėjimas. Esesininkai draudė auginti barzdą, bet vyriškis 
vis bandė ir bandė ją želdintis. Darbo lageryje jį už tai 
kiekvieną kartą guldydavo ant ožio ir daužydavo. Mažajame 


16 


lageryje jam sekėsi geriau. Esesininkams nebe taip rūpėjo, 
kaip čia laikomasi taisyklių, ir Mažąjį lagerį jie tikrindavo 
retai; jie per daug bijojo utėlių, dizenterijos, šiltinės ir 
tuberkuliozės. Lenkas Julius Zilberis praminė senį Ahas- 
veru, nes šis pergyveno beveik tuziną koncentracijos la- 
gerių Olandijoje, Lenkijoje, Austrijoje ir Vokietijoje. Per tą 
laiką Zilberis mirė šiltine ir žydėjo raktažole komendanto 
Noibauerio, gaunančio pelenus už dyka, sode; o Ahasvero 
pravardė išliko. Mažajame lageryje senio veidas susiraukš- 
lėjo, bet barzda užaugo ir joje veisėsi bei tarpo ištisos 
kartos atsparių utėlių. 

Sekcijos kameros seniūno pareigas ėjo buvęs 
gydytojas dr. Efraimas Bergeris. Jis daug reiškė kovoje su. 
mirtimi, glaudžiai supančia baraką. Žiemą, kai paslydę 
ant Iedo skeletai pargriūdavo ir susilaužydavo kaulus, 
Bergeris kai kuriems sugebėdavo uždėti įtvarus ir juos 
išgelbėti. Į ligoninę iš Mažojo lagerio nieko nepriimdavo; 
ligoninėje gydė tik darbingus Žmones ir įžymybes. O ir 
ledas Didžiajame lageryje žiemą nebuvo toks baisus; 
pačiomis pavojingiausiomis dienomis taką pabarstydavo 
pelenais iš krematoriumo. Ne dėl to, kad būtų rūpinęsi 
belaisviais, o tam, kad išsaugotų tinkamą darbo įėgą. 
Nuo tada, kai ir konclageriams teko visuotinė darbo prie- 
volė, į tai ėmė kreipti daugiau dėmesio. Šiaip ar taip, 
pusiausvyros dėlei kalinius greičiau nuvarydavo nuo koto. 
Nuostoliai nieko nereiškė; kasdien suimdavo užtektinai 
Žmonių. 

Bergeris buvo vienas iš nedaugelio belaisvių, 
turinčių leidimą išeiti iš Mažojo lagerio. Jau kelios savaitės 
jis dirbo krematoriumo lavoninėje. Apskritai kamerų se- 
niūnai neprivalėjo dirbti, tačiau gydytojų trūko; todėl įį ir 
pasiuntė. Barakui tai apsimokėjo. Per ligoninės kapą, kurį 
Bergeris pažinojo jau anksčiau, jam kartais pavykdavo 
gauti skeletams lizolio, vatos, aspirino ir panašių dalykų. 
Taip pat Bergeris turėjo buteliuką jodo, kurį slėpė po savo 
šiaudais. 

Bet svarbiausias veteranas buvo Leo Lėbentalis. 

Lėbentalis turėjo slaptų ryšių darbo lagerio “juodojoje 
rinkoje“, o pasak šnekų, net ir už lagerio. Niekas gerai 
nežinojo, kaip jis tai daro. Žinojo tik tiek, kad čia įsi- 
painiojusios dvi kekšės iš “Šikšnospamio" restorano, esan- 
čio už miesto. Kalbėjo, kad įsipainiojęs ir vienas esesi- 
ninkas; bet tai vieni gandai. O Lėbentalis nieko nepasako- 
jo. 

Jis prekiavo viskuo. Per jį galėjai gauti nuorūkų, 
kokią morką, kartais bulvių, atliekų iš virtuvės, kaulą, O 
kartkartėmis ir riekę duonos. Lėbentalis nieko neapgau- 
dinėjo; jis tik rūpinosi apyvarta. Niekada jam nekilo minties 
paslapčiomis rūpintis tik savimi. Jo gyvastį palaikė pati 
prekyba, o ne daiktai, kuriais prekiavo. 


**++* 


Nr. 509 įšliaužė pro duris. Saulės spinduliai, įkypai 
krintantys jam ant pakaušio, nutvieskė ausis. Geltonos 
kaip vaškas, jos minutėlę nušvito abipus tamsios gal- 
vos. 

- Miestą bombardavo, - pranešė jis šnopuoda- 
mas. 

Niekas neatsiliepė. Nr. 509 dar nieko nejįžiūrėjo; 
grįžus iš lauko šviesos, barake rodės tamsu, nors į akį 
durk. Jis užmerkė akis ir vėl atsimerkė. 

- Miestą bombardavo, - pakartojo. - Ar negirdėjo- 
te? 

Ir šįsyk niekas neatsiliepė. Dabar nr. 509 prie 
durų išvydo Ahasverą. Šis sėdėjo ant žemės ir glostė 
Aviganį. . Aviganis urzgė: jis bijojo. Susivėlę plaukai krito 
ant randuoto veido, o pro juos blizgėjo išgąsčio kupinos 
akys. 

- Audra, - murmėjo Ahasveras. - Čia tik audra! 
Ramiai, Volfai... ramiai! 

Nr. 509 nuropojo gilyn į baraką. Nesuvokė, kodėl 
kiti tokie abejingi. 

- Kur Bergeris? - paklausė. 

- Krematoriume. 

Padėjo žemėn paltą ir švarką. 

- Ar kas nors eisite į lauką? 

Pažvelgė į Vesthofą su Bucheriu. Šie neatsakė. 

- Juk žinai, kad negalima, - pagaliau pratarė Ahas- 
veras. - Kol pavojus. 

- Pavojus praėjo. 

- Dar ne. 

- Jau. Lėktuvai nuskrido. Jie bombardavo mies- 
tą. 

- Jau sakei, - suniurzgė kažkas iš tamsos. 

Ahasveras pakėlė gavą. | 

- Už bausmę jie, ko gero, sušaudys kokią dešimtį 
kitą mūsiškių. | 

- Sušaudys? - Vesthofas sukrizeno. - Nuo kada gi 
jie ėmė šaudyti? 

Aviganis lojo. Ahasveras įj laikė. 

- Olandijoje po antskrydžio jie paprastai sušau- 
dydavo dešimt arba dvidešimt politinių saus) Kad nekiltų 
kvailų idėjų, sakydavo. 

- Čia ne Olandija. 

- Žinau. Tik sakau, kad Olandijoje šaudydavo. 

- Šaudydavo! - Vesthofas niekinamai prunkštelėjo. 
- Ar tu koks kareivis, kad turi tokių pretenzijų. Čia karia ir 
užmušinėja. 

- Galėtų ir šaudyti, dėl įvairumo. 

- Užčiaupkit savo prakeiktas srėbtuves, - iš tamsos 
riktelėjo tas pats vyriškis. 

Nr. 509 įsitaisė šalia Bucherio ir užsimerkė. Vis 
dar regėjo dūmus virš degančio miesto ir jautė duslų 
sprogimų dundesjį. 

- Kaip manote, ar gausime šįvakar valgyti? - pasi- 
domėjo Ahasveras. 

- Prakeikimas! - atsiliepė balsas iš tamsos. - Ko 
dar užsigeisi? Iš pradžių nori, kad tave sušaudytų, Oo paskui 
klausi apie valgį? 

- Žydas turi turėti vilties. 

- Vilties! - Vesthofas vėl sukrizeno. 

- O kas belieka? - ramiai paklausė Ahasveras. 

Vesthofas užspringo ir staiga ėmė kūkčioti. Jau 
kelios dienos jis niršo ant barako. 

Nr. 509 atsimerkė. 

- Valgyti šiandien turbūt neduos, - tarė jis. - Bausmė 
už bombardavimą. 

- Tu su savo nelaimingu bombardavimu, - užriko 
vyriškis iš tamsos. - Užčiaupk pagaliau srėbtuvę! 

- O gal čia kas turi ką nors valgoma? - pasiteiravo 
Ahasveras. 

- O Dieve! - nuo naujos nesąmonės rėksnys iš 
tamsos beveik prarado žadą. 

Ahasveras nekreipė į tai dėmesio. | 

- Vieną sykį Terezienštato lageryje kažkas turėjo 
plytelę šokolado ir pats to nežinojo. Paslėpė tą šokoladą 
vos atvykęs ir užmiršo. Grietininį šokoladą iš automato. O 
įpakavime netgi buvo Hidenburgo paveiksliukas. 
| - O dar kas? .- sušvokštė balsas iš gilumos. - Gal 
pasas? | 

- Ne. Bet tuo šokoladu mes mitome dvi dienas. 

- Kas čia rėkauja? - paklausė nr. 509 Bucherio. 

- Vienas iš vakarykščių. Naujokas. Nurims. 

Staiga Ahasveras sukluso. 

- Baigėsi... 

- Kas? 

- Lauke. Atšaukė pavojų. Paskutinis signalas. 

Išsyk pasidarė labai tylu. Paskui pasigirdo žings- 
niai. 

- Slėpkite Aviganį, - sukuždėjo Bucheris. 
4 Ahasveras įspraudė beprotį tarp lovų. 
- Cit! Tylėt! 
| Aviganį Ahasveras išdresiravo taip, kad šis 

klausytų komandų. Jei SS būtų jį radę, tučtuojau būtų 

nužudę injekcija kaip beprotį. 

Bucheris grįžo nuo durų. 

- Tai Bergeris. 

Daktaras Efraimas Bergeris buvo mažutis žmogelis 
nuolaidžiais pečiais ir visiškai plika kiaušinio formos galva. 
Jo akys ašarojo nuo uždegimo. 

- Miestas dega, - pranešė įėjęs. 

Nr. 509 išsitiesė. “ 

- O kąjiie apie tai sako? 

- Nežinau. 

- Kaip? Juk turėjai ką nors girdėti. 

- Ne, - nuvargusiu balsu atsiliepė Bergeris. - Kai 
prasidėjo pavojus, jie liovėsi deginti. 

- Kodėl? 

- Ką aš Žinau? Įsakymas, ir baigta. 

- 0 SS? Matei ką nors iš jų? 

- Ne. 

Palei lentų ėiles Bergeris nuėjo į barako gilu- 
mą. Nr. 509 žvelgė jam pavymui. Jis laukė Bergerio, 
kad galėtų su juo pasišnekėti, bet Bergeris pasirodė toks 
pat abejingas, kaip ir visi kiti. To nr. 509 neįstengė 
suprasti. 

- Ar nenori į lauką? - paklausė Bucherio. 

- Ne. | 

Bucheriui buvo dvidešimt penkeri, septynerius me- 
tus jis praleido lageryje. Jo tėvas redaktoriavo social- 
demokratų laikraštyje; šito užteko sūnui įkalinti. Jei jis iš 
Čia išeis, dar galės gyventi keturiasdešimt metų, svarstė 
nr. 509. Keturiasdešimt arba penkiasdešimt. O man jau 
penkiasdešimt. Galbūt man dar liks dešimt, daugių 
daugiausia dvidešimt metų. Išsitraukė iš kišenės pagaliuką 
ir ėmė jį graužti. Kodėl aš dabar apie tai galvoju, susizgribo. 
Grįžo Bergeris. 

- Lomanas nori tarti tau porą žodžių, nr. 509. 

Lomanas gulėjo barako gale ant apatinio gulto be 
šiaudų. Jis taip pageidavo. Sunkiai sirgo dizenterija ir 
nebegalėjo pasikelti. Manė, jog taip būsią švariau. Bet 
švariau nebuvo. Tačiau visi prie to priprato. Beveik visi 

daugiau ar mažiau viduriavo. Lomanui tai buvo tikra kan- 
kynė. Jis merdėjo ir atsiprašinėjo už kiekvieną savo žarnų 
susitraukimą. Veidas pilkut pilkutėlis, it kokio bekraujo 
negro. Lomanas pajudino ranką, ir nr. 509 palinko virš jo. 
Lomano akių obuoliai gelsvai blizgėjo. 

- Ar matai? - sukuždėjo jis ir plačiai išsižiojo. 

- Ką? - nr. 509 pažvelgė į mėlyną gomurį. 

- Apačioje dešinėj... auksinė karūnėlė. 

Lomanas pasuko galvą į siaurą langelį. Už lango 
švietė saulė, ir į šitą barako pusę dabar krito blausi, rožinė 
šviesa. 

- Taip, - tarė nr. 509. - Matau. 

Jis nieko nematė. 

- Nuimkite ją. 

- Ką? 

- Nuimkite ją! - nekantriai kuždėjo Lomanas. 

Nr. 509 dirstelėjo į Bergerį. Šis papurtė galvą. 

- Juk ji tvirtai laikosi, - atsikalbinėjo nr. 509. 

- Tada ištraukite dantį. Tikrai nėra tvirtas. Bergeris 
moka. Juk jis ir krematoriume tai daro. Dviese lengvai 
susidorosite. 

- Kodėl tu nori ją nuimti? 

Lomano vokai pamažu kilstelėjo ir nusileido. Blaks- 
tienų nebeturėjo. 

- Patys žinote. Auksas. Nusipirksite už jį valgyti. 
Lėbentalis iškeis. 

Nr. 509 neatsakė. Mainyti auksinę karūnėlę buvo 
pavojinga. Apskritai visas auksines plombas registruodavo 
atvykstant į lagerį, o paskui krematoriume jas išlupdavo ir 
surinkdavo. Jei SS aptikdavo, kad trūksta sąrašuose pa- 
žymėtos plombos, atsakyti turėdavo visas barakas. Ne- 
gaudavo valgyti, kol grąžins plombą. Žmogų, pasisavinu- 
sį ją, pakardavo. | 

- Ištraukite! - švokštė Lomanas. - Juk tai nesunku! 
Replėmis! Net vielos užtektų. 

- Mes neturime replių. 

- Vielą! Sulenkite vielą. 

- Ir vielos neturime. 

Lomanas užsimerkė. Jis neteko jėgų. Lūpos kru- 
tėjo, bet neišspaudė nė žodžio. Kūnas nejudėjo ir 
buvo visiškai suglebęs, tik tamsios, sausos lūpos dar 
trūkčiojo - mažutis gyvybės vc:petas, į kurį jau liejosi 
švininė tyla. 

Nr. 509 išsitiesė ir žvilgtelėjo į Bergerį. Lomanas 
nematė jų veidų; juos užstojo lentos. 

- Kaip jis? 

- Viskas per vėlu. 

Nr. 509 linktelėjo. Paskutiniu metu dažnokai pa- 
sitaikydavo, kad jaučia vis silpniau ir silpniau. Šaulė įkypai 
krito ant penkių žmonių, tarsi perkarusios beždžionės. 
tupinčių ant viršutinio gulto. 

- Ar greitai stips? - pasidomėjo vienas, kasyda- 
masis pažastis ir žiovaudamas. 

- Kodėl? 

- Užimsime jo gultą. Kaizeris ir aš. 

- Užimsit, užimsit. 

Nr. 509 valandžiukę žiūrėjo, kaip plevena šviesa, 
taip nederanti prie šitos dvokiančios patalpos. Toje šviesoje 
klaususiojo vyro oda atrodė lyg leopardo; sėte nusėta 
juodų dėmių. Vyras ėmė žiaumoti supuvusius šiaudus. 
Dar už poros gultų aukštais, spigiais balsais vaidijosi dvi 
Žmogystos. Buvo girdėti silpni smūgiai. 

Nr. 509 pajuto, kad kažkas liečia jo koją; tai Loma- 
nas timpčiojo jam už kelnių klešnės. Nr. 509 vėl pasilen- 
kė. 

- Nuimkite! - kuždėjo Lomanas. 

Nr. 509 atsisėdo ant gulto krašto: 

- Mes negalėsime jos išmainyti. Per daug pavojin- 
ga. Niekas nerizikuos. 

Lomano lūpos drebėjo. 

- Ji neturi jiems tekti, - vargais negalais išspaudė 
jis. - Tik ne šita! Mokėjau už ją keturiasdešimt penkias 
markes. 1929-aisiais. Tik ne šita! Ištraukite dantį! 

Staiga Lomanas susirietė ir sudejavo. Bet veido 

oda persikreipė tik prie akių ir ties lūpomis - skausmui 
išreikšti daugiau nebuvo raumenų. 

Po valandėlės jis išsitiesė. Su iškvepiamu oru iš jo 
krūtinės prasiveržė trumpa aimana. | 

- Nesikrimskit, - tarė jam Bergeris. - Mes turime 
dar truputį vandens. Nieko baisaus. Sutvarkysime. 

Kurį laiką Lomanas gulėjo ramiai. Tada sušnibž- 
dėjo: 

- Pažadėkite, kad jį ištrauksite... prieš mane iš- 
nešant. Juk tada galėsite. 

- Gerai, - tarė nr. 509. - O ar jo neužregistravo, kai 
tu atvykai? 

- Ne. Bet pažadėkit! Būtinai! 

- Būtinai. 

Lomano akys apsitraukė migla ir nerimas išny- 
ko. 

- O kas čia buvo... anksčiau... lauke? 

- Bombos, - atsakė Bergeris. - Bombardavo miestą. 
Pirmą kartą. Amerikiečių lakūnai. 

- O... 

- Taip, - tyliai ir tvirtai šnekėjo Bergeris. - Artėja! 
Už tave atkeršys, Lomanai. 

Nr. 509 greitai pakėlė akis. Bergeris tebestovė- 
jo, ir nr. 509 negalėjo matyti jo veido. Matė tik rankas. 
Rankos susigniauždavo ir atsigniauždavo, tarsi smaug- 
damos nematomą gerklę, paleisdamos ir vėl smaugda- 
mos. 

Lomanas nejudėjo. Vėl užmerkė akis ir beveik 
nebekvėpavo. Nr. 509 abejojo, ar Lomanas dar suvokė 
Bergerio žodžius. 

Atsistojo. 

- Mirė? - paklausė vyras nuo viršutiniojo gulto. 

Jis vis dar kasėsi. Kiti keturi tupėjo šalia jo kaip 
automatai. Akys tuščios. 

- Ne. 

Nr. 509 grįžtelėjo į Bergerį. 

- Kodėl tu jam taip pasakei? 

- Kodėl? - Bergerio veidas trūkčiojo. - Todėl! Argi 
nesupranti? 

Šviesa gaubė jo kiaušinio formos galvą rausvu 
debesiu. 

Užnuodytame, slopiame ore atrodė, kad galva 
garuoja. Akys blizgėjo. Jos buvo pilnos ašarų, bet taip 
būdavo beveik visada, chroniškas uždegimas. Nr. 509 
galėjo nutuokti, kodėl Bergeris taip pasakė. Bet ar šitai 
žinoti yra mirštančiajam paguoda? O gal nuo to tik sunkiau? 
Nr. 509 matė, kaip ant pilkšvos vieno automato akies 
nutūpė musė. Žmogus nė nesumirksėjo. O gal tai vis 
„dėlto paguoda, svarstė nr. 509. Galbūt tai netgi vienintelė 
paguoda išeinančiam žmogui. 

Bergeris apsisuko ir siauru taku patraukė atgalios. 
Jam teko lipti per žmones, gulinčius ant žemės. Atrodė 
kaip marabu, braidantis po pelkes. Nr. 509 sekė jam iš 
paskos. | 

- Bergeri! - šnipštelėjo jis, kai jiedu išsuko iš 
tako. 

Bergeris sustojo. Staiga nr. 509 ėmė trūkti oro. 

- Ar tu tikrai tuo tiki? 

- Kuo? 

Nr. 509 nedrįso šito pakartoti. Jam atrodė, kad, 
jei pakartos tuos Žodžius, jie gali išnykti. 

- Tuo, ką sakei Lomanui. 

Bergeris pažiūrėjo į jį. 

- Ne, - atsakė. 

- Ne? 

- Ne. Aš tuo netikiu. 

- Bet... - nr. 509 atsirėmė į artimiausius gultus. - 
Tai kam taip sakei? 

- Aš sakiau Lomanui. Bet aš tuo netikiu. Už nieką 
nebus atkeršyta, už nieką... nieką... 

- O miestas? Juk miestas dega! 

- Miestas dega. Daug miestų degė. Tai nieko 
nereiškia, ničnieko... 

- O, ne! Juk... 

- Nieko! Ničnieko! - karštai kuždėjo Bergeris su 
neviltimi Žmogaus, kuriam kilo neįtikėtina viltis ir kurią jis 
tuoj pat vėl palaidojo. Blyškus kiaušas maskatavo į šalis, 
O iš raudonų akiduobių sruvo ašaros. 

- Dega mažas miesteliūkštis. Kuo čia dėti mes? 
Niekuo! Niekas nepasikeis. Niekas! 

- Ką nors sušaudys, - atsiliepė nuo grindų Ahas- 
veras. 

- Užsičiaupkit! - riktelėjo tas pats balsas iš tamsos. 
- Užčiaupkit pagaliau savo velnio srėbtuves! 

Nr. 509 įsitaisė savo vietoje prie sienos. Virš jo 
galvos buvo vienas iš nedaugelio barako langų. Langas 
buvo siauras, aukštai, bet tokiu metu pro jį patekdavo 
šiek tiek saulės. Spinduliai siekdavo trečią gultų eilę; O 
likusi patalpos dalis skendėjo amžinoje tamsoje. 

Barakas atsirado vos prieš metus. Nr. 509 taip 
pat-dirbo jį statant; tada jis dar priklausė darbo lageriui. 
Tai buvo senas medinis barakas iš panaikinto koncentraci- 
jos lagerio Lenkijoje. Vieną dieną keturi tokie barakai, 
išardyti dalimis, atkeliavo į miesto geležinkelio stotį, iš ten 
juos sunkvežimiais atvežė į lagerį ir čia surentė. Barakai 
dvokė blakėmis, baime, nešvara ir mirtimi. Jie ir sudarė 
Mažąjį lagerį. | tuos barakus sugrūdo ką tik atgabentus 
nebedarbingus mirštančius belaisvius iš Rytų ir paliko 
juos likimo valiai. Vos po kelių dienų Mažąjį lagerį buvo 
galima iškuopti. Tada čia pradėjo kimšti kitus ligonius, 
paliegėlius, Iluošius ir nebepajėgiančius dirbti, ir Mažasis 
lageris ėmė nuolatos veikti. 

Saulės šviesa netaisyklingu keturkampiu krito ant 
sienos į dešinę nuo lango. Joje buvo matyti išblukę įrašai 
ir vardai. Ankstesniųjų barako gyventojų Lenkijoje ir Rytų 
Vokietijoje įrašai ir vardai. Pakeverzoti ant medžio pieštuku 
arba įrėžti viela ar vinimi. 

Įrašų ir vardų nr. 509 žinojo daugybę. Žinojo, kad 
kaip tik dabar keturkampio smaigalys išplėš iš tamsos 
vardą, įrėmintą giliais brūkšniais - Chaimas Volfas, 1941. 
Tikriausiai Chaimas Volfas užsirašė, patyręs, kad turės 

mirti, ir nubrėžė brūkšnius, kad neprisidėtų niekas iš jo 
šeimos. Taip norėjo užbaigti, kad būtų ir liktų vienas. 
Chaimas Volfas, 1941, brūkšniai iš visų pusių prie pat 
užrašo, kad nebetilptų joks kitas vardas - tėvas paskutinį 
kartą užkeikė likimą, tėvas, kuris tikėjosi, kad išsigelbės jo 
sūnūs. Bet po užrašu, po brūkšniais, palei pat juos, tarsi 
norėdami į juos įsikibti, šliejosi dar du vardai: Rubenas 
Volfas ir Moišė Volfas. Pirmasis stačiu, neklusniu mokinio 
braižu; antrasis lygus ir pasviręs, nuolankus ir bejėgis. Ir 
prierašas kita ranka: visi nunuodyti dujomis. 

Įstrižai po šiuo užrašu, virš lentoje esančių rievių 
nuo šakos, vinimi įbrėžta: Joz. Mejeris, o šalia: a. leit., GK 
1, 2. Tai reiškė: Jozefas Mejeris, atsargos leitenantas, 
pirmos ir antros klasės Geležinio Kryžiaus kavalierius. 
Matyt, Mejeris negalėjo šito užmiršti. Tai nuodijo jam 
paskutines gyvenimo dienas. Per Pirmąjį pasaulinį karą jis 
kovojo fronte; tapo karininku ir pelnė apdovanojimų; o 
kad šito pasiektų, jis turėjo pasižymėti dvigubai daugiau 
nei kas nors kitas, nes buvo žydas. O paskui jį, taip pat 
kaip žydą, suėmė ir sutraiškė it kenksmingą vabzdį. Jis, 
be abejonės, tvirtai tikėjo, kad dėl jo nuopelnų kare jam 
daroma didesnė neteisybė nei kitiems. Jis klydo. Tik mirti 
buvo sunkiau. Neteisybė glūdėjo ne tose raidėse, kurias 
jis prirašė prie savo vardo. Tos raidės tebuvo apgailėtina 
ironija. 

Saulės keturkampis pamažu slinko toliau. Chai- 
mas, Rubenas ir Moišė Volfai, kliudyti tik keturkampio 
smaigalio, vėl nugrimzdo į tamsą. O šviesoje išniro du 
nauji įrašai. Vieną tesudarė dvi raidės: F.M. Tasai, kuris 
įrėžė jas vinimi, jau nelaikė savęs tokiu svarbiu kaip 
leitenantas Mejeris. Net ir jo paties vardas nebeatrodė 
jam reikšmingas, bet vis dėlto nenorėjo mirti, nepalikęs 
jokio ženklo. O po juo vėl visas vardas. Pieštuku užrašyta: 
Tevjė Leibešas su šeima. Šalia, greitesne rašysena - žydų 
Kadišo maldos pirmieji žodžiai: Jis gadal... 

Nr. 509 žinojo, kad šviesa netrukus pasieks ir kitą 
nusitrynusį užrašą: “Parašykit Lėjai Sand... Niujorkas". 

Gatvė nebejskaitoma, o toliau: "Vat..." - gabalėlis api- 
puvusio medžio: “mirė. Praneškit Leo." Matyt, Leo pa- 
spruko; tačiau įrašas neturėjo prasmės. Nė vienam iš 
daugybės barako gyventojų niekada nepasitaikė progos 
informuoti Lėją Sanders Niujorke. Niekas iš čia neišėjo 
gyvas. 

Nr. 509 abejingai spoksojo į sieną. Lenkas Zilberis, 
kai dar gulėjo barake kraujuojančiomis žarnomis, vadino 
ją Raudų siena. Ir jis atmintinai mokėjo didumą vardų ir iš 
pradžių net lažindavosi, kurį pirma apšvies saulė. Netrukus 
Zilberis mirė; o saulėtomis dienomis vardai ir toliau nu- 
busdavo kelioms vaiduokliško gyvenimo minutėms, paskui 
jie dingdavo patamsyje. Vasarą, kai saulė užkopdavo aukš- 
čiau, pasirodydavo ir kitų vardų, išgremžtų apačioje, o 
žiemą keturkampis slysdavo viršumi. Bet buvo dar daugybė 
vardų, rusiškų, lenkiškų, žydiškų, kurių niekas niekada 
negalėjo įskaityti, nes jų niekada neapšviesdavo saulė. 
Baraką statė taip greitai, jog SS nesirūpino sienų obliavimu. 
Gyventojams tai rūpėjo dar mažiau, ypač užrašai ant sienų 
tamsiųjų dalių. Niekas nė nemėgino jų šifruoti. Ir kas gi 
bus toks kvailas ir aukos brangų degtuką, kad apimtų dar 
didesnė neviltis... 

Nr. 509 nusisuko; dabar jis nenorėjo šito matyti. 
Staiga jį apėmė keistas viėnumos jausmas; tarsi kažkas 
nepažįstama atskyrė nuo jo visus kitus, ir jie jau ne- 
susišneka. Valandėlę jis dar dvejojo; bet ilgiau nebe- 
ištvėrė. Apgraibom nusigavo iki durų ir vėl iššliaužė lau- 
kan. 

Dabar dėvėjo tik savo drabužius ir kaipmat sustiro. 
Lauke išsitiesė, atsirėmė į barako sieną ir pažvelgė į miestą. 
Gerai nesuvokė kodėl, bet nenorėjo vėl kaip pirma kiurksoti 
keturpėsčias; norėjo stovėti. Sargybiniai dar negrįžę | 
Mažojo lagerio sargybos bokštelius. Šitos pusės niekada 
nesaugojo labai griežtai; tie, kas vos begalėjo paeiti, jau 
niekur nebėgo. 

Nr. 509 stovėjo prie dešiniojo barako kampo. 
Lageris baigėsi už posūkio, kurį darė kalnų grandinė, ir 


28 


nr. 509 iš čia galėjo stebėti ne tik miestą, bet ir SS 
kareivines. Kareivinės stovėjo anapus spygliuotos vielos 
už medžių eilės, medžiai dar buvo be lapų. Už medžių 
šen irten zujo daugybė esesininkų. Kai kurie susijaudinę 
būriavosi ir žiūrėjo žemyn į miestą. Į kalną dideliu greičiu 
kilo didžiulis pilkas automobilis. Jis sustojo prie komen- 
danto namų, esančių kiek atokiau nuo kareivinių. Noi- 
baueris jau lūkuriavo lauke; jis tučtuojau įsėdo, ir auto- 
mobilis nudūmė. Iš darbo lagerio laikų nr. 509 žinojo, jog 
mieste komendantas turi namą, kuriame gyvena jo šeima. 
Nr. 509 atidžiai sekė akimis automobilį. Ir neišgirdo, kaip 
kažkas tyliai ateina viduriniu taku tarp barakų. Tai buvo 
22-0jo barako bloko seniūnas Handkė, kresnas vyras, 
visada vaikščiojantis su guminiais puspadžiais. Jis nešiojo 
žalią kriminalinio nusikaltėlio trikampį. Dažniausiai būdavo 
nepavojingas, bet įsiutęs ne kartą sumušė Žmones taip, 
jog šie liko luoši. 

Handkė sliūkino artyn. Jį pamatęs, nr. 509 dar 
galėjo trauktis - akivaizdus išgąstis dažniausiai tenkindavo 
paprastą Handkės troškimą jaustis pranašesniam - bet to 
nedarė. Liko stovėti. 

- Ką čia veiki? 

- Nieko. 

- Mat kaip, nieko, - Handkė nusispjovė nr. 509 po 
kojų: - Tu šūdvabali! Įsisvajojai, ką? - jo lininiai antakiai 
šoktelėjo į viršų: - Tik jau nesitikėk! Iš čia neištrūksite! Jūs, 
politiniai šunes, patys pirmi visi iki vieno išlėksite pro 
kaminą. 

Handkė vėl nusispjovė ir patraukė atgal. Nr. 509 
užgniaužė kvapą. Tamsi uždanga po akimirksnio nupleve- 
no jam nuo akių. Handkė negalėjo jo pakęsti, ir nr. 509 
paprastai traukdavosi jam iš kelio. Šį kartą jis liko stovėti. 
Nr. 509 žvilgsniu lydėjo Handkę, kol šis dingo už išvietės. 
Jo neišgąsdino grasinimas; grasinimai tebuvo lagerio 
kasdienybė. Jis tik galvojo, kas slypi šiuose žodžiuose“ 
Taigi ir Handkė kažką pajuto. Šiaip jis nebūtų to sakęs. 
Galimas daiktas, jis tai nugirdo ten, pas SS. Nr. 509 giliai 
alsavo. Juk jis ne kvailys. 20 


Vėl pažvelgė į miestą. Tiršti dūmai tvyrojo virš 
stogų. Atsklido silpnas gaisrinės signalas. Nuo geležinkeli 
stoties pusės neritmingai tratėjo, lyg ten būtų sproginėję 
šaudmenys. Kalno papėdėje lagerio komendanto auto- 
mobilis pasuko taip greitai, kad ėmė slysti. Nr. 509 tai 
matė, ir jo veidas staiga persikreipė. Jis išsiviepė. Juokėsi, 
juokėsi, be garso, mėšlungiškai, neatsiminė, kada paskutinį 
kartą buvo juokęsis, nevaliojo liautis, juokėsi ne iš 
džiaugsmo, bet juokėsi, atsargiai apsidairė, iškėlė bejėgjį 
kumštį, gniaužė jį ir juokėsi, kol jį parbloškė smarkus 
kosulys. 


"Mersedesas"' nušvilpė į slėnį. Oberšturmbantfiu- 
reris Noibaueris sėdėjo greta vairuotojo. Jis buvo stambus 
vyras papurtusiu alaus gėriko veidu. Baltos pirštinės ant 
jo stambių rankų švietė saulėje. Jis tai pastebėjo ir jas 
nusimovė. Selma, galvojo, Frėja! O namas! Niekas nekė- 
lė telefono ragelio. 

- Greičiau! - tarė. - Greičiau, Alfredai! Pirmyn! 

Priemiestyje jie užuodė degėsių kvapą. Kuo toliau 
važiavo, tuo stipriau ir aštriau tą kvapą jautė. Prie Naujojo 
turgaus išvydo pirmą bombos išraustą duobę. Degė su- 
griauta taupomoji kasa. Buvo atvažiavusi gaisrinė, kuri 
bandė gelbėti greta stovinčius pastatus; tačiau vandens 
čiurkšlės atrodė penelyg silpnos ką nors padaryti. Duobė 
dvokė siera ir rūgštimis. Noibaueriui sutraukė skrandį. 

- Suk aplinkui, Alfredai, - tarė jis. - Čia neprava- 
žiuosime. 

Vairuotojas pasuko. Automobilis darė didžiulį lanką 
per pietinę miesto dalį. Čia, saulės nušviesti, ramiai stovėjo 
namukai su nedideliais darželiais. Pūtė šiaurys, ir oras 
buvo vaiskus. Paskui, kai jie pervažiavo upę, vėl ėmė 
jausti degėsių kvapą, kuo toliau, tuo labiau gulantį ant 
gatvių lyg tirštas rudens rūkas. | 
Noibaueris pešiojo sau ūsiukus, patrumpintus taip, 

kaip fiurerio. Seniau juos nešiojo užriestus į viršų kaip 
Vilhelmas II. O, tie skrandžio traukuliai! Selma! Frėja! 
O puikusis namas! Visas pilvas, krūtinė - vien tik skran- 
dis. 

Dar du sykius teko daryti lankstą. Pirmą kartą 
bomba buvo pataikiusi į baldų parduotuvę. Namo fasadas 
nugriautas; dalis baldų tebestovėjo aukštuose, o likusieji 
mėtėsi gatvėje kartu su nuolaužomis ir degė. Antrą kartą 
kliudyta kirpėjo krautuvė, priešais kurią, bjauriai vaipyda- 
miesi, Nydėsi sprogimo išsviesti vaškiniai biustai. 

Pagaliau automobilis įsuko į Lybigštrasę. Noibau- 
eris persisvėrė per langą. Štai jo namas! Darželis! Pievoje 
terakotos nykštukas ir raudono porceliano taksas. Nenu- 
kentėję! Sveikutėliai visi langai. Skrandžio traukuliai liovėsi. 
Noibaueris užlipo laipteliais ir atidarė duris. Pasisekė, 
šmėkštelėjo mintis. Velnioniškai pavyko! O kodėl gi ne! 
Kodėl kaip tik jam turėtų kas nors atsitikti? 

Pakabino kepurę ant elnio ragų kabyklos skrybė- 
lėms ir įžengė į kambarį. 

- Selma! Frėja! Kur jūs? 

Niekas neatsiliepė. Noibaueris nužirgliojo prie 
lango ir jį atplėšė. Sode už namo dirbo du rusai belaisviai. 
Jiedu Žvilgtelėjo į viršų ir uoliai kasė toliau. 

- Ei! Bolševikai! 

Vienas iš rusų nustojo dirbti. 

- Kur mano šeima? - sustaugė Noibaueris. 

Vyras kažką atsakė rusiškai. 

- Kąten mali savo kiauliška kalba, idiote! Ar vokiškai 
nesupranti? O gal man reikės išeiti ir tave pamokyti? 

Rusas įsispitrijo į jį. 

- Jūsų Žmona rūsyje, - prabilo kažkas Noibaueriui 
už nugaros. 

Jis atsisuko. Tarnaitė. ž 

- Rūsyje? Taip, žinoma. O kur buvote jūs? 

- Išėjau, minutėlei! - tarnaitė stovėjo tarpdury, įrau- 
dusiu veidu, spindinčiomis akimis, tarsi ką tik grįžusi iš 
Vestuvių. - Sako, jau šimtas lavonų, - tarškėjo jinai. - 

Geležinkelio stotyje ir metalurgijos gamykloje, ir dar baž- 
nyčioje... 

- Tylėt! - nutraukė ją Noibaueris. - Kas taip sakė? 

- Mieste, Žmonės... 

- Kas? - Noibaueris žengtelėjo pirmyn. - Antivals- 
tybinės kalbos! Kas taip sakė? 

Tarnaitė atsitraukė: 

- Mieste... ne aš... kažkas... visi... 

- Išdavikai! Mazgotės! - Noibaueris šėlo. Pagaliau 
jis galėjo išlieti susikaupusią įtampą. - Šutvė! Kiaulės! 
Bambekliai! O jūs? Ką jūs veikėte mieste? 

- Aš... nieko... 

- Pabėgote iš darbo, ką? Skleidžiate paskalas ir 
šiurpius pramanus! Mes dar išsiaiškinšime! Teks įsikišti! 
Net labai griežtai įsikišti! Marš į virtuvę! 

Tarnaitė išbėgo. Noibaueris sušnopavo ir uždarė 
langą. Nieko neatsitiko, pamanė. Jos rūsyje, na žinoma. 
Galėjau iš karto susiprotėti. 

“ Išsitraukė cigaretę ir ją prisidegė. Tada ranka 
išlygino švarką, išpūtė krūtinę, dirstelėjo į veidrodį ir nulipo 
žemyn. 

Žmona ir duktė sėdėjo susiglaudusios šezlonge 
prie sienos. Virš jų kabėjo spalvotas fiurerio portretas 
plačiuose auksiniuose rėmuose. 

1940 metais rūsį įruošė kaip priešlėktuvinę slėp- 
tuvę. Taip jį įrengti tuomet Noibaueris liepė tik repre- 
zentacijos sumetimais; patriotizmas reikalavo šiuo atveju 
rodyti gerą pavyzdį. Kas gi tuomet būtų rimtai pagalvojęs, 
kad Vokietiją bombarduos. Gėringo pareiškimo, jog jis 
sutiksiąs vadintis Mejeriu, jeigu priešo lėktuvai, nepaisant 
karinių oro pajėgų, pajėgsią padaryti tokį dalyką, užteko 
kiekvienam doram vokiečiui. Deja, atsitiko kitaip. Tipiškas 
pavyzdys, kokie klastingi plutokratai ir žydai: apsimeta 
silpnesni, nei yra iš tikrųjų. į 
- Brunai! - Selma Noibauer pakilo ir ėmė kūkčio- 

Ji buvo šviesiaplaukė ir riebi, dėvėjo nėriniuotą 

gelsvai rausvos spalvos chalatą iš prancūziško šilko. 
Chalatą Noibaueris jai parvežė 1941-aisiais iš Paryžiaus, 
kur atostogavo. Selmos žandai virpėjo, o per maža burna 
gromulavo žodžius. 

- Viskas baigėsi, Selma. Nusiramink. 

- Baigėsi... - ji gromulavo toliau, lyg žodžiai būtų 
buvę vos apžiojami kukuliai. - Iki kada... kokiam laikui? 

- Visam. Jie nuskrido. Antskrydis atremtas. Jie 
nebesugrįš. 

Selma Noibauer sugniaužė chalatą ant krūti- 
nės. 

- Kas taip sakė, Brunai? Iš kur tu žinai? 

- Mes numušėme daugiau nei pusę. Jie nebedrįs 
grįžti. 

- Iš kur tu Žinai? 

- Žinau. Šįsyk mus užklupo netikėtai. Kitą kartą 
būsime pasiruošę. 

Žmona liovėsi gromulavusi. | 

- Tai viskas? - paklausė ji. - Viskas, ką gali mums 
pasakyti? 

Noibaueris suprato, jog tai gryni. niekai. Todėl 
šiurkščiai atkirto: 

- Argi to negana? 

Žmona įsispitrijo į jį. Jos akys buvo pavandeniju- 
sios ir žydros. 

- Ne! - ūmai suspigo ji. - Negana! Tai nesąmonės! 
Tai nieko nereiškia! Ko tik mes neprisiklausėme! Iš pradžių 
mus įtikinėjo, jog mes tokie stiprūs, kad joks priešų lėktuvas 
niekada neatskris į Vokietiją, ir staiga jie atskrenda. Paskui 
šneka, kad tai nepasikartos, nuo šiol mes juos visus 
numušime prie sienos, o iš tikrųjų jų atskrenda dešimte- 
riopai daugiau, pavojaus signalas nenutyla. Dabar jau ir 
mums kliuvo, o čia parsirandi tu ir didingai pareiški, kad 
jie nebesugrįš, kad mes su jais susidorosime! Ir normalus 
Žmogus gali tuo tikėti? 

- Selma! - Noibaueris nejučiom dirstelėjo į fiurerio 
portretą. Tada puolė prie durų ir jas užtrenkė. - Prakeiki- 

mas! Valdykis! - šnypštė jis. - Nori mums visiems užtraukti 
nelaimę? Pakvaišai, šitaip rėkti? Ė 

Jis stovėjo prieš pat žmoną. Virš storų jos pečių 
fiureris narsiai tebežvelgė į Berchtesgadeno peizažą. Aki- 
mirką Nolbaueriui netgi pasivaideno, jog fiureris viską gir- 
dėjo. ) 
Selma fiurerio nematė. | | 
- Pakvaišai? - spiegė ji. - Kas pakvaišo? Tik ne aš. 
Ar ne puikiai. gyvenome prieš karą... o dabar? Dabar? 
Norėčiau žinoti, kas išėjo iš proto? 

Noibaueris abiem rankomis sugriebė ją už rankų 
ir taip papurtė, kad josios galva ėmė tabaluoti į šalis ir ji 
nebegalėjo rėkti. Plaukai išsitaršė, iškrito keletas šukų, 
Selma užspringo ir užsikosėjo. Jis paleido ją. Selma it 
maišas nudribo į šezlongą. 

- Kas jai? - kreipėsi Noibaueris į dukrą. 

- Nieko tokio. Mama labai susijaudinusi. 

- Kodėl? Juk nieko nenutiko. 

- Nieko nenutiko? - vėl prapliupo Žmona. - Tau, 
žinoma, nieko, ten, aukštai! Bet mums čia, vienoms... 

- Tylėk! Po paraliais! Netriukšmauk! Ar tam aš 
penkiolika metų plėšiausi, kad tu savo riksmu išsyk viską 
sugriautum? Gal manai, mažai tykančių užgrobti mano 
vietą? 

- Pirmą kartą bombardavo, tėti, - ramiai prašneko 
Frėja Noibauer. - Iki šiol būdavo tik oro pavojai. Mama 
„pripras. 

- Pirmą kartą? Žinoma, pirmą! Reikia džiaugtis, 
kad dar nieko neatsitiko, užuot rėkavus nesąmones. 

- Mama susinervinus. Ji pripras. 

- Susinervinus! - Noibauerį trikdė dukters ramybė. 
- O kas nesusinervinęs? Manai, aš nesusinervinęs? Reikia 
mokėti valdytis. Kitaip kas gi būtų? 

- Lygiai tas pat! - žmona kvatojosi. 

Ji gulėjo ant šezlongo, išskėtusi storas kojas. 
Apsiavusi rausvo šilko bateliais. Selma Noibauer manė, 
kad rausva spalva ir šilkas yra labai elegantiška. 

- Susinervinus! Pripras! Gera tau šnekėti! 

- Man? Kodėl? 

- Tau niekas negresia. 

- Ką? 

- Tau niekas negresia. O mes čia kaip spąstuo- 
se. 

- Kokios kvailystės! Kuo aš geresnis? Kodėl gi 
man niekas negresia? 

- Tau ten saugu, aukštai, tavo lageryje! 

- Ką? - Noibaueris numetė ant grindų cigaretę ir 

sutrypė. - Mes ten neturime tokių rūsių kaip jūs čia. 

Tai buvo melas. 

- Nes jums ir nereikia. Jūs užmiesty. 

- Nair kas? Bombai vis tiek, kur kristi. 

- Lagerio nebombarduos. 

- Taip? Na ir naujiena. Iš kur ištraukei? Gal ame- 
rikiečiai žinutę numetė? Ar specialiai tau pranešė? 

Noibaueris pažvelgė į dukrą. Laukė, kad įvertintų 
sąmojį. Bet Frėja timpčiojo už kuto pliušinę staltiesę, kuria 
buvo užtiestas stalas šalia šezlongo. Tačiau atsiliepė žmo- 
na: 

- Jie nebombarduos saviškių. 

- Niekai! Pas mus.nėra amerikiečių. Ir anglų nėra. 
Tik rusai, lenkai, Balkanų padugnės ir savi Vokietijos priešai, 
žydai, išdavikai ir nusikaltėliai. 

- Jie nebombarduos nei rusų, nei lenkų, nei žydų, 
- su buku užsispyrimu tvirtino Selma. 

Noibaueris staigiai grįžtelėjo. 

- Viską tu išmanai, - prabilo jis tytiai ir labai įtūžęs. 
- Bet dabar paklausyk manęs. Jie apskritai nežino, kas 
ten viršuj per stovykla, aišku? Jie mato tik barakus. Tuos 
barakus lengvai galima palaikyti kariškais. Mato kareivines. 
Tai mūsų SS kareivinės. Mato pastatus, kuriuose dirba 
žmonės. Jiems atrodo, kad tai fabrikai, taigi taikiniai. Ten, 
viršuje, šimtą kartų pavojingiau nei čia. Todėl ir nenorėjau, 
kad jūs ten gyventumėte. Čia, apačioje, arti nėra nei 
kareivinių, nei fabrikų. Ar tau pagaliau aišku? 

- Ne. 

Noibaueris įsmeigė akis į Žmoną. Dar niekada 
Selma šitaip nesielgė. Jis nesuvokė, kas jai nutiko. Ne- 
galimas daiktas, kad ją taip paveikė nedidelis išgąstis. 
Ūmai Noibaueris pasijuto atstumtas nuo savo šeimos; 
kaip tik tada, kai jiems reikėtų laikytis išvien. Dar kartą 
piktai dėbtelėjo į dukrą. 

- O tu? - paklausė. - Ką tu manai? Ko tyli, kaip 
vandens į burną prisisėmusi? 

Frėja Noibauer atsistojo. Ji buvo dvidešimties, 
liekna, gelsvoko veido, iškilia kakta ir nepanėšėjo nei į 
Selmą, nei į tėvą. 

- Man regis, mama nusiramino, - tarė ji. 

- Ką? Kaip? 

- Man regis, ji nusiramino. 

Noibaueris valandžiukę patylėjo. Laukė, kad ką 
nors pasakytų žmona. 

- Na, tiek to, - pareiškė pagaliau. 

- Gal galime eiti į viršų? - pasiteiravo Frėja. 

Noibaueris nepatikliai dirstelėjo į Selmą. Ji vis dar 
kėlė jam nerimą. Reikėjo jai išaiškinti, kad jokiu būdu su 
niekuo nešnekėtų. Net ir su tarnaite. Ypač su tarnaite. 
Duktė užbėgo jam už akių. 

- Viršuje bus geriau, tėti. Daugiau oro. 

Noibaueris vis dar nesiryžo. Drybso kaip maišas, 
pamanė. Kodėl gi ji negalėtų pagaliau pasakyti ką nors 
protinga. 

- Man reikia į rotušę. Šeštą. Skambino Dycas. 
Reikia aptarti padėtį. | | 

- Viskas bus gerai, tėti. Nieko baisaus. Mes dar 
turime paruošti vakarienę. 

- Na, gerai. 

Noibaueris apsisprendė. Bent jau duktė nepametė 
galvos. Ja galima pasikliauti. Jo kūnas ir kraujas. Priėjo 
prie žmonos. 

- Na, gerai. Pamirškime šitai, Selmuže, ar ne? 
Būna. Bet nieko, - šypsodamasis žŽ žiūrėjo į ją šaltu žvilgsniu. 
- Ar ne? - pakartojo. 

Selma neatsakė. 

Noibaueris apkabino jos riebius pečius ir paplekš- 
nojo. 

- Na, eikit ruošti vakarienės. Išvirkite ką nors 
skanaus po išgąsčio, ar ne? 

Ji abejingai linktelėjo. 

- Štai šitaip. 

Noibaueris įsitikino, kad tikrai viskas praėjo. Duktė 
buvo teisi. Selma daugiau nebešnekės kvailysčių. 

- Išvirkit ką nors labai skanaus, vaikučiai. Galų 
gale juk aš, Selmuže, stengiuosi dėl jūsų, kad jūs tu- 
rėtumėte gražų namą su saugiu rūsiu, 0 ne gyventumėte 
ten, viršuje, šalia purvinų sukčių gaujos. Be to, kiekvieną 
savaitę porą naktų miegu čia. Viskas susideda. Mes turime 
laikytis išvien. Taigi, paruoškit ką nors gardaus vakarie- 
nei. Pasikliaunu jumis. Ir atneškit iš rūsio butelį prancūziš- 
ko šampano, gerai? Juk mes dar turime jo užtektinai, ar 
ne? 

- Taip, - atsakė žmona. - Jo mes dar turime už- 
tektinai. 

- Ir dar vienas dalykas, - dygiai pareiškė gru- 
penfiureris Dycas. - Mano ausis pasiekė gandai, jog kai 
kurie ponai išsakė ketinimą išsiųsti savo šeimas į šalies 
gilumą. Ar tai tiesa? 

Niekas neatsiliepė. 

 - Aš negaliu to leisti. Mes, SS karininkai, turime 
rodyti pavyzdį. Jei mes išsiųsime iš miesto savo šeimas, 
kol dar nebus duotas bendras įsakymas evakuotis, tai 
galima neteisingai suprasti. Bambekliai ir niurzgos tuoj 
pat tuo pasinaudos. Todėl tikiuosi, kad nieko panašaus 
nebus daroma be mano žinios. 

Aukštas ir lieknas su savo elegantiškai pasiūta 
uniforma, stovėjo jis priešais skyrių ir žiūrėjo į jį. Kiekvienas 
iš skyriaus žvelgė ryžtingai ir nekaltai. Beveik visi slapčia 

norėjo išsiųsti savo šeimas; tačiau žvilgsniu neišsidavė 
niekas. Visi galvojo tą patį: lengva Dycui kalbėti. Mieste 
šeimos jis neturėjo. Buvo kilęs iš Saksonijos ir tik troško 
atrodyti kaip prūsų gvardijos karininkas. Tai nebuvo sunku. 
Kas tau pačiam nėra svarbu, to visada gali imtis labai 
narsiai. 

- Viskas, mano ponai, - pranešė Dycas. - Dar 
kartą prašau prisiminti: jau prasidėjo masinė mūsų 
naujausių slaptų ginklų gamyba. Palyginti su jais, bombos 
V-1, kad ir kokios veiksmingos būtų - vieni niekai. Londonas 
sudegintas iki pamatų. Anglija nuolatos apšaudoma. 
Pagrindiniai Prancūzijos uostai mūsų rankose. Įsiveržusi 
armija patiria didžiulių sunkumų dėl papildymo. Kontrataka 
nušluos priešus į jūrą. Tam kaip tik dabar ruošiamasi. 
Mes sukaupėme didžiulių rezervų. O mūsų naujieji gink- 
lai - negaliu smulkiau apie tai šnekėti - bet žinios iš 
aukščiausios vadovybės: po trijų mėnesių švęsime pergalę. 
Ir šiuos tris mėnesius privalome iškentėti, - Dycas ištiesė 
ranką: - Prie darbo! Heil Hitler! 

- Heil Hitler! - sugriaudėjo skyrius. 

Noibaueris išėjo iš rotušės. Apie Rusiją nieko ne- 
kalbėjo, pamanė sau. Ir apie Reiną nieko. Apie pralaužtus 
vakarų įtvirtinimus - nė pusės žodžio. Iškentėti - kas jam. 
Jis nieko neturi. Fanatikas. Neturi, kaip aš, komercinio 
pastato prie geležinkelio stoties. Neturi Melerno laikraščio 
akcijų. Net žemės neturi. O aš turiu. Kai viskas išlėks į orą 
- kas gi man užmokės? 

Staiga į gatvę pasipylė žmonės. Aikštė priešais 
rotušę prisigrūdo sausakimša. Ant išorinių laiptų pastatytas 
mikrofonas. Dycas turėjo sakyti kalbą. Su negyvomis 
šypsenomis nuo fasado žvelgė akmeniniai Karolio Didžiojo 
ir Henriko Liūto veidai. Noibaueris sėdo į 'Mersedesą"'. 

- Į Hermano Gėringo gatvę, Alfredai. 

Noibauerio komercinis pastatas buvo prie Herma- 
no Gėringo gatvės ir Frydricho alėjos kampo. Didžiulis 
pastatas, kurio apatiniame aukšte - madų ateljė. Abiejuose 
viršutiniuose aukštuose - įvairios kontoros. 

Noibaueris liepė sustoti ir apėjo pastatą. Dviejų 
vitrinų stiklai išdužę; daugiau niekas nenukentėjo. Noi- 
baueris žvilgtelėjo į kontorų langus. Juos gaubė nuo 
stoties sklindantys dūmai; degti niekas nedegė. Ten taip 
pat galėjo sudužti kelių langų stiklai; bet tai ir viskas. 

 Noibaueris valandžiukę stoviniavo. Du šimtai tūks- 
tančių markių, galvojo jis. Mažių mažiausiai, jei ne daugiau. 
Jis mokėjo penkis tūkstančius. 1933 metais pastatas pri- 
klausė žydui Jozefui Blankui. Blankas reikalavo šimto 
tūkstančių ir verkšleno, kad ir taip labai daug praranda ir 
nenori atiduoti pigiau. Po keturiolikos dienų koncentracijos 
lageryje pardavė už penkis tūkstančius markių. Aš elgiausi 
padoriai, mąstė Noibaueris. Galėjau gauti už dyka. Blankas 
būtų man jį dovanojęs, po to, kai SS pasismagino su juo. 
Daviau penkis tūkstančius markių. Dideli pinigai. Žinoma, 
ne iš karto; tada dar tiek neturėjau. Bet gavęs pirmuosius 
nuompinigius, sumokėjau. Ir Blankas su tuo sutiko. Legalus 
sandėris. Savanoriškas. Patvirtintas notaro. O tai, kad 
Jozefas Blankas lageryje nesėkmingai krito, neteko akies, 
susilaužė ranką ir dar šiaip susižeidė - apgailėtinas atsi- 
tiktinumas. Pilnapadžiai dažnai griūna. Noibaueris nedavė 
jokio įsakymo. Jo ten nė nebuvo. Tik apsaugos sumetimais 
liepė įkalinti Blanką, kad pernelyg uolūs esesininkai jam 
nepadarytų ko nors bloga. Visa kita - lagerio vado Vėberio 
reikalas. 

Noibaueris apsisuko. Ir kodėl gi jis dabar prisimena 
šitas senas istorijas? Kas gi jam atsitiko? Juk visa seniai 
pamiršta. Reikėjo kaip nors verstis. Jei jis nebūtų nupirkęs 
namo, tai būtų padaręs kas nors kitas iš partijos narių. Už 
dar mažesnius pinigus. Už dyka. O jis veikė legaliai. Pagal 
įstatymą. Pats fiureris sakė, jog tiems, kas jam ištikimi, turi 
būti atlyginta. O ką reiškė tas truputis, tekęs jam, Brunui 
Noibaueriui, palyginti su tais didžiūnais? Pavyzdžiui, su 
Gėringu arba Špringeriu, gauleiteriu, kuris iš viešbučio 
durininko tapo milijonieriumi? Noibaueris nieko nepagrobė. 
Jis tik pigiai nupirko. Jis buvo saugus. Turėjo kvitus. Viskas 
oficialiai patvirtinta. 

Nuo stoties į viršų pliūptelėjo liepsna. Vienas po 
kito pasigirdo sprogimai. Tikriausiai vagonai su šaudme- 
nimis. Virš namo pleveno raudoni atspindžiai - tarsi jis 
staiga būtų paplūdęs krauju. Nesąmonės, pagalvojo Noi- 
baueris. Iš tiesų pakriko nervai. Juk žydai advokatai, kuriuos 
tada iškrapštė iš viršaus, jau seniai užmiršti! Noibaueris 
vėl sėdo į automobilį. Per arti stoties - puiki vieta prekybai, 
bet pasiutusiai pavojinga, kai bombarduoja; tikrai gali 
pakrikti nervai. 

- Į Didžiąją gatvę, Alfredai! 

Melemo laikraščio pastatas -visiškai nenukentėjo. 
Noibaueris sužinojo tai jau telefonu. Kaip tik išnešė ekstra- 
numerį. Laikraščius plėšė išnešiotojams iš rankų. Noi- 
baueris žiūrėjo, kaip dingsta balti paketai. Nuo kiekvieno 
egzemplioriaus jam priklausė po pfenigį. Pasirodė nauji 
išnešiotojai su naujais paketais. Jie nušvilpė ant savo 
dviračių. Ekstranumeriai duodavo ekstrauždarbį. Kiekvie- 
nas išnešiotojas turėjo mažiausiai du šimtus egzempliorių. 
Noibaueris suskaičiavo septyniolika išnešiotojų. Tai buvo 
papildomos trisdešimt keturios markės. Nors tiek naudos 
iš viso šito. Už tuos pinigus galės iš dalies sumokėti už 
sudužusias vitrinas. Kvailystė - juk jos apdraustos. Tai 
yra, jei mokės draudimas. Pajėgs mokėti, kai tiek nuosto- 
lių. Bet mokės! Bent jau jam. Tos trisdešimt keturios 
Markės - grynas pelnas. 

Noibaueris nusipirko vieną ekstranumerį. Trumpas 
Dyco atsišaukimas jau išspausdintas. Mikliai apsisuko. 
Be to, pranešimas, kad du lakūnai numušti virš miesto, 
pusė kitų - virš Mindeno, Osnabriuko ir Hanoverio. Gėbelso 
straipsnis, koks nežmoniškas barbariškumas bombarduoti 
taikius miestus. Pora esminių fiurerio žodžių. Žinia, kad 
hitlerjugendas* ieško lakūnų, iššokusių su parašiutais. 
Noibaueris metė laikraštį ir įžengė į cigarų krautuvę prie 
kampo. 

- Tris “Deutsche Wacht", - paprašė. 


* Hitlerjugendas - 1933-45 m. riacionalsocialistinė jaunimo 
organizacija Vokietijoje. 

Pardavėjas ištiesė dėžutę. Noibaueris abejingai 
rinkosi. Cigarai buvo prasti. Bukų lapai, ir tiek. Namie 
turėjo geresnių, atvežtinių, iš Paryžiaus ir Olandijos. Pa- 
reikalavo “Deutsche Wacht'“ tik todėl, kad krautuvė pri- 
klausė jam. Prieš ateinant į valdžią, ji priklausė Leseriui ir 
Zachtui, žydų išnaudotojų firmai. Paskui ją nugriebė šturm- 
fiureris Freibergas. Turėjo ją iki 1936 metų. Aukso kasykla. 
Noibaueris sukando cigaro galiuką. Argi jis, Noibaueris, 
kaltas, kad būdamas girtas Freibergas išdavikiškai pliauškė 
apie fiurerį? Jo, kaip sąžiningo partijos nario, pareiga 
liepė apie tai pranešti. Netrukus po to Freibergas dingo, o 
Noibaueris nupirko iš našlės krautuvę. Draugiška paslauga. 
Jis primygtinai patarė jai tą krautuvę parduoti. Jis turįs 
žinių, kad Freibergo turtą konfiskuosią. Pinigus lengviau 
paslėpti nei krautuvę. Našlė jautėsi dėkinga. Pardavė. Už 
ketvirtadalį vertės, žinoma. Noibaueris pareiškė daugiau 
neturįs, O veikti reikią skubiai. Ji tai suvokė. Niekas nieko 
nekonfiskavo. Noibaueris jai ir šitai išaiškino. Panaudojęs 
dėl jos savo įtaką. Taigi ji galinti turėtis pinigus. Jis elgėsi 
padoriai. Pareiga yra pareiga... o krautuvę iš tiesų galėjo 
konfiskuoti. Be to, našlė būtų nesugebėjusi jos tvarkyti. Ją 
būtų išstūmę už mažesnius pinigus. 

Noibaueris išsiėmė iš burnos cigarą. Cigaras ne- 
traukė. Šlamštas. Bet žmonės už juos mokėjo. Kaip pamišę 
puolė prie visko, kas rūksta. Gaila, kad pardavimas nor- 
muotas. Šiaip būtų galima dešimt kartų padidinti apyvartą. 
Noibaueris dar sykį žvilgtelėjo į krautuvę. Pasisekė. Nieko 
neatsitiko. Nusispjovė. Ūmai burnoje pajuto šieikštų skonį. 
Turbūt nuo cigaro. Kas gi daugiau? Juk nieko neįvyko. 
Nervai? Kodėl jis staiga prisiminė tas senas istorijas? Seniai 
sudvisusios senienos! Vėl sėdęs į automobilį, Noibaueris 
išmetė cigarą, o abu likusius atidavė vairuotojui: 

- Imk, Alfredai, pasimėgauk šį vakarą. O dabar 
Pirmyn - į sodą. 


41 


*k+ 


Sodu Noibaueris itin. didžiavosi. Didžiulis žemės 
sklypas miesto pakrašty. Didžioji dalis užsodinta daržo- 
vėmis Ir vaismedžiais; be to, čia dar buvo gėlynas ir tvartas. 
Viską prižiūrėjo keletas rusų belaisvių iš lagerio. Jie nieko 
nekainavo ir iš tiesų dar būtų turėję mokėti Noibaueriui. 
Užuot plūkęsi po dvylika, penkiolika valandų spalvotosios 
metalurgijos gamykloje, pas Noibauerj jie džiaugėsi grynu 
oru ir nesunkiu darbu. | 

Sodą gaubė sutemos. Dangus šioje pusėje buvo 
giedras, o mėnuo švietė obelų viršūnėse. Stipriai kvepėjo 
suarta žemė. Vagose dygo pirmosios daržovės, o ant 
vaismedžių brinko lipnoki pumpurai. Maža japoniška 
vyšnaitė, žiemą augusi šiltnamyje, dabar buvo sėte nusėta 
droviai besiskleidžiančių baltų ir rausvų žiedų. 

Rusai dirbo anoje sodo pusėje. Noibaueris matė 
jų tamsias palinkusias nugaras ir sargybinio siluetą su 
šautuvu, ant kurio užmautas durtuvas šovė tiesiai į dangų. 
Sargybinis čia stovėjo tik todėl, kad to reikalavo taisyklės; 
rusai niekur neketino bėgti. Ir kur jie bėgs, su savo unifor- 
momis, nemokėdami kalbos? Su savimi rusai turėjo didžiulį 
popierinį maišą pelenų iš krematoriumo, tuos pelenus jie 
barstė į vagas. Dirbo šparagų ir žemuogių lysvėse, tuos 
dalykus Noibaueris ypač mėgo. Jų niekada neatsivalgy- 
davo iki soties. Popieriniame maiše buvo šešiasdešimties 
žmonių, tarp jų dvylikos vaikų, pelenai. 

Ankstyvoje violetinėje prieblandoje švelniai mirgėjo 
pirmosios raktažolės ir narcizai. Šie buvo pasodinti prie 
pietinės sienos ir uždengti stiklu. Noibaueris pasilenkė. 
Narcizai nekvepėjo. Bet kvepėjo našlaitėmis, tamsoje ne- 
mMmatomomis našlaitėmis. 

„ Noibaueris giliai įkvėpė. Tai jo sodas. Už jį mokėjo 
Kali ir mokėjo teisingai. Senamadiškai ir sąžiningai. Visą 
: akis nieko to sodo neatėmė. Tai jo vieta. Vieta, kur 

avai žmogumi, po sunkios tarnybos tėvynei ir rūpini- 
Mosi šeima. Didžiai patenkinta< M ež Ake) ia 
= Intas Noibaueris apsidairė. Ziū- 


rėjo į lapinę, apaugusią sausmedžiu ir rožių ūseliais, Žiūrėjo 
į bukų gyvatvorę, dirbtinę grotą iš tufo, alyvų krūmus, 
uodė aitrų orą, kuris jau kvepėjo pavasariu, ranka švelniai 
glostė šiaudais aprištus eilėmis pasodintų persikų ir prie 
sienos augančių kriaušių kamienus, o paskui pravėrė tvarto 
duris. 

Nuėjo ne pas vištas, tupinčias ant laktų it senos 
bobos, ne pas abi kiaulaites, miegančias šiauduose... 
nuėjo pas triušius. 

Tai buvo balti ir pilki angoriniai triušiai ilga šilkine 
vilna. Kai jis įjungė šviesą, triušiai miegojo, bet paskui 
pamažu ėmė krutėti. Pro vielinį tinklą Noibaueris įkišo 
pirštą ir pakasė jiems kailį. Nieko nežinojo švelnesnio už 
triušius. Ištraukė iš pintinės kopūstlapių ir smulkintų run- 
kelių ir įkišo juos į narvus. Triušiai prisiartino ir pradėjo ėsti 
savo rausvais snukučiais, švelniai ir iš lėto. 

- Muki, - pavadino Noibaueris, - eik šen, Muki... 

Tvarto šiluma migdė. Ji atrodė lyg tolimas sapnas. 
Gyvulių kvapas atnešė užmirštą nekaltybės jausmą. Čia 
egzistavo mažas uždaras pasaulis, su beveik vegetacine 
būtimi, toli nuo bombų, intrigų ir kovos už būvį... kopūst- 
lapiai, runkeliai, vilnos auginimas, kirpimas, vaikų vedimas. 
Noibaueris parduodavo vilną; bet niekada neleido užmušti 
triušio. 

- Muki,- pašaukė dar kartą. 

Didelis baltas patinas švelniomis lūpomis paėmė 
lapą jam iš rankos. Raudonos akys žėrėjo it šviesūs rubinai. 
Noibaueris pakasė gyvuliukui nugarą. Lenkiantis sugirgžėjo 
jo auliniai. Ką sakė Selma? Saugu? Ten, lageryje, jums 
saugu? Kam gi dabar saugu? Kada gi jam iš tikrųjų buvo 
saugu? | d 

Pro vielinį tinklą Noibaueris įgrūdo daugiau ko- 
pūstlapių. Dvylika metų, pagalvojo. Prieš ateinant į valdžią, 
aš buvau pašto sekretorius ir gaudavau vos du šimtus 
markių per mėnesį. Nei pragyventi, nei numirti. O dabar šį 
tą turiu. Ir nenoriu vėl to netekti. 

Noibaueris pažvelgė į raudonas triušio akis. Šian- 

dien viskas ėjosi gerai. Ir toliau turėtų gerai eitis. Bom- 
barduoti galėjo per klaidą. Naujoms formuotėms pasi- 
taikydavo apsirikti. Miestas nereikšmingas; šiaip jau anks- 
čiau būtų mėginę jį sugriauti. Noibaueris juto, kaip rims- 
ta. 

- Muki, - tarė jis ir pagalvojo: saugu? Žinoma, 
saugu! Kas gi nori paskutinę akimirką gauti galą? 


IV 


- Galvijai neraliuoti! Skaičiuot dar kartą! 

Didžiojo lagėrio darbo komandos eilėmis po de- 
šimt, susiskirsčiusios pagal blokus, stovėjo patikrinimų 
aikštėje. Jau buvo sutemę, ir kaliniai su savo dryžuotais 
drabužiais prieblandoje atrodė tarsi milžiniška mirtinai nusi- 
variusių zebrų kaimenė. 

Patikrinimas truko jau daugiau kaip valandą, bet 
vis dar negalėjo baigtis. Viskas per tą bombardavimą. 
Komandos, dirbusios spalvotosios metalurgijos gamykloje, 
patyrė nuostolių. Viena bomba pataikė į jų skyrių, ir dalis 
Žmonių žuvo arba buvo sužeisti. Beto, po pirmojo išgąsčio 
juos saugantys esesininkai pradėjo šaudyti į priedangos 
ieškančius kalinius; mat pabūgo, jog šie ketina bėgti. 
Taip dar žuvo koks pustuzinis. 

Po antskrydžio kaliniai traukė iš po nuolaužų ir 
griuvėsių lavonus... arba tai, kas iš jų liko. Tai buvo svarbu 
per patikrinimą. Kad ir kaip menkai buvo vertinama belaisvio 
gyvybė, kad ir kaip abejingai žiūrėjo į ją SS - gyvų ar 
mirusių, bet skaičius per patikrinimą turėjo atitikti. Biuro- 
kratijai lavonai nieko nereiškė. 

Komandos kruopščiai surinko viską, ką pasisekė 
rasti; kai kuriems teko tik po vieną ranką, ne tos kojos 
arba nutrauktos galvos. Porą neštuvų, kuriuos pavyko 
sumeistrauti, panaudojo sužeistiesiems, be galūnių arba 
as La A sužeistuosius draugai parėmė ir 

i mi vilko su savimi. Tvarsčių tepadarė 
nedaug; nelabai buvo iš ko. Vieiomis ir Ala a 

jo smarkiai kraujuojančius. Sužeistiems į pilvą, kurie 
gulėjo ant neštuvų, teko rankomis laikyti savo pačių 
žarnas. 

Vargais negalais eisena užkopė į kalną. Pakeliui 
mirė dar du žmonės. Jų lavonus tempė toliau. Dėl to 
įvyko toks nuotykis, per kurį gerokai apsijuokė šarfiureris 

teinbreneris. Prie lagerio vartų kaip visada stovėjo lagerio 
kapela ir grojo “Fridericus Rex". Pagal įsakymą skambėjo 
paradinis maršas, o kolonos, lygiuodamos dešinėn, aukštai 
keldamos kojas, žygiavo pro SS lagerio vadą Vėberį ir jo 
štabą. Net ir ant neštuvų gulintys sunkiai sužeistieji pasuko 
galvas į dešinę ir mirdami stengėsi bent kiek pasitempti. 
Pagarbos neatidavė tik lavonai. Šteinbreneris pastebėjo, 
kaip vienas vyras, tempiamas kitų dviejų, nepakėlė gal- 
vos. Jis nežiūrėjo, kad velkasi ir to vyro kojos, tučtuojau 
šoko į koloną ir smogė jam revolveriu tarpuakin. Štein- 
breneris buvo jaunas bei uolus ir skubėdamas palaikė 
lavoną tik apalpusiu. Nuo smūgio lavono galva atsilošė, 
o smakras atvipo; atrodė, lyg kruvina burna paskuti- 
niu groteskišku kiaušo judesiu būtų taikiusis sugriebti 
revolverį. Kiti esesininkai leipo juokais, 0 Šteinbreneris 
įsiuto; jis jautė, kad sumenko jo reputacija, įgyta apdorojus 
sieros rūgštimi Joelį Buksbaumą. Pirma proga turės 
atsigriebti. 5 
Žygis nuo spalvotosios metalurgijos gamyklos į 
"kalną užsitęsė, todėl ir patikrinimas prasidėjo vėliau nei 
paprastai. Lavonus ir sužeistuosius kaip visada kruopščiai 
kariškai išrikiavo ir suguldė rikiuotėje šalia formuočių tų 
blokų, kuriems jie priklausė. Net ir sunkiai sužeistų iš 
pradžių nenunešė į ligoninę ir neaptvarstė; patikrinimas 
buvo svarbiau. 

- Na! Dar kartą! Jei vėl neišeis, teks padėti! 

Vėberis, SS lagerio vadas, raitom sėdėjo ant 
medinės kėdės, pastatytos patikrinimų aikštėje. Vėberis 
buvo trisdešimt penkerių, vidutinio ūgio ir labai stiprus. 
Veidas platus ir įdegęs, o nuo dešiniojo lūpų kampučio 
smakru žemyn ėjo gilus randas - prisiminimas apie politines 

muštynes su reichsbaneriais* 1929 metais. Vėberis rėmėsi 
"ankomis į kėdės atkaltę ir nuobodžiaudamas žiūrėjo į 
nuteistuosius, tarp kurių zujo susijaudinę esesininkai, blokų 
seniūnai ir kapai, daužė ir rėkavo. 

Blokų seniūnai prakaitavo ir liepė skaičiuoti iš 
naujo. Monotoniškai skambėjo balsai: 

- Vienas... du... trys... | 

Sąmyšis kilo per tuos, kuriuos vario gamykloje 
sudraskė į gabalus. Kaliniai kiek galėdami surankiojo 
galvas, rankas ir kūnus; bet vis tiek nerado visko. Kad ir 
kaip stengėsi, atrodė, kad dviejų Žmonių trūksta. 

Sutemus komandos susikivirčijo dėl atskirų dalių; 
labiausiai, Žinoma, dėl galvų. Kiekvienas blokas norėjo 
būti kuo pilnesnis, kad išvengtų griežtų bausmių, laukiančių 
už trūkumus. Plėšėsi ir kumščiavosi dėl kruvinų gabalų, 
kol! nuskambėjo komanda "Ramiai". Per skubą blokų 
seniūnai nieko negalėjo organizuoti, o dabar trūko dviejų 
kūnų. Tikriausiai bomba sudraskė juos į mažus skivytus, 
išlėkusius per sieną arba gabaliukais besimėtančius ant 
stogų. 

Raportuojantysis priėjo prie Vėberio: 

- Dabar jau trūksta tik pusantro. Rusai vienam 
prikabino tris kojas, o pas lenkus atsirado atliekama ranka. 

Vėberis nusižiovavo. -- 

- Nustatykit vardiniu patikrinimu, ko trūksta! 

Belaisvių eilės vos pastebimai susiūbavo. Vardinis 
patikrinimas reiškė, kad teks stovėti dar valandą ar dvi, jei 
ne ilgiau... rusai ir lenkai, kurie nesuprato vokiškai, šaukiami 
vardais, nuolat painiodavosi. 

Patikrinimas prasidėjo. Suskambėdavo balsai; pas- 
kui pasigirsdavo keiksmai ir šmūgiai. Esesininkai buvo 
sudirgę ir mušė, nes gaišo savo laiką. Kapai ir blokų 
seniūnai mušė iš baimės. Šen bei ten žmonės krisdavo be 


* Reichsbaneriai - 1924-33 m. Vokietijoje veikusi dešiniųjų 
socialdemokratų vadovaujama sukarinta organizacija, turėjusi 
ginti Veimaro respubliką nuo monarchlstinės reakcijos ir 
fašistinio teroro. 

sąmonės, o tarp sužeistųjų palengva plėtėsi kraujo klanai. 
Pilkšvi veidai įgaudavo griežtesnę išraišką ir it negyvi 
boluodavo tirštose sutemose. Mirštantieji nuolankiai žvelgė 
į savo draugus, kurie stovėjo ištempę rankas palei kelnių 
siūles ir neturėjo teisės padėti nukraujuojantiems. Kai 
kuriems tas purvinų zebrų kojų miškas buvo paskutinis 
vaizdas šiame pasaulyje. | 


*AA 


Mėnulis iš lėto kilo virš krematoriumo. Oras buvo 
apniukęs, ir mėnulis turėjo daug erdvės. Kurį laiką jis 
švietė kaip tik už kamino, virš kurio sklisdama mėnesiena 
darė įspūdį, tarsi krosnyse būtų degę dvasios, o iš krosnių 
būtų veržusis šalta liepsna. Paskui mėnulis vis labiau ir 
labiau lindo iš už buko kamino, o šis atrodė kaip minos- 
vaidis, tiesiai į dangų spjaunantis raudoną kulką. 

Pirmoje trylikto bloko dešimties Žmonių eilėje sto- 
vėjo kalinys Goldšteinas. Kairiajame sparne jis stovėjo 
paskutinis, šalia jo gulėjo bloko sužeistieji ir lavonai. Vienas 
iš sužeistųjų buvo Goldšteino bičiulis Šeleris. Šeleris gulėjo 
pirmas už Goldšteino. Akies kampučiu Goldšteinas 
pamatė, kad juoda dėmė po sudraskyta Šelerio koja staiga 
ėmė didėti daug sparčiau nei pirma.. Vargingas tvarstis 
atsipalaidavo, ir Seleris nukraujuos. Goldšteinas kumštelėjo 
greta stovinčiam Miunceriui; tada griuvo šonan, lyg būtų 
netekęs sąmonės. Nutaikė taip, kad pusiau užvirto ant 
Šelerio. 

Tai, ką jis darė, buvo pavojinga. Įsiutęs SS bloko 
vadas lakstė apie eiles kaip piktas aviganis šuo. Stiprus jo 
sunkių aulinių batų spyris į smilkinį galėjo pribaigti Gold- 
šteiną. Šalia stovintys belaisviai nejudėjo; tačiau visi matė, 
kas vyksta. | 

Bloko vadas su bloko seniūnu kaip tik buvo kitame 
grupės krašte. Bloko seniūnas ten kažką raportavo. Jis 
taip pat pastebėjo Goldšteino manevrą ir mėgino keletą 
Minučių sulaikyti šarfiurerį. 

Goldšteinas grabaliojo po savimi, ieškodamas 
virvės, kuria Šeleriui buvo suveržta koja. Tiesiai prieš akis 
matė kraują ir uodė gyvą mėsą. 

- Palik, - sukuždėjo Šeleris. 

Goldšteinas užčiuopė nusmukusį mazgą ir jį atrišo. 
Kraujas plūstelėjo dar smarkiau. 

- Juk man vis tiek suleis nuodų, - kuždėjo Šeleris. 
- Su tokia koja. 

Koja tesilaikė ant keleto sausgyslių ir odos skivytų. 
Goldšteinui užkritus, koja pasislinko ir dabar gulėjo kreivai 
ir keistai, su persukta pėda, tarsi būtų turėjus trečią sąnarį. 
Goldšteino rankos sušlapo nuo kraujo. Jis užveržė mazgą, 
bet virvė vėl nusmuko. Seleris krūptelėjo: 

- Palik... 

Goldšteinui vėl teko atrišti mazgą. Pirštai lietė su- 
trupintą kaulą. Jį ėmė vimdyti. Nurijo, pagraibė po gličią 
mėsą, vėl rado raištį, užtraukė jį aukštyn ir sustingo. Miun- 
ceris bakstelėjo jam į koją. Tai reiškė įspėjimą; atšnopavo 
bloko vadas esesininkas. 

- Vėl kiaulė neraliuota! Kas dar atsitiko? 

- Pargriuvo, ponas šarfiureri, - bloko seniūnas 
stovėjo šalia. - Stokis, maita! - suriko jis Goldšteinui ir 
spyrė jam į šoną. 

Spyris atrodė kur kas stipresnis, nei buvo iš tikrųjų. 
Paskutinę akimirką bloko seniūnas jį pristabdė. Spyrė dar 
kartą. Taip išvengė šarfiurerio spyrio. Goldšteinas nejudėjo. 
Jam į veidą pliūptelėjo Šelerio kraujas. 

- Greičiau, greičiau! Tegu guli! - bloko vadas nuėjo 
tolyn: - Po paraliais, ir kada galų gale baigsime? 

Bloko seniūnas nusekė jam iš paskos. Goldšteinas 
sekundę laukė, tada čiupo virvę ant Šelerio kojos, trūktelėjo 
ją, surišo ir tvirtai įsuko atsipalaidavusį brūzgulį. Kraujas 
liovėsi trykšti. Dabar tik lašėjo. Goldšteinas atsargiai pa- 
traukė rankas. Tvarstis laikėsi. 


- 

Vardinis patikrinimas baigėsi. Susitarta, kad trūks- 
ta trijų ketvirtadalių tokio ruso ir kalinio Sibolskio iš 5-ojo 
barako pusės viršutinės dalies. Tai ne visiškai atitiko 
teisybę. Buvo Sibolskio rankos. Šiaip ar taip, jas turėjo 
17-asis barakas, kuris pateikė jas kaip Jozefo Binsvangerio 
likučius, nes iš Jozefo Binsvangerio neliko nieko: UŽ tai 
du žmonės iš 5-ojo barako pavogė apatinę ruso dalį, kurią 
pateikė kaip Sibolskį, nes sunku atskirti kojas. Laimė, dar 
buvo kelios atliekamos kūno dalys, kurias buvo galima 
priskirti vienam ir vienam ketvirtadaliui trūkstamojo. Taigi 
aišku, kad niekas iš kalinių per antskrydžio sumaištį ne- 
paspruko. Bet vis dėlto galėjo atsitikti. ir taip, kad visiems 
teks stovėti patikrinimų aikštėje iki pat ryto, o paskui spal- 
votosios metalurgijos gamykloje vėl ieškoti likučių - prieš 
porą savaičių lageris stovėjo dvi paras, kol atrado kažką, 
nusižudžiusį kiaulidėje. 

Vėberis ramiai sėdėjo ant savo kėdės, rankomis 
parėmęs smakrą. Visą laiką jis nė nekrustelėjo. Išklausęs 
raporto, lėtai atsistojo ir išsitiesė. 

- Žmonės gana prisistovėjo. Jiems reikia pajudėti. 
Tegu pakartoja geografiją! 

Aikštėje nuskardėjo įsakymai: 

- Rankas ant pakaušio sukryžiuot! Tūpt! Varlyte! 
Pirmyn - opa! 

Ilgosios eilės pakluso. Pritūpę jie iš Iėto šokavo 
pirmyn. Per tą laiką mėnulis pakilo aukščiau ir tapo ryš- 
kesnis. Dabar jis jau apšvietė dalį patikrinimų aikštės. Kitą 
dalį dengė nuo pastatų krentantis šešėlis. Ant Žemės 
aiškiai išsiskyrė krematoriumo, vartų ir. net kartuvių kontūrai. 

- Atgal! 

Eilės iš šviesos vėl atšokavo į tamsą. Žmonės 
griuvinėjo. Eilinių esesininkų, kapų ir blokų seniūnų smūgiai 
vėl pastatydavo juos ant kojų. Per nesuskaičiuojamos 
daugybės kojų šlepsėjimą beveik nesigirdėjo riksmų. 

- Pirmyn! Atgal! Pirmyn! Atgal! Ramiai! 

O dabar prasidėjo tikroji geografija. Jos esmę 
sudarė tai, kad kaliniai turėdavo griūti, šliaužti Žeme, 
pašokti, vėl griūti ir vėl šliaužti. Taip jie iki skausmo gerai 
išstudijuodavo šokių aikštelės žemę. Netrukus aikštė virto 
knibždančių milžiniškų dryžuotų kirmėlių maišalyne, čia 
nedaug ką galėjai įžvelgti žmogiška. Kaip įmanydami jie 
saugojo sužeistuosius; bet per skubą ir baimę tai ne 
visada pavykdavo. | | 

Po penkiolikos minučių Vėberis įsakė baigti. Bet 
ir penkiolika minučių smarkiai praretino išsekusių kali- 
nių gretas. Visur voliojosi tie, kurie daugiau nebeturėjo 
jėgų. 

- Blokais rikiuok! 

Žmonės vilkosi atgal. Jie surinko parkritusius ir 
suspaudę prilaikė tuos, kurie dar įstengė stovėti. Kitus 
paguldė prie sužeistųjų. 

Lageris stovėjo ramiai. Vėberis žengė į priekį: 

- Tai, ką čia darėte, darėte savo pačių labui. 
Mokėtės, kaip slėptis per antskrydžius. 

Pora esesininkų sukrizeno. Vėberis dėbtelėjo į juos 
ir kalbėjo toliau: 

- Šiandien savo kailiu patyrėte, su kokiu nežmo- 
nišku priešu mes susidūrėme. Vokietija, kuri visada troško 
vien taikos, žiauriai užpulta. Priešas, sumuštas visuose 
frontuose, iš nevilties griebiasi paskutinės priemonės: kaip 
visiškas bailys jis, nusižengdamas visoms žmogaus tei- 
sėms, bombarduoja atvirus, taikius vokiečių miestus. Griau- 
na bažnyčias ir ligonines. Žudo beginkles moteris ir vaikus. 
Ko gi daugiau laukti iš žemesnės rasės, iš išgamų. Mes 
neliksime skolingi. Nuo rytojaus lagerio komanda padidina 
darbo našumą. Komandos išeina valanda anksčiau valyti 
griuvėsių. NuG šiol sekmadieniais - jokio poilsio. Žydai dvi 
dienas negaus duonos. Už tai dėkokite priešams - žudi- 
kams ir padegėjams. 

Vėberis nutilo. Lageris nejudėjo. Buvo girdėti, kaip 
kalnu ūždamas kyla galingas automobilis, kuris greitai 
artėja. Tai buvo Noibauerio “Mersedesas"'. 

- Giedot! - sukomandavo Vėberis. - “Vokietija, 

Vokietija aukščiau visko!'' 

| Blokai užtraukė ne iš karto. Jie buvo nustebinti. 
Paskutiniais mėnesiais retai įsakydavo dainuoti... o jeigu 
jau įsakydavo, tai tik liaudies dainas. Jas dažniausiai 
skirdavo, kai ką nors mušdavo. Kai kankinamieji klykdavo, 
kiti kaliniai turėdavo dainuoti lyriškas daineles. Bet senojo, 
ankstesniojo nacionalinio himno iš priešnacinių laikų ne- 
liepė giedoti jau keletą metų. 

- Na, kiaulės! 

13-ame bloke pirmasis užtraukė Miunceris. Kiti-- 
pritarė. Kas neprisiminė teksto, dėjosi giedą. Svarbiausia, 
kad visi žiopčiotų. 

- Kam? - nepasukdamas galvos ir vaidindamas, 
kad gieda, šnipštelėjo po valandėlės Miunceris savo kai- 
mMynui Verneriui. 

- Kas? * 

Melodija išskydo į silpną švargžtimą. Ją pradėjo 
nepakankamai žemai, ir dabar balsai, neįveikdami aukš- 
tųjų, džiaugsmingųjų paskutinių eilučių gaidų, trūkinėjo. 
Be to, kaliniams neužteko kvapo. 

- Kas per šuniškas ambrijimas? - sustaugė lagerio 
vado pavaduotojas. - Dar kartą iš pradžių! Jei šįsyk neišeis, 
stovėsite čia kiaurą naktį! | 

Kaliniai užtraukė žemiau. Dabar himnas skambėjo 
geriau. 

- Kas? - pakartojo Verneris. 

- Kodėl kaip tik “Vokietija, Vokietija aukščiau 
visko"'?.. k 

Verneris stipriai užsimerkė. 

- Tikriausiai taip... nebepasitiki... savosiomis nacių 
dainuškomis... po šiandien... - giedojo jis. 

Kaliniai žvelgė į priekį. Verneris pajuto, kaip jame 
kyla keista įtampa. Staiga jam pasirodė, kad tą įtampą 
jaučia ne tik jis... kad ją jaučia Miunceris, jaučia ant žemės 
gulintis Goldšteinas, jaučia daugybė kitų, jaučia netgi SS. 
Umai himnas suskambėjo ne taip, kaip paprastai giedamas 

kalinių. Skambėjo garsiau ir beveik įžūliai ironiškai, o 
žodžiai su tuo neturėjo nieko bendra. Tikėkimės, kad 
Vėberis to nepastebi, pagalvojo Verneris, dirstelėjęs | 
lagerio vadą, - o jei ne, tai bus dar daugiau lavonų, negu 
čia guli. 

„ Ant žemės gulinčio Goldšteino veidas buvo prie 
pat Selerio veido. Šeleris pajudino lūpas. Goldšteinas 
nepajėgė suprasti, ką tas sako; bet matė pusiau 
pramerktas akis ir nutuokė, kas tai galėjo būti. 

- Nesąmonės! - tarė jis. - Mes. turime ligoninės 
kapą. Jis viską sutvarkys. Tu išsikapstysi. 

Šeleris kažką atsakė. 

- Užsičiaupk, - suriko Goldšteinas per triukšmą. - 
Išsikapstysi, ir baigta! - regėjo prieš save pilką akytą odą. 
- Jie nesuleis tau nuodų! - staugė vietoj teksto paskutinius 
taktus. - Mes turime ligoninės kapą! Jis papirks gydytoją! 

- Dėmesio! 

Giedojimas nutrūko. Aikštėje pasirodė lagerio 
komendantas. Vėberis atraportavo: 

- Aš išrėžiau broliams trumputį pamokslą ir pridėjau 
valandą darbo. 

Noibaueris nerodė susidomėjimo. Jis uodė orą ir 
žiūrėjo į naktinį dangų: 

- Kaip manote, ar tie banditai šiąnakt sugrįš? 

Vėberis vyptelėjo: 

- Pasak paskutinių radijo pranešimų, mes numušė- 
me devyniasdešimt procentų. 

Noibaueris nematė čia nieko sąmojinga. Ir tas 
neturi ko prarasti, pamanė jisai. Mažasis Dycas, samdinys 
ir tiek. 

- Leiskit Žmonėms skirstytis, kai baigsite, - staiga 
niūriai pareiškė jis. 

- Skirstytis! 

Blokai nužygiavo į barakus. Jie pasiėmė savo 
sužeistuosius ir mirusiuosius. Prieš atiduodant lavonus į 
krematoriumą, apie juos reikėjo pranešti ir įrašyti į sąrašus. 
Kai Verneris, Miunceris ir Goldšteinas pakėlė Šelerį, jo 

veido bruožai buvo aštrūs kaip nykštuko. Atrodė, kad jis 
neišgyvens šios nakties. Per geografijos pamoką Gold- 
šteinas gavo į nosį. Kai jis ėmė Žygiuoti, iš nosies pasipylė 
kraujas. Blausioje šviesoje kraujas tamsiai raibuliavo jam 
ant smakro. 

Jie pasuko į taką, vedantį į jų baraką. Nuo miesto 
pučiantis vėjas sustiprėjo, ir kai jie pasuko už kampo, juos 
pasitiko vėjo gūsis. Gūsis atnešė degančio miesto kvapą. 
Belaisvių veidai persimainė. 

- Ar užuodžiat? - paklausė Verneris. 

- Taip, - Miunceris pakėlė galvą. 

Goldšteinas pajuto ant lūpų salsvą kraujo skonį. 
Nusispjovė ir pamėgino atvira burna įtraukti dūmus. 

- Atrodo, lyg ir čia jau degtų... 

- Taip... 2 

Dabar jie net matė dūmus. Dūmai kilo nuo slėnio 
it,Iengvas baltas rūkas ir netrukus jau gaubė barakus. 
Akimirką Verneriui atrodė keista ir beveik nesuvokiama, 
kad jų nesulaikė spygliuota viela - tarsi lageris jau nebebūtų 
buvęs toks uždaras ir neprieinamas kaip anksčiau. 

Jie leidosi taku. Ėjo per dūmus. Jų žingsniai pa- 
sidarė tvirtesni, 0 pečiai išsitiesė. Labai atsargiai nešė 
Šelerį. Goldšteinas pasilenkė prie jo. 

--Pauostyk! Ir tu pauostyk! - tarė jis tyliai, kai 
nusiminęs ir maldaudamas žvelgė į aštrių bruožų veidą. 

Bet Šeleris jau seniai buvo be sąmonės. 

Barake tvyrojo tamsa ir smarvė. Jau seniai vakarais 
nebūdavo šviesos. 

- Nr. 509, - sukuždėjo Bergeris. - Lomanas nori 
Su tavim pakalbėti. 

- Ar jau? J 

- Dar ne. 

Nr. 509 siaurais praėjimais apgraibomis nusigavo 

iki gultų, šalia kurių išsiskyrė blausus lango keturkam- 
pis. 

- Lomanai? 

Kažkas sušlamėjo. 

- Ar ir Bergeris čia? - paklausė Lomanas. 

- Ne. 

- Atvesk įį. 

- Kam? 

- Atvesk! 

Nr. 509 apgraibomis grįžo atgal. Jam pavymui 
sekė keiksmai. Jis mindė kūnus, gulinčius praėjimuose. 
Kažkas dantimis įsikibo jam į blauzdą. Nr. 509 tol daužė 
nepažįstamą galvą, kol jį paleido. 

Po kelių minučių jis grįžo su Bergeriu. 

- Mes čia. Ko tu dabar nori? 

- Štai! - Lomanas-ištiesė ranką. 

- Kas čia? - paklausė nr. 509. 

- Laikyk savo ranką po manąja. Delnu. Atsargiai. 

Nr. 509 pajuto menkutį Lomano kumštelį. Jis buvo 
sausas kaip driežo odelė. Kumštis palengva atsigniaužė. 
Kažkas įkrito nr. 509 į saują, kažkas mažas ir sunkus. 

- Pagavai? 

- Taip. Kas tai? Tai... 

- Taip, - sukuždėjo Lomanas. - Mano dantis. 

- Ką? - Bergeris atsigrūdo arčiau. - Kas tai padarė? 

Lomanas ėmė krizenti. Beveik begarsis, vaiduok- 
liškas krizenimas. 

- Aš. 

- Tu? Kaip? 

Jie jautė, koks patenkintas merdintysis. Jis atrodė 
vaikiškai išdidus ir visiškai nusiraminęs. 

- Vinim. Dvi valandas. Maža geležine vinim. Radau 
ir išlupau ja dantį. 

- Kur ta vinis? 

Lomanas apsigrabaliojo apie save ir, radęs vinį, 
atidavė ją Bergeriui. Bergeris pakėlė vinį prieš langą, o 
paskui apčiupinėjo. 

- Purvas ir rūdys. Ar kraujavo? 

Lomanas vėl sukrizeno. į 

- Bergeri, - tarė jis, - aš nebijau kraujo užkrėti- 
mo. , 

- Palauk, - Bergeris pasirausė kišenėje: - Ar turi 
kas nors degtuką? 

Degtukai buvo brangūs. 

- Aš neturiu, - atsakė nr. 509. 

- Imkit, - tarė kažkas nuo vidurinio gulto. 

Bergeris brūkštelėjo degtuko galvutę. Degtukas 
užsidegė. Bergeris ir nr. 509 užsimerkė, kad jų neapakintų 
šviesa. Taip laimėjo keletą sekundžių, per kurias galėjo 
matyti. 

- Išsižiok, - paliepė Bergeris. 

Lomanas įsmeigė į jį akis. 

- Nebūk juokingas. Parduokite auksą. 

- Išsižiok: 

Lomano veidu šmėkštelėjo kažkas, kas galėjo 
reikšti šypseną. 

- Duokite man ramybę. Gerai, kad dar kartą pa- 
mačiau judu šviesoje. | 

- Patepsiu jodu. Atsinešiu buteliuką. 

Bergeris atidavė degtuką nr. 509 ir apgraibom 
nuslinko prie savo gulto. | 

- Gesinkit šviesą! - sušvokštė kažkas. 

- Užsičiaupk! - atkirto žmogus, davęs degtuką. 

- Gesinkit šviesą! - vėl sušvokštė tas pats balsas. 
- Gal norit, kad sargybiniai mus visus nupiltų? 

Nr. 509 stovėjo taip, kad palinkęs jo kūnas buvo 
tarp sienos ir degtuko. Vyras nuo viduriniojo gultc kilstelėjo 
prieš langą antklodę, o nr. 509 pridengė mažą lrepsnelę 
iš šono savo švarku. Lomano akys buvo labai 3iedros. 
Per daug giedros. Nr. 509 žŽvilgtelėjo į dar nesudegusį 
degtuko galiuką, paskui į Lomaną ir pagalvojo, kad pažįsta 
Lomaną septynerius metus, o dabar suprato, jog tai pas- 
kutinis kartas, kai mato jį gyvą. Per daug regėjo tokių 
veidų, kad šito nebūtų žinojęs. 

Pajuto liepsnos karštį ant savo pirštų, bet laikė, 
kol galėjo kentėti. Girdėjo grįžtant Bergerį. O paskui ūmai 
„užgulė tamsa, lyg jis būtų apakęs. 

- Gal turi dar vieną degtuką? - paklausė jis vyro 
nuo viduriniojo gulto. 

- Imk, - vyras ištiesė degtuką: - Paskutinis. 

Paskutinis, šmėkštelėjo mintis. Penkiolika sekun- 
džių šviesos. Penkiolika sekundžių už tuos keturiasdešimt 
penkerius metus, kurie dar vadinosi Lomanu. Paskutiniai. 

Mažas mirgantis ratas. 

+ Gesink šviesą, po šimts! Išmuškit jam tą degtuką! 

- Kvaily! Nieks nieko nepamatys! 

Nr. 509 nuleido degtuką žemiau. Bergeris stovėjo 
šalia jo, su jodo buteliuku rankoje. 

- Išsižiok... 

Jis nutilo. Dabar ir jis aiškiai išvydo Lomaną. Buvo 
kvailystė eiti jodo. Bet tai jis darė tik tam, kad ką nors 
darytų. Bergeris iš lėto įsikišo buteliuką į kišenę. Lomanas 
žiūrėjo į jį ramiai, net nemirktelėdamas. Nr. 509 nusuko 
akis. Jis atgniaužė kumštį ir saujoje išvydo žibant mažutėlį 
gabaliuką aukso. Tada vėl žvilgtelėjo į Lomaną. Liepsna 
svilino pirštus. Kažkoks šešėlis iš šono sudavė jam per 
ranką. Sviesa užgeso. 

- Labos nakties, Lomanai, - tarė nr. 509. 

- Paskui aš dar kartą ateisiu, - pažadėjo Berge- 
ris. 

- Nereikia, - sukuždėjo Lomanas. - Dabar jau... 
nesunku... 

- Gal mes rasime dar porą degtukų. 

Lomanas nebeatsakė. 

Nr. 509 jautė saujoje auksinę karūnėlę, kietą ir 
sunkią. 

- Eime laukan, - šnipštelėjo jis Bergeriui. - Verčiau 
aptarsime tai lauke. Ten būsime vieni. 

Jiedu apčiuopom nusigavo iki durų ir nuėjo į tą 
barako pusę, kur neužpūtė vėjas. Miestas buvo užtemdy- 

bažnyčios bokštas tebeliepsnojo it milžiniškas fakelas. 
Bokštas buvo labai senas ir pilnas sausų sijų; gaisrinės. 
žarnos nieko negalėjo padaryti, teko palikti jį sudegti.. 

Bergeris ir nr. 509 atsitūpė. 

- Ką darysime? - paklausė nr. 509. 

Bergeris pasitrynė savo karščiuojančias akis: 

- Jei karūnėlė pažymėta raštinėje, mes žuvę. Jie 
ims ieškoti ir keletą iš mūsų pakars. Mane patį pirmą. 

- Jis sakė, kad nepažymėta. Kai jis čia atsirado, 
šitos tvarkos dar nebuvo. Lomanas lageryje septyneri me- 
tai. Tada auksinius dantis išmušdavo, o ne registruodavo. 
Registruoti pradėjo vėliau. 

- Tu tikrai Žinai? 

Nr. 509 gūžtelėjo pečiais. 

Jiedu valandžiukę tylėjo. 

- Zinoma, mes visada spėsime pasakyti teisybę ir 
atiduoti karūnėlę. Arba įkišti jam ją į burną, kai jis numirs, - 
galiausiai pareiškė nr. 509. Jo ranka stipriai sugniaužė 
mažąjį gabaliuką. - Ar tu šito nori? 

Bergeris papurtė galvą. Už auksą galėjai išgyventi 
keletą dienų. Abu suvokė, kad dabar, kai jie tą auksą turi, 
jo jau neatiduos. 

- O arjis negalėjo išsimušti to danties prieš keletą 
metų ir pats jį parduoti? - paklausė nr. 509. 

Bergeris žvilgtelėjo į jį: 

- Manai, kad SS tuo patikės? 

- Ne. Ypač jei ras burnoje šviežią žaizdą. 

- Tai mažiausiai pavojinga. Jei jis dar šiek tiek 
pratrauks, žaizda užgis. Be to, tai apatinis krūminis dantis; 
0 tai apsunkina apžiūrą, kai lavonas sustingęs. Jei mirs 
šiandien vakare, rytoj prieš pietus jau bus ganėtinai 
sustingęs. Jei mirs rytoj iš ryto, jį teks palaikyti, kol su- 
stings. Įmanoma. Handkę per rytinį patikrinimą kaip nors 
apgausime. 

Nr. 509 įsmeigė į Bergerį akis: 

- Privalome rizikuoti. Mums reikia pinigų. Ypač 
dabar. 

- Taip. Šiaip ar taip, nieko kita nepadarysi. O kas 
parduos dantį? 

- Lėbentalis. Jis vienintelis, kuris tai gali. | 

Už jų atsivėrė barako durys. Keli žmonės už rankų 
ir kojų išvilko Žmogystą ir nutempė ją prie krūvos šalia 
tako. Ten gulėjo tie, kurie mirė po vakarinio patikrinimo. 

- Gal jau Lomanas? 

- Ne. Čia ne mūsiškiai. Tai musulmonai. 

Žmonės, palikę lavoną, nusvirduliavo atgal į ba- 
raką. 

„Ar kas nors matė, kad mes turime dantį? - pa- 
klausė Bergeris. 

- Manau, kad ne. Aplinkui guli beveik vieni mu- 
sulmonai. Daugių daugiausia tasai vyras, kuris Ee mums 
degtukus. 

- Ar jis ką nors sakė? | 
- Ne. Iki šiol ne. Bet jis dar gali pareikalauti savo 
dalies. | 

- Vargu. Kažin, ar ne labiau jam apsimoka mus 
išduoti. 

Nr. 509 svarstė. Žinojo, kad esama žmonių, kurie 
už kriaukšlę duonos pasiryžę tėvą motiną parduoti. 

- Jis toks neatrodė, - pratarė jis pagaliau. - Ir kam 
jis mums būtų davęs degtukus? 

- Tai visai kas kita. Privalome būti atsargus. Kitaip 
mes abu žuvę. Ir Lėbentalis taip pat. 

Ir nr. 509 šitai puikiausiai žinojo. Jis matė ne 
vieną pakartą už menkesnes nuodėmes. 

- Reikės jį stebėti, - pareiškė jis. - Bent jau tol, kol 
Lomanas bus sudegintas, o Lėbentalis parduos dantį. Po 
to tai jam nieko nebepadės. 

Bergeris linktelėjo. 

- Eisiu vidun. Gal dar ką išsiaiškinsiu. 

- Gerai. O aš liksiu čia laukti Leo. Turbūt jis dar 
darbo lagery. 

Bergeris atsistojo ir nuėjo į baraką. Ir jis, ir nr. 
509 būtų be atodairos rizikavę savo gyvybe, jei kaip nors 

būtų buvę galima išgelbėti Lomaną. Bet jo nebebuvo 
galima išgelbėti. Todėl ir kalbėjo apie jį kaip apie akmenį. 
Metai, praleisti lagėryje, išmokė juos galvoti dalykiškai. 

| Nr. 509 tupėjo išvietės šešėlyje. Gera vieta; čia 
jis niekam nekrito į akis. Mažasis lageris turėjo tik vieną 
visiems barakams bendrą išvietę, įruoštą ant sienos tarp 
abiejų lagerių, o nuo barakų tos išvietės link ir atgal nuolat 
traukė nesibaigianti dejuojančių skeletų vilkstinė. Beveik 
visi viduriavo arba dar blogiau, daugelis gulėjo susmukę ir 
laukė, kol sugrįš jėgos ir jie galės šlituoti toliau. Nuo 
abiejų išvietės pusių ėjo spygliuotos vielos užtvara, skirianti . 
Mažąjį lagerį nuo darbo lagerio. 

Nr. 509 tupėjo taip, kad galėjo stebėti užtvaroje 
esančius vartus. Vartai buvo padaryti blokų vadams ese- 
sininkams, blokų seniūnams, kaliniams, kurie atnešdavo 
maistą arba išgabendavo lavonus, ir vežimams su lavonais. 
Iš 22-0ojo barako tik Bergeris, kai eidavo į krematoriumą, 
turėjo teisę naudotis tais vartais. Visiems kitiems tai buvo 
griežtai draudžiama. Lenkas Zilberis pakrikštij: juos Dvė- 
selienos vartais, nes kaliniai, atkelti į Mažąjį lagerį, grįŽ- 
davo pro juos tik negyvi. Kiekvienas sargybinis turėjo 
teisę šauti, jei koks skeletas būtų mėginęs patekti į darbo 
lagerį. Beveik niekas ir nemėgino. O ir iš darbo lagerio 
ateidavo tik tie, kurie vykdė kokias nors pareigas. Mažajam 
lageriui ne tik buvo paskelbtas nekontroliuojamas ka- 
rantinas; kiti kaliniai ir šiaip mojo į jį ranka ir žiūrėjo į jį vien 
kaip į savotiškas kapines, po kurias dar kurį laiką šlitinėja 
numirėliai. 

Pro spygliuotą vielą nr. 509 matė dalį darbo lagerio 
takų. Juose knibždėjo kalinių, leidžiančių jiems likusį 
laisvalaikį. Nr. 509 matė, kaip jie šnekučiuojasi, stoviniuoja 
būreliais arba Žingsniuoja takais... ir nors ten buvo tik kita 
konclagerio dalis, jam pasirodė, jog jis atskirtas nuo jų 
neįveikiama bedugne, jog ten tarsi prarastoji žemė, kur 
vis dar egzistuoja gyvenimas ir draugystė. Už nugaros 
girdėjo, kaip vos velka kojas išvietėn svirduliuojantys ka- 
liniai, nereikėjo nė atsisukti, kad būtum išvydęs jų negyvas 

akis. Jie beveik nebešnekėjo - daugių daugiausia de- 
juodavo arba vaidydavosi pailsusiais balsais; galvoti 
nebegalvojo. Lageris pravardžiavo juos musulmonais, nes 
jie buvo visiškai atsidavę savo likimui. Judėjo it automatai, 
nebeturėdami nė krislo valios; viskas buvo užgesę, iš- 
skyrus keletą kūniškų funkcijų. Jie buvo gyvi lavonai ir 
mirė it musės nuo šalčio. Mažajame lageryje jų knibždėte 
knibždėjo. Palūžę ir žuvę, ir jau niekas nebegalėjo jų 
išgelbėti, net laisvė. | 

Nr. 509 jautė, kaip į kaulus smelkiasi nakties vėsa. 
Murmėjimas ir dejonės už jo liejosi pilka lavina, kurioje 
galėjai nuskęsti. Gundyte gundė pasiduoti - pagunda, su 
kuria iš paskutiniųjų kovojo veteranai. Nr. 509 nejučiomis 
sujudėjo ir pasuko galvą, kad įsitikintų, jog dar gyvas ir 
tebeturi valią. Tada išgirdo paskutinį švilpuką darbo 
lageryje. Ten barakai turėjo savas išvietes ir nakčiai būdavo 
rakinami. Būreliai takuose išsklido. Žmonės dingo. Ne- 
praėjus nė minutei, ten viskas ištuštėjo, teliko vien nyki 
šešėlių vilkstinė Mažajame lageryją - užmiršta draugų 
anapus spygliuotos užtvaros; nurašyta. izoliuota, baugščiai 
virpančios gyvybės likutis neišvengiamos mirties žemėje. 


**+ 


Pro vartus Lėbentalis nepasirodė. Nr. 509 staiga 
išvydo jį, įstrižai kertantį aikštę. Jis turėjo įlįsti kažkur už 
išvietės. Niekas nežinojo, kaip jis parsigaudavo; nr. 509 
nebūtų nustebęs išgirdęs, kad Lėbentalis naudojasi briga- 
dininko ar net kapo raiščiu. 

- Leo! 

Lėbentalis sustojo. 

- Kas atsitiko? Atsargiai! Ten dar yra SS. Eikš 
čionai. 

Jiedu pasuko barakų link. 

- Ar ką nors gavai? - paklausė nr. 509. 

- Ką? 5 

- Valgyti. Ką gi daugiau? 

Lėbentalis gūžtelėjo pečiais. 


- Valgyti! Ką gi daugiau, - pakartojo jis irzliai. - 
Kaip tu tai įsivaizduoji? Gal aš virtuvės kapas? 

- Ne. 

- Taigi! Tai ko iš manęs nori? 

+ Nieko. Tik paklausiau, gal nugriebei ką valgo- 
ma. 

Lėbentalis sustojo. 

- Valgoma, - tulžingai pareiškė jis. - O ar Žinai, kad 
visame lageryje Žydams dvi dienas neduos duonos? 
Vėberio įsakymas. 

Nr. 509 įsistebeilijo į jį. 

- Tikrai? | | 

- Ne. Aš pajuokavau. Aš taip juokauju. Labai 
šmaikštu. 

- Dieve mano! Kiek mirs! 

- Taip. Aibė. O tu dar klausi, ar nugriebiau ką 
valgoma... 

- Nusiramink, Leo. Sėskis. Sumautas reikalas. Ir 
kaip tik dabar! Dabar, kai mums reikia viso ėdalo, kurį tik 
įmanoma gauti! 

- Šit kaip? Gal aš dar ir kaltas, ką? - Lėbentalis 
ėmė drebėti. 

Jis visada drebėdavo įsikarščiavęs, o plykstelėdavo 
greitai; buvo labai jautrus. Plykstelėti jam buvo tas pats, 
kas kitam pabarbenti krumplials į stalą. Viskas nuo nuo- 
latinio alkio. Alkis stiprindavo ir slopindavo visas emocijas. 
Isterija ir apatija lageryje buvo tikros sesės. 

- Dariau, ką galėjau, - tyliai pludosi Lėbentalis 
aukštu, trūkinėjančiu balsu. - Prasigaudavau, rizikuodavau, 
gaudavau, o dabar pasirodai tu ir pareiški: mums rei- 
kia... 

Staiga jo balsas virto dusliu, nesuprantamu švokš- 
timu. Tarsi viename iš lagerio radijo garsiakalbių būtų 
nutrūkęs kontaktas. Lėbentalis graibė rankomis Žemę. 
Dabar jo veidas nebeatrodė lyg įsižeidusi kaukolė; liko tik 
kakta su nosimi ir varlės akys su sudribusios odos maišais 
po jomis, ir skylė toje odoje. Pagaliau Lėbentalis rado ant 

žemės savo dantų protezus, nušluostė juos į švarką ir 
įsikišo burnon. Garsiakalbis sutaisytas, ir vėl pasigirdo 
balsas, aukštas ir tūžmingas. 

Nr. 509 leido jam aimanuoti, bet nesiklausė. Lė- 
bentalis tai pastebėjo ir liovėsi. iš 

- Juk ir anksčiau palikdavo be duonos, - vangiai 
tarė pagaliau. - Ir daugiau nei dvi dienas. Kas tau, kad 
šiandien taip sielvartauji? .. 

Nr. 509 valandžiukę žiūrėjo į jį. Tada mostelėjo į 
miestą ir degančią bažnyčią. 

- Kas man? Štai kas, Leo... 

- Kas? 

- Matai, apačioje. Kaip ten pasakyta Senajame 
Testamente? 

- Kuo čia dėtas Senasis Testamentas? 

- Ar nebuvo kažko panašaus Mozės laikais? Ugnies 
stulpas, kuris išvedė tautą iš nelaisvės? 

Lėbentalis sumirksėjo. 

- Dūmų debesis dieną ir ugnies stulpas naktį, - 
tarė jis, liovęsis aimanuoti. - Tai tu norėjai pasakyti? 

- Taip. Ir ar ten tik nebuvo Dievas? 

- Jehova. 

- Tiek to, Jehova. O ten, apačioje... žinai, kas ten? 
- nr. 509 akimirką delsė. - Tai kažkas panašaus, - tarė jis. 
- Tai viltis, Leo, mūsų viltis! Po šimts, nejaugi niekas iš 
jūsų nenori to pamatyti? 

Lėbentalis neatsakė. Jis susigūžęs sėdėjo ir žiūrėjo 
į miestą. Nr. 509 vėl sudribo. Dabar jis galų gale pirmą 
kartą tai ištarė garsiai... Kažin, ar galima taip kalbėti, svarstė 
jis, juk tai beveik pribloškia, tas žodis toks baisus. Visus 
tuos metus aš jo vengiau, jis būtų mane užgraužęs, jei 
būčiau jį prisiminęs; bet dabar jis vėl čia, šiandien, dar 
nedrąsu svajoti iki galo, bet žodis jau čia, ir arba jis mane 
palauš, arba išsipildys. | 

- Leo, - tarė jis. - Tai, kas vyksta apačioje, rodo, 
kad žlugs ir tai, kas čia. 

Lėbentalis nejudėjo. 

- Jei jie pralaimės karą, - sukuždėjo jis. - Tik tada! 
Bet kas žino? - nejučiomis baugiai apsidairė. 

Pirmaisiais gyvavimo metais lageris buvo gana 
gerai informuotas apie karo eigą. Bet paskui, kai pergalės 
liovėsi, Noibaueris uždraudė atnešti laikraščius ir per lagerio 
radiją skelbti žinias apie atsitraukimą. Nuo tada po barakus 
sklandė nejtikinamiausi gandai; ir galų gale niekas nebe- 
žinojo, kuo tikėti, o kuo ne. Karas nesiseka, šitai buvo 
aišku; bet revoliucija, kurios daugelis laukė jau keletą 
metų, taip niekada ir neįvyko. 

- Leo, - prabilo nr. 509. - Jie pralaimi. Tai galas. 
Jei tai būtų atsitikę pirmaisiais karo metais, tai nieko nebūtų 
reiškę. O tai, kad tokie dalykai prasidėjo po penkerių 
metų, rodo, kad laimi anie. 

Lėbentalis vėl apsidairė. 

- Kam tu taip šneki? 

Nr. 509 žinojo barakų prietarą. Garsiai ištarus, 
dalykas netekdavo galios ir tikrumo... o neišsipildžiusi 
viltis visada atimdavo daug energijos. Todėl kiti ir sau- 
gojosi. | 

- Šneku todėl, kad dabar turime apie tai šnekėti, - 
tarė jis. - Laikas. Dabar tai mums padės iškęsti. Dabar tai 
jau nebe išvietės paskalos. ligai nesitęs. Mes turime... - jis 
nutilo. | | 

- Ką? - paklausė Lėbentalis. | 

Nr. 509 ir pats gerai nežinojo. Ištverti, galvojo jis. 
Ištverti ir dar daugiau. | 

- Tai lenktynės ,- pratarė pagaliau. - Lenktynės, 
Leo... su... || 

Su mirtimi, galvojo; bet garsiai to nepasakė. Mos- 
telėjo SS kareivinių pusėn. 

- Su jais!- Dabar mes jau neturime teisės pralaimėti. 
Matyti galas, Leo! - jis čiupo Lėbentalį už rankos: - Dabar 
mes privalome daryti viską... 

- Ką gi mes galime daryti? 

Nr. 509 jautė, kad jam svaigsta galva, lyg būtų 
išgėręs. Atprato daug galvoti ir kalbėti. O jau seniai tiek 

- Štai, - tarė jis ir ištraukė iš kišenės auksinį 
dantį. - Lomano. Tikriausiai nepažymėtas. Gal galime par- 
duoti? 

Lėbentalis pasvėrė gabaliuką rankoje. Nuostabos 
neparodė. 

- Pavojinga. Galima tik tam, kas gali išeiti iš lagerio 
arba turi ryšių anoje pusėje. 

- Nesvarbu kaip. Ką galime už jį gauti? Bet reikia 
greitai! 

- Čia nepaskubėsi. Tokį daikčiuką reikia apčiu- 
pinėti. Tam reikalinga galva ant pečių, kitaip pakliūsime į 
kartuves arba prarasime, negavę nė ptenigio. 

- Gal gali pamėginti dar šiandien vakare? 

Lėbentalis nuleido ranką su dantimi. 

- Nr. 509, - tarė jis, - dar vakar tu turėjai proto. 

- Vakarykštė diena jau seniai praėjo. 

Iš miesto pasigirdo trenksmas, o iš karto po jo - 
aiškus, aidus varpo dūžis. Ugnis įveikė bažnyčios bokšto 
sijas, ir nukrito varpas. 

Lėbentalis išsigandęs susigūžė. 

- Kas čia? - paklausė. 
ka Nr. 509 perkreipė lūpas. 

- Čia, Leo, ženklas, kad vakarykštė diena seniai 
praėjo. 

- Čia varpas. Nejau bažnyčia apačioje dar turėjo 
varpą? Juk jie visus varpus perlydė į patrankas. | 

- Nežinau. Gal kokį vieną užmiršo. Taigi kaip tas 
dantis šiandien vakare? Per tas dienas be duonos mums 
reikės ėdalo. 

Lėbentalis papurtė galvą. 

- Šiandien neišdegs. Kaip tik todėl. Šiandien ket- 
virtadienis. Draugystės vakaras SS kareivinėse. 

- Ak, šit kaip. Šiandien ateina kekšės? 

Lėbentalis pakėlė akis: 

- O, tu tai žinai? Iš kur? 

- Nesvarbu. Žinau aš, žino Bergeris, žino Bucheris, 
ir Ahasveras žino. 

- O kas dar? 

- Daugiau niekas. 

- Aha, jūs žinote! Nė nepastebėjau, kad mane 
sekėte. Reikės būti atsargesniam. Gerai, šiandien vaka- 
re. 


— 


- Leo, - paprašė nr. 509. - Pamėgink šįvakar 
iškišti dantį. Tai pats svarbiausias dalykas. O čia aš galėsiu 
viską už tave atlikti. Duok man pinigus; aš Žinau, kaip tai 
daroma. Tai nesunku. 

- Žinai, kaip tai daroma? 

- Taip, iš duobės... 

Lėbentalis susimąstė. 

- Sunkvežimių kolonoje yra kapas, - prašneko jis 
pagaliau. - Rytoj jis važiuoja į miestą. Galėčiau pamėginti, 
gal užkibs. Gerai, iš mano pusės. O gal dar spėsiu laiku 
grįžti, kad čia viską padaryčiau pats. 

ž Jis ištiesė nr. 509 dantį. 

- Kam man jis? - nustebo nr. 509. - Tu turi jį 
pasiimti... 

Lėbentalis niekinamai papurtė galvą. 

- Matyti, kaip išmanai prekybą! Manai, gausiu už įį 
ką nors, kai kas nors iš brolių jau laikys jį savo naguose? 
Tai daroma kitaip. Jei viskas klostysis sėkmingai, grįšiu jo 
paimti. Kol kas paslėpk jį. O dabar klausyk... 


x*-+* 


Nr. 509 gulėjo dauboje, galiukas nuo spygliuotos 
vielos, bet vis dėlto arčiau, nei leidžiama. Tvoros stulpai 
Čia darė lanką, ir iš kulkosvaidininkų bokštelių vieta matėsi 
sunkiai - ypač naktį ir esant rūkui. Veteranai šitai jau 
seniai pastebėjo; bet tik Lėbentalis prieš keletą savaičių 
įsigudrino daryti iš to biznį. 

Keli šimtai metrų už lagerio visa apylinkė buvo 
draudžiama zona, į kurią galima įžengti tik SS leidus. 
Plačia juosta iškirsti visokiausi krūmai, o toje vietoje įšau- 
domi kulkosvaidžiai. Ž 

Lėbentalis, turintis šeštąjį pojūtį viskam, kas susiję 
su maistu, pastebėjo, kad jau kelis mėnesius ketvirtadienį 
vakare dvi mergužėlės naudojasi plataus kelio, einančio 
pro lagerį, ruožu. Mergužėlės buvo iš “Šikšnosparnio", iš 
užmiesčio smuklės su papildomais malonumais, ir ateidavo 
pasisvečiuoti į maloniąją SS kultūros vakarų dalį. SS joms 
riteriškai leido eiti per draudžiamą zoną; taip mergužėlės 
sutaupydavo beveik dvi valandas aplinkinio kelio. Kol jos 
eidavo, atsargumo dėlei Mažojo lagerio pusėje trumpam 
išjungdavo elektrą. Lagerio administracija šito nežinojo; 
visuotinėje paskutinių mėnesių sumaištyje esesininkai tai 
darė savo nuožiūra. Jie niekuo nerizikavo; nė vienas iš 
Mažojo lagerio nepajėgė bėgti. 

Sykį, kai Lėbentalis lyg tyčia buvo netoliese, 
pagauta geraširdiškumo, viena kekšė švystelėjo per vielą 
kriaukšlelę duonos. Keleto tamsoje sumurmėtų žodžių ir 
pasiūlymo sumokėti užteko - nuo to laiko merginos ret- 
karčiais šio to atnešdavo, ypač per lietų ar rūką. Apsi- 
metusios, kad taisosi kojines arba krato iš batelių smėlį, 
jos švysteldavo maistą per vielą. Lageris būdavo visiškai 
užtemdytas, o sargybiniai šioje pusėje dažnai miegodavo; 
bet net jei kam nors ir būtų kilęs įtarimas, į merginas nė 
vienas nebūtų šovęs, o kol būtų atėjęs pasižiūrėti, jų ir 
pėdos būtų ataušusios. 


*ki 


Nr. 509 girdėjo, kaip mieste visai nugriuvo bokštas. 
Ugnies stulpas šovė aukštyn ir išsilakstė. Tada iš toli 
atsklido gaisrinės signalai. 

Nr. 509 nežinojo, kiek laiko laukia. Laikas lageryje 
neturėjo reikšmės. Bet nerimastingoje tyloje staiga pa- 
sigirdo balsai, o paskui žingsniai. Užsidengęs Lėbentalio 
paltu, nr. 509 prišliaužė arčiau spygliuotos vielos ir 
pasiklausė. Iš kairės pusės artėjo lengvi žingsniai. Jis 
Žvilgtelėjo atgal; lageryje buvo labai tamsu, nr. 509 net 

negalėjo įžiūrėti musulmonų, svirduliuojančių į išvietę. 
Tačiau išgirdo, kaip vienas iš sargybinių šūktelėjo 
merginoms: 

- Mane paleis dvyliktą. Gal dar sutiksiu jus, ką? 

- Aišku, Artūrai. 

Žingsniai artėjo. Truko dar šiek tiek laiko, kol 
dangaus fone nr. 509 blankiai išskyrė merginų kontūrus. 
Pažiūrėjo į kulkosvaidininkų bokštelius anoje pusėje. Čia 
buvo taip tamsu ir ūkanota, kad nematė sargybinių - taigi 
ir jie jo. Jis atsargiai švilptelėjo. 

Merginos sustojo. 

- Kur tu? - sukuždėjo viena. 

Nr. 509 kilstelėjo ranką ir pamojavo. 

- Ak štai. Turi pinigus? 

- Taip. O ką jūs turite? 

- Pirmiau duokš pinigus. Trys markės. 

Pinigus į kelią iškišo pro spygliuotos užtvaros 
Apačią lazda, prie kurios virvute buvo pririštas maišelis. 
Viena mergina pasilenkė, išėmė pinigus ir greitai juos 
suskaičiavo. Tada tarė: 

- Štai, gaudyk! 

Iš paltų kišenių juodvi traukė bulves ir metė jas 
pro užtvarą. Nr. 509 gaudė jas Lėbentalio paltu. 

- O dabar duona, - pranešė apkūnesnioji mergi- 
na. 

Nr. 509 išvydo, kaip pro vielą lekia duonos riekės. 
Tučtuojau jas sužvejojo. 

- Nair viskas, - merginos rengėsi keliauti toliau. 

Nr. 509 švilptelėjo. | 

- Ko? - paklausė apkūnesnioji. 

- Gal galite atnešti i 

- Kitą savaitę. 

- Ne. Grįždamos iš kareivinių. Juk jie duos jums, 
ko panorėsite. 

- Ar tu tas pats, kaip visada? - susidomėjo apa: 
nesnioji Mergina ir pasilenkė. 

- Juk jie visi vienodi, Frice, - tarė kita. 

- Galiu čia laukti, - kuždėjo nr. 509. - Aš dar turiu 
pinigų. 

- Kiek? 

- Tris. 

- Mums laikas eiti, Frice, - vėl tarė antroji. 

Per visą pokalbį jos trepsėjo vietoje, kad sargybiniai 
nepastebėtų, jog jos stovi. 

- Galiu laukti kiaurą naktį. Penkios markės. 

- Tu naujokas, ar ne? - klausinėjo Fricė. - O kur 
anas? Mirė? 

- Susirgo. Siuntė mane. Penkios markės. O gal ir 
daugiau. 

- Eime, Frice. Negalime taip ilgai stovėti. 

- Gerai. Pagyvensim - pamatysim. Dėl manęs, gali 
laukti. 

Merginos nuėjo. Nr. 509 girdėjo, kaip šiugžda jų 
sijonai. Nušliaužė atgal, vilkdamas paskui save paltą, ir 
išsekęs atsigulė. Jautėsi taip, tarsi būtų prakaitavęs; bef 
buvo sausut sausutėlis. 

Atsigręžęs išvydo Lėbentalį. 

- Pavyko? - paklausė Leo. 

- Taip. Štai bulvės ir duona. 

Lėbentalis pasilenkė. 

- Karvės, - pareiškė. - Kokios siurbėlės! Kainos 
beveik kaip lagery! Būtų užtekę pusantros markės. Už tris 
markes čia turėjo būti dešros. Taip jau išeina, kai ne pats 
darai! | 

Nr. 509 nesiklausė. 

- Dalykimės, Leo, - paprašė. 

Jiedu nušliaužė už baraką ir išdėliojo . bulves ir 
duoną. 

- Bulvių reikia man, - pareiškė Lėbentalis. - Par- 
duosiu, rytoj. 

- Ne. Dabar mums patiems visko reikia. 

Lėbentalis išpūtė akis. 

- Taip? O-iš kur aš gausiu pinigų kitam kartui? 

- Juk tu dar šio to turi. 

- Kaip tu viską žinai! 

Staiga jie pasijuto bestovį vienas prieš kitą ke- 
turpėsti it žvėrys ir bežiūrį vienas kitam į sukritusius veidus. 

- Šįvakar jos grįš ir atneš daugiau, - kalbėjo nr. 
509. - Daiktus iš anapus, kuriuos lengvai parduosi. Aš 
joms pasakiau, kad mes dar turime penkias markes. 

- Klausyk... - pradėjo Lėbentalis. Paskui gūžtelėjo 
pečiais. - Jei turi pinigų - tavo reikalas. 

Nr. 509 įsistebeilijo į jį. Galiausiai Lėbentalis 
nusuko žvilgsnį ir pasirėmė ant alkūnių. 

- Tu mane sužlugdysi, - tylutėliai suaimanavo jis. - 
Ko gi tu pagaliau nori? Kodėl tu staiga ėmei visur kištis? 

Nr. 509 įveikė troškimą susikimšti burnon bulvę, 
vieną, kitą, visas, greitai, kol niekas neužbėgo už akių. 

- Kaip tu viską įsivaizduoji? - kuždėjo Lėbentalis. - 
Viską surysime, pinigus kaip kvailiai išleisime... o iš kur 
paskui imsime? 

Bulvės. Nr. 509 uodė. Duona. Ūmai jo rankos 
nebenorėjo klausyti proto. Skrandį užvaldė baisus troš- 
kimas. Valgyt! Valgyti! Ryti! Greičiau! Greičiau! 

- Mes turime dantį, - vargais negalais pratarė jis ir 
nusisuko. - Kaip tas dantis? Juk mes už jį ką nors gausime. 
Kaip sekėsi? ij 

- Šiandien ne kažin ką galėjau padaryti. Teks 
laukti. Beto, nėra visiškai tikra. Turitada, kai laikai rankoje. 

Nejaugi jis nealkanas, mintijo nr. 509. Ką jis paisto? 
Nejaugi jam nedrasko skrandžio? 

- Leo, - tarė jis, vos apversdamas liežuvį. - Pagalvok 
apie Lomaną. Kai būsime tokie, bus per vėlu. Dabar svarbi 
kiekviena diena. Mums nebereikia iš anksto sukti galvos, 
kas bus po kelių mėnesių. 

Nuo moterų lagerio pusės atsklido plonas, spigus 
Klyksmas - tarsi pabaidyto paukščio. Ten ant vienos kojos 
stovėjo musulmonas ir tiesė į dangų rankas. Antrasis 
Mėgino jį prilaikyti. Atrodė, tarsi prieš horizontą jiedu šoktų 
groteskišką “pas de deux". Po akimirkos jie it sausuoliai 
griuvo žemėn ir klyksmas nutilo. 

Nr. 509 vėl atsigręžė. 
- Kai mes būsime tokie kaip jie, mums jau niekas 


nebepadės, - pareiškė jis. - Tada žūsime visiems laikams. 
Mes privalome gintis, Leo. 


- Gintis... kaip? 
- Gintis, - pakartojo nr. 509 ramiau. 
Priepuolis praėjo. Jis vėlei matė. Duonos kvapas 


jau nebeakino. Prikišo galvą Lėbentaliui prie ausies. 


- Paskui, - Lai be garso sukuždėjo jis. - Kad 


atkeršytume.. 


kišenę, 
509: 


kintas? 


Lėbentalis sišbko 

- Su tuo aš nenoriu turėti nieko bendra. 

Nr. 509 blausiai šyptelėjo: 

- Tau ir nereikia. Tik rūpinkis ėdalu. * 
Lėbentalis kiek patylėjo. Tada kyštelėjo ranką į 
prisikišęs suskaičiavo pinigus ir atidavė juos nr. 


- Čia trys markės. Paskutinės. Ar dabar tu patc 1- 


Netardamas nė žodžio, nr. 509 paėmė pinigus. 
Lėbentalis atskyrė duoną nuo bulvių: 

- Dvylika dalių. Pasiutusiai mažai už tokius pinigus. 
Jis ėmė skaičiuoti. 

- Vienuolika. Lomanas nebenori. Jam ir nebereikia. 
- Gerai. Vienuolika. 

- Nešk jas vidun Bergeriui, Leo. Jie laukia. 


“ - Taip. O čia tau. Liksi čia, kol jos grįš? 


antrą. 


- Taip. 
- Turi marias laiko. Jos nepasirodys prieš pirmą ar 


- Nieko baisaus. Liksiu. 
Lėbentalis trūktelėjo pečiais. 
- Jei jos neatneš daugiau nei pirma, gali apskritai 


nelaukti. Už tiek aš ko nors gausiu Didžiajame lagery. 
Lupikautojos, karvės! 

- Taip, Leo. Žiūrėsiu, kad gaučiau daugiau. 


RR 


Nr. 509 vėl palindo po paltu. Jį krėtė šaltis. Bulves 
ir savąją dalį duonos laikė rankoje. Susigrūdo duoną į 
kišenę. Siąnakt nevalgysiu, galvojo. Lauksiu iki rytdienos. 
Jei pajėgsiu, tai... jis nežinojo, kas tada bus. Kas nors. 
Kas nors svarbaus. Pamėgino sugakoti. Nesisekė. Rankoje 
tebelaikė bulves. Didelę ir visai mažulytę. Jos turėjo per 
daug krakmolo. Suvalgė. Mažąją prarijo vienu kąsniu; 
didžiąją žiaumojo ir žiaumojo. Nesitikėjo, kad alkis nuo to 
tik padidės. Turėjo šitai Žinoti; tai atsitikdavo kiekvieną 
kartą, bet to vis tiek nelaukė. Apsilaižė pirštus ir įsikando 
sau į ranką, kad sulaikytų ją nuo duonos. Nenoriu iš karto 
praryti duonos kaip anksčiau, svarstė. Noriu suvalgyti ją 
tik rytoj. Šįvakar aš laimėjau prieš Lėbentalį. Aš jį beveik 
įtikinau. Nors ir nenorėjo, bet davė man tris markes. Aš 
dar nežuvęs. Dar turiu valią. Jei ištversiu nesuvalgęs duo- 
nos iki rytojaus - jam atrodė, kad jo galvoje lašnoja juodas 
lietus - tada - jis sugniaužė kumščius ir įsmeigė žvilgsnį į 
degančią.bažnyčią... pagaliau - tada aš ne gyvulys. Ne 
musulmonas. Ne vien ėdu. Tada aš, tai - vėl užplūdo 
silpnumas ir alkis - tai... aš pirma sakiau Lėbentaliui, bet 
tada dar neturėjau kišenėje duonos... Bepigu kalbėti... 
tai... pasipriešinimas... tai taip, lyg vėlei taptumei Žmo- 
gumi... pradžia... 


VI 2 


Noibaueris sėdėjo savo kabinete. Priešais jį -štabo 
gydytojas Vyzė, mažutis, į beždžionę panašus žmogelis, 
strazdanotu veidu ir nušiurusiais rudais ūsais. 

Noibaueris buvo prastai nusiteikęs. Pasitaikė viena 
iš tų dienų, kai atrodo, kad viskas eina šuniui ant uodegos. 
Zinios laikraščiuose daugiau negu atsargios. Selma 
namuose visą laiką bambėjo. Frėja raudonomis akimis 
slampinėjo iš kampo į kampą; du advokatai atsisakė 

nuomoti patalpas jo komerciniame pastate... o čia dar tas 
utėlius šundaktaris su savo užgaidomis. 

- Kiek Žmonių jums reikia? - niūriai paklausė Noi- 
baueris. 

+ Pirmai pradžiai gana šešių. Fiziškai nepajėgių. 

Vyzė nedirbo lageryje. Turėjo nedidelę ligoninę 
užmiestyje ir troško būti mokslo vyru. Kaip ir kai kurie kiti 
gydytojai, jis darė bandymus su gyvais žmonėmis; o lageris 
jam keletą kartų davė bandymams belaisvių. Vyzė 
draugavo su ankstesniuoju srities gauleiteriu, todėl niekas 
daug neklausinėjo, kam jam tie žmonės reikalingi. Vėliau 
lavonus visada tvarkingai atiduodavo į krematoriumą. To 
ir užteko. 

- Ir žmonės jums reikalingi klinikos eksperimen- 
tams? - klausinėjo Noibaueris. 

- Taip. Bandymai armijai. Slapti, kol kas, žinoma, - 
Vyzė nusišypsojo. 

Dantys po ūsais buvo stulbinamai dideli. 

- Taigi, slapti... - Noibaueris šnopavo. 

Jis negalėjo pakęsti šitų pasipūtėlių akademikų. 
Jie visur kišdavosi ir, dėdamiesi esą labai svarbūs, 
užimdavo senųjų kovotojų vietą. 

- Galite imti, kiek norit, - tarė jis. - Džiaugiamės, jei 
tie Žmonės dar kam nors AL Mums tereikia tik įsakymo 
dėl perdavimo. 

Vyzė nustebęs kilstelėjo akis: 

- Įsakymo dėl perdavimo? 

- Aišku. Įsakymo dėl perdavimo iš mano vyresny- 
bės. 

- Bet kodėl... nesuprantu... 

Noibaueris neparodė pasitenkinimo. Jis tikėjosi, 
kad Vyzė išpūs akis. 

- Tikrai nesuprantu... - pakartojo štabo gydytojas. 
- Iki šiol man nieko panašaus nereikėjo. 

Noibaueris ir šitai žinojo. Vyzei nieko nereikėjo, 
nes jis pažinojo gauleiterį. Bet per tą laiką dėl kažkokių 
miglotų priežasčių gauleiterį išsiuntė į frontą, o tai davė 

Noibaueriui patogią progą sudaryti štabo gydytojui sun- 
kumų. 

- Tai grynas formalumas, - draugiškai pareiškė jis. 
- Jei armija pareikalaus perduoti žmones jums, jūs juos iš 
karto gausite. 

Vyzės tai neviliojo; armiją jis paminėjo tik kaip 
priedangą. Ir Noibaueris tai žinojo. Vyzė nerviškai timpčiojo 
ūsus: 

- Nieko nesuprantu. Lig šiol gaudavau Žmones be 
jokių problemų. 

- Bandymams? Iš manęs? 

- Iš lagerio. 
- Kažkoks nesusipratimas, - Noibaueris. čiupo tele- 
foną: - Tuoj paklausiu. 

Nereikėjo nė klausti; jis ir taip viską Žinojo. Pateikęs 
keletą klausimų, padėjo ragelį. 

- Visai taip, kaip ir maniau, ponas daktare. Anks- 
čiau jūs prašėte Žmonių lengvam darbui ir juos gaudavote. 
Mūsų darbo tarnyba tai sutvarko be jokių formalumų. 
Mes kasdien aprūpiname dešimtis įmonių darbo koman- 
domis. Bet tada žmonės priklauso lageriui. Šiandienos 
jūsų atvejis kitoks. Šį kartą prašote žmonių klinikos 
eksperimentams. Todėl reikia perdavimo. Tada žmonės 
oficialiai paliks lagerį. O tam aš turiu gauti įsakymą. 

Vyzė papurtė galvą. 

- Juk tai vis tas pats, - pareiškė piktai. - Ir anksčiau 
žmonės buvo naudojami Klinikos eksperimentams, kaip ir 
dabar. 

- Aš to nežinau; - Noibaueris atsilošė: - Žinau tik 
tai, kas parašyta aktuose. Ir manau, kad bus geriau, jei 
taip ir paliksime. Jūs, be abejo, nesate suinteresuotas į šį 
nesusipratimą atkreipti žinybų dėmesį. 

Vyzė akimirką tylėjo. Matė, kad pats įkišo galvą į 
spąstus. 

- O ar būčiau gavęs žmonių, jei būčiau paprašęs 
jų lengvam darbui? - paklausė tada. 

- Be abejo. Tam yra mūsų darbo tarnyba. 

- Gerai. Tada prašau šešių Žmonių lengvam darbui. 

- Ponas štabo gydytojau! - priekaištingai triumfuo- 
damas, Noibaueris mėgavosi situacija. - Atvirai kalbant, 
man trūksta motyvų tokiai staigiai jūsų norų permainai. Iš 
pradžių norite gauti žmonių, fiziškai nepajėgių, o paskui 
prašote jų lengvam darbui. Juk tai prieštarauja vienas 
kitam! Patikėkit manimi, tie, kas pas mus fiziškai labai 
nusilpę, nebegali net kojinių adyti. Mūsų auklėjimo ir darbo 
lageryje - prūsiška tvarka... 

Vyzė nurijo seiles, staigiai atsistojo ir čiupo savo 
kepurę. Noibaueris taip pat pakilo. Džiaugėsi paerzinęs 
Vyzę. Bet netroško su juo visiškai susipykti. Niekada 
negalėjai būti tikras, kad vieną dieną senasis gauleiteris 
vėl nenusipelnys malonės. Todėl tarė: 

- Aš turiu kitą pasiūlymą, ponas daktare. . 

Vyzė atsisuko. Jis buvo baltas kaip drobė. Išblyš- 
kusiame veide aiškiai ryškėjo strazdanos. 

- Kaip jus pasakėte? 

- Jei jums taip skubiai reikia žmonių, galite paieškoti 
savanorių. Nereikės gaišti laiko formalumams. Jei koks 
kalinys nori pagelbėti mokslui, mes neprieštarausime. Tai 
nėra visai oficialu, bet imuosi atsakomybės, ypač jei 
kalbėsime apie niekam nereikalingus ėdrūnus iš Mažojo 
lagerio. Žmonės pasirašys atitinkamą pareiškimą, ir viskas. 

Vyzė atsakė ne iš karto. 

- Tokiu atveju net nereikės mokėti už darbą, - 


lageryje. Matote, darau, ką galiu. 

Vyzė dvejojo: 

- Nežinau, kodėl jūs staiga toks nesukalbamas. 
Aš tarnauju tėvynei... 

- Mes visi tarnaujame tėvynei. Be to, aš nesu 
nesukalbamas. Tik tvarkingas. Biurokratinė tvarka. Tokiam 
mokslo genijui, kaip jūs, jinai atrodo nereikalinga; bet 
mums ji - antroji prigimtis. 

- Tai aš galiu paimti šešis savanorius? 

- Šešis ir daugiau, jei norite. Aš net paprašysiu 


74 


mūsų lagerio vadą jus palydėti; jis nuves jus į Mažąjį 
lagerį. Šturmfiureris Vėberis. Labai gabus vyrukas. 

- Gerai. Ačiū. 

- Nėra už ką. Buvo malonu. 

Vyzė išėjo. Noibaueris čiupo telefoną ir pamokė 
Vėberį: 

- Tegu paprakaituoja! Jokių įsakymų! Tik sava- 
noriai. Dėl manęs, gali šnekėti, kol užkims. Jei niekas 
nesutiks, mes taip pat niekuo negalėsime padėti. ' 

Jis šyptelėjo ir padėjo ragelį. Blogą nuotaiką kaip 
ranka nuėmė. Džiūgavo, pagaliau parodęs šitam kultūros 
bolševikui, kad ir jis dar turi šį tą pranešti. O mintis apie 
savanorius pašėlusiai gera. Vyzei nebus lengva ką nors 
nutverti. Beveik visi belaisviai žinojo, kuo tai kvepia. Net 
lagerio gydytojas, taip pat laikęs save mokslininku, turė- 
davo gaudyti savo aukas, kai jam prireikdavo sveikų žmo- 
nių bandymams. Noibaueris išsiviepė ir nusprendė pasi- 
domėti, kuo viskas baigsis. 


**+ 
|] 


- Ar žaizda matyti? - paklausė Lėbentalis. 

- Vargiai, - atsakė Bergeris. - SS tikrai nepastebės. 
Priešpaskutinis krūminis dantis. O žandikaulis jau sustingo. 

Jie paguldė Lomano lavoną priešais baraką. Rytinis 
patikrinimas baigėsi. Jie laukė vežimo lavonams. 

Ahasveras stovėjo greta nr. 509. Jo lūpos krutėjo. 

- Šitam nereikia kalbėti Kadišo, seni, - pareiškė nr. 
509. - Jis buvo protestantas. 

Ahasveras kilstelėjo akis. 

- Nepakenks, - atsakė ramiai ir murmėjo toliau. 

Pasirodė Bucheris. Už jo ėjo Karelas, berniukas iš 
Čekoslovakijos. Jo kojelės buvo plonytės it šakaliukai, o 
veidukas mažas lyg kumštelis po per dideliu kiaušu. Karelas 
svyravo. 

- Eik atgal, Karelai, - tarė nr. 509. - Čia tau per 
šalta. | 

Berniukas papurtė galvą ir prisiartino. Nr. 509 
suprato, kodėl jis nori likti. Kartais Lomanas jam atiduodavo 
dalį savo duonos. O čia buvo Lomano laidotuvės; kelias į 
kapus, vainikai ir aitriai kvepiančios gėlės, maldos ir raudos, 
viskas, ką jie dar galėjo padaryti Lomanui - štai: stovėti čia 
ir sausomis akimis spoksoti į kūną, gulintį ryto saulėje. 

- Štai ir mašina, - pasakė Bergeris. 

Anksčiau lageryje lavonus tik nešiojo; paskui, kai 
jų padaugėjo, atsirado dar ir vežimas su širmiu. Širmis 
krito, o dabar lageris įsigijo atitarnavusį lentomis apkaltą 
atvirą sunkvežimį, kokiais vežiojama skerdiena. Sunkve- 
žimis važinėjo nuo barako prie barako, rinkdamas lavonus. 

- Ar nešikai yra? 

- Ne. 

- Tada mums patiems teks jį įkelti. Pakvieskit Vest- 
hofą ir Majerį. 

- Batai, - sukuždėjo Lėbentalis, ūmai susijaudi- 
nęs. 

- Taip. Bet jis privalo kuo nors avėti. Ar ką nors 
turime? 

- Barake yra suplyšusi Buksbaumo batų pora. Aš 
juos atnešiu. 

- Stokite aplinkui, - paliepė nr. 509. - Greičiau! Ir 
žiūrėkite, kad manęs nepamatytų. 

Nr. 509 atsiklaupė šalia Lomano. Kiti išsirikiavo 
taip, kad užstotų jį nuo sunkvežimio, stabtelėjusio prie 17- 
ojo barako, ir sargybinio artimiausiame bokštelyje. Nr. 
509 lengvai nutraukė batus; jie buvo gerokai per dideli. 
Lomano kojos - vieni kaulai. . 

- Kur antroji pora? Greičiau, Leo! 

- Štai... | 

Lėbentalis grįžo iš barako. Suplyšusius batus nešė 
po švarku. Įsispraudė tarp kitų ir pasisuko taip, kad batus 
galėtų numesti priešais nr. 509. Nr. 509 įdavė jam į 
rankas anuos. Lėbentalis pasikišo juos po švarku ir paslėpė 
po pažastimis, o tada grįžo į baraką. Nr. 509 užmovė 
Lomanui ant kojų sudriskusius Buksbaumo batus ir svy- 

ruodamas atsistojo. Dabar sunkvežimis stabtelėjo prie 18- 
ojo barako. 

- Kas vairuoja? 

- Pats kapas. Štrošneideris. 

Grįžo Lėbentalis. 

- Ir kaip mes pamiršome? - kreipėsi jis į nr. 509. - 
Juk puspadžiai dar geri. 

“Ar juos įmanoma parduoti? 

- Išmainyti. 

- Gerai. 

Privažiavo sunkvežimis. Lomanas gulėjo saulėje. 
Burna perkreipta ir kiek pražiota, o viena akis mirgėjo kaip 
gelsva kaulinė saga. Niekas netarė nė žodžio. Visi žiūrėjo 
į jį. Jo jau nebesugrąžinsi. 

Bir C sekcijų lavonai jau pakrauti. 

- Na! - riktelėjo Štrošneideris. - Gal dar pamokslo 
užsigeisit? Meskit tą maitą į kėbulą. 

- Eime, - tarė Bergeris. 

D sekcija šįryt turėjo tik keturis lavonus. Trys 
pirmieji dar tilpo. Bet tada sunkvežimis jau buvo pilnas. 
Veteranai nebežinojo, kur dėti Lomaną. Sunkvežimyje iki 
pat viršaus vienas ant kito gulėjo kiti numirėliai. Dauguma 
jau sustingę. | 

- Ant viršaus! - rėkė Štrošneideris. - Tuoj aš jus 
pamiklinsiu! Lipkit keli į viršų, aptingusios kiaulės! 
Vienintelis jūsų darbas. Dvėsti ir krauti! 

Jie negalėjo įkelti Lomano į sunkvežimį iš apačios. 

- Bucheri! Vesthofai! - pašaukė nr. 509. - Eikše- 
kit! 

Jie vėl paguldė lavoną ant žemės. Lėbentalis, nr. 
509, Ahasveras ir Bergeris padėjo Bucheriui ir Vesthofui 
ropštis į sunkvežimį. Bucheris jau beveik pasiekė viršų, 
kai slystelėjo ir susverdėjo. Griebėsi atramos; bet lavonas, 
į kurį atsirėmė, dar nebuvo sustingęs. Jis slystelėjo ir 
kartu su Bucheriu nučiuožė žemėn. Be jokio pasipriešinimo, 
tarsi neturėdamas sąnarių, lavonas slydo žemyn, daryda- 
mas klaikaus nuolankumo įspūdį. 

- Prakeikimas! - plyšojo Štrošneideris. - Kas per 
kiaulystė? 

- Greičiau, Bucheri! Dar kartą! - kuždėjo Berge- 
ris. 

Dvėsuodami jie vėl užstūmė Bucherį. Šį kartą jam 
pavyko išsilaikyti. 

- Iš pradžių aną, - tarė nr. 509. - Jis dar minkštas. 
Lengviau bus stumti. 

Tai buvo moters kūnas. Sunkesnis, nei paprastai 
lavonai lageryje. Su lūpomis. Ji mirė ne iš bado. Dar su 
krūtimis, o ne su odos maišais. Moteris buvo ne iš moterų 
skyriaus, besiribojančio su Mažuoju lageriu; būtų buvusi 
liesesnė. Tikriausiai iš Žydų, turinčių leidimą įvažiuoti į 
Pietų Ameriką, pasikeitimo lagerio; ten šeimos dar buvo 
kartu. 

Štrošneideris nusiropštė nuo savo sėdynės ir 
pamatė moterį: 

- Ei jūs, ožiai, gal dar pasismaginti užsigeisite? 

Pratrūko juokais iš savo sąmojo. Kaip lavonus 
nešiojančios komandos kapas, jis neprivalėjo vairuoti sunk- 
vežimio; bet vairavo jis noriai. Anksčiau dirbo vairuatoju ir 
dabar važiuodavo, kur tik galėjo. Be to, kai sėdėdavo prie 
vairo, visada būdavo gerai nusiteikęs. 

Galų gale aštuoniese jie vėl užkėlė minkštą kūną. 
Drebėjo nuo išsekimo. Paskui kėlė Lomaną, o Štrošneideris 
spjaudė į juos kramtomąjį tabaką. Po moters Lomanas 
atrodė labai lengvas. 

- Tvirtai užkabinkite, - sukuždėjo Bergeris Bucheriui 
su Vesthofu. - Užkabinkite jo ranką už kieno nors kito. 

Jiems pavyko prakišti Lomano ranką pro sunk- 
vežimio šoninio borto lenteles. Ranka karojo, tačiau pert- 
vara laikė kūną per pažastį. 

- Tvarka, - pareiškė Bucheris ir nusirito žemėn. 

- Tvarka, žiogai? ' 

Štrošneideris kvatojosi. Dešimt bruzdančių skeletų 
priminė jam milžiniškus žiogus, tempiančius vienuoliktąjį, 
sustingusjį. | 

- Žiogai, - pakartojo jis ir žvilgtelėjo į veteranus. 

Nė vienas nesijuokė. Tik lekavo ir spoksojo į sunk- 
vežimio galą, kur kyšojo numirėlių kojos. Daugybė kojų. 
Tarp jų ir pora vaikiškų purvinais baltais batukais. 

- Na, - tarė Štrošneideris, ropšdamasis į savo 
vietą. - Ei jūs, šiltinės broliai, kieno dabar eilė? 

Niekas neatsakė. Gera Štrošneiderio nuotaika din- 
go. 

- Šikniai, - suurzgė jis. - Net ir tam jūs per kvaili. 

Jis netikėtai smarkiai spustelėjo pedalą. Motoras 
sutratėjo kaip kulkosvaidžio salvė. Skeletai atšoko. Štro- 
šneideris patenkintas linktelėjo ir pasuko automobilį. 

Veteranai stovėjo melsvame išmetamųjų dujų de- 
besy. Lėbentalis kosėjo. 

- Riebus, nusipenėjęs paršas, - plūdosi jis. 

Nr. 509 tebestovėjo dūmuose: 

- Gal padės nuo utėlių. 

Sunkvežimis leidosi krematoriumo link. Iš šono 
kyšojo Lomano ranka. Važiuodamas nelygiu keliu sunk- 
vežimis kratėsi, ir ranka kadaravo tarsi būtų mojavus. 

Nr. 509 žvelgė pavymui. Kišenėje čiuopė auksinę 
karūnėlę. Akimirką šmėkštelėjo mintis, kad dantis taip pat 
turėjo išnykti, kartu su Lomanu. Lėbentalis tebekosėjo. 
Nr. 509 pasisuko. Dabar kišenėje užčiuopė ir vakarykštę 
duonos kriaukšlę. Dar nesuvalgytą. Čiupinėjo ją ir ji jam 
regėjosi it beprasmė paguoda. 2 

- Kaip tie batai, Leo? - paklausė jis. - Ko jie verti? 


**+* 


Bergeris kaip tik klibikščiavo į krematoriumą, kai 
pamatė Vėberį ir Vyzę. Tučtuojau grįžo atgal: 

- Ateina Vėberis! Su Handke ir kažkokiu civiliu! 
Manding, tai jūrų kiaulyčių daktaras. Saugokitės! 

Barakai subruzdo. Aukštesnieji SS karininkai 
beveik niekados neužsukdavo į Mažąjį lagerį. Visi žinojo, 
jog tam turi būti ypatinga priežastis. 

- Aviganis, Ahasverai! - sušuko nr. 509. - Slėpk jį! 

- Manai, tikrins barakus? 

- Turbūt ne. Su jais civilis. 

- Kur jie? - paklausė Ahasveras. - Ar dar turime 
laiko? 

- Taip. Greičiau! 

Aviganis klusniai atsigulė, tuo tarpu Ahasveras įį 
glostė, o nr. 509 surišo jam rankas ir kojas, kad neišbėgtų 
laukan. Tiesa, Aviganis to niekada nedarydavo; tačiau šis 
vizitas buvo neįprastas, verčiau nerizikuoti. Ahasveras 
skuduru dar ir burną jam užkimšo, kad galėtų kvėpuoti, 
bet nelotų. Tada nugrūdo įį į tamsiausią kampą. 

- Būk čia! - Ahasveras kilstelėjo ranką. - Ramiai! | 
vietą! - Aviganis mėgino pasikelti. - Gulėt! Ramiai! Būk 
čia! 

Beprotis vėl atsigulė. 

- Visiems išeit! - suriko už durų Handkė. 

Skeletai išsigrūdo laukan ir išsirikiavo. Nepa- 
einančius parėmė arba išnešė ir paguldė ant žemės. 

Susidarė apgailėtina leisgyvių, besigaluojančių ir 
badu mirštančių žmonių krūva. Vėberis kreipėsi į Vyzę: 

- Ar čia tai, ko jums reikia? 
- Vyzės šnervės suvirpčiojo, tarsi užuosdamos keps- 
nį. | 

- Puikūs egzemplioriai, - sumurmėjo jis. 

Paskui užsidėjo raginius akinius ir prielankiai nu- 
žvelgė eiles. | 

- Ar norite pasirinkti? - paklausė Vėberis. 

Vyzė kostelėjo: 

- Taip... tik, minėjo... savanorius... 

- Ką gi, - atsakė Vėberis. - Kaip norit. Šeši marš į 
priekį lengvam darbui. 

Niekas nesujudėjo. Vėberis išraudo. Blokų seniūnai 
pakartojo komandą ir skubiai ėmė stumti žmones į priekį. 
Vėberis nuobodžiaudamas vaikštinėjo palei eiles ir pas- 
kutinėje 22-ojo barako gretoje staiga pastebėjo Ahasve- 
rą. 

- Ei tu! Barzdyla! - riktelėjo jis. - | priekį! Ar nežinai, 
kad nešioti barzdą draudžiama? Bloko seniūne! Ką jūs 
sau galvojate? Kam 188 reikalingas? Na, vyre, žingsnį į 
priekį! 

Ahasveras išėjo priekin. 

- Per senas, - sumurmėjo Vyzė ir sulaikė Vėberį. - 
Minutėlę. Man regis, pamėginkime kitaip. 

- Žmonės, - švelniai prabilo jis. - Jums reikia į 
ligoninę. Visiems. Bet lagerio ligoninėje. nėra vietos. Šešis 
iš jūsų galiu paguldyti kitur. Jums reikia sriubos, mėsos ir 
gero maisto. Šeši, kuriems šito labiausiai reikia, išeikit 
priekin. 

Priekin neišėjo nė vienas. Lageryje niekas netikėjo 
tokiomis pasakomis. Be to, veteranai atpažino Vyzę. Žinojo, 
kad jis jau keletą kartų ėmė Žmones. Nė vienas negrįžo. 

- Gal per daug gaunate ėsti? - staugė Vėberis. - 
Sumažinsime. Šeši žmonės - į priekį, vikriau! 

Iš B sekcijos priekin išsvirduliavo skeletas ir su- 
stojo. 

- Gerai, - pareiškė Vyzė ir įdėmiai jį apžiūrėjo. - 
Protingai padarėte, mielasis. Mes jus atipenėsime. 

Išsvirduliavo ir antras. Paskui trečias. Naujokai. 

- Na! Dar trys! - piktai riktelėjo Vėberis. 

Jam atrodė, kad Noibaueris pareikalavo savanorių 
iš paikumo. Įsakymas raštinei, ir šeši žmonės jau čia, 
baigtas kriukis. 

Vyzės lūpų kampučiai trūkčiojo: 

- Žmonės, aš jums asmeniškai garantuoju gerą 
valgį. Mėsą, kakavą, maistingas sriubas! š 

- Ponas štabo gydytojau, - pareiškė Vėberis. - Sita 
gauja nesupranta tokios kalbos. 

- Mėsą? - paklausė skeletas Vasia, kuris it pa- 
kerėtas stovėjo šalia nr. 509. 

- Zinoma, mano mielasis, - Vyzė atsisuko į jį: - 
Kiekvieną dieną. Kiekvieną mielą dienelę mėsą. 

Vasia ėmė žiaumoti. Nr. 509 įspėjamai kumštelėjo 
jam alkūne. | 

Tai net nebuvo judesys; tačiau Vėberis jį pastebėjo, 
- Šunsnuki! 

Spyris nr. 509 į pilvą. Ne itin stiprus spyris; įspė- 
jimas, ne bausmė. Vėberio nuomone. Bet nr. 7e2 parkrito. 

- Nedumk akių, stokis! 

- Tik ne šitaip, ne šitaip, - murmėjo Vyzė, tram- 
dydamas Vėberį. - Man reikia sveikų. 

Jis pasilenkė prie nr. 509 ir jį apčiupinėjo. Po 
valandžiukės nr. 509 pramerkė akis. Ziūrėjo ne į Vyzę. 
Ziūrėjo į Vėberį. 

Vyzė atsitiesė. 

- Jums reikia į ligoninę, mielasis. Mes jumis pasi- 
rūpinsime. 

- Aš nesužeistas, - sušnopavo nr. 509 ir vargais 
negalais atsistojo. 

Vyzė šypsojosi. 

- Aš, kaip gydytojas, geriau žinau, - grįžtelėjo į 
Vėberį: - Tai dar du. O dabar - paskutinį. Jaunesnį, - 
mostelėjo į Bucherį, stovėjusį greta nr. 509 iš kitos pusės. 
- Gal šitą..- 

- Pirmyn! 

Bucheris Žengtelėjo prie nr. 509 ir kitų. Per su- 
sidariusį plyšį Vėberis pamatė čeką berniuką Karelą. 

- Antai dar pusė porcijos. Gal norite priedo? 

- Ačiū. Man reikalingi suaugę žmonės. Šitų užteks. 
Labai ačiū. 

- Gerai. O jūs, šeši, po penkiolikos minučių pri- 
sistatysite raštinėje. Bloko seniūne! Pažymėt numerius! 
Nusiprauskit, jūs apskretę paršai! 


*k+* 


Jie stovėjo lyg perkūno trenkti. Nė vienas netarė 
nė žodžio. Suprato, ką tai reiškia. Tik Vasia rodė dantis. Iš 
bado jam pasimaišė protas, ir Vasia tikėjo Vyzės pažadais. 
Trys naujokai nieko nereginčiomis akimis spoksojo į 

tuštumą; be jokios valios jie būtų klausę bet kokio įsakymo, 
net ir lįsti į elektros laidus. Ahasveras gulėjo ant žemės ir 
dejavo. Kai Vėberis su Vyze nuėjo, Handkė prilupo įį 
lazda. 

- Jozefai! - nuo moterų lagerio pusės atsklido 
silpnas balsas. 

Bucheris nejudėjo. Bergeris kumštelėjo jam. 

- Tai Rūta Holand. 

Moterų lageris buvo į kairę nuo Mažojo lagerio, 
atskirtas dviguba spygliuota viela be elektros srovės. Jame 
stovėjo tik du mažučiai barakai, įrengti per karą, kai 
prasidėjo nauji masiniai areštai. Anksčiau moterų lageryje 
nebuvo. 

Prieš dvejus metus Bucheris keletą savaičių ten 
dirbo staliumi. Tada ir sutiko Rūtą Holand. Kartkartėmis 
abiem pavykdavo trumpai pasimatyti ir pasišnekėti; paskui 
Bucherį perkėlė į kitą komandą. Jie vėl pasimatė tik tada, 
kai Bucheris atsidūrė Mažajame lageryje. Retsykiais, naktį 
arba per rūką, jiedu pasikuždėdavo. 

Rūta Holafid stovėjo anapus spygliuotos vielos, 
skiriančios abu lagerius. Vėjas plaikstė dryžuotą chalatą 
apie liesas kojas. 

- Jozefai! - vėl sušuko ji. 

Bucheris kilstelėjo galvą. 

- Pasitrauk nuo užtvaros! Tave mato! 

- Aš viską girdėjau. Nedaryk šito! 

- Pasitrauk nuo užtvaros, Rūta. Sargybinis gali 


šauti. | 
Ji papurtė galvą. Plaukai trumpi ir visai pražilę. 
- Tik ne tu! Pasilik! Neik! Pasilik, Jozefai! 
Bucheris žvilgtelėjo į nr. 509, ieškodamas pagal- 
bos. 


- Mes grįšime, - tarė jam nr. 509. 

- Jis negrįš. Aš žinau. Irtu žinai, - Rūta prisispaudė 
rankomis prie vielos: - Niekada niekas negrįžta. 

- Eik sau, Rūta, - Bucheris metė žvilgsnį į sargybos 
bokštelius: - Čia pavojinga stovėti. 

- Jis negrįš! Jūs visi tai žinote! 

Nr. 509 neatsakė. Ką beatsakysi. Jis buvo kurčias 
pats sau. Bejausmis. Ir kitiems, ir sau. Viskas baigta, 
suprasti suprato, bet jausti dar nejautė. Tik jautė, kad 
nieko nejaučia. 

- Jis negrįš, - kartojo Rūta Holand. - Tegu neina. 

Bucheris spoksojo žemėn. Buvo per daug ap- 
kvaitęs, kad būtų atsakęs. | 

- Tegu neina, - kalbėjo Rūta Holand. Kalbėjo kaip 
litaniją. Viskas vyko jau anapus bet kokio jaudinimosi. - 
Tegu eina kas nors kitas. Jis jaunas. Tegu už jį eina kas 
nors kitas... 

Niekas neatsakė. Kiekvienas suprato, kad eiti pri- 
valo Bucheris. Handkė užsirašė numerius. O ir kas būtų 
sutikęs už jj eiti? 

Jie stovėjo ir žiūrėjo vleni į kitus. Tie, kas turėjo 
eiti, ir tie, kurie liko. Žiūrėjo vieni į kitus. Jei būtų trenkęs 
žaibas ir užmušęs Bucherį su nr. 509, būtų buvę lengviau. 
O dabar tai buvo nepakeliama, nes šitame paskutiniame 
žvilgsnyje dar slypėjo melas, nebylus klausimas: viena 
vertus - kodėl aš? Būtent aš? Ir kita vertus - ačiū Dievui, 
ne aš! Ne aš! - 

Ahasveras pamažu pasikėlė nuo žemės. Akimirką 
apdujęs spoksojo sau priešais; tada prisiminė. Kažką 
sukuždėjo. 

Bergeris apsisuko. 

- Aš kaltas, - ūmai sušvokštė senis. - Aš... mano 
barzda... per ją jis atėjo! Jei ne ji, nebūtų atėjęs. 
Oi... 

Abiem rankomis senis ėmė rautis barzdą. Veidu 
jam sruvo ašaros. Bet buvo per silpnas išsirauti plaukus. 
Sėdėjo ant žemės ir tampė sagą. 

- Eik į baraką, - griežtai liepė Bergeris. 

Ahasveras dėbtelėjo į jį. Tada krito kniūpsčias ir 
prapliupo raudoti. 

- Laikas eiti, - tarė nr. 509. 

- O kur dantis? - pasiteiravo Lėbentalis. 

Nr. 509 kyštelėjo ranką kišenėn ir ištiesė jį Lėben- 
taliui: 

- Štai... = 

Lėbentalis paėmė dantį. Drebėjo. 

- Tavo Dievas, - lemeno jis ir nedrąsiai mostelėjo į 
miestą ir sudegintą bažnyčią. - Tavo ženklai! Tavo ugnies 
stulpas! 

Nr. 509 vėl įkišo ranką kišenėn. Traukdamas dantį, 
jis užčiuopė gabaliuką duonos. Kas dabar iš to, kad jo 
nesuvalgė. Ištiesė jį Lėbentaliui. 

- Valgyk pats, - įtūžęs ir bejėgis atrėžė Lėbentalis. 
- Juk tavo. 

- Man nebėra prasmės. 

Duoną pamatė vienas musulmonas. Plačiai išsižio- 
jęs jis greitai atklibikščiavo artyn, apsikabino nr. 509 ranką 
ir taikėsi praryti kąsnį, Nr. 509 jį nustūmė ir įbruko duoną į 
ranką Karelui, kuris visą laiką tylėdamas stovėjo šalia jo. 
Musulmonas puolė prie Karelo. Berniukas ramiai ir tiksliai 
spyrė jam į blauzdikaulį. Musulmonas susverdėjo, ir kiti jį 
nustūmė. 

Karelas žŽvilgtelėjo į nr. 509. 

- Ar jus nunuodys dujomis? - dalykiškai paklausė 
jis. 

- Čia nėra dujų kamerų, Karelai. Turėtum šitai 
Žinoti, - piktai tarė Bergeris. 

-Ir mums Birkenau taip sakydavo. Jei jums duos 
rankšluosčius ir lieps maudytis, tai dujos. 
Bergeris nustūmė jį šalin: | 

- Eik ir valgyk savo duoną, nes kas nors atims. 

- Saugosiuosi. 

Karelas susigrūdo duoną į burną. Jis klausė taip, 
kaip klausiama, kur važiuoji, ir negalvojo nieko bloga. 
Berniukas užaugo konclageriuose ir kitaip nemokėjo. 

- Eime, - paragino nr. 509. 

; Rūta Holand pravirko. Rankomis it paukštis nagais 
įsikirto į spygliuotą vielą. Griežė dantimis ir dejavo. Ašarų 
Ji neturėjo. 

- Eime, - pakartojo nr. 509. 

Akimis apmetė pasiliekančius. Dauguma jau buvo 
abejingai išsišliaužioję po barakus. Čia stovėjo tik veteranai 
ir dar keletas kitų. Ūmai nr. 509 pasidingojo, tarsi jis 
turėtų pasakyti kažką nepaprastai svarbaus, kažką, nuo 
ko viskas priklauso. Stengėsi iš visų jėgų, tačiau nepajėgė 
paversti to mintimis ir žodžiais. 

- Neužmirškite šito, - pratarė pagaliau. 

Niekas neatsiliepė. Matė, kad jie šitai užmirš. Per 
daug dažnai regėjo panašius vaizdus. Bucheris gal ir 
nepamirštų, jis dar gana jaunas; bet Bucheris turėjo eiti 
kartu. 

Nuklibikščiavo keliu. Nenusiprausė. Vėberis tik 
pajuokavo, lageryje niekada neužteko vandens. Traukė 
pirmyn. Nesidairė. Praėjo pro vartus, esančius spygliuotos 
vielos užtvaroje. Pro Dvėselienos vartus. Vasia čepsėjo. 
Trys naujokai žengė kaip automatai. Praėjo pro pirmuosius 
darbo lagerio barakus. Komandos seniai išsirikiavusios. 
Barakai tušti ir nykūs; bet nr. 509 jie dabar atrodė 
geidžiamiausias dalykas pasaulyje. Staiga jie ėmė reikšti 
saugumą, gyvybę ir patikimumą. Troško į juos įlįsti ir 
pasislėpti, pasprukti nuo šitos negailestingos kelionės į 
mirtį. Dviem mėnesiais per anksti, apatiškai galvojo jis. O 
gal tik dviem savaitėmis per anksti. Viskas veltui. Veltui. 

- Drauge, - staiga tarė kažkas šalimais. 

Vyriškis buvo iš 13-ojo barako. Stovėjo,.prie durų, 
O veidas - juodas, šeriuotas. 

Nr. 509 pakėlė akis. 

- Neužmirškite šito, - sumurmėjo. 

Vyro jis nepažinojo. 

- Mes šito neužmiršime, - atsakė tas. - Kur jūs 
einate? 

. Žmonės, likę darbo lageryje, matė Vėberį su Vyze. 
Zinojo, jog tai reiškia kažką nepaprasta. 

Nr. 509 stabtelėjo. Pažvelgė į vyrą. Apatija iš karto 
dingo. Vėl jautė tai, ką svarbaus dar privalėjo pasakyti, tai, 
kas neturėjo žūti. 

- Neužmirškite šito, - įsakmiai sukuždėjo. - Niekad, 
niekados! 

- Niekados, - tvirtai pakartojo vyriškis. - Kur jus 
siunčia? 

- Į ligoninę. Kaip bandyrių triušius. Neužmirškite 
šito. Kuo tu vardu? | 

- Levinskis, Stanislovas. 

- Neužmiršk šito, Levinski, .- tarė nr. 509. Jam 
atrodė, kad, jei ištars pavardę, žodžiai skambės svariau. - 
Levinski, neužmiršk. 

- Aš to neužmiršiu. | 

Levinskis ranka palietė nr. 509 petį. Nr. 509 pajuto 
prisilietimą ne vien petimi. Dar kartą pažvelgė į Levinskį. 
Šis linktelėjo. Jo veidas skyrėsi nuo veidų Mažajame 
lageryje. Nr. 509 suvokė, kad jį suprato. Nuėjo toliau. 

Bucheris laukė jo. Abu pasivijo ketveriukę, nukėb- 
linusią į priekį. | 

- Mėsa, - niurzgėjo Vasia. - Sriuba ir mėsa. 

*+*+R 


Raštinėje trenkė šalčiu ir batų tepalu. Kapas pa- 
ruošė popierius. Be išraiškos dėbtelėjo į šešis atvykėlius: 

- Pasirašykite čia. 

Nr. 509 metė akį į stalą. Nesuvokė, ką čia pa- 
sirašinėti. Paprastai belaisviams įsakydavo, ir baigtas 
kriukis. Tada pajuto kažkieno žvilgsnį. Žiūrėjo vienas iš 
raštininkų, sėdintis už kapo. Raudonais kaip ugnis plaukais. 
Išvydęs, kad nr. 509 jį pastebėjo, raštininkas beveik 
"nepastebimai pasuko galvą iš dešinės į kairę. ' 

Jėjo Vėberis. Visi išsitempė. 

- Tęskite! - įsakė šis ir paėmė nuo stalo popierius. 
- Dar nebaigta? Vikriau, pasirašykit! | 

- Aš nemoku rašyti, - tarė Vasia, stovėjęs arčiausiai. 

- Tai nupiešk tris kryžiukus. 

Vasia nupiešė tris kryžiukus. 

- Toliau! 


87 


Vienas po kito priėjo trys naujokai. Nr. 509 mėš- 
lungiškai stengėsi susikaupti. Jam atrodė, kad kažkur 
turėtų būti išeitis. Jis vėl dirstelėjo į raštininką, bet šis 
nebepakėlė akių. 

“ -Dabartu! -suurzgė Vėberis. - Vikriau! Užsisvajojai, 
ką? 

Nr. 509 pakėlė popierių. Jo akys buvo apsiblau- 
siusios. Kelios mašinėle spausdintos eilutės niekaip ne- 
siliovė Mirgėti. 

- Dar skaitys! - Vėberis jam niuktelėjo. - Rašykis, 
nususęs šunie! 

Nr. 509 perskaitė esmę. Perskaitė žodžius: “Aš 
savo noru pareiškiu...'" Numetė lapą ant stalo. Štai toji 
nelemtingoji paskutinė galimybė! Stai ką turėjo galvoje 
raštininkas. 

- Vikriau, kinkadreby! Gal už rankos pavedžioti? 

- Savo noru aš nesutinku, - pareiškė nr. 509. 

Kapas įsispitrijo į jį. Raštininkai pakėlė galvas ir 
tučtuojau vėl susigūžė prie savo popierių. Akimirką tvyrojo 
kapų tyla. 

- Ką? - po kiek laiko paklausė Vėberis, netikėdamas 
savo ausimis. 

Nr. 509 giliai įkvėpė: 

- Savo noru aš nesutinku. 

- Tu atsisakai pasirašyti? 

- Taip. 

Vėberis apsilaižė lūpas. 

- Taigi, tu nepasirašai? 

Jis stvėrė nr. 509 kairę ranką, pasuko ir užlaužė 
už nugaros. Nr. 509 krito veidu ant žemės. Nepaleisdamas 
užlaužtos rankos, Vėberis trūktelėjo už jos nr. 509, patąsė 
ir užmynė jam ant nugaros. Nr. 509 riktelėjo ir nutilo. 

Kita ranka Vėberis čiupo jį už apykaklės ir pastatė 
ant kojų. Nr. 509 pargriuvo. 

- Skystablauzdis! - suurzgė Vėberis. Tada atidarė 
duris. - Kleinertai! Micheli! Imkit šitą varguolį ir atgaivinktit. 
Paskui palikite. Užsuksiu. 

Jie išvilko nr. 509. 

- Dabar tu, - kreipėsi Vėberis į Bucherį. - Rašykis! 

Bucheris drebėjo. Bandė suturėti drebulį, tačiau 
nevaliojo. Staiga jis liko vienas. Nr. 509 čia nebebuvo. 
Jėgos ir valia silpo. Reikėjo greitai daryti taip, kaip padarė 
nr. 509, nes bus per vėlu, ir jis kaip automatas atliks 
viską, ką jam įsakys. 

- Aš taip pat nepasirašysiu, - išlemeno jis. 

Vėberis išsiviepė: 

- Žiūrėk tu man! Dar vienas! Visai kaip senais 
gerais laikais pačioje pradžioje! 

Bucheris beveik nepajuto smūgio. Jį užliejo tranki 
tyla. Kai atsipeikėjo, virš jo stovėjo Vėberis. Nr. 509, 
nesąmoningai pagalvojo Bucheris. Nr. 509 dvidešimčia 
metų vyresnis už mane. Ir su juo Vėberis darė tą patį. 
Privalau ištverti! Pasijuto draskomas, deginamas, pajuto 
pečiuose peilius, pats negirdėjo, kad rėkia... o paskui vėl 
užliejo tamsa. 

Kai atsipeikėjo antrą kartą, gulėjo šalia nr. 509 
kitoje patalpoje ant cementinių grindų. Per ūžesį atsklido 
Vėberio balsas: | 

- Galėčiau liepti pasirašyti už jus, ir baigta; bet aš 
to nedarysiu. Visų pirma maloniai išvarysiu jums ožius. 
Pasirašysite patys. Ant kelių atsiklaupę maldausite manęs 
leisti pasirašyti, jei dar įstengsite pasirašyti. 

Prieš langą nr. 509 matė tamsią Vėberio galvą. 
Dangaus fone galva atrodė labai didelė. Galva reiškė 
mirtį, o dangus už jos staiga ėmė reikšti gyvenimą, gy- 
venimą, nesvarbu kur ir kaip, utėlėtam, sumuštam, kru- 
vinam, gyvenimą nepaisant nieko, trumpą akimirką... po 
to apėmė bejausmis bukumas, vėl gailestingai užgeso 
nervai, ir neliko nieko daugiau, tik silpnas griausmas. 
Kodėl aš priešinuosi, sukirbėjo blanki mintis, kai jis vėl 
atsipeikėjo... nejau ne tas pats, būti užmuštam čia ar 
pasirašyti ir mirti nuo injekcijos, greičiau negu čia, ne taip 
skausmingai... tada šalimais išgirdo balsą, savo paties 
balsą, kuriuo, regis kalbėjo kažkas kitas: 

- Ne... nepasirašysiu... net jei mane užmušite... 

Vėberis nusikvatojo: 

- Norėtum, skelete! Kad viskas baigtųsi, ką? Mes 
užmušinėjame savaičių savaites. Dar tik pradedame. 

Jis vėl griebė diržą. Smogė nr. 509 per akis. Bet 
nesužeidė; akys buvo per giliai įkritusios. Antras smūgis - 
per lūpas. Jos plyšo it perdžiūvęs pergamentas. Dar pora 
kirčių diržo sagtimi į pakaušį ir nr. 509 vėl neteko sąmonės. 
Vėberis nustūmė jį šalin ir puolė daužyti Bucherį. Bucheris 
mėgino gūžtis, bet per lėtai. Smūgis per nosj. Bucheris 
susirietė ir Vėberis spyrė jam tarpkojin. Bucheris suriko. 
Dar pajuto keletą diržo sagties kirčių per sprandą, o paskui 
vėl užgriuvo tamsa. 


Išgirdo pakrikus balsus; tačiau nė nekrustelėjo. 
Kol atrodysi be sąmonės, nemuš. Balsai skambėjo virš jo, 
be galo ir be krašto. Mėgino neklausyti, bet balsai priartėjo 
ir gręžė ausis ir smegenis. 

- Apgailestauju, ponas daktare, bet jei Žmonės 
nesutinka savo noru... matote, Vėberis labai stengėsi juos 
įtikinti. 

Noibaueris buvo puikiai nusiteikęs. Tikrovė gerokai 
pranoko jo lūkesčius. | 

- Ar jūs šito reikalavote? - paklausė jis Vyzės. 

- Savaime suprantama, ne. 

Bucheris atsargiai pabandė sumirksėti. Tačiau 
nepajėgė valdyti savo vokų. Šie atsivožė lyg mechaninės 
lėlės. Pamatė Vyzę su Noibaueriu. Tada nr. 509. Šis taip 
pat gulėjo atsimerkęs. Vėberio čia nebebuvo. 

- Savaime suprantama, ne, - pakartojo Vyzė. - 
Kaip kultūringas Žmogus... 

- Kaip kultūringas Žmogus, - pertarė jį Noibaue- 
ris, - jūs norite gauti šešis Žmones savo bandymams, 
tiesa? 

- Tai. mokslo reikalas. Mūsų bandymai išgelbės 

gyvybę dešimčiai tūkstančių kitų žmonių. Jūs tikriausiai 
nesuprantate šito... 

“ - O, ne. Tačiau jūs tikriausiai nesuprantate mūsų. 
Paprasčiausiai, tai drausmės klausimas. Beje, taip pat 
nepaprastai svarbus. 

- Kiekvienas savaip, - išdidžiai pareiškė Vyzė. 

- Zinoma, žinoma. Apgailestauju, kad negalėjau 
padėti daugiau. Bet mes nevartojame prievartos prieš 
savo globotinius. O šitie žmonės, regis, nenori palikti la- 
gerio, - Noibaueris pasisuko į nr. 509 su Bucheriu: -Taigi, 
jūs mieliau liktumėte lageryje? 

Nr. 509 pakrutino lūpas. 

- Ką? - griežtai paklausė Noibaueris. 

- Taip, - tarė nr. 509. 

- O tu? 

- Ir aš, - sukuždėjo Bucheris. 

- Matote, ponas štabo gydytojau? - Noibaueris 
nusišypsojo. - Žmonėms čia patinka. Nieko nepadarysi. 

Vyzė nesišypsojo. 

- Kvailiai, - niekinamai tarstelėjo jis nr. 509 ir 
Bucherio pusėn. - Šį kartą mes tikrai ketinome daryti ne 
ką kita, o mitybos bandymus. 

Noibaueris nupūtė savo cigaro dūmus: 

- Juo geriau. Dviguba bausmė už neklusnumą. 
Šiaip ar taip, jei norėsite dar kartą mėginti ieškoti lageryje 
kitų... jūsų valia, ponas daktare. 

- Ačiū, - šaltai padėkojo Vyzė. | 

Noibaueris uždarė jam už nugaros duris ir grįžo į 
patalpą. Jį gaubė aštrus melsvas tabako dūmų debesėlis. 
Nr. 509 užuodė šį kvapą ir ūmai pajuto draskantį troškimą 
plaučiuose. Tai nepriklausė nuo jo valios; svetimas, sa- 
varankiškas troškimas, įsikirtęs jam į plaučius. Nr. 509 
nejučia ėmė giliau kvėpuoti ir uosti dūmus, ir tuo pat metu 
stebėjo Noibauerj. Akimirką nesuprato, kodėl jo ir Bucherio 
neišsiuntė kartu su Vyze; bet paskui suvokė. Egzistavo tik 
vienas paaiškinimas. Jie nepakluso SS karininkui ir už tai 
bus nubausti lageryje: O bausmę galima numatyti iš anksto 

- žmones kardavo vien už tai, kad jie nepakluso kapui. 
Suklydome nepasirašę, staiga pajuto jis. Pas Vyzę gal dar 
ir buvo vilčių. O dabar viskas žuvo. 

Jame sukilo smaugiantis gailestis. Gailestis spaudė 
skrandį, graužė akis, 0 tuo pat metu nr. 509 aiškiai ir 
nesuvokiamai pašėlusiai troško tabako dūmų. 

Noibaueris žiūrinėjo. numerį "509" ant krūtinės. 
Skaičius nedidelis. 

- Kiek laiko tu čia? - pasidomėjo. 

- Dešimt metų, ponas oberšturmbantiureri. 

Dešimt metų. Noibaueris nė nežinojo, kad dar 
esama kalinių nuo pat lagerio įkūrimo. Tai vis dėlto rodo, 
koks aš švelnus, pagalvojo jis. Tikriausiai nedaug yra 
lagerių, kuriuose esama tokių kalinių. Noibaueris užsirūkė 
cigarą. Kada nors toks dalykas netgi galėtų praversti. 
Niekada nežinai, kas bus ateityje. 

Įėjo Vėberis. Noibaueris išsitraukė iš bumos cigarą 
ir atsiraugėjo. Pusryčiams valgė dešrą su kiaušiniene - 
vieną iš savo mėgstamiausių patiekalų. 

į - Oberšturmfiureri Vėberi, - prabilo jis. - Tai nebuvo 
įsakyta. 

Vėberis pasižiūrėjo į jį. Laukė pokšto. Nesulau- 
kė. 

- Pakarsime šįvakar per rikiuotę, - tarė pagaliau. 

Noibaueris dar kartą atsirūgo. 

- Tai nebuvo įsakyta, - pakartojo jis. - Beje, kodėl 
jūs taip elgiatės savo iniciatyva? 

Vėberis atsakė ne iš karto. Jis nesuvokė, kodėl 
Noibaueris apskritai aušina burną dėl tokių niekų. 

- Juk Žmonių užtenka, - kalbėjo Noibaueris. Pas- 
kutiniu metu Vėberis tapo labai savarankiškas. Nepakenks, 
jeigu primins jam, kas čia įsakinėja. - Kas jums atsitiko, 
Vėberi? Nervai pašlijo? 

- Ne. 

Noibaueris vėl atsigręžė į nr. 509 su Bucheriu. 
Pakarsime, sakė Vėberis. Iš esmės teisingai. Bet kam to 
reikia? Diena klostėsi sėkmingiau, negu galima buvo tikėtis. 

Be to, visai ne pro šalį parodyti Vėberiui, kad ne viskas turi 
vykti taip, kaip jis mano. | 

- Tai nebuvo tiesioginis nusižengimas įsakymui, - 
pareiškė Noibaueris. - Aš liepiau imti savanorius. Čia į tai 
nepanašu. Duokite tiems Žmonėms dvi dienas karcerio, 
bet ne daugiau. Ne daugiau, Vėberi, supratote? Norėčiau, 
kad mano įsakymai būtų vykdomi. 

- Klausau. 

Noibaueris išėjo. Jautė savo pranašumą ir buvo 
patenkintas. Vėberis nulydėjo jį niekinamu žvilgsniu. Nervai, 
galvojo jis. Kažin kam gi čia šlubuoja nervai. Ir kas gi čia 
praskydo? Dvi dienas karcerio! Vėberis piktai apsisuko. 
Pluoštas saulės spindulių krito nr. 509 ant sudaužyto 
veido. Vėberis įdėmiai įsižiūrėjo į jį. 

- Aš tave pažįstu? Iš kur? 

— - Nežinau, ponas oberšturmfiureri. 

Nr. 509 gerai žinojo, iš kur. Tikėjosi, kad Vėberis 
to neprisimins. 

- Aš tave iš kažkur pažįstu. Iš kur žaizdos? 

- Pargriuvau, ponas oberšturmfiureri. 

Nr. 509 atsikvėpė. Vėl grįžo įprastinė rutina. 
Pokštas iš lagerio pradžios laikų. Niekas neturėjo teisės 
prisipažinti, kad jį mušė. 

Vėberis dar kartą pažiūrėjo į jį. 

- Kažkur matytas snukis, - sumurmėjo. Paskui 
atidarė duris. - Šituos abu į karcerį. Dviem dienoms, - 
atsigręžė į nr. 509 su Bucheriu: - Tik nesitikėkit išsisukti, 
nevalos! Aš dar jus pakarsiu! 

Juos ištempė. Nr. 509 užsimerkė iš skausmo. 
Paskui pajuto lauko orą. Atsimerkė. Dangus. Mėlynas ir 
bekraštis. Pasuko galvą į Bucherį ir pažvelgė į jį. Išsisuko. 
Bent tiek. Tuo buvo sunku tikėti. 

VII. 


Kai po dviejų dienų šarfiureris Broieris liepė atidaryti 
duris, nr. 509 su Bucheriu iškrito iš karcerio. Paskutines 
trisdešimt valandų jiedu praleido pusiau arba visai be 
sąmonės. Pirmąją dieną retkarčiais dar įstengdavo susi- 
šnekėti belsdami; paskui jau ne. 

Juos išnešė. Nr. 509 su Bucheriu tysojo šokių 
aikštelėje prie sienos, juosiančios krematoriumą. Juos matė 
šimtai Žmonių; tačiau nė vienas jų nelietė. Nė vienas ne- 
nunešė. Nė vienas neparodė, jog juos mato. Nebuvo 
įsakymo, ką su jais daryti; todėl jie neegzistavo. Jei kas 
nors būtų juos palietęs, pats būtų r-akliuvęs į karcerį. 

Po poros valandų į kremai vriumą gabeno pasku- 
tiniuosius tos dienos numirėlius. 

- O šitie? - vangiai paklausė budintis esesininkas. 
- Ar ir juos imti? , 

- Čia du iš karcerio. 

- Ar jau padvėsė? 

- Rodos, taip. 

Esesininkas pamatė, kad nr. 509 iš lėto sugniaužė 
kumštį ir vėl ištiesė pirštus. 

- Dar ne visai, - tarė jis. 

Esesininkui skaudėjo nugarą. Praleisti naktį su 
Frice.“Šikšnosparnyje" - pasiutęs dalykas. Jis užsimerkė. 
Bet prieš Hofmaną laimėjo. Prieš Hofmaną su Vilma. Butelį 
“Hennessy"'. Geras konjakas. Tačiau jautėsi nusikamavęs. 
- Paklauskite karceryje arba raštinėje, kur juos dėti, - liepė 
vienam lavonų nešikui. 

Vyriškis grįžo. Su juo atskubėjo ir raudonplaukis 
raštininkas. 

- Šituos du paleido iš karcerio, - atraportavo jis. - 
Jiedu iš Mažojo lagerio. Juos turėjo paleisti jau šiandien 
per pietus. Komendantūros įsakymas. 
| - Tai neškite juos iš čia, - esesininkas tingiai Žvilg- 
telėjo į savo sąrašą: - Aš turiu trisdešimt aštuonis numirėlius, 
- suskaičiavo lavonus, kurie, tvarkingai išrikiuoti, gulėjo 

prie vartų: - Trisdešimt aštuoni. Teisingai. Neškit šituos iš 
čia, nes vėl viskas susipainios. 

- Keturi Žmonės! Neškite šituos abu į Mažąjį lagerį! 
- šūktelėjo lavonų nešikų kapas. 

Keturi vyrai ėmėsi darbo. 

- Šen, - sukuždėjo raudonplaukis raštininkas. - 
Greičiau! Patraukit juos nuo lavonų. Neškite šen! 

- Juk jie jau beveik nusibaigę, - tarė vienas neši- 
kas. 

- Užsičiaupk! Pirmyn! | 

Nr. 509 ir Bucherį nunešė nuo sienos. Raštininkas 
palinko prie jų ir paklausė: 

- Jie dar gyvi. Kur neštuvai? Greičiau! 

Jis apsidairė. Bijojo, kad ateis Vėberis, prisimins ir 
lieps tuos abu pakarti. Stovėjo, kol grįžo vyrai su neštuvais. 
Grubiai sukaltais neštuvais, kuriais paprastai gabendavo 
numirėlius. | 

- Užkelkite juos! Mikliai! 

Vieta apie vartus ir krematoriumą visada kėlė pa- 
vojų. Čia maišydavosi esesininkai, o netoliese sukinėjosi 
ir šarfiureris Broieris. Jam nepatikdavo, kai kas nors gyvas 
ištrūkdavo iš karcerio. Išleidus nr. 509 ir Bucherį, Noi- 
bauerio įsakymas buvo įvykdytas ir nustojo galioti, tad 
abu belaisviai vėl tapo medžiojamais žvėrimis. Kiekvienas 
galėjo lieti ant jų savo prastą nuotaiką - o ką jau kalbėti 
apie Vėberį, jo orumas būtų beveik reikalavęs juos pribaigti, 
jei tik Vėberis būtų žinojęs, kad jie dar gyvi. 

- Kokia kvailystė, - apmaudižiai tarė vienas nešikas. 
- Dabar tempsime juos visą kelią į Mažąjį lagerį, O rytoj 
ryte juos, be abejonės, vėl teks gabenti atgal. Juk jie 
nepratrauks nė poros valandų. 

- Ne tavo reikalas, kvaiša! - raudonplaukis raš- 
tininkas staiga sušvokštė iš pykčio: - Imkis darbo! Pirmyn! 
Nejau tarp jūsų nėra nė vieno protingo žmogaus? 

- Aš, - atsiliepė senyvas vyriškis, keliantis neštuvus, 
ant kurių gulėjo nr. 509. - O kas jiems atsitiko? Kas nors 
ypatinga? 

- Šitie du iš 22-ojo barako, - raštininkas apsidairė 
ir priėjo prie pat nešikų: - Čia tie, kurie prieš porą dienų 
atsisakė pasirašyti. 

- Ką pasirašyti? 

- Sutikimą jūrų kiaulyčių daktarui. Anuos keturis 
jis pasiėmė. 

- Ką? Ir šitų nepakorė? 

- Ne, - raštininkas paėjėjo porą žingsnių greta 
neštuvų: - Jie turi grįžti atgal, į baraką. Toks įsakymas. 
Todėl paskubėkite, kol niekas nesukliudė. 

- Ak, šitaip. Aišku! 

Ūmai nešikas žengtelėjo taip smarkiai, kad neš- 
tuvai trenkė priekyje einančiam vyrui į pakinklius. 

- Kas nutiko? - piktai paklausė tas. - Ar iš proto 
išsikraustei? 

- Ne. Pirmiausia išneškime šituos du. Paskui pa- 
aiškinsiu kodėl. 

Toliau raštininkas nebeėjo. Dabar keturi nešikai 
tylėdami spėriai žingsniavo, kol administracijos pastatas 
liko už jų. Saulė leidosi. Nr. 509 ir Bucheris išbuvo karceryje 
pusdieniu ilgiau nei įsakyta. Broieris neatsisakė šitos mažos 
variacijos. 

Priekyje einantis nešikas atsigręžė: 

- Na, tai kas atsitiko? Kokie nors ypatingi 
tūzai? 

- Ne. Bet čia du iš tų šešių, kuriuos Vėberis 
penktadienį paėmė iš Mažojo lagerio. 

- O ką jiems padarė? Atrodo, lyg būtų papras- 
čiausiai sumušti. 

- Taip ir yra. Mat jie nesutiko eiti su ten buvusiu 
štabo gydytoju. Bandymų stotis užmiestyje, sako raudon- 
plaukis raštininkas. Tasai gydytojas ir anksčiau imdavo 
kalinių. 

Priekyje einantis nešikas švilptelėjo: 

- Po šimts, ir jie dar gyvi? 

- Pats matai. 

Pirmasis papurtė galvą: 

- Ir dabar juoš net paleidžia iš karcerio? Nepakaria? 
Kas darosi? Tokių dalykų jau seniai nesu regėjęs! 
| Priėjo pirmuosius barakus. Sekmadienis. Darbo 
komandos visą dieną dirbo ir grįžo tik neseniai. Keliai 
buvo pilni belaisvių. Naujiena skriejo žaiba greičiu. 
Lageryje žinojo, kam paėmė tuos šešis Žmones. 
Taip pat žinojo, kad nr. 509 ir Bucheris tupėjo karceryje; 
gandai atkeliavo iš raštinės, bet tuoj pat buvo pamiršti. 
Niekas nelaukė, kad nr. 509 su Bucheriu grįš gyvi. O 
dabar jie grįžo... ir net tas, kuris nieko nesuvokė, matė, 
jog jie grįžo ne todėl, kad netiko - tada jų nebūtų šitaip 
sumušę. 
- Ei, - tarė kažkas iš minios užpakaliniam nešikui. 
- Aš tau padėsiu. Bus geriau. 
mogus čiupo už neštuvų rankenos. Priėjo dar 
vienas ir paėmė antrąją, priekinę rankeną. Netrukus abejus 
neštuvus nešė po keturis belaisvius. Sito nereikėjo, nr. 
509 ir Bucheris nebuvo sunkūs; tačiau kaliniai norėjo 
jiems kaip nors padėti, o šią akimirką nieko daugiau 
negalėjo padaryti. Nešė neštuvus, lyg šie būtų buvę iš 
stiklo, o prieš juos kaip vėjas nuošė žinia: du, nepaklusę 
įsakymui, grįžta gyvi. Du iš Mažojo lagerio. Du iš mirštančių 
musulmonų barakų. Negirdėtas dalykas. Niekas nenuma- 
nė, kad dėkoti reikia tik Noibauerio užgaidai - bet tai 
nesvarbu. Svarbu, kad jie nepakluso ir grįžta gyvi. 
Levinskis atsistojo prie 13-0jo barako gerokai 
anksčiau, nei prisiartino neštuvai. . 
 - Nejaugi tai tiesa? - jau iš tolo paklausė jis. 
- Taip. Juk čia tie, ar ne? 
Levinskis priėjo ir pasilenkė prie neštuvų. 
- Man rodos, taip... taip, čia tas, su kuriuo aš 
kalbėjau. O anie keturi mirė? 
- Karceryje tupėjo tik šiedu. Raštininkas sakė, kad 
anie išėjo. O šitie ne. Jie atsisakė. 
Levinskis iš lėto atsitiesė. Šalia savęs pamatė 
Goldšteiną: 
- Atsisakė. Ar būtum pagalvojęs? 

- Ne. Apie žmones iš Mažojo lagerio - ne. 

- Aš ne apie tai. Ar būtum pagalvojęs, kad juos 
paleis? 

Goldšteinas ir Levinskis žiūrėjo vienas į kitą. Prie 
jų priėjo Miunceris: 2 

- Tūkstantmečiai broliai, regis, ima atlyžti, - pareiškė 
jis. 

- Ką? - Levinskis atsigręžė. Miunceris pasakė kaip 
tik tai, ką pagalvojo jiedu su Goldšteinu. - Kaip tau kilo 
tokia mintis? | 

- Paties senio potvarkis, - šnekėjo Miunceris. - 
Vėberis norėjo juos pakarti. 

- Iš kur Žinai? 

- Pasakojo raudonasis raštininkas. Jis girdėjo. 

Akimirką Levinskis pastovėjo, netardamas nė žo- 
džio; paskui kreipėsi į mažą žilą žmogelį. 

- Nueik pas Vernerį, - sukuždėjo. - Pasakyk, kad 
tarp jų yra ir tasai, kuris prašė, kad mes šito neužmirštume. 

Zmogelis linktelėjo ir nusigrūdo per baraką. Per 
tą laiką nešikai su neštuvais nukeliavo toliau. Pro duris ėjo 
vis daugiau Žmonių. Kai kurie paskubomis droviai pri- 
eidavo ir dirstelėdavo į abudu kūnus. Nr. 509 nuslydo 
ranka ir ėmė vilktis žeme; tuoj prišoko du vyrai ir atsargiai 
padėjo ją į vietą. 

Levinskis su Goldšteinu nulydėjo neštuvus akimis. 

- Nair drąsa tų dviejų gyvų lavonų, paprasčiausiai 
atsisakyti, ar ne? - tarė Goidšteinas. - Tikrai nesitikėjau iš 
iš dvėselienos skyriaus žmogaus. 

- Ir aš ne, - Levinskis vis dar spoksojo į kelią: - Jie 
turi išgyventi, - pareiškė staiga. - Jie neturi padvėsti. Zinai 
kodėl? 

- Numanau. Galvoji, kad tik tada tai turės prasmę. 

- Taip. Jei jie padvės, rytoj visi viską užmirš. O jei 
ne... 

O jei ne, tai lageriui jie bus gyvas pavyzdys, kad 
kažkas pasikeitė, svarstė Levinskis. Tačiau garsiai Šito 
nepasakė. 

- Mums Jai gali: būti naudinga, -tetarė. - Kaip tik 
dabar. 7 A 222 
Goldšteinas linktelėjo. 
Nešikai vis dar žingsniavo Mažojo lagerio link. 
Danguje užsidegė atšiauri vakaro žara. Ji nūtvieskė de- 
šiniąją darbo lagerio. barakų“ eilę; kairioji“ liko šešėlyje. 
Šešėlinėje pusėje veidai prie langų ir durų atrodė blausūs 
ir neryškūs kaip visada; tačiau veidus kitoje pusėje užliejo 
skaisti šviesa - tarsi trumpas skolintos gyvybės blyksnis. 
Nešikai žengė per patį šviesos ruožo vidurį. Šviesa krito 
ant krauju ir purvu išterliotų kūnų neštuvuose - ir staiga 
pasirodė, tarsi čia ne šiaip tempė atgal du sumuštus 
belaisvius, tai tapo panašu į apgailėtiną triumfo eiseną. 
Jie pasipriešino. Jie tebealsavo. Jų nenugalėjo. 


* ka 


Sumuštaisiais rūpinosi Bergeris. Lėbentalis gavo 
griežčių sriubos. Jie atsigėrė vandens ir, pusiau be są- 
monės, vėl užmigo. Po kiek laiko, pamažu traukiantis 
stinguliui, ant savo rankos nr. 509 pajuto kažką šilta. 
Trumpas, miglotas prisiminimas. Kažkur toli. Šiluma. Jis 
praplėšė akis. 

Aviganis laižė jam ranką. 

- Gerti, - sukuždėjo nr. 509. 

Bergeris patepė jiems nubrozdintus sąnarius jodu. 
Dabar pakėlė akis, atnešė gertuvę su sriuba ir prikišo ją 
nr. 509 prie lūpų: 

- Štai, gerk. 

Nr. 509 atsigėrė. 

- O kaip Bucheris? - šiaip ne taip paklausė. 

- Guli šalia tavęs. 

Nr. 509 buvo beklausinėjąs toliau. 

- Jis gyvas, - tarė Bergeris. - Nesivargink. 

Per patikrinimą juos teko išnešti į lauką. Paguldė 
ant žemės prieš baraką kartu su nepaeinančiais ligoniais. 
Jau buvo sutemę, o naktis pasitaikė giedra. 


99 


Raportus priiminėjo bloko vadas Boltė. Jis ap- 
žiūrėjo nr. 509 ir Bucherio veidus, kaip kad apžiūrimi 
sutrypti vabzdžiai. 

- Juk jie negyvi, - pareiškė Boltė. - Kodėl jie guli 
prie ligonių? 

- Jie gyvi, ponas šarfiureri. 

- Dar gyvi, - įsikišo bloko seniūnas Handkė. 

- Tai mirs rytoj. Išlėks pro kaminą. Galit lažintis iš 
savo galvų. 

Boltė nuskubėjo. Kišenėje jis turėjo pinigų ir norėjo 
sulošti partiją kortomis. 

- Skirstytis! - sušuko blokų seniūnai. - Atnešti 
maisto! 

Veteranai atsargiai parnešė nr. 509 su Bucheriu. 
Handkė tai pamatė ir vyptelėjo: 

- Gal jie iš porceliano, ką? 

Niekas jam neatsakė. Handkė dar pastoviniavo 
valandžiukę; o paskui taip pat nuėjo. 

- Šitas paršas! - suniurzgė Vesthofas ir nusispjovė. 
- Šitas sutrinas paršas! 

Bergeris atidžiai pažvelgė į jį. Jau kuris laikas 
Vesthofas niršo ant lagerio. Buvo neramus, vis kažką 
rezgė, kalbėjo pats su savimi ir veldavosi į ginčus. 

- Nusiramink, - griežtai paliepė Bergeris. - Netriukš- 
mauk. Mes visi žinome, koks tas Handkė. 

Vestofas įsistebeilijo į jį: 

- Kalinys, kaip ir mes. Ir toks paršas. Tai... 

- Šitai visiems aišku. Yra dešimtys dar blogesnių. 
Nuo valdžios Žmonės tampa žiauresni, turėtum žinoti. Tai 
va, Oo dabar eikš į pagalbą. 

Nr. 509 ir Bergeriui paruošė po atskirą gultą. Už 
tai šešiems Žmonėms teko miegoti ant žemės. Vienas iš 
tų šešių buvo Karelas, berniukas iš Čekoslovakijos. Jis 
padėjo tuos du įnešti. | 

- Šarfiureris nieko neišmano, -. pareiškė Karelas 
Bergeriui. 

- Taip? 

- Jie neišlėks pro kaminą. Bent jau rytoj. Ramiai 
galėjome lažintis. 

Bergeris pažiūrėjo į berniuką. Mažutis veidelis 
atrodė labai dalykiškas. 'Išlėkti pro kaminą" lagerio žar- 
gonu reiškė krematoriumą. 

- Klausyk, Karelai, - tarė Begeris. - Su esesininkais 
galima lažintis tik tada, kai žinai, kad tikrai pralaimėsi. Bet 
ir tada geriau nereikia. 

- Rytoj jie neišlėks pro kaminą. Šitie abu - ne. O 
anie - taip, - Karelas parodė į tris musulmonus, gulinčius 
ant grindų. 

Bergeris vėl pasižiūrėjo į jį. 

- Tavo teisybė, - tarė. 

Karelas linktelėjo, visai nesididžiuodamas. Tokius 
dalykus jis išmanė. 

Kitą vakarą sumuštieji prakalbo. Jų veidai buvo 
tokie liesi, kad nelabai buvo kam tinti. Mirgėjo mėlynomis 
ir juodomis dėmėmis, tačiau akys neužgriuvo, o lūpos tik 
sutrūkinėjo. 

- Nekrutinkite lūpų, kai kalbate, - pamokė Bergeris. 

Tai nebuvo sunku. Išmoko šito, per lageryje pra- 
leistus metus. Kiekvienas, kuris ilgėliau kalėjo, mokėjo 
kalbėti, nepajudindamas nė raunienėlio. 

Poto, kai atnešė maistą, nelauktai kažkas pabeldė 
į duris. Akimirką visų širdys apmirė, kiekvienas svarstė, 
nejaugi jie vis dėlto grįžta anų. 

Vėl pabeldė, atsargiai, vos girdimai. 

- Nr. 509! Bucheri! - šnipštelėjo Ahasveras. - 
Apsimeskite, kad jūs negyvi. 

- Atidaryk, Leo, - sukuždėjo nr. 509. - Čia ne SS. 
Jie ateina... kitaip... 

Beldimas liovėsi. Po kelių sekundžių silpnoje 
šviesoje už lango išniro šešėlis ir pamojavo ranka. 

- Atidaryk, Leo, - pakartojo nr. 509. - Čia iš darbo 
lagerio. 

Lėbentalis atidarė duris, ir šešėlis šmurkštelėjo 
vidun. | 

- Levinskis, - prisistatė tamsoje. - Stanislovas. Kas 
iš jūsų nemiega? 101 


- Visi. Šičia. 

Levinskis pasisuko į Bergerį, kuris jam atsakė. 

- Kur? Bijau ant ko nors užlipti. 

- Nejudėk. 

„Bergeris atėjo prie jo. 

- Čia. Sėsk čia. 

- Ar tiedu dar gyvi? 

- Taip. Jie guli tau iš kairės. 

Levinskis kažką įspraudė Bergeriui į ranką. 

- Čia jiems... 

- Kas čia? 

- Jodas, aspirinas ir vata. Ir vyturėlis marlės. O čia 
vandenilio peroksidas. 

- Visa vaistinė, - nustebo Bergeris. - Iš kur gavai? 

- Pavogėm. Iš ligoninės. Vienas iš mūsų ten 
valo. 

- Gerai. Pravers. 

- O čia cukrus. Gabalinis. Sugirdyk jiems su van- 
deniu. Cukrus išeis į naudą. 

: Cukrus? - susidomėjo Lėbentalis. - O iš kur jis? 

- Nesvarbu. O tu esi EEbaniats, ar ne? - paklausė 
Levinskis tamsoje. 

- Taip. O ką? 

- Nes klausinėji tokių dalykų. 

- Aš nę todėl klausinėju, - įsižeidė Lėbentalis. 

- Aš negaliu pasakyti, iš kur cukrus. Jį atnešė 
vienas iš 9-ojo barako. Tiems abiem. O štai dar truputis 
sūrio. Šitos šešios cigaretės iš 11-0jo barako. 

Cigaretės! Šešios cigaretės! Neįsivaizduojamas 
lobis. Visi akimirką patylėjo. 

- Leo, - prabilo tada Ahasveras. - Jis už tave 
geresnis. 

- Kvailystės, - Levinskis bėrė žodžius kapodamas 
ir skubėdamas, lyg neatgaudamas kvapo. - Jie viską at- 
nešė, prieš užrakinant barakus. Žinojo, kad aš prasibrausiu, 
kai lageryje bus saugu. 

- Levinski, - sušnibždėjo nr. 509. - Ar čia tu? 


102 


- Taip... 

- Ir tu galėsi išeiti? 

- Aišku. Kaip aš būčiau patekęs čia? Aš mecha- 
nikas. Gabaliukas vielos, visai paprasta. Moku elgtis su 
spynomis. Be to, visada galima lipti per langą. O kaip 
darote jūs? | 

- Mūsų nerakina! Išvietės lauke, - atsakė Berge- 
ris. 
- Ak, šitaip. Visai užmiršau, - Levinskis trumpam 
nutilo. - O kiti ar pasirašė? - kreipėsi jis nr. 509 pusėn. - 
Tie, kurie buvo su jumis? 

- Taip... | 

- Ojūs ne? 

- Mes ne. 

Levinskis pasilenkė: 

- Mes netikėjome, kad jūs tai padarysite. 

- Ir aš ne, - atsakė nr. 509. 

- Aš kalbu ne tik apie tai, kad jūs ištvėrėte. Aš 
kalbu ir apie tai, kad jums daugiau nieko neatsitiko. 

- Aš taip pat. 

- Palik juos ramybėje, - įsiterpė Bergeris. - Jie 
nusilpę. Kam tau reikia viską taip smulkiai Žinoti? 

Levinskis krustelėjo tamsoje. 

- Tai svarbiau, negu manai, - atsistojo: - Man 
laikas grįžti. Netrukus vėl aplankysiu. Dar ko nors atnešiu. 
Be to, dar noriu šį tą su jumis aptarti. 

- Gerai. 

"- Čia dažnai naktį tikrina? 

- Kam? Skaičiuoti numirėlius? 

- Tai netikrina? Gerai. 

- Levinski, - sukuždėjo nr. 509. 

- Taip... 

- Ar tu tikrai grįši? 

- Tikrai. 

- Klausyk! - iš susijaudinimo nr: 509 trūko žodžių. 
- Mes dar... mes dar nežuvę... mes dar... kam nors... 
tinkame... 

- Todėl aš ir grįšiu. O ne iš artimo meilės. 

- Gerai. Tada gerai... tu tikrai grįši... 

- Tikrai... 

- Nepamiršk mūsų... 

- Vieną kartą tu man šitai jau sakei. Aš ir ne- 
pamiršau. Todėl ir atėjau čia. Ateisiu vėl. . 

Levinskis apgraibom nusigavo prie durų. Lėben- 
talis jas gerai uždarė už jo. 

- Palauk, - sukuždėjo Levinskis už durų. - Dar r ši tą 
pamiršau. Štai... 

- Ar negali sušniukštinėti, iš kur cukrus? - paklausė 
Lėbentalis. 

- Nežinau. Pažiūrėsim, - Levinskis tebekalbėjo ka- 
potai ir gaudydamas kvapą. - Štai, imk... paskaitykit... 
šiandien gavome... 4 

Jis įbruko Lėbentaliui į ranką sulankstytą popie- 
riaus lapą ir išsmuko laukan, į barako šešėlį. 

Lėbentalis uždarė duris. 

- Cukrus, - tarė Ahasveras. 

- Duokite pačiupinėti gabaliuką. Tik pačiupinėti, ir 
viskas. 

- Ar dar yra vandens? - paklausė Bergeris. 

- Štai... - Lėbentalis padavė dubenėlį. 

Bergeris paėmė du gabaliukus cukraus ir juos 
ištirpdė. Tada nušliaužė pas nr. 509 ir Bucherį. 

- Gerkit. Pamažu. Pakaitomis po gurkšnį. 

- Kas čia valgo? - susidomėjo kažkas nuo 
viduriniojo gulto. 

- Niekas. Kas jau čia valgys? 

- Aš girdžiu ryjant. 

- Sapnuoji, Amersai, - atšovė Bergeris. 

- Nesapnuoju! Aš noriu gauti savo dalį. Jūs ją 
suėsite, ten, apačioje! Aš noriu gauti savo dalį! 

- Palauk iki rytojaus. 

- Iki rytojaus jūs viską suėsite. Visada taip. 
Amžinai man tenka mažiausiai. Man! - Amersas ėmė kūk- 
čioti. 

Niekas nekreipė į jį dėmesio. Amersas jau keletą 
dienų sirgo ir jam atrodė, kad kiti jį apgaudinėja. 

Lėbentalis apgraibom atėjo pas nr. 509. 

- O dėl to cukraus, - sukuždėjo jis sumišęs, - aš 
klausiau ne todėl, kad norėčiau juo prekiauti. Norėjau 
gauti jums daugiau. 

- Taip... | 

- Be to, aš dar turiu dantį. Dar nepardaviau. Lau- 
kiau. O dabar imsiuos biznio. 

- Gerai, Leo. O ką tau dar davė Levinskis? Prie 
durų. 

- Lapą popieriaus. Bet ne pinigų, - Lėbentalis 
pačiupinėjo. - Atrodo, kad laikraščio skiautė. 

- Laikraščio? 

- Taip atrodo. 

- Ką? - paklausė Bergeris. - Tu turi skiautę laikraš- 
čio? 

- Pažiūrėk! - tarė nr. 509. 

Lėbentalis nusikaparnojo prie durų ir išlankstė po- 
piergalį: 

- Tikrai. Laikraščio skiautė. Atplėšta. 

- Ar įskaitai? | 

- Dabar? 

- O kada gi? - pasidomėjo Bergeris. 

Lėbentalis kilstelėjo popiergalį: 

- Maža šviesos. 

- Plačiau praverk duris. Lisk lauk. Lauke šviečia 
mėnulis. | 

Lėbentalis atidarė duris ir atsitūpė lauke. Laikė 
atplėštą laikraščio skiautę neryškioje, mirguliuojančioje 
šviesoje. Studijavo ilgai. 

- Man regis, karinės vadovybės pranešimas... - 
pareiškė pagaliau. 

 - Skaityk! - sukuždėjo nr. 509. - Na, skaityk gi, 
žmogau! | 

- Ar niekas neturite degtuko? - pasiteiravo Berge- 
ris. 

- Remagene... - tarė Lėbentalis. - Prie Reino... 

- Kas? | 

- Amerikiečiai ties Remagenu... persikėlė per Rei- 
ną! 
- Ką, Leo? Ar tu gerai perskaitei? Per Reiną? Gal 
ten parašyta kaip nors kitaip? Kokia nors Prancūzijos 
upė? 

- Ne... Reinas... ties Remagenu... amerikiečiai... 

- Nepaisyk niekų! Skaityk teisingai! Dėl Dievo 
meilės, Leo, skaityk teisingai! 

- Tikrai taip, - atsakė Lėbentalis. - Taip parašyta. 
Dabar matau aiškiai. 

- Per Reiną? Negali būti! Tai jie Vokietijoje! Na, 
skaityk toliau! Skaityk! Skaityk! 

Jie karksėjo vienas per kitą. Nr. 509 nė nepajuto, 
kaip jam trūko lūpų oda. 

- Per Reiną! Bet kaip? Lėktuvais? Valtimis? Kaip? 
Parašiutais? Skaityk, Leo! 

- Tiltą, - skiemenavo Leo. - Jie... perkirto tiltą... 
tiltas... smarkiai apšaudant vokiečių artilerijai... 

- Tiltą? - netikėjo Bergeris. 

- Taip, tiltą... ties Remagenu... 

- Tiltą, - pakartojo nr. 509. - Tiltą... per Reiną? Tai, 
vadinasi, armija... skaityk toliau, Leo! Turėtų būti parašyta 
daugiau! 

- Toliau smulkus šriftas, nejskaitau. 

- Nejaugi niekas neturi degtuko? - nusiminė Ber- 
geris. 

- Imk, - atsiliepė kažkas iš tamsos. - Štai dar du. 

- Eikš vidun, Leo. 

Jie sustojo būreliu prie durų. 

- Cukraus, - vaitojo Amersas. - Žinau, jūs turite 
cukraus. Aš girdėjau. Noriu savo dalies. 

- Bergeri, duok tam prakeiktam šunisnukiui gaba- 
liuką, - neteko kantrybės nr. 509. 

- Ne, - Bergeris ieškojo, į ką brūkštęlėti degtuką. - 
Antklodėmis ir švarkais uždenkite langus. Leo, Iįsk į kampą 
po antklode. Na! 

Jis uždegė degtuką. Kaip galėdamas greičiau, 
Lėbentalis ėmė skaityti. Įprastinis glaistymas. Tiltas neturįs 
reikšmės, amerikiečiai pasiektame krante esą atkirsti ir 
kuo smarkiausiai apšaudomi, dalinio, kuris nesugriovęs 
tilto, laukiąs karo lauko teismas... 

Degtukas užgeso. 

--Nesugriovė tilto... - prabilo nr. 509. - Taigi jie... 
jie perėjo per sveiką tiltą. Ar žinot, ką tai reiškia? | 

“ - Jie tikriausiai nesitikėjo... 

- Tai reiškia, kad pralaužti Vakarų įtvirtinimai, - 
tarė Begeris taip atsargiai, lyg jam pačiam atrodė, jog jis 
sapnuoja. - Pralaužti Vakarų įtvirtinimai! Jie prasiveržė! 

- Tai, matyt, armija. O ne desantininkų dalinys. 
Desantininkų dalinys būtų nusileidęs už Reino parašiutais. 

- Dievuliau mano, o mes nieko nežinojome! Manė- 
me, kad vokiečiai dar užėmę dalį Prancūzijos! 

- Perskaityk dar kartą, Leo! - paprašė nr. 509. - 
Mes turime įsitikinti. Kokios dienos laikraštis? Ar yra data? 

Bergeris uždegė antrąjį degtuką. 

- Gesinkit šviesą! - riktelėjo kažkas. 

Lėbentalis puolė skaityti. 

- Kokios dienos? - nutraukė jį nr. 509. 

Lėbentalis ieškojo datos: 

- 1945 metų kovo vienuoliktoji. 

- 45-tų kovo vienuoliktoji. O šiandien? 

Niekas gerai nežinojo, ar dabar kovo pabaiga, ar 
balandžio pradžia. Mažajame lageryje užmiršo skaičiuoti. 
Tačiau numanė, kad kovo 11-oji jau senokai praėjusi. 

- Leiskite man, greitai, - tarė nr. 509. 

Nepaisydamas skausmo, jis atšliaužė į kampą, 
kur veteranai laikė antklodę. Lėbentalis pasitraukė į šoną. 
Nr. 509 dirstelėjo į popieriaus lapą ir ėmė skaityti. Menka 
gęstančio degtuko liepsnelė kaip tik dar apšvietė antraštę. 

- Uždek cigaretę, Bergeri, greičiau! 

Bergeris klūpėdamas uždegė cigaretę: 

- Ko čia atšliaužei? - paklausė jis nr. 509 ir įkišo 
jam burnon cigaretę. 

Degtukas užgeso. 

- Duok man laikraštį, - paprašė nr. 509 Lėbentalio. 
Lėbentalis atidavė. Nr. 509 jį sulankstė ir įsikišo užantin. 
Oda jautė popierių. Tada užtraukė dūmą. 

- Prašau... siųsk toliau. 

- Kas ten rūko? - susidomėjo vyriškis, davęs deg- 
tukų. 

- Prieis ir jūsų eilė. Kiekvienam-po vieną dūmą. 

- Aš nenoriu rūkyti, - verkšleno Amersas. - Aš 
noriu cukraus. 

Nr. 509 užsirepečkojo ant gulto. Bergeris su Lė- 
bentaliu jam padėjo. 

- Bergeri, - po valandžiukės sukuždėjo nr. 509. - 
Ar dabar tiki? 

- Taip... 

- Juk taip ir buvo su miestu ir bombardavimu... 

- Taip. 

- Ir tu, Leo? 

- Taip. 

- Mes ištrūksime... mes privalome... 

- Viską aptarsime rytoj, - pareiškė Bergeris. - O 
dabar miegok. 

Nr. 509 susmuko. Jam svaigo galva. Tikriausiai 
nuo cigaretės. Mažas, raudonas Žiburėlis, dengiamas ran- 
kų, keliavo po baraką. 

- Imkit, - tarė Bergeris. - Atsigerkite dar vandens 
su cukrumi. 

Nr. 509 atsigėrė. 

- Pataupykite kitus gabaliukus, - šnipštelėjo jis. - 
Neištirpdykite jų. Galėsime juos mainyti į valgį. Tikras 
valgis yra svarbiau. 

- Ten yra daugiau cigarečių, - sušvokštė kažkas. - 
Duokite jas šen! 

- Daugiau nėra, - atkirto Bergeris. 

- O, ne! Jūs turite ir daugiau. Duokite šen! 

- Ką atnešė, atnešė abiem iš karcerio. 

- Nesąmonės! Atnešė visiems. Duokite šen! 

- Atsargiai, Bergeri, - šnipštelėjo nr. 509. - Pasiimk 
lazdą. Cigaretes reikės keisti į maistą. Saugokis ir tu, Leo! 

- Aš tai pasisaugosiu. 

Girdėjosi, kaip veteranai suglaudė-gretas. Žmonės 
trepsėjo patamsyje, griuvinėjo, keikėsi, daužėsi ir rėkavo. 
Kiti ant gultų irgi pradėjo plūstis ir šėlti. 

Bergeris šiek tiek palaukė. 

+ „SS ateina, - sušuko tada. | 

Kažkas šmėkščiojo ir ropojo, kažkas stumdėsi ir 
dejavo - paskui stojo tyla. 

- Nereikėjo pradėti rūkyti, - tarė Lėbentalis. 

- Teisybė. Ar paslėpėte kitas cigaretes? 

- Jau seniai. 

- Reikėjo pataupyti ir pirmąją. Bet kai atsitinka 
tokie dalykai... 

Staiga nr. 509 pasijuto visiškai išsekęs. 

- Bucheri, - dar paklausė jis. - Ar ir tu girdėjai? 

- Taip... 

Nr. 509 jautė, kaip silpnas svaigulys vis stiprėja; 
per Reiną,- pagalvojo jis ir pajuto plaučiuose cigaretės 
dūmą. Neseniai jis tai jau patyrė, prisiminė nr. 509... bet 
kada? Dūmas, godžiai besiskverbiantis, nenumaldomas ir 
kankinantis. Noibaueris, taip, cigaro dūmas, kol jis gulėjo 
ant šlapių grindų. Viskas atrodė taip toli, ir baimė jį 
nusmelkė tik vieną akimirką, paskui viskas susiliejo, ir ten 
jau buvo kiti dūmai, miesto dūmai, atsklindantys pro 
spygliuotą vielą, miesto dūmai, dūmai nuo Reino... ir staiga 
jam pasivaideno, tarsi gulėtų ūkanotoje pievoje, O ši svirtų 
ir svirtų, O paskui viskas taip minkšta ir pirmą kartą 
nebauginamai tamsu... 


VIII 


Išvietė buvo perpildyta skeletų. O dar laukė il- 
giausia eilė ir ragino kitus paskubėti. Dalis laukiančiųjų 
gulėjo ant žemės ir raičiojosi, tampomi traukulių. Kiti 
išsigandę tupėjo palei sienas ir tuštindavosi, kai nebe- 

pajėgdavo kentėti. Vienas,vyriškis stovėjo išsitempęs, lyg 
gandras pakėlęs kaulėtą-.koją, viena ranka atsirėmęs į 
barako sieną, ir išsižiojęs spoksojo tolin. Stypsojo taip 
kurį laiką; paskui krito negyvas. Kartais pasitaikydavo to- 
kių dalykų: skeletai, vos bejstengiantys pašliaužti, ūmai 
vargais. negalais išsitiesdavo, pastypsodavo. valandėlę 
tuščiomis akimis. ir krisdavo negyvi, tarsi priešmirtinis jų 
noras būtų dar sykį pastovėti tiesiai kaip žmogus. 

Lėbentalis atsargiai peržengė negyvą skeletą ir 
nuėjo prie durų. Tučtuojau kilo neramus. šurmulys. Lau- 
kiantieji manė, kad jis nori užlįjsti be eilės. Jį tempė atgal ir 
daužė liesais kumščiais. Tačiau nė vienas nedrįso pa- 
sitraukti iš eilės; kiti nebūtų priėmę atgal. Bet vis dėlto 
skeletams pavyko parversti Lėbentalį ir imti jį spardyti. 
Lėbentalis ne itin nukentėjo; skeletai neturėjo jėgų. 

Lėbentalis atsistojo. Nenorėjo pasirodyti melagis. 
Ieškojo Betkės iš transporto komandos. Girdėjo, jog Betkė 
esąs čia. Šiek tiek palūkuriavo prie durų, ganėtinai toli 
nuo burnojančios eilės. Betkė ketino pirkti Lomano dantį. 

Betkė nesirodė. Lėbentalis taip pat negalėjo su- 
prasti, ką gi jam veikti šitoje sumautoje išvietėje. Tiesa, ir 
čia būdavo šiuo tuo prekiaujama, tačiau toks tūzas kaip 
Betkė turėjo šitam darbui visai kitokių galimybių. 

Galų gale Lėbentalis numojo ranka ir patraukė į 
baraką-prausyklą. Šį baraką sudarė prie išvietės prigludęs 
mažesnis priestatas su cementiniais loviais, virš kurių 
įtaisyti vandens vamzdžiai su nedidelėmis angelėmis. Apie 
jas spietėsi kirbinės kalinių; dauguma norinčių atsigerti 
arba prisileisti į skardines vandens išsinešti. Vandens 
niekada neužteko, kad galėtum tikrai nusiprausti... o jei 
kas nusirengdavo pamėginti, visą laiką turėdavo drebėti, 
kad tuo metu nenudžiautų drabužių. 

Prausykla jau buvo šiek tiek geresnės juodęsios 
rinkos vieta. Išvietėje daugių daugiausia pardavinėdavo 
duonos plutas, atliekas ir vieną kitą nuorūką. O prausykloje 
sukosi mažieji kapitalistai. Netgi ateidavo žmonių iš darbo 
lagerio. 

Lėbentalis pamažu grūdosi pirmyn. 
- Ką turi? - paklausė kažkas. 

Leo dirstelėjo į vyruką. Apdriskęs vienakis kalinys. 

- Nieko. 

- Turiu morkų. 

- Nedomina, - Lėbentalis prausykloje ūmai ėmė 
elgtis ryžtingiau nei kada nors-22-ame barake. 

- Mulkis. 

- Pats mulkis. 

Lėbentalis pažinojo kai kuriuos prekijus. Būtų 
derėjęsis dėl morkų, jei šiandien nebūtų šitaip laukęs 
Betkės. Lupikiškomis kainomis jam dar siūlė raugintų 
kopūstų, kaulą ir bulvių, Lėbentalis atsisakė pasiūlymų ir 
traukė toliau. Atokiausiame barako kampe išvydo mo- 
teriškų bruožų jaunuolį, kuris, regis, nepriklausė šitai ap- 
linkai. Jis kažką godžiai kirto iš dėžutės nuo konservų, ir 
Lėbentalis pastebėjo, kad jis srebia ne vien skystą buizą; 
jaunuolis dar ir kramtė. Šalia jo stovėjo gerai įmitęs kokių 
keturiasdešimties metų kalinys, kuris taip pat netiko šioje 
vietoje. Be abejonės, jis priklausė lagerio aristokratijai. Jo 
plikas, riebus pakaušis blizgėjo, o ranka iš lėto glostė 
jaunuolio nugarą. Vaikino plaukai nebuvo nuskusti; jis 
nešiojo juos tvarkingai susišukavęs, su skyrimu. Nebuvo 
jis ir purvinas. 

“ Lėbentalis apsisuko. Nusivylęs jau ketino grįžti 
pas morkų pardavėją, kai staiga pamatė ateinantį Betkę, 
kuris beatodairiškai brovėsi į kampą, kur stovėjo vaikinas. 
Lėbentalis užtvėrė jam kelią. Betkė nustūmė jį šalin ir 
atsistojo prieš vaikiną. 

- Štai kur tu pasislėpei, Liudvikai, kekše tu! Pagaliau 
aš tave nutvėriau. 

Jaunuolis spoksojo į jį ir skubiai rijo. Nesakė nieko. 

- Su prakeiktu plikagalviu virtuvės bulium, - piktai 
įgėlė Betkė. 

Virtuvės bulius nekreipė į Betkę dėmesio. 

- Valgyk, mano berniuk, - vangiai tarė jis Liudvikui. 
- Jei dar jausiesi alkanas, atnešiu daugiau. 

Betkė išraudo. Trenkė kumščiu per: dėžutę nuo 
konservų. Sriuba šliūkštelėjo per kraštus, Liudvikui į veidą. 
Ant žemės nukrito gabalėlis bulvės. Du skeletai puolė prie 
jo, pagriebė ir susipešė. Betkė nuspyrė juos šalin. 

- Ar aš tau negana duodu? - paklausė. 

Liudvikas abiem rankomis spaudė prie krūtinės 
skardinę. Jo veidas iš išgąsčio persimainė, jis dėbčiojo tai 
į Betkę, tai į plikį. 

- Matyt, ne, - pareiškė virtuvės bulius Betkės pusėn. 
Paskui kreipėsi į vaikiną. - Nekreipk dėmesio. Valgyk, o 
jei neužteks, gausi daugiau. Be to, aš tikrai tavęs nemu- 
šiu. 

Atrodė, kad Betkė nori pulti plikį; tačiau nedrįso. 

Nežinojo, kiek globėjų tasai turi. O tokie dalykai lageryje 
buvo nepaprastai svarbūs. Jeigu plikį globojo patsai 
virtuvės kapas, peštynės Betkei galėjo liūdnai baigtis. 
Virtuvė turėjo puiklausių ryšių, ir ne paslaptis, kad įi 
spekuliavo su lagerio seniūnu ir kai kuriais esesininkais. O 
"Betkės kapas juo nepasitikėjo. Betkė žinojo, kad dėl jo 
kapas nesiners iš kailio; per mažai teptas. Tokios intrigos 
lageryje virte virė. Pamiršęs atsargumą, Betkė tuoj pat 
galėjo netekti savo posto ir tapti paprastu kaliniu. Ir sudie 
visiems daugmaž pusėtiniems sandėriams už lagerio, 
pakeliui į geležinkelio stotį arba depą. 

- Ką tai reiškia? - jau ramiau paklausė plikio. 

- O kas tau rūpi? 

Betkė nukentė. 

- Šiek tiek rūpi, - kreipėsi į jaunuolį: - Ar aš negavau 
tau kostiumo? 

Kol Betkė šnekėjosi su plikiu, Liudvikas skubiai 
valgė. Tada metė dėžutę, vikriai ir netikėtai šmurkštelėjo 
pro abudu ir nusigrūdo prie durų. Du skeletai jau mušėsi 
„dėl dėžutės, norėdami ją išgramdyti. 

- Ateik vėl, - šūktelėjo virtuvės bulius jaunuoliui 
pavymui. - Pas mane visada gausi iki soties. 

Ir nusikvatojo. Betkė mėgino sulaikyti vaikiną, bet 
suklupo, užkliuvęs už skeletų, besivoliojančių ant žemės. 

Įsiutęs pašoko ir užmynė ant šmėkščiojančių pirštų. Vienas 
iš skeletų sucipo it pelė. Antrasis paspruko su dėžute. 

Virtuvės bulius ėmė švilpiniuoti valsą “Rožės iš 
Pietų" ir provokuojamai lėtai praėjo pro Betkę. Pilvotas ir 
gerai įmitęs. Storas liulantis užpakalis: Beveik visi virtuvėje 
dirbantys kaliniai nesiskundė maistu. Betkė nusispjovė 
jam įkandin. Bet spjovė taip atsargiai, kad apspjovė tik 
Lėbentalį. | 

- Ak, čia tu, - šiurkščiai prašneko. - Ko nori? Eikš. 
Iš kur žinai, kad aš čia? 

Lėbentalis neatsakė į klausimus. Jis buvo užsi- 
ėmęs; neturėjo laiko nereikalingiems aiškinimams. Žinojo 
du potencialius Lomano danties pirkėjus: Betkę ir vienos 
užlagerinės komandos brigadininką. Abiem reikėjo pinigų. 
Brigadininkas priklausė tokiai Matildei, kuri dirbo su juo 
tame pačiame fabrike ir su kuria jis už kyšius retsykiais 
galėdavo susitikti vienumoje. Toji Matildė svėrė beveik 
200 svarų ir atrodė jam nežemiškai graži; lageryje, kur 
nuolatos viešpatavo badas, svoris buvo grožio matas. 
Brigadininkas siūlė jam kelis svarus bulvių ir svarą taukų. 
Lėbentalis nesutiko ir dabar džiūgavo. Žaibo greičiu įvertino 
ką tik vykusią sceną ir dabar iš homoseksualisto Betkės 
tikėjosi gauti daugiau. Lėbentalis manė, kad iškrypėliška 
meilė labiau linkusi aukotis už normalią. Po to, ką matė, 
mintyse jis tučtuojau pakėlė kainą. 

- Ar turi su savimi dantį? - pasidomėjo Betkė. 

- Ne. 

Jiedu stovėjo lauke. 

- Neperku nieko, ko nepamatau savo akimis. 

- Karūnėlė yra karūnėlė. Krūminis dantis. Sunkus, 
solidus taikos laikų auksas. 

- Mėšlas! Iš pradžių parodyk! O šiaip nėra ko 
norėti. 

Lėbentalis žinojo, kad pamatęs dantį, daug 
stipresnis Betkė jį paprasčiausiai atims. Ir nieko tada 
nepadarysi. Jei pasiskųstų, pats įkištų galvą į kilpą. 

- Gerai, ne tai ne, - ramiai pareiškė jis. - Su kitais 

- Su kitais! Pliuškis! Visų pirma rask tuos kitus. 

- Kai ką žinau. Kaip tik dabar buvo vienas iš 
jų. 

- Taip? Norėčiau jį išvysti! - Betkė niekinamai ap- 
sidairė. 

Jis žinojo, kad naudą iš danties gali pešti tik tas, 
kas turi ryšių už lagerio. 

- Tu pats prieš minutę matei galimą mano pirkėją, 
- tarė Lėbentalis. Jis melavo. 

Betkė pastatė ausis: 

- Kas? Virtuvės bulius? 

Lėbentalis gūžtelėjo pečiais: 

- Juk aš ne šiaip sau esu kaip tik čia. Gal kai kas 
nori nupirkit kam nors dovaną ir jam reikia pinigų. Už 
lagerio auksas turi paklausą. O maisto mainams jam ne- 
trūksta. 

- Sukčiau! - įtūžo Betkė. - Sukčių sukčiau! 

Lėbentalis suklapsėjo savo sunkiais vokais. 

- Ką nors, ko nėra lageryje, - nesutrikęs šnekėjo 
toliau. - Pavyzdžiui, ką nors iš šilko. 

Betkė vos nepaspringo. 

- Kiek? - sušvokštė. 

- Septyniasdešimt penkios, - tvirtai pareiškė Lėben- 
talis. - Lengvatinė kaina. 

Iš pradžių jis ketino prašyti trisdešimties. 

Betkė dėbtelėjo į jį: 

- Ar Žinai, kad užtektų vieno mano žodžio ir tu 
atsidurtum kartuvėse? 

- Zinoma. Jei galėsi įrodyti. O ką tu turi? Nieko. 
Nori gauti dantį? Tai kalbėkime dalykiškai. 

Betkė akimirką patylėjo. 

- Ne pinigais, - tarė pagaliau. - Maistu. 

Lėbentalis neatsakė. 

- Kiškis, - šnekėjo Betkė. - Negyvas kiškis. Suva- 
Žžinėtas. Kaip? 

- Koks kiškis? Šuo ar katė? 

- Sakau, kad kiškis. Pats suvažinėjau. 

- Šuo.ar katė?:. 

Kurį laiką jiedu spoksojo vienas į kitą. Lėbentalis 
nesumirksėjo. 

- Šuo, -tarė Betkė. | 
- Aviganis? 
: - Aviganis! O kodėl ne dramblys? Vidutinio dydžio. 
Kaip terjeras. Riebus. 
Lėbentalis neišsidavė. Šuo reiškė mėsą. Neįtikėtina 
sėkmė. : Ww“ 
- Juk mes jo neišvirsime, - pareiškė jis. - Net kailio 
nenudirsime. Nieko tam neturime. 

- Galiu atgabenti jau nudirtą. 

Betkė sukruto. Zinojo, jog aprūpinant Liudviką 
maistu, virtuvės bulius lengvai gali jį nurungti. Todėl, kad 
pajėgtų varžytis, turėjo gauti ką nors ne iš lagerio. Apatines 
kelnes iš dirbtinio šilko, svajojo Betkė. Tai darytų įspūdį ir 
dar jam pačiam teiktų malonumo. 

-. Gerai, aš tau jį net išvirsiu, - pažadėjo. 

- Vis tiek sunku. Mums reikia ir peilio. 

- Peilio? O kam tas peilis? 

- Mes visai neturime peilių. O juk reikės jį pjaustyti. 
Virtuvės bulius man... 

- Gerai, gerai, - nekantriai pertarė jį Betkė. - Taigi 
dar ir peilis. 

Apatinės kelnės turėtų būti mėlynos. Arba violeti- 
nės. Geriau violetinės. Netoli depo yra parduotuvė, joje 
„asama tokių dalykų. Kapas leisiąs jam užsukti. O dantį 
parduosiąs dantistui šalimais. o 

- Iš mano pusės, dar ir peilis. Bet tai ir viskas. 

Lėbentalis suvokė, kad šią akimirką kažin ko 
daugiau neišpeš. 

- Dar ir duonos, žinoma, - tarė. - Juk priklauso. 


Kada? 

- Rytoj vakare. Kai sutems. Už išvietės. Atsinešk 
dantį. 

- Ar terjeras jaunas? : 

- Iš kur man žinoti? Ar iš galvos išsikraustei? Vidu- 
tinis. O ką? 

- Šiaip jis turėtų ilgiau virti. 

Atrodė, kad Betkė šoks Lėbentaliui į akis. 

- O ko dar? - tyliai paklausė jis. - Bruknių padažo? 
Ikrų? 

- Duona? 

- O kas žadėjo duonos? 

- Virtuvės bulius... 

- Užsičiaupk. Pažiūrėsiu... | 

Staiga Betkei panižo padai. Norėjo sugundyti Liud- 
viką apatinėmis kelnėmis. Tegu sau virtuvės bulius jį še- 
ria; bet jis turėsiąs atsargoje apatines kelnes, jos viską 
ir. nulemsiančios. Liudvikas tuščiagarbis. Peilį galima 
pavogti. Ir duona ne taip svarbu. O terjeras - tai tik tak- 
sas. 

- Taigi, rytoj vakare, - pakartojo jis. - Lauk už 
išvietės. 

Lėbentalis nuėjo. Vis dar negalėjo tikrai patikėti 
savo laime. Kiškis, sakysiąs barake. Ne todėl, kad tai šuo, 
tai nieko negąsdino - pasitaikė Žmonių, mMėginusių valgyti 
lavonų mėsą - bet todėl, kad šiek tiek pagražinti pasakojimą 
buvo vienas iš lagerio džiaugsmų. Beto, jis mėgo Lomaną; 
todėl jo dantį reikėjo iškeisti į ką nors nepaprasta. O peilį 
lageryje lengvai parduosi; bus pinigų naujiems sandėriams. 


* +++ 


Sandėris įvyko. Vakare kilo rūkas, ir per lagerį 
slinko balti kamuoliai. Lėbentalis tamsoje traukė atgalios. 
Paslėpęs po švarku nešėsi šunį ir duoną. 

Netoli barako jis išvydo šešėlį, svirduliuojantį kelio 
viduriu. Tučtuojau pamatė, jog tai nėra kas nors iš paprastų 
kalinių; šie svirduliuodavo kitaip. Po akimirkos Lėbentalis 
atpažino 22-0ojo barako bloko seniūną. Handkė ėjo tarsi 
būtų buvęs laive. Lėbentalis iš karto sumojo, ką tai reiškia. 
Tai buvo Handkės diena; jis, be abejonės, iš kažkur gavo 
alkoholio. | baraką nepastebėtas pro jį jau neprasmuksi, 

šunio nepaslėpsi ir kitų neįspėsi. Todėl Lėbentalis tyliai 
šmurkštelėjo už galinės barako sienos ir pasislėpė šešėly- 
je. 

Pirmasis, kurį sutiko Handkė, buvo Vesthotas. 

- Ei tu! - suriko Handkė. 

Vesthofas sustojo. 

- Kodėl tu ne barake? 

- Aš einu išvietėn. 

- Pats tu išvietė. Eikš čionai! 

Vesthofas prisiartino. Pro miglą tik neryšiai matė 
Handkės veidą. 

- Kuo tu vardu? 

- Vesthofas. 

Handkė susverdėjo: 

„- Tu ne Vesthofas. Tu dvokianti žydiška kiaulė. 
Kuo tu vardu? 
| - Aš ne žydas. 

- Ką? - Handkė smogė Vesthotui į veidą. - Iš kokio 
tu bloko? 

- Dvidešimt antrojo. 

- To betrūko! Iš mano paties! Šunsnukis! Kokia 
kamera? 

- Kamera D. 

- Gult! 

„ Vesthofas nepakluso. Liko stovėti. Handkė žengte- 
lėjo artyn. Vesthofas išvydo jo veidą ir norėjo bėgti. Handkė 
spyrė jam į blauzdą. Kaip bloko seniūnas, jis buvo gerai 
įmitęs ir daug stipresnis už bet kurį iš Mažojo lagerio. 
Vesthofas parkrito, ir Handkė spyrė jam į krūtinę: 

- Gult, Žydiška kiaule! 

Vesthofas išsitiesė ant žemės. 

- D kamera - į lauką! - staugė Handkė. 

Skeletai išėjo į lauką. Jie jau žinojo, kas bus toliau. 
Vieną iš jų sumuš. Handkės išgertuvės visuomet baigdavosi 
šitaip. 

- Ar čia visi? - vogravo Handkė. - Kameros budė- 
tojas! 

- Klausau! - raportavo Bergeris. 

Pro ūkanotą tamsą Handkė spoksojo į eiles. 
Bucheris ir nr. 509 stovėjo tarp kitų. Vargais negalais jie 
vėl galėjo vaikščioti ir stovėti. Nebuvo Ahasvero. Šis liko 
barake su Aviganiu. Jei Handkė būtų klausęs, Bergeris 
būtų pranešęs, jog Ahasveras mirė. Tačiau Handkė buvo 
girtas, o net ir blaivus jis nelabai susigaudydavo. Nemėgo 
vaikščioti po barakus, bijojo dizenterijos ir šiltinės. 

- Kas dar drįjs neklausyti? - Handkė storino balsą. 
- Utėl... utėlėti žydai! 

Niekas neatsiliepė. 

- Sto... stovėt ra... miai! Kaip kultū... kultūringi 
žmon...nės! 

Jie stovėjo ramiai. Handkė valandžiukę vėpsojo į 
juos, paskui apsisuko ir ėmė spardyti ant Žemės tebegulintį 
Vesthofą. Vesthofas dangstė rankomis galvą. Handkė 
spardė jį gana ilgai. Buvo tylu, ir nesigirdėjo nieko daugiau, 
tik duslus Handkės aulinių bumbsėjimas į Vesthofo 
šonkaulius. Nr. 509 pajuto, kaip šalia jo sukrutėjo Bucheris. 
Čiupo Bucherį už riešo ir tvirtai suspaudė. Bucherio ranka 
trūkčiojo. Tačiau nr. 509 jos nepaleido. Handkė kaip pa- 
mišęs spardė toliau. Galų gale pavargo ir keletą kartų 
užšoko Vesthofui ant nugaros. Vesthofas nejudėjo. Handkė 
grįžo atgal. Veidas šlapias nuo prakaito. 

- Žydai! - drėbė jis. - Jus reikia traiškyti kaip utėles. 
Kas jūs tokie? 

Pirštu netvirtai dūrė į skeletus. 

- Žydai, - atsakė nr. 509. 

Handkė linktelėjo ir kelias sekundes mąsliai spok- 
sojo žemėn. Tada apsigręžė ir nušlitiniavo prie vielinės 
tvoros, skiriančios moterų barakus. Ten pastypsojo, ir 
buvo girdėti, kaip jis šnopuoja. Anksčiau Handkė dirbo 
spaustuvininku ir pakliuvo į lagerį už nusižengimus dorovei. 
Jau metai, kai jis buvo bloko seniūnu. Netrukus grįžo ir, 
nekreipdamas į nieką dėmesio, nuplumpino lagerio keliu, 
iš kur atėjęs. 

Bergeris su Karelu apvertė Vesthofą. Šis gulėjo 
be sąmonės. 

- Ar jam sulaužė šonkaulius? - paklausė Bucheris. 

- Jam spyrė į galvą, - atsakė Karelas. - Aš mačiau. 

- Nešime vidun? 

- Ne, - tarė Bergeris. - Palikit jį čia. Kol kas tegu 
guli. Viduje per maža vietos. Ar dar yra vandens? 

Jie turėjo skardinę nuo konservų su vandeniu. 
Bergeris praskleidė Vesthofo švarką. 

- O gal vis dėlto įneškime jį vidun? - klausinėjo 
Bucheris. - Tas maita dar gali grįžti. 

- Negrįš. Aš jį pažįstu. Dabar jis jau išsišėlo. 

Iš už barako kampo atslinko Lėbentalis: 

- Jis mirė? 

- Ne. Dar ne. 

- Jį spardė, - prašneko Bergeris. - Šiaip jis tik 
muša. Matyt, gavo daugiau degtinės nei paprastai. 

Lėbentalis prispaudė ranką sau prie švarko. 

- Turiu valgyti. 

- Tyliau! Išgirs visas barakas. O ką turi? 

- Mėsos, - sukuždėjo Lėbentalis. - Už dantį. 

- Mėsos? 

- Taip. Daug. Ir duonos. 

Apie kiškį jis nebešnekėjo. Jau netiko. Pažiūrėjo į 
ant žemės tysantį tamsų kūną, prie kurio klūpėjo Bergeris. 
- Gal dar galės ką nors suvalgyti, - tarė. - Mėsa 


k. S 


virta. 


**k* 


Rūkas tapo dar tirštesnis. Bucheris stovėjo prie 
dvigubos vielinės užtvaros, skiriančios moterų biraką. 

- Rūta! - šnibždėjo jis. - Rūta! 

Prisiartino šešėlis. Bucheris įtempė akis, tačiau 
neįstengė atpažinti Žmogystos. 

- Rūta, - sušnibždėjo dar kartą. - Ar čia tu? 

- Taip. 

- Ar matai mane? 

- Taip. 

- Aš turiu Šį tą valgyti. Ar matai mano ranką? 

- Taip, taip. 

- Čia mėsa. Metu. Jau. 

Bucheris paėmė gabaliuką mėsos ir sviedė jį per 
abi spygliuotos vielos užtvaras. Tai buvo pusė jo "As 
porcijos. Girdėjo, kaip mėsa nukrito anoje pusėje. Šešėlis 
pasilenkė ir ėmė ieškoti ant žemės. 

- Kairėn! | kairę nuo tavęs! - šnibždėjo Bucheris. - 
Turėtų gulėti maždaug už metro į kairę nuo tavęs. 
Radai? 

- Ne. 

- Į kairę. Dar metrą. Virta mėsa! Ieškok, Rūta. 

Šešėlis stabtelėjo. 

- Radai? 

- Taip. | 

- Gerai. Valgyk tuoj pat. Gera? 

- Taip. Ar turi dar? 

Bucheris pastatė ausis: 

- Ne. Aš jau suvalgiau savo dalį. 

- Tu dar kažką turi! Mesk šen! 

Bucheris priėjo taip arti užtvaros, kad spygliai 
susmigo jam į odą. Lagerio vidaus užtvaromis elektra 
netekėjo. 

- Tu ne Rūta! Ar tu Rūta? 

- Taip, Rūta. Dar! Mesk! 

Ūmai jis suvokė, jog čia ne Rūta. Rūta nebūtų 
šitaip kalbėjusi. Rūkas, susijaudinimas, šešėlis ir šnabž- 
desys jį suklaidino. " 

- Tu ne Rūta! Sakyk, koks mano vardas! 

- Cit! Tyliau! Mesk! 

- Kaip mano vardas? Kaip mano vardas? 

Sešėlis neatsakė. 

- Mėsa Rūtai! Rūtai! - kuždėjo Bucheris. - Atiduok 
jai! Girdi? Atiduok jai! 

- Taip, taip. Ar turi dar? 

- Ne! Atiduok jai! Mėsa priklauso jai! O ne tau! Jai! 

- Taip, žinoma... 

- Atiduok jai. Arba aš... aš... 

Bucheris nutilo. O ką gi jis galėjo padaryti? Supra- 
to, kad šešėlis jau seniai prarijo tą kąsnelį mėsos. 
Nusiminęs krito ant Žemės, tarsi partrenktas nematomo 
kumščio. 

- O, tu... karve neraliuota... kad tu padvėstum... 
padvėstum nuo tos mėsos... 

Šito buvo per daug. Po tiek daug mėnesių gauti 
kąsnelį mėsos ir taip kvailai jį prarasti! Bucheris kūkčiojo 
neašarodamas. 

Šešėlis anoje pusėje šnibždėjo: 

- Duok dar... ir aš tau parodysiu... štai... 

Atrodė, kad ji kelia sijoną. Balkšva, vilnijanti migla 
iškraipė jos judesius, tarsi strykčiodama kaip ožka, ten 
būtų šokus groteskiška nežmogiška figūra. 

- Maita tu! - kuždėjo Bucheris. - Kad tu pastiptum 
nuo tos mėsos, maita! Aš, kvailys... 

Reikėjo gerai pakamantinėti prieš metant mėsą... 
arba palaukti, kol šiek tiek išsisklaidys rūkas; bet tada jis, 
ko gero, pats būtų ją suvalgęs. Norėjo kuo greičiau atiduoti 
Rūtai. Migla jam atrodė laimingas atsitiktinumas. Ir štai... 
jis dejavo ir kumščiais daužė žemę: 

- Aš, kvailys! Ką aš padariau! 

Gabaliukas mėsos reiškė gabaliuką gyvenimo. 
Būtų įmanęs susivemti iš širdgėlos. 


*x*+* 


Jį pažadino nakties vėsa. Nuklibikščiavo atgalios. 
Prie barako už kažko užkliuvo ir suklupo. Tada išvydo nr. 
509. 

- Kas čia? Vesthofas? - paklausė. 

- Taip. 

- Negyvas? 

- Taip. 

Bucheris pasilenkė prie pat veido ant žemės. 
Veidas buvo drėgnas nuo rūko ir nusėtas tamsių dėmių 

nuo Handkės spyrių. Žiūrėjo į veidą ir galvojo apie prarastą 
kąsnį mėsos, ir staiga jam pasirodė, kad abu dalykai 
susiję. 

- Po šimts, - prabilo jis. - Kodėl mes jam nepa- 
dėjome? 

Nr. 509 pakėlė akis: 

- Kokias nesąmones čia paistai? Nejau mes galė- 
jome? 

- Taip. Turbūt. Kodėl gi ne? Mes ir daugiau galė- 
jome. | 

Nr. 509 tylėjo. Bucheris sudribo šalia jo. 

- Mes ištrūkome iš Vėberio, - pareiškė. 

Nr. 509 žvelgė į miglą. Ir vėl, mąstė jis. Kvailas 
didvyriškumas. Sena bėda. Per kelerius metus vaikinukui 
pirmą kartą teko mažumėlę pamaištauti, ir tai laimingai 
baigėsi... o jau po poros dienų jo vaizduotė viską roman- 
tizuoja, užmiršdama riziką. | 

- Manai, jei jau išsisukome nuo paties lagerio 
vado, tai turėjome sėkmingai išsisukti ir nuo girto bloko 
seniūno, ką? 

- Taip. O kodėl ne? 

- Ir ką mes turėjome daryti? 

- Nežinau. Ką nors. Bet ne leisti negyvai suspardyti 
Vesthotfą. 

- Galėjome šešiese ar aštuoniese pulti Handkę. 
Tai norėjai pasakyti? 

- Ne. Tai nebūtų padėję. Jis stipresnis už mus. 

- Tai ką tada turėjome daryti? Šnekėtis su juo? 
Prašyti, kad būtų protingas? 

Bucheris neatsakė. Žinojo, kad ir tai nebūtų padėję. 
Nr. 509 valandžiukę įį stebėjo. 

- Klausyk, - kreipėsi tada. - Pas Vėberį mes netu- 
rėjome ko prarasti. Mes priešinomės, ir mums nejtikėti- 
nai pasisekė. O jei mes šįvakar būtume ko nors griebęsi 
prieš Handkę, jis būtų sumušęs dar vienu ar dviem 
daugiau, o baraką įskundęs už maištą. Bergerį ir porą kitų 
būtų pakorę. Vesthotą tai tikrai. Gal ir tave. Kitas žingsnis - 

porą dienų neduoti maisto. Dar tuzinas lavonų. Ar ne 
taip? 2 

Bucheris dvejojo. 

- Galimas daiktas, - pripažino paskui. 

- Ar žinai dar kokį būdą? 

Bucheris pamąstė: 

- Ne. 

- Ir aš ne. Vesthofas tūžo ant lagerio. Kaip ir 
Handkė. Jei būtų pasakęs, ko Handkė norėjo, būtų at- 
sipirkęs keliais smūgiais. Jis buvo geras vyras. Dar galėjo“ 
mums pasitarnauti. Bet buvo kvailys, - nr. 509 atsigręžė į 
Bucherį. Balsas kupinas kartėlio: - Nejau manai, kad tu 
vienas čia sėdi ir galvoji apie jį? 

- Ne. 

- Gal jis būtų laikęs liežuvį už dantų ir tebegyvenęs, 
jei mudu nebūtume ištrūkę iš Vėberio. Gal kaip tik dėl to 
jis šiandien užmiršo atsargumą. Ar pagalvojai apie tai? 

- Ne, - Bucheris įsispitrijo į nr. 509. - Tu taip 
manai? 

- Galimas daiktas. Esu regėjęs ir didesnių kvailys- 
čių. Ir geresni vyrai jas darė. Ir kuo geresni vyrai, tuo 
didesnės kvailystės, jei tik jie įsikaldavo į galvą, kad privalo 
būti narsūs. Prakeikti knygų paistalai! Ar žinai Vagnerį iš 
21-0jo barako? 

- Taip. 

- Griuvena. Bet kitados jis buvo narsus vyras. Pėr 
daug narsus. Tvojo atgal. Prieš dvejus metus SS negalėjo 
juo atsidžiaugti. Vėberis jį beveik mylėjo. Bet paskui su- 
dorojo. Visiems laikams. Ir už ką? O galėjo mums pasi- 
tarnauti. Bet nepajėgė pažaboti savo narsos. Ir tokių buvo 
ne vienas. Liko tik nedaugelis. O dar mažiau tokių, kurie 
nepalūžo. Todėl aš laikiau tave šįvakar, kai Handkė puolė 
Vesthofą. Ir todėl atsakiau, kai jis klausė, kas mes. Ar 
pagaliau supranti? 

- Manai, kad Vesthofas... 

- Nesvarbu. Jis nebegyvas... 

Bucheris nutilo. Dabar jis aiškiau regėjo nr. 509. 


123 


Rūkas šiek tiek pakilo ir vienoje vietoje skverbėsi mė- 
nesiena. Nr. 509 išsitiesė. Jo veidas buvo juodas, mėlynas, 
žalias nuo kraujosrūvų. Staiga Bucheris prisiminė senas 
istorijas, girdėtas apie nr. 509 ir Vėberį. Kitados jis, matyt, 
patsai buvo vienas iš tų Žmonių, apie kuriuos dabar kalbė- 
jo. 

- Klausyk, - tarė nr. 509. - Ir įsidėk į galvą. Tai pigi 
romano frazė, jog neįmanoma palaužti dvasios. Pažinojau 
žmonių, kurie jau būvo virtę tik staugiančiais žvėrimis. 
Kiekvieną pasipriešinimą galima palaužti; reikia tik ganėtinai 
laiko ir progų. Tie, - jis mostelėjo SS kareivinių pusėn, - tie 
labai gerai šitai žinojo. Ir visada veikdavo po to. Pa- 
sipriešinimo prasmė - ką juo pasiekei, o ne kaip tai atrodė. 
Beprasmė narsa yra tikrių tikriausia savižudybė. Mūsų 
menkas pasipriešinimas - tai viskas, ką dar turime. Ji 
reikia slėpti, kad anie nerastų... naudotis tik didžiausiai 
bėdai prispyrus... taip, kaip darėme pas Vėberį. Kitaip... 

Mėnesiena apšvietė Vesthofo kūną. Nuslydo jo 
veidu ir sprandu. 

- Keletas iš mūsų privalo išlikti, - sukuždėjo nr. 
509. - Vėlesniems laikams. Visa tai neturi būti veltui. 
Keletas, kurių nesutriuškintų. 

Išsekęs atsilošė. Mąstymas sekino taip pat, kaip 
bėgimas. Dažniausiai mąstyti nepajėgdavai iš alkio ir 
nusilpimo; tačiau kartais užplūsdavo keistas lengvumas, 
viskas regėdavosi aišku kaip dieną, ir kurį laiką galėdavai 
matyti ganėtinai toli... kol viską vėl uždengdavo nuovargio 
miglos. 

- Keletas, kurių nesutriuškintų ir kurie nenorėtų 
užmiršti, - tarė nr. 509. 

Zvilgtelėjo į Bucherj. Jis jaunesnis už mane dau- 
giau nei dvidešimčia metų, mąstė nr. 509. Dar gali daug 
ką nuveikti. Dar nesutriuškintas. O aš? Laikas, suvokė, 
ūmai netekęs vilties. Laikas graužė ir graužė. Pastebėsi 
tai tik tada, kai viskas liks praeity. Tik tada iš tiesų suvoksi, 
ar esi sutriuškintas, kai anapus tvoros viską reikės pradėti 
iš naujo. Šitie dešimt lageryje praleistų metų kiekvienam 

iš jų prilygo dvidešimčiai ar trisdešimčiai. Kam, dar užteks 
jėgų? O jėgų reikėtų daug. 

- Niekas nepuls prieš mus ant kelių, jei išeisime iš 
čia, - šnekėjo jis. - Žmonės viską neigs ir norės užmiršti. 
Mus taip pat. O daugelis iš mūsų taip pat norės tai užmiršti. 

- Aš to neužmiršiu, - niūriai atsiliepė Bucheris. - 
Šito ir viso kito. 

- Gerai. 

Išsekimo banga sustiprėjo. Nr. 509 užmerkė akis, 
bet tuoj pat vėl atsimerkė. Reikėjo pasakyti dar vieną 
„dalyką, kol mintis nedingo. Bucheris privalo tai Žinoti. 
Galbūt jis vienintelis, kuriam pavyks išgyventi. Svarbu, 
kad jis tai žinotų. 

- Handkė nėra nacis, - vargais negalais išspaudė 
jis. - Jis belaisvis, kaip ir mes. Laisvėje jis tikriausiai niekada 
nebūtų nužudęs Žmogaus. O čia jis tai daro, nes jo rankose 
valdžia. Žino, kad nieko nelaimėsime, jei skųsimės. Nu- 
slėps. Jis už nieką neatsako. Šit kaip. Valdžia ir atsa- 
komybės nebuvimas... per daug valdžios, ne tose rankose, 
apskritai per daug valdžios... kieno nors rankose... su- 
pranti... 

- Taip, - tarė Bucheris. 

Nr. 509 linktelėjo: 

- Tai ir dar kitas dalykas... širdies tingumas... 
baimė... sąžinės snūdas... štai mūsų nelaimė... aš galvojau 

„apie tai... šiandien... visą vakarą... 
| Dabar nuovargis virto juodu debesiu, kuris stingdy- 
damas artėjo. Nr. 509 išsitraukė iš kišenės gabaliuką 
duonos: 

- Imk... man nereikia... suvalgiau savo mėsą... 
atiduok Rūtai... 

Bucheris Žiūrėjo į jį ir nejudėjo. 

- Aš viską girdėjau, - sunkiai pratarė nr. 509, jau 
grimzdamas į miegą. - Atiduok jai... juk, - jo galva nusviro 
priekin, bet nr. 509 dar kartą kilstelėjo ją, O margas nuo 
kraujosrūvų kiaušas ūmai nušvito, - svarbu... ką nors... 
duoti... 


125 


| Bucheris paėmė duoną ir nukiūtino prie užtvaros, 
skiriančios. moterų lagerį. Dabar rūkas tvyrojo Žmogaus 
aukštyje. Pažeme viskas matėsi aiškiai. Pamėkliškas vaiz- 
das, tarsi.j išvietę būtų kėblinę begalviai Musulmonai. Po 
kurio laiko atėjo Rūta. Ji taip pat atrodė be galvos. 
. + Pasilenk, - sukuždėjo Bucheris. 

„Abudu sutūpė ant žemės. Bucheris numetė jai 
duoną. Svarstė, ar sakyti, kad turėjo jai mėsos. Nesakė. 

- Rūta, - tarė jis. - Aš tikiu, kad mes iš čia 
ištrūksime... = 

i Ji nevaliojo atsakyti. Pilna burna žiaumojo duoną. 
Išplėtusi akis, spoksojo į jį. 

- Dabar jau tikrai tikiu, - pakartojo Bucheris. 

Pats nežinojo, kodėl staiga ėmė tuo tikėti. Tai 
kažkaip siejosi su nr. 509 ir tuo, ką šis kalbėjo. Bucheris 
patraukė atgal. Nr. 509 kietai miegojo. Jo galva gulėjo 
prie pat Vesthofo galvos. Abu veidai sėte nusėti mėlynių, 
Bucheris vos pajėgė atskirti, kuris iš jų dar kvėpuoja. 
Nežadino nr. 509. Žinojo, kad šis jau dvi dienos lauke 
lūkuriuoja Levinskio. Naktis nebuvo itin šalta, tačiau Bu- 
cheris vis dėlto nutraukė nuo Vesthoto ir dar dviejų lavonų 
švarkus ir užklojo jais nr. 509. 

Kitas antskrydis buvo po dviejų dienų. Aštuntą 
vakaro užkaukė sirenos. Tuoj po to nukrito pirmosios 
bombos. Krito greitai kaip kruša, ir sprogimai vos stelbė 
zenitinės patrankos ugnį. Tik į pabaigą pasirodė sunkaus 
kalibro. 

Melerno laikraštis daugiau nebeišėjo. Spaustuvė 
degė. Mašinos lydėsi. Popieriaus rulonai spragsėdami 
kilo pelenais į juodą dangų, o namas pamažu griuvo. 

Šimtas tūkstančių markių, galvojo Noibaueris. Štai 
dega šimtas tūkstančių man priklausančių markių. Šim- 
tas tūkstančių markių. Nė nemaniau, kad tokie dideli pinigai 
gali taip lengvai supleškėti. Kiaulės! Jei būčiau žinojęs, 

būčiau tapęs kasyklos dalininku. Bet ir kasyklos dega. Ir 
jas bombarduoja. Ne ką saugesnės. Rūro sritis tikriausiai 
jau virto dykra. O kas gi dabar saugu? 

Jo uniforma tapo pilka nuo popieriaus suodžių. 
Akys raudonos nuo dūmų. Iš priešais buvusios cigarų 
krautuvės, kuri taip pat priklausė jam, liko griuvėsiai. Dar 
vakar tai buvo aukso kasykla, o šiandien tik krūva pelenų. 
Dar trisdešimt tūkstančių markių. O gal net ir keturiasdešimt 
tūkstančių. Per vieną vakarą galima prarasti daugybę 
pinigų. Partija? Kiekvienas galvoja apie save. Draudimas? 
Bankrutuos, jei turės mokėti už viską, kas šiandien su- 
griauta. Be to, jis viską apdraudė per pigiai. Taupė ne ten, 
kur reikia. Ir kažin, ar pripažins nuostolius po bom- 
bardavimo. Po karo laukianti didžiulė kompensacija, tai 
tvirtino visą laiką, po pergalės; priešas privalėsiąs atlyginti 
už viską. O, kad taip būtų! Tikriausiai teks ilgai laukti. O 
dabar per vėlu imtis ko nors nauja. Ir kam? Kas pleškės 
rytoj? 

Noibaueris žiūrėjo į juodas sprogimo suniokotas 
krautuvės sienas. "Deutsche Wacht“', sudegė penki 
tūkstančiai cigarų “Deutsche Wacht'". Puiku. Neturi reikš- 
mės. Bet kam tada reikėjo įskųsti šturmfiurerį Freibergą? 
Pareiga? Niekai ta pareiga! Stai dega jo pareiga. Sudegė. 
Iš viso šimtas trisdešimt tūkstančių markių. Dar vienas 
toks gaisras, pora bombų į Jozefo Blanko komercinį 
pastatą, pora į jo sodą ir jo nuosavą gyvenamąjį namą - 
tai galėjo atsitikti nors ir rytoj - ir jis vėl ten, nuo ko 
pradėjo. Arba net ne ten! Dar toliau! Dar blogiau! Nes... 
staiga jį tylutėliai užplūdo tai, kas dabar nuolatos kažin 
kur tykojo, pakampėse, nuvyta, nustumta, nuleista, kol 
nepaliestas jo paties turtas... abejonės, baimė, kurias lig 
šiol gožė kita, stipresnė baimė... nūnai jos išsiveržė iš 
savo narų ir įsistebeilijo į jį, jos tupėjo cigarų krautuvės 
griuvėsiuose, šuoliavo ant laikraščio pastato griuvenų, 
šaipėsi iš jo, 0 jų nagai grėsmingai tiesėsi į ateitį. Storas 
raudonas Noibauerio sprandas sudrėko, Noibaueris 
neryžtingai žengtelėjo atgal, akimirką nieko nebematyda- 

mas; žinojo ir vis dėlto nenorėjo pripažinti: karo jau neįma- 
noma laimėti. 

- Ne, - tarė jis garsiai. - Ne, ne... dar turi... fiureris... 
stebuklas... nepaisant nieko... žinoma... 

Apsidairė. Nieko nebuvo. Netgi gesinančių. 


„r ** 


Selma Noibauer pagaliau užsičiaupė. Veidas 
papurtęs, ant šilkinio prancūziško chalato ašarų pėdsakai, 
storos rankos dreba. | . 

- Šiąnakt jie nebegrįš, - netvirtai pareiškė Noi- 
baueris. - Juk visas miestas dega. Ką čia dar bombarduoti? 

- Tavo namus, tavo komercinį pastatą. Tavo sodą. 
Juk jie tebėra, ar ne taip? 

Noibaueris sutramdė pyktį ir ūmai kilusią baimę, 
kad taip iš tiesų gali įvykti. 

- Niekai! Specialiai dėl to jie negrįš. 

- O kiti namai. Kitos krautuvės. Kiti fabrikai. Jų dar 
pakanka. 

- Selma... 

Jinai nutraukė įį: 

- Šnekėk, ką nori! Aš kraustausi į viršų! - jos 
veidas vėl išraudo. - Kraustausi aukštyn, pas tave į lagerį, 
net jei teks miegoti pas tavo belaisvius! Čia, mieste, 
nebeliksiu! Šituose spąstuose žiurkėms! Nenoriu palydėti 
galvos! Tau, žinoma, viskas vis tiek, kai pačiam niekas 
negresia. Tavęs nenušaus! Kaip visuomet! Mums teks 
srėbti košę! Tu visada buvai toks! 

Noibaueris įsižeidęs pažvelgė į ją: 


į savo sukneles! | savo batus! Savo chalatus! Viskas iš 
Paryžiaus! Kas juos gavo? Aš! O tavo nėriniai! Puikiausieji 
nėriniai iš Belgijos. Tau pirkau. Ir kailinius! Kailinį apklotą! 
Parsiųsdinau iš Varšuvos. Pasižiūrėk į atsargas rūsyje. | 
savo namą! Aš labai rūpinausi tavimi. 

- Bet pamiršai vieną dalyką. Karstą. Dar gali su- 

skubti jį gauti. Rytoj ryte karstai brangiai kainuos. Šiaip ar 
taip, kažin ar jų dar yra Vokietijoje. Bet tau gali padaryti 
kokį vieną tavo lageryje, ten aukštai! Tu turi ganėtinai 
žmonių. 

- Taip? Tai šit kokia padėka! Padėka už viską, kuo 
aš rizikavau. Šit kokia padėka! 

Selma nesiklausė Noibauerio: 

- Aš nenoriu sudegti! Nenoriu, kad mane suplėšytų 
į gabalus! - ji atsigręžė į dukrą: - Frėja! Ar girdi, ką šneka 
tavo tėvas! Tavo tikras tėvas! Viskas, ko mes trokštame, 
tai miegoti jo namuose ten aukštai. Daugiau nieko. Gelbėti 
savo gyvybę. Jis nesutinka. Partija. Ką pasakys Dycas? O 
ką sako Dycas apie bombas? Kodėl čia partija nieko 
nedaro? Partija... 

- Nusiramink, Selma! | 

- Nusiramink, Selma! Frėja, girdi? Nusiramink! 
Ramiai! Mirk ramiai! Nusiramink, Selma, jis daugiau nieko 
nežino! 

- Penkiasdešimties tūkstančių Žmonių padėtis tokia 
pat, - pavargusiu balsu pratarė Noibaueris. - Visi... 

- Penkiasdešimt tūkstančių žmonių man nerūpi. Ir 
penkiasdešimčiai tūkstančių Žmonių nerūpės, kai aš pa- 
kratysiu kojas. Pasilaikyk savo statistiką partinėms kal- 
boms. 

- Dieve mano.. 

- Dieve! Kur tas Dievas? Jūs jį išvijote! Nešnekėk 
man apie Dievą... 

Kodėl aš jai neužvožiu, galvojo Noibaueris. Kodėl 
mane ūmai suėmė toks nuovargis? Reikėtų jai sykelį vož- 
telėti! Elgtis griežtai! Energingai! Prarasti šimtą trisdešimt 
tūkstančių markių! Ir dar šita klykianti boba! Reikia veikti 
griežtai! Taip! Gelbėti! Ką? Ką gelbėti? Kur? 

Noibaueris atsisėdo krėslan. Nežinojo, kad tai 
brangus XVIII-ojo amžiaus gobeleno fotelis iš grafaitės 
Lambert rūmų - jam tai buvo tik prabangiai atrodantis 
krėslas. Todėl ir pirko jį priąš kelerius metus kartu su 
kitais daiktais iš vieno majoro, atvykusio iš Paryžiaus. 

- Frėja, atnešk man butelį alaus. 

- Atnešk jam butelį šampano, Frėja! Tegu geria, 
kol dar neišlėkė į orą. Opa! Opa! Opa! Ir tegu iššauna 
kamštis! Pergales reikia aplaistyti! 

- Liaukis, Selma... 

Duktė nuėjo virtuvėn. Žmona išsitiesė: 

- Tai kaip - taip ar ne? Kraustomės šįvakar pas 
tave aukštyn ar ne? 

Noibaueris vėpsojo į savo aulinius. Vieni pelenai. 
Pelenų už šimtą trisdešimt tūkstančių markių: 

- Jei mes staiga šitaip padarysime, pasklis kalbos. 
Ne todėl, kad tai draudžiama... bet mes lig šiol taip 
nesielgėme. Sakys, jog aš norjs pasinaudoti pranašumu 
prieš kitus, kurie privalo likti čia, apačioje. Be to, šiuo 
metu viršuje pavojingiau nei čia. Lagerį bombarduos visų 
pirma. Juk ten esama karinės reikšmės įmonių. 

Kai kas buvo teisybė; tačiau tikroji atsisakymo 
priežastis buvo ta, kad Noibaueris norėjo likti vienas. Ten, 
aukštai, jis turėjo, pasak jo, savo asmeninį gyvenimą. 
Laikraščiai, konjakas, retkarčiais moteris, sverianti trisde- 
šimčia kilogramų mažiau už Selmą - žmogus, kuris klau- 
sėsi, kai jis kalbėdavo, ir kuris žavėjosi juo kaip mąstytoju, 
vyru ir jautriu kavalieriumi. Nekaltas malonumas, reikalingas 
atsipalaiduoti po kovos už būvį. | 

- Tegu šneka, ką nori! - pareiškė Selma. - Tu 
privalai rūpintis savo šeima! 

: Pratęsime pokalbį vėliau. Dabar man reikia į 
partijos biurą. Turiu pažiūrėti, ką ten nutars. Tikriausiai jau 
pradėjo ruoštis perkelti žmones į kaimus. Zinoma, visus 
tuos, kas liko be pastogės. Bet galbūt ir jūs... 

- Jokių galbūt! Jei liksiu mieste, lakstysiu ir rėksiu, 
rėksiu... 

Frėja atnešė alaus. Alus buvo nešaltas. Noibaueris 
paragavo, susivaldė ir atsistojo. 

- Taip ar ne? - paklausė Selma. 

- Grįšiu. Tada ir pašnekėsime. Iš pradžių turiu 
sužinoti, kokie nurodymai. 

- Taip ar ne? 

Noibaueris pamatė, kaip stovėdama motinai už 
nugaros, Frėja linkčioja ir rodo jam, kad kol kas pritartų. 

- Gerai... taip, - tarė jis apmaudžiai. 

Selma Noibauer išsižiojo. Įtampa išgaravo kaip 
dujos iš baliono. Selma krito kniūpsčia ant sofos, derančios 
prie XVIII-ojo amžiaus fotelio. Iš karto virto kalnu minkštos 
mėsos, krūpčiojančios nuo kūkčiojimo: ži 

- Aš nenoriu mirti... aš nenoriu... kai mes turime 
tiek gražių daiktų... ne dabar... 

Virš jos suveltų plaukų su ironiška XVIII-ojo amžiaus 
šypsena linksmai ir abejingai iš gobeleno į tuštumą žvelgė 
piemenaičiai ir piemenaitės. 

Noibaueris žiūrėjo į ją su pasišlykštėjimu. Kaip jai 
paprasta; rėkia ir žiiumbia... o kam rūpi, kaip jaučiasi jis? 
Jis privalo viską nuryti. Būti kupinas vilties; uola jūroje. 
Šimtas trisdešimt tūkstančių markių. Apie tai ji net nepa- 
siteiravo. 

- Prižiūrėk ją, - trumpai paliepė Frėjai ir išėjo. 


**A 


Sode už namo stovėjo abu. rusai belaisviai. Jie 
tebedirbo, nors jau buvo tamsu. Taip prieš keletą dienų 
liepė Noibaueris. Norėjo, kad jam skubiai perkastų lopinėlį 
žemės. Jam magėjo pasodinti ten tulpes. Tulpes ir šiek 
tiek petražolių, mairūno, baziliko ir kitų prieskoninių Žolių. 
Noibaueris mėgo prieskonius salotose ir padažuose. Bet 
tai buvo prieš porą dienų. Nuo to laiko praslinko visa 
amžinybė. Dabar gali sodinti čia sudegusius cigarus. Išsily- 
džiusį laikraščio šviną. 

Išvydę ateinantį Noibauerį, abu belaisviai palinko 
prie kastuvų. | 

- Ko spoksote? - paklausė jis. Umai prasiveržė 
pyktis. | 

Vyresnysis belaisvis kažką atsakė rusiškai. 

- Ko spoksot, klausiau! Tu dar spoksai, kiaule 


131 


bolševike! Netgi įžūliai! Turbūt džiaugiesi, kad žūsta privati 
padorių piliečių nuosavybė, ką? 

Rusas neatsiliepė. 

- Pirmyn, prie darbo, veltėdžiai šunys! 

Rusai jo nesuprato. Stebeilijosi į jį ir mėgino 
suvokti, ko jis nori. Noibaueris atsivėdėjo ir spyrė vienam 
iš jų į pilvą. Zmogus pargriuvo, bet pamažu atsikėlė. Išsi- 
tiesė, atsirėmęs į kastuvą, o tada paėmė kastuvą rankon. 
Noibaueris regėjo jo akis ir rankas, gniaužiančias kastuvą. 
It peilio dūris į pilvą jį nusmelkė baimė, ir Noibaueris 
griebėsi revolverio. . 

- Šunsnukis! Maištaujate, ką? 

Noibaueris trenkė revolveriu rusui į tarpuakį. Rusas 
parkrito ir nebeatsistojo. Noibaueris gaudė kvapą. 

- Galėjau tave nušauti, - sušvokštė. - Maištininkai! 
Norėjo kelti kastuvą ir smogti! Nušauti! Per daug padorus 
esu, štai kas. Kitas būtų jį nudėjęs! Jis dirstelėjo į sargybinį, 
kuris įsitempęs stovėjo atokiau. 

- Kitas būtų jį nušovęs. Jūs matėte, kaip jis norėjo 
pakelti kastuvą? 

- Taip, ponas oberšturmbanifiureri. 

- Na, gerai. Eikite, užpilkite jam ant galvos ąsotį 
vandens. | 

Noibaueris dėbtelėjo į antrąjį rusą. Vyras kasė, 
smarkiai palinkęs virš kastuvo. Veidas be jokios išraiškos. 
Kaimyniniame sklype it pasiutęs ambrijo šuo. Ten vėjyje 
burna. Išėjo iš sodo. Rankos drebėjo. Kas atsitiko, mąstė 
jis. Baimė? Juk aš nebijau. Tikrai nebijau! Kažin kokio 
kvailo ruso. O ko? Kas man darosi? Nieko nesidaro! Aš tik 
per daug padorus, štai ir viskas. Vėberis būtų lėtai užmušęs 
tą Žmogėną. Dycas būtų nušovęs jį vietoje. O aš ne. Aš 
per daug sentimentalus, štai mano klaida. Amžina klaida. 
Ir su Selma aš ją darau. 2 

Gatvėje laukė automobilis. Noibaueris susikaupė. 

- Į naujuosius partijos rūmus, Alfredai. Ar kelias į 
juos laisvas? | 

- Tik jeigu važiuosime aplink miestą. 

- Gerai. Važiuok aplink miestą. 

Automobilis pasuko. Noibaueris išvydo vairuotojo 
veidą. 

- Kas nors atsitiko, Alfredai? 

- Mano motina žuvo. Ž 

Noibaueris nepatogiai pasimuistė. To betrūko! 
Šimtas trisdešimt tūkstančių markių, Selmos riksmas, o 
dabar dar reikia pareikšti užuojautą. 

- Užjaučiu, Alfredai, - tarė trumpai ir kariškai, kad 
greičiau viską baigtų. - Kiaulės! Moterų ir vaikų žudikai. 

-Ir mes juos bombardavome, -.Alfredas žvelgė 
į gatvę priešais save. - Pirmieji. Ir aš dalyvavau. Varšuvo- 
je, Roterdame ir Koventryje. Kol mane sužeidė ir palei- 
do. 

Noibaueris apstulbęs spoksojo į jj. Kas čia šiandien 
darosi? Iš pradžių Selma, o dabar vairuotojas! Nejaugi 
viskas krypsta iš vėžių? | 

- Ten buvo visai kas kita, Alfredai, - pareiškė jis. - 
Visai kas kita. Tai buvo strateginė būtinybė. O čia 
gryniausios žudynės. | 

Alfredas nieko neatsakė. Jis mąstė apie savo mo- 
tiną, apie Varšuvą, Roterdamą ir Koventrį, apie sėkmingus 
vokiečių antskrydžius ir staigiai trūktelėjo automobilį už 
kampo. | 

- Negalima taip galvoti, Alfredai. Juk tai beveik 
tėvynės išdavimas! Suprantama, jūsų skausmo valandą, 
žinoma, tačiau tai draudžiama. Aš nieko negirdėjau. 
Įsakymas yra įsakymas, to gana mūsų sąžinei. Atgaila yra 
nevokiška. Taip pat ir neteisingas mąstymas. Fiureris Žino, 
ką daro. O mes juo sekame, ir baigtas kriukis. Jis dar 
atsiteis su šitais masinių žudynių organizatoriais! Dvigubai 
ir trigubai! Mūsų slaptaisiais ginklais! Sumaišysime juos 
su žemėmis! Jau dabar dieną naktį apšaudome Angliją 
mūsų sviediniais V-1. Tais naujais išradimais, kuriuos 
turime, mes supleškinsime visą salą. Paskutinę akimirką! 
Ir Ameriką taip pat! Jiems teks užmokėti! Dvigubai ir tri- 

gubai! Dvigubai ir trigubai, - pakartojo Noibaueris ir nusi- 
ramino, pats kone ėmė tikėti tuo, ką šneka. 

Iš odinio portsigaro išsitraukė cigarą ir nukando 
galiuką. Troško kalbėti ir toliau. Staiga pajuto tokį didžiulį 
poreikį... tačiau susivaldė, išvydęs kietai sučiauptas Alfredo 
lūpas. Kam gi jau čia aš rūpiu, pagalvojo Noibaueris. 
Kiekvienas užsiėmęs pats savimi. Reikėtų važiuoti į sodą * 
už miesto. Triušiai, švelnūs ir pūkuoti, raudonomis prie- 
temoje akimis. Dar būdamas mažas berniukas, jis visą 
laiką troško laikyti triušių. Tėvas neleido. O dabar laikė. 
Šieno, kailio ir šviežių lapų kvapas. Saugūs vaikystės 
prisiminimai. Pamirštos svajos. Kartais jautiesi velnioniškai 
vienišas. Šimtas trisdešimt tūkstančių markių. Didžiausias 
turtas, kurį turėjo būdamas vaikas, buvo septyniasdešimt 
penki pfenigiai. Po dviejų dienų juos iš jo pavogė. 


*X*+* 


Liepsnos šokinėjo ir plaikstėsi. Senamiestis pleš- 
kėjo kaip pintis. Čia stovėjo beveik vien mediniai namai. 
Upė atspindėjo liepsnas, tarsi ir ji būtų degus. 

Įstengiantys paeiti veteranai tupėjo priešais baraką, 
susibūrę į juodą gumulą. Raudonoje tamsoje jie galėjo 
matyti, kad kulkosvaidininkų bokšteliai dar tušti. Dangus 
aptrauktas; minkštas, pilkas debesų sluoksnis nutviekstas 
it flamingo plunksnos. Ugnis žaižaravo net akyse lavonų, 
kurie gulėjo už veteranų sukrauti į rietuves. 

Nr. 509 dėmesį patraukė tylus šnaresys. Nuo 
žemės atsiskyrė Levinskio veidas. Nr. 509 giliai atsikvėpė 
ir pakilo. Laukė šitos akimirkos nuo tada, kai tik vėl valiojo 
pašliaužti. Galėjo likti sėdėti, tačiau atsistojo; norėjo 
parodyti Levinskiui, kad paeina ir nėra klipata. 

- Vėl viskas gerai? - paklausė Levinskis. 

- Žinoma. Taip lengvai mūsų nepalauš. 

Levinskis linktelėjo: . 

- Ar galime kur nors pasišnekėti? 

Jiedu nuėjo už lavonų krūvos. Levinskis skubiai 
apsidairė: 

- Jūsų sargybiniai dar negrįžo... 

- Čia nelabai yra ką saugoti. Niekas iš mūsų ne- 
pabėgs. 

- Įsivaizduoju. O naktį jūsų netikrina? 

- Kaip ir ne. 

- O dieną? Ar SS dažnai užsuka į barakus? 

- Beveik niekada. Bijo utėlių, dizenterijos ir šiltinės. 

- O jūsų bloko vadas? 

- Ateina tik per patikrinimus. O šiaip mes jam ne 
kažin kiek rūpime. | 

- Kaip jo pavardė? 

- Boltė. Šarfiureris. 

Levinskis linktelėjo: 

- Blokų seniūnai čia barakuose nemiega, ar ne? 
Tik kamerų seniūnai. Kaip jūsiškis? 

- Tu ką tik su juo šnekėjai. Bergeris. Geresnio nė 
nenorėk. 

- Tai gydytojas, kuris dabar dirba krematoriume? 

- Taip. Tu gerai informuotas. 

- Mes tuo domėjomės. O kas jūsų bloko seniūnas? 

- Handkė. Žaliasis. Prieš porą dienų negyvai su- 
spardė vieną iš mūsų. 

- Griežtas? 

- Ne. Šiaip niekšas. Bet jis mažai apie mus žino. 
Bijo kuo nors užsikrėsti. Pažįsta tik keletą iš mūsų. Veidai 
keičiasi per daug greitai. Bloko vadas Žino dar mažiau. 
Viską mato tik kameros seniūnai. Gali daryti, ką širdis 
geidžia. Tai tave domino, ar ne? 

- Taip, tai mane domino. Tu mane supratai, - 
Levinskis nustebęs dirstelėjo į raudoną trikampį ant nr. 
509 palaidinio. Tiek daug jis nesitikėjo: - Komunistas? - 
paklausė. | 

Nr. 509 papurtė galvą. 

- Socialdemokratas? 

- Ne. 

- Tai kas? Juk turi kas nors būti. 

Nr. 509 pakėlė akis. Paakių oda dar mirgėjo nuo 
kraujosrūvų. Todėl akys atrodė šviesesnės; beveik 
skaidrios jos spindėjo liepsnos šviesoje, tarsi būtų buvę 
ne šitame tamsiame sudaužytame veide. 

- Trupinėlis žmogaus... jei tau šito pakanka. 

- Kas? 

- Tiek to. Nieko. 

Levinskis sukluso, bet neilgai. 

- Ak šit kaip, idealistas, - pratarė tada su gera- 
širdiškos paniekos gaide'e. - Na, kaip sau nori. Jei tik mes 
galėsime jumis pasikliauti. 

- Pasikliauti galite. Mūsų grupele. Tais, kurie ten 
sėdi. Jie seniausiai čia, - nr. 509 perkreipė lūpas: - Ve- 
teranai. 

- O kiti? 

- Jie taip pat patikimi. Musulmonai. Patikimi kaip 
numirėliai. Dar barasi dėl kruopelytės ėdalo ir galimybės 
mirti gulomis. Išdavystei nebeturi jėgų. 

Levinskis pažvelgė į nr. 509: 

- Taigi pas jus galima ką nors trumpam paslėpti, 
ar ne? Tai nekristų į akis? Bent jau keletą dienų?“ 

- Ne. Jei tik tas kas nors nėra per daug riebus. 

Ironiją Levinskis nuleido negirdomis. Prisislinko 
arčiau: | 

- Kažkas tvyro ore. Kai kuriuose barakuose raudo- 

pasirūpinti iš anksto. Organizuoti gynybą. SS taip lengvai 
nepasitrauks. Ligi šiol mes negalvojome apie jus... 

- Manėte, pastipsime čia kaip leisgyvės Žuvys, ar 
ne? 

- Taip. Bet dabar taip nebemanome. Jūs galite 
mums būti naudingi. Padėtumėt dingti svarbiems žmo- 
nėms kurį laiką, kai ten bus riesta. 

- Ar ligoninėje nebesaugu? 

Levinskis vėl dirstelėjo: 

- Štai kaip, tu ir tai žinai? 

- Taip, dar žinau. 

- Ar tu, būdamas pas mus, dalyvavai judėjime? 

- Koks skirtumas, - tarė nr. 509. - O kaip dabar? 

- Ligoninė, - atsakė Levinskis jau kitokiu tonu nei 
pirma, - nebe tokia kaip anksčiau. Mes dar turime ten 
savų žmonių; bet jau kuris laikas žiūrima griežtai. 

- O kaip šiltinės ir dėmėtosios šiltinės skyrius? 

- Dar mūsų. Bet to neužtenka. Mums reikia ir 
kitokių galimybių slapstyti žmones. Mūsų pačių barake tai 
įmanoma tik kelėtą dienų. Be to, visą laiką reikia turėti 
galvoje netikėtus naktinius SS patikrinimus. 

- Suprantu, - tarė nr. 509. - Jums reikia tokios 
vietos kaip ši, kur viskas greit keičiasi ir kur mažai kontrolės. 

- Tikrai taip. Ir kur yra tik keletas prižiūrėtojų, 
kuriais galime pasikliauti. 

- Taip yra pas mus. 

Liaupsinu Mažąjį lagerį kaip kokią kepėjo krautuvę, 
pamanė nr. 509 ir pasakė: 

- O kodėl jūs domėjotės Bergeriu? 

- Dėl jo tarnybos krematoriume. Ten mes nieko 
neturime. Jis galėtų mus nuolat informuoti. 

- Šitai jis gali. Krematoriume jis lupa dantis ir 
pasirašinėja mirties liudijimus ar kažką panašaus. Dirba 
jau du mėnesius. Ankstesnįjį gydytoją kalinį su visa de- 
gintojų komanda išsiuntė per paskutinį keitimą, išvežė 
naktį ar per rūką. Paskui porą dienų dirbo dantų technikas, 
kuris numirė. Tada paėmė Bergerį. 

Levinskis linktelėjo: 

- Tai jam dar liko du ar trys Mėnesiai. Pirmai 
pradžiai užteks. : 

- Taip, užteks. 

Nr. 509 pakėlė savo žaliai mėlyną veidą. Žinojo, 
kad Žmones, dirbančius krematoriume, kas keturis ar pen- 
kis mėnesius keičia ir išveža nunuodyti dujomis naikinimo 

lageryje. Tai paprasčiausias būdas atsikratyti per daug 
mačiusiais liudytojais. Todėl Bergeriui gyventi liko tikriausiai 
ne daugiau kaip trys mėnesiai. Bet trys mėnesiai buvo 
daug. Daug kas galėjo atsitikti. Ypač su darbo lagerio 
pagalba. 

- O ko galime tikėtis iš jūsų, Levinski? - paklausė 
nr. 509. | 

- To paties, ko ir mes iš jūsų. i 

- Mums tai ne taip svarbu. Kol kas neturime ko 
slapstyti. Ko mums reikia, tai ėdalas. Edalo. 

Levinskis valandžiukę patylėjo. 

- Mes negalime aprūpinti viso jūsų barako, - tarė 
pagaliau. - Juk tu žinai! 

- To niekas ir nereikalauja. Mūsų dvylika Žmonių. 
Musulmonų šiaip ar taip neišgelbėsi. 

- Mums patiems trūksta. Antraip pas jus kiekvieną 
dieną neatvyktų naujokų. 

- Ir tai žinau. Aš nekalbu apie prisivalgymą iki 
soties; mes tik norime nemirti badu. 

- To, ką gauname papildomai, mums reikia tiems, 
kuriuos jau dabar slapstome pas mus. Juk jiems ne- 
gauname jokio davinio. Bet dėl jūsų darysime viską, ką 
galėsime. Ar to gana? 

Nr. 509 galvojo, kad to gana, bet kad nieko ir 
nelaimėjo. Pažadas - bet jis negalėjo reikalauti, kol jų 
barakas savo ruožtu nepadarė jokios paslaugos. 

- Gana, - atsakė jis. 

- Gerai. Tada leisk pasišnekėti su Bergeriu. Jis 
gali būti jūsų ryšininku. Juk jis gali vaikščioti į mūsų lagerį. 
Taip bus visų paprasčiausia. O kitų saviškių galėsi imtis 
pats. Geriau, kad apie mane žinotų kuo mažiau Žmonių. 
Kiekvienu atveju tik po vieną ryšininką tarp grupių. Ir 
atsarginis. Pati pagrindinė taisyklė nuo senų laikų, juk tu 
ją žinai, ar ne? 

Levinskis griežtai pažvelgė į nr. 509. 

- Aš ją Žinau, - atsakė nr. 509. 

Per raudoną tamsą Levinskis nušliaužė už barako, 
išvietės ir vartų link. Nr. 509 apgraibom pasuko atgalios. 
Staiga pasijuto labai nuvargęs. Jautėsi taip, tarsi visą 
dieną būtų šnekėjęs ir įtemptai mąstęs. Nuo tada, kai 
grįžo iš karcerio,šis pokalbis buvo visos jo viltys. Jam 
svaigo galva. Miestas apačioje žioravo it milžiniškas kami- 
nas. Nr. 509 nušliaužė pas Bergerį. 

- Efraimai, - tarė. - Aš manau, mes išsikapstysime. 

Atklibikščiavo Ahasveras: 

- Šnekėjai su juo? 

- Taip, seni. Jie nori mums padėti. O mes jiems. 

- Mes jiems? 

- Taip, - pareiškė nr. 509 ir išsitiesė. Galva ne- 
besvaigo. - Ir mes jiems. Dykai ir arklys arklio nekaso. 

Jo balse skambėjo kažkas panašaus į nesąmo- 
ningą pasididžiavimą. Jis nieko negavo dovanai; jie kažkuo 
atsilygins. Jie dar kažkam tinka. Netgi gali padėti Didžiajam 
lageriui. Jie buvo tokie silpni, kad jų vargani kūnai nebūtų 
atlaikę stipraus vėjo gūsio... tačiau šią akimirką nejautė 
šito. 

- Mes išsikapstėme, - šnekėjo nr. 509. - Mes vėl 
turime ryšį. Mes nebeatskirti. Karantinas palaužtas. 

Atrodė, tarsi būtų kalbėjęs: mes nebesame pa- 
smerkti mirti; mes turime nedidelę galimybę. Tai tasai 
milžiniškas skirtumas tarp nevilties ir tikėjimo. 

- Dabar privalome nuolat apie tai galvoti, - šnekėjo 
jis. - Privalome tuo maitintis. Kaip duona. Kaip mėsa. 
Viskas baigiasi. Tai aišku. Įr mes išsikapstysime. Anksčiau 
tai būtų mus pražudę. Tai buvo per toli. Per daug 
nusivylimų. Bet dabar viskas baigta. Valanda atėjo. Tai 
turi mums padėti. Mes turime maitinti tuo savo smegenis. 
Kaip mėsa. 

- Ar jis neatnešė kokių nors žinių? - paklausė 
Lėbentalis. - Laikraščio skiautės ar ko nors panašaus? 

- Ne. Viskas draudžiama. Bet jie paslapčia su- 


139 


meistravo radiją. Iš atliekų ir pavogtų detalių. Po kelių 
dienų jis pradės veikti. Galimas daiktas, radiją jie slėps 
čia. Tada žinosime, kas dedasi. 

Nr. 509 ištraukė iš kišenės du gabaliukus duonos; 
juos paliko Levinskis. Atidavė Bergeriui: 

- Imk, Efraimai. Išdalyk. Žadėjo atnešti daugiau. 

Kiekvienas gavo po kąsnelį. Valgė lėtai. Toli apa- 
čioje žioravo miestas. Už jų gulėjo numirėliai. Mažoji gru- 
pelė tylomis kiurksojo drauge ir valgė duoną, kurios skonis 
atrodė ne toks kaip anksčiau. Duona buvo tarsi savotiška 
komunija, skirianti juos nuo kitų iš barako. Nuo musul- 
monų. Jie stojo į kovą. Jie rado draugų. Turėjo tikslą. 
Žvelgė į laukus ir kalnus, į miestą ir naktį - ir šią akimirką 
nė vienas iš jų nematė spygliuotos vielos ir kulkos- 
vaidininkų bokštelių. 

Noibaueris vėl pakėlė gulintį ant jo stalo popierių. 
Kaip tiems broliams paprasta, pagalvojo. Vienas iš tų 
guminių potvarkių, pagal kuriuos gali daryti, ką nori - 
skamba nekaltai, o reiškia visai ką kita. Rasti svarbes- 
niuosius politinius kalinius, jeigu tokių dar esama lage- 
riuose, pridurta. Štai kur šuo pakastas. Susiprask. Ir tam 
visai nereikėjo rytinės konferencijos su Dycu. Lengva tam 
Dycui šnekėti. Sutvarkykite, kas pavojinga, pareiškęs Dy- 
cas, šiais sunkiais laikais mes negalime laikyti užnugaryje 
aiškių tėvynės priešų ir dar jų šerti. Visada lengva kalbėti; 
bet paskui kažkam tenka visa tai vykdyti. O čia jau kitas 
reikalas. Tokius nurodymus reikėtų gauti raštu, tiksliai 
išdėstytus. Dycas nedavė jokių raštų - o šitas prakeiktas 
paklausimas net ir nebuvo tikras įsakymas; vykdytojui 
teko visa atsakomybė. 

Noibaueris nustūmė šalin popierių ir išsitraukė 
cigarą. Ir cigarai baigiasi. Dar turėjo keturias dėžutes; po 
to liks tik "Deutsche Wacht"', o ir jų ne per daugiausia. 
Beveik viskas supleškėjo. Reikėjo geriau pasirūpinti, kol 

gyveno kaip inkstas taukuose - bet kas galėjo pagalvoti, 
kad taip atsitiks? 

Įėjo Vėberis. Šiek tiek padvejojęs, Noibaueris 
stumtelėjo jam dėžutę. " 

- Vaišinkitės, - pasiūlė su apsimestiniu nuoširdumu. 
- Retenybė. 

- Dėkui. Rūkau tik cigaretes. 

- Teisybė. Vis pamirštu. Puiku, rūkykite savo karsto 
vinis. 
| Vėberis susilaikė nevyptelėjęs. Matyt, senis turi 
keblumų; jis svetingas. Vėberis išsiėmė iš kišenės auksinį 
portsigarą ir pastuksenęs išsitraukė cigaretę. 1933 metų 
portsigaras priklausė teisingumo patarėjui Aronui Veicen- 
blutui. Laimingas radinys. Tiko monograma: Antonas Vė- 
beris. Tai vienintelis jo trofėjus per visus tuos metus; jam 
nedaug tereikėjo ir jis nesidomėjo turtu. Ž 

- Gavome potvarkį, - prabilo Noibaueris. - Imkit, 
perskaitykite dar kartą. 

Vėberis paėmė popierių. Skaitė lėtai ir ilgai. Noi- 
baueris pradėjo nekantrauti. 

- Toliau nesvarbu, - tarė jis. - Kalbama tik apie 
skyrių, kuriame minimi politiniai kaliniai. Kiek dar maždaug 
jų turime? 

Vėberis padėjo lapą ant stalo. Lapas čiuožtelėjo 
poliruotu paviršiumi prie mažos stiklinės vazelės su naš- 
laitėmis. si 

- Negaliu iš karto tiksliai pasakyti, - atsiliepė jis. - 
Tai turėtų būti maždaug pusė kalinių. Galbūt šiek tiek 
mažiau arba daugiau. Visi, nešiojantys raudonus trikam- 
pius. Neskaičiuojant užsieniečių, žinoma. Kita pusė - krimi- 
naliniai, daugybė homoseksualistų, biblijos tyrinėtojų ir 
panašiai. 

Noibaueris pakėlė akis. Nežinojo, ar Vėberis tyčia 
apsimeta kvailiu; Vėberio veide nieko neperskaitysi. 

- Aš taip nemanau. Juk ne visi, nešiojantys raudo- 
nus trikampius, yra politiniai. Šiame potvarkyje kalbama 
ne apie juos. 

- Savaime suprantama, ne. Raudonas trikampis - 
tai tik apytikris bendras suskirstymas. Tai žydai, katalikai, 
demokratai, socialdemokratai, komunistai ir dar galai žino 
kas. , 

Noibaueris ir pats tai žinojo. Pradirbo dešimt metų 
ir gali apsieiti be Vėberio pamokymų. Noibaueris miglotai 
nujautė, kad lagerio vadas vėl iš jo šaiposi. 

- O kaip tikrieji politiniai? - paklausė, stengdamasis 
nieko nepastebėti. 

- Daugiausia komunistai. 

- Tai įmanoma nustatyti tiksliai, ar ne? 

- Gana tiksliai. Parašyta popieriuose. 

- Ar mes, be to, dar turime Žymių politikų? 

- Galiu liepti pasidomėti. Gali būti daugybė žur- 
nalistų, socialdemokratų ir demokratų. 

Noibaueris nupūtė nuo savęs cigaro dūmus. Nuos- 
tabu, kaip greitai cigaras nuramina ir įkvepia optimiz- 
mo! 

- Gerai, - nuoširdžiai pareiškė jis. - Iš pradžių 
nustatykime tiksliai. Liepkite peržiūrėti sąrašus. Juk paskui 
mes visada galėsime suderinti, kiek žmonių nurodyti ra- 
porte. Kaip jūs manote? 

- Aišku. 

- Tai nėra labai skubu. Turime maždaug dvi savai- 
tes. Tai visai gražus laiko tarpas, norint kai ką sutvarkyti, 
ar ne? 

- Aišku. 

- Beto, kai ką galima Žymėti ankstesne data; turiu 
galvoje dalykus, kurie paskui vis tiek įvyks. Nereikia nuro- 
dyti pavardžių tų žmonių, kuriuos labai greitai teks įrašyti 
kaip mirusius. Bergždžias darbas. Tik kils nereikalingų 
klausimų. 

- Aišku. 

- Tokių Žmonių nebus per daug... norėjau pasakyti, 
tiek daug, kad kristų į akis... 

- Mums nereikia, kad jų būtų, - ramiai atsiliepė 
Vėberis. 

Jis suprato, ką norėjo pasakyti Noibaueris, o Noi- 
baueris žinojo, kad Vėberis jį suprato. 

- Nepastebimai, žinoma, - tarė jis. - Atlikime viską 
kuo nepastebimiau. Čia aš galiu jumis pasikliauti... 

Noibaueris atsistojo ir ištiesinta sąvaržėle atsargiai 
pakrapštė savo cigaro galiuką. Per greitai jį nukando, ir 
dabar cigaras netraukė. Gerų cigarų negalima nukąsti; 
juos reikia tik atsargiai įlaužti ar daugių daugiausia nupjauti 
aštriu peiliuku. 

- O kaip darbas? Užtenka? 

- Bombos smarkiai apgadino spalvotosios meta- 
lurgijos gamyklą. Mūsų žmonės ten valo griuvėsius. Kitos 
komandos beveik visos dirba kaip ir anksčiau. 

- Valo griuvėsius? Puiki mintis, - cigaras vėl traukė. 
- Dycas šiandien su manimi apie tai kalbėjo. Valyti gatves, 
nugriauti subombarduotus namus; miestui reikia šimtų 
žmonių. Tai būtinybė, o mes turime pigiausią darbo jėgą. 
Dycas pasisakė už taj. Aš taip pat. Nėra ko prieštarauti, ar 
ne?. 

- Ne. : 

Noibaueris stovėjo prie lango ir žvelgė į lauką: 

- Gavome dar vieną paklausimą dėl maisto pro- 
duktų atsargų. Privalome taupyti. Kaip tai galima padaryt? 

- Duoti mažiau maisto produktų, - trumpai atsakė 
Vėberis. 

- Bet tai įmanoma tik iki tam tikros ribos. Jei 
žmonės visai neteks jėgų, jie nepajėgs dirbti. 

-. Galime taupyti Mažojo lagerio sąskaita. Jame 
knibžda veltėdžių. Mirštantieji nebevalgo. 

Noibaueris linktelėjo: 

- Vis dėlto... Jūs žinote mano šūkį: Elgtis žmoniškai, 
kol įmanoma. Žinoma, kai nebeįmanoma... įsakymas yra 
įsakymas... | 

Dabar jie abu stovėjo prie lango ir rūkė. Šneku- 
čiavosi ramiai ir dalykiškai kaip du garbingi galvijų pirkliai 
skerdykloje. Lauke, komendanto namus supančiose lys- 
vėse, dirbo belaisviai. 

- Liepsiu apsodinti pakraščius vilkdagiais ir narci- 
zais, - tarė SDANEnE: - Geltona ir 1 gražus spalvų 
derinys. 

- Taip, - vangiai atsiliepė Vėberis. 

- Jums tai tikriausiai nelabai įdomu, ar ne? 

- Ne itin. Aš žaidžiu kėgliais. 

- Taip pat puiku, - Noibaueris dar valandžiukę ' 
stebėjo dirbančiuosius. - O ką gi veikia lagerio kapela? Tie 
žmogėnai sočiai gyvena. 

- Groja kaliniams įžygiuojant ir išžygiuojant ir du 
kartus per savaitę popiet. 

- Po pietų darbo komandos nieko negirdi. Patvar- 
kykite, kad dar grotų vakarais valandą po patikrinimo. 
Žmonėms tai tik į naudą. Prasiblaškys. Ypač, kai teks 
taupyti maistą. 

- Patvarkysiu. 

- Tikriausiai jau viską aptarėme ir supratome vienas 
kitą. 

Noibaueris grįžo prie savo rašomojo stalo. Atidarė 
stalčių ir ištraukė mažą dėžutę. 

- O čia jums siurprizas, Vėberi. Šiandien atėjo. 
Manau, nudžiugins jus. 

Vėberis atvožė dėžutę. Joje gulėjo kryžius už nuo- 
pelnus kare. Savo nuostabai Noibaueris išvydo, kad 
Vėberis paraudo. Jis tikrai šito nelaukė. 

- O čia pažymėjimas, - tarė Noibaueris. - Jūs jau 
seniai nusipelnėte. Juk ir čia tam tikru atžvilgiu frontas. 
Nesiginčykite, - ištiesė Vėberiui ranką: - Sunkūs laikai. 
Turime ištverti. 

Vėberis išėjo.  Noibaueris papurtė galvą. Maža 
gudrybė su ordinu pavyko geriau, nei jis tikėjosi. Bet 
kiekvienas turi savo silpnybių. Valandžiukę parymojo prie 
didelio spalvoto Europos žemėlapio, kabančio ant sienos 
priešais Hitlerio portretą. Vėliavėlės nebeatitiko tikrosios 
padėties. Jos dar buvo įsmeigtos toli Rusijoje. Noibaueris 
jas čia paliko prietaringai tikėdamas, jog kada nors jos 
galbūt dar atgaus savo prasmę, Atsiduso, grįžo prie savo 

rašomojo stalo, pakėlė vazelę su našlaitėmis ir įtraukė 
saldų kvapą. Šmėkštelėjo neaiški mintis. Štai mes, ge- 
riausieji iš mūsų, pagalvojo kone sukrėstas. Viskas telpa 
mūsų sieloje. Geležinė drausmė istorinių būtinybių aki- 
vaizdoje ir skvarbus protas. Fiurerio meilė vaikams. Gė- 
ringas, gyvulių mylėtojas. Noibaueris dar kartą pauostė 
gėles. Jis prarado šimtą trisdešimt tūkstančių markių ir, 
nepaisant to, vėl yra puikios nuotaikos. Jų nesumurkdysi! 
Mintis apie lagerio kapelą labai vykusi. Siandien vakare 
čia atsikrausto Selma su Frėja. Tai paliks joms gerą 
įspūdį. Atsisėdo prie rašomosios mašinėlės ir dviem storais 
pirštais atbarškino įsakymą kapelai. Čia bus į jo asmeninę 
bylą. Po to potvarkis atleisti nuo darbo silpnus kalinius. 
Potvarkis turėjo kitą prasmę, bet Noibaueris jį suprato 
būtent šitaip. Ką daro Vėberis - jo reikalas. O jis ką nors 
nuveiks; kryžius už nuopelnus kare atėjo kaip tik laiku. 
Asmens byloje buvo sukaupta daugybė Noibauerio švel- 
numo ir rūpestingumo įrodymų. Savaime suprantama, 
šalia gulėjo ir viršininkus bei partijos draugus kompro- 
mituojanti medžiaga. | balą puolęs, sausas nekelsi. . 

Noibaueris patenkintas užvertė mėlyną bylos viršelį 
ir čiupo telefoną. Jo advokatas davė jam nuostabų 
patarimą: pirkti subombarduotus žemės sklypus. Jie pigūs. 
Nesubombarduoti taip pat. Taip galima kompensuoti savo 
nuostolius. Žemės sklypų vertė išlieka net ir šimtą kartų 
juos subombardavus. Reikia pasinaudoti akimirkos su- 
maištimi. 


**+ 


Griuvėsius valanti komanda grįžo iš spalvotosios 
metalurgijos gamyklos. Sunkiai plušo dvylika valandų. 
Įgriuvo dalis didžiosios salės, labai nukentėjo įvairūs skyriai. 
Kaliniams trūko kaplių ir kastuvų, daugumai teko dirbti 
plikomis rankomis. Nubrozdintos rankos kraujavo. Visi 
buvo mirtinai pavargę ir alkani. Per pietus gavo skystos 

sriubos, kurioje plaukiojo nežinomi augalai. Sriubą kil- 
niadvasiškai skyrė metalurgijos gamyklos direkcija. Vie- 
nintelis tos sriubos privalumas, kad ji buvo šilta. Už tai 
vergus. Civiliai, bet kai kurie iš jų ne ką geresni už ese- 
sininkus. 

 Levinskis žygiavo kolonos viduryje. Greta jo ėjo 
Vilis Verneris. Skirstant komandą, abiems pavyko pakliūti 
į vieną grupę. Numeriais nešaukė, reikėjo tik keturių šimtų 
žmonių. Valyti griuvėsius buvo sunkus darbas. Savanorių 
atsirado nedaug, taigi Levinskis su Verneriu lengvai pateko 
į tą grupę. Jiedu žinojo, kodėl nori šito. Keletą kartų taip 
darė ir anksčiau. 

Keturi šimtai žmonių žengė iš lėto. Tarp jų buvo 
šešiolika, kurie dirbdami susmuko. Dvylika paremti dar 
įstengė eiti; kitus nešė nešte; du ant grubių neštuvų, du 
už rankų ir kojų. 

Kelias į lagerį ilgas; belaisvius vedė aplink miestą. 
SS stengėsi neleisti jiems Žygiuoti gatvėmis. Nenorėjo, 
kad juos matytų; o dabar dar nenorėjo, kad belaisviai 
matytų, kiek daug sugriauta. 

Kolona artinosi prie nedidelio beržynėlio. Gęstan- 
čioje vakaro šviesoje beržų kamignai žvilgėjo kaip šilkas. 
Esesininkai sargybiniai ir kapai pasiskirstė išilgai kolo- 
nos. Esesininkai pasiruošė šauti. Belaisviai bindzeno pir- 
myn. Šakose čiulbėjo paukšteliai. Medžiai gobėsi pava- 
sariška žaluma. Žliugsėjo vanduo. Niekas nekreipė į tai 
dėmesio. Visi buvo per daug pavargę. Paskui vėl išėjo į 
laukus ir arimus, ir sargybiniai vėl susiglaudė. 

Levinskis žengė prie pat Vernerio. Buvo susi- 
jaudinęs. 

- Kurtu jį nukišai? - paklausė, nejudindamas lūpų. 

Verneris nežymiai mostelėjo ir prispaudė ranką 
prie šonkaulių. 

- Kas jį rado? 

- Miungeris. Toje pačioje vietoje. 

- Tos pačios markės? 

Verneris linktelėjo. 

- Dabar jau visos dalys? 

- Taip. Miunceris sumontuos jas lageryje. 

- Radau saują šovinių. Nežinau, ar tinka. Reikėjo 
greitai slėpti. Tikiuosi, tiks. 

- Rasime, kur panaudoti. 

- Ar dar kas nors ką nors turi? 

- Miunceris turi revolverio dalių. 

- Ar jos buvo toje pačioje vietoje kaip vakar? 

- Taip. 

- Matyt, kažkas jas padėjo. 

- Žinoma. Kažkas ne iš lagerio. 

- Vienas iš darbininkų. 

- Taip. Dabar jau trečias kartas, kai ten kažkas 
padėta. Neatsitiktinai. 

- Gal tai gali būti kas nors iš mūsiškių, valančių 
griuvėsius šaudmenų gamykloje? 

- Ne. Jie pro ten nėjo. Be to, sužinotume. Tai 
kažkas ne iš lagerio. 

Lagerio pogrindinis judėjimas jau senokai mėgino - 
gauti ginklų. Laukė žūtbūtinės kovos su SS ir nenorėjo 
būti visiškai beginkliai. Buvo beveik neįmanoma užmegzti 
kokių nors ryšių; tačiau po bombardavimo griuvėsius 
valanti komanda tam tikrose vietose staiga ėmė rasti ginklų 
detalių ir ginklų. Jie gulėdavo paslėpti po nuolaužomis, ir, 
matyt, juos ten įkišdavo darbininkai, kad per griovimo 
darbų netvarką juos rastų. Tokie radiniai lėmė, kad į 
griuvėsių valymo komandą ūmai padaugėjo savanorių. 
Visi buvo patikimi žmonės. 

Kaliniai pasiekė pievą, aptvertą spygliuota viela. 
Dvi žalmargės karvės priėjo prie vielos ir ėmė uostinėti. 
Viena sumykė. Jų romios akys blizgėjo. Beveik niekas iš 
kalinių nežiūrėjo ton pusėn; vaizdas tik didino ir taip jau 
neduodantį ramybės alkį. 

- Kaip manai, ar prieš baigdami patikrinimą jie 
mus kratys? 

- Kodėl? Juk ir vakar nekratė. Mūsų komanda toli 

nuo ginklų skyriaus. Kai griuvėsiai valomi ne šaudmenų 
gamykloje, jie paprastai netikrina. k 

- Niekada negali žinoti. Jei tuos daiktus teks išmes- 
ti... 

Verneris pažvelgė į dangų. Nutviekstą rausva, gel- 
tona ir mėlyna šviesa. 

- Kai pareisime, bus gana tamsu. Žiūrėsime, kas 
bus. Ar gerai suvyniojai savo šovinius? 

- Taip. Į skudurą. 

- Gerai. Jei kas nors atsitiktų, perduok juos atgal, 
Goldšteinui. Jis perduos Miunceriui. Miunceris Remei. Vie- 
nas iš jų šovinius išmes. Jei mums nepasisektų ir iš visų 
pusių suptų esesininkai, mesk juos vidury grupės, jei jau 
reikės. Tik nemesk į šoną. Tada jie negalės sugauti ko 
nors konkretaus. Tikiuosi, kad medkirčių komanda grįš 
kartu su mumis. Ten Miuleris ir Liudvikas žino, ką daryti. 
Jei mus kratys, jų grupė įžygiuodama apsimes, kad ne- 
suprato komandos, prisiartins prie mūsų ir surinks daik- 
tus. 

Kelias darė posūkį ir ilga tiesia linija vedė į miestą. 
Pakraščiais driekėsi kolektyviniai sodai su: mediniais na- 
mukais. Čia triūsė vienmarškiniai žmonės. Tik kai kurie 
pakėlė akis. Kaliniai jiems jau nebuvo naujiena. Iš sodų 
sklido sukastos žemės kvapas. Giedojo gaidys. Pakelėje - 
ženklai vairuotojams: Atsargiai, posūkis. Dvidešimt septyni 
kilometrai iki Holcfeldo. 

- Kas ten už mūsų? - staiga paklausė Verneris. - 
Nejaugi jau medkirčių komanda? 

Toli priešais kelyje jie išvydo tamsią žmonių minią. 
Minia buvo taip toli, kad negalėjai įžiūrėti, kas ten. 

- Tikriausiai, - atsakė Levinskis. - Jie mus aplenkė. 
Gal dar pavysime. 

Apsigrįžo. Už jų svirduliavo Goldšteinas. Vilkosi, 
rankomis apkabinęs per pečius du žmones. 

- Ateikit, - kreipėsi Levinskis į tuos, kurie nešė 
Goldšteiną. - Mes jus pakeisime. Paskui, prie lagerio, vėl 
galėsite jį paimti. 

Jis parėmė Goldšteiną iš vienos pusės, o Levinskis 
parėmė įj iš kitos. 

- Mano prakeikta širdis, - šnopavo Goldšteinas. - 
Keturiasdešimt metų, o su širdimi jau baigta. Kaip kvaila. 

- Kodėl tu ėjai? - paklausė Levinskis. - Galėjai 
pakliūti į batų skyrių. 

- Vieną kartą norėjau pamatyti, kas dedasi už 
lagerio. Grynas oras. Apsirikau. 

Pilku Goldšteino veidu šmėkštelėjo Vypsnis. 

- Pailsėk, - tarė Verneris. - Ramiai kybok mums 
ant pečių. Mes tave panešime. 

Dangus nustojo spindėti ir apsiblausė. Nuo kalvų 
nusidriekė melsvi šešėliai. 

- Klausykite, - sukuždėjo Goldšteinas. - Viską, ką 
turite, duokit man. Jeigu kratys, kratys jus ir tikriausiai 
neštuvus. O mūsų, sukiužėlių, jie netikrins. Mes papras- 
čiausiai susmukome. Mus praleis ir taip. 

- Jei jau tikrins, tikrins visus, - pareiškė Verneris. 

- Ne, mūsų netikrins, mūsų, sukiužėlių. Pakeliui 
sukiužo dar keletas. Kiškit daiktus man po marškiniais. 

- Verneris su Levinskiu susižvalgė. . 

- Tebūnie, kaip yra, Goldšteinai. Kaip nors pra- 
smuksime. : 

- Ne, duokite man. 

Abu neatsakė. 

- Man jau beveik vis tiek, net jei mane ir sučiups. 
Jums ne. 

- Niekai. 

- Tai neturi nieko bendra su pasiaukojimu arba 
pasipūtėliškumu, - kreivai šypsodamasis šnekėjo Gold- 
šteinas. - Tiesiog taip protingiau. Aš vis vien nebeilgai 
trauksiu. 

- Pagyvensim - pamatysim, - atkirto Verneris. - 
Dar beveik visa valanda kelio. Prieš lagerį vėl grįši į savo 
ankstesniąją eilę. Jei kas nors atsitiks, perduosime tau 
daiktus. O tu juos tučtuojau perduosi toliau Miunceriui. 
Miunceriui, aišku? 

- Taip. 

Juos aplenkė moteris ant dviračio. Moteris buvo 
stora, akiniuota, o ant dviračio rėmo vežėsi kartoninę 
dėžutę. Ji nusuko žvilgsnį. Nenorėjo matyti belaisvių. 

Levinskis pakėlė akis ir įsižiūrėjo į tolį. 

- Klausykite, - tarė jis. - Ten ne medkirčių komanda. 

Tamsioji minia priartėjo. Ne jie ją pavijo, minia ėjo 
jų link. Dabar jau matei, jog Žmonės traukė ilga vora, bet 
neišsirikiavę. 

- Naujokai? - paklausė kažkas Levinskiui už nu- 
garos. - Ar etapas? 

- Ne. Prie jų nėra esesininkų. Be to, jie eina ne 
lagerio pusėn. Tai civiliai. 

- Civiliai? 

- Juk pats matai. Jie su skrybėlėmis. Yra moterų. 
Ir vaikų. Daug vaikų. 

Dabar buvo matyti aiškiai. Abi kolonos greitai artėjo 
viena prie kitos. 

- Dešinėn! - suriko esesininkai. - Greitai dešinėn! 
Dešinė kraštinė eilė - į griovį. Mikliai! 

Prižiūrėtojai bėginėjo išilgai kolonos. 

- Dešinėn! Mikliai, dešinėn! Palikt laisvą kairę kelio 
pusę. Kas išlis, bus sušaudytas! 

- Tai subombarduotieji, - ūmai sukuždėjo Verneris 
paskubomis. - Zmonės iš miesto. Pabėgėliai. 

- Pabėgėliai? 

- Pabėgėliai, - pakartojo Verneris. 

- Ko gero, tavo teisybė! - Levinskis stipriai užsi- 
merkė. - Tai iš tikrųjų pabėgėliai. Bet šįsyk vokiečiai pabė- 
gėliai! | 

Žodis pakuždomis nuvilnijo kolona.Pabėgėliai! 
Vokiečiai pabėgėliai! Des refugies allemands! Negirdėta, 
bet tiesa: Ne vienus rnėtus skynę pergales visoje Europoje 
ir gainioję prieš save Žmones, vokiečiai dabar, turėjo bėgti 
savo pačių žemėje. 

Čia ėjo moterys, vaikai ir pagyvenę vyrai. Nešėsi 
ryšulius, krepšius ir lagaminus. Kai kurie turėjo ratukus, 

ant kurių buvo susikrovę savo mantą. Ėjo paniurę, 
netvarkinga virtine. 

Dabar abi kolonas teskyrė nedidelis tarpas. Staiga 
įsiviešpatavo spengianti tyla. Tik girdėjosi, kaip kojos 
šiūruoja vieškeliu. Ir nors niekas nepratarė nė žodžio, 
belaisvių kolona ėmė keistis. Jie net nesusižvalgė; o atro- 
dė, tarsi šiems mirtinai nuvargusiems, išsekusiems, leisgy- 
viams iš bado žmonėms kažkas būtų šūktelėjęs begarsiį 
įsakymą, tarsi kibirkštis būtų uždegusi jiems kraują, pažadi- 
nusi smegenis, įtempusi nervus ir raumenis. Klibikščiuo- 
janti kolona ėmė žygiuoti. Kojos kilojosi, galvos pakeltos, 
veidai rūstesni, o akyse - gyvybė. 

- Paleiskite mane, - paprašė Goldšteinas. 

- Nesąmonė! 

- Paleiskite. Tik kol praeis anie! 

Jie paleido. Goldšteinas susverdėjo, bet sukando 
dantis ir atgavo pusiausvyrą. Levinskis ir Verneris surėmė 
jį pečiais, tačiau laikyti jo nereikėjo. Goldšteinas ėjo pats, 
stipriai suspaustas iš abiejų pusių, atkraginęs gaNą, garsiai 
šnopuodamas, bet vis dėlto pats. 

Belaisvių šlepsėjimas dabar perėjo į savotišką 
žinginę. Kartu ėjo belgų ir prancūzų skyrius bei nedidelė 
grupelė lenkų. Jie taip pat žygiavo. 

Kolonos prisiartino viena prie kitos. Vokiečiai ke- 
liavo į aplinkinius kaimus. Traukiniai nekursavo, nes gele- 
Žinkelio stotis buvo sugriauta, todėl jiems teko kulniuoti 
pėstiems. Kolonai vadovavo keli civiliai su SA raiščiais ant 
rankovių. Moterys pavargusios. Kai kurie vaikai verkė. 
Vyrai spoksojo sau priešais. 

- Taip mes bėgome iš Varšuvos, - tyliai sukuždėjo 
vienas lenkas Levinskiui už nugaros. 

- O mes iš Lježo, - atsiliepė belgas. 

- Mes iš Paryžiaus. 

- Mums buvo blogiau. Daug blogiau. Mus ne taip 
ginė. 

“Jie netgi nejautė revanšo. Nė keršto. Vaikai ir 
moterys visur vienodi, ir nelemtis dažniausiai ištikdavo 

nėkaltuosius, o ne kaltus. Šitoje nuvargusioje minioje tikrai 
buvo daug tokių, kurie sąmoningai netroško ir nedarė 
nieko, kas būtų pateisinęs jų likimą. Bet ir ne tai jautė 
belaisviai. Tai buvo visai kas kita. Tai nesusiję su pavieniais 
žmonėmis; mažai susiję ir su miestu; netgi nelabai su 
šalimi ar nacija; jie veikiau jautė nepaprastą, beasmenį 
teisingumą, atsiskleidusį tada, kai abi kolonos susidūrė. 
Buvo vykdoma pasaulio piktadarybė, ir ji beveik pavyko; 
paminti ir beveik sutrypti žmoniškumo priesakai; teisė 
gyventi apspjaudyta, nuplakta ir sušaudyta; leidžiama plė- 
šikauti, žudynės laikomos nuopelnu, o teroras - įstatymu... 
ir dabar, staiga, per šią bežadę akimirką, keturi šimtai čia 
esančių savivalės aukų suvokė, jog jau viskas - lemties 
žodis ištartas ir švytuoklė grįžta atgal. Jie jautė, kad bus. 
išgelbėtos ne tik šalys ir tautos; bus išgelbėti gyvybės 
įstatymai. Tai turėjo daug vardų - ir vienas iš tų vardų, 
seniausias ir paprasčiausias buvo - Dievas. O tai reiškė - 
Zmogus. 

Dabar pabėgėlių kolona susidūrė su kalinių kolona. 
Ir regėjosi, tarsi keletą minučių pabėgėliai tapo kaliniais, o 
kaliniai - laisvais žmonėmis. Du gardžiai, pakinkyti širmais 
arkliais ir pilni kraustulių, užbaigė virtinę.  Esesininkai 
nerviškai lakstė palei koloną, tykodami kokio nors ženklo 
ar žodžio. Nieko neįvyko. Kolona tylomis Žygiavo toliau, 
ir netrukus kojos vėl ėmė šiūruoti vieškeliu, vėl grįžo 
nuovargis, 9 Goldšteinui vėl teko užsikvempti Levinskiui ir 
Verneriui ant pečių... bet vis dėlto, kai pasirodė juodai 
raudoni lagerio aptvarai ir geležiniai vartai su senu prūsų 
šūkiu “Kiekvienam savo“, visi ūmai naujomis akimis 
pažvelgė į šį šūkį, ilgus metus reiškusį kraupų pasityčioji- 
mą. 


* RAR 
Prie vartų laukė lagerio kapela. Ji grojo maršą 


"Fridericus Rex“. Už jos stovėjo daugybė esesininkų ir 
lagerio vado pavaduotojas. Belaisviai ėmė žygiuoti. 

- Koja, koja! Dešinėn lygiuok! 

Medkirčių komanda dar negrįžusi. 

- Ramiai! Skaičiuok! , 

Jie išsiskaičiavo. Levinskis su Verneriu stebėjo 
vado pavaduotoją. Šis stovėjo spyruokliuodamas ir šau- 
kė: 

- Krata! Pirmoji grupė - į priekį! 

Atsargiais judesiais į skudurus suvyniotos ginklų 
dalys perduodamos atgal, Goldšteinui. Levinskis pajuto, 
kaip jį staiga išpylė prakaitas. 

SS šarfiureris Giunteris Šteinbreneris, sargus kaip 
vilkšunis, kažkur pastebėjo krustelėjimą. Švaistydamasis 
kumščiais, prasibrovė prie Goldšteino. Verneris kietai su- 
čiaupė lūpas. Jei daiktai dar nenukeliavo iki Miuncerio 
arba Remės, viskas gali nueiti perniek. 

Šteinbreneriui dar nepriėjus, Goldšteinas parkrito. 
Šteinbreneris spyrė jam į šoną: 

- Stok! Šunie! 

Goldšteinas pamėgino. Atsiklaupė, kilstelėjo, su- 
vaitojo, staiga jam ant lūpų pasirodė putos, ir jis griuvo. 

Šteinbreneris dėbtelėjo į pilką veidą ir užverstas 
akis. Dar kartą spyrė Goldšteinui ir greitosiomis svarstė, 
ar verta kyštelėti jam po nosimi degantį degtuką, kad 
atsigautų. Bet jam dingtelėjo, jog neseniai jis skėlė antausį 
vienam lavonui ir apsijuokė prieš savo draugus; nenorėjo 
taip apsijuokti antrą sykį. Šteinbreneris niurnėdamas grįžo 
atgal. 

- Ką? - abejingai paklausė lagerio vado pavaduo- 
tojas komandos vado. - Cia ne iš šaudmenų gamyklos? 

- Ne. Šitie tik valė griuvėsius. 

- Ak šit kaip! O kur kiti? 

- Kaip tik lipa į kalną, - atsakė SS oberšarfiureris, 
vadovavęs šitai komandai. 

- Puiku. Padarykite vietos. Šitų kvėšų neverta kra- 
tyti. Varykit šalin! 

- Pirma grupe, atgal marš! - sukomandavo oberšar- 
fiureris. - Komanda, ramiai! Kairėn, žengte marš! 

Goldšteinas pakilo. Svirduliavo, bet pajėgė likti 
grupėje. 

- Išmetei? - beveik be garso paklausė Verneris, 
kai Goldšteino galva atsidūrė šalia jo. 

- Ne. 

Vernerio veidas atsileido. 

- Tikrai ne? 

- Ne. 

Jie įžygiavo į lagerį. SS nebesuko dėl jų galvos. 
Už jų stovėjo kolona iš šaudmenų gamyklos. Tuos kratė 
kruopščiai. 

- Kas juos turi? - klausinėjo Verneris.'- Remė? 

- Aš. 

Jie nužygiavo į patikrinimų aikštę ir išsirikiavo. 

„- O kas būtų, jei tu nebūtum atsikėlęs? - paklausė 
Levinskis. - Kaip mes būtumėm paėmę juos iš tavęs, kad 
niekas nepastebėtų? 

- Aš būčiau atsikėlęs. 

- Kaipgi? 

Goldšteinas šyptelėjo: 

- Kitados norėjau tapti aktoriumi. 

- Tu apsimetinėjai? 

- Ne visą laiką. Tik pačioje pabaigoje. 

- O putos ant lūpų? 

- Mokyklos triukai. | 

- Bet vis tiek turėjai siųsti toliau. Kodėl tu jų ne- 
atidavei? 

- Jau sakiau tau. 

- Atsargiai, - sukuždėjo Verneris. - SS. 

Jie išsitempė. 


XI 


Naujų kalinių atgabeno popiet. Apie pusantro tūks- 
tančio Žmonių vilkosi į kalną. Invalidų tarp jų buvo mažiau, 
nei galima tikėtis. Kas parkritęs nepakildavo šitoje ilgoje 
kelionėje, tą iš karto nušaudavo. 

Ilgai truko, kol perdavė žmones. Juos perduodami, 
lydintys esesininkai mėgino kartu įkišti keletą dešimčių 
negyvėlių, kuriuos pamiršo nurašyti. Tačiau lagerio biu- 
rokratai nesnaudė, jie reikalavo parodyti kiekvieną kūną, 
gyvą ar mirusį, ir priėmė tik tuos, kurie gyvi įžengė pro 
vartus. O čia dar atsitiko toks dalykas, suteikęs esesi- 
ninkams daug malonumo. Kol atgabentieji kaliniai stovėjo 
prie vartų, daugybė iš jų susmuko. Draugai mėgino tempti 
juos su savimi, tačiau esesininkai sukomandavo "bėgte"', 
ir dalį invalidų teko palikti likimo valiai. Maždaug dvidešimt 
žmonių liko gulėti, išsibarstę paskutinėje dviejų šimtų metrų 
kelio atkarpoje. Jie kėlėsi, šnopavo ir čiepsėjo it sužeisti 
paukščiai, arba paprasčiausiai tysojo baimingai išplėstomis 
akimis, neturėdami jėgų rėkti. Zinojo, kas laukia, jei atsiliks; 
girdėjo, kaip šimtai jų draugų kelionės metu mirė nuo 
šūvių į pakaušį. 

SS netruko įžvelgti pramogą. 

- Tik pažiūrėkit, kaip jie maldauja priimti juos į 
konclagerį, - šūktelėjo Šteinbreneris. 

- Greičiau! Greičiau! - rėkalojo perduodantys be- 
laisvius esesininkai. 

Kaliniai mėgino šliaužti. 

- Vėžlių lenktynės! - džiūgavo Šteinbreneris. - Sta- 
tau už tą plikį viduryje. | 

Plačiai išskėtęs rankas ir kelius, it nukamuota varlė, 
plikis ropojo žvilgančiu asfaltu. Pavijo kitą kalinį, kuris vis 
suknebdavo ant alkūnių, vargais negalais pakildavo, bet 
niekaip nevaliojo pasistūmėti į priekį. Visi šliaužiantieji laikė 
keistai ištempę kaklus - ištiesę galvas išganingųjų vartų 
link ir sykiu įtemptai klausydamiesi, ar nepasigirs už nu- 
garos šūviai. 

- Greičiau, pirmyn, pliki! 

Esesininkai apstojo kelią. Staiga kaliniams už 
nugaros pokštelėjo du šūvjai. Šovė vienas SS šarfiureris 
iš palydos. Išsiviepęs vėl įsikišo revolverį. Jis šovė tik į orą. 
Tačiau kalinius nuo šių šūvių apėmė mirtina baimė. Jie 
manė, kad nušovė du paskutiniuosius. Susijaudinę jie 

judėjo pirmyn dar prasčiau nei pirma. Vienas liko tysoti, 
ištiesė ir sunėrė rankas. Lūpos drebėjo, o kaktą išmušė 
stambūs prakaito lašai. Antrasis atsigulė ramiai ir nuolan- 
kiai, padėjęs ant rankų veidą. Nebejudėjo. | 

- Dar šešiasdešimt sekundžių! - šūkavo Šteinbre- 
neris. - Viena minutė! Rojaus vartai po minutės užsivers. 
Kas L liks už jų. 

teinbreneris dirstelėjo į savo rankinį laikrodį ir 
paklebeno vartus, tarsi ketindamas juos uždaryti. Zmonės- 
vabzdžiai sudejavo. SS šarfiureris iš palydos vėl iššovė. 
Žūtbūtinis rėpliojimas pagyvėjo. Nejudėjo tik vyras, padėjęs 
veidą ant rankų. Jis jau baigė savo kelionę. 

- Valio! - suriko Šteinbreneris./- Mano plikiui pa- 
vyko! 

Paragindamas jis spyrė vyriškiui į užpakalį. Tuo 
metu pro vartus įšliaužė dar keletas, bet daugiau nei pusė 
dar liko už jų. 

- Dar trisdešimt sekundžių! - paskelbė Šteinbre- 
neris radijo diktoriaus balsu. 

Šiugždesys, krebždesys ir aimanos sustiprėjo. Du 
žmonės bejėgiai gulėjo ant kelio, irdamiesi rankomis ir 
kojomis, tarsi bandydami plaukti. Vienas verkė aukštu 
falcetu. 

- Čiepsi kaip pelė, - pareiškė Šteinbreneris, vis 
tebežiūrėdamas į laikrodį. - Dar penkiolika sekundžių! 

Vėl šūvis. Bet šįkart ne į orą. Vyras, kuris buvo 
padėjęs veidą ant rankų, trūktelėjo, paskui lyg ir išsitiesė 
ir dar labiau sukniubo ant žemės. Apie jo galvą radosi 
kraujo klanas - tarsi tamsi šventojo aureolė. Besimeldžiantis 
kalinys šalia jo mėgino pašokti. Bet tik atsiklaupė ir griuvo 
šonan taip, kad išsitiesė ant nugaros. Mėšlungiškai užmer- 
kė akis ir ėmė judinti rankas ir kojas - tarsi vis dar norėtų 
pabėgti ir nežinotų, jog tik kaparnojasi ore kaip lopšyje 
besispardantis kūdikis. Jo pastangas lydėjo juoko pliūps- 
nis. 

- Kaip jį žadi imti, Robertai? - paklausė vienas 
esesininkas šarfiurerį, nušovusį pirmąjį kalinį. - Iš nugaros 
per krūtinę ar per nosį? 

Robertas neskubėdamas apėjo besispardantį. Aki- 
mirką susimąstęs stabtelėjo už jo; tada šovė iš šono įstrižai 
per galvą. Besispardęs vyriškis kilstelėjo, porą kartų 
smarkiai trinktelėjo batais į žemę ir vėl parkrito. Iš lėto šiek 
tiek pritraukė koją, paskui ištiesė, vėl pritraukė, ištiesė... 

- Netikslus šūvis, Robertai. 

„- O, ne, - abejingai atrėžė Robertas, nežiūrėdamas 
į kritiką. - Tai tik nervų refleksai. 

- Viskas! - pareiškė Šteinbreneris, - Jūsų laikas 
baigėsi! Uždaryti vartus! 

Sargybiniai iš tiesų pamažu ėmė verti vartus. 
Pasigirdo baimingas klyksmas. 

- Tik nesigruskite taip, mano ponai! - šūkavo 
Noibaueris degančiomis akimis. - Prašau iš eilės! Kad 
niekas nesakytų, jog jūsų čia nemyli! ž 

Trys žmonės nepajėgė judėti toliau. Tysojo ant 
tako kelių metrų atstumu vienas nuo kito. Du Robertas 
ramiai pribaigė šūviais į pakaušį; bet trečiasis sukiojo 
galvą, sekdamas jį akimis. Jis pusiau sėdėjo, ir kai Robertas 
užeidavo jam už nugaros, gręždavosi veidu į jį ir žiūrėdavo, 
tarsi taip būtų galėjęs sulaikyti šūvį. Robertas mėgino du 
sykius; abu sykius anas pajėgdavo iš paskutiniųjų pasisukti 
taip, kad žiūrėtų į Robertą. Galų gale Robertas gūžtelėjo 
pečiais. | 

- Kaip nori, - tarė jis ir šovė kaliniui į veidą. 

Tada vėl įsikišo ginklą. 

- Lygiai keturiasdešimt. 

- Keturiasdešimt, kuriuos pribaigei? - paklausė 
priėjęs Šieinbrendūs: 

Robertas linktelėjo: 

- Per šitą etapą. 2 

- Po velnių, nieko sau paukštis! 

Šteinbreneris su nuostaba ir pavydu įsistebeilijo į 
jį kaip į Žmogų, pasiekusį sporto rekordą. Robertas buvo 
tik porą metų už jį vyresnis. 

- Klasė, nieko nepasakysi! 

Prie jų priėjo pagyvenęs oberšartiureris. 

- Jūs, pyškintojai! - prapliupo jis. - Dabar vėl pra- 
sidės naujas spektaklis dėltų, kuriuos pribaigėte, popierii;. 
Jie čia maivosi taip, lyg būtumėm atvežę grynių gryniausius 
princus, ne kitaip. 


*kA 


Po to, kai atgabentieji kaliniai išsirikiavo per pri- 
ėmimą, per tris valandas sukniubo trisdešimt šeši Žmonės. 
Keturi negyvi. Nuo ryto atgabentieji belaisviai negavo nė 
lašo vandens. Kai esesininkai buvo užsiėmę kažkur kitur, 
du kaliniai iš šeštojo bloko pamėgi:10 slapčia atnešti pilną 
kibirą vandens. Juos sučiupo, ir da var išnarintais sąnariais 
jie kybojo ant kryžių prie krematoriumo. 

Priėmimas tęsėsi. Dar po dviejų valandų buvo 
septyni mirę, o daugiau kaip penkiasdešimt nepastovėjo 
ant kojų. Nuo šeštos valandos ėjosi greičiau: dvylika 
mirusių, aikštėje guli daugiau nei aštuoniasdešimt. Septintą 
valandą - šimtas dvidešimt gulinčių, o kiek mirusių - 
nebeįmanoma nustatyti. Netekę sąmonės nejudėjo kaip ir 
lavonai. 

Aštuntą valandą baigė priimti tuos, kurie dar sto- 
vėjo. Sutemo, dangus pilnas sidabrinių plunksninių de- 
besų. Grįžo darbo komandos. Jos dirbo viršvalandžius, 
kad iki jų grįžimo lageryje spėtų susidoroti su naujai 
atgabentais belaisviais. Griuvėsius valanti komanda vėl 
rado ginklų. Tai buvo jau penktas kartas, ir vis toje pačioje 
vietoje. O šįsyk buvo ir raštelis: “Mes galvojame apie 
jus“. Jie seniai žinojo, kad tai šaudmenų gamyklos dar- 
bininkai naktį slepia jiems ginklus. 

- Žiūrėk, kokia sumaištis, - sukuždėjo Verneris. - 
Prasmuksime. 

Levinskis prispaudė sau prie šonkaulių plokščią 
ryšulėlį: 

- Gaila, kad neturime daugiau. Nėra vilčių, kad tai 
truks ilgiau nei dvi dienas. Tada griuvėsių nebevalysime. 

- Įleisti! - sukomandavo Vėberis. - Patikrinimas 
bus vėliau. 

- Po šimts, - sumurmėjo Goldšteinas, - ir kodėl 
mes dabar neturime patrankos? Šitokia sėkmė! 

Jie nužygiavo į barakus. 

- Naujokai - į dezinfekciją! - pareiškė Vėberis. - 
Mes nenorime, kad mums užneštų šiltinę arba niežus. Kur 
kameros kapas? 

Kapas prisistatė. 

- Šitų žmonių daiktus reikia dezinfekuoti ir dezin- 
sekuoti, - tarė Vėberis. - Ar turime, kuo juos pakeisti? | 

- Klausau, ponas šturmfiureri. Prieš dvi savaites 
gavome dar du tūkstančius. 

- Teisybė. 

Vėberis prisiminė. Drabužius atsiuntė iš Aušvico. 
Naikinimo lageriuose niekada netrūko daiktų siųsti į kitus 
lagerius. 

- Greičiau, kiškite šituos žmogėnus į kubilą! 

Nuaidėjo komanda: 

- Nusirengti! Maudytis. Uniformas ir baltinius už 
savęs, asmeninius daiktus prieš save! 

Abejonė nuvilnijo tamsiomis eilėmis. Ši komanda 
tikrai galėjo reikšti maudymasi; bet taip pat ir nuodijimą 
dujomis. Į naikinimo lagerių dujų kameras vesdavo nuogus, 
neva maudytis. Bet iš dušų tekėdavo ne vanduo, o mirtinos 
dujos. 

- Ką daryti? - šnipštelėjo kalinys Zulcbacheris savo 
kaimynui Rozenui. - Kristi? 

Jie nusirengė. Suprato, kad, kaip ne kartą yra 
pasitaikę, per kelias sekundes turi išspręsti gyvybės ar 
mirties klausimą. Nežinojo, koks čia lageris; jei tai naikinimo 
lageris su dujų kameromis, tada geriau apsimesti su- 
smukusiais. Taip atsirasdavo nedidelė galimybė ilgiau 
išgyventi, nes dažniausiai susmukusius nutempdavo ne iš 
karto. O jei pasisektų, šita galimybė galėtų reikšti ir 
išsigelbėjimą; net ir naikinimo lageriuose nužudydavo ne 
visus. Bet jeigu čia nėra dujų kamerų, susmukti pavojin- 

ga; tada tave gali nunuodyti inįekcija kaip niekam tinka- 
mą. 

Rozenas dirstelėjo į gulinčius be sąmonės. Pa- 
stebėjo, kad niekas nemėgina jų gaivinti. Todėl nusprendė, 
jog tikriausiai nenuodys; priešingu atveju būtų ėmę dau- 
giau. 

- Ne, - sukuždėjo jis. - Dar ne... 

Ką tik tamsios eilės dabar bolavo purvigu baltumu. 
Kaliniai stovėjo nuogi; kiekvienas iš jų buvo Žmogus; tačiau 
šitai jie beveik užmiršo. 


*x*-+ 


Atgabentus kalinius pervarė per didžiulį kubilą su 
stipriu dezinfekcijos skysčiu. Drabužinėje kiekvienam nu- 
metė po keletą skudurų apsirengti. Dabar eilės vėl stovėjo 
patikrinimų aikštėje. 

Visi paskubomis rengėsi. Jautėsi, jei taip gali- 
ma sakyti, beveik laimingi; jie atsidūrė ne naikinimo la- 
geryje. Gauti daiktai netiko. Vietoj apatinių baltinių Zulc- 
bacheris gavo vilnones moteriškas kelnes su raudonomis 
juostelėmis; Rozenas - šventiko kamžą. Visi daiktai pri- 
klausė mirusiems. Kamža peršauta, o apie skylutę - gels- 
vai išsklidusi kraujo dėmė. Kamža skalbta atmestinai. 
Dalis žmonių gavo aštriabriaunes medines klumpes iš 
panaikinto koncentracijos lagerio Olandijoje. Nepratu- 
sioms iki kraujo nutrintoms kojoms tai buvo tikri kankinimo 
įrankiai. p 
Turėjo prasidėti skirstymas po blokus.. Tuo metu 
užkaukė miesto sirenos. Visi sužiuro į lagerio vadą. 

- Tęskite, - suriko Vėberis per triukšmą. 

Esesininkai ir kapai sumišai ir nerviškai bėginėjo. 
Belaisvių gretos stovėjo ramiai; tik veidai šiek tiek pakelti 
ir blyškiai boluoja mėnesienoje. 

- Žemiau galvas! - užriko Vėberis. 

Esesininkai ir kapai laksto palei eiles ir kartoja 


160 


komandą. Bet ir patys kartkartėmis žvilgčioja į viršų. Jų 
balsų negirdėti per triukšmą. Paleidžia į darbą lazdas. 

Susibrukęs rankas į kišenes, Vėberis vaikštinėjo 
aikštės pakraščiu. Daugiau nebebuvo jokių nurodymų. 
Atlėkė Noibaueris. 

- Kas čia dedasi, Vėberi? Kodėl žmonės dar ne 
barakuose? 

- Dar nesuskirstėme, - flegmatiškai atsiliepė Vėbe- 
ris. 

- Nesvarbu! Jiems čia negalima likti. Atviroje aikš- 
tėje juos gali palaikyti daliniais. 

Sirenos užkaukė kitaip. 

- Per vėlu, - pareiškė Vėberis. - Judėdami jie dar 
geriau matysis. 

Vėberis sustojo ir pažvelgė į Noibauerį. Noibaueris 
šitai pastebėjo; žinojo, jog Vėberis tikisi, kad jis bėgs į 
slėptuvę. Noibaueris įtūžęs taip pat liko stovėti. 

- Prakeikimas, kokia nesąmonė siųsti mums šituos 
žmogėnus, - plūdosi jis. - Savus reikia patikrinti, o čia dar 
tau užkaria ant kaklo visą gaują naujų! Absurdas! Kodėl 
tos gaujos nenukreipė į naikinimo lagerį? 

- Naikinimo lageriai tikriausiai yra per toli Rytuo- 
se. 

Noibaueris pakėlė akis. 

- Ką jūs norite pasakyti? 

- Per toli Rytuose. Keliai ir geležinkeliai turi būti 
laisvi kitiems tikslams. 

Staiga Noibaueris vėl pajuto šaltą baimės grybšte- 
lėjimą apie skrandį. 

- Aišku, - tarė jis, mėgindamas nuraminti pats 
save. - Zygiuoti į frontą. Mes jiems parodysime. 

Vėberis neatsakė. Noibaueris nepatikliai dirstelėjo- 
1 JI 

- Tegu Žmonės gula čia, - pareiškė Noibaueris. - 
Tada jie nebus taip panašūs į karo formuotę. 

- Klausau, - Vėberis žengtelėjo porą žingsnių | 
priekį: - Gult! - sukomandavo. 

- Gult! - pakartojo esesininkai. 

Eilės parkrito. Vėberis grįžo atgal. Noibaueris ke- 
tino eiti į savo namą,-tačiau jam kažkuo nepatiko Vėberio 
laikysena. Jis stabtelėjo. Nedėkingas sutvėrimas, pagal- 
vojo. Vos gavau jam kryžių už nuopelnus kare, o jis jau vėl 
elgiasi įžūliai. Triukas! O ir ką jam prarasti? Keletą blizgučių 
nuo savo kvailos didvyrio krūtinės, daugiau nieko, sam- 
dinys! 

Antskrydžio nebuvo. Po kiek laiko pasigirdo at- 
šaukimo signalai. Noibaueris apsisuko: 

- Kuo mažiau šviesos! Ir paskubėkite skirstyti į 
blokus. Juk tamsoje beveik nieko nematyti. Kas liko, blokų 
seniūnai ir raštinė baigs rytoj. 

- Klausau. 

Noibaueris stoviniavo. Stebėjo, kaip išsivaikščios 
atgabentieji kaliniai. Žmonės vargais negalais kėlėsi. Kai 
kurie išsekę užmigo, ir jų draugams teko purtyti juos, kad 
pabustų. Kiti gulėjo, nevaliodami paeiti. 

„„ Lavonus į krematoriumo kiemą. Apalpusius paimti 
su savimi. 

- Klausau. 

Susidarė kolona, kuri patraukė keliu žemyn, ba- 
rakų link. 

- Brunai! Brunai! 

Noibaueris pasisuko. Nuo vartų per aikštę skubėjo 
jo Žmona. Beveik apimta isterijos. 

- Brunai! Kur tu? Kas atsitiko? Ar tu... 

Jinai išvydo Noibauerį ir stabtelėjo. Jai iš paskos 
sekė duktė. 

- Ką Čia veikiate? - paklausė Noibaueris labai įtūžęs, 
tačiau vis dėlto tyliai, nes netoliese kaip tik sukiojosi Vėberis. 

- Kaip jūs Čia atsidūrėte? 

- Sargybinis. Juk jis mus pažjįsta! Tu negrįžai, ir 
aš pagalvojau, kad tau kas nors atsitiko. Visi tie žmo- 
nės... > 

Selma apsidairė tarsi nubudus iš miego. 

- Ar nesakiau, kad sėdėtumėt mano tarnybiniame 

bute? - vis dar tyliai klausinėjo Noibaueris. - Ar neuždrau- 
džiau čia eiti? 
- Tėti, - prabilo Frėja. - Mama iš baimės neteko 
nuovokos. Šita baisi sirena, prie pat... 0 
Naujieji kaliniai įsuko į pagrindinį taką. Ėjo pro pat 
trijulę. 2 
- Kas čia? - sukuždėjo Selma. 
- Čia? Niekas! Kaliniai, kurie atvyko šiandien. 
- Bet... | 
- Jokių bet! Ko jums čia reikia? Eikit iš čia! - 
Noibaueris nustūmė žmoną ir dukrą į šalį. - Greičiau! 
Drožkite! | 
- Kaip jie atrodo! - Selma įsispitrijo į veidus, kurie 
kirto mMėnesienos ruožą. 
- Atrodo? Tai kaliniai! Tėvynės išdavikai! O kaip jie 
turi atrodyti? Kaip komercijos patarėjai? 
- O tie, kuriuos jie neša, tie... 
- Užteks! - suriko Noibaueris. - To man tik betrūko! 
Tušti plepalai! Tie žmonės atvyko šiandien. Mes niekuo 
dėti dėl to, kaip jie atrodo. Priešingai! Čia juos teks atpenėti. 
Ar ne tiesa, Vėberi? | 
- Taip, oberšturmbanfiureri, - Vėberis gan linksmai 
nužvelgė Frėją ir nužingsniavo. 
- Girdėjote? O dabar drožkite! Čia būti draudžiama. 
Čia ne žvėrynas! 0 
Noibaueris stūmė moteris tolyn. Bijojo, kad Sel- 
ma neleptelėtų ko nors pavojinga. Reikėjo saugotis iš 
visų pusių. Niekuo negalima pasitikėti, Vėberiu taip pat. 
Prakeikimas, kad Selma su Frėja atsikraustė kaip tik 
šiandien, kai atgabeno kalinius! Pamiršo joms pasakyti, 
kad - liktų mieste. Bet Selma vis tiek nebūtų likusi, kai 
prasidėjo pavojus. Velniai žino, kodėl ji tokia nervinga. 
Stotinga moteriškė, antra vertus. Bet kai užkaukia sirena - 
elgiasi kaip nupiepusi mergiščia. 
- O sargybą aš prigriebsiu! Įleisti jus kaip niekur 
nieko! Negirdėti dalykai! Kitą kartą įleis bet ką! 
Frėja grįžtelėjo: 

- Nedaug atsiras norinčių. 

Akimirką Noibaueriui užgniaužė kvapą. Kas tai? 
Frėja? Jo .kūnas ir kraujas? Jo akies vyzdys? Revoliucija! 
Jis pažvelgė į ramų Frėjos veidą. Ji turėjo galvoje kažką 
kita. Ne, ji nenorėjo pasakyti nieko bloga. Staiga Noibaueris 
nusijuokė: 

- Na, aš dar nežinau. Šitie, kurie čia atvyko, šitie 
maldaute maldavo, kad jiems leistų čia pasilikti. Maldavo! 
Verkė! Kaip tu manai, kaip jie atrodys po dviejų, trijų 
savaičių! Nepažinsi! Mūsų lageris geriausias visoje Vokie- 
tijoje. Išgarsėjęs. Sanatorija. 


S 
*xk* 


Prie Mažojo lagerio liko dar du šimtai atgabentųjų 
kalinių. Silpniausieji. Jie ramstė vienas kitą. Tarp jų ir 
Zulcbacheris su Rozenu. Blokai stovėjo išsirikiavę lauke. 
Žinojo, jog Vėberis pats prižiūri, kaip skirstomi kaliniai. 
Todėl Bergeris išsiuntė nr. 509 ir Bucherį parnešti maisto; 
norėjo, kad jie išvengtų susitikimo su lagerio vadu; tačiau 
iš virtuvės juos grąžino atgal. Maistą dalysią tik tada, kai 
priims etapą. 

„Šviesa niekur nedegė. Tik Vėberis ir SS šarfiureris 
Šultė turėjo kišeninius žibintuvėlius, kuriuos retsykiais 
įjungdavo. Blokų seniūnai raportavo. 

- Kiškite likusius čionai, - liepė Vėberis savo pava- 
duotojui. | 

Lagerio seniūnas skirstė žmones. Šultė prižiūrėjo. 
Vėberis nusliūkino toliau. 

- Kodėl čia kur kas mažiau negu ten? - paklausė 
atėjęs į 22-0jo barako D sekciją. 

Bloko seniūnas Handkė išsitempė: 

- Patalpa mažesnė už kitas sekcijas, ponas šturm- 
fiureri. 

Vėberis įjungė savo žibintuvėlį. Šviesa slydo su- 
stingusiais veidais. Nr. 509 su Bucheriu stovėjo paskutinėje 

eilėje. Šviesos ratas slystelėjo per nr. 509, apakino jį, 
nuslydo tolyn ir grįžo atgalios. 

- Juk aš tave pažįstu! O iš kur? 

- Aš jau seniai lageryje, ponas šturmfiureri. 

Žibintuvėlis apšvietė numerį: 

- Laikas pakratyti kojas! 

- Tai vienas iš tų, kurie neseniai turėjo eiti į raštinę, 
ponas šturmfiureri, - pranešė Handkė. 

- Ak taip, teisingai, - šviesos ratas vėl atkeliavo 
prie numerio, o paskui nuslydo toliau. - Įsidėmėkite numerį, 
Šulte. 

- Taip, - atsiliepė šarfiureris Šultė žvaliu, jaunatvišku 
balsu. - Kiek čia talpinsime? 

- Dvidešimt. Ne, trisdešimt; tegu susispaudžia. 

Šultė ir lagerio seniūnas skaičiavo ir žymėjosi. 
Veteranų akys iš tamsos sekė Šultės pieštuką. Jie nepa- 
stebėjo, kad jis būtų užsirašęs nr. 509 numerį. Vėberis 
numerio jam nepasakė, o žibintuvėlis išjungtas. 

- Jau? - paklausė Vėberis. 

- Taip. : 

- Ko neužrašėme, raštinė sutvarkys rytoj. Zengte 
marš! Kr dvėskite! Nes ateisime pagalbon. 

Vėberis plačiai ir drąsiai nužingsniavo lagerio taku. 
Šarfiureriai sekė iš paskos. Handkė valandžiukę dar 
trainiojosi aplinkui. Paskui suurzgė: 

- Kas neša maistą, pirmyn! 

--Likite čia, - šnipštelėjo Bergeris nr. 509 ir 
Bucheriui. - Nueis kas nors kitas. Geriau, kad dar kartą 
nepasipainiotumėte Vėberiui po kojų. 

- Ar Šultė užsirašė numerį? 

- Nemačiau. 

- Ne,'- tarė Lėbentalis. - Stovėjau priekyje ir 
žiūrėjau. Pamiršo per skubą. 

Trisdešimt naujokų beveik nejudėdami valandžiukę 
stypsojo plevenančioje tamsoje. 

- Ar barakuose yra vietos? - pagaliau paklausė 
Zulcbacheris. 

- Vandens, - kimiai tarė žmogus šalia jo. - Vandens! 
Dėl Kristaus, dyokite mums vandens! 

Kažkas atnešė skardinį kibirą,.puspilnį vandens. 
Naujokai šoko prie jo ir jį apvertė; jie daugiau neturėjo iš 
ko gerti, tik rankas. Puolė ant žemės ir mėgino semti 
saujomis. Vaitojo. Lūpos juodos ir purvinos. Jie laižė že- 
mę. 

Bergeris pastebėjo, kad Zulcbacheris ir Rozenas 
nedalyvavo puolime. 

- Prie išvietės turime vandentiekį, - tarė jis. - Vanduo 
vos varva; bet pamažu privarva atsigerti. Imkite kibirą ir 
atsineškite. 

Vienas iš naujokų iššiepė dantis: 

- Kad jūs per tą laiką suėstumėte mūsų maistą, ar 
ne? | 

- Aš nueisiu, - prabilo Rozenas ir paėmė kibirą. 

- Ir aš, - Zulcbacheris čiupo rankeną iš kitos pusės. 

- Lik čia, pasaksi jam Bergeris. - - Bucheris nueis ir 
jam parodys: . 

Abu nuėjo. 

- Aš esū kameros seniūnas, - prisistatė naujokams 
Bergeris. - Čia yra tvarka. Patariu jums jos laikytis. Kitaip 
neilgai tegyvensite. | 

Niekas neatsiliepė. Bergeris nežinojo, ar apskritai 
jo kas nors klausė. 

- Ar barakuose yra vietos? - po kiek laiko dar kartą 
pasiteiravo Zulcbacheris. 

- Ne. Turime miegoti pakaitomis. Daliai teks likti 
lauke. | 

- Ar turite ko valgoma? Mes kiaurą dieną žygia- 
vome ir nieko negavom. 

- Nuėjo į virtuvę atnešti maisto. 

Bergeris nutylėjo, jog būgštauja, kad naujokams 
iš viso neduos valgyti. 

- Mano pavardė Zulcbacheris. Ar čia naikinimo 
lageris? 

- Ne. 

- Tikrai ne? 

- Ne. 

- O, dėkui E EuL Ar čia nėra dujų kamerų? 

- Ne. 

- Dėkui Dievui, - pakartojo Zulcbacheris. 

- Šneki, lyg būtum viešbutyje, - tarė Ahasveras. - 
Dar palauk. Iš kur jūs atvykote? 

- Mes ėjome penkias dienas. Pėsčiomis. Mūsų 
buvo trys tūkstančiai. Mūsų lagerį panaikino. Kas nepajėgė 
eiti, tuos nušovė. 

- Iš kur atvykote? 

- Iš Lomės. | 

Dalis naujokų tebegulėjo ant žemės. 

- Vandens! - švokštė vienas. - Kur tasai su van- 
deniu? Pats plempia... kiaulė! i 

- O ar tu pats, juo dėtas, ne taip darytum? - 
paklausė Lėbentalis. 

Vyriškis dėbtelėjo į jį tuščiomis akimis. 

- Vandens! - tarė jau ramiau. - Prašau vandens! 

- Jūs iš Lomės? - susidomėjo Ahasveras. 

- Taip. 

- Gal pažinojote tokį Martiną Šimelį? 

- Ne. 

- O Moricą Geviurcą? Tokį su įlaužta nosimi ir visai 
pliką. 

Zulcbacheris nuilsęs pagalvojo: 

- Ne. 

- Tai gal Gedalję Goldą? Jis turėjo tik vieną ausį, - 
viltingai klausinėjo Ahasveras. - Juk tai krenta į akis. Jis 
buvo iš 12-ojo bloko. 

- Dvyliktojo? 

- Taip. Prieš ketverius metus. 

- O Dieve! 

Zulcbacheris nusisuko. Klausimas buvo per daug 
kvailas. Prieš ketverius metus! Kodėl ne prieš 
šimtą? 

- Palik jį ramybėje, seni, - tarė nr. 509. - Jis 
pavargęs. 

- Mes buvome draugai, - murmėjo Ahasveras. - 
Juk apie draugus klausinėjama. 

Bucheris ir Rozenas grįžo su vandens kibiru. Ro- 
zenas kraujavo. Jo kamža buvo perplėšta per petį; švarkas 
atlapotas. 

- Naujokai mušasi dėl vandens, - paaiškino Bu- 
cheris. - Mus išgelbėjo Maneris. Jis ten padarė tvarką. 
Dabar jie stovi eilėje prie vandens. Ir čia reikia taip padaryti, 
nes jie vėl apvers kibirą. 

Naujokai atsikėlė. 

- Į eilę, - sušuko Bergeris. - Kiekvienas šiek tiek 
gaus. Užteks visiems. Kas nestos į eilę, negaus 
nieko! 2 | | 

Pakluso visi, išskyrus du, kurie puolė į priekį. Juos 
partrenkė lazdomis. Tada Ahasveras ir nr. 509 atnešė 
savo kaušus, ir visi gėrė paeiliui. 

- Pažiūrėkime, gal gausime dar, - tarė Bucheris 
Rozenui ir Zulcbacheriui, kai kibiras ištuštėjo. - Dabar jau 
nepavojinga. 

- Mūsų buvo trys tūkstančiai, - nesąmoningai ir be 
jokio ryšio atsakė Zulcbacheris. 


Grįžo tie, kurie ėjo parnešti maisto. Naujokams jie 
nieko negavo. Tučtuojau kilo triukšmas. Prie Air B sekcijų 
pešėsi žmonės. Kamerų seniūnai mažai ką galėjo padaryti. 
Jų kamerose buvo beveik vieni musulmonai, o naujokai 
pasirodė vikresni ir ne tokie nuolankus. 

- Teks ką nors atiduoti, - tyliai tarė Bergeris nr. 
509. 

- Daugių daugiausia sriubą. Tik ne duoną. Duonos 
mums reikia labiau negu jiems. Mes silpnesni. 

- Todėl ir teks ką nors atiduoti. Kitaip jie pasiims 
patys. Matai, kas ten dedasi. 

- Taip, bet tik sriubą. Duonos mums reikia patiems. 
Pakalbėkime su tuo, pavarde Zulcbacheris. 

Jiedu atsivedė Zulcbacherį. 

- Klausyk, - tarė Bergeris. - Šivakar jums nieko 
negavome. Bet pasidalysime su jumis savo sriuba. 

- Ačiū, - atsakė Zulcbacheris. 

- Ką? 

- Ačiū. 

Jie nustebę sužiuro į jį. Lageryje nebuvo įprasta 
dėkoti. 

- Ar gali mums padėti? - paklausė Bergeris. - 
Antraip jūsų Žmonės vėl viską apvers, o šįkart nieko 
daugiau negausime. Ar yra tarp jūsų dar kas nors, kuo 
galėtume pasikliauti? 

- Rozenas. Ir tie du šalia jo. 

Veteranai ir keturi naujokai nuėjo prie nešiojančių 
maistą ir susispietė apie juos. Prieš tai Bergeris pasirūpino, 
kad visi kiti sustotų į eilę. Tik tada atnešė maistą. 

Paskui jie sustojo greta ir ėmė dalyti. Naujokai 
neturėjo jokių indų. Turėjo valgyti stovėdami, 0 po to 
atiduoti dubenėlius. Rozenas žiūrėjo, kad niekas negrįžtų 
antrą kartą. Kai kurie senbuviai plūdosi. | 

- Savo sriubą atgausite rytoj, - pažadėjo Bergeris. 
- Ją tik skoliname. - Tada kreipėsi į Zulcbacherj. - Duonos 
reikia mums patiems. Mūsų Žmonės silpnesni už jus. Gal 
ryt ryte jums ko nors duos. 

- Gerai. Ačiū už sriubą. „Rytoj ją grąžinsime. O 
kaip mes miegosime? 

- Palaisvinsime kai kuriuos mūsų gultus. Jums 
teks miegoti sėdomis. Bet ir tada vietos visiems neužteks. 

- O jūs? 

- Mes liksime čia, lauke. Paskui jus pažadinsime ir 
keisimės. 

Zulcbacheris papurtė galvą: 

- Jeigu jie užmigs, jų neiškrapštysite. 

Dalis naujokų išsižioję jau miegojo prie bara- 
ko. 

- Tegu guli, - tarė Bergeris ir apsidairė. - O kur 
kiti? 

- Patys susirado vietas viduje, - atsakė nr. 509. - 
Tamsyje jų nebeiškrapštysime. Šiąnakt teks viską palikti 
taip, kaip yra. 

Bergeris dirstelėjo į dangų: 

- Gal nebus per daug šalta. Galime sėdėti susi- 
glaudę prie sienos. Turime tris antklodes. 

„- Rytoj viskas turės pasikeisti, - pareiškė nr. 509. - 
Šioje sekcijoje nėra prievartos. 

Jie susiglaudė. Beveik visi veteranai liko lauke; 
net Ahasveras, Karelas ir Aviganis. Rozenas, Zulcbacheris 
ir dar truputį daugiau nei tuzinas naujokų sėdėjo su 
jais. 

- Man labai gaila, - prabilo Zulcbacheris. 

- Niekai. Jūs neatsakote vienas už kitą. 

- Aš galiu pažiūrėti, - tarė Bergeriui Karelas. - 
Šiąnakt mirs mažiausiai šeši mūsiškiai. Guli dešinėje pusėje 
prie durų. Kai jie numirs, galėsime juos išnešti ir pakaitomis 
miegoti jų gultuose. 

- O kaip tu naktį suprasi, kad jie negyvi? 

- Visai paprastai. Aš pasilenksiu jiems prie pat 
veido. Pastebėsiu, jei nebekvėpuos. 

- Kol juos išnešime, į jų vietą atsiguls kas nors iš 
esančių viduje, - paprieštaravo nr. 509. 

- Taigi, - karštai pritarė Karelas. - Aš ateisiu ir jums 
pasakysiu. Ir tada vienas iš mūsų iš karto atsiguls, kai 
imsime lavoną. 

- Gerai, Karelai, - sutiko Bergeris. - Žiūrėk. 

Atšalo. Iš barako girdėjosi vaitojant ir baimingai 
šūkčiojant per miegus. 

- Dieve mano, - tarė Zulcbacheris nr. 509. - Kokia 
laimė! Mes manėme, kad patekome į naikinimo lagerį. 
Kad jie tik neišsiųstų mūsų toliau! 

Nr. 509 neatsakė. Laimė, galvojo jis. Bet tai 
tiesa. 

-O kaip ten buvo pas jus? - po kiek laiko pasiteiravo 
Ahasveras. | | 

- Jie sušaudė visus, kurie nepaėjo. Mūsų buvo 
trys tūkstančiai... 

- Žinome. Jau sakei porą kartų. 

- Taip, - bejėgiškai sutiko Zulcbacheris. 

- Ką matėte pakeliui? - klausinėjo nr. 509. - Kaip 
atrodo Vokietija? 

Zulcbacheris valandžiukę galvojo. 

- Užvakar vakare gavome sočiai vandens, - pra- 
šneko pagaliau. - Kartais žmonės mums ko nors duodavo. 
Kartais ne. Mūsų buvo per daug. 

- Vienas Žmogus naktį mums atnešė keturis bu- 
telius alaus, - įsiterpė Rozenas. 

- Aš ne to klausiu, - nekantriai pertarė juos nr. 
509. - Kaip atrodė miestai? Sugriauti? 

- Mes nėjome per miestus. Visada aplenkdavome 
juos. 

< Tai visiškai nieko nematėte? | 

Zulcbacheris žvilgtelėjo į nr. 509: 

- Nelabai ką matai, kai vos pavelki kojas, o tau už 
nugaros šaudo. Traukinių nematėme. 

- O kodėl panaikino jūsų lagerį? 

- Artinosi frontas. | 

- Ką? Ką tu apie tai žinai? Kalbėk gi! Kur ta Lomė? 
Ar toli nuo Reino? Toli? 

Zulcbacheris kovojo su miegu. 

- Taip... tolokai... penkiasdešimt... ar septynias- 
dešimt... kilometrų... rytoj, - pratarė jis dar, ir jo galva 
nusviro ant krūtinės. - Rytoj... dabar miegosiu... 

- Tai maždaug septyniasdešimt kilometrų, - tarė 
Ahasveras. - Aš ten buvau. 

- Septyniasdešimt? O nuo čia? - nr. 509 ėmė 
skaičiuoti: - Du šimtai... du šimtai penkiasdešimt... 

Ahasveras gūžtelėjo pečiais. 

- Nr. 509, - ramiai prašneko jis. - Tu vis skaičiuoji 
kilometrus. O ar pagalvojai, kad jie gali su mumis pasielgti 
taip, kaip su šitais? Panaikinti lagerį... mus išsiųsti... o 
kur? Kas tada mums bus? Mes, tie, kurie čia, nebepažy- 
giuosime. 

- Kas nepaeina, tą nušauna... - Rozenas staiga 
pabudo ir iš karto vėl užmigo. 

Visi tylėjo. Jų mintys dar nesiekė taip toli. O dabar 
virš jų ūmai pakibo baisi grėsmė. Nr. 509 spoksojo į 
danguje besigrūdančius sidabrinius debesis. Paskui 
įsmeigė žvilgsnį į slėnio kelius, boluojančius prieblandoje. 
Nereikėjo atiduoti sriubos, šmėkštelėjo mintis. Mes 


privalome pajėgti žygiuoti. Bet ką tai padėtų? Gal kelias 


minutes ir pažygiuotum. O naujokus kiauras dienas ginė 
pirmyn. 

- Gal tų, kurie atsiliks, mūsiškiai nešaudys, - tarė 
jis. 

- Ne, - niūriai pasišaipė Ahasveras. - Juos pamaitins 
mėsa, aprengs naujais drabužiais ir pamojuos atsisveikin- 
dami. 

Nr. 509 žvilgtelėjo į Ahasverą. Šis buvo ramut 
ramutėlis. Ji nelabai kas begalėjo išgąsdinti. 

- Ateina Lėbentalis, - tarė Bergeris. 

Lėbentalis atsisėdo šalia jų. 

- Gal tu ką nors girdėjai, Leo? - paklausė nr. 509. 

Leo linktelėjo: 

- Jie nori atsikratyti kuo didesniu skaičiumi naujokų. 
Levinskis tai sužinojo raštinėje iš raudonplaukio raštininko. 
Kaip jais ketina atsikratyti, jis dar gerai nežinojo. Bet tai 
turėtų įvykti greitai; tada lavonus galės nurašyti kaip miru- 
sius pervežant. 

Vienas iš naujokų per miegus pašoko ir suriko. 
Po to vėl susmuko ir, plačiai išsižiojęs, užknarkė. 

- Ar jie nori pribaigti tik naujai atgabentuosius? 

- Levinskis žinojo tik tiek. Bet perdavė, kad saugo- 
tumės. 

- Taip, turime saugotis, - nr. 509 kiek patylėjo: - 
Tai reiškia, reikia laikyti liežuvį už dantų. Tai jis ir norėjo 
pasakyti. Ar ne? 

- Aišku. Ką gi daugiau? 

- Jei įspėsime naujokus, jie bus atsargūs, - pa- 
reiškė Majeris. - O jeigu SS ketina pribaigti tam tikrą 
skaičių ir jo nesurinks, likusius ims iš mūsų. 

- Teisybė, - nr. 509 dirstelėjo į Zulcbacherį, pa- 
dėjusį galvą Bergeriui ant peties. - Tai ką darysime? Lai- 
kysime liežuvius už dantų? 

Nuspręsti buvo sunku. Jeigu sijos ir neatsiras 
ganėtinai naujokų, didžiai tikėtina, kad reikiamą skaičių 
sudarys iš Mažojo lagerio žmonių; juolab, kad naujokai 
nebuvo taip nusilpę, kaip šie. 

Jie ilgai tylėjo. | 

- Jie mums nerūpi, - prabilo Majeris. - Pirmiausia 
turime rūpintis savimi. 

Bergeris trynėsi karščiuojančias akis. Nr. 509 
pašiojo savo švarką. Ahasveras atsigręžė į Majerj. Jo akyse 
atsispindėjo blausi šviesa. 

- Jeigu jie mums nerūpi, - tarė jis, - tai ir mes 
niekam nerūpime. 

Bergeris pakėlė galvą: 

- Tu teisus. 

Ahasveras ramiai sėdėjo prie sienos ir nieko ne- 
atsakė. Jo senas, išvargęs kiaušas su įdubūsiomis akimis 
tarsi regėjo kažką, ko nematė niekas kitas. 

- Pasakysime šitiems dviem, - nusprendė Bergeris. 
- Tada jie galės įspėti kitus. Daugiau nieko nepadarysi. 
Juk nežinome, kas bus toliau. 

Iš barako grįžo Karelas: 

- Vienas mirė. 

Nr. 509 atsistojo: 

- Išneškime jį. - pasisuko į Ahasverą: - Eime, seni. 
Iš karto atsigulsi miegoti. 

Blokai stovėjo išsirikiavę Mažojo lagerio patikrinimų 
aikštėje. Šarfiureris Nymanas stovėjo smagiai spyruok- 
liuodamas. Jis buvo maždaug trisdešimties metų, siauro 
veido, su mažomis atlėpusiomis ausimis ir nusklembtu 
smakru. Plaukai smėlio spalvos, nešiojo akinius be 
apvadėlių. Jei ne uniforma, jį būtum palaikęs tipišku smul- 
kiu kontoros tarnautoju. Juo jis ir buvo, prieš įstodamas į 
SS ir tapdamas tikru vyru. 

- Dėmesio! - Nymano balsas aukštas, šiek tiek 
spigus. - Naujai atvykę, į priekį marš! 

- Atsargiai! - šnipštelėjo nr. 509 Zulcbacheriui. 

Prieš Nymaną išsirikiavo dvi eilės. 

- Ligoniai ir invalidai - iš gretos į dešinę! - 
komandavo Nymanas. 

Abi eilės sujudėjo, tačiau niekas nežengė į šoną. 
Žmonės nepasitikėjo; jiems jau anksčiau teko daryti 
panašių dalykų. 

- Greičiau! Greičiau! Kas nori pakliūti pas gydytoją, 
kad aptvarstytų, iš gretos į dešinę! 

Keli kaliniai neryžtingai žengtelėjo į šoną. Nymanas 
priėjo prie jų. 

- Kas tau? - paklausė pirmojo. 

- Zaizdos ant kojų ir lūžęs kojos pirštas, ponas 
šarfiureri. 

- O tau? 

- Dvigubas lūžis kirkšnyje, ponas šarfiureri. 

Nymanas klausinėjo toliau. Tada pasiuntė du žmo- 
nes atgal. Gudrybė, kad apgautų kalinius ir įkvėptų jiems 
pasitikėjimo. Gudrybė pavyko. Tuoj prisistatė daugybė 
naujokų. Nymanas nerūpestingai linktelėjo. 

- Širdininkai, pirmyn! Tie, kas nepajėgia dirbti 
sunkaus darbo, bet dar gali adyti kojines ir taisyti batus. 

Prisistatė dar keletas. Dabar Nymanas turėjo apie 
trisdešimt Žmonių ir žinojo, kad daugiau nesurinks. 

- Kiti atrodo sveiki kaip ridikai! - amtelėjo piktai. - 
Tuoj pažiūrėsime! Dešinėn! Bėgte marš! 

Abi eilės pasileido bėgte aplink patikrinimų aikštę. 
Šnopuodami prabėgo pro kitus kalinius, kurie išsitempę 
stovėjo, žinodami, kad ir jiems gresia pavojus. Jei kas 
nors iš jų būtų pargriuvęs, tą, galimas daiktas, Nymanas 
kaip niekur nieko būtų paėmęs priedo. Be to, niekas gerai 
nežinojo, ar jis neketina paskui imtis lagerio senbuvių. 

Bėgantieji suko šeštąjį ratą. Jie jau klupinėjo; tačiau 
dabar suvokė, jog juos vaiko ne tam, kad būtų išsiaiškinęs, 
ar jie pajėgs sunkiai dirbti. Jie bėgo dėl savo gyvybės. 
Veidais žliaugė prakaitas, o akyse atsispindėjo neviltis ir 
sąmoninga mirties baimė, kurios nejaučia joks kitas gyvū- 
nas; tik Žmogus. 

Dabar ir savanoriai suprato, kas dedasi. Jie sune- 
rimo. Du bandė prisidėti prie bėgikų gretos. Nymanas tai 
pastebėjo: 

- Atgal! Marš į vietą! 

Jie neklausė. Apkurtę iš baimės, pasileido bėgti. 
Avėjo klumpėmis, kurias iš karta pametė. Basomis, krau- 
juojančiomis kojomis dūmė toliau; išvakarėse jie negavo 
kojinių. Nymanas neišleido jų iš akių. Kurį laiką jie bėgo 
kartu su kitais. Bet kai perkreiptuose jų veiduose pamažu 
pasirodė godi viltis ištrūkti, Nymanas ramiai žengė keletą 
žingsnių į priekį, ir kai jie klupdami lėkė pro pat jį, kyštelėjo 
jiems koją. Jiedu pargriuvo ir bandė keltis. Dviem spyriais 
Nymanas juos vėl parbloškė. Belaisviai mėgino šliaužti. 

- Stot! - riktelėjo Nymanas savo spigiu tenoru. - 
Marš į vietą! 

Visą laiką Nymanas stovėjo nugara į 22-ąjį baraką. 
Mirties karuselė tekinomis sukosi toliau. Parkrito dar keturi 
žmonės. Jie tysojo ant žemės. Du be sąmonės. Vienas 
vilkėjo husaro uniformą, gautą vakar vakare; kitas - mote- 
riškus marškinius su pigiais mezginiais po trumpučiu kapto- 
nėliu. Drabužinės kapas su humoru išdalijo kaliniams daik- 
tus iš Aušvico. 'Buvo dar pora dešimčių, apsitaisiusių kaip 
į karnavalą. 

Nr. 509 matė, kaip Rozenas pusiaulinka klibikš- 
čiuoja ir atsilieka. Žinojo, kad po kelių sekundžių baigsis 
jėgos ir jis kris. Tai man nerūpi, galvojo nr. 509, nerūpi. 
Nežadu krėsti kvailysčių. Kiekvienas privalo žiūrėti savęs. 
Greta vėl bėgo pro baraką. Nr. 509 išvydo, jog dabar 
Rozenas paskutinis. Jis greitai žvilgtelėjo į Nymaną, vis 
dar stovintį nugara į baraką, o paskui apsidairė. Nė vienas 
iš barako seniūnų nekreipė į jį dėmesio. Visi spoksojo į 
tuodu, kuriems Nymanas pakišo koją. Handkė, ištempęs 
kaklą, netgi žengtelėjo žingsnį į priekį. Nr. 509 čiupo pro 
šalį svirduliuojantį Rozeną už rankos, prisitraukė artyn ir 
nustūmė pro eilę: 

- Greičiau! Ljsk! Į baraką! Slėpkis! 

Girdėjo, kaip Rozenas šnopuoja už jo, akies kam- 
pučiu pastebėjo lyg ir judesį, o paskui šnopavimas nutilo. 
Nymanas nieko nematė. Vis dar neatsigręžė. Ir Handkė 
nieko nepastebėjo. Nr. 509 žinojo, kad barako durys 
atviros. Tikėjosi, kad Rozenas jį suprato. Ir dar tikėjosi, 
kad net jei Razeną ir pagaus, šis neišduos jo. Juk turėjo 
suprasti, kad, šiaip ar taip, būtų žuvęs. Naujokų Nymanas 
neskaičiavo, taigi Rozenas turėjo šansų. Nr. 509 jautė, 
kaip jam virpa keliai ir džiūsta burna. Ausyse staiga ėmė 
spenati. | 

Jis atsargiai dirstelėjo į Bergerį. Bergeris nejudė- 
damas stebėjo dumiančią minią, kurioje pargriūdavo vis 
daugiau ir daugiau Žmonių. Įtampa veide liudijo, kad jis 
viską matė. Paskui nr. 509 išgirdo, kaip Lėbentalis už jo 
sukuždėjo: 

- Jis viduje. 

Nr. 509 dar smarkiau ėmė virpėti keliai. Turėjo 
atsiremti į Bucherjį. 

Klumpės, kurias gavo dalis naujokų, mėtėsi ap- 
linkui. Žmonės buvo nepratę jų avėti ir jas pametė. Tik du 
kaliniai beviltiškai kaukšėjo su jomis. Nymanas valėsi aki- 
nius. Akiniai aprasojo. Aprasojo nuo šilumos, kurią jautė, 
matydamas mirtiną baimę, su kuria kaliniai krito, kėlėsi, 
krito, kėlėsi ir svyravo toliau. Kaito skrandis ir paakiai. Tą 

šilumą Nymanas pirmą kartą pajuto, kai pirmąkart užmu- 
šė žydą. Iš tiesų jis to nė nenorėjo, bet paskui tai išėjo 
savaime. Jis visą laiką buvo užguitas, baugštus žmogelis, 
ir iš pradžių kone bijojo tvoti žydui. Bet kai išvydo, kaip šis 
parpuolė priešais jį ant žemės ir ėmė maldauti pasigailėji- 
mo, Nymanas staiga pasijuto kitu žmogumi, stipresniu, 
galingesniu, jis jautė tvinksint kraują, horizontas prasiplėtė, 
sugriautas biurgeriškas smulkaus siuvyklos savininko žydo 
keturių kambarių butas su žaliais ripso baldais virto 
azijietiška Čingis Chano dykyne, prekybos tarnautojas 
Nymanas staiga tapo gyvybės ir mirties viešpačiu, jo pu- 
sėje buvo jėga, visagalybė, aitrus svaigulys, plintantis ir 
stiprėjantis, kol tarsi savaime smogė į lengvai pasiduodantį 
kiaušą su retučiais dažytais plaukais. 

- Skyriau, stok! 

Kaliniai vos galėjo tuo patikėti. Manė, kad teks 
bėgti tol, kol kris negyvi. Prieš juos kaip per saulės 
užtemimą sukosi barakai, aikštė ir žmonės. Jie laikėsi 
vienas už kito. Nymanas vėl užsidėjo nuvalytus akinius. 
Staiga ėmė nekantrauti. 

- Neškite lavonus čionai. 

Kaliniai sužiuro į jį. Lavonų kol kas dar nebuvo. 

- Parkritusius, - pasitaisė Nymanas. - Tuos, kurie 
guli. 

Kaliniai nusvirduliavo ir čiupo gulinčiuosius už 
rankų ir kojų. Vienoje vietoje gulėjo tikras žmonių kamuolys. 
Jie ten suklupo vienas už kito. Nr. 509 maišatyje pastebėjo 
Zulcbacherį. Šis stovėjo ir, pridengtas kitų, spardė į 
blauzdas vieną ant žemės gulintį vyrą, tampė jį už plaukų 
ir ausų. Paskui pasilenkė ir jį paklupdė. Vyras be sąmonės 
krito atgal. Zulcbacheris vėl ėmė jį kumščiuoti, pakišo 
rankas po pažastim ir mėgino jį pakelti. Nesisekė. Dabar 
Zulcbacheris kaip pašėlęs daužė apalpusįjį kumščiais, kol 
jį patį nustūmė bloko seniūnas. Zulcbacheris puolė atgal. 
Seniūnas spyrė jam. Manė, jog Zulcbacheris tūžta ant 
apalpusiojo ir nori dar išlieti savo įniršį. 

- Tu prakeiktas mėšlinas galvijau! - suurzgė bloko 

seniūnas. - Duok jam ramybę. Jis šiaip ar taip užvers 
kanopas. 

Kapas Štrošneideris atvažiavo pro vielinėje už- 
tvaroje esančius vartus su plokščiu sunkvežimiu, kuriuo 
paprastai vežiodavo numirėlius. Motoras kaleno lyg kulkos- 
vaidis. Štrošneideris privažiavo prie žmonių krūvos. Par- 
kritusius sukrovė. Kai kurie dar mėgino sprukti. Jie vėl 
atgavo sąmonę. Bet Nymanas nenuleido akių; jis nieko 
nebepaleido, taip pat ir iš tų, kurie prisistatė savo noru. 

- Šalin, kas čia nepriklausote! - suriko jis. - Tie, 
kurie sakėsi sergą, pakraukite likusius! 

Žmonės kiek įkabindami puolė bėgti į barakus. 
Apalpusius pakrovė. Tada Štrošneideris paspaudė akcele- 
ratorių. Važiavo taip lėtai, kad savanoriai spėjo pėsti sekti 
iš paskos. Nymanas žingsniavo šalia. 

- Baigiasi jūsų kančios, - tarė jis pasikeitusiu, beveik 
maloniu balsu savo aukoms. | 

- Kur juos gabena? - paklausė vienas naujokas 
22-ajame barake. - 

- Tikriausiai į 46-ąjį bloką. 

- O ką ten daro? 

- Nežinau, - atsakė nr. 509. 

Nenorėjo atskleisti to, kas buvo žinoma lageryje - 
kad vienoje 46-0jo bandymų bloko patalpoje Nymanas 
turėjo kanistrą benzino ir keletą švirkštų ir kad nė vienas iš 
belaisvių nebegrįš. Vakare Štrošneideris nuveš juos | 
krematoriumą. 

- O kodėl tu taip daužei tą žmogų? - paklausė nr. 
509 Zulcbacherio. 

Zulcbacheris žvilgtelėjo į jį ir nieko neatsakė. Tik 
užspringo, lyg rydamas gumulą vatos, ir išėjo. 

- Tai buvo jo brolis, - paaiškino Rozenas. 

Zulcbacheris susivėmė, bet išvėmė tik žalsvokas 
skrandžio sultis. 

- Žiū! Vis dar čia? Gal jie tave užmiršo, ką? 

Handkė stovėjo priešais nr. 509 ir iš lėto nužiūri- 
nėjo jį nuo galvos iki kojų. Tai atsitiko per vakarinį patikri- 
nimą. Blokai išsirikiavo lauke. 

- Juk tave turėjo Užrašyti. Reikės pasiteirauti. 

Handkė sūpavosi ant kulnų ir spoksojo į nr. 509 
savo žydromis išsprogusiomis akimis. Nr. 509 stovėjo 
labai ramiai. 

- Ką? - paklausė Handkė. 

Nr. 509 neatsakė. Būtų buvusi beprotybė kaip 
nors -erzinti bloko seniūną. Tyla visada geriausia byla. 
Viskas, ko galėjai tikėtis, tai kad Handkė vėl viską užmirš 
arba kad jis nešneka rimtai. Handkė išsiviepė. Jo dantys 
buvo geltoni ir dėmėti. 

- Ką? - pakartojo jis. 

- Numerį užsirašė, - ramiai tarė Bergeris. 

- Taip? - Handkė pasisuko į jį. - Tikrai Žinai? 

- Taip. Jj pasižymėjo šarfiureris Šultė. Aš mačiau. 

- Tamsoje? Tada viskas gerai, - Handkė tebesisu- 
po. - Tada ramiai galiu drožti pasiteirauti. Juk nebepakenks, 
ar ne? 

Niekas neatsiliepė. 

- Dar gali paėsti, - teikėsi leisti Handkė. - Vakarienę. 
Nėra prasmės klausinėti apie tave bloko vadą. Iš karto 
nueisiu ten, kur reikia, tu šėtono kinka, - Handkė apsidairė. 
- Dėmesio! - riktelėjo. 

Atėjo Boltė. Skubėjo kaip visada. Jau dvi valandas 
jis pralošinėjo kortomis, o dabar kaip tik pasitaikė patogi 
pertraukėlė. Nuobodžiaudamas žvilgtelėjo pro numirėlius 
ir kuo greičiausiai dingo. Handkė liko. Pasiuntė į virtuvę 
Atnešti maisto, o tada nusliūkino prie spygliuotos vielos 
užtvaros, skiriančios moterų barakus nuo Mažojo lagerio. 
Ten sustojo ir įsistebeilijo anon pusėn. 

- Eime į barakus, - tarė Bergeris. - Vienas tegu 
lieka lauke stebėti. 

- Aš, - pasisiūlė Zulcbacheris. 

- Įspėk, kai jis nueis. Iš karto! 

Veteranai kiurksojo barake. Geriau nesimaišyti 
Handkei po akių. 

- Ką daryti? - susirūpinęs prašneko Bergeris. - Ar 
tas kiaulė iš tiesų taip mano? 

- Gal vėl užmirš. Atrgdo, lyg vėl būtų pradėjęs 
tužti. Kad turėtume degtinės jam nugirdyti! | 

- Degtinės! - Lėbentalis nusispjovė. - Neįmanoma! 
Visiškai neįmanoma! 

- Gal jis tik pajuokavo, - tarė nr. 509. 

Jis pats tuo nelabai tikėjo; bet tokių dalykų lageryje 
jau dažnokai pasitaikydavo. SS gerai mokėjo nuolat įvaryti 
žmonėms baimės. Tik vienas ištvėrė iki galo. Kai kurie 
puldavo ant spygliuotos vielos; kitų neišlaikydavo širdis. 

Rozenas prisislinko artyn. 

- Aš turiu pinigų, - sukuždėjo jis nr. 509. - Imk. 
Aš juos atsinešiau slapčia. Štai, keturiasdešimt markių. 
Atiduok jam. Mes taip darydavome savo lageryje. 

| Rozenas įbruko nr. 509 į ranką banknotus. Nr. 
509 pačiupinėjo ir paėmė juos, beveik nesuvokdamas, 
kad ima. 

- Nieko nepadės, - tarė jis. - Jis juos paims, susikiš, 
O paskui elgsis taip, kaip širdis geis. 

- Tai pažadėk daugiau. 

- O iš kur mes imsime daugiau? 

- Lėbentalis turi, - pareiškė Bergeris. - Ar ne taip, 
Leo? 

- Taip, aš šiek tiek turiu. Bet jei jau atkreipsime jo 
dėmesį į pinigus, jis kasdien vaikščios ir reikalaus dar, kol 
mums nieko neliks. Tada atsidursime ten, kur esame 
dabar. Tik be pinigų. 

Visi tylėjo. Lėbentalio žodžiai niekam neatrodė 
žiaurūs. Jie buvo dalykiški, ir tiek. Klausimas, ar verta 
išsižadėti visų Lėbentalio prekybinių ryšių tik tam, kad nr. 
509 laimėtų keletą dienų. Veteranai gautų mažiau valgyti; 
gal tiek mažiau, kad kai kurie, o gal ir visi žūtų. Jie būtų 

nedvejodami atidavę viską, jei taip tikrai būtų galėję iš- 
gelbėti nr. 509; bet tai atrodė nejtikėtina, jei Handkė 
šnekėjo rimtai. Lėbentalio tiesa. Ir neverta rizikuoti dvylikos 
žmonių gyvybe, kad vienas Žmogus egzistuotų dviem ar 
trim dienomis ilgiau. Tai buvo nerašytas, negailestingas 
lagerio dėsnis, kurio dėka jie išgyveno ligi šiol. Visi jį 
žinojo; bet šį kartą vis tiek nenorėjo su juo susitaikyti. 
Ieškojo išeities. 

- Tą niekšą reikėtų užmušti, - netekęs vilties paga- 
liau pratarė Bucheris. 

- Kuo? - paklausė Ahasveras. - Jis dešimteriopai 
stipresnis už mus. 

- Jei mes visi savo dubenėliais... 

Bucheris nutilo. Žinojo, kad tai visiška kvailystė. 
Jei tai pavyktų, pakartų tuziną Žmonių. 

- Ar jis tebestovi? - pasiteiravo Bergeris. 

- Taip. Toje pačioje vietoje. 

- Gal pamirš. 

- Tada nelauktų. Sakė, lauks, kol pavalgysime. 

Tamsoje tvyrojo kapų tyla. į 

- Gali jam duoti bent keturiasdešimt markių, - po 
kiek laiko tarė Rozenas nr. 509. - Jos priklauso tik tau. 
Duodu jas tau. Aš duodu jas tau vienam. Kitiems jos 
neturi rūpėti. | | 

| - Teisybė, - pareiškė Lėbentalis. - Tas teisybė. 

Nr. 509 spoksojo pro duris. Matė pilko dangaus 
fone išsiskiriančią tamsią Handkės figūrą. Kažkada jau 
buvo kažkas panašaus - tamsi galva dangaus fone ir 
didžiulė grėsmė. Jis neprisiminė kada. Vėl dirstelėjo pro 
duris ir nustebo, kodėl jis toks neryžtingas. Jautė kylant 
miglotą, neaiškų pasipriešinimą. Pasipriešinimą bandyti 
papirkti Handkę. Anksčiau niekada nepatyrė tokio jausmo, 
jausdavo tik baimę ir nieko daugiau. 

- Eik, - ragino Rozenas. - Atiduok jam pinigus ir 
pažadėk dar. 

Nr. 509 delsė. Nesuprato pats savęs. Tiesa, žinojo, 
kad kyšis nelabai turi prasmės, jei Handkė iš tiesų nori jį 

pragaišinti. Dažnai, matė lageryje tokių atvejų; iš žmonių 
atimdavo visą jų turtą, o paskui juos pribaigdavo, kad 
nekalbėtų. Bet diena gyvenimo buvo diena gyvenimo - 
per tą laiką daug kas galėjo atsitikti. 

- Atneša valgyti, - pranešė Karelas. 

- Klausyk, - sukuždėjo Bergeris nr. 509. - Pamė- 
gink. Atiduok jam pinigus. Jei jiš grįš ir reikalaus dar, 
pagrasinsime, kad įskųsime jį už kyšio ėmimą. Mūsų 
dvylika liudytojų. Tai daug. Visi pareikšime, jog matėme. 
Tada jis nedrįs. Tai ir viskas, ką galime padaryti. 

- Jis ateina, - sukuždėjo iš lauko Zulcbacheris. 

Handkė apsisuko. Iš lėto žingsniavo prie D sek- 
cijos. | 

- Kur tu, šėtono kinka? - paklausė. 

Nr. 509 žengė į priekį. Nebuvo prasmės slėptis. 

- Čia. 

- Gerai. Aš jau einu. Atsisveikink ir surašyk testa- 
mentą. Tuojau tave paims. Su muzika. 

Jis nusiviepė. Testamentas jam atrodė baisiai 
šmaikštu. O ir muzika. 

Bergeris kumštelėjo nr. 509. Šis žengė žingsnį į 


priekį: | 

- Ar galiu minutėlę su jumis šnektelėti? 

- Tu su manimi? Kokia kvailystė! 

Handkė patraukė išėjimo link. Nr. 509 sekė iš 
paskos. į 


- Aš turiu pinigų, - tarė jis Handkės nugarai. 

- Taip? Pinigų? Kiek? - Handkė kulniavo tolyn. 
Neatsisuko. 

- Dvidešimt markių. 

Nr. 509 norėjo sakyti keturiasdešimt; bet keistas 
pasipriešinimas neleido. Jautė tai tarsi savotišką paguodą; 
už savo gyvybę pasiūlė pusę. 

- Dvidešimt markių ir du pfenigiai! Dink iš akių. 

Handkė paspartino žingsnį. Nr. 509 pavyko su- 
sigretinti su juo: 

- Dvidešimt markių geriau negu nieko. 

- Nusišikt. 

Dabar jau nebuvo prasmės siūlyti keturiasdešimt. 
Nr. 509 jautėsi padaręs lemtingą klaidą. Reikėjo siūlyti 
viską. Jam ūmai apsivertė skrandis. Pasipriešinimas, kurį 
ką tik jautė, dingo. 

- Aš turiu ir daugiau pinigų, - skubiai tarė jis. 

- Tu tik pažiūrėk! - Handkė stabtelėjo. - Kapitalistas! 
Dvesiantis kapitalistas! Tai kiek tu dar turi? 

Nr. 509 giliai įkvėpė: 

- Penkis tūkstančius Šveicarijos frankų. 

ių I Ką? 

- Penkis tūkstančius Šveicarijos frankų. Jie guli 
banke Ciūriche. 

Handkė nusikvatojo: 

- Ir tu, driskiau, manai, kad aš tavimi patikėsiu? 

- Aš ne visada buvau driskius. 

Valandžiukę Handkė spoksojo į nr. 509. 

- Užrašysiu jums pusę šitos sumos, - karštai šne- 
kėjo nr. 509. - Užtenka paprasčiausiai perrašyti, ir pinigai 
jūsų. Du tūkstančiai penki šimtai Šveicarijos frankų, - nr. 
509 dirstelėjo į atšiaurų, be jokios išraiškos veidą. - Karas 
greitai baigsis. Tada pravers pinigai Šveicarijoje, - jis 
luktelėjo. Handkė neatsakė. - Kai karas bus pralaimėtas, - 
lėtai pridūrė nr. 509. 

Handkė kilstelėjo galvą. 

- Šit kaip, - tyliai prabilo jis. - Tai štai ko tu tikiesi, 
ką? Gražiai viską sugalvojai, ar ne? Bet mes tau ap- 
kartinsime gyvenimą! Pats įklimpai - dabar dar pakliūsi į 
Politinį skyrių - draudžiama turėti valiutą užsienyje! Prie 
viso kito! Ne, žmogau, nenorėčiau būti tavo vietoje. 

- Tai ne tas pat, turėti ar neturėti pustrečio tūks- 
tančio frankų... ; 

- Ir tau netas pat. Nešdinkis! - suriaumojo H'andkė 
ir taip stumtelėjo nr. 509 į krūtinę, kad šis parkrito. 

Nr. 509 iš lėto atsistojo. Priėjo Bergeris. Handkė 
dingo tamsoje. Nr. 509 suprato, jog nebėra prasmės 
vytis; be to, Handkė jau per toli. 

- Kas atsitiko? - skubiai paklausė Bergeris. 

- Jis jų neėmė. : 

Bergeris nieko neatsakė. Tik dirstelėjo į nr. 509. 
Nr. 509 pastebėjo, kad Bergeris laiko rankoje lazdą. 

- Aš siūliau jam daug daugiau, - tarė jis. - Bet 
Handkė nesutiko, - nr. 509 sutrikęs apsidairė: - Matyt, 
kažką dariau ne taip. Bet nežinau ką. 

- Ir kodėl jis taip tavęs nemėgsta? 

- Niekada negalėjo manęs pakęsti, - nr. 509 per- 
braukė sau per kaktą. - Dabar jau vis tiek. Siūliau jam net 
pinigų Šveicarijoje. Frankų. Du su puse tūkstančio. Atsi- 
sakė. 

Jiedu grįžo prie barako. Nereikėjo nieko sakyti; 
kiti jau žinojo, kas nutiko. Visi stovėjo kur stovėję; nė 
vienas nepasitraukė - tačiau atrodė, kad apie nr. 509 jau 
susidarė tuščia vieta, nematomas, neperžengiamas žiedas, 
skiriantis jį nuo kitų: mirties vienatvė. 

- Po šimts! - nusikeikė Rozenas. 

Nr. 509 Žvilgtelėjo į jj. Išgelbėjo jį ryte. Keista, kad 
galėjo tai padaryti ir kad dabar jis buvo jau kažkur kitur, iš 
kur nebegalėjo ištiesti rankos. 

- Duok man laikrodį, - paprašė Lėbentalio. 
- Eikš į baraką, - tarė Bergeris. - Reikia pagalvo- 
ti... : 

- Ne. Dabar galima tik laukti. Duok man laikrodį. Ir 
palikite mane vieną... 

Sėdėjo vienas. Laikrodžio rodyklės žalsvai švytėjo 
tamsoje. Trisdešimt minučių, galvojo jis. Dešimt minučių 
iki administracijos pastato; dešimt minučių - pranešti ir 
įsakymams; dešimt minučių - grįžti. Didžiosios rodyklės 
pusratis - štai kiek dar liko gyventi. 

O gal ir daugiau, ūmai šovė mintis. Jei Handkė 
praneš apie pinigus Šveicarijoje, įsikiš Politinis skyrius. 
Mėgins gauti pinigus ir laikys jį gyvą tol, kol pinigai atiteks 
jiems. Nesumojo, kai šnekėjo su Handke - galvojo tik apie 
bloko seniūno gobšumą. Tai šansas. Bet nr. 509 nebuvo 
tikras, kad Handkė praneš apie pinigus. Tikriausiai praneš, 
kad Vėberis norėjo matyti nr. 509. 

Tamsoje tyliai priėjo Bucheris. 

- Štai dar viena cigaretė, - nedrąsiai prabilo jis. - 
Bergeris nori, kad užeitum ir ją surūkytum. 

Cigaretė. Teisingai, veteranai turėjo dar vieną. Vie- 
ną iš tų, kurias atnešė Levinskis po dienų, praleistų kar- 
ceryje. Karceris - dabar jis suvokė, kas buvo toji dangaus 
fone stūksanti tamsi figūra, kurią jam priminė Handkė, ir 
kur jis ją matė. Tai Vėberis. Vėberis, nuo kurio viskas 
prasidėjo. 

- Eikš, - tarė Bucheris. 

Nr. 509 papurtė galvą. Cigaretė. Budelio puota. 
Budelio cigaretė. Kiek ją rūkysi? Penkias minutes? Dešimt, 
jei rūkysi lėtai? Trečdalis jam likusio laiko. Per daug. Reikėtų 
daryti ką nors kita. Bet ką? Nėra ką daryti. Jam staiga 
išdžiūvo burna - taip užsigeidė tabako. Nenorėjo. Jei rūkys 
- prisipažins Žuvęs. 

- Nešdinkis! - sušnypštė įtūžęs. - Nešdinkis su 
savo sušikta cigarete! 

Prisiminė panašų troškimą. Bet šįkart nereikėjo 
ilgai galvoti. Tai buvo Noibauerio cigaras, tada, kai Vėberis 
sumušė juodu su Bucheriu, Vėberis, ir vėl Vėberis. Kaip 
visada. Kaip prieš kelerius metus... 

Nenorėjo galvoti apie Vėberį. Ne dabar. Pažvel- 
gė į laikrodį: Praėjo penkios minutės. Dirstelėjo į 
dangų. Naktis drėgna ir labai švelni. Tokia naktis, kai 
viskas auga. Šaknų ir pumpurų naktis. Pavasaris. Pirmasis 
pavasaris su viltimi. Sudraskyta, neviltinga viltis, vilties 
šešėlis, keistas, silpnas mirusių metų aidas, bet vien tai 
buvo didinga, nuo to svaigo galva ir viskas keitėsi. 
Nereikėjo sakyti Handkei, kad karas pralaimėtas, kirbėjo 
mintis. 

Per vėlu. Jau pasakė. Dangus, regis, tapo tam- 
sesnis, dulkinesnis, apsvilęs, žemesnis, bekraštis dangtis, 
kuris leidosi žemyn, kupinas grėsmės. Nr. 509 sunkiai 
alsavo. Norėjo šliaužti šalin, įkišti galvą į žemę, paslėpti ją 
žemėje, išgelbėti, išsiplėšti širdį ir ją paslėpti, kad ji ir 
toliau plaktų, kai... 

Keturiolika minučių. Už nugaros - murmėjimas, 
monotoniškas, nesuprantamas, progiesmiu. Ahasveras, 
pamanė jis. Ahasveras, kuris meldžiasi. Nr. 509 klausėsi, 
ir atrodė, kad praėjo kelios valandos, kol jis suprato, kas 
tai. Tai tas pats murmėjimas ir giedojimas, girdėtas tiek 
daug kartų - malda už mirusiuosius, Kadišas. Ahasveras 
jau kalbėjo už jį Kadišą. 

- Aš dar nemiriau, seni, - tarė jis sau per petį. - Dar 
toli gražu ne. Liaukis meldęsis... 

Kažkas atsakė. Bucheris. 

- Jis nesimeldžia, - tarė. 

Nr. 509 daugiau nebegirdėjo. Staiga pajuto, kaip 
jį užplūdo kažkoks jausmas. Per savo gyvenimą patyrė 
daug baimių, žinojo pilką, moliuskišką begalinės nelaisvės 
baimę, žinojo aštrią, draskančią baimę prieš pat kanki- 
nimus, žinojo gilų, šmėkščiojantį nuogąstį dėl savo paties 
nevilties... patyrė visas tas baimes ir jas įveikė, pažinojo 
jas, bet žinojo dar ir esant kitą, paskutiniąją, ir žinojo, kad 
tai ji: baimių baimė, didžioji mirties baimė. Jau keleri metai 
nebuvo jos patyręs ir tikėjosi, kad ji niekada nebegrįš, jis 
nebegali jos daugiau jausti, ją bus iščiulpęs vargas, nuo- 
latinė mirties artuma ir visiškas abejingumas. Net ir tada, 
kai ėjo su Bucheriu į raštinę, jos nejautė... o dabar 
juto jos Iedinius lašus smelkiantis į kūno slankstelius, ir 
žinojo, kad taip yra todėl, kad vėl buvo atsiradusi 
viltis, jautė tą baimę, ir toji baimė buvo ledas ir 
tuštuma, irimas ir begarsis riksmas. Įsirėmė rankomis į 
žemę ir įsispoksojo sau priešais. Tai jau nebebuvo dan- 
gus, šis čiulpiantis, mirtinas siaubas virš jo! O kur 
gyvybė po juo? Kur saldusis augimo garsas? Kur pum- 
purai? Kur aidas, švelnus vilties aidas? Mirgėdama ir 
gesdama graudžioje agonijoje, žarnose šnypštė paskutinė 
kibirkštis, o pasaulis, griūdamas ir pašiurpęs, sustingo it 
švininis. 

Murmėjimas. Kur dingo murmėjimas? Neliko net 
murmėjimo. Labai iš lėto nr. 509 kilstelėjo ranką. Sudvejojo, 
prieš atgniauždamas saują, tarsi joje būtų buvęs deiman- 


186 


tas, galintis virsti anglimi. Ištiesė pirštus ir šiek tiek luktelėjo, 
prieš pažvelgdamas į dvi blyškias linijas, ribojančias jo 
likimą. 

Trisdešimt penkios minutės. Trisdešimt penkios! 
Penkiom minutėm daugiau už tas trisdešimt, kurių tikėjosi. 
Penkiom daugiau; penkios siaubingai brangios ir svarbios 
minutės. Bet galimas daiktas, kad pranešti Politiniam skyriui 
truko penkiomis minutėmis ilgiau... arba Handkė pasiliko 
sau daugiau laiko. 

Septyniomis minutėmis daugiau. Nr. 509 tylutėliai 
sėdėjo. Alsavo ir vėl jautė, kad alsuoja. Vis dar nieko 
negirdėti. Nei žingsnių, nei Žvangėjimo, nei šūksnių. 
Dangus vėl nusileido ir atsitraukė. Jis jau nebebuvo vien 
juodas slėgtuvas ar kapų rūsio skliautas. Pro jį skverbėsi 
vėjas. 

Dvidešimt minučių. Trisdešimt. Kažkas už jo atsi- 
duso. Dangus pašviesėjo. Atitolo. Vėl aidas, tolimiausias 
širdies dūžis, plonas pulso tvinksėjimas, ir dar. daugiau: 
aido aidas, rankos, vėl tapusios rankomis, kibirkštis, kuri 
neužgeso... vėl ruseno. Be to - stipriau nei pirma. Trupu- 
čiuką stipriau. Kruopelytę, kurią pridėjo baimė. Kairė ranka 
bejėgiškai išmetė laikrodį“ 

- Gal... - sukuždėjo Lėbentalis už nr. 509 ir nutilo, 
išsigandęs ir prisiminęs prietarus. 

Laikas staiga neteko reikšmės, Jis išnyko. Išsiliejo 
į visas puses. Laiko vanduo kažin kur nutekantis, kalva 
žemyn. Nebuvo netikėta; kai“ Bėrgeris pakėlė laikrodį ir 
tarė: | 

- Valanda ir dešimt minučių. Šiandien jau nieko 
nebus. Gal ir niekada nebebus, nr. 509. Gal jis persi- 
galvojo. 

- Taip, - pritarė Rozenas. 

Nr. 509 apsigrįžo: 

- Leo, ar šįvakar neateis merginos? 

Lėbentalis įsispitrijo į jį: | 

- Tu dabar galvoji apie tokius dalykus? 

p Taip. 


187 


O apie ką gi daugiau, mintijo nr. 509. Galvoju 
apie viską, kas atitraukia mane nuo šitos baimės, nuo 
kurios kaulai tampa minkšti it vaškas. 

- Mes turime pinigų, - tarė jis. - Handkei aš pa- 
siūliau tik dvidešimt markių. 

- Tu jam pasiūlei tik dvidešimt markių? - netikėda- 
mas savo ausimis, paklausė Lėbentalis. 

- Taip. Dvidešimt ar keturiasdešimt, neturėjo reikš- 
mės. Jei norės, atims jas, ir viskas baigta, koks skirtumas 
- dvidešimt ar keturiasdešimt. 

- O jeigu jis grįš rytoj? 

- Jei grįš, gaus dvidešimt markių. O jei jis apie 
mane pranešė, ateis SS. Tada man apskritai nereikės 
pinigų. 

- Jis apie tave nepranešė, - tarė Rozenas. - Tikrai 
ne. Paims pinigus. 

Lėbentalis susitvardė. 

- Pasilaikyk savo pinigus, - pareiškė jis. - Šį 
vakarą man užteks, - jis išvydo nr. 509 mostą: - Man jų 
nereikia, - tarė jis karštai. - Man užteks. Duok man ramybę. 

Nr. 509 pamažėle atsistojo. Sėdėdamas jautėsi. 
taip, tarsi niekada nebevalios atsikelti, tarsi jo kaulai iš 
tiesų tapo vaškiniai. Jis pasimuistė, pajudino rankas ir 
kojas. Bergeris pasekė jo pavyzdžiu. Kurj laiką jiedu tylė- 
jo. 

- Efraimai, - pagaliau prabilo nr. 509. - Ar tu tiki, 
kad mes kada nors pajėgsime atsikratyti baimės? 

- Ar buvo taip blogai? 

- Blogiau negali būti. Blogiau nei paprastai. 

- Blogiau todėl, kad tu labiau grįžai į gyvenimą, - 
tarė Bergeris. 

- Taip manai? 

- Taip. Mes visi pasikeitėme. 

- Galbūt. Tačiau ar kada nors gyvenime mes atsi- 
kratysime baimės? 

- Nežinau. Šitos - taip. Tai buvo protinga baimė. 
Pagrįsta. Kitos, nuolatinės, konclagerio baimės - nežinau. 

ę 

Be to, dabar tai nesvarbu. Kol kas turime galvoti tik apie 
rytdieną. Apie rytdieną ir Handkę. | | 

- Kaip tik apie tai aš ir nenoriu galvoti, - atsakė nr. 
509. | | 

Bergeris ėjo į krematoriumą. Greta jo žihgsniavo 
šešių Žmonių grupė. Vieną iš jų Bergeris pažinojo. Tai 
buvo advokatas, pavarde Mosė. 1932 metais jis, kaip 
antrasis kaltintojas, dalyvavo teisiant už nužudymą „du 
nacius. Nacius išteisino, Oo jiems užgrobus valdžią, Mosė 
iš karto atsidūrė koncentracijos lageryje. Bergeris jo 
nematė nuo to laiko, kai pateko į Mažąjį lagerį. Jis atpažino. 
Mosę, nes šis nešiojo akinius tik su vienu stiklu. Antrojo 
Mosei ir nereikėjo; jis turėjo tik vieną akį. Kitą jam išdegino 
cigarete 1933-aisiais, kaip atpildą už tą teismą. 

Mosė ėjo iš šono. | 

- Kur? - paklausė jo Bergeris, nejudindamas lūpų. 

- Į krematoriumą. Dirbti. 

Grupė nudrožė pro šalį. Dabar Bergeris išvydo, 
kad pažįsta dar vieną iš tų žmonių - Brėdę, socialdemokratų 
partijos sekretorių. Jam krito į akis, kad visi šeši - politiniai 
kaliniai. Paskui juos žingsniavo kapas su žaliu kriminalinio 
nusikaltėlio trikampiu. Jis švilpiniavo sau po nosimi kaž- 
kokią melodiją. Bergeris prisiminė, jog tai šlageris iš senos 
operetės. Atmintyje savaime suskambo ir žodžiai: “Sudie, 
maža skambučio fėja, gyvuok, kol susitiksim vėlei". 

Bergeris žvelgė grupei pavymui. Skambučio fėja, 
pagalvojo suglumęs. Tikriausiai kalbama apie telefonininkę. 
Kodėl staiga jam lenda į galvą tokie niekai? Kodėl jis 
atsimena šitą nuvalkiotą melodiją ir netgi paikus žodžius? 
Juk seniai pamiršo tiek daug svarbesnių dalykų. 

Jis pamažu pėdino ir kvėpavo gaiviu ryto oru. 
Šitas kelias per darbo lagerį jam visada atrodė tarsi kelias 
per parką. Dar penkios minutės iki mūro sienos, juosian- 
čios krematoriumą. Penkios minutės vėjo ir ankstyvo meto. 

Matė, kaip grupė su Mose ir Brėde dingsta už 
vartų. Atrodė keista, kad dirbti krematoriume paskirti nauji 
žmonės. Krematoriumo komandą sudarydavo ypatinga 
kartu gyvenančių kalinių grupė. Juos maitindavo geriau 
nei kitus, O ir šiaip jie turėdavo šiokių tokių privilegijų. Už 
tai po kelių mėnesių juos paprastai keisdavo kitais ir siųs- 
davo nunuodyti dujomis. Tačiau dabartinė komanda dirbo 
vos du mėnesius, o iš pašalies retai ką atsiųsdavo. Bergeris 
buvo beveik vienintelis. Iš pradžių jį atsiuntė į pagalbą tik 
kelioms dienoms, bet paskui, kai mirė jo pirmtakas, paliko 
dirbti. Jo geriau nemaitino, ir gyveno jis ne su tikrąja 
degintojų komanda. Todėl ir tikėjosi, kad per artimiausius 
du ar tris mėnesius jo neišsiųs kartu su kitais. Bet tai buvo 
tik viltis. 

Bergeris įžengė pro vartus ir išvydo, kad tie šeši 
vyrai stovi kieme išsirikiavę į vieną gretą. Stovėjo netoli 
kartuvių, įtaisytų kiemo viduryje. Visi stengėsi nežiūrėti į 
tuos medinius rėmus. Mosės veidas persimainė. Pro akinių 
stiklą jis baimingai spoksojo į Bergerį savo vienintele akimi. 
Brėdė panarino galvą. 

Kapas atsigręžė ir pastebėjo Bergerį: 

- Ko tau čia? 

- Mane atsiuntė į krematoriumą. Tikrinti dantų. 

- Dantų lupikas. Žiūrėk, kad tavęs čia nė kvapo 
neliktų. Kiti - ramiai! 

Šeši vyrai stovėjo kaip įmanydami ramiau. Bergeris 
praėjo pro pat juos. Girdėjo, kaip Mosė kažką kužda, bet 
nesuprato ką. O sustoti negalėjo; kapas nenuleido nuo jo 
akių. Keista, pamanė Bergeris, kad tokiai mažai komandai 
vadovauja kapas, 0 ne brigadininkas. 

Krematoriumo rūsio šone buvo didelė įkypa anga, 
vedanti į lauką. Lavonus, sukrautus rietuvėmis kieme, mes- 
davo į tą angą ir jie nučiuoždavo į rūsį. Ten juos nu- 
rengdavo, jei jie dar nebūdavo nurengti, suskirstydavo ir 
apžiūrėdavo, ar jie neturi aukso. 

Bergeris dirbo apačioje. Jis privalėjo išrašyti mirties 
liudijimus ir ištraukti lavonams auksinius dantis. Zmogus, 

dirbęs šį darbą prieš Bergerį, dantų technikas iš Cvikau, 
mirė nuo kraujo užkrėtimo. Darbus apačioje prižiūrėjo 
kapas, pavarde Dreijeris. Jis įžengė po kelių minučių. 

- Pradėsime, - tarė jis piktai ir atsisėdo prie mažo 
staliuko, ant kurio gulėjo sąrašai. 

Be Bergerio, čia dar buvo keturi vyrai iš krema- 
toriumo komandos. Jie sustojo palei angą. Pirmasis lavo- 
nas įvirto lyg milžiniškas vabalas. Keturi vyrai atitempė įį 
cementinėmis prieškambario grindimis į patalpos vidurį. 
Lavonas jau buvo sustingęs. Skubiai jį nuvilko. Nutraukė 
švarką su numeriu ir ženklu. Jo atmestą dešinę ranką 
vienas iš kalinių tol laikė nulenkęs žemyn, kol numovė 
rankovę. Tada ranką paleido ir ši grįžo į vietą tarsi palenkta 
šaka. Numauti kelnes buvo lengviau. 

Kapas užsirašė negyvėlio numerį. 

- Žiedas? - paklausė. 

- Nėra. Be žiedo. 

- Dantys? | 

Jis pašvietė kišeniniu žibintuvėliu į pusiau pražiotą 
burną, nuo kurios driekėsi sukepusi plonytė kraujo srovelė. 

- Auksinė plomba dešinėje, - atsakė Bergeris. 

- Gerai. Trauk. 

Bergeris su replėmis atsiklaupė prie galvos, kurią 
laikė vienas kalinys. Kiti jau nurenginėjo antrąjį lavoną, 
šūktelėjo numerį ir numetė drabužius į šoną, ant pirmojo 
negyvėlio drabužių. Traškėdami kaip sausos malkos, anga 
dabar čiuožė vis daugiau ir daugiau lavonų. Jie virto vienas 
ant kito ir įsikirsdavo kits į kitą. Vienas atslinko kojomis 
pirmyn ir liko stovėti. Atsirėmė į angą, kreivai perkreipęs 
burną. Rankos pusiau sugniaužtos į kumštį, o pro atlapotus 
marškinius kyšojo ant grandinėlės kabantis medalionas. 
Taip ir stovėjo valandžiukę. Per jį bildėdami virto kiti lavonai. 
Tarp jų ir moters pusilgiais plaukais. Tikriausiai iš pa- 
sikeitimo lagerio. Iš pradžių pasirodė jos galva, o plaukai 
užkrito ant veido. Pagaliau, tarsi pavargęs nuo tokios 
milžiniškos mirties naštos, prislėgusios jo pečius, stovintis 
negyvėlis iš lėto pasviro į šoną ir griuvo. Moteris užvirto 

ant jo. Dreijeris tai pamatė, nusiviepė ir apsilaižė viršutinę 
lūpą, aht kurios kilo didžiulis spuogas. 

Per tą laiką Bergeris išlupo dantį. Padėjo jį į vieną 
iš dviejų dėžių. Antroji dėžė buvo skirta žiedams. Dreijeris 
užregistravo plombą. 

- Dėmesio! - staiga suriko vienas kalinys. 

Penki vyrai išsitempė. Įėjo SS šarfiureris Šultė. 

- Tęskite. 

Šultė raitomis apžergė vieną kėdę, stovėjusią prie 
staliuko su sąrašais. Pažiūrėjo į lavonų krūvą. 

- Juk lauke mėto aštuoniese, - tarė jis. - Gerokai 
per daug. Kvieskite keturis žemyn; tegu padeda čia. Ei 
tu... - jis parodė į vieną iš kalinių. 

Vienam lavonui nuo piršto Bergeris nutraukė vestu- 
vinį žiedą. Paprastai tai būdavo nesunku; kalinių pirštai 
ploni. Žiedą įdėjo į antrąją dėžę, ir Dreijeris jį užregistravo. 
Dantų lavonas neturėjo. Sultė žiovavo. 

Taisyklės reikalavo lavonus skrosti, nustatyti mirties 
priežastį ir ją įrašyti į aktus; tačiau niekas nekvaršino sau 
dėl to galvos. Lagerio gydytojas pasirodydavo retai, jis 
niekada neapžiūrėdavo numirėlių, o mirties priežastis visa- 
da nurodydavo tas pačias. Ir Vesthofas mirė neva nuo 
širdies nepakankamumo. 

Užregistruotus nuogus kūnus guldė prie keltuvo. 
Viršuje, deginimo patalpoje, keltuvą traukdavo kiekvieną 
kartą, kai krosnims reikėdavo pakurų. 

Vyriškis, kuris buvo išėjęs, grįžo su keturiais žmo- 
nėmis. Visi keturi iš tos grupės, kurią matė nr. 509. Tarp 
jų ir Mosė su Brėde. 

- Marš tenai! - liepė Šultė. - Padėsite nurengti ir 
žymėti daiktus! Lagerio drabužius į vieną krūvą, civilius 
daiktus - į kitą, batus atskirai. Pirmyn. 

Šultė buvo jaunas, trisdešimt dvejų metų vyras, 
šviesiaplaukis, pilkų akių ir giedro, taisyklingo veido. Dar 
prieš užgrobiant valdžią jis priklausė hitlerjugendui ir buvo 
išauklėtas jo dvasia. Jam įkalė į galvą, kad esama aukštes- 
nės arba žemesnės rasės žmonių, ir jis tuo tvirtai tikėjo. 

Jis išmanė rasių teorijas ir partijos dogmas, tai buvo jo 
Biblija. Šultė buvo geras sūnus, tačiau būtų įskundęs 
savo tikrą tėvą, jei šis būtų pasisakęs prieš partiją. Partija “ 
jam buvo neklystanti; nieko kita jis nežinojo. Lagerio 
gyventojai buvo partijos ir valstybės priešai, todėl jiems 
negaliojo užuojautos arba žmoniškumo sąvokos. Jie reiškė 
mažiau nei gyvuliai. Kai juos žudė, Šultei atrodė, jog 
naikinami kenksmingi vabzdžiai. Šultės sąžinė buvo visiškai 
rami. Jis gerai miegojo, ir vienintelis dalykas, dėl ko ap- 
gailestavo - tai, kad negalėjo kautis fronte. Lageris pranešė, 
jog jis turi širdies ydą. Sultė buvo patikimas draugas, 
mėgo muziką ir poeziją, o kankinimus laikė būtina prie- 
mone išgauti iš suimtųjų informaciją, nes visi partijos priešai 
meluoja. Per savo gyvenimą jis pagal įsakymą nužudė 
šešis Žmones, bet niekada nesusimąstė apie tai - du iš jų 
nužudė lėtai, norėdamas sužinoti bendrininkus. Šultė buvo 
įsimylėjęs Žemės teismo patarėjo dukterį ir rašydavo jai 
švelnius, kiek romantiškus laiškus. Laisvalaikiu Šultė mielai 
dainuodavo. Turėjo žavų tenorą. 


**++ 


Paskutiniai nuogi lavonai buvo sukrauti prie kel- 
tuvo. Juos nešiojo Mosė su Brėde. Mosės veidas atsileido. 
Jis nusišypsojo Bergeriui. Baimė, kurią jautė lauke, pasiro- 
dė be pagrindo. Mosė manė, kad jo laukia kartuvės. O 
dabar jis dirbo, taip jiems ir sakė. Tvarka. Jis išgelbė- 
tas. Mosė dirbo paskubomis, kad parodytų savo gerą 
valią. 

Atsivėrė durys ir įžengė Vėberis. 

- Dėmesio! 

Visi kaliniai išsitempė. Apsiavęs blizgančiais ele- 
gantiškais auliniais, Vėberis priėjo prie stalo. Jis mėgo 
gerus aulinius batus;. jie buvo bene vienintelė jo aistra. 
Vėberis atsargiai nukratė cigaretę, kurią prisidegė, kad 
nejaustų lavonų smarvės. 

- Baigta? - paklausė Šultės. 

- Taip, šturmfiureri. Ką tik. Viskas surinkta ir užre- 
gistruota. 

Vėberis žvilgtelėjo į dėžes su auksu. Paėmė me- 
dalioną, nešiotą to negyvėlio, kuris stovėjo. 

- Kas čia? | 

- Šventasis Kristoforas, šturmfiureri, - uoliai pa- 
aiškino Šultė. - Medalionas, nešantis laimę. 

Vėberis nusiviepė. Šultė nė nepastebėjo, pasakęs 
sąmojį. 

- Puiku, - tarė Vėberis ir padėjo medalioną į vietą. 
- Kur tie keturi iš viršaus? | 

Keturi Žmonės žengtelėjo į priekį. Vėl atsivėrė durys 
ir jėjo SS šarfiureris Giunteris Steinbreneris su tais dviem, 
kurie buvo likę viršuje. 

- Stokite prie tų keturių, - paliepė Vėberis. - Kiti - 
lauk! Į viršų! 

Krematoriumo komandos kaliniai tučtuojau dingo. 
Bergeris nusekė jiems įkandin. Vėberis apžiūrėjo šešis 
likusius. 

- Ne ten, - tarė jis. - Stokite tenai, po kabliais. 

Ant skersinės kambario sienos, priešais angą, bu- 
vo pritaisyti keturi tvirti kabliai. Pritaisyti maždaug puse 
metro aukščiau nei po jais stovinčių kalinių galvos. Kampe, 
dešinėje pusėje, stovėjo trikojė taburetė; šalimais, dėžėje, 
gulėjo į trumpas kilpas sumegztos virvės, kurių galai buvo 
pririšti prie kablių. 

Kairiuoju auliniu Vėberis taip spyrė į taburetę, kad 
ši atsirito prie pirmojo kalinio. 

- Lipk! 

Zmogus sudrebėjo ir atsistojo ant taburetės. Vė- 
beris dirstelėjo į dėžę su virvagaliais. 

- Na, Giunteri, - tarė tada Šteinbreneriui. - Prasi- 
deda puikumėlis. Parodyk, ką sugebi. 

Bergeris vaidino, kad padeda krauti lavonus ant 
neštuvų. Šiaip jo niekada neimdavo šitam darbui; jam jis 
buvo per silpnas. Bet kai išvytieji kaliniai pakilo į viršų, 

brigadininkas aprėkė juos, kad griebtųsi darbo; papras- 
čiausia buvo apsimesti, kad klausai įsakymo. 

Vienas iš lavonų, gulinčių ant neštuvų, buvo mo- 
teris palaidais plaukais; kitas - vyriškis, atrodantis taip, 
tarsi būtų buvęs iš purvino vaško. Bergeris kilstelėjo moterį 
už pečių ir sugrūdo jai už nugaros plaukus, kad, kišant į 
krosnį, jie nuo karščio neužsiliepsnotų, nesiplaikstytų ir 
neapdegintų jam ir kitiems rankų. Keista, kad plaukai 
nenukirpti; anksčiau tai darydavo nuolat, o plaukus rink- 
davo. Tikriausiai dabar neapsimokėjo; lageryje liko nedaug. 
moterų. 

- Baigta, - tarė jis kitiems. 

Jie atidarė krosnies dureles. Tvokstelėjo karštis. 
Vienu stumtelėjimu jie įkišo plokščius geležinius neštuvus 
į ugnį. 

- Uždaryt duris! - suriko kažkas. - Daryt duris! 

Du kaliniai užtrenkė sunkias duris, bet viena jų 
pusė vėl atšoko; Bergeris spėjo išvysti, kaip moteris kils- 
telėjo, tarsi būtų pabudusi. Liepsnojantys plaukai akimirką 
supo jos galvą lyg pašėlusi baltai gelsva aureolė, tada 
durys, prie kurių krašto buvo prilipusi siaura kaulo atplaiša, 
užsitrenkė antrą kartą, šįsyk galutinai. 

- Kas tai? - nusigandęs paklausė vienas kalinys. 
Lig šiol jis tik nurenginėjo lavonus. - Ar ji dar buvo gyva? 

- Ne. Tai karštis, - sušvokštė Bergeris. Nuo karščio 
gūsio jam džiūvo gerklė. Net akys, regis, išdegė. - Jie 
visada juda. | 

- Kartais jie šoka valsą, - tarė pro šalį einantis 
drūtas vyras iš komandos. - O ką jūs čia veikiate, rūsio 
šmėklos? 

- Mus atsiuntė į viršų. 

Vyras nusikvatojo. 

- Ko? Kad taip pat atsidurtumėte krosnyje? 

- Apačioje nauji žmonės, - paaiškino Bergeris. 

Vyras liovėsi kvatotis. | 

- Ką? Nauji? Kodėl? 

- Nežinau. Šeši naujokai. 

Vyras -įsistebeilijo į Bergerį. Tamsiame veide jo 
akys švietė labai baltai. 

- Negali būti! Juk mes čia tik du mėnesiai. Jie dar 
negali mūsų keisti. Neturi teisės! Nejaugi tai tikrai teisy- 
bė? 

- Taip. Jie patys sakė. 

- Sužinok! Ar negali sužinoti tiksliai? 

- Pamėginsiu, - tarė Bergeris. - Gal turi gabalėlį 
duonos? Ar šiaip ko valgoma? Aš tau atnešiu žinių. 

Vyras išsitraukė iš kišenės gabalėlį duonos ir per- 
laužė jį į dvi dalis. Mažesniąją atidavė Bergeriui. 

- Imk. Bet iššniukštinėk. Mes turime žinoti! 

- Taip. . 

Bergeris Žengtelėjo atgal. Kažkas už nugaros pa- 
plekšnojo jam per petį. Tai buvo žaliasis kapas, kuris 
atvedė į krematoriumą Mosę, Brėdę ir keturis kitus. 

- Ar tu lupi dantis? 

- Taip. 

- Ten, apačioje, dar reikia ištraukti vieną dantį. 
Nusileisk žemyn. 

Kapas buvo labai išblyškęs. Jis prakaitavo ir at- 
sirėmė į sieną. Bergeris dirstelėjo į vyrą, kuris davė jam 
duonos, ir mirktelėjo jam akį. Vyras nusekė paskui jį prie 
durų. 

- Jau aišku, - tarė Bergeris. - Tai ne pamaina. Jie 
negyvi. Man reikia žemyn. 

- Tikrai? 

- Taip. Kitaip man nereikėtų lipti į rūsį. 

- Ačiū Dievui, - vyras atsikvėpė: - Atiduok man 
duoną, - tarė tada. 

- Ne. - Bergeris susibruko ranką kišenėn ir tvirtai 
sugniaužė žiauberę. 

- Avigalvi! Aš tau už tai duosiu didesnįjjį gabalą. 
Naujiena šito verta. 

Jiedu apsikeitė, ir Bergeris grįžo į rūsį. Šteinbre- 
nerio ir Vėberio čia jau nebebuvo. Likę tik Šultė su Dreijeriu. 
Ant keturių sienos kablių kabėjo keturi žmonės. Vienas iš 

jų - Mosė. Pakartas su savo akiniais. Brėdė ir paskutinysis 
iš to šešeto jau gulėjo ant grindų. 

- Sutvarkyk tą, - abejingai prabilo Šultė. - Ant 
priekinio danties auksinė karūnėlė. | 

Bergeris pabandė nukelti lavoną. Nepajėgė. Įsten- 
gė tik padedamas Dreijerio. Zmogus nudribo ant žemės 
tarsi lėlė, prikimšta pjuvenų. 

- Ar taip? - paklausė Šultė. 

- Taip. 

Negyvėlio iltinis dantis buvo auksinis. Bergeris įj 
ištraukė ir padėjo į dėžę. Dreijeris užregistravo. 

“ - Ar kas nors iš kitų dar ką nors turi? - pasidomėjo 
Šultė. | 

Bergeris apžiūrėjo abu ant žemės gulinčius la- 
vonus. Kapas švietė kišeniniu žibintuvėliu. 

- Šitie nieko. Tik cemento ir sidabro amalgamos 
plombos. 

- To mums nereikia. O kaip tie, kurie dar 
kabo? 

Bergeris veltui mėgino kilstelėti Mosę. 

- Nesivargink, - nekantriai pareiškė Šultė. - Geriau 
matyti, kai jie kabo. 

Plačiai išžiotoje bumoje Bergeris nustūmė išpurtusį 
liežuvį. Viena patinusi akis po akinių stiklu atsidūrė tiesiai 
prieš jį. Pro storą linzę akis atrodė dar didesnė ir iškreipta. 
Vokas virš kitos tuščios akiduobės buvo pusiau pramerk- 
tas. Skystis ištekėjęs. Nuo jo drėgnas skruostas. Kapas 
stovėjo šalia Bergerio, Šultė - tuoj pat už jo. Bergeris juto, 
kaip Šultė alsuoja jam į sprandą. Jis kvepėjo pipirmėčių 
tabletėmis. 

- Nieko, - tarė Šultė. - Kitą. 

Kitą apžiūrėti buvo lengva; jis neturėjo priekinių 
dantų. Išmušti. Dvi sidabro amalgamos plombos, bevertės, 
dešinėje pusėje. Šultė vėl alsavo Bergeriui į sprandą. 
Alsavimas uolaus nacio, nekaltai vykdančio savo pareiga, 
pasišventusio rasti auksines plombas, abejingo ką tik 
nužudytos burnos skundui. Staiga Bergeriui pasirodė, kad 

jis nebeištvers šito geliančio vaikiško alsavimo. Lyg lizde 
ieškotų paukščio kiaušinių, pamanė Bergeris. 

- Gerai, nieko, tai nieko, - nusivylęs pratarė 
Šultė. 

Jis paėmė vieną iš sąrašų, dėžę su auksu ir parodė 
į šešis lavonus. 

- Liepkite juos iš čia išgabenti ir nepriekaištingai 
iššveisti patalpą. 

Šultė išėjo, jaunas ir tiesus. Bergeris ėmė rengti 
Brėdę. Tai buvo paprasta. Galėjo susidoroti vienas. Šitie 
lavonai dar nespėjo sustingti. Brėdė dėvėjo tinklinius marš- 
kinius ir civilio kelnes, nešiojamas prie odinės striu- 
kės. Dreijeris prisidegė cigaretę. Žinojo, kad Šultė nebe- 
grįš. 

- Jis pamiršo akinius, - tarė Bergeris. 

- Ką? 

Bergeris parodė į Mosę. Dreijeris priėjo artyn. Ber- 
geris nuėmė akinius nuo negyvo veido. Šteinbreneris 
šmaikštavo, kardamas Mosę su akiniais. 

- Viena linzė dar sveika, - tarė kapas. - Bet kam gi 
reikalinga viena linzė. Nebent kaip uždegamasis lęšis 
vaikams. 

- Akinių rėmeliai geri. 

Dreijeris dar labiau pasilenkė. 

- Nikelis, - pareiškė jis niekinamai. - Pigus nike- 
lis. 

- Ne, - paprieštaravo Bergeris. - Baltasis auksas. 

- Ką? 

- Baltasis auksas. 

Kapas paėmė akinius. 

- Baltasis auksas? Tikrai? 

- Tikrių tikriausiai. Rėmai purvini. Nuplovęs juos 
su muilu, pamatysite pats. 

Dreijeris pasvėrė akinius saujoje. 

- Tada jie turi vertę. 

- Taip. 

- Reikia užrašyti. 

- Sąrašų nebėra, - tarė Bergeris ir žvilgtelėjo į 
kapą. - Šarfiureris Šultė juos išsinešė. 

- Nieko baisaus. Aš jį pasivysiu. 

- Taip, - atsiliepė Bergeris, tebežiūrėdamas į Drei- 
jerį. - Šarfiureris Šultė neatkreipė dėmesio į akinius. Arba 
palaikė juos beverčiais. O gal jie ir yra beverčiai. Galiu ir 
klysti; gal čia tikrai nikelis. 

Dreijeris pakėlė akis. 

- Galėjome juos išmesti, - kalbėjo Bergeris. - Prie 
to nereikalingo šlamšto. Sulūžę nikelio akiniai. 

Dreijeris padėjo rėmelius ant stalo. 

- Iš pradžių susitvarkyk čia. 

-- Vienas nepajėgsiu. Šitie žmonės per sunkūs. 

- Tai atsivesk dar tris vyrus iš viršaus. 

Bergeris išėjo ir grįžo su trim kaliniais. Jie ištraukė 
Mosę iš kilpos. Kai kilpa apie kaklą atsipalaidavo, iš plaučių 
šnypšdamas išsiveržė susikaupęs oras. Kabliai ant sienos 
buvo pritvirtinti tokiame aukštyje, kad pakartieji nesiektų 
kojomis žemės. Taip mirtis būdavo kur kas lėtesnė. Norma- 
liose kartuvėse krentant paprastai lūždavo sprandas. Tūks- 
tantmetis reichas šitai pakeitė. Šitos kartuvės buvo pritai- 
kytos tam, kad uždustum pamažu. Norėta ne tik žudyti, 
norėta žudyti lėtai ir labai skausmingai. Vienas pirmųjų 
naujosios valdžios kultūros laimėjimų buvo panaikinti gil- 
jotiną ir jos vieton vėl grąžinti kirvį. 

Dabar Mosė nuogas gulėjo ant grindų. Jo pirštų 
nagai atsilupinėję. Panagės pilnos baltų kalkių dulkių. 
Prigremžė jų nuo sienos, stigdamas oro. Tai buvo matyti ir 
ant sienos. Šitoje vietoje šimtai pakartųjų pragremžė sienoje 
duobių. Duobės ir ten, kur kabėjo kojos. | 

Bergeris padėjo Mosės drabužius ir batus į atitin- 
kamas krūvas. Dirstelėjo į Dreijerio stalą. Akinių ten nebe- 
buvo. Jų nebuvo ir krūvelėje, kurią sudarė popieriai, purvini 
laiškai ir beverčiai draiskalai, ištraukti iš mirusiųjų kiše- 
nių. 

Dreijeris kuitėsi prie stalo. Jis nepakėlė akių. 

*** 


- Kas tai? - susidomėjo Rūta Holand. 

Bucheris įsiklausė. 

- Paukštis čiulba. Tikriausiai strazdas. 

- Strazdas? 

- Taip. Taip anksti pavasarį nečiulba jokie kiti 
paukščiai. Tai strazdas. Atsimenu iš anksčiau. 

Jiedu tupėjo abipus dvigubos spygliuotos vielos, 
skiriančios moterų barakus nuo Mažojo lagerio. Tai niekam 
nekrito į akis; Mažasis lageris buvo taip perpildytas, kad 
visur aplinkui gulinėjo ir sėdinėjo žmonės. Beto, sargybiniai 
paliko savo bokštelius, nes baigėsi jų laikas. Nelaukė, kol 
juos pakeis. Dabar Mažajame lageryje kartais dėdavosi 
tokie dalykai. Tai buvo draudžiama, tačiau drausmė jau 
seniai buvo pašlijusi. 

Saulė jau žemai. Jos atšvaitai raudonavo apačioje 
esančio miesto languose. Visa gatvė, kuri liko nesugriauta, 
žioravo taip, tarsi namuose būtų liepsnojęs gaisras. Upėje 
atsispindėjo neramus dangus. 

- Kur jis čiulba? 

- Anoje pusėje. Ten, kur auga medžiai. 

Rūta Holand žvelgė pro spygliuotą vielą į tai, kas 
buvo už jos: į pievą, arimus, į keletą medžių, į valstiečio 
trobą šiaudų stogu ir į toliau ant kalvos stovintį baltą žemą 
namą su sodu. / 

Bucheris žiūrėjo į ją. Saulė kiek sušvelnino jos 
iškankintą veidą. Jis ištraukė iš kišenės duonos plutą. 

- Imk, Rūta... Bergeris davė, kad paduočiau tau. 
Gavo šiandien. Specialiai mums. 

Bucheris vykusiai permetė plutą per spygliuotą 
vielą. Rūtos veidas virptelėjo. Pluta gulėjo šalia jos. Jinai 
šiek tiek patylėjo. 

- Juk ji tavo, - vargais negalais pratarė. 

- Ne. Aš jau valgiau. 

Ji nurijo. 

- Tu tik taip kalbi... 

Bucheris išvydo, kaip Rūtos pirštai skubiai sugniau- 
žė plutą. 

- Valgyk lėtai, - tarė jis. - Bus daugiau naudos. 

Rūta linktelėjo ir ėmė kramtyti. 

- Turiu valgyti pamažu. Man vėl iškrito dantis. Jie 
paprasčiausiai iškrenta. Neskauda. Dabar jau šeši. 

- Jeigu neskauda, tai nieko baisaus. Mes čia turė- 
jome vieną tokį, kuriam supūliavo visas žandikaulis. Dejavo, 
kol pasimirė. 

- Greitai liksiu visai be dantų. 

- Įsistatysi dirbtinius. Ir Lėbentalis nešioja protezą. 

- Nenoriu protezo. 

- O kodėl ne? Daug žmonių juos nešioja. Tai tikrai 
nieko baisaus, Rūta. 

- Jie nepadarys man protezo. 

- Čia ne. Bet paskui galėsi užsisakyti. Esama 
nuostabių protezų. Daug geresnių nei Lėbentalio. Jo senas. 
Nešioja jį jau dvidešimt metų. Lėbentalis sako, kad dabar 
esama naujų, kurių apskritai nejauti. Jie gerai laikosi ir 
atrodo gražiau už tikrus dantis. 

Rūta suvalgė savąją duonos dalį. Nukreipė savo 
blausias akis į Bucherį: 

- Jozefai... ar tu iš tiesų tiki, kad mes kada nors iš 
čia ištrūksime? 

- Tikrai! Tikrai tikrai! Ir nr. 509 tuo tiki. Dabar mes 
visi tuo tikime. 

- O kas tada? 

- Tada... - Bucheris apie tai dar nesusimąstė. - 
Tada mes būsime laisvi, - pareiškė jis, negalėdamas šito 
iki galo įsivaizduoti. 

- Mums vėl reikės slapstytis. O jie vėl mus medžios. 
Taip, kaip medžiojo anksčiau. 

- Nebemedžios. 

Ji ilgai nenuleido nuo jo akių: 

- Ir tu tuo tiki? 

- Taip. 

Rūta papurtė galvą: 

- Kurį laiką jie gal ir duos mums ramybę. Bet 
paskui vėl ims medžioti. Jie kitaip negali... 

Vėl sučiulbo strazdas. Čiulbėjo aiškiai, labai saldžiai 
ir nepakenčiamai. 

- Nebemedžios, - kalbėjo Bucheris. - Ir mes būsime 
kartu. Išeisime iš lagerio. Vielinę tvorą išardys. Eisime tuo 
keliu. Niekas į mus nešaudys. Niekas negins atgal. Trauk- 
sime per laukus, į namą, į antai tą baltą namą, o tada 
atsisėsime ant kėdžių. 

- Kėdžių... 

- Taip. Ant tikrų kėdžių. Ten bus stalas, ir porceliano 
lėkštės, ir židinys. 

- Ir žmonės, kurie mus išvarys. 

- Neišvarys. Ten stovės lova su antklodėmis ir 
švariomis paklodėmis. Bus duonos, pieno ir mėsos. 

Bucheris išvydo, kaip persikreipė jos veidas. 

- Tu privalai tuo tikėti, Rūta, - bejėgiškai pratarė 
jis.. 

Rūta be ašarų verkė. Verksmas tebuvo jos akyse. 
Akys apniuko ir neryškiai suraibuliavo. 

„- Taip sunku patikėti, Jozefai. r 

- Privalai tikėti, - pakartojo jis. - Levinskis atnešė 
naujų žinių. Amerikiečiai ir anglai pasistūmėjo gerokai 
šiapus Reino. Jie artinasi. Išvaduos mus. Netrukus. 

Staiga vakaro šviesa pasikeitė. Saulė pasiekė kalno 
kraštą. Miestas nugrimzdo į melsvas sutemas. Langai 
užgeso. Upė nurimo. Viskas nurimo. Nutilo net ir strazdas. 
Tik dangų nutvieskė pašvaistė. Debesys virto perlamut- 
riniais laivais, platūs spindulių pluoštai tvoskė į juos tarsi 
šviesos gūsiai, ir debesys plaukė pro raudonus vakaro 
vartus. Paskutinė žara užliejo baltąjį namą ant kalvos, o 
kol geso likusioji žemės dalis, žara tebežioravo ir todėl 
atrodė arčiau ir toliau nei kada nors anksčiau. 

Paukštį jiedu išvydo tik tada, kai šis atsidūrė prie 
“pat jų. Matė mažą juodą kamuoliuką su sparnais. Regėjo 
jį didingo dangaus fone, paukštis kilo į viršų, o paskui 
ūmai puolė žemyn, jiedu žiūrėjo į jį ir norėjo ką nors 

padaryti, tačiau nieko nedarė; akimirką, prieš pat nusi- 
leidžiant paukščiui ant Žemės, pasirodė visas siluetas, 
mažytė galvutė su geltonu snapu, ištiesti sparnai ir apvali 
krūtinė, pilna giesmelių, tada vos trakštelėjo ir sukibirkš- 
čiavo užtvara, kuria tekėjo elektra, kibirkštis prieš saulėlydį 
atrodė labai menka, neryški ir mirtina, ir neliko nieko dau- 
giau, tik suanglėję likučiai su kojele, nukarusia nuo apatinio 
laido, ir sparno skiaute, liečiančia Žemę ir prišaukusia 
mirtį. 

- Tai strazdas, Jozefai... 

Rūtos Holand akyse Bucheris išvydo siaubą. 

- Ne, Rūta, - skubiai tarė jis. - Ten kitas paukštis. 
Ne strazdas. O jei ir strazdas, tai ne tas, kuris čiulbėjo... 
tikrai ne, Rūta... ne mūsų... 


- Turbūt manai, kad aš tave užmiršau, ar ne? - 
paklausė Handkė. 

- Ne. 

- Vakar buvo per vėlu. Bet mes dar turime laiko. 
Ganėtinai laiko pranešti apie tave. Rytoj, pavyzdžiui, visą 
dieną. 

Jis stovėjo prieš nr. 509. 

- Tu, milijonieriau! Šveicarijos milijonieriau! Jie tau 
iš inkstų išmuš tavo pinigėlius, franką po franko. 

- Nereikia išmušinėti pinigų, - tarė nr. 509. - Juos 
galima gauti paprastesniu būdu. Pasirašysiu raštelį, ir pini- 
gai nebe mano, - nr. 509 ryžtingai pasižiūrėjo į Handkę: - 
Du su puse tūkstančio frankų. Dideli pinigai. 

- Penki tūkstančiai, - atrėžė Handkė. - Gestapui. 
Gal manai, kad jie dalysis? 

- Ne. Penki tūkstančiai gestapui, - pritarė nr. 509. 

- O tau - ožys, kryžius, karceris, Broieris su savo 
metodais, O paskui kartuvės. . 
- Dar nežinia. 
Handkė nusikvatojo: 

- O kas gi daugiau? Gal pagyrimo raštas? Už 
draudžiamus pinigus? 

- Taip pat ne. 

Nr. 509 tebežiūrėjo į Handkę. Pats stebėjosi, kad 
daugiau nebebijo, nors žinojo esąs Handkės naguose; 
tačiau visus kitus jausmus ūmai nustelbė naujas: neapy- 
kanta. Tai buvo ne nyki, akla, skurdi lagerio neapykanta, 
ne kasdieninė menka vargo neapykanta, kurią išbadėjęs 
padaras jaučia kitam už kokį nors pranašumą ar trūkumą 
- ne, jis jautė šaltą, aiškią, inteligentišką neapykantą ir 
jautė taip ryškiai, kad nudelbė akis, nes pamanė, jog 
Handkė turėjo ją matyti. | 

- Štai kaip? O tai kas, tu išmintingoji beždžio- 
ne? . 

Nr. 509 uodė Handkės kvapą. Ir tai buvo nauja; 
Mažojo lagerio smarvė anksčiau nustelbdavo beveik visus 
individualius kvapus. Nr. 509 taip pat suprato, jog užuodžia 
Handkę ne todėl, kad šio kvapas stipresnis už aplink 
tvyrantį puvimo tvaiką; užuodžia todėl, kad nekenčia Hand- 
kės. 

- Ar žado netekai iš baimės? 

Handkė spyrė nr. 509 į blauzdikaulį. Nr. 509 
neatšoko. 

- Nemanau, kad mane kankintų, - ramiai tarė jis ir 
vėl įsmeigė akis į Handkę. - Neapsimokėtų. Galėčiau numirti 
SS rankose. Esu labai silpnas ir beveik nieko nebe- 
ištverčiau. Šiuo metu man tai tik į naudą. Gestapas ver- 
čiau palūkės, kol pinigai atsidurs jų kišenėje. Iki tol aš 
jiems reikalingas. Mat aš vienintelis galiu tvarkyti tuos 
pinigus. Šveicarijoje gestapas neturi jokios valdžios. Kol 
jie gaus pinigus, aš saugus. O tai truks dar kurį laiką. Lig 
tol gali daug kas atsitikti. 

Handkė susimąstė. Nr. 509 prieblandoje regėjo, 
kaip mainosi jo bukas veidas. Veidą matė gerai. Atrodė, 
tarsi jam paakiuose būtų įtaisyti prožektoriai, kurie jį ap- 
šviečia. Pats veidas liko toks pat; tačiau kiekvienas bruo- 
želis tarsi padidėjo. 

- Taip, tu viską išgalvojai, ar ne? - pagaliau iškošė 
bloko seniūnas. 

- Aš nieko neišgalvojau. Taip jau yra. 

- O kaip su Vėberiu? Juk ir jis norėjo su tavimi 
pasišnekėti! Juk jis nelauks. 

- Lauks, - ramiai atkirto nr. 509. - Ponas šturmfiu- 
reris Vėberis bus priverstas laukti. Tuo pasirūpins gestapas. 
Jiems svarbiau gauti Šveicarijos frankus. 

Išsprogusios balkšvos Handkės akys, regis, ėmė 
suktis. Burna žiaumojo. 

- Labai jau išgudrėjai, - pagaliau pratarė jis. - 
Pirma vos nusišikdavai! Jūs visi paskutiniu metu mitrūs 
kaip ožiai, smirdžiai! Pakartins jums gyvenimą, palaukite! 
Visi išlėksite pro kaminą! 

Jis dūrė pirštu nr. 509 į krūtinę. 

- Kur tos dvidešimt markių? - sušnypštė tada. 

Nr. 509 ištraukė iš kišenės banknotą. Sekundę 
juto norą to nedaryti, bet tučtuojau suvokė; jog tai būtų 
buvus savižudybė. Handkė išplėšė pinigus jam iš rankos. 

- Už tai galėsi šikti dar vieną dieną, - pareiškė jis ir 
pasipūtė. - Už tai leisiu tau dar dienelę pagyventi, tu 
kirmine! Vieną dieną, iki rytojaus. 

- Vieną dieną, - pakartojo nr. 509. 


**++* 


Levinskis svarstė. 

- Nemanau, kad jis taip pasielgtų, - tarė pagaliau. 
- Kokia jam iš to nauda? 

Nr. 509 gūžtelėjo pečiais. 

- Jokios. Tik nieko nenuspėsi, jei jis gauna ko 
išgerti. Arba užeina pykčio priepuolis. 

- Reikia pašalinti jį iš kelio, - Levinskis vėl pasvarstė: 
- Šiuo momentu ne kažin ką prieš jį nuveiksime. Pavojinga. 
SS tikrina sąrašus pagal pavardes. Ką galime, slapstome 
ligoninėje. Netrukus ir jums atsiųsime porą žmonių. Juk 
sutarėme, ar ne? 

- Taip. Jei tieksite jiems maistą. 

- Savaime suprantama. Bet yra dar vienas dalykas. 
Dabar mums gresia kratos ir patikrinimai. Gal galite paslėpti 
keletą daiktų, kad jų niekas nerastų? 

- Kokio dydžio? L 

- Tokio... - Levinskis apsidairė. 

Jiedu tupėjo patamsyje už barako. Daugiau nieko 
nematyti, tik išvietės link klibikščiavo musulmonų virtinė. 

- Tokio kaip, pavyzdžiui, revolveris... 

Nr. 509 giliai įkvėpė: 

- Revolveris? 

- Taip. 

Nr. 509 kiek patylėjo. 

- Grindyse po mano lova yra skylė, - prabilo jis 
tyliai greitakalbe. - Greta nepritvirtintos lentelės. Ten galima 
paslėpti daugiau nei revolverį. Visai nesunku. Mūsų. ne- 
tikrina. 

Jis nepastebėjo, kad šneka ne kaip Žmogus, kurį 
įkalbinėja rizikuoti, o taip, tarsi jis būtų stengęsis įtikinti 
kitą. 

- Ar turi jį su savimi? - paklausė. 

- Taip. 

- Duok šen. 

Levinskis dar sykį apsidairė: 

- Žinai, ką tai reiškia? 

- Taip, taip, - nekantriai atšovė nr. 509. 

- Jį gauti buvo nelengva. Teko labai rizikuoti. 

- Taip, Levinski. Aš saugosiuosi. Tik duok jį šen. 

Levinskis įkišo ranką užantin ir įbruko ginklą nr. 
509. Ginklas pasirodė sunkesnis, nei nr. 509 tikėjosi. 

- Į ką jis suvyniotas? - pasiteiravo nr. 509. 

-Į riebaluotą skudurą. Ar skylė po tavo lova sausa? 

- Taip, - atsakė nr. 509. Tai buvo neteisybė, bet 
jis nenorėjo grąžinti ginklo. - Ar čia yra ir šovinių? - pasi- 
domėjo. 

- Taip. Nedaug; tik keletas. Be to, revolveris užtai- 
sytas. 

Nr. 509 įsikišo revolverį po marškiniais ir susisagstė 
virš jų švarką. Jautė revolverį prie pat širdies, o oda pėrbėgo 
šiurpas. | 

- Eisiu, - tarė Levinskis. - Saugok jį. Slėpk nedels- 
damas, - apie ginklą jis kalbėjo kaip apie Žmogų. - Kitą 
kartą ateidamas atsivesiu ką nors iš mūsiškių. Ar pas jus 
tikrai yra vietos? 

Jis apžvelgė patikrinimų aikštę, kur patamsyje 
gulėjo juodos tigūros. 

- Vietos yra, - atsakė nr. 509. - Jūsų Žmonėms 
pas mus visada atsiras vietos. 

- Gerai. Jei grįžtų Handkė, duok jam dar truputį 
pinigų. Ar turite kiek nors? 

“| - Šiek tiek turiu. Vienai dienai. 

- Pažiūrėsiu, gal ką nors sukrapštysime. Atiduosiu 
Lėbentaliui. Tvarka? 

- Taip. 

Levinskis dingo gretimo barako šeėlyje. Iš ten, 
sulinkęs kaip musulmonas, nuklibikščiavo išvietės link. 
Nr. 509 dar šiek tiek pasėdėjo. Nugara tvirtai atsirėmė į 
barako sieną. Dešine ranka spaudė prie kūno revolverį. 
Atsispyrė pagundai jį išsitraukti, išvynioti skudurą ir paliesti 
metalą; tik stipriai jį laikė. Čiuopė vamzdžio ir rankenos 
linijas ir čiuopė taip, tarsi iš jų būtų sklidus sunki, tamsi 
jėga. Pirmą kartą per daugelį metų spaudė prie savęs 
daiktą, kuriuo galėjo gintis. Staiga pasijuto nesąs visiškai 
bejėgis. Nebebuvo galutinai pamerktas. Suprato, jog tai 
iliuzija, jog jis niekada negalės panaudoti ginklo; tačiau 
užteko to, kad turi ginklą. To užteko, kad kažkas jame 
pasikeistų. Siauras mirties įrankis atstojo gyvybės dinamą. 
Iš jo į nr. 509 plūdo pasipriešinimas. Nr. 509 galvojo apie 
Handkę. Galvojo apie neapykantą, kurią jam jautė. Hand- 
kė gavo pinigų; tačiau jis pasirodė silpnesnis už nr. 509. 
Galvojo apie Rozeną; pajėgė jį išgelbėti. Paskui pagalvojo 
apie Vėberį. Ilgai mintijo apie jį ir apie kalėjimo lageryje 
pradžią. Jau daug metų nedarė šito. Užgniaužė savyje 
visus prisiminimus; taip pat ir apie laikus prieš lagerį. Net 

savo vardo nebenorėjo girdėti. Jis tapo nebe Žmogus ir 
nenorėjo vėl tapti žmogumi; tai būtų jį palaužę. Tapo 
numeriu, prisistatydavo ir leisdavosi šaukiamas tik numeriu. 
Sėdėjo nakčia tylėdamas, kvėpavo, gpaudė ginklą ir jautė, 
kiek daug visko pasikeitė per paskutines savaites. Staiga 
grįžo prisiminimai, ir jam regėjosi, tarsi vienu metu valgytų 
ir gertų kažką, ko negali matyti, bet kas veikia kaip stiprūs 
vaistai. 

Girdėjo, kaip keičia sargybinius. Atsargiai atsistojo. 
Keletą sekundžių svyravo, lyg išgėręs vyno. Tada pamažu 
apėjo baraką. 

Prie durų kažkas tupėjo. 

- Nr. 509! - sukuždėjo tasai kažkas. 

Tai buvo Rozenas. 

Nr. 509 krūptelėjo, tarsi nubudęs iš begalinio, 
sunkaus miego. Nudelbė akis. 

- Aš vadinuosi Koleris, - tarė išsiblaškęs. - Frydri- 
chas Koleris. 

- Taip? - nesusigaudydamas atsiliepė Rozenas. 


XIV 


- Noriu kunigo, - vaitojo Amersas. 

Vaitojo jau visą popietę. Jį bandė atkalbėti, tačiau 
veltui. Amersą staiga užvaldė šita mintis. 

- Kokio kunigo? - pasiteiravo Lėbentalis. 

- Katalikų. Kodėl klausi, žydpalaiki? | 

- Žiūrėk tu man! - Lėbentalis papurtė galvą. - 
Atsirado antisemitas. Tik to mums ir trūko. 

- Jų lageryje per akis, - tarė nr. 509. 

- Tai jūs kalti! - plūdosi Amersas. - Dėl visko! Jei 
ne jūs, žydai, mes nebūtume atsidūrę čia. 

- Ką? Kodėl ne? 

- Nes tada nebūtų jokių lagerių. Aš noriu kunigo! 

- Gėdykis, Amersai, - įniršo Bucheris. 

- O ko man gėdytis? Aš sergu! Atveskite kunigą. 

Nr. 509 žvilgtelėjo į mėlynas lūpas ir įkritusias 
akis: 

- Lageryje nėra kunigo, Amersai. 

- Turi būti. Tai mano teisė. Aš mirštu. 

- Nemanau, kad tu miršti, - pareiškė Lėbentalis. 

- Mirštu, nes jūs, prakeikti Žydpalaikiai, suėdėte 
viską, kas buvo skirta man. O dabar net nenorite pakviesti 
kunigo. Noriu atlikti išpažintį. Ką jūs apie tai išmanote? 
Kodėl aš turiu kiurksoti žydų barake? Turiu teisę būti arijų 
barake. 

- Tik ne čia. Darbo lageryje - taip. O čia visi lygūs. 

Amersas sušvokštė ir nusuko galvą. Virš jo 
susivėlusių plaukų ant medinės sienos mėlynu pieštuku 
užrašyta: “Oigenas Majeris 1941 šiltinė. Atkeršykit..." 

- Kaip jis? - paklausė nr. 509 Bergerio. 

- Jau seniai turėjo numirti. Bet šiandien, man 
regis, tikrai paskutinioji. 

- Panašu. Jis jau viską painioja. 

- Nieko jis nepainioja, - pareiškė Lėbentalis. - Jis 
žino, ką kalba. 

- Tikiuosi, kad ne, - tarė Bucheris. 

Nr. 509 dirstelėjo į jį. | 

- Kitados jis buvo kitoks, Bucheri, - prabilo iis 
ramiai. - Bet jį sudaužė. Iš to, koks jis kitados buvo, riexo 
neliko. Tai kitas Žmogus, sulipintas iš ankstesniojo likučių 
ir skivytų. O tie skivytai nebuvo sveiki. Aš tai mačiau. 

- Kunigą, - vėl suvaitojo Amersas. - Aš noriu atlikti 
išpažintį. Nenoriu amžino prakeiksmo! 

Nr. 509 prisėdo ant gulto krašto. Šalia Amerso 
gulėjo vyriškis iš naujai atgabentųjų; jis smarkiai karščiavo, 
kvėpavo negiliai ir tankiai. 

- Juk gali apsieti ir be kunigo, Amersai, - tarė nr. 
509. - Ką gi jau tu padarei? Čia nėra nuodėmių. Mums 
ne. Mes čia pat viską išperkame. Atgailauk, jei turi už ką. 
Jei neįmanoma atlikti išpažinties, to užtenka. Taip parašyta 
katekizme. ' 

Amersas akimirką liovėsi šnopuoti. 


209 


- Ar tu taip pat katalikas? - paklausė. 

- Taip, - atsakė nr. 509. Tai buvo neteisybė. 

- Tai tu žinai! Man reikia kunigo! Turiu atlikti išpažintį 
ir gauti komuniją! Nenoriu degti per amžius! 

Amersas drebėjo. Akys labai išplėstos. Veidas ne 
didesnis už du kumščius, ir akys atrodė gerokai per 
didelės. Tuo jis šiek tiek panėšėjo į šikšnosparnį. 

- Jei tu katalikas, tai Žinai, kaip bus. Kaip krema- 
toriume; bet niekada nesudegsi ir niekada nenumirsi. 
Nejaugi nori, kad man taip atsitiktų? 

Nr. 509 dirstelėjo į duris. Sios buvo atviros. Už jų 
it paveikslas plytėjo vakaro dangus. Tada vėl pažvelgė į 
išsekusią galvą, kurioje liepsnojo pragaro vaizdai. - 

- Mums bus kitaip, Amersai! - tarė pagaliau. - 
Anapus mes turėsime privilegijuotą padėtį. Juk dalį pragaro 
jau atkentėjome čia. 

Amersas nerimastingai kraipė galvą. 

- Nenusidėk, - sukuždėjo jis. Tada kilstelėjo, 
apsidairė negyvomis akimis aplinkui ir ūmai prapliupo. - 
Jūs! Jūs! Jūs sveiki! O aš turiu dvėsti! Kaip tik dabar! 
Taip, juokitės! Juokitės! Viską girdėjau, ką sakėte! Jūs 
norite ištrūkti! Jūs ištrūksite! O aš? Aš! Į krematoriumą? | 
ugnį! Akys! Ir amžinai... 0... 0... 

Jis kaukė kaip šuo prieš mėnulį. Kūnas įsitempė, 
ir Amersas-staugte staugė. Burna atrodė kaip juoda skylė, 
iš kurios sklido kimus kaukimas. 

Zulcbacheris atsistojo. 

- Eisiu, - tarė jis. - Paklausinėsiu kunigo. 

- Kur? - pasiteiravo Lėbentalis. 

- Kur nors. Raštinėje. Sargybinių... 

- Nebūk beprotis. Čia nėra kunigų. SS to nepaken- 
čia. Įgrūs tave karcerin. 

- Nieko tokio. 

Lėbentalis įsmeigė į Zulcbacherį akis. 

- Bergeri, nr. 509, - pratarė pagaliau. - Girdėjote? 

Zulcbacherio veidas labai išblyško. Žandikauliai 
smarkiai išsišovė. Jis į nieką nežiūrėjo. 

- Tai nieko nepadės, - tarė jam Bergeris. - Drau- 
džiama. Be to, iš kalinių tokio nepažįstame nė vieno. 
Manai, nebūtume pakvietę? 

- Eisiu, - atkirto Zulcbacheris. 

- Savižudybė! - Lėbentalis stvėrėsi sau už plaukų. 
- Ir dar antisemitui! 

Zulcbacherio žandikauliai judėjo. 

- Tiek to, antisemitui. 

- Kvaiša! Dar vienas kvaiša! 

- Tiek to. Kvaiša tai kvaiša. Eisiu. 

- Bucheri, Bergeri, Rozenai, - ramiai tarė nr. 509. 

Bucheris jau stovėjo už Zulcbacherio su lazda. 
Trenkė jam per galvą. Smūgis nebuvo labai stiprus, tačiau 
jo užteko, ir Zulcbacheris susverdėjo. Dabar visi pargriovė 
jį žemėn ir suvirto ant jo. 

- Ahasverai, duok Aviganio pasaitą, - liepė Berge- 
ris. 

Jie surišo Zulcbacheriui rankas bei kojas ir paleido 
J|- 

- Jeigu rėksi, užkimšime tau burną, - įspėjo nr. 
509. 

- Jūs manęs nesupratote... 

- O, ne. Gulėsi taip, kol praeis įtūžio priepuolis. 
Šitaip mes jau praradome ganėtinai žmonių... 

Jie nugrūdo Zulcbacherįj į kampą ir nebekvaršino 
sau dėl jo galvos. Rozenas atsistojo. 

- Jam dar viskas sumišę, - sumurmėjo, tarsi 


privalėtų atsiprašyti už Zulcbacherįj. - Supraskite. Jo bro- 
lis... 


*x*++* 


Amersas užkimo. Tepajėgė kuždėti. 

- Kur jis? Kur... kunigas... 

Pamažu visiems įsipyko. 

- Nejaugi barakuose tikrai nėra jokio kunigo arba 

zakristijono, arba patarnautojo? - paklausė Bucheris. - KC 
nors, kad jis apsiramintų. 

- Septynioliktajame buvo keturi. Vieną paleido; du 
mirė; ketvirtasis karceryje, - atsakė Lėbentalis. - Broieris 
kiekvieną rytą daužo jį grandine. Jis tai vadina mišių 
laikymu. " 

- Prašau... - tebekuždėjo Amersas. - Vardan 
Kristaus... pašaukite... 

- Man regis, B sekcijoje yra Žmogus, kuris moka 
lotyniškai, - prabilo Ahasveras. - Esu apie tai girdėjęs. Gal 
galima jį pakviesti? 

- Kaip jo pavardė? 

- Gerai nežinau. Delbriukas ar Helbriukas, ar 
kažkaip panašiai. Kameros seniūnas tikrai žinos. 

Nr. 509 atsistojo. 

- Tai Maneris. Galime jo paklausti. 

Jiedu su Bergeriu nuėjo. - 

- Tai galėtų būti Helvigas, - paklaustas atsakė 
Maneris. - Jis moka keletą kalbų. Truputį kuoktelėjęs. 
Retkarčiais ima deklamuoti. Jis yra A sekcijoje. 

- Turbut tas. 

Jie patraukė į A sekciją. Maneris pakalbėjo su 
kameros seniūnu, aukštu, liesu vyriškiu kriaušės formos 
galva. Galų gale kriaušės formos galva gūžtelėjo pečiais. 
Maneris žengė į gultų, kojų, rankų ir dejonių labirintą ir 
šūktelėjo pavardę. 
| Po kelių minučių jis grįžo. Paskui jį sekė nepatiklus 
vyriškis. 

- Šitas, - tarė Maneris nr. 509. - Eime laukan. Čia 
negalima suprasti nė žodžio. 

Nr. 509 nusakė Helvigui padėtį. 

- Ar moki lotyniškai? - paklausė. 

- Taip, - Helvigo veidas nerviškai trūktelėjo. - Ar 
žinote, kad dabar nukniauks mano dubenėlį? 

- Kaip? | 

- Čia vagiama. Vakar, kol sėdėjau išvietėje, man 
nudžiovė šaukštą. Buvau paslėpęs jį po savo gultu. Dabar 
ten palikau dubenėlį. 

- Tai atsinešk įį. 

Helvigas dingo, netaręs nė žodžio. 

- Jis negrįš, - pareiškė Maneris. 

Jie laukė. Temo. Iš šešėlių šliaužė šešėliai; iš 
barakų tamsos - "tamsa. Pagaliau grįžo Helvigas. Prie 
krūtinės jis spaudė dubenėlį. | 

- Nežinau, kiek Amersas supranta, - tarė nr. 509. 
- Tikriausiai ne daugiau kaip ego te absolvo. Tiek gal 
dar atsimena. Jeigu jam pasakysi šitai ir dar ką nors, kas 
tau šaus į galvą... 

Helvigui ėjo linkstančiom ilgom plonom kojom. 

- Vergilijų? - paklausė jis. - Horacijų? 

- Ar nemoki ko nors bažnytiško? 

- Credo in unum deum... 

- Labai gerai. 

- Arba Credo guia absurdum... 

Nr. 509 žvilgtelėjo aukštyn. Išvydo dvi keistai neri- 
mastingas akis. 

- Mes visi tai darome, - atsakė. 

Helvigas stabtelėjo. Gumbuotu smiliumi dūrė į nr. 
509, tarsi norėdamas jį persmeigti. 

- Tai šventvagystė, pats Žinai. Bet aš tai padarysiu. 
Jam manęs nereikia. Esama atgailos ir nuodėmių atleidimo 
be išpažinties. 

- Gal jis negali atgailauti, jei nieko nėra šalia. 

- Padarysiu tai, kad jam padėčiau. Per tą laiką jie 
nudžiaus mano porciją sriubos. 

- Maneris tau paliks tavo sriubą. Bet duok man 
savo dubenėlį, - paprašė nr. 509. - Pasaugosiu, kol būsi 
tenai. 

- Kodėl? 

- Gal jis lengviau tavimi patikės, jei neturėsi su 
savimi dubenėlio. 

- Gerai. 

Jie įžengė pro duris. Jau ir prie durų barake 
buvo beveik visiškai tamsu. Girdėjosi, kaip šnibžda Amer- 
sas. 

- Štai, - prabilo nr. 509. - Radome vieną, Amersai. 

Amersas nutilo. Paskui aiškiai paklausė: 

- Tikrai? Ar jis čia? 

- Taip. . 

Helvigas pasilenkė. : 

- Garbė Jėzui Kristui! 

- Per amžius, amen, - sukuždėjo Amersas kaip 
nustebęs vaikas. 

Jiedu ėmė kuždėtis. Nr. 509 ir kiti išėjo laukan. 
Lauke virš dunksančių horizonte miškų nusileido vėlus ir 
labai ramus vakaras. Nr. 509 atsisėdo prie barako sienos. 
Ji buvo dar šiek tiek įšilusi nuo saulės. Bucheris atėjo ir 
prisėdo šalia jo. 

- Keista, - prabilo jis po valandžiukės. - Kartais 
miršta šimtas, ir nieko nejauti, o čia miršta vienas - Žmogus, 
kuris net nelabai tau rūpi - o atrodo, tarsi mirtų tūkstančiai. 

Nr. 509 linktelėjo. 

- Mūsų vaizduotė nesugeba skaičiuoti. Nuo skaičių 
jausmas netampa stipresnis. Jis skaičiuoja tik iki vieno. 
Vienas - bet to gana, jei iš tikrųjų jauti. 


*x*k+k 


Helvigas išėjo iš barako. Susilenkęs išlindo pro 
duris, ir akimirką atrodė, tarsi būtų nešęs ant pečių dvo- 
kiančią tamsą it piemuo avį, norėdamas ją nusimesti ir 
išmaudyti vakaro tyrume. Paskui Helvigas išsitiesė ir vėl 
virto kaliniu. 

- Ar tai buvo šventvagystė? - pasidomėjo nr. 509. 

- Ne. Aš nedariau nieko, ką turi daryti kunigas. Tik 
padėjau jam atgailauti. 

- Norėčiau tau ką nors duoti. Cigaretę ar žiauberę 
duonos, - nr. 509 grąžino Helvigui dubenėlį. - Bet mes 
patys nieko neturime. Viskas, ką galime tau pasiūlyti, tai 
Amerso sriuba, jei jis mirtų prieš vakarienę. Tada mes ją 
dar gautume. 

- Man nieko nereikia. Nieko ir nenoriu. Būtų kiau- 
lystė už tai ką nors imti. 

Dabar nr. 509 Helvigo akyse išvydo ašaras. Dirs- 
telėjo į jį nepaprastai nustebęs. 

- Ar jis nusiramino? - pak!>usė tada. 

- Taip. Šiandien per pietus jis nukniaukė jums 
priklausiusį gabaliuką duonos. Prašė, kad pasakyčiau 
jums. | 

- Aš jau žinojau. 

- Prašė, kad ateitumėt. Nori prašyti jūsų visų 
atleisti. 

- Dieve šventas! Kam to reikia? 

- Jis taip nori. Ypač vieno, kuris vadinasi Lėbentalis. 

- Girdi, Leo? - tarė nr. 509. 

- Todėl, kad dar nori spėti sudaryti sandėrį su 
Dievu, - negailestingai pareiškė Lėbentalis. 

- Nemanau, - Helvigas pasibruko dubenėlį po 
pažastim. - Juokinga, bet kitados aš tikrai norėjau tapti 
kunigu, - tarė jis. - Paskui išmečiau iš galvos. Dabar 
nesuprantu. Norėčiau, kad būčiau juo tapęs, - savo keis- 
tomis akimis nužvelgė sėdinčiuosius. - Mažiau kankiniesi, 
kai kuo nors tiki. 

- Taip. Bet yra daug dalykų, kuriais galima tikėti. 
Ne tik Dievu. 

- Žinoma, - Helvigas staiga atsiliepė taip meiliai, 
tarsi būtų stovėjęs salone ir diskutavęs. Galvą laikė mažu- 
mėlę pakreipęs, lyg kažko klausydamasis. -Tai buvo savo- 
tiška būtinoji išpažintis, - tarė tada. - Būtinasis krikštas 
egzistavo visais laikais... - jo veidas sutrūkčiojo. - Klausimas 
teologams... labos nakties, mano ponai... 

Jis nužirgliojo savo sekcijos link it milžiniškas voras. 
Kiti suglumę žvelgė jam pavymui. Juos ypač pritrenkė 
atsisveikinimas; nieko panašaus nebuvo girdėję nuo tada, 
kai atsidūrė lageryje. 

- Nueik pas Amersą, Leo, - po valandžiukės prabilo 
nr. 509. 

Lėbentalis delsė. 

į - Eik! - pakartojo Bergeris. - Kitaip jis vėl ims rėkti. 
O mes dabar atrišime Zulcbacherį. 


*RA 


Prieblanda virto šviesiomis sutemomis. Nuo miesto 
ataidėjo varpo dūžiai. Arimų vagas nuklojo ilgi melsvi ir 
violetiniai šešėliai. | 

Maža grupele jie sėdėjo prie barako. Viduje vis 
dar merdėjo Amersas. Zulcbacheris atsipeikėjo. Susigėdęs 
murksojo šalia Rozeno. 

Staiga Lėbentalis išsitiesė: 

- Kas ten? 

Pro spygliuotą vielą jis įsispitrijo į arimus. Kažkas 
šmėžavo šen bei ten, stabtelėjo ir vėl sušmėžavo. 

- Kiškis, - tarė Karelas, berniukas iš Čekoslovakijos. 

- Nesąmonė! Iš kur tu pažįsti kiškį? 

- Buvo pas mus namuose. | valias prisižiūrėjau 
jaunystėje. Kai buvau laisvas, norėjau pasakyti. 

Jaunyste Karelas vadino gyvenimą prieš lagerį. 
Gyvenimą, kol jo tėvai nebuvo nunuodyti dujomis. 

- Tai iš tikrųjų kiškis, - Bucheris stipriai užsimerkė. 
- Arba triušis. Ne, per didelis, kad būtų triušis. 

- Dieve teisingasai! - tarė Lėbentalis. - Gyvas kiškis. 

Dabar matė jį visi. Kiškis akimirką atsitūpė, o 
stačios ausys styrojo. Paskui nustryksėjo tolyn. 

- O, kad jis atšokuotų čionai! - Lėbentalis sukaleno 
dantimis. Jis prisiminė netikrą Betkės kiškį, taksą, už kurį 
atidavė Lomano auksinį dantį. - Galėtume jį išmainyti. 
Patys jo nevalgytume. Iškeistume jį į dvigubai, ne, į 
pustiečio karto daugiau mėsos iš atliekų. 

- Mes jo nekeistume. Valgytume patys, - pareiškė 
Mejerhofas. 

- Taip? O kas jį iškeps? Gal valgysi žalią? Jeigu 
duosi kam nors iškepti, nieko nebeatgausi, - įsikarščiavo 
Lėbentalis. - Juokinga, kaip nieko neišmano kai kurie 
žmonės, keletą savaičių neiškišę nosies iš barako. 

Mejerhofas buvo vienas iš 22-0jo barako stebuklų. 
Tris savaites gulėjo prie mirties, nes sirgo plaučių uždegimu 
ir dizenterija. Nusilpo taip, kad nepajėgė kalbėti. Bergeris 
numojo į jį ranka. Tada per keletą dienų jis staiga pasitaisė. 
Prisikėlė iš numirusių. Todėl Ahasveras jį praminė Lozorium 
Mejerhofu. Šiandien jis pirmą kartą vėl išėjo į lauką. Ber- 
geris neleido, tačiau jis vis tiek išsliūkino. Dėvėjo Lėbentalio 
paltą, velionio Buksbaumo megztinį ir husaro švarką, kurį 
kažkas gavo vietoj paprasto. Peršauta kamža, tekusi Ro- 
zenui kaip apatiniai baltiniai, apmūturiuota aplink kaklą 
vietoje šalio. Visi veteranai prisidėjo kaip įmanydami, kad 
aprengtų Mejerhofą jo pirmajam pasivaikščiojimui. Į Mejer- 
hofo pasveikimą žiūrėjo kaip į savo bendrą pergalę. 

- Jei kiškis atšokuotų čionai, jis paliestų elektros 
laidą. Iš karto ir iškeptų, - viltingai tarė Mejerhofas. - Galė- 
tume prisitraukti jį sausu pagaliu. ; 

Visi įsitempę žiūrėjo į žvėrelį. Sis stryksėjo per 
vagas, protarpiais pasiklausydamas. 

- Esesininkai nusišaus jį sau, - pareiškė Bergeris. 

- Ne taip lengva pataikyti, kai taip tamsu, - atkirto 
nr. 509. - SS labiau įpratusi per kelis metrus šaudyti 
Žmones iš nugaros. 

- Kiškis, - Ahasvero lūpos sukrutėjo. - Įdomu, 
koks jo skonis? 

- Jo skonis kaip kiškio, - paaiškino Lėbentalis. - 
Gardžiausia yra nugara, ji smaigstoma lašinukais. Lašinių 
gabaliukai kemšami, kad mėsa būtų sultingesnė. Prie jo 
gaminamas grietininis padažas. Taip jį ruošia gojai*. 

- Ir bulvių košės, - tarė Mejerhofas. 

- Bulvių košė - niekai. Kaštonų piurė su bruknėmis. 

- Bulvių košė skaniau. Kaštonai! Italų valgis. 

Lėbentalis piktai įbedė akis į Mejerhofą: 

- Baik... 

Ahasveras jį pertraukė: 

- Kam mums tas kiškis? Labiau už visus kiškius 
man patiktų žąsis. Gera kimšta žąsis... 


* Gojai - netikintys, nežydai (hebr.). 

- Su obuoliais... 

- Užsičiaupkit! - riktelėjo kažkas jiems už nugaros. 
- Ar jus nelabasis apsėdo? Išprotėti galima! 

Jie palinkę tupėjo ir giliai įkritusiomis savo kaukolių 
akimis sekė kiškį. Mažiau nei už šimto metrų strykčiojo jų 
svajonių puota, gauruotas gumuliukas, kuriame buvo keli 
svarai mėsos ir kuris kai kuriems iš jų galėjo išgelbėti 
gyvybę. Mejerhofas tai juto visais kaulais ir Žarnomis; 
žvėrelis jam būtų garantavęs, kad jis neatkris. 

- Gerai, dėl manęs tebūnie su kaštonais, - su- 
švokštė jis. 

Burna jam staiga išdžiūvo ir apsivėlė dulkėmis lyg 
anglių rūsys. 

Kiškis atsitūpė ir ėmė uosti. Tą akimirką jį, matyt, 
pastebėjo vienas iš snūduriuojančių sargybinių esesininkų. 

+ Edgarai! Zmogau! Ilgaausis! - riktelėjo jis. - Pilk! 

Pokštelėjo keli šūviai. Pasipylė žemės. Ilgais 
šuoliais kiškis nuliuoksėjo šalin. 

- Matai, - tarė nr. 509. - Jiems geriau sekasi 
pataikyti į kalinius iš nedidelio atstumo. 

Lėbentalis atsiduso ir nulydėjo kiškį akimis. 

- Kaip manote, ar gausime šįvakar duonos? - po 
kiek laiko paklausė Mejerhotas. 

- Ar jis mirė? 

- Taip. Pagaliau. Dar norėjo, kad paimtumėm iš jo 
gulto naujoką. Tą, kuris karščiuoja. Bijojo užsikrėsti.Bet 
tai jis užkrėtė naujoką. Prieš galą vėl ėmė vaitoti ir plūstis. 
Kunigą greitai užmiršo. 

„Nr. 509 linktelėjo. 

- Dabar mirti sunku. Anksčiau buvo lengviau. O 
dabar sunku. Kai iki galo liko tiek nedaug. 

Bergeris prisėdo prie nr. 509. Buvo jau po 
vakarienės. Mažasis lageris gavo tik skystos sriubos; kiek- 
vienam po pilną indą. Be duonos. 

- Ko Handkė iš tavęs norėjo? - pasiteiravo Bergeris. 

Nr. 509 atgniaužė rankas. 

- Davė štai ką. Švarų lapą popieriaus laiškams ir 
parkerį. Nori, kad perrašyčiau jam savo pinigus Švei- 
carijoje. Ne pusę. Visus. Visus penkis tūkstančius frankų. 

- Nair? 

- Už tai žada laikinai palikti mane gyvą. Netgi 
užsiminė apie kažką panašaus į protekciją. 

- Tol, kol pasirašysi. 

- Iki rytojaus vakaro. Tai jau šis tas. Kartais 
turėdavome kur kas mažiau laiko. 

- Bet to negana, nr. 509. Turime sugalvoti ką nors 
kita. 

-Nr. 509 gūžtelėjo pečiais: 

- Gal ir užteks. Galimas daiktas, jis mano, kad 
būsiu reikalingas paimant pinigus. 

- Bet gali būti ir priešingai. Gal jis ketina tavimi 
atsikratyti, kad negalėtum atšaukti perrašymo. 

- Jei jau perrašysiu, tai negalėsiu atšaukti. 

- Jis to nežino. O gal ir galėtum. Juk pinigus 
perdavei prievarta. 

Nr. 509 akimirką patylėjo. Tada ramiai prabilo: 

- Efraimai, nieko nereikia. Aš neturiu pinigų Šveica- 


- Ką? 

- Šveicarijoje aš neturiu nė franko. 

Bergeris valandžiukę spoksojo į nr. 509: 

- Tu viską prasimanei? 

- Taip. 

Atbula ranka Bergeris perbraukė sau per karščiuo- 
jančias akis. Jo pečiai tirtėjo. 

- Kas tau? - paklausė nr. 509. - Verki, ar ką? 

- Ne, aš juokiuosi. Tai kvaila, bet aš juokiuosi. 

- Juokis į sveikatą. Mes čia pašėlusiai mažai juo- 
kėmės. 

- Juokiuosi, nes pagalvojau, kaip atrodys Handkės 
veidas Šveicarijoje. Ir kaip tau šovė į galvą, nr. 509? 


rijoje. 

- Pats nežinau. Daug ką sugalvoji, kai spren- 
džiamas gyvybės ar mirties klausimas. Svarbiausia, kad 
jis užkibo. Ir nieko neišsiaiškins, kol baigsis karas. Dabar 
turi tikėti, ir tiek. 

- Teisybė, - Bergerio veidas vėl surimtėjo. - Todėl 
aš juo ir nepasitikiu. Jam gali užeiti įtūžio priepuolis, ir 
tada nežinia, ką jis iškrės. Turim saugotis iš anksto. 
Geriausia būtų, jei tu numirtum. 

- Numirčiau? Kaip? Juk čia nėra ligoninės. Kaip 
tai padaryti? Mes paskutinė stotelė. 

- Yra dar visų paskutiniausioji. Krematoriumas. 

Nr. 509 žiūrėjo į Bergerį. Žiūrėjo į susirūpinus 
veidą su ašarojančiomis akimis, į pailgą kiaušą ir jautė, 
kaip jį užplūsta šiluma. 

- Manai, tai įmanoma? 

- Galima pamėginti. 

"Nr. 509 neklausinėjo, kaip Bergeris ketina mėgin- 
ti. | 

- Dar pakalbėsime apie tai, - tarė jis. - Kol kas 
turime laiko. Šiandien užrašysiu Handkei tik du su puse 
tūkstančio frankų. Jis paims raštelį ir pareikalaus likusios 
dalies. Taip laimėsiu keletą dienų. Be to, dar turiu dvidešimt 
markių, gautų iš Rozeno. 

- O kaijas išleisi? 

- Gal iki to laiko dar kas nors atsitiks. Visada 
reikia galvoti tik apie artimiausią pavojų.  Gresiantį tuo 
metu. Žingsnis po žingsnio. Kitaip išprotėsi, - nr. 509 
pasukiojo popierių ir parkerį. Stebėjo blausius atspindžius 
ant plunksnakočio: - Juokinga, - tarė jis. - Seniai nelaikiau 
rankoje. Nei popieriaus, nei plunksnos. O kitados taip 
užsidirbdavau duoną. Kažin, ar dar grįš tokia galimybė? 


XV 


Du šimtus žmonių iš naujai sudarytos gelbėjimo 
darbų komandos ilga eile paskirstė per visą gatvę. Pirmą 
kartą juos naudojo valymo darbams pačiame mieste. Lig 

šiol jiems tekdavo dirbti tik sugriautuose priemiesčių 
fabrikuose. 

SS užtvėrė visus kelius į gatvę, be to, kairėje 
pusėje per visą gatvę išrikiavo eilinius esesininkus 
sargybinius. Nuo bombų labiausiai nukentėjo dešinioji 
gatvės pusė; namų sienos ir stogai užgriuvo ant važiuoja- 
mosios dalies ir neleido pravažiuoti beveik jokiam trans- 
portui. 

Kaliniams trūko kastuvų ir kirtiklių; daliai teko dirbti 
plikomis rankomis. Kapai ir brigadininkai nervinosi; ne- 
žinojo, ar jiems mušti ir gainioti kalinius, ar susilaikyti. 
Civiliams, tiesa, uždraudė vaikščioti šia gatve; bet žmonių, 
gyvenančių nesugriautuose namuose, juk neišmesi. 

Levinskis dirbo šalia Vernerio. Abu pasiprašė į 
gelbėjimo komandą, kaip ir daugybė kitų pavojuje 
atsidūrusių politinių kalinių. Darbas buvo sunkesnis nei 
kitur; tačiau čia jie visą dieną jautėsi saugūs nuo SS 
lageryje; vakare grįždavo jau sutemus ir, kilus grėsmei, 
lengviau galėjo pasislėpti, kad jų nerastų. 

- Ar matei, kaip vadinasi šita gatvė? - tyliai paklausė 
Verneris. 

- Taip, - Levinskis nusišaipė. Gatvė vadinosi Adolfo 
Hitlerio vardu. - Šventas vardas. Bet nuo bombų neapsau- 
gojo. 

Jiedu tempė siją. Jų dryžuotų švarkų nugaros 
patamsėjo nuo prakaito. Toje vietoje, kur krovė nuolaužas, 
sutiko Goldšteiną. Nepaisydamas savo silpnos širdies, jis 
taip pat pasiprašė į šitą komandą, o Levinskis su Verneriu 
neprieštaravo - ir Goldšteinui grėsė pavojus. Jo veidas 
buvo pilkas. Goldšteinas uostinėjo. 

- Čia dvokia. Lavonais. Ne šviežiais - čia turėtų 
tebegulėti seni lavonai. 

- Teisybė. 

Kvapas buvo pažįstamas. Jie gerai žinojo, kaip 
dvokia lavonai. 

Dabar jie krovė palaidus akmenis prie vienos sie- 
nos. Tinką išveždavo nedideliais vežimėliais. Už jų, kitoje 

gatvės pusėje, buvo kolonijinių prekių parduotuvė. Langai 
išdužę; tačiau vitrinoje jau iškabinta keletas plakatų r 
kartono lakštų. Iš už jų spoksojo ūsuotas vyriškis. Tai 
buvo vienas iš tų veidų, kurių gausybę matei 1933-aisiais 
per demonstracijas su šūkiais “Nepirkite pas žydus". 
Galva atrodė nukirsta galinės vitrinos sienos - panašiai 
kaip pigiose nuotraukose Iunaparke, kai klientai iškiša 
galvas virš kapitono uniformos. Jo galva kyšojo virš tuščių 
dėžių ir apdulkėjusių plakatų; ir tai jam, regis, tiko. 

Nesugriautoje tarpuvartėje žaidė vaikai. Šalia jų 
stovėjo moteris raudona palaidinuke ir žvelgė į kalinius. 
Staiga iš tarpuvartės ištrūko keli ši:nys ir pasileido per 
gatvę kalinių link. Jie apšniukštinė o jų kelnes ir batus, o 
vienas šuo ėmė vizginti uodegą .r šoko ant kalinio nr. 
7105. Kapas, prižiūrintis šitą atkarpą, nežinojo, kaip elgtis. 
Tai buvo civilis šuo, ne Žmogus; tačiau vis tiek atrodė 
nederama, kad jis draugiškas kaliniui, ypač matant ese- 
sininkams. Nr. 7105 suglumo dar labiau. Jis padarė 
vienintelį dalyką, kurį galėjo daryti kalinys: elgėsi taip, lyg 
šuns čia nebūtų buvę. Bet šuo sekė iš paskos; jis pajuto 
staigų prielankumą kaliniui nr. 7105. Nr. 7105 pasilenkė 
ir įsitempęs uoliai dirbo. Jis bijojo; šuo galėjo reikšti 
mirtį. 

- Nešdinkis, utėlėtas kiemsargi, - pagaliau riktelėjo 
kapas ir užsimojo lazda. 

Kapas nusprendė veikti; kai žiūri SS, visada geriau 
elgtis griežtai. Bet šuo nekreipė į jį dėmesio; jis ir toliau 
šokinėjo ir strykinėjo apie nr. 7105. Tai buvo didžiulis, 
rudai baltas vokiečių vižlas. 

Kapas paėmė keletą akmenų ir sviedė į jį. Pirmasis 
akmuo kliudė nr. 7105 į kelį; tik trečiasis pataikė šuniui į 
pilvą. Šuo stūgtelėjo, atšoko į šalį ir griebė kapą. Kapas 
pakėlė dar vieną nuolaužą: 

- Nešdinkis, bjaurybe! 

Šuo išsisuko, bet nenubėgo. Jis vikriai apsuko 
ratą ir šoko ant kapo. Šis suklupo ant skiedinio krūvos ir 
šuo urgzdamas tuoj jį primynė. 

*- Gelbėkit! - riktelėjo kapas ir nutilo. 

Netoliese stovintys esesininkai leipo juokais. 

Pribėgo moteris raudona palaidinuke. Ji švilptelėjo 
šunį. 

- Šen! Tučtuojau šen! 0, šitas šunpalaikis! Dar 
užtrauks nelaimę! 

Ji nusitempė šunį į tarpuvartę. 

- Jis pabėgo, - baimingai tarė ji arčiausiai sto- 
vinčiam esesininkui. - Atleiskit! Aš nepastebėjau! Jis ištrūko! 
Už tai gaus lupti! 

Esesininkas išsišiepė: 

- O, šitam galėjo iškąsti gabaliuką iš jo kvailo 
snukio. 

Moteris vos vos šyptelėjo. Ji manė, jog kapas 
priklauso SS. 

- Ačiū! Labai ačiū! Aš jį tuojau pririšiu! 

Ji nusitempė šunį už pasaitėlio, paskui staiga jį 
paglostė. Kapas valėsi kalkių dulkes. Sargybiniai esesi- 
ninkai tebesivaipė. 

- Kodėl tu jam neįjkandai? - šūktelėjo kapui vienas 
iš jų. 

Kapas neatsakė. Tai buvo geriausia. Kurį laiką jis 
dar valinėjosi dulkes. Tada piktai nuplumpsėjo prie kalinių. 
Nr. 7105 kaip tik traukė klozetą iš akmenų ir tinko krūvos. 

- Mikliau, nususęs šunie! - sušnypštė kapas ir 
spyrė jam į pakinklį. 

Nr. 7105 pargriuvo, o rankomis tvirtai apsivijo 
klozeto dangtį. Visi kaliniai akies krašteliu stebėjo kapą. 
Esesininkas, kuris kalbėjo su moterimi, prisliūkino artyn. 
Priėjo prie kapo ir spyrė jam iš užpakalio savo auliniu 
batu. 

- Duok jam ramybę! Jis nekaltas. Verčiau įkąsk 
šuniui, apuoke tu! 

Kapas nustebęs atsisuko. Įniršis dingo iš jo veido, 
užleisdamas vietą nuolankumui. 

- Taip! Aš tik norėjau... 

„- Mikliau! 

Antras spyris į pilvą; kapas iš paskutiniųjų išsi- 
tempė ir nurisnojo. Esesininkas parsliūkino atgal. 

- Ar matei? - sukuždėjo Levinskis Verneriui. 

- Ženklai ir stebuklai. Gal jis taip elgiasi dėl civilių. 

Kaliniai ir toliau vogčiomis stebėjo kitą pusę gatvės, 
o kita gatvės pusė stebėjo juos. Juos skyrė tik keli metrai; 
tačiau jie buvo vieni nuo kitų toliau, nei būtų stovėję 
skirtinguose žemynuose. Daugelis belaisvių iš taip arti 
matė miestą pirmą kartą nuo to laiko, kai buvo įkalinti. Vėl 
matė, kaip Žmonės tvarko savo kasdienius reikalus. Žiūrėjo 
taip, lyg šie dalykai dėjęsi Marse. 

Viename bute tarnaitė mėlyna suknele su baltais 
žirneliais valė likusius sveikus langus. Buvo pasiraitojusi 
rankoves ir dainavo. Už kito lango stovėjo žila senutė. 
Saulė krito jai ant veido, ant atitrauktų užuolaidų ir kam- 
baryje kabančių paveikslų. Prie gatvės kampo buvo 
vaistinė. Vaistininkas stovėjo lauke prie durų ir Žiovavo. 
Palei pat namus gatve ėjo moteris leopardo kailiniais. Ji 
dėvėjo žalias pirštinaites ir avėjo žalius batus. Prie kampo 
budintys esesininkai ją praleido. Moteris buvo jauna ir 
grakščiai žengė per laužo krūvas. Daugelis kalinių keletą 
metų nebuvo regėję Moters. Ją pastebėjo visi, tačiau 
niekas nesekė jos akimis, išskyrus Levinskį. 

- Žiūrėk! - šnipštelėjo jam Verneris. - Padėk. 

Jis parodė gabalėlį medžiagos, kyšantį iš tinko: 

- Čia kažkas guli. 

Jie nužėrė tinką ir akmenis. Pasirodė visiškai su- 
traiškytas veidas su kruvina, kalkėmis ištepliota barzda. 
Prie pat jo - ranka; matyt, žmogus pakėlė ją gindamasis, 
kai griuvo pastatas. 

Esesininkai kitoje gatvės pusėje laidė drąsinamus 
sąmojus gracingai besikabarojančiai ypatai leopardo kai- 
liniais. Ji juokėsi ir koketavo. Staiga užkaukė sirenos. 

Vaistininkas prie kampo dingo savo vaistinėje. 
Moteris leopardo kailiniais sustingo, o paskui pasileido 
atgal. Parkrito, užkliuvusi už laužo krūvos; kojinės suplyšo, 
žalios pirštinaitės pabalo nuo kalkių. Kaliniai išsitiesė. 

- Stovėt! Kas pajudės, bus nušautas! 

Nuo gatvės kampų prisiartino esesininkai: 

- Susiglaust! Sudaryti grupes, greičiau, greičiau! 

Kaliniai nežinojo, kuriai komandai paklusti. Jau 
nupoškėjo keletas šūvių. Pagaliau sargybiniai esesininkai 
suginė juos į krūvą. Šarfiureriai tarėsi, ką jiems daryti. Tai 
buvo tik įspėjamasis signalas; bet nūnai visi kas akimirką 
neramiai dirsčiojo į viršų. Švytintis dangus tuo pat metu 
atrodė ir šviesesnis, ir nykesnis. 

Dabar atgijo kita gatės pusė. Iš namų pasipylė 
žmonės, kurių anksčiau nebuvo matyti. Vaikai rėkė. Ūsuo- 
tasis kolonijinių prekių pardavėjas, svaidydamas tūž- 
mastingus žvilgsnius, išdūmė iš savo krautuvės ir it riebi 
kirmėlė nušliaužė per griuvėsius. Moteris su languota skara 
ant pečių labai atsargiai nešėsi ištiesusi prieš save narvelį 
su papūga. Zilaplaukė senutė dingo. Tarnaitė išlėkė pro 
duris, pasikaišiusi sijonus. Levinskis nulydėjo ją akimis. 
Tarp juodų kojinių ir aptemptų mėlynų kelnaičių bolavo 
šlaunys. Paskui ją it ožka per akmenis ropštėsi liesa sen- 
mergė. Staiga viskas apvirto aukštyn kojomis; taiki ramybė 
laisvės pusėje ūmai pradingo; žmonės baimingai puldinėjo 
iš savo butų ir, gelbėdamiesi nuo mirties, bėgo į slėptuves. 
O kaliniai kitoje gatvės pusėje dabar tylėdami ramiai stovėjo 
prie sugriuvusių mūrų ir stebėjo bėglius. 

Tai, matyt, krito į akis vienam šarfiureriui. 

- Visas skyriau - aplink! - sukomandavo jis. 

Dabar kaliniai spoksojo į griuvėsius. Griuvėsius 
ryškiai apšvietė saulė. Tik viename iš subombarduotų 
namų buvo nuvalytas kelias į rūsį. Ten matėsi laiptai, 
vartai, tamsus koridorius, O toje tamsoje - šviesos ruožas 
nuo užpakalinių durų. 

Šarfiureriai nesiryžo. Nežinojo, kur dėti kalinius. 
Niekam nešovė į galvą vesti juos slėptuvėn; rūsiai ir taip 
buvo pilni civilių. Tačiau esesininkai anaiptol nenorėjo 
patys likti po atviru dangumi. Kai kurie iš jų paskubomis 
apžiūrėjo artimiausius namus. Rado betonuotą rūsį. 

Sirenos užkaukė kitaip. Esesininkai pasileido į rūsį. 

Paliko tik du sargybinius palei namo duris ir po du gatvės 
galuose. 

- Kapai, brigadininkai, saugokit, kad niekas ne- 
dingtų! Kas pajudės, bus nušautas! 

Kalinių veidai įsitempė. Jie žiūrėjo į sieną priešais 
save ir laukė. Jiems neįsakė gultis; esesininkams buvo 
patogiau juos saugoti stačius. Stovėjo nebylūs, suvaryti į 
krūvą, apsupti kapų ir brigadininkų. Tarp jų lakstė vižlas. 
Jis nutrūko ir ieškojo nr. 7105. Radęs jį, stryktelėjo ir 
mėgino lyžtelėti jam veidą. 

Akimirką triukšmas nutilo. Ir toje nelauktoje tyloje, 
panašioje į beorę erdvę ir visiems dirginančioje nervus, 
staiga suskambėjo pianino garsai. Suskambo garsiai ir 
aiškiai, gerai juos girdėti galėjai tik trumpai; bet baimingai 
suklusęs, Verneris vis dėlto pažino, jog čia skambina 
belaisvių chorą iš “Fidelijaus". Tai negalėjo būti radijas; 
radijas netransliuodavo muzikos per oro pavojus. Tai galėjo 
būti gramofonas, kurį užmiršo išjungti; arba tai buvo žmo- 
gus, kuris prie atviro lango skambino pianinu. 

Vėl kilo triukšmas. Sukaupęs visas jėgas, Verneris 
bandė išlaikyti atmintyje tuos kelis girdėtus akordus. Jis 
sukando dantis ir mėgino atkurti tolesnę melodiją. Neno- 
rėjo galvoti apie bombas ir mirtį. Jeigu pavyks atkurti 
melodiją, jis išsigelbės.  Užsimerkė ir nuo įtampos po 
kakta pajuto kietus gumbus. Dabar negalima mirti. Taip 
beprasmiškai. Net nenorėjo apie tai galvoti. Privalo atkurti 
melodiją; melodiją belaisvių, kuriuos išvadavo. Jis gniaužė 
kumščius ir mėgino klausytis pianino garsų; tačiau juos 
užgožė metalinis baimės šėlsmas. 


*X*k* 


Miestas suvirpėjo nuo pirmųjų sprogimų. Krintan- 
čių bombų švilpimas nustelbė sirenų kauksmą. Žemė 
drebėjo. Nuo sienos pamažu atskilo gabalas atbrailos. 
Kai kurie belaisviai puolė į griuvėsius. Prie jų pribėgo 
brigadininkai: 

- Stot! Stot! 

Balsų nesigirdėjo. Brigadininkai tąsė Žmones. 
Goldšteinas išvydo, kaip vienam belaisviui, kuris buvo 
pargriuvęs, sutrupėjo kaukolė ir pliūptelėjo kraujas. 
Vyriškis, stovėjęs šalia jo, griebėsi už pilvo ir sukniubo. Tai 
ne bombų skeveldros; tai šaudė SS. Šūvių taip pat nebuvo 
girdėti. 

- Rūsys! - perrėkdamas triukšmą, sušuko Goldštei- 
nas Verneriui. - Ten rūsys! Jie mūsų nepersekios! 

Jie įsmeigė žvilgsnį į duris. Šios, regis, praplatėjo. 
Ten tvyranti tamsa teikė vėsų prieglobstį. Juodas verpetas, 
kuriam atsispirti atrodė beveik neįmanoma. Kaliniai it 
užhipnotizuoti spoksojo į jį. Jų gretos svyravo. Verneris 
sulaikė Goldšteiną: 

- Ne! 

Jis ir pats vėpsojo į rūsį ir šaukė per 
triukšmą: 

- Ne! Ne! Visus iššaudys! Ne! Stovėt! 

Goldšteinas atsuko į jį pilką veidą. Akys jame 
atrodė kaip plokšti, blizgantys šiferio gabaliukai. Burna 
perkreipta iš įtampos. 

- Ne slėptis, - išspaudė jis. - Pabėgti! Kiaurai! Ten 
išėjimas į aną pusę! 

Verneriui tai buvo lyg smūgis į pilvą. Jis Ūmai ėmė 
tirtėti. Tirtėjo ne rankos ar kojos; giliai jo viduje tirtėjo 
gyslos. Virpėjo kraujas. Suprato, kad pabėgimas vargu ar 
būtų pasisekęs; tačiau vien mintis apie jį buvo didžiulė 
pagunda; pabėgti, kokiuose nors namuose pavogti 
drabužių ir dingti maišatyje. 

- Ne! - įsivaizdavo kuždąs, bet rėkė per ūžesį. - 
Ne! - tvirtino ne tik Goldšteinui, tvirtino pats sau. - Dabar 
jau ne! Ne, dabar jau ne! 

Žinojo, jog tai beprotybė; taip būtų kilus grėsmė 
viskam, ką pasiekė ligi šiol. Išžudytų draugus, dešimt už. 
kiekvieną, mėginusį pasprukti, kraujo jūra čia susi- 
spietusioje minioje, naujos priemonės lageryje... ir vis dėlto 
durys žiojėjo ir viliojo... 

- Ne! - šaukė Verneris, laikydamas Goldšteiną, o 
laikydamas Goldšteiną, kartu laikėsi ir pats. 

Saulė, pamanė Levinskis. Ta prakeikta saulė! Tai 
ji negailestingai viską apšvietė. Kodėl nenumušė saulės? 
Atrodė, lyg būtum stovėjęs po milžiniškais prožektoriais, 
puikiausias taikinys lėktuvams. Kad užslinktų nors debe- 
sėlis, bent akimirkai! Kūnu upeliais sruvo prakaitas. 

Sienos drebėjo. Visai netoli sugriaudėjo nežmoniš- 
kas sprogimas, o tuo pat metu gatvės pusėn iš lėto griuvo 
sienos dalis su tuščiu lango rėmu. Iš pažiūros net neatrodė 
labai pavojinga, kai ji užkrito ant kalinių. Sienos dalis buvo 
maždaug penkių metrų pločio. Tik kalinys, ant kurio pataikė 
tuščias lango keturkampis, stovėjo ir nesusigaudydamas 
dairėsi aplinkui. Niekaip nesuvokė, kodėl staiga iki juos- 
mens atsidūrė tarp nuolaužų ir liko gyvas. Greta jo trūkčiojo 
iš griuvėsių krūvos kyšančios kojos, trūktelėjo keletą kartų 
ir nurimo. 


*x*+ 


Pamažu spaudimas atlėgo. Iš pradžių to beveik 
nepastebėjai, tik gniaužtai apie smegenis ir ausis mažu- 
mėlę atsipalaidavo. Tada lyg silpna šviesa šachtoje ėmė 
skverbtis sąmonė. Triukšmas dar nenutilo; tačiau visiems 
staiga paaiškėjo: baigta. 

Esesininkai iššliaužė iš savo rūsio. Verneris žiūrėjo 
į priešais jį esančią sieną. Palengva ji vėl tapo paprasta 
siena, apšviesta. saulės, su išvalytu taku į rūsį; tai jau 
nebebuvo ryškus pašaipos blokas, kuriame šėlo tamsios 
vilties sūkurys. Vėl regėjo negyvą barzdotą veidą prie 
savo kojų; matė ir užbertų draugų kojas. Tada per rims- 
tančią ugnį netikėtai vėl pasigirdo pianino garsai. Verneris 
kietai sučiaupė lūpas. į 

Nuaidėjo įsakymai. Išsigelbėjęs kalinys, kuris 
stovėjo lango rėme, išsiropštė iš laužo krūvos. Jo dešinė 
pėda buvo persukta. Kalinys pakėlė koją ir liko stypsoti 
ant vienos. Griūti nedrįso. Priėjo vienas esesininkas: 

- Greičiau! Atkaskite šituos! 

Belaisviai atžarstė nuolaužas ir akmenis. Darbavosi 
rankomis, kastuvais ir kirtikliais. Neilgai trukus atkasė drau- 
gus. Jų buvo keturi. Trys mirę. Vienas dar gyvas. Iškėlė jį. 
Verneris puolė ieškoti pagalbos. Pamatė iš tarpuvartės 
išeinančią moterį raudona palaidinuke. Ji nebuvo nubėgusi 
į slėptuvę. Moteris atsargiai nešė skardinį dubenį su van- 
deniu ir rankšluostį. Į nieką nMekreipdama dėmesio, ji 
praėjo pro esesininkus ir pastatė vandenį prie sužeistojo. 
Esesininkai neryžtingai susižvalgė, bet nieko nesakė. Mo- 
teris numazgojo sužeistajam veidą. 

Sužeistasis vėmė kruvinomis putomis. Moteris jas 
nuplovė. Vienas esesininkas ėmė juoktis. Jo veidas buvo 
nesubrendęs, su tokiomis šviesiomis blakstienomis, kad 
jo blankios akys atrodė lyg nuogos. 

Zenitinė ugnis liovėsi. Tyloje vėl suskambo piani- 
nas. Dabar Verneris suvokė, iš kur sklinda garsai: iš 
kolonijinių prekių parduotuvės antrojo aukšto. Išblyškęs 
akiniuotas vyriškis rudu pianinu tebeskambino belaisvių 
chorą. Esesininkai vaipėsi. Vienas pabaksnojo sau į 
smilkinį. Verneris nežinojo, ar vyriškis skambina, norėda- 
mas iškęsti bombardavimą, ar siekia ko nors kito. Nu- 
sprendė tikėti, jog tai ženklas. Verneris visada linko tikėtis 
geriausio, jei tai nekeldavo pavojaus. Taip buvo paprasčiau 
gyventi. 

Atbėgo Žmonių. Esesininkai ėmė elgtis kariškai. 
Griaudėjo komandos. Kaliniai sustojo į gretas. Kolonos 
vadas vienam esesininkui įsakė likti prie lavonų ir sužeistųjų; 
paskui įsakymas - gatve bėgte marš. Paskutinioji bomba 
pataikė į slėptuvę. Kaliniai turėjo ją išvalyti. 


* ARA 
Krateris dvokė rūgštimis ir siera. Palei jo kraštą 
pasviro keli medžiai plikomis šaknimis. Vejos tvorelė 
išplėšta styrojo į viršų. Bomba pataikė ne tiesiai į rūsį; 
įdaužė jį iš šono ir užbėrė. 

Prie įėjimo į rūsį kaliniai plušo daugiau kaip dvi 
valandas. Pakopa po pakopos valė laiptus. Laiptai pasviro. 
Visi dirbo kuo greičiau; dirbo, tarsi ten būtų buvę užversti 
jų draugai. 

Dar po valandos įėjimas liko laisvas. Jau gerokai 
anksčiau jie girdėjo aimanas ir riksmus. Į rūsį pro kažkur, 
matyt, pateko oro. Kai jie prakrapštė pirmąją angą, riksmai 
tapo garsesni. Pro angą išlindo galva ir ėmė klykti, o 
tiesiai po ta galva pasirodė dvi rankos, kurios kapstė 
nuolaužas, tarsi čia būtų rausęsis milžiniškas kurmis. 

- Atsargiai! - sušuko vienas brigadininkas. - Dar 
įlūši. 

Tačiau rankos tebesikapstė. Tada galvą kažkas 
kitas įtraukė vidun, ir rėkdamas išlindo kitas Žmogus. Ir jį 
įtraukė atgal. Apimti panikos, viduje esantys Žmonės 
kovojo už vietą po saule. 

- Stumkite juos atgal! Jie susižeis! Reikia padaryti 
didesnę angą. Stumkite juos atgal! 

Jie stūmė veidus. Veidai kandžiojo jiems pirštus. 
Kirtikliais kaliniai kapstė cementą. Triūsė taip, lyg būtų 
kovoję už savo pačių gyvybę. Galų gale anga pasidarė 
tokio dydžio, kad pro ją galėjo išlįsti pirmasis žmogus. 

Tai buvo stambus vyriškis. Tas pats ūsočius, kuris 
stovėjo kolonijinių prekių parduotuvėje. Išsiveržė į pirmuo- 
sius, brovėsi ir stenėjo, mėgindamas išlįsti. Pilvas įstrigo. 
Riksmai viduje sustiprėjo; uUsočius užstojo rūsiui šviesą. Jį 
tąsė už kojų, mėgindami nutempti atgal. 

- Gelbėkit! - aimanavo jis aukšu, spigiu balsu. - 
Gelbėkit! Padėkite išlįsti! Išlist iš čia! Išlist! Aš jums... aš 
jums duosiu... 

Jo mažos juodos akys lipte lipo iš apskrito veido. 
„Hitleriški ūsiukai virpėjo. 

- Gelbėkit! Mano ponai! Maldauju! Ponai! 

Jis panėšėjo į įrėmintą ruonį, mokantį kalbėti. 

Kaliniai čiupo jį už pažastų ir galų gale išvadavo. 
Jis pargriuvo, pašoko ir nudūmė, netaręs nė žodžio. Kaliniai 
įkišo į angą lentą - praplatinti. Tada atsitraukė. 

Ėmė ropštis žmonės. Moterys, vaikai, vyrai - kai 
kurie skubėdami, išblyškę, suprakaitavę, ištrūkę iš kapo, 
kiti isteriškai, kūkčiodami, rėkdami, keikdamiesi... o tada 
iš lėto ir tylomis tie, kurie nepasidavė panikai. 

Jie ropštėsi ir skuodė pro belaisvius. 

- Mano ponai, - sukuždėjo Goldšteinas. - Ar gir- 
dėjote? Maldauju, ponai! Vyriškis kreipėsi į mus... 

Levinskis linktelėjo. 

- Aš jums duosiu... - pakartojo jis ruonio žodžius. - 
Visiškai nieko, - pridūrė. - Nudūmė kaip beždžionė, - 
Levinskis žvilgtelėjo į Goldšteiną: - Kas tau? 

Goldšteinas atsirėmė į jį. 

- Per daug juokinga! - jis vos gaudė kvapą. - 
Užuot... išvadavę mus... - švokštė jis, - mes juos:.. va- 
duojame... 

Jis sukrizeno ir iš lėto nutipeno į šalį. Draugai jį 
prilaikė, o paskui paguldė ant žemių krūvos. Tada palaukė, 
kol ištuštės slėptuvė. 

Iškalėję daug metų, jie stovėjo ir žvelgė, kaip pro 
juos lekia tie, kurie kalėjo keletą valandų. Levinskis pri- 
siminė, kad kartą jau yra buvę panašiai - kai kelyje belaisviai 
susitiko koloną pabėgėlių iš miesto. Išvydo, kaip iš angos 
išlenda tarnaitė mėlyna suknele su Žimiukais. Ji nusipurtė 
sijonus ir šyptelėjo jam. Paskui ją sekė vienakojis kareivis. 
Jis išsitiesė, pasikišo po pažastimis ramentus ir, prieš 
nuklibikščiuodamas, pasisveikino su kaliniais. Vienas iš 
paskutinių pasirodė toks senučiukas. Jo veidą vagojo 
ilgos raukšlės, kaip paukštinio šuns. Jis pažvelgė į kalinius. 

- Dėkui, - tarė jis. - Viduje dar liko užbertų. 

Lėtas, iškaršęs ir išdidus, senučiukas užlipo krei- 
vais laiptais. Tada kaliniai nusileido į slėptuvę. 


*X+*-A 
Kaliniai žygiavo atgal. Buvo visiškai nusibaigę. 


Nešė savo mirusiuosius ir sužeistuosius. Užbertasis per tą 
laiką mirė. Dangų nutvieskė puiki vakaro žara. Ji perskrodė 

visą orą, ir tas grožis atrodė toks tolimas, kad, regis, 
sustojo laikas ir tą valandą negali būti nei griuvėsių, nei 
mirties. 

- Na ir didvyriai mes, - tarė Goldšteinas. Jis 
atsigavo po priepuolio. - Šitaip nusiplūkėme dėl šitų... 

Verneris žvilgtelėjo į jį: 

- Tau nebegalima eiti valyti. Beprotybė. Visai nu- 
sivarysi, jeigu dar kartą šitaip plėšysiesi. 
| - O ką man daryti? Laukti, kol viršuj mane suras 


SS? 
- Mes tau suorganizuosime ką nors kita. 
Goldšteinas sunkiai nusišypsojo. 
- Pamažu aš jau tampu tinkamas Mažajam lageriui, 
ar ne? 


Verneris nenustebo: 

- O kodėl gi ne? Ten saugu, ir mums ten reikia 
savo Žmogaus. | 

Priėjo kapas, kuris spyrė nr. 7105. Valandėlę 
žingsniavo greta, paskui kažką įbruko jam į ranką ir atsiliko. 
Nr. 7105 pažiūrėjo. 

- Cigaretė, - nustebo. 

- Jie tampa minkštesni. Griuvėsiai gadina jiems 
nervus, - paaiškino Levinskis. - Susimąstė apie ateitį. 

Verneris linktelėjo: 

- Ima bijoti. Įsidėmėk tą kapą. Gal galėsime juo 
pasinaudoti. - 

Jie sliūkino toliau, nutvieksti švelnios šviesos. 

- Miestas, - po valandžiukės prabilo Miunceris. - 
Namai. Laisvi žmonės. Du metrai nuo tavęs. Atrodo, lyg 
jau ir nebe taip griežtai mes įkalinti. 

Nr. 7105 kilstelėjo kiaušą: | 

- Norėčiau žinoti, ką jie apie mus mano? 

- O kąjie turėtų manyti? Dievas žino, ką jie apskritai 
apie mus nutuokia. Ir patys atrodo ne ką laimingesni už 
mus. 

- Dabar ne, - tarė nr. 7105. 

Niekas neatsakė. Jie ėmė sunkiai kopti į lagerį. 

- Norėčiau turėti šunį, - prabilo nr. 7105. 

-- Būtų puikus kepsnys, - atsiliepė Miunceris. - 
Tikrai trisdešimt svarų gryno svorio. 

- Aš ne dėl maisto. Šiaip sau. 


AR 


Automobilis negalėjo pravažiuoti. Visos gatvės bu- 
vo užyerstos. 

- Važiuok atgal, Alfredai, - tarė Noibaueris. - Palauk 
manęs prie mano namų. 

Jis išlipo ir mėgino eiti pėsčias. Persiropštė per 
nugriuvusią sieną, kuri užtvėrė gatvę. Likusioji namo dalis 
tebestovėjo. Siena buvo nuplėšta tarsi užuolaida, ir žiojėjo 
butai. Pliki laiptai raitėsi į viršų. Antrame aukšte likęs visai 
sveikas miegamasis su raudonmedžio baldais. Abi lovos 
stovėjo viena šalia kitos; tik apvirto kėdė ir sudužo veidrodis. 
Aukštu aukščiau, virtuvėje, nutrauktas vandentiekio vamz- 
dis. Vanduo liejosi ant grindų, o paskui - kaskadomis į 
lauką; siauras spindintis krioklys. Svetainėje stovėjo 
raudono pliušo sofa. Ant dryžuotų tapetų - pakrypę pa- 
veikslai auksiniais rėmais. Ten, kur nuplėšta priekinė siena, 
stovėjo vyriškis. Jis kraujavo ir nejudėdamas spoksojo 
žemyn. Už jo blaškėsi moteris su lagaminais, į kuriuos 
stengėsi sukimšti visokiausius niekniekius, sofos pagal- 
vėles ir baltinius. 

Noibaueris pajuto, kaip po jo kojomis sujudėjo 
griuvėsiai. Zengė atgal. Griuvėsiai tebejudėjo. Jis pasilenkė 
ir pažarstė akmenis ir tinką. Išlindo pilka dulkėta plaštaka 
ir dalis rankos, panašios į glebų šliužą. 

- Gelbėkit! - sukliko Noibaueris. - Ar yra čia kas 
nors! Padėkite! 

Niekas jo negirdėjo. Noibaueris apsidairė. Gatvėje 
nebuvo nė gyvos dvasios. 

- Padėkite! - šūktelėjo jis vyriškiui trečiame aukšte. 

Vyriškis-iš lėto šluostėsi nuo veido kraują ir ne- 
reagavo. 

Noibaueris nustūmė šonan tinko luitą. Išvydo plau- 
kus ir griebė už jų, norėdamas ištraukti. Nesisekė. 

- Alfredai! - šūktelėjo Noibaueris ir apsidairė. 

Automobilio jau nebebuvo. 

- Kiaulės, - pareiškė jis, pagautas staigaus ir be- 
prasmiško įniršio. - Niekada jų nebūna po ranka, kai 
reikia. 

Jis triūsė toliau. Uniformos apykakle Žliaugė 
prakaitas. Atprato sunkiai dirbti. Policija, mintijo jis. 
Gelbėjimo kolonos! Kur tie visi sukčiai? 

Tinko luitas lūžo ir pasidavė, o po juo Noibaueris 
išvydo tai, kas dar neseniai buvo veidas. O dabar regėjo 
plokščią, pilkai ištepliotą masę. Nosis įlaužta. Akių apskritai 
nėra, jos užlipintos kalkių dulkėmis; lūpos dingusios, o 
burna - tai tinko ir išmuštų dantų mišrainė. Iš viso veido 
likęs tik pilkas ovalas su plaukais virš jo, o pro jį sunkėsi 
kraujas. 

Noibaueris žiaugtelėjo ir susivėmė. Šalia suplo- 
tos galvos išvėmė pietus: raugintus kopūstus, rūkytą dešrą, 
bulves, ryžių pudingą ir kavą. Bandė kaip nors susivaldyti, 
bet nepavyko. Jis šiek tiek pasisuko ir vėmė toliau. 

- Kas atsitiko? - paklausė kažkas už jo. 

Noibaueris neišgirdo, kaip priėjo vyriškis. Šis nešėsi 
kastuvą. Noibaueris parodė į galvą griuvėsiuose. 

- Užgriuvo? 

Galva mažumėlę krustelėjo. Kartu krustelėjo ir pilka 
veido masė. Noibaueris vėl susivėmė. Per daug privalgė 
pietums. 

- Juk jis uždus, - sušuko vyriškis su kastuvu ir 
puolė artyn. 

Rankomis jis grabaliojo per veidą, bandydamas 
rasti ir ištraukti nosį, ir grūdo pirštus ten, kur turėjo būti 
burna. 

Staiga veidas ėmė kraujuoti smarkiau. Artinantis 
mirčiai, plokščia masė atgijo. Dabar burna gargaliavo. 
Pirštai draskė tinką, o galva su neregėmis akimis drebėjo. 
Drebėjo, o paskui nurimo. Vyras su kastuvu išsitiesė. 

Nusišluostė ištepliotas rankas į geltoną šilkinę užuolaidą, 
nukritusią kartu su langu. 

- Baigta, - tarė jis. - Ar yra apačioje daugiau? 

- Nežinau. 

- Tai jūs ne iš šito namo? 

- Ne. 

Vyriškis parodė į galvą: 

- Jūsų giminaitis? Pažįstamas? 

- Ne. . 

Žmogus žvilgtelėjo į kopūstus, dešrą, ryžius ir 
bulves, tada pažiūrėjo į Noibauerj ir trūktelėjo pečiais. 
Atrodė, jog nejaučia didelės pagarbos aukštam SS 
karininkui. Beje, šiuo karo tarpsniu pietūs buvo labai jau 
gausūs. Noibaueris juto, kaip rausta. Skubiai apsigręžė ir 
nusikabarojo per griuvėsius. 


AAA 


Truko beveik valandą, kol Noibaueris priėjo Fryd- 
richo alėją. Ji nenukentėjo. Noibaueris susijaudinęs nu- 
drožė ja. Jeigu artimiausioje Frydricho alėją kertančioje 
gatvėje namai nesugriauti, tai ir mano komercinis pastatas 
tebestovi, prietaringai pamanė jis. Gatvė buvo sveika. Dvi 
kitos taip pat. Noibaueris sukaupė drąsą ir paspartino 
žingsnį. Pamėginsiu dar kartą, nusprendė jis; jei kitoje 
gatvėje du pirmieji namai išliko, tai ir man bus pasisekę. 
Taip. Tik trečiasis namas virtęs griuvėsių krūva. Noibaueris 
nusispjovė; gerklė išdžiūvo nuo dulkių. Tvirtu žingsniu 
pasuko už kampo į Hermano Gėringo gatvę ir sustojo 
kaip įbestas.. 

Bombos smarkiai pasidarbavo. Viršutiniai jo komer- 
cinio pastato aukštai visiškai suniokoti. Kampinio fasado 
nėra. Sprogimas jį nusviedė -į kitą gatvės pusę, į anti- 
kvariatą. O iš ten priešslėgis į gatvę išmetė bronzinį Budą. 
Šventasis vienišas sėdėjo ant lopinėlio sveiko grindinio. 
Susidėjęs rankas į sterblę, ramiai šypsodamasis žvelgė jis 

pro vakarietišką savigriovą į geležinkelio stoties griuvėsių 
pusę - tarsi lauktų atkeliaujant Azijos dvasių, kurios par- 
gabentų jį namolio, kur viešpatauja paprasti džiunglių 
įstatymai, kur žudoma, kad gyventum, o ne gyvenama, 
kad žudytum. 

Iš pradžių Noibauerį apėmė kvailas jausmas, kad 
likimas jį niekšiškai apgavo. „Juk visos Frydricho alėją 
kertančios gatvės buvo sveikos - ir še tau! Jis jautė 
skaudų vaikišką nusivylimą. Nors verk. Jam, kodėl jam 
taip atsitiko?! Noibaueris nužvelgė gatvę. Kai kurie namai 
tebestovėjo. Kodėl, galvojo Noibaueris. Kodėl tai atsitiko 
būtent man, doram patriotui, geram vyrui, rūpestingam 
tėvui? 

Noibaueris žingsniavo apie kraterį gatvėje. išdužo 
visos madų skyriaus vitrinos. It ledas visur aplinkui mėtėsi 
šukės. Girgždėjo jam po kojomis. Noibaueris priėjo prie 
skyriaus: “Naujausia mada vokiečių moterims". Iškaba 
nusvirusi. Noibaueris pasilenkė ir įėjo vidun. Trenkė de- 
gėsiais, tačiau ugnies nebuvo matyti. Sumišai voliojosi 
manekenai. Įspūdis toks, tarsi juos būtų priėvartavusi 
laukinių orda. Vieni gulėjo aukštielninki, pakeltomis suk- 
nelėmis, iškišę kojas; kiti - užlaužtomis rankomis, atstatę 
vaškinius užpakalius, kniūpsti. Vienas stovėjo nuogas, tik 
su pirštinėmis; antras - kampe, nulaužta koja, bet su 
skrybėlaite ir šydu ant veido. Šitokiomis pozomis jie visi 
šypsojosi - ir todėl atrodė kraupiai nešvankiai. . | 

Viskas, pamanė Noibaueris. Viskas. Baigta. Ką 
dabar pasakytų Selma? Nėra pasaulyje teisybės. Noi- 
baueris apsisuko ir per griuvėsius ir stiklus ėmė 
žirglioti aplink namą. Priėjęs kampą, kitoje gatvės pu- 
sėje išvydo Žmogystą, kuri, jį išvydusi, susigūžė ir šoko 
bėgti. 

- Stot! - suriko Noibaueris. - Stovėt! Šausiu! 

Žmogysta sustojo. Tai buvo mažas, nušiuręs vy- 
riokas. 

- Prieit! 

Vyriokas atkiūtino. Tik kai jis atsistojo prieš pat 

Noibauerį, šis jį atpažino. Tai buvo ankstesnysis komercinio 
pastato savininkas. 

- Blankai? - nustebo Noibaueris. - Čia jūs? 

- Taip, ponas oberšturmbanifiureri. 

- Ką gi jūs čia veikiate? 

- Atleiskite, ponas oberšturmbanfiureri. Aš... aš... 

- Kalbėkite protingai, žmogau! Ką čia veikiate? 

Uniforma padėjo Noibaueriui kaipmat atsitokėti ir 
atgauti autoritetą. 

- Aš... aš... - mikčiojo Blankas. - Užsukau, kad... 
kad... 6 
- Ką, kad, kad? 

Blankas bejėgiškai mostelėjo į griuvėsius. 

- Kad pasidžiaugtumėt, ar ne? 

Blankas kone atšoko. 

- Ne, ne, ponas oberšturmbanfiureri. Ne, ne! 
Tik... gaila, - sukuždėjo jis. - Gaila. 

- Žinoma, gaila. Dabar galite juoktis. 

- Aš nesijuokiu! Aš nesijuokiu, ponas oberšturm- 
banfiureri. 

Noibaueris nužvelgė Blanką. Šis baugščiai stovėjo 
priešais, tvirtai prispaudęs rankas prie šlaunų. 

- Jums labiau pavyko nei man, - su kartėliu tarė 
Noibaueris po valandėlės. - Gerai užmokėta. Ar ne? 

- Taip, labai gerai, ponas oberšturmbantiureri. 

- - Jūs gavote grynų pinigų. Man teko krūva griu- 
vėsių. 

- Taip, ponas oberšturmbantiureri! Apgailestauju... 
nepaprastai apgailestauju. Šis įvykis... 

Noibaueris spoksojo sau priešais. Dabar jis tikrai 
manė, jog Blankui nepaprastai pasisekė. Akimirką svars- 
tė, ar nepasiūlius jam brangiai atpirkti tą griuvėsių 
krūvą. Tačiau tai prieštaravo partijos principams. Be to, 
net ir šitas laužas buvo vertas daugiau, nei jis kitados 
sumokėjo Blankui. O ką jau ir kalbėti apie žemės sklypą. 
Jis mokėjo penkis tūkstančius. Vien nuoma kasmet at- 
nešdavo penkiolika tūkstančių. Penkiolika tūkstančių mar- 
kių! Viskas žuvo! | 237 


-Kas jums yra? Kodėl taip tabaluojate ranko- 
mis? 

- Nieko, ponas oberšturmbanfiureri. Pargriuvau, 
prieš keletą metų... 

Blanką pylė prakaitas. Dideli lašai ritosi per kaktą į 
akis. Jis daugiau mirksėjo dešiniąja akimi nei kairiąja. 
Kaire, stikline, ne taip jautė prakaitą. Bijojo, kad jo 
drebėjimas Noibaueriui gali pasirodyti įžūlus. Kartą taip 
jau yra buvę. Bet šiuo momentu Noibaueris negalvojo 
apie panašius dalykus; apie tai, kad tada, prieš parduodant 
namą, Vėberis tardė Blanką lageryje. Ziūrėjo tik į griuvė- 
sius. 

- Jūs laimėjote, - kalbėjo jis. - Anuo metu tikriausiai 
taip nemanėte. Bet dabar jūs būtumėt viską praradęs. 
Taigi turite gražaus pinigo. 

Blankas nedrįso nusišluostyti prakaito. 

- Taip, ponas oberšturmbanfiureri, - sumurmėjo 
jis. 

Staiga Noibaueris tiriamai įsispitrijo į Blanką. Ji 
nusmelkė viena mintis. Mintis, kuri paskutinėmis savaitėmis 
aplankydavo vis dažniau. Pirmą kartą toji mintis kilo, kai 
subombardavo Melerno laikraštį, tada Noibaueris ją nuvijo, 
bet mintis nuolat sukosi lyg įkyri musė. Nejaugi iš tiesų 
gali atsitikti taip, kad blankai vėl sugrįš? Vyriokas priešais 
jį į tokį nepanašus; laužas, ir tiek. Bet ir griuvėsiai aplinkui 
ne kas kita. Visai nepanašu į pergales. O jau visai ne, jei 
tie griuvėsiai tavo paties. Jam toptelėjo Selma ir jos krank- 
sėjimas. O dar laikraščių pranešimai! Rusai prie Berlyno, 
ir nėra ko pūsti miglą į akis. Rūras apsuptas, ir tai tiesa. 

- Klausykite, Blankai, - tarė jis nuoširdžiai. - Juk aš 
vis dėlto elgiausi su jumis labai padoriai, ar ne? 

- Kaipgi! Kaipgi! 

- Juk tai turite pripažinti, ar ne? 

- Būtinai, ponas oberšturmbanifiureri. Būtinai. 

- Žmoniškai... 

- Labai žmoniškai, ponas oberšturmbantfiureri. Šir- 
dingai dėkui... 

| - Na taip, - šnekėjo Noibaueris. - Neužmirškite 
šito! Aš labai dėl jūsų rizikavau. O ką jūs apskritai čia 
veikiate? Mieste? 

Kodėl jūs ne lageryje, vos nepaklausė jis. 

- Aš... aš... 

Blankas apsipylė prakaitu. Nenutuokė, kuo tai, 
baigsis. Bet žinojo iš patirties, kad maloniai šnekantys 
naciai visada būna sumanę kokį nors itin žiaurų pokštą. 
Vėberis taip šnekėjo, prieš išmušdamas jam akį. Blankas 
keikė save, kad nepajėgė atsispirti pagundai ir išlindo iš 
savo slėptuvės apžiūrėti savo senojo turto. 

Noibaueris pastebėjo Blanko sumišimą. Pasinau- 
dojo proga: 

- Kad jūs laisvas, Blankai... juk jūs žinote, kam už 
tai turite būti dėkingas, ar ne? 

- O, taip... ačiū... labai ačiū, ponas oberšturmban- 
fiureri. 

Tai nebuvo Noibauerio nuopelnas. Blankas šitai 
žinojo, Noibaueris taip pat. Bet prie smilkstančios griuvėsių 
krūvos staiga ėmė tirpti senosios sąvokos. Niekas nebe- 
buvo tikra. Viskuo reikėjo rūpintis iš anksto. Noibaueriui 
tai atrodė beprotiška, tačiau iš tikro negalėjai Žinoti, ar 
kurią dieną neprisireiks tokio žydo pagalbos. Noibaueris 
ištraukė vieną "Deutsche Wacht'' cigarą. 

- Štai, imkite, Blankai. Geras tabakas. Tuomet tai 
buvo neišvengiama. Visada prisiminkite, kaip aš jus glo- 
bojau. 

Blankas nerūkė. Praėjo ne vieni metai po Vėberio 
eksperimentų su degančiomis cigaretėmis, kol Blankas 
pajėgė susitvardyti ir nepulti isterijon nuo tabako kvapo. 
Bet nedrįso atsisakyti. 

- Labai ačiū. Nepaprastai malonu, ponas ober- 
šturmbanfiureri. 

Jis atsargiai pasitraukė, laikydamas cigarą parali- 
žuotoje rankoje. Noibaueris apsidairė. Niekas nematė jo 
šnekantis su žydu. Taip geriau. Tučtuojau užmiršo Blanką 
ir ėmė skaičiuoti. Paskui pradėjo uosti. Degėsių kvapas 

sustiprėjo. Noibaueris nuskubėjo į kitą pusę. Dabar ten 
liepsnojo madų ateljė. Noibaueris puolė atgal šaukda- 
mas: 

- Blankai! Blankai! - ir nematydamas jo: - Gaisras! 
Gaisras! 

Niekas nepasirodė. Mieste daug kur liepsnojo gais- 
rai, ir gaisrinės jau seniai niekur negalėjo pravažiuoti. 
Noibaueris vėl nudūmė prie madų ateljė vitrinų. Šoko 
vidun, čiupo vieną rietimą medžiagos ir ištempė įį į lauką. 
Antrą kartą jam jau nebepavyko. Nėrinių suknelė, kurią 
nutvėrė, užsiliepsnojo jo rankoje. Ugnis lyžčiojo medžiagas 
ir drabužius. Noibaueris vos spėjo pAsprukti. 

Jis bejėgiškai žvelgė iš kitos gatvės pusės į gaisrą. 
Ugnis pasiekdavo manekenus, apglėbdavo juos, rijo dra- 
bužius... ir besilydydami, degdami jie staiga keistai at- 
gydavo. Jie sukosi ir kėlėsi. Rankos kilo ir lenkėsi, tikras 
vaškinis pragaras... o paskui viskas susmego, ir tarsi 
lavonus krematoriume viską užliejo liepsna. 

Noibaueris traukėsi nuo karščio, kol užmynė ant 
Budos. Nežiūrėdamas sėdo ant jo, bet tuoj pat vėl pašoko. 
Nepastebėjo, kad šventojo galvos papuošalas su bronziniu 
smaigu. Noibaueris įsiutęs įbedė akis į po kojomis gulintį 
rietimą, kurį ką tik išgelbėjo; žydra medžiaga, kurioje 
įspausti skrendantys paukščiai. Ėmė spardyti ją savo 
auliniais batais. Po perkūnais! Ir kam! Nutempė rietimą 
atgal ir sviedė į ugnį. Tegu viskas eina velniop! Po 
perkūnais! Noibaueris nužirgliojo tolyn. Nieko daugiau 
nenorėjo matyti! Dievas jau ne su vokiečiais. Ir Votanas* 
ne. O kas gi? 

Už laužo krūvos, kitapus gatvės, iš lėto kėlėsi 
išblyškęs veidas. Jozefas Blankas žvilgsniu nulydėjo 
Noibauerį. Ir pirmą kartą po daugelio metų jis nusišypso- 
jo. Nusišypsojo, laužydamas cigarą tarp paraližuotų pirš- 
tų. 


* Votanas - pagrindinis dievas germanų mitologijoje. 
240 


XVI 


Krematoriumo kieme vėl stovėjo aštuoni žmonės. 
Visi nešiojo raudonus politinių kalinių ženklus. Bergeris 
nepažinojo nė vieno iš jų; bet dabar jis suvokė, kas jų 
laukia. 

Kapas Dreijeris jau užėmė savo vietą rūsyje. Ber- 
geris jautė, kaip žlunga slapta viltis viską atidėti. Dreijeris 
nesirodė tris dienas. Todėl Bergeris negalėjo atlikti to, ką 
buvo numatęs. Šiandien jau nebebuvo kur trauktis; teks 
rizikuoti. 

- Iš karto ir pradėk, - niūriai pareiškė Dreijeris. - 
Kitaip nebaigsime. Dabar jie pas jus dvesia kaip 
musės. 

Atbildėjo pirmieji lavonai. Trys kaliniai juos nurengė 
ir išrūšiavo daiktus. Bergeris tikrino dantis; tada tie trys 
sukrovė lavonus į keltuvą. 

Po pusvalandžio pasirodė ŠSultė. Rodės žvalus ir 
išsimiegojęs, bet visą laiką žiovavo. Dreijeris rašė, o Šultė 
kartkartėmis dirsčiojo jam per petį. Rūsys buvo didelis ir 
išvėdintas, tačiau lavonų kvapas netrukus labai sustiprėjo. 
Jis sklido ir iš drabužių; ne tik nuo nuogų kūnų. Lavonų 
griūtis nesiliovė; ji tarsi užvertė laiką, ir Bergeris beveik 
nebežinojo, ar jau vakaras, ar dar tik vidurdienis, kol galų 
gale Šultė atsistojo ir pareiškė, kad laikas valgyti. 

Dreijeris susikrovė savo daiktus. 

- Keliais lenkiame deginimo patalpą? 

- Dvidešimt dviem. 

- Gerai. Pietų pertrauka. Pasakykite tiems viršuje, 
kad nustotų mėtyti, kol aš grįšiu. 

Anie trys kaliniai tučtuojau išėjo. Bergeris sutvarkė 
dar vieną lavoną. 

- Mikliau! Nešdinkis! - suurzgė Dreijeris. 

Spuogas jam ant lūpos virto skausminga votimi. 

Bergeris išsitiesė: 

- Mes pamiršome įrašyti šitą. 

- Ką? 

- Mes pamiršome pažymėti šitą lavoną mirusiųjų 
sąraše. 

- Kvailystė! Užregistravome visus. 

- Tai netiesa, - Bergeris stengėsi kalbėti kuo ra- 
miau. - Mes užrašėme vienu žmogumi per mažai. 

- Žmogau! - pratrūko Dreijeris. - Ar iš proto išsi- 
kraustei? Ką čia paistai? 

- Turime įrašyti į sąrašą dar vieną žmogų. 

- Štai kaip? - dabar Dreijeris įdėmiai pažvelgė į 
Bergerį. - O kodėl turime įrašyti? 

- Kad sąrašas būtų tikslus. 

- Nesuk galvos dėl mano sąrašų. 

- Dėl kitų nesuku. Tik dėl šito vieno. 

- Kitų? Kokių kitų, skelete? 

- Aukso sąrašų. 

Dreijeris akimirką patylėjo. 

- Štai kaip, na, ir ką visa tai iš tikrųjų reiškia? - 
paklausė tada. 

Bergeris įkvėpė oro: 

- Tai reiškia, kad man tas pat, ar aukso sąrašai 
tikslūs, ar ne. 

Dreijeris sujudėjo, bet susitvardė. 

- Jie tikslūs, - grėsmingai tarė jis. 

- Galbūt. O gal ir ne. Tereikia palyginti. 

- Palyginti? Su kuo? 

- Su mano sąrašais. Rašau juos nuo tada, kai 
pradėjau čia dirbti. Atsargumo dėlei. 

- Žiūrėk tu man! Jis taip pat rašo sąrašą, klastūnas. 
Ir manai, kad tavimi tikės labiau nei manimi? 

- Tikiuosi, jog tai įmanoma. Iš savo sąrašo aš 
neturiu jokios naudos. 

Dreijeris nužvelgė Bergerį nuo galvos iki kojų, lyg 
matydamas įj pirmą kartą: 

- Štai kaip, neturi naudos? Tuo aš taip pat netikiu. 
Ir laukei tinkamo momento, kad man tai pasakytum, čia, 
rūsyje, ar ne? Akis į akį - štai čia tu apsirikai, kiaušiniagal- 
vi! 


242 


Dreijeris vyptelėjo. Votį skaudėjo. Atrodė lyg piktas 
šuo, šiepiantis dantis. 

- Gal paporinsi man, kodėl aš dabar negalėčiau 
mažumėlę pradaužti tavo kiaušinio galvos ir paguldyti 
tavęs čia, šalia kitų? Arba užspausti tau gerklės? Tavęs 
paties trūksta tavo sąraše. Aiškintis nereikės. Juk mes 
vieni: Paprasčiausiai pargriuvai. Širdies nepakankamumas. 
Vienu daugiau ar mažiau - neturi reikšmės. Tokių dalykų 
niekas netiria. Užregistruosiu tave... 

Dreijeris prisiartino. Jis svėrė šešiasdešimčia svarų 
daugiau už Bergerį. Bergeris, net ir su replėmis rankoje, 
neturėjo nė menkiausio šanso. Jis žengė žingsnį atatupstas 
ir užkliuvo už lavono, gulinčio už jo. Dreijeris griebė jam 
už rankos ir ją užlaužė. Bergeris išmetė reples. 

- Taip, šitaip geriau, - pareiškė Dreijeris. 

Vienu trūktelėjimu prisitraukė Bergerį artyn. Jo 
perkreiptas veidas atsidūrė Bergeriui prieš pat akis. Veidas 
buvo raudonas, o votis blizgėjo ant mėlynakraštės lūpos. 
Bergeris nieko nesakė; tik palenkė galvą kaip galėdamas 
labiau ir įtempė kaklo raumenų likučius. 

Matė, kaip kyla Dreijerio dešinioji ranka. Sąmonė 
praskaidrėjo. Bergeris žinojo, ką jam daryti. Laiko buvo 
nedaug, tačiau, laimė, ranka, regis, kilo taip pamažu, kaip 
sulėtintame filme. 

- Toks atvejis buvo numatytas, - skubiai tarė 
Bergeris. - Jis išdėstytas raštu ir pasirašytas liudytojų. 

Ranka nesustojo. Kilo lėtai, bet vis dėlto kilo. 

- Meluoji, - suurzgė Dreijeris. - Bandai išsisukti. 
Nebeilgai kalbėsi. 

- Tai ne melas. Mes tikėjomės, kad jūs mėginsite 
mane pašalinti, - Bergeris įsispitrijo Dreijeriui į akis: - Tai 
pirma mintis, kuri visada šauna kvailiams į galvą. Viskas 
užrašyta popieriuje ir, jei vakare negrįšiu, bus įteikta lagerio 
vadui kartu su trūkstančų dviejų auksinių žiedų ir auksinių 
akinių sąrašu. 

Dreijerio akys blykstelėjo. 

- Taip? - tarė jis. 

- Kaip tik taip. Nejau manote, kad aš nežinojau, 
kas man gresia? 

- Štai kaip, vadinasi, žinojai? 

- Taip. Viskas užrašyta. Auksinius akinių rėmus, 
kurių trūksta, Vėberis, Šultė ir Šteinbreneris dar puikiausiai 
prisimins. Jie priklausė tokiam vienakiui. Tokių dalykų taip 
greitai neužmiršta. 

Ranka nustojo kilti. Sustojo, o paskui nusviro. 

- Tai ne auksas, - pratarė Dreijeris. - Pats sakei. 

- Auksas. 

- Rėmai buvo nieko verti. Šlamštas. Net išmesti 
per prasti. 

- Tada visa tai galėsite paaiškinti pats. Mes turime 
to Žmogaus, kuriam jie priklausė, draugų liudijimus. Tikras 
baltasis auksas. 

- Utėlius! 

Dreijeris stumtelėjo Bergerį. Bergeris vėl griuvo. 
Mėgino išsilaikyti, ir delnu užčiuopė numirėlio dantis ir 
akis. Suklupo ant jo, bet neišleido Dreijerio iš akių. 

Dreijeris giliai alsavo. 

- Taip... ir kaip tu galvoji, kas bus tavo draugams? 
Manai, juos apdovanos? Už tai, kad Žinojo, jog tu čia 
mėgini įkišti numirėlį? 

- Jie nežinojo. 

- O kas tuo patikės? 

- O kas patikės jumis, jeigu jūs taip pareikšite? 
Patikės tik tuo, kad jūs tai sugalvojote, norėdamas 
atsikratyti manimi dėl žiedų ir akinių. 

Bergeris jau vėl stovėjo. Jautė, kaip staiga sukilo 
drebulys. Pasilenkė ir-ėmė valytis nuo kelių dulkes. Dulkių, 
tiesa, nebuvo, bet jis negalėjo suvaldyti tirtančių kelių ir 
nenorėjo, kad Dreijeris tai matytų. 

Dreijeris nieko nepastebėjo. Pirštu čiupinėjosi votį. 
Bergeris išvydo, kad votis trūko. Tekėjo pūliai. 

- Nelieskite, - tarė jis. 

- Ko? Kodėl? 

- Nečiupinėkite voties. Lavonų nuodai mirtini. 

Dreijeris įsmeigė į Bergerį akis: 

- Aš šiandien neliečiau nė vieno lavono. 

- Bet aš liečiau. O jūs lietėte mane. Mano pirmtakas 
mirė nuo kraujo užkrėtimo. 

Dreijeris skubiai atitraukė savo dešinę ranką ir 
nusišluostė ją į kelnes. 

- Prakeikimas! Kas čia dedasi! Pasiutus kiaulystė! 
Aš jau liečiau, - jis spoksojo | savo pirštus, lyg būtų sirgęs 
raupsais. - Greičiau! Daryk ką nors! - suriko Bergeriui. - 
Manai, aš noriu pakratyti kojas? 

- Žinoma, ne, - Bergeris susitvardė. Nukreipęs 
Dreijerio dėmesį, jis laimėjo laiko. - Ypač dabar, kai galas 
taip arti, - pridūrė jis. 

- Ką? 

- Kai galas taip arti, - pakartojo Bergeris. 

- Ką - galas? Daryk ką nors, šunie! Uždėk ko 
nors! 

Dreijeris išblyško. Bergeris paėmė stovintį ant 
lentynos buteliuką jodo. Žinojo, kad Dreijeriui niekas 
negresia; be to, jam buvo vis tiek. Svarbiausia, kad 
nukreipė jo dėmesį. Bergeris patepė votį jodu. Dreijeris 
atšoko. Bergeris pastatė buteliuką. 

- Taip... dezinfekuota. 

Dreijeris bandė pamatyti votį. Skersakiavo, žiūrėda- 
mas sau pagal nosį. | 

- Tikrai? 

- Tikrai. 

Dreijeris dar sekundėlę pažvairavo. Paskui it triušis 
pakrutino viršutinę lūpą. 

- Taigi, o ko tu, tiesą sakant, norėjai? - paklausė 
jis. 

Bergeris suprato laimėjęs. 

- To, ką sakiau. Pakeisti vieno numirėlio duomenis. 
Štai ir viskas. 

- O Šultė? 

- Jis nežiūrėjo. | pavardes. Be to, du sykius buvo 
išėjęs. 

Dreijeris svarstė. 

- O drabužiai? Kaip jie? 

- Atitiks. Numeriai taip pat. 

*- Kaipgi šitaip? Ar tu turi... 

- Taip, - tarė Bergeris. - Aš turiu su savimi tuos, 
kuriuos norime pakeisti. 

Dreijeris pažvelgė į įį: 

- Neblogai suplanavote. Ar tu čia vienas? 

- Ne. Ę 

Dreijeris susibruko rankas į kišenes ir keletą kartų 
perėjo per patalpą pirmyn atgal. Tada sustojo prie Bergerio. 

- O kas man laiduos, kad tavo vadinamasis sąrašas 
tikrai nepasirodys? 

- Aš. 

Dreijeris gūžtelėjo pečiais ir nusispjovė. 

- Lig šiol buvo tik sąrašas, - ramiai prabilo Bergeris. 
- Sąrašas ir kaltinamasis raštas. Galėjau jais naudotis, ir 
man nieko nebūtų atsitikę; daugių daugiausia būčiau 
susilaukęs pagyrimo. Po šito, - jis mostelėjo į popierius 
ant stalo, - taip pat esu kaltas dėl belaisvio dingimo. 

Dreijeris mintijo. Atsargiai pajudino viršutinę lūpą 
ir vėl pažvairavo. 

- Jūs rizikuojate kur kas mažiau, - šnekėjo Bergeris. 
- Prie trijų, keturių pražangų prisideda dar viena. Menkas 
skirtumas. O aš nusižengiu pirmą kartą. Rizikuoju gerokai 
labiau. Man regis, tokios garantijos gana. 

Dreijeris neatsakė. 

- Pagalvokite apie dar vieną dalyką, - ir toliau 
stebėdamas Dreijerį, kalbėjo Bergeris. - Karas beveik 
pralaimėtas. Vokiečių daliniai iš Afrikos ir Stalingrado 
atsitraukė toli už Vokietijos sienų ir už Reino. Čia nebepadės 
jokia propaganda ir jokie tauškalai apie slaptus ginklus. 
Po poros savaičių ar mėnesių bus baigta. Tada ir čia 
išmuš atsiskaitymo valanda. Kodėl turėtumėte atgailauti 
už kitus? Jei bus žinoma, kad padėjote mums, būsite 
saugus. 

- Kas tie mes? 

- Mūsų daug. Visur. Ne tik Mažajame lageryje. 

- Ojei aš apie tai pranešiu? Kad jūs egzistuojate? 

- O kątaituri bendra su žiedais ir auksiniais akinių 
rėmais? 

„ Dreijeris pakėlė galvą ir kreivai šyptelėjo: 

- Jūs tikrai gerai viską apgalvojote, ar ne? 

Bergeris tylėjo. 

- Žmogus, kurį norite apkeisti, žada sprukti? 

- Ne. Tik norime apsaugoti jį nuo šito, - Bergeris 
parodė į kablius ant sienos. 

- Politinis? 

- Taip. 

Dreijeris stipriai užsimerkė: 

- O jei bus griežtas patikrinimas ir jį ras? Kaip 
tada? 

- Barakai perpildyti. Jo neras. 

- Jį gali atpažinti. Jei jis žinomas politinis. 

- Jis nėra žinomas. O mes, Mažajame lageryje, 
mes visi atrodome panašūs. Nelabai ką atpažinsi. 

- Ar jūsų bloko seniūnas apie tai žino? 

- Taip, - sumelavo Bergeris. - Kitaip nieko negalė- 
tume. 

- Ar turite ryšių su raštine? 

- Mes visur turime ryšių. 

- Ar jūsų Žmogui numeris ištatuiruotas? 

- Ne. 

- O daiktai? 

- Žinau, kokius noriu apkeisti. Padėjau juos į šo- 
ną. - 

Dreijeris Žvilgtelėjo į duris. 

- Tai pradėk! Greičiau! Paskubėk, kol n'ekas ne- 
atėjo. 

Jis pravėrė duris ir pasiklausė. Bergeris šliaužiojo 
tarp lavonų ir apžiūrinėjo juos. Paskutinę akimirką jam 
toptelėjo dar viena mintis. Jis sugalvojo dvigubus mainus. 
Dreijerį bus galima suklaidinti taip, jog jis niekada ne- 
nustatys nr. 509 vardo. 

- Mikliau! Po perkūnais! - keikėsi Dreijeris. - Ko 
taip ilgai ieškai? 

Su trečiuoju lavonu Bergeriui pavyko; šis buvo iš 
Mažojo lagerio ir ant kūno neturėjo jokių žymių. Bergeris 
nuvilko jam švarką, ištraukė iš po savojo paslėptus nr. 
509 švarką ir kelnes su numeriais ir aprengė lavoną. Tada 
numetė numirėlio daiktus drabužių krūvon, o iš po jos 
ištraukė švarką ir kelnes, kuriuos prieš tai buvo padėjęs į 
šoną. Apsivyniojo juos apie šlaunis, susiveržė virš jų 
kelniaraištį ir vėl apsivilko savąjį švarką. 

- Baigta. 

Bergeris šnopavo. Sienomis, rodos, slinko juodos 
dėmės. Dreijeris pasisuko: 

- Viskas gerai? 

- Taip. 

- Gerai. Aš nieko nemačiau. Nieko nežinau. Buvau 
išvietėje: Tai, kas čia įvyko, padarei tu. Aš nieko nežinau, 
aišku? 

- Taip. 

Keltuvas su nuogais lavonais pakilo viršun ir 
netrukus nusileido tuščias. 

- Einu, pašauksiu iš lauko tuos tris, kad krautų, - 
tarė Dreijeris. - O tu tuo metu lieki čia vienas. Aišku? 

- Aišku, - atsakė Bergeris. 

- O sąrašas... 

- Rytoj atnešiu. Arba galiu sunaikinti. 

- Ar galiu tuo pasikliauti? 

- Žinoma. 

Dreijeris sekundę svarstė. 

- Dabar ir tu įklimpai, - pareiškė jis. - Labiau negu 
aš. Ar ne? 

- Kur kas labiau. | 

- Ir jei kas nors paaiškėtų... 

- Tylėsiu. Turiu nuodų. Aš tylėsiu. 

- Atrodo, kad jūs tikrai visko turite, - Dreijerio 
veide nevalingai atsispindėjo savotiška pagarba. - Šito aš 
nežinojau. 

Būčiau labiau saugojęsis, pagalvojo jis. Šitie pra- 
keikti gyvi lavonai! Net jais negalima pasikliauti. 

- Jau pradėk krauti keltuvą... - Dreijeris ketino 
eiti. 

- Čia dar šis tas, - tarė Bergeris. 

- Ką? 

Bergeris ištraukė iš kišenės penkias -markes ir 
padėjo jas ant stalo. Dreijeris jas įsikišo: 

- Nors tiek už riziką... | 

- Kitą savaitę pridėsime dar penkias markes... 

- O... už ką? 

- Už nieką. Paprasčiausiai dar penkios markės už 
šitą. 

- Gerai, - Dreijeris perkreipė lūpas, bet tuoj pat 
liovėsi; votį skaudėjo. - Juk galų gale aš ne žvėris, - tarė. - 
Visada mielai padėsiu bičiuliams. 

Dreijeris išėjo. Bergeris atsirėmė į sieną. Jam svai- 
go galva. Pavyko geriau, nei tikėjosi. Bergeris neapgau- 
dinėjo savęs; žinojo, kad Dreijeris tebegalvoja, kaip į 
sunaikinti. Laikinai tai atidėta, pagrasinus pogrindiniu ju- 
dėjimu ir pažadėjus dar penkias markes. Dreijeris jų lauks. 
Galėjai būti tikras, kad kriminaliniai nusikaltėliai neužniirš 
savo interesų; mokslas, kurio veteranai išmoko iš Handkės. 
Pinigai gauti iš Levinskio ir jo grupės. Padės ir ateityje. 
Bergeris pačiupinėjo švarką, kurį apsivyniojo. Laikėsi tvirtai. 
Nieko nematyti. Bergeris buvo liesas, ir jo paties švarkas 
net ir dabar ant jo kabėte kabėjo. Džiūvo burna. Prieš į 
gulėjo lavonas su sukeistu numeriu. Bergeris ištraukė iš 
krūvos dar vieną lavoną ir nustūmė įį prie pirmojo. Tą 
pačią akimirką pro duris it viesulas įsiveržė vienas naujokas. 
Krovikai vėl ėmėsi darbo. 

Pasirodė Dreijeris su trim kaliniais. Dėbtelėjo į 
Berger. 

- Ką čia veiki? Kodėl tu ne lauke? - suriaumojo jis. 

Tai buvo alibi. Tie trys kiti privalėjo įsidėmėti, jog 
Bergeris apačioje buvo likęs vienas. 

- Turėjau ištraukti dar vieną dantį, - atsakė Bergeris. 

- Niekai! Turi daryti tai, ką tau įsako. Juk čia visko 
gali atsitikti. 

Dreijeris ceremoningai atsisėdo už stalo su sąra- 
šais. 

- Tęskite darbą! - sukomandavo. 

Netrukus atėjo Šultė. Kišenėje atsinešė Knigeso 
leidinį “Kaip elgtis su Žmonėmis"', išsitraukė jį ir pradėjo 
skaityti. | 

Kaliniai toliau rengė numirėlius. Trečiasis eilėje 
gulėjo vyriškis su svetimu švarku. Bergeris sutvarkė 


etiketą, taisykles, kaip valgyti žuvį ir vėžius. Gegužės 
mėnesį turėjo būti pakviestas pas savo sužadėtinės tėvus 
ir norėjo būti pasikaustęs. Dreijeris abejingai užrašinėjo 
duomenis ir lygino juos su raportais iš blokų. Ketvirtasis 
lavonas vėl pasitaikė politinis. Bergeris pats pranešė apie 
jį. Ištarė numerį kiek garsiau ir pastebėjo, kad Dreijeris 
pakėlė akis. Jis atnešė lavono daiktus prie stalo. Dreijeris 
dirstelėjo į jj. Bergeris davė akimis ženklą. Tada 
paėmė reples bei Žibintuvėlį ir pasilenkė prie numirė- 
lio. Pasiekė, ko norėjo. Dreijeris pamanė, kad ketvirtojo - 
o ne trečiojo - vardas yra dar gyvo Žmogaus, kurį 
sukeitė. Taip suklaidintas, jis jokiu būdu negalėjo ko nors 
išduoti. 

Atsivėrė durys. Įžengė Šteinbreneris. Paskui jį se- 
kė Broieris, karcerio prižiūrėtojas, ir šarfiureris Nymanas. 
Šteinbreneris nusišypsojo Šultei: 

- Jei lavonai jau užregistruoti, mes turime tave 
pakeisti. Vėberio įsakymas. 

Šultė užvertė savo knygą. 

- Ar jau baigėme? - paklausė Dreijerio. 

- Liko dar keturi lavonai. 

- Gerai, užbaikite. 

Šteinbreneris atsirėmė į sieną, kurioje buvo matyti 
pakartųjų įbrėžimai. 

- Užbaikite, užbaikite. Mes palauksime. O paskui 

atsiųskite apačion tuos penkis žmones, kurie viršuje mėtė 
lavonus. Turime jiems siurprizą. 

- Taip, - tarė Broieris. - Šiandien mano gimtadie- 
nis. 


*kA 


- Kuris iš jūsų yra nr. 509? - palausė Goldšteinas. 

- O kam? 

- Mane čia atsiuntė. 

Buvo vakaras, ir Goldšteinas su dvylika kitų atvyko 
į Mažąjį lagerį. 

- Mane siunčia Levinskis, - tarė jis Bergeriui. 

- Ar tu mūsų barake? 

- Ne. 21-ame. Per skubą nieko nepavyko padaryti. 
Galėsime pakeisti vėliau. Dingau pačiu laiku. Kur nr. 5097 

- Nr. 509 daugiau nebeegzistuoja. 

Goldšteinas sukluso: 

- Mirė ar paslėptas? 

Bergeris dvejojo. 

- Gali juo pasitikėti, - pareiškė nr. 509, kiurksantis 
šalimais. - Levinskis kalbėjo apie jį, kai lankėsi čia paskutirij 
kartą, - ir kreipėsi į Goldšteiną. - Dabar aš vadinuosi 
Flormanas. Kas naujo? Seniai apie jus negirdėjome. 

- Seniai? Dvi dienas... 

- Tai seniai. Kas naujo? Eikš čionai. Čia niekas 
mūsų neišgirs. a 1 

Jie atsisėdo atokiau nuo kitų. | 

- Praeitą naktį 6-ame bloke per savo radiją 
klausėmės žinių. Anglų. Labai daug trukdymų; tačiau vieną 
girdėjome aiškiai. Rusai jau apšaudo Berlyną. 

- Berlyną? 0 

- Taip... 

- O amerikiečiai ir anglai? 

- Apie tai jokių naujienų. Labai trukdė, ir mes 
turėjome saugotis. Rūro sritis apsupta, o jie jau toli už 
Reino, tai tikrai. 

Nr. 509 spoksojo į spygliuotą vielą, už kurios po 
sunkiais lietaus debesimis raudonavo vakaro žaros ruože- 
lis. 

- Kaip lėtai viskas einasi.. 

- Lėtai? Tu sakai lėtai? Per metus vokiečių armija 
atmušta nuo Rusijos iki EANo iš Afrikos - iki Rūro... ir tu 
sakai, kad lėtai? 

Nr. 509 papurtė galvą. 

- Aš ne apie tai. Mums lėtai. Mums. Iš karto! 
Nejau nesupranti? Aš čia jau daug metų... bet šis pava- 
saris atrodo ilgiausias iš visų. Lėtai, nes taip sunku 
laukti. 

- Suprantu, - Goldšteinas šyptelėjo. Dantys jo 
pilkame veide atrodė balti kaip kreida. - Žinau. Ypač naktį. 
Kai negali užmigti, ir trūksta oro, - jo akys nesišypsojo. 
Liko be išraiškos, švino spalvos. - Pasiutusiai ilgai, kai 
žiūri Šitaip. 

- Taip, apie tai aš ir šneku. Prieš porą savaičių dar 
nieko nežinojome. O dabar viskas jau atrodo lėta. Keista, 
kaip viskas keičiasi, kai turi vilties. Ir lauki. Ir bijai, kad tave 
dar nutvers. 

Nr. 509 pagalvojo apie Handkę. Pavojus dar 
nepraėjo. Machinacijos daugmaž būtų užtekę, jei Handkė 
nebūtų pažinojęs nr. 509 iš veido. Tada nr. 509 pa- 
prasčiausiai būtų virtęs numirėliu, kaip kad numirėlis virto 
nr. 509. Oficialiai jis dabar buvo miręs ir vadinosi Flormanu, 
bet vis dar buvo Mažajame lageryje. Nieko daugiau ne- 
padarysi; ir taip gerai, kad 20-ojo barako, kuriame mirė 
Flormanas, seniūnas dalyvavo šitoje machinacijoje. Nr. 
509 privalėjo saugotis, kad nepakliūtų Handkei į akis. 
Taip pat turėjo saugotis, kad jo neišduotų kas nors kitas. 
Be to, dar buvo Vėberis, kuris galėjo jį atpažinti per netikėtą 
patikrinimą. 

- Ar tu atėjai vienas? - paklausė jis Goldšteino. 

- Ne. Kartu atsiuntė dar du kitus. 

- Atvyks daugiau? 

- Tikriausiai. Bet ne oficialiai perkelti. Ten mes 

slapstome mažiausiai penkiasdešimt, šešiasdešimt Žmo- 
nių. i 

- Kur jūs tiek daug paslėpėte? 

- Jie kasnakt kaitalioja barakus. Miega kur nors 
kitur. 

- Ojei SS siunčia juos prie Varšų: Arba į raštinę? 

- Tada jie neina. 

- Ką? 

- Jie neina, - pakartojo Goldšteinas. 

Goldšteinas išvydo, kad nr. 509 nustebęs išsitiesė. 

- SS jau nebemato visko tiksliai, - paaiškino jis. - 
Jau pora savaičių, kai sumaištis didėja sulig kiekviena 
diena. Mes prie to prisidėjome, kuo galėdami. Zmonės, 
kurių ieško, visada tariamai išsiųsti su darbo komandomis 
arba jų paprasčiausiai neįmanoma rasti. 

- O SS? Neateina jų paimti? 

Goldšteino dantys blykstelėjo: 

- Dabar jau neturi ūpo. Daugių daugiausiai būriu 
ir ginkluoti. Pavojinga tik toji grupė, kurioje yra Nymanas, 
Broieris ir Šteinbreneris. 

Nr. 509 valandžiukę patylėjo. Per daug sunku 
patikėti tuo, ką tik ką išgirdo. 

- Ir nuo kada šitaip? - paklausė pagaliau. 

- Kokia savaitė. Kiekvieną dieną kas nors keičiasi. 

- Manai, SS bijo? 

- Taip. Staiga jie pastebėjo, jog mūsų tūkstančiai. 
Ir žino, kokia karinė padėtis. 

- Jūs paprasčiausiai nepakiūstate? - nr. 5093 vis 
dar nepajėgė šito suvokti. 

- Mes paklūstame. Bet darome tai ceremoningai, 
viskas trunka ilgai, ir sabotuojame, ką galėdami. Nepaisant 
to, SS nutveria dar ganėtinai daug mūsiškių. Nevaliojame 
visų išgelbėti. 

Goldšteinas pakilo: 

- Reikia ieškotis vietos miegoti. 

- Jei nieko nerasi, klausk Bergerio. 

- Gerai. 

Nr. 509 gulėjo šalia numirėlių krūvos tarp barakų. 
Krūva buvo aukštesnė nei paprastai. Išvakarėse nedavė 
duonos. Kitą dieną tai visada galėjai patirti iš numirėiių 
skaičiaus. Nr. 509 -gulėjo prie pat krūvos, nes pūtė 
darganas, žvarbus vėjas. O lavonai jį saugojo nuo vėjo. 

Saugojo, pagalvojo nr. 509. Saugojo net lavonai 
iš krematoriumo ir už jo. Drėgnas, žvarbus vėjas nešiojo ir 
Flormano, kurio pavardę dabar turėjo nr. 509, dūmus; o 
iš Flormaro liko tik keli apdegę kaulai, malūne netrukus 
virsiantys kaulamilčiais. Bet pavardė, laikiniausias ir men- 
kiausias dalykas, išliko ir tapo skydu kitai gyvybei, kuri 
priešinosi pražūčiai. | 

Girdėjo, kaip trakštelėjo ir pasislinko lavonų krūva. 
Audiniai ir skysčiai juose tebefunkcionavo. Jais šliaužė 
antroji, cheminė mirtis, skaidė, dujino, ruošė irimui, - ir lyg 
vaiduokliškas dingusios gyvybės atšvaitas tebejudėjo pilvai, 
išsipūsdavo ir subliukšdavo, negyvos burnos išleisdavo 
kvapą, o iš akių tarsi labai pavėluotos ašaros tekėjo 
drumzlinas skystis. 

Nr. 509 pajudino pečius. Dėvėjo honvedų* husarų 
uniforminį švarką. Tai buvo vienas iš šilčiausių drabužių 
barake, ir juo paeiliui vilkėjo tas, kas nakvodavo lauke. Nr. 
509 apžiūrinėjo atvartus, blausiai mirgančius tamsoje. 
Čia buvo savotiškos ironijos: kaip tik dabar, kai jis vėl 
prisiminė savo praeitį ir save patį, kai daugiau nebenorėjo 
būti numeriu, turėjo gyventi mrusiojo vardu ir dar dėvėti 
naktimis vengrišką uniformą. 

Nr. 509 sužvarbo ir susibruko rankas į rankoves. 
Galėjo eiti į baraką kelias valandas pamiegoti šiltoje smar- 
vėje; tačiau to nedarė. Jautėsi per daug sunerimęs. Mie- 
liau sėdėjo, šalo, žvelgė į naktį, laukė ir nežinojo, kas gi 
gali atsitikti naktį, kad kažin ko šitaip laukia. Išprotėti 
galima, pagalvojo. Laukimas tarsi tinklas kybojo viršum 
lagerio, gaudydamas visas viltis ir visą baimę. Laukiu, 
mintijo nr. 509, o Handkė su Vėberiu nepalieka manęs; 


* Honvedai - 1918-49 m. Vengrijos ginkluotosios pajėgos. 

Goldšteinas laukia, o jo širdis kas akimirką silpsta; Bergeris 
laukia ir bijo, kad jį su krematoriumo komanda likviduos 
anksčiau, nei mus išvaduos; mes visi laukiame ir nežinome, 
ar paskutinę sekundę mūsų, kaip mirtininkų, neičsiųs į 
naikinimo lagerius... 

- Nr. 509, - prabilo iš tamsos Ahasveras. - Ar čia 
tu? 

- Taip, aš. Kas atsitiko? 

- Aviganis mirė. 

Ahasveras priaklino artyn. 

- Juk jis nesirgo, - tarė nr. 509. 

- Ne. Užmigo ir tiek. 

- Ar tau padėti jį išnešti? 

- Nereikia. Buvau su juo lauke. Guli ten. Tik norėjau 
kam nors pasakyti. 

- Taip, seni. 

- Taip, nr. 509. 


XVII 


Etapas užgriuvo kaip griaustinis iš giedro dangaus. 
Geležinkelio linijos iš Vakarų į miestą kelias dienas buvo 
nutrauktos. Jas sutaisius, pirmiausia atvyko begalė dengtų 
prekinių vagonų. Juos turėjo gabenti toliau, į naikinimo 
lagerį. Bet naktį kelius vėl subombardavo. Traukinys sto- 
vėjo visą dieną; paskui jo keleivius nusiuntė į Melerno 
lagerį. | 

Tai buvo vieni žydai. Lenkijos ir Vengrijos, Rumu- 
nijos ir Čekijos, Rusijos ir Graikijos žydai, žydai iš Jugo- 
slavijos, Olandijos, Bulgarijos, buvo net žydų iš Liuk- 
semburgo. Jie šnekėjo tuzinu skirtingų kalbų, ir daugelis 
nelabai suprato vienas kitą. Net bendra jidiš kalba, regis, 
skambėjo skirtingai. Jų buvo du tūkstančiai, o dabar liko 
tik penki šimtai. Keli šimtai gulėjo prekiniuose vagonuose 
negyvi. 

Noibaueris nesitvėrė savo kailyje: 

- Kur mums juos dėti? Juk lageris ir taip perpildytas! 
Be to, oficialiai jų mums nepaskyrė! Čia ne mūsų reikalas! 
Velniava! Visai nebėra tvarkos! Kas atsitiko? 

Jis lakstė po savo kabinetą. Prie visų asmeninių 
rūpesčių dar prisidėjo šitie! Jo valdininkiška prigimtis 
maištavo. Noibaueris nesuvokė, kodėl šitiek terliojamasi 
su žmonėmis, kurie pasmerkti mirti. Įsiutęs dėbtelėjo pro 
langą. 

- Guli prie vartų kaip čigonai, su visais kraustuliais! 
Kas čia, Balkanai ar Vokietija? Ar jūs suprantate, kas čia 
dedasi, Vėberi? 

Vėberis liko abejingas. 

- Matyt, taip patvarkė kokia nors instancija, - tarė 
jis. - Šiaip jie nebūtų čia atsidūrę. 

- Kaip tik taip! Kažkokia instancija, apačioje, 
geležinkelio stoty. Manęs neklaususi. Net neįspėjusi iš 
anksto. Nė nekalbu apie nustatytą tvarką. Atrodo, kad jos 
apskritai nebėra! Kiekvieną dieną randasi vis naujų tarnybų. 
Tie iš stoties tvirtina, esą Žmonės per daug rėkę. Tai darę 
blogą įspūdį civiliams gyventojams. O koks mūsų reikalas! 
Mūsų Žmonės nerėkia! 

Jis dirstelėjo į Vėberį. Šis stovėjo, nerūpestingai 
atsirėmęs į duris. 

- Ar jau kalbėjote apie tai su Dycu? - paklausė 
Vėberis. 

- Ne, dar ne. Jūsų teisybė, tuojau tai padarysiu! 

Noibaueris paprašė sujungti ir kurį laiką šnekėjosi. 
Tada padėjo ragelį. Šiek tiek aprimo. 

- Dycas sako, kad palaikytume juos tik per naktį. 
Suvarytus į krūvą. Neskirstyti po barakus. Nepriimti. 
Paprasčiausiai palikti ir saugoti. Rytoj juos siųs toliau. Iki 
rytdienos sutaisys geležinkelio liniją, - Noibaueris vėl Žvilg- 
telėjo pro langą. - Bet kur juos palikti? Juk viskas perpildyta. 

- Galime palikti patikrinimų aikštėje. 

- Patikrinimų aikštės reikės rytoj ryte komandoms. 
Tik prisidės painiavos. Be to, šitie iš Balkanų ją visiškai 
apdergs. Negerai. 

- Galime nugrūsti juos į Mažojo lagerio patikrinimų 
aikštę. Nesipainios po kojomis. 

- O ar užteks vietos? ' 

- Taip. Tada visus mūsiškius teks sukimšti į ba- 
rakus. Iki šiol dalis jų gulėdavo lauke. 

- Kodėl? Nejau barakai taip perpildyti? 

- Kaip pažiūrėsi. Žmones galima sugrūsti kaip 
silkes. Vieną ant kito. 

| - Vienai nakčiai gal ir galima. 

- Tikrai galima. Niekas iš Mažojo lagerio nenorės 
pakliūti į etapą, - Vėberis nusijuokė. - Saugosis kaip 
maro. | | 

Noibaueris vyptelėjo. Jam patiko, kad jo kaliniai 
nori likti lageryje. 

- Reikės sargybinių, - tarė jis. - Kitaip naujokai 
dings barakuose, ir kils maišatis. 

Vėberis papurtė galvą: 

- Šito barakuose saugosis patys. Jie baisiai bijo, 
kad tokiu atveju rytoj išsiųsime dalį jų, kad atitiktų skai- 
čius. | 

- Gerai. Skirkite sargybai keletą mūsų Žmonių ir 
ganėtinai kapų bei lagerio policijos. Ir užrakinkite barakus 
Mažajame lageryje. Negalime švaistytis prožektoriais, sau- 
godami etapą. 


*kR 


Atrodė, kad prieblandoje traukia būrys didelių 
pavargusių paukščių, kurie jau nebepajėgia skristi. Jie 
svyravo ir klupinėjo, o jei kuris parkrisdavo; kiti žengdavo 
per jį, jo beveik ir nepastebėdami. 

- Uždaryti barakų duris! - sukomandavo šarfiureris, 
rakinantis Mažąjį lagerį. - Likti viduje! Kas išeis, bus su- 
šaudytas! 

Minią atvarė į aikštę tarp barakų. Minia siūbavo 
pirmyn ir atgal, kai kurie krito, kiti tūpėsi prie jų, ir taip 
šitoje judančioje masėje susidarė sala, kuri vis didėjo, ir 


257 


netrukus jau gulėjo visi, O vakaras užklojo juos tarsi pelenų 
lietus. | 

Žmonės gulėjo ir miegojo; bet jų balsai netilo. 
Nuolat suspurdėdavo, per sapnus ir negilų miegą, staiga 
nubudus, svetimi ir šaižūs, o kartais jie susiliedavo į pratisą 
raudą, kylančią ir slūgstančią tomis pačiomis skurdžiomis 
gaidomis, besiplakančią į barakus tarsi vargo marios į 
tvirtus saugumo laivus. 

Balsai sklido barakuose kiaurą naktį. Jie tąsė 
nervus, ir jau pirmosiomis valandomis Žmonės pašėlo. 
Jie ėmė klykti, o kai lauke gulinti minia tai išgirdo, jos 
aimanos taip pat sustiprėjo, ir tai savo ruožtu vertė dar 
garsiau klykti esančius viduje. Tai priminė kraupią, vi- 
duramžišką daugiabalsę raudą... kol į barakus ėmė daužyti 
buožėmis, o lauke pasigirdo šūviai ir duslus lazdų bumb- 
sėjimas, kai smūgiai krisdavo ant kūno, arba skardesnis, 
kai kliudydavo galvą. 

Tada viskas aprimo. Klykiančiuosius barakuose 
įveikė jų draugai; o minia lauke pagaliau užmigo iš nuo- 
vargio, stipresnio nei lazdos. Lazdų jie beveik nebejautė. 
Kartkartėmis rauda vėl suplazdėdavo; ji nusilpo, tačiau 
visiškai taip ir nenutilo. 

Veteranai ilgai jos klausėsi. Klausėsi, šiurpo ir bi- 
jojo, kad ir jiems gali panašiai baigtis. Išore jie beveik 
nesiskyrė nuo lauke esančių atvykėlių - bet vis dėlto mirties 
barakuose iš Lenkijos, tarp smarvės ir mirties, ankštai 
susikimšę, gulėdami kits ant kito, supami hieroglifų, kuriuos 
mirštantieji išbraižė sienoje, kentėdami, kad negali išeiti 
išvietėn, jie jautėsi tokie saugūs, tarsi būtų buvę namuose 
ir užuovėjoje palyginti su tuo bekraščiu svetimu skausmu 
lauke... o tai atrodė kone kraupiau, nei daug kas prieš 


tai... 
*++k 


Ryte jie nubudo nuo daugelio tylių svetimų balsų. 
Dar buvo tamsu, rauda nutilo. Bet dabar krebždeno į 
barakų sienas. Krebždeno, tarsi iš lauko vidun būtų grau- 

žęsi šimtai Žiurkių. Krebždeno paslapčiomis ir nelabai 
garsiai, o paskui pradėjo atsargiai belsti, į duris, į sienas, 
ir murmėti, beveik pataikūniškai, įtikinėdami svetimu pro- 
giesmiu, iš nevilties lūžtančiais balsais: jie prašėsi įleidžia- 
mi. 

Jie meldė laivus gelbėti juos nuo tvano. Tylūs, jau 
nuolankūs, jie nebeklykė, tik maldavo, glostė sienų me- 
dieną, gulėjo prie jų, braukė rankomis, gremžė nagais ir 
patamsyje maldavo minkštais, tamsiais balsais. 

- Ką jie sako? - paklausė Bucheris. 

- Jie prašo įleisti vardan jų motinų, vardan... - 
Ahasveras nutilo. Jis verkė. 

- Mes negalime, - tarė Bergeris. 

- Taip, Žinau... 

Po valandos gautas įsakymas žygiuoti. Lauke nuai- 
dėjo komandos. Atsiliepė garsi aimana. Vėl komandos, 
tužmingos ir garsios. 

- Ar matai ką nors, Bucheri? - paklausė Berge- 
ris. 

Jie kiurksojo ant viršutinio gulto prie langelio. 

- Taip. Jie neklauso. Nenori. 


**A 


- Stot! - rėkė lauke. - Rikiuot! Rikiuot patikrinimui! 

Žydai nesistojo. Liko tysoti ant žemės ir kupinomis 
siaubo akimis žvelgė į sargybinius arba slėpė galvas tarp 
rankų. 

- Stot! - riaumojo Handkė. - Greičiau! Kelkitės, 
smirdžiai! Gal reikės pažadinti? Lauk iš čia! 

Zadinimas nepadėjo. Penki šimtai padarų, sumen- 
kintų taip, kad nebegalėjo vadintis žmonėmis vien dėl to, 
jog jų pamaldų papročiai skyrėsi nuo jų Kankintojų 
papročių, nebereagavo į riksmus, keiksmus ir smūgius. 
Jie gulėjo, mėgino apglėbti žemę, kibo į ją nagais - vargana, 
apdergta konclagerio žemė atrodė jiems geidžiama, ji 
reiškė jiems išsigelbėjimo rojų. Žmonės žinojo, kur juos 

ketina gabenti. Kol juos gabeno, kol judėjo, jie nevalingai 
pakluso. Dabar, pagaliau sustoję ir gavę atsikvėpti, jie 
lygiai taip pat nevalingai atsisakė vėl judėti. 

Prižiūrėtojai sutriko. Jie gavo įsakymą nežud'yti 
Žmonių, otai buvo gana sunku. Įsakymas rėmėsi įprastine 
biurokratine priežastimi, ne daugiau: etapas nebuvo pa- 
skirtas į lagerį; todėl jį palikti turėjo su kuo mažesniais 
nuostoliais. 

Pasirodė daugiau esesininkų. Nr. 509 pro 22-ojo 
barako langą matė, kad ateina net ir Vėberis su savo 
blizgančiais, elegantiškais auliniais. Jis sustojo prie vartų į 
Mažąjį lagerį ir kažką įsakė. Esesininkai prisidėjo šautuvus 
ir ėmė pleškinti gulintiesiems virš galvų. Vėberis išsižŽergęs 
stovėjo prie vartų, įsisprendęs į šonus. Tikėjosi, kad po 
salvių Žydai pašoks. 

Jie nepašoko. Jų nebegąsdino jokie bauginimai. 
Tetroško gulėti. Nenorėjo keliauti toliau. Jeigu būtų šaudę 
tarp jų, jie ir tada tikriausiai vargu ar būtų pajudėję. 

Vėberio veidas išblyško. | 

- Pakelkite juos! - suriko. - Daužykite, kad atsistotų! 
Per blauzdas ir padus! 

Prižiūrėtojai puolė į minią. Jie švaistėsi lazdomis ir 
kumščiais, spardė kojomis į pilvus ir lyties organus, tąsė 
Žmones už plaukų ir barzdų, kol pastatydavo; bet žmonės 
vėl sudribdavo, tarsi būtų buvę be kaulų. . 

Bucheris spoksojo į lauką. 

- Tik pažiūrėk, - sukuždėjo Bergeris. - Muša ne 
vien esesininkai. Ir ne tik žalieji. Ne tik nusikaltėliai. Yra ir 
kitų spalvų. Ten esama mūsiškių! Kalinių kaip mes, pa- 
verstų kapais ir policininkais. Jie muša ne prasčiau už 
savo šeimininkus. | 

Bergeris pasitrynė karščiuojančias akis, tarsi norė- 
damas išspausti jas sau iš veido. Prie pat barako stovėjo 
žilabarzdis senis. Jam iš burnos tekėjo kraujas, ir barzda 
pamažu nusidažė raudonai. 

- Pasitraukite nuo lango, - tarė Ahasveras. - Jei 
pamatys, paims ir jus. 

- Mūsų nematyti. N 

Langas buvo purvinas ir aklinas, iš lauko nebuvo 
matyti, kas dedasi tamsioje patalpoje už jo. Bet iš vidaus 
galėjai matyti ganėtinai. 

- Nežiūrėkite, - spyrėsi Ahasveras. - Nuodėmė 
taip elgtis, jei tavęs neverčia. 

- Tai ne nuodėmė, - atsakė Bucheris. - Mes norime 
šito niekada neužmiršti. Todėl ir žiūrime. 

- Ar neprisižiūrėjote lageryje? 

Bucheris neatsiliepė. Jis toliau spoksojo pro langą. 
Įtūžis aikštėje palengva išseko. Prižiūrėtojams būtų tekę 
išvilkti visus po vieną. Tam būtų reikėję tūkstančio žmonių. 
Kartais pavykdavo išlaikyti ant kelio dešimt ar dvidešimt 
žydų; bet ne daugiau. Kai jų atsirasdavo daugiau, jie 
prasibraudavo pro budėtojus ir puldavo atgal į krūpčio- 
jančią milžinišką ir tamsią krūvą. 


* +++ 


--Štai ir pats Noibaueris, - pranešė Bergeris. 

Noibaueris priėjęs šnekėjosi su Vėberiu. 

- Jie nenori išvykti, - tarė Vėberis nebe taip abejingai 
kaip anksčiau. - Nors užmušk; jie nejuda iš vietos. 

Noibaueris pūtė didžiulius dūmų debesis. Aikštė 
baisiai dvokė. 

- Sumautas reikalas! Ir kam juos čia atsiuntė? Juk 
buvo galima nudėti ten, kur jie buvo, užuot siuntinėjus po 
visą šalį nunuodyti dujomis. Norėčiau žinoti, kodėl taip 
yra? 

Vėberis gūžtelėjo pečiais. 

- Taip yra todėl, kad net labiausiai nususęs Žyd- 
palaikis turi kūną. Penki šimtai. lavonų. Nudėti nesunku; 
daug sunkiau sunaikinti lavonus. O ten buvo du tūkstan- 
čiai. 

- Nesąmonė! Beveik visuose lageriuose yra krema- 
toriumų, kaip ir pas mus. 

- Taip. Bet šiuo metu krematoriumai dirba per 
lėtai. Lyg tyčia, kai lagerius reikia skubiai likviduoti. 

Noibaueris išspjovė tabako lapelį. 

- Vis tiek nesuprantu, kodėl žmones siuntinėja 
tokiais tolimais aplinkkeliais. 

- Taip pat dėl lavonų. Mūsų įstaigoms nepatinka, 
kad randama per daug lavonų. O lig šiol tik krematoriumai 
sunaikindavo juos taip, kad paskui būtų neįmanoma 
nustatyti skaičiaus... deja, esant dideliems poreikiams, vis 
dar gerokai per lėtai. Nėra tikrai šiuolaikiško būdo, tinkamo 
sudoroti dideliam kiekiui. Masinius kapus galima atkasti ir 
po daugelio metų, jei nori sukurti baisias istorijas. Taip 
buvo Lenkijoje ir Rusijoje. 

- Kodėl šitų padugnių traukiantis... - Noibaueris 
tučtuojau pasitaisė, - norėjau pasakyti, strategiškai trumpi- 
nant liniją, paprasčiausiai nepaliko ten, kur jos buvo? Juk 
iš jų daugiau jokios naudos. Reikėjo palikti amerikiečiams 
ir rusams, tegu džiaugiasi. | 

- Tai ir vėl kūnai, - kantriai aiškino Vėberis. - Bėda 
ta, kad amerikiečių armija turi begalę žurnalistų ir fotografų. 
Galima nufotografuoti ir tvirtinti, esą Žmonės išbadėję. 

Noibaueris išsiėmė iš burnos cigarą ir įdėmiai nu- 
žvelgė Vėberį. Nesuprato, ar tik lagerio vadas vėl nesišaipo 
iš jo. Niekaip nepajėgė šito perprasti, nors ir dažnai mė- 
gindavo. Vėberio veido išraiška nėmaž nesikeitė. 

 - Ką tai reiškia? - paklausė Noibaueris. - Ką jūs 
tuo norite pasakyti? Žinoma, jie išbadėję. 

- Užsienio spauda prikuria apie tai kraupių istorijų. 
Propagandos ministerija kasdien įspėja apie tai. 

Noibaueris tebežvelgė į Vėberį. Juk iš tiesų aš jo 
visiškai nepažįstu, pamanė jis. Vėberis visada darė tai, ko 
norėjau, bet iš esmės aš nieko apie jį nežinau.. Nenu- 
stebčiau, jei jis staiga nusikvatotų man į akis. Man, o gal 
net ir pačiam fiureriui. Samdinys, be tvirtos pasaulėžiūros! 
Tikriausiai jam nieko nėra šventa; net partija - ne. Ji jam. 
šiaip patogi. 

- Žinote, Vėberi... - pradėjo jis ir nutilo. 

Kokia prasmė berti skambius žodžius? -Akimirką 
grįžo ūmi baimė. 

- Žinoma, žmonės išbadėję, - tarė Noibaueris. - 
Bet tai ne mūsų kaltė. Priešas su savo blokada verčia mus 
taip elgtis. Argi ne? 

Vėberis pakėlė galvą. Netikėjo savo ausimis. Noi- 
baueris stebėjo jį keistai įsitempęs. 

- Savaime suprantama, - ramiai atsakė Vėberis. - 
Priešas su savo blokada. 

Noibaueris linktelėjo. Baimė dingo. Jis apžvelgė 
patikrinimų aikštę. 

- Atvirai šnekant, - prabilo jis kone intymiai. - Ne- 
paisant to, lageriai vis dėlto smarkiai skiriasi. Mūsų žmonės 
atrodo kur kas geriau už tuos... net Mažajame lagery. Ar 
jūs taip nemanote? 

- Taip, - suglumo Vėberis: 

- Matyti, kai palygini. Mes - vienas iš humaniš- 
kiausių lagerių visame reiche, - Noibaueriui maloniai pa- 
lengvėjo. - Žinoma, žmonės miršta. Netgi daug žmonių. 
Tai neišvengiama tokiais laikais. Bet mes žmoniški. Kas 
nebepajėgia, gali nedirbti. Kur daugiau taip elgiamasi su 
išdavikais ir valstybės priešais? 

- Beveik niekur. 

- Ir taip manau. Išbadėję! Tai ne mūsų kaltė! Turiu 
jums pasakyti, Vėberi... - staiga Noibaueriui toptelėjo mintis. 
- Klausykite, aš žinau, kaip iškrapštyti iš čia tuos Žmones. 
Žinote kaip? Su maistu! 

Vėberis šyptelėjo. Senis ne visada skrajojo savo 
troškimų padebesiais. 

- Puiki mintis, - pareiškė Vėberis. - Jei negelbsti 
lazdos - valgis padeda visada. Bet mes neturime paruošę 
specialaus davinio. 

- Tiek to, lagerio gyventojai gali sykį apsieiti ir be 
valgio. Parodyti trupučiuką draugiškumo. Gaus mažiau 
pietums, - Noibaueris pasirąžė per pečius. - Ar jie supranta 
vokiškai? 

- Pora tikriausiai supranta. 

- Ar yra vertėjas? 

Vėberis paklausinėjo keleto žmonių, kurie budėjo. 
Šie atvedė tris žmogystas. 

- Išverskite saviškiams, ką sako ponas oberšturm- 
banfiureris! -suriaumojo Vėberis. 

Trys Žmogystos stovėjo greta vienas kito. Noi- 
baueris žengė žingsnį į priekį. 

- Zmonės! - oriai prabilo jis. - Jus suklaidino. Jus 
gabena į stovyklą poilsiui. 

- Verskit! - Vėberis spyrė vienam iš trijų. 

Jie kažką burbėjo nesuprantama kalba. Niekas 
aikštėje nė nekrustelėjo. 

Noibaueris pakartojo savo žodžius. 

- O dabar eikite virtuvėn, - pridūrė. - Gausite kavos 
ir valgyti! | | 

Vertėjai išvertė. Niekas nekrutėjo. Nė vienas ne- 
tikėjo tokiais žodžiais. Visiems ne kartą teko matyti, kaip 
panašiu būdu dingsta žmonės. Valgyti ir maudytis buvo 
pavojingi pažadai. 

Noibaueris suirzo: 

- | virtuvę! Marš į virtuvę! Valgyti! Kavos! Gausite 
valgyti ir kavos! Sriubos! 

Sargybiniai su lazdoms puolė į minią. 

- Sriuba! Ar girdite? Valgyti! Sriuba! 

Jie mušė sulig kiekvienu žodžiu. 

- Liaukitės! - piktai užriko Noibaueris. - Kas jums 
įsakė mušti? Po perkūnais! 

Prižiūrėtojai atšoko. 

- Nešdinkitės! - rėkė Noibaueris. 

Zmonės su lazdomis vėl virto kaliniais. Aikštės 
pakraščiu jie nusliūkino tolyn ir užsiglaudė už kits kito. 

- Dar suluošins bemušdami, - urzgė Noibaueris. - 
Tada taip ir liks mums ant sprando. 

Vėberis linktelėjo: 

- Jau ir taip kraunant stotyje gavome sudeginimui 
porą sunkvežimių su lavonais. 

- Kur jie? 

- Sukrauti prie krematoriumo. O anglių trūksta. 
Turimos atsargos labai reikalingos mūsų pačių Žmo- 
nėms. 

- Po paraliais, kaip juos iš čia išgrūsti? 

- Zmones apėmusi panika. Jie nebesuvokia, kas 
jiems sakoma. Bet gal kai... užuos... 

- Užuos? 

- Užuos maistą. Užuos arba pamatys. 

- Norite pasakyti, jei atvešime čia katilą? 

- Taip. Pažadai šitiems Žmonėms nieko nereiškia. 
Jie turi matyti ir užuosti. 

Noibaueris linktelėjo: 

- Galimas daiktas. Juk mes neseniai gavome dau- 
gybę vežiojamų katilų. Tegu atgabena vieną. Arba du. 
Vieną su kava. Ar maistas jau paruoštas? 

“ - Dar ne. Bet pilną katilą tikriausiai gausime. 
Manau, liko nuo vakar vakaro. 


* +) 


Atvežė katilus. Juos pastatė ant kelio maždaug už 
dviejų šimtų metrų nuo minios. 

- Vežkite vieną į Mažąjį lagerį, - įsakė Vėberis. - Ir 
nuimkite dangtį. Paskui, kai jie ateis, iš lėto vežkite katilą 
atgal. 

- Reikia juos išjudinti, - paaiškino jis Noibaueriui. - 
Kai jie pasitrauks iš patikrinimų aikštės, bus nesunku juos 
iškrapštyti. Visada taip. Jie nori likti ten, kur miegojo, nes 
ten jiems nieko neatsitiko. Jiems tai savotiška garantija. O 
viso kito bijosi. Bet kai tik ims judėti, eis ir toliau. Iš pradžių 
vežkite jiems tik kavą, - nurodinėjo jis. - Ir atgal nevežkite. 
Išdalykite! Atiduokite jiems. 

Katilą su kava nustūmė į minią. Vienas kapas 
pasėmė samtį skysčio ir užpylė arčiausiai esančiam vyrui 
ant galvos. Tai buvo senis su kruvina žila barzda. Skystis 
nutekėjo veidu ir nudažė barzdą rudai. Spalva pasikeitė 
trečią kartą. | 

Senis kilstelėjo galvą ir sulaižė lašus. Grabaliojo 
savo grobuoniškomis rankomis. Kapas prikišo samtį su 
kavos likučiais jam prie burnos: 

- Gerk! Kava! 

Senis išsižiojo. Kaklo raumenys staiga ėmė judėti. 
Rankos apkabino samtį, ir senis rijo, rijo, tik rijo ir šliurpė, 
veidas trūkčiojo, o senis drebėjo ir rijo. 

Tai išvydo jo kaimynas. Antras, trečias. Jie kėlėsi, 
kišo burnas, rankas, stumdėsi, draskėsi dėl samčio, kibo į 
jį, rankų ir galvų maišalynė. 

- Ei! Po šimts! 

Kapas nepajėgė atgauti samčio. Jis tampė ir 
spardėsi, atsargiai šnairuodamas atgalios, kur stovėjo 
Noibaueris. Tuo tarpu kiti pakilo ir pasilenkė virš karšto 
katilo. Mėgino sukišti nosis į kavą ir semti ją liesomis 
rankomis. 

- Kava! Kava! 

Kapas pajuto, jog jo samtį paleido. 

- Tvarkos! - sušuko jis. - Vienas paskui kitą! Prieikite 
iš eilės! 

Tai nieko nepadėjo. Minios buvo neįmanoma su- 
laikyti. Ji nieko negirdėjo. Užuodė vadinamąją kavą, kažką 
šilta, ką galima gerti, ir nieko daugiau nematydama puolė 
katilą. Vėberis buvo teisus: ten, kur nesuvokė protas, 
valdė skrandis. 

- Dabar palengva traukite vežimą, - įsakė Vėberis. 

Tai buvo neįmanoma. Jį supo minia. Vienas prižiū- 
rėtojas nutaisė nustebusį veidą ir lėtai parpuolė. Minia 
lyg plaukdamas ir nukrito. 

- Sudarykite pleištą! - įsakė Vėberis. 

Sargybiniai ir lagerio policija išsirikiavo. 

- Pirmyn! - suriko Vėberis. - Čiupkit vežimą su 
kava. Ištraukite jį! 

Sargybiniai puolė į minią. Atplėšė nuo katilo žmo- 
nes. Jiems pavyko apjuosti vežimą ir jį pajudinti. Katilas 
buvo beveik tuščias. Petys petin apsupę vežimą, jį išvežė. 

Minia sekė iš paskos. Rankos mėgino pasiekti jį pro pečius 
arba pažastis. 

Staiga vienas iš dejuojančios minios pastebėjo 
antrą, atokiau stovintį vežimą. Nelygiais juokingais šuoliais 
pasileido jo link. Kiti nusekė pavymui. Bet Vėberis viskuo 
pasirūpino iš anksto: vežimą supo tvirti vyrai, ir šis tučtuojau 
ėmė judėti. 

Minia puolė paskui. Tik keletas žmonių liko ir 
braukė rankomis per kavos katilo šonus, norėdami išlaižyti 
skystį. Maždaug trisdešimt liko todėl, kad nepajėgė at- 
sistoti. 

- Vilkite juos kartu su anais, - paliepė Vėberis. - O 
paskui grandine užtverkite kelią, kad jie negalėtų 
grįžti. 

Aikštė buvo Žmonių priteršta; tačiau vieną naktį jie 
joje ilsėjosi ramiai. O tai jau daug. Vėberis iš patirties 
žinojo, kad numalšinusi alkį minia mėgins čionai grįžti 
tarsi vanduo, subėgantis į žemiausią vietą. 

Sargybiniai varė likusiuosius. Kartu tempė merdė- 
jančius ir lavonus. Lavonų buvo tik septyni. Etapą sudarė 
penki šimtai atspariausiųjų. 

Ties Mažojo lagerio vartais keletas žmonių ištrūko 
į kelią. Sargybiniai su mirštančiaisiais ir lavonais nespėjo 
pavymui. Trys stipriausieji puolė atgal. Jie nudūmė prie 
barakų ir ėmė plėšti duris. 22-0jo barako durys pasidavė. 
Žmonės sulindo vidun. 

- Stot! - suriko Vėberis, kai sargybiniai ketino leistis 
iš paskos. - Visi čionai! Tuos tris rasime vėliau. Dėmesio! 
Antraip grįš kiti. | 

Būrys leidosi keliu žemyn. Katilas su. maistu iš- 
tuštėjo, ir kai reikėjo formuoti grupes žygiui, žmonės ap- 
sisuko. Bet dabar jie jau buvo ne tokie kaip anksčiau. 
Anksčiau jie buvo it vientisas luitas, pamiršę net ir neviltį, ir 
tai teikė jiems bukos jėgos. O dabar alkis, maistas, 
judėjimas vėl grąžino jiems neviltį... juose vėl suruseno 
baimė, nuo kurios jie pablūdo ir nusilpo, dabar jie jau 
buvo nebe masė, o daugybė pavienių individų, kiekvienas 

drebantis dėl savo gyvybės, ir todėl jie tapo lengvu grobiu. 
Be to, jie nebekiurksojo susiglaudę. Prarado savo galią. 
Vėl juto alkį ir skausmą. Ėmė klausyti. 

Dalį jų atkirto iš pat pradžių; kitą dalį - grįžtant; 
likusius sutiko Vėberis ir jo žmonės. Per galvas nemušė - 
tik per nugaras. Pamažu susidarė grupės. Apkvaitę stovėjo 
gretomis po keturis, susikibę už parankių, kad nepargriūtų. 
Tarp tvirtesnių visur įkabino po mirštantį. Nežinančiam iš 
tolo galėjo atrodyti, jog čia susikibęs svirduliuoja linksmų 
girtuoklių būrys. Staiga kai kurie užgiedojo. Spoksojo sau 
priešais, kėlė galvas, laikė kitus ir giedojo. Giedojo ne- 
daugelis, ir giesmė buvo skysta bei trūkčiojanti. Pro išri- 
kiuotas darbo komandas jie perėjo didžiąją patikrinimų 
aikštę ir išėjo pro vartus. 

- Ką jie dainuoja? - paklausė Verneris. 

- Gieda giemę už mirusius. 


**+ 


Trys bėgliai sutūpė 22-ame barake. Nusigrūdo 
kuo toliau. Du pusiau palindo po gultu. Pakišo po juo 
galvas. Kojos kyšojo ir drebėjo. Padrebėdavo, liaudavosi 
ir vėl imdavo drebėti. Trečiasis išblyškęs spoksojo į kali- 
nius. 

- Paslėpti... žmogus... žmogus... 

Kartojo tai be perstogės ir rodė pirštu sau į krūtinę. 
Tai buvo vieninteliai vokiški žodžiai, kuriuos jis mokėjo. 

Vėberis atplėšė duris: 

- Kur jie? 

Atsistojo tarpduryje su dviem sagybiniais: 

- Ar ilgai reikės laukti? Kur jie? 

Niekas neatsiliepė. 

- Kameros seniūne! - suriko Vėberis. 

Bergeris žengė į priekį. 

- 22-asis barakas, sekcija... - pradėjo raportuoti. 

- Užsičiaupk! Kur jie? ; 

Bergeris neturėjo pasirinkimo. Zinojo, kad bėglius 
reikia rasti per kelias akimirkas. Taip pat: žinojo, kad nieku 
gyvu negalima leisti apieškoti barako. Čia slapstėsi du 
politiniai kaliniai iš darbo lagerio. 

Bergeris kilstelėjo ranką, norėdamas parodyti į 
kampą, tačiau jį aplenkė vienas prižiūrėtojas, dirstelėjęs 
jam pro šoną: | 

- Štai jie! Po lova! 

- Traukite lauk! 

Perpildytoje patalpoje kilo bruzdesys. Abu sargy- 
biniai už kojų tarsi varles ištraukė belaisvius iš po gulto. 
Sučiuptieji įsikirto į gulto rėmus ir tabalavo ore. Vėberis 
spyrė jiems į pirštus. Trakštelėjo, ir rankos atsigniaužė. 
Tuos du ištempė. Jie nerėkė. Tik tyliai vaitojo labai aukštais 
balsais, kai juos vilko per apdergtą žemę. Trečiasis, 
išbyškusiu veidu, atsistojo pats ir nusekė iš paskos. Jo 
akys atrodė kaip dvi didelės juodos skylės. Jis žiūrėjo į 
kalinius, pro kuriuos ėjo. Šie suko akis šalin. 

Vėberis išsižergęs stovėjo prie durų. 

- Kas iš jūsų, kiaulės, atidarė duris? 

Niekas neprisipažino. 

- Išeit iš barako! 

Jie išėjo. Handkė jau stypsojo lauke. 

- Bloko seniūne! - riaumojo Vėberis. - Buvo įsakyta 
užrakinti duris! Kas jas atidarė? 

- Durys senos. Bėgliai išplėšė spyną, ponas šturm- 
fiureri. 

- Niekai! Kaip jie galėjo? - Vėberis pasilenkė prie 
spynos. Ši kadaravo sutrešusioje medienoje. - Tučtuojau 
įtaisyti naują spyną! Seniai reikėjo! Kodėl nepadarėte šito 
anksčiau? 

- Durys niekada nerakinamos, ponas šturmfiureri. 
Barake nėra išvietės. 

- Nesvarbu. Pasirūpinkite tuo. 

Vėberis apsigrįžo ir nužingsniavo keliu paskui bėg- 

lius, kurie daugiau nesipriešino. 

Handkė nužvelgė kalinius. Jie laukė vieno iš jo 
priepuolių. Tačiau priepuolio nebuvo. 

- Avigalviai, - prabilo jis. - Žiūrėkite,kad čia neliktų 
mėšlo, - tada kreipėsi į Bergerį: - Tikriausiai Lai būtų 
patikusi kruopšti barako krata, ar ne? 

/ Bergeris nieko neatsakė. Žiūrėjo į Handkę be jo- 
kios išraiškos. Handkė nusikvatojo: 

- Kvailiu mane laikote, ar ką? Zinau daugiau, nei 
manai. Ir aš dar jus pričiupsiu! Visus! Visus jus, pasipūtėlius 
politinius idiotus, aišku? 

Ir nužirgliojo pakui Vėberį. Bergeris apsisuko. Už 
jo stovėjo Goldšteinas: 

- Ką jis turėjo galvoje? 

Bergeris gūžtelėjo pečiais. 

- Šiaip ar taip, reikia nedelsiant įspėti Levinskį. Ir 
kur nors kitur įkurdinti paslėptuosius. Gahpavyks 20-ame 
bloke. Nr. 509 žinos. 


XVIII 


Rytais virš lagerio tvyrodavo tirštas rūkas. Kulkos- 
vaidininkų bokštelių ir užtvaros baslių nebūdavo matyti. 
Todėl kurį laiką atrodydavo, jog konclagerio nebėra - tarsi 
rūkas būtų ištirpdęs užtvaras minkštoje, apgaulingoje 
laisvėje - ir tereikia žengti pirmyn, kad įsitikintum: jų ne- 
liko. 

Paskui pasigirdo sirenos, 0 netrukus po jų ir 
pirmieji sprogimai. Jie griaudėjo iš minkštos nebūties, be 
krypties ir be priežasties. Vienodai galėjo sproginėti ore, 
už horizonto arba mieste. Griaudėjo kaip daugybės slopių 
audrų perkūnija, ir per balkšvą purią begalybę tasai 
griausmas atrodė visai nepavojingas. 

-22-0jo barako gyventojai išvargę drybsojo ant gultų 
arba takuose. Jie mažai miegojo ir kentė baisų alkį; 
išvakarėse jiems davė tik skystos buizos. Beveik nekreipė 
dėmesio į bombardavimą. Ir į jį įprato; jis taip pat tapo jų 
egzistencijos dalimi. Niekas nesitikėjo, kad kauksmas stai- 

ga pašėlusiai sustiprės ir baigsis nežmonišku sprogi- 
mu. 

Barakas susiūbavo kaip per žemės drebėjimą. | 
slūgstantį trenksmo aidą įsiliejo dūžtančių langų Žvangė- 
jimas. 

- Mus bombarduoja! Mus bombarduoja! - sukliko 
kažkas. - Išleiskite mane! Lauk iš čia! 

Kilo panika. Žmonės dribo iš gultų. Kai kurie mė- 
gino kabarotis žemyn ir susipainiojo su buvusių apačioje 
rankomis ir kojomis. Kūnai dangstėsi bejėgėmis rankomis, 
kaukolės šiepė dantis, akys baimingai žvelgė iš gilių aki- 
duobių. O kraupiausia, kad iš pažiūros viskas vyko tylomis; 
priešlėktuvinių pabūklų ir bombų garsas buvo toks stiprus, 
kad visiškai užgožė triukšmą viduje. Išžiotos burnos, regis, 
rėkė be balso, lyg baimė būtų atėmusi joms žadą. 

Antrasis sprogimas sudrebino žemę. Panikos 
apimti žmonės subruzdo bėgti. Tie, kurie įstengė paeiti, 
vienas per kitą veržėsi takais; kiti visiškai abejingi tysojo 
ant gultų ir spoksojo į savo be garso gestikuliuojančius 
draugus, lyg žiūrėdami pantomimą, kuri jų pačių nebejaudi- 
na. 

- Uždaryt duris! - riktelėjo Bergeris. 

Tačiau buvo per vėlu. Durys atsilapojo ir pirmasis 
skeletų būrys išlėkė į rūką. Kiti sekė jiems iš paskos. 
Veteranai kiurksojo savo kamputyje ir vos atsispyrė ne- 
išlėkę kartu. 

- Likite čia! - šaukė Bergeris. - Sargybiniai 2001 

Skeletai tebebėgo. 

- Gult! - suriko Levinskis. 

Nepaisydamas Handkės grasinimų, Levinskis nak- 
vojo 22-ame barake. Čia jam vis dar buvo saugiau; vakar 
darbo lageryje specialioji Steinbrenerio, Broierio ir Nymano 
komanda sučiupo keturis žmones, kurių pavardės prasidė- 
jo raidėmis H ir K, ir nusivedė juos į krematoriumą. Laimė, 
kad ieškojo biurokratiškai. Levinskis nelaukė, kol ateis 
raidės L eilė. 

- Gulėkit ant Žemės! - rėkė jis. - Jie šaudys! 

- Laukan! Kas gi liks šituose pelėkautuose? 

O lauke per staugimą ir griausmą jau tratėjo šū- 
viai. 

- Štai! Prasidėjo! Gulkit! Išsitieskite! Kulkosvaidžiai 
pavojingesni už bombas! 

Levinskis klydo. Po trečiojo sprogimo kulkosvai- 
džiai nutilo. Sargybiniai kuo skubiau spruko iš savo bokš- 
telių. Levinskis nušliaužė prie durų. 

- Pavojus praėjo! - suriko jis Bergeriui į ausį. - SS 
dingo. 

- Ar mums likti viduje? 

- Ne. Čia nesaugu. Galime įstrigti ir sudegti. 

- Lauk! - rėkė Mejerhofas. - Jei subombarduos 
spygliuotą vielą, galėsime pabėgti! 

- Prikąsk liežuvį, kvaily! Su tokiais drabužiais tave 
nutvers ir sušaudys. 

- Eikite į lauką. 

Jie išsigrūdo pro duris. 

- Neišsiskirstyti! - šaukė Levinskis. Jis čiupo Mejer- 
hofą už krūtų. - Jei krėsi kvailystes, aš savo rankomis 
nusuksiu tau sprandą, girdi? Kvaily prakeiktas, manai, 
mes galime dabar taip rizikuoti? - Levinskis jį papurtė. - 
Aišku? Ar jau iš karto nusukti tau sprandą? 

- Paleisk jį, - tarė Bergeris. - Jis nieko nedarys. Jis 
per silpnas, o aš prižiūrėsiu. 

Jie gulėjo netoli barako, tiek arti, kad verdančiame 
danguje įžvelgė tamsias sienas. Atrodė, kad jos rūksta 
nuo nematomos ugnies. Taip ir gulėjo, slegiami milžiniškų 
perkūnijos letenų, prispausti prie žemės, ir laukė kito spro- 
gimo. 


*x*++ 


Jo nebuvo. Kaleno tik zenitinė patranka. Ir miesto 
pusėje netrukus nebesigirdėjo bombų. Už tai per triukšmą 
aiškiau vėl sutratėjo šautuvų šūviai. | 

- Šaudo čia, lageryje, - tarė Zulcbacheris. 

- Tai SS, - Le entalis pakeiė galvą. - Galbūt jie 
pataikė į kareiv nes, ': -eber : su No:baueriu žuvo. 

- Būtų per daug aimės. - atsiliepė Rozenas. - Taip 
nebūna. Juk per ruką jie negalėjo aikyti. Gal subom- 
bardavo tik porą barak 

- O kur Levinsk s? - susidomė.:o Lebentalis. 

Berger s apsidarė: 

- Nežinau. Prieš porą minučų dar buvo čia. Ar 
nežinai, Me-erhofai? | 

- Ne. Ir nenoru "inoti 

- Gal išejo pasiž/a gyti? 

Jie klausėsi. Įtampa augo V+l pasigirdo pavieniai 
šautuvų šūviai 

- Tikriausiai iš ten pabego Žmonių, - tarė Bucheris. 
- Ir dabar juos medžioja 

„- Tikėk.mės, kad ne. 

Vis; žinojo, kad :-atikrinimu: :šrikiuos visą lagerį ir 
paliks stoveti, kol atgabe':s bėglius. gyvus ar mirusius. 
Tai reikš dešimtis lavonų 'r kruopšč'ą visų barakų apžiūrą. 
Štai dėl ko Levinskis apreke Mejerhofą 

- Ir kam gi jiems dabar bėgti? - prabilo Ahasveras. 

- O kodėl ne? - kausimu atsakė Mejerhofas. - 
Kiekviena diena... 

- Nusi:amink, - pertarė i: Bergeris - Tu prisikėlei iš 
numirusių, ir tau pasimaišė protas Įsivaizduoji esąs Samso- 
nas Nenubegium nė penkių šimtų metrų 

- Gal Levinskis pats pasipusie padus. Turi ganė- 
tinai priežasčių Daugiau ne: bet kur's kitas. 

- Nesąmonė! Jis nebėgs. 

Zenitinė patranka nurimo Tylo e buvo girdėti ko- 
mandos ir trepsėjimas. 

- Ar ne geriau būtų Ijsti | baraką? - paklausė Lė- 
bentalis. 

- Iš tiesų, - Bergeris atsistojo - Visi iš C, grįžkite į 
kamerą. Goldšteinai. žiūrėk, kad jūsų žmonės pasislėptų 
ganėtinai g:liai Handkė tikrai gali pasirodyti kiekvieną aki- 
mirką 

-| esesininkus, aišku, nepataikė, - tarė Lėbentalis. 
- Šita gauja visada išsisuk.1 Tikriausiai į gabalus sudraske 
porą šimtų mūsiškių. 

- Gal jau artinasi amerikiečiai, - prabilo kazkas per 
rūką. - Gal jau cia artilerijai 

Sekundę visi tylėjo Paskui Lėbentalis piktai tarė: 

- Užsičiaupk. Nekarksek 

- Greičiau vidun, kas dar pašliaužiate: Tikra: bus 
patikrinimas. 

Jie sulindo atgal į baraką. Vėl vos nekilo panika. 
Daugelis, ypač tie, kurie turėjo kamputį gulto, staiga išsi- 
gando, kad kiti, greitesni, užims jų senąsias vietas. Jie 
rėkalojo silpnais, uzkimusiais balsais, griuvinėjo ir spraudėsi 
į priekį. Barakas vis dar buvo perpildytas, ir vietos užteko 
mažiau nei trečdal:u. Nepaisydami šauksmų, kai kurie 
liko gulėti lauke, nuo susijaudinimo jie buvo per daug 
išsekę ir nebepašliaužė. Panika juos išginė lauk kartu su 
kitais; o dabar jie neįstengė pajudėti. Veteranai atvilko kai 
kuriuos iš jų iki barako; per rūką pamatė, jog du negyvi. 
Abu kraujavo. Juos nušovė 

- Saugokites! 

Per baltą miglą jie šgirdo žingsnius, tvirtesnius 
nei Musulmonų. Zingsniai priartejo ir sustojo prie barako. 
Galvą įkišo Levinskis. 

- Bergeri, - sukuždėjo js - Kur nr 5097? 

- Dvidešimtajame. Kas atsitiko? 

- Pirmiau iseik. 

Bergeris žengė prie durų. 

- Nr. 509 gali nebebijot:, skubiai ir kapotai prabilo 
Levinskis, - Handkė negyvas. 

- Negyvas? Bomba? 

- Ne. Negyvas, ir tiek. 

- Kaip tai atsitiko? Ar SS jį nudėjo per rūką? 

- Mes jį nudejome. To gana, ar ne? Svarbiausia, 
kad jį pribaigėme Jis buvo pavojingas. O rūkas tam 
palankus, - Levinskis akimirką patylėjo. - Tu jį matysi 
krematoriume. 

- Jei šauta iš per daug arti, bus matyti parako 
žymės ir nudegimai. | 

- Nešauta. Per rūką ir sumaištį nugalabijo dar du 
tūzus. Du iš pačių bjauriausių. Vienas iš mūsų barako. Jis 
išdavė du Žmones. 

Pasigirdo pavojaus atšaukimo signalas. Rūkas su- 
bangavo ir išsisklaidė gumulais. Atrodė, kad jį sudraskė 
sprogimai. Rūke sušvytėjo mėlynas lopinėlis, pakui jis 
virto sidabriniu, 0 saulė suteikė jam balto blizgesio. It 
tamsus ešafotas iš rūko išniro kulkosvaidininkų bokšteliai. 
Kažkas artinosi. 

- Atsargiai, - šnipštelėjo Bergeris. - Eikš vidun, 
Levinski! Slėpkis. | 

Jie uždarė už savęs duris. 

- Eina vienas, - tarė Levinskis. - Pavojaus nėra. 
Jau savaitė, kai jie nevaikšto po vieną. Per daug bijo. 

Duris atsargiai pravėrė. 

- Ar Levinskis čia? - paklausė kažkas. 

- Ko nori? 

- Eikš greičiau. Turiu su savim. 

Levinskis dingo rūke. 

Bergeris apsidairė: 

- Kur Lėbentalis? 

- Nuėjo į dvidešimtąjį. Nori pranešti naujieną nr. 
509. 


x *AR*k 


Levinskis grįžo. 

- Ar girdėjai, kas ten atsitiko? - paklausė Bergeris. 

- Taip. Eikš laukan. 

- Kas yra? | | 

Levinskis neskubėdamas šyptelėjo. Jo veidas buvo 
šlapias nuo rūko - dantys, akys, plati virpanti nosis. 

- Įgriuvo dalis SS kareivinių, - tarė jis. - Yra žuvusių 
ir sužeistų. Dar nežinau kiek. Nuostolių patyrė pirmasis 
barakas. Apgadinti ginklų saugykla ir sandėlis, - Levinskis 

atsargiai dirstelėjo į rūką. - Reikia šį bei tą paslėpti. Turbūt 
tik iki šio vakaro. Nutvėrėme. Mūsų žmonės turėjo mažai 
laiko. Tik tol, kol grįžo SS. 

- Duok šen, - tarė Bergeris. 

Jiedu sustojo vienas prie pat kito. Levinskis 
perdavė Bergeriui sunkų paketą. 

- Iš ginklų saugyklos, - šnipštelėjo jis. - Slėpk savo 
kampe. Turiu dar vieną. Įkišime jj į skylę po nr. 509 gultu. 
Kas ten miega dabar? 

- Ahasveras, Karelas ir Lėbentalis. 

- Gerai, - Levinskis šnopavo. - Jie mikliai sukosi. Iš 
karto, kai tik bomba pramušė saugyklos sieną. Esesininkų 
nebuvo Kai jie pasirodė, mūsų žmonės jau seniai buvo 
dingę - Nučiupome ir daugiau. Paslėpsime šiltinės skyriuje. 
Išdalysime riziką, supranti? Pagrindinė Vernerio taisyk- 
lė. 

- Ar SS nepastebės, kad kažko trūksta? 

 - Gal ir pastebės. Todėl nieko nelaikysime darbo 
lageryje. Paėmėme ne per daugiausiai, o ten baisi maiša- 
lynė Gal ir nepastebės. Mėginome padegti saugyklą. 

- Jūs pašėlusiai gerai padirbėjote, - tarė Berge- 
S. 

Levinskis linktelėjo: 

- Laiminga diena. Eikš, paslėpkime, kad niekas 
nematytų. Čia niekas nieko neįtaria. Aušta. Daugiau ne- 
spėjome nutverti, nes greitai grįžo esesininkai. Manė, jog 
subombardavo užtvaras. Šaudė į visus, kas tik pasipainiojo 
ant kelio. Laukė, kad kaliniai bėgs. Dabar šiek tiek aprimo. 
Pamatę, kad spygliuota viela sveika. Kokia laimė, jog šįryt 
sulaikė darbo komandas, kūd nepabėgtų per rūką. Taigi 
galėjo veikti mūsų geriausieji žmonės. Dabar, matyt, netru- 
kus bus patikrinimas. Eikš, parodyk, kur galima padėti 
daiktus. 

Už valandos nušvito saulė. Dangus atrodė minkš- 
tas ir mėlynas, o rūko likučiai išsisklaidė. Drėgni ir gaivūs, 
užlieti pirmosios žalumos, laukai su medžių eilėmis plytėjo 
tarsi po maudyklės. 

Po pietų 22-asis blokas išgirdo, kad per bombar- 
davimą ir po jo nušauti dvidešimt septyni kaliniai; dvylika 
žuvo pirmame barake, dvidešimt aštuonis sužeidė skeveld- 
ros. Žuvo dešimt esesininkų; tarp jų gestapininkas Birk- 
hoizeris. Žuvo Handkė, taip pat du Žmonės iš Levinskio 
barako. 

Atėjo nr. 509. 

- Kaip tas kvitas, kurį davei Handkei dėl Šveicarijos 
frankų? - paklausė Bergeris. - Jeigu jį ras tarp jo daiktų? 
Kas bus, jei jis pateks gestapui į nagus? Apie tai mes 
nepagalvojome! 

- O ne, - atsakė nr. 509. Iš kišenės jis išsitraukė 
lapą laiškų popieriaus. - Levinskis apie tai žinojo. Ir pri- 
siminė. Jis nugvelbė Handkės daiktus. Jam juos nudžiovė 
vienas patikimas kapas, iš karto, kai tik buvo nudėtas 
Handkė. 

- Gerai. Suplėšyk jį! Levinskis šiandien pasiutusiai 
pasistengė, - Bergeris atsikvėpė. - Tikiuosi, pagaliau sulau- 
kėme šiokios tokios ramybės. 

- Galbūt. „Žiūrint kas taps naujuoju bloko seniū- 
nu. 

Staiga virš lagerio pasirodė kregždžių būrys. Jos 
ilgai suko ratus, aukštai, didelėmis spiralėmis, paskui nusi- 
leido žemiau ir klykaudamos šovė virš lenkiškų barakų. Jų 
mėlyni žvilgantys sparnai beveik lietė stogą. 

- Pirmą kartą matau lageryje paukščius, - - tarė 
Ahasveras. 

- Jos ieško vietos lizdams, - paaiškino Bucheris. 

- Čia? - iškrenkštė Lėbentalis. 
- Juk neliko bažnyčios bokštų. 
Dūmai virš miesto šiek tiek prasisklaidė. 

- Iš tiesų, - tarė Zulcbacheris. - Nugriuvo paskutinis 
bokštas. 

- Čia! - purtydamas galvą Lėbentalis žvelgė į kregž- 
des, kurios šaižiai klykdamos suko ratus apie baraką. - Ir 
dėl šito jos grįžo iš Afrikos! Čionai! 

- Kol miestas dega, ten joms nėra vietos. 

Jie sužiuro apačion. 

- Koks vaizdas! - sukuždėjo Rozenas. 

- Tikriausiai taip dega ir daugybė kitų Ua 
prabilo Ahasveras. 

- Didesnių ir svarbesnių. O kaip jie turėtų atrody- 


ti? 
- Vargšė Vokietija, - tarė kažkas, kiurksantis šali- 
mais. 
 - Ką? 
- Vargšė Vokietija. 


- Zmonės! - aiktelėjo Lebentalis. - Girdėjote? 

Atšilo. Vakare barakas sužinojo, kad nukentėjo ir 
krematoriumas. Sugriuvo viena iš jį juosiančių sienų, 
kartuvės pasviro; tačiau kaminas rūko visu pajėgumu. 

Dangus apsiniaukė. Darėsi vis tvankiau ir tvankiau. 
Mažasis lageris negavo vakarienės. Barakai nutilo. Kas 
galėjo, gulėjo lauke. Lyg sunkus oras būtų atstojes valgį. 
Debesys, vis tirštesni ir blausesni, atrodė kaip maišai, iš 
kurių galbūt pabirs maistas. Lėbentalis išvargęs grįžo iš 
žvalgybos. Jis pranešė, kad vakarienę gavo tik keturi 
barakai. O kiti - ne; sako, neva nukentėjęs maisto skyrius. 
Barakų nekratė. Tikriausiai SS dar nepastebėjo, kad trūksta 
ginklų. 

Oras vis labiau šilo. Miestą gaubė keista, sieringa 
šviesa. Saulė seniai nusileido, bet debesys. tebeplaukė, 
kupini geltonos, biausios šviesos, kuri neketino gesti. 

- Bus audra, - prabilo Bergeris. Jis. gulėjo šalia nr. 
509, labai išblyškęs. 

- Tikėkimės. 

Bergeris pažvelgė į jį. Akyse susitvenkė ašaros. 
Jis labai iš lėto pasuko galvą, ir staiga jam iš burnos 

pliūptelėjo kraujas. Tai įvyko be pastangų ir taip natūraliai, 
kad nr. 509 iš sykio nė nesusiųjaude. Paskui išsitiesė. 

- Kas tau? Bergeri! Bergeri! 

Bergeris susirietė ir nejudejo 

- Nieko, - tarė. 

- Kraujoplūdis? 

- Ne. 

- O kas? 

- Skrandis. 

- Skrandis? 

Bergeris linktelėjo. Išspjovė kraują likusį burno- 
je. 

- Nieko baisaus, - sukuždėjo 

- Nieko gero. Ką mums daryti? Sakyk, ką mes 
turime daryti? 

- Nieko. Gulėti. Palikite mane ramiai g Jlėti. 

- Ar įnešti tave vidun? Gali gauti gultą Išmesime 
keletą kitų. | 

- Tik leisk man gulėti. 

Staiga nr. 509 apėmė visiška neviltis Tiek daug 
žmonių matė mirštant, daugybę kartų vos nemirė pats ir 
manė, jog vieno Žmogaus mirtis ne kažin ką jam bereiškia. 
O dabar sukrėtė jį kaip pirmąją kartą. Nr. 509 atrodė, jog 
praranda paskutinį ir vienintelį savo gyvenimo draugą. Jis 
iškart neteko vilties. Bergeris nusišypsojo jam šlapiu nuo 
prakaito veidu... bet nr. 509 jau regėjo jį sustingusį ant 
cementuoto kelio krašto. 

- Juk kas nors dar turi turėti ko no:+ valgoma! 
Arba gauti vaistų! Lėbentali! 

- Nereikia valgio, - kuždėjo Bergeris Jis kilstelėjo 
ranką ir atsimerkė. - Patikėk. Pasakysiu, ko reikia. Ir kada. 
O dabar nereikia nieko. Patikėk. Tai tik skrandis. 

Ir jis vėl užsimerkė. 

* k 


Po švilpuko Levinskis iše o iš barako Atsitūpė 
prie nr. 509. 

- O kodėl tu ne partijos narys? - psklausė. 

Nr. 509 žvilgtelejo į Berg<:, Sis lygia: alsavo. 

- O kodėl tau tai parūpo kaip tik daba: ? - klausimu 
atsakė į klausimą 

- Gaila. Noreč'au, kad būiume vienas iš mūsų. 

Nr. 509 Žinojo ką turi galvoji: Levinskis. Pogriri- 
dinėje lagerio vadovybėje komunista. sudare itin tvirtą, 
uždarą ir ryžtingą grupę. Ji, tiesa. dirbo su kitomis gru- 
pėmis, tačiau niekada jomis akiai nepiis tkejo ir siekė 
savo ypatingų tikslų Ji rėme i g obojo visų pirma savus 
žmones. 

- Galėt'um būti mums naudingas kalbejo Levins- 
kis. - Kuo tu buvai anksčiau? T riu galv e specialybę 

- Red: ktorus, - atsake n.. 509 ir pats nustebo, 
kaip keistai ta skamba 

- Redaktoriai mums garetų itin pra -erst 

Nr. 509 nieko neatsakė. Zno'o jog dskusija su 
komunistu tok a pat beprasmė kaip ir su naciu. 

- Ar nc nu'auti, ką mes gausime į bloko seniūnus? 
- pasiteiravo po valandž:ukės 

- Nujauču. Tik:iausiai vieną 'š musiškių. Šiaip ar 
taip, tikrai po'tinį. Mes taip pa: gavome naują. Jis iš 
mūsiškių. | 

- Tai tu g-įš ? 

- Po dienos ar dviejų. Su bioko -en:ūnu tai neturi 
nieko bendra. 

- O daugiau nieko negirdejai? 

Levinskis tiramai nužvelgė ni. 509. Tada prisislinko 
arčiau: 

- Tikimės kad lagerį užims maždaug po dviejų 
savaičių. 

- Ką? 

- Taip. Po dviejų savaičių. 

- Tu kalbi apie išvadavimą? 

- Mes išvaduosime ir užimsime. Turėsime užimti, 
kai pasitrauks SS. 

- Kas tie mes? 

Levinskis vėl akimirką dvejojo. 

- Būsimoji lagerio vadovybė, - tarė pagaliau. - Ji 
turi būti, ir ją jau organizuojame; kitaip kils sumaištis ir 
nieko daugiau. Turime būti pasiruošę tuoj pat įsikišti. Lagerį 
reikės be paliovos aprūpinti, o tai svarbiausia. Maitinimas, 
priežiūra, valdymas - tūkstančiai Žmonių negali taip lyg 
niekur nieko iš karto išsilakstyti... | 

- Čia tikrai ne. Čia ne visi palekia. 

- Ir į tai reikia atsižvelgti. Gydytojai, vaistai, per- 
vežimo galimybės, papildomas maisto davinys, o tam - 
priverstinia: nusavinimai kaimuose... 

- Ir kaip jūs žadate visa tai padaryti? 

- Mums padės, tai aišku. Bet mes turime viską 
organizuoti Anglai arba amerikiečiai, kurie mus išvaduos, 
- koviniai daliniai. Jie nepasirengę tuojau pat administruoti 
konclagerių Tą turėsime daryti mes patys. Zinoma, su jų 
pagalba. 

Nr 509 žiūrėjo į Levinskio galvą apniukusio 
dangaus fone. Ji buvo didelė ir apvali, be jokio nuolanku- 
mo. 0 

- Keista, - tarė jis. - Priešų pagalbos tikimės kaip 
savaime suprantamo dalyko, ar ne? 


** + 


- Miegojau, - tarė Bergeris. - Dabar man vėl gerai. 
Tai tik skrandis, daugiau nieko. 

- Tu sergi, ir tai ne skrandis, - paprieštaravo nr. 
509. - Niekada negirdėjau, kad iš skrandžio spjaudytų 
krauju. 

Bergeris išplėtė akis: 

- Sapnavau keistą sapną. Labai aiškų ir tikrovišką. 
Operavau. Ryški šviesa... 

Jis žvilgtelėjo į naktį. 

- Efraimai, Levinskis mano, kad po dviejų savaičių 
būsime laisvi, - atsargiai prabilo nr. 509. - Dabar jie visą 
laiką klausosi žinių. 

Bergeris nejudėjo. Regis, nieko neišgirdo. 

- Operavau, - kalbėjo jis. - Pradėjau pjūvį. Skrandžio 
rezekcija. Pradėjau ir staiga nebežinau, ką daryti. Viską 
užmiršau. Mane išpylė prakaitas. Pacientas guli, prapjau- 
tas, be sąmonės... o aš nežinau, ką daryti. Pamiršau, kaip 
daroma šita operacija. Tai buvo baisu. 

- Negalvok apie tai. Slogutis, ir tiek. Ko tik nesu 
sapnavęs! Ir ko dar prisapnuosime, ištrūkę iš čia! 

Staiga nr. 509 labai aiškiai užuodė kiaušinienę su 
spirgučiais. Pabandė nuginti šitas mintis. 

- Ir ne viskas bus džiaugsminga, - tarė jis. - Tai 
aišku. 

- Dešimt metų, - Bergeris spoksojo į dangų. - 
Dešimt metų tuščiai. Išnyko! Dingo! Nieko nedirbau. Iki 
šiol niekada apie tai nemąsčiau. Gali būti, kad daug ką 
pamiršau. Ir dabar tiksliai nežinau, kaip daroma ta ope- 
racija. Negaliu gerai prisiminti. Iš pradžių lageryje naktimis 
kartodavau operacijas. Kad neatprasčiau. Paskui lioviausi. 
Galimas daiktas, kad užmiršau... | 

- Tą tik primiršti; bet ne visai užmiršti. Kaip kalbas 
arba važiavimą dviračiu. -: 

- Galima atprasti. Rankos. Tikslumas. Prarandi 
pasitikėjimą. Arba nespėji. Per dešimt metų daug kas 
pasikeitė. Daug ką atrado. Aš nieko apie tai nežinau. Tik 
pasenau, pasenau ir pavargau. 

- Keista, - tarė nr. 509. - Ir aš prieš tai atsitiktinai 
pagalvojau apie savo buvusią specialybę. Levinskis klausė. 
Jis mano, kad po dviejų savaičių iš čia ištrūksime. Ar gali 
įsivaizduoti? 

Bergeris abejingai papurtė galvą. 

- Kur dingo laikas? - pratarė jis. - Viskas tęsėsi be 
galo. Dabar sakai - dvi savaitės. Ir iš karto kyla klausimas: 
O kur dingo tie dešimt metų? 

Degantis miestas žioravo slėnyje kaip katile. Vis 
dar buvo tvanku, nors jau atėjo naktis. Ėmė ūkanotis. 
Svysčiojo žaibai. as dar dvi ugnys - tolimi, 
subombarduoti miestai. 

- Gal kol kas gana, kad mes apskritai galime apie 
tai galvoti, apie ką galvojame dabar, Efraimai. 

- Taip. Tavo teisybė. 

- Juk mes jau vėl mąstome kaip Žmonės. Ir apie 
tai, kas bus, išėjus iš lagerio. Kada taip galėjome? O visa 
k:ta sugrįš savaime. 

Bergeris linktelėjo. 

- Net jei visą likusį gyvenimą tektų adylti kojines - 
kad tik ištrūkčiau! Bet vis dėlto... 

Dangų perskrodė žaibas, o iš tolo lėtai atidundėjo 
griaustinis. 

- Gal eitum į vidų? - paklausė nr. 509. - Ar gali 
atsargiai atsistoti arba šliaužti? 

Vienuoliktą valandą prapliupo audra. Padangę nu- 
tvieskė žaibai ir keletui sekundžių išniro blausus mė- 
nesienos peizažas su išrausomis ir suniokoto miesto griu- 
vesiais. Bergeris kietai miegojo. Nr: 509 sėdėjo 22-ojo 
b-oko tarpduryje. Po to, kai Levinskis nužudė Handkę, 
barakas jam vėl buvo atviras. Po švarku jis slėpė revolverį 
ir šovinius. Bijojo, kad per smarkų lietų po jo lova jie gali 
sušlapti ir pasidaryti netinkami. 

Tačiau šią naktį lijo mažai. Audros debesys plaukė 
ir plaukė, jie pasiskirstė dideliame plote, ir kurį laiką Žaibai 
kaip kalavijai blyksėjo horizonte iš vienos ir kitos pusės. 
Dvi savaitės, pagalvojo nr. 509 ir išvydo, kaip anapus 
spygliuotos vielos suliepsnojo ir užgeso kraštovaizdis. Jis 
panėšejo į kitą pasaulį, kuris paskutiniu metu beveik nepas- 
tebimai slinko vis artyn ir artyn, pamažu atsiradęs toje 
niekieno Žemėje, egzistavusioje iš beviltiškumo, o dabar 
buvo jau prie pat. spygliuotų vielų, laukė, kvepėdamas 
lietumi ir laukais, griūtimi ir gaisru, bet kartu ir augimu, 
miskais ir žaluma. Nr. 509 juto, kaip žaibai persmelkia įį ir 
apšviečia tą pasaulį ir kaip tuo pat metu ryškėja prarastoji 

praeitis, blausi, tolima, beveik nesuvokiama ir nepasie- 
kiama. Šią šiltą naktį jis šalo. Nesijautė toks tikras, koks 
rodėsi Bergeriui. Galėjo prisiminti, ir jam atrodė, kad tai 
jau daug, tai jį jaudino, bet ar to užteks po čia praleistų 
metų - jis nežinojo. Per daug mirčių tarp praeities ir dabar- 
ties. Suvokė, kad ištrūkti iš lagerio būtų reiškę likti gyvam, 
bet paskui viskas atrodė neaišku, kraupu, netvirta, jis 
negalėjo numatyti, kas bus toliau. Levinskis galėjo, bet jis 
mąstė kaip partijos narys. Partija jo lauks, jis bus joje, ir 
to jam užteko. O kas galėtų būti paskui, svarstė nr. 509, 
kas dar jį šaukia, išskyrus primityvų troškimą gyventi? 
Kerštas? Vien kerštu mažai ką nuveiksi. Kerštas priklau- 
sė kitai, niūriajai daliai, kurią taip pat reikės atlikti, bet 
kas po to? Nr. 509 pajuto ant veido porą šiltų lietaus 
lašų, tarsi ašarų iš niekur. Kam dar liko ašarų? Jos 
išdegė, išdžiūvo prieš daugelį metų. Nebyli gėla kart- 
kartėmis, sumažėjimas kažko, kas prieš tai jau beveik 
atrodė kaip niekas - tai ir viskas, kas liudijo, jog vis dar 
galima kažką prarasti. Termometras, jau seniai rodan- 
tis žemiausią jausmo padalą - o kad dar labiau 
atšalo, matydavai tik iš to, jog retsykiais nukrisdavo 
koks nušalęs organas, pirštas arba pėda, beveik be skaus- 
mo. 

Žaibai sutankėjo, ir ilgai griaudžiant perkūnijai, 
mirgančioje, bešešėlėje šviesoje prieš kalvą aiškiai. matei 
tolimą, baltą namą su sodu. Bucheris, pagalvojo nr. 509. 
Bucheris dar šį tą turi. Jis jaunas, ir su juo yra Rūta. 
Zmogus, kuris išeis drauge. Bet ar ilgam? Tačiau kas 
klausinėja tokių dalykų? Kas prašo garantijų? Ir kas jas 
gali duoti? 

Nr. 509 atsilošė. Kokios kvailystės man lenda į 
galvą, pamanė. Tikriausiai užsikrėčiau nuo Bergerio. Mes 
tik pavargome. Jis lėtai kvėpavo ir įsivaizdavo, jog per 
aikštės ir barako dvoką vėl užuodžia pavasarį ir augimo 
kvapą. Tai grįždavo - kasmet, su kregždėmis ir žiedais, 
nepaisant karo ir mirties, liūdesio ir vilčių. Grįždavo. Su- 
grįždavo. Ir to gana. 

Nr. 509 uždarė duris ir nušliaužė į savo kampą. 
Žaibavo kiaurą naktį, pamėkliška šviesa skverbėsi pro 
išdaužtus langus, ir barakas atrodė lyg laivas, be garso 
plaukiantis požemine upe, pilnas negyvėlių, kurie dar 
kvėpavo, veikiami tamsių burtų... o tarp jų keletas tokių, 
kurie nepasidavė žūčiai. 


XIX 


- Brunai, - ramiai prabilo Selma Noibauer - Nebūk 
kvailas. Pasuk galvą, kol kiti nepradėjo galvoti. Dekar 
turime šansą. Parduok, ką gali parduoti. Žemės sklypus, 
sodą, šitą namą, viską - nesvarbu, nuostolingai ar ne. 

- O pinigai? Kam tie pinigai? - Noibaueris piktai 
papurtė galvą. - Jei tavo teiginiai pasitvirtintų, kokia tada 
nauda iš pinigų? Ar pamiršai, kokia buvo infliacija po 
Pirmojo pasaulinio karo? Už bilijoną davė vieną markę. 
Vertybės, ir tada jos buvo vienintelis protingas dalykas. 

- Taip, vertybės! Bet tokios, kurias galėtum susikišti 
į kišenę. 

Selma Noibauer atsistojo ir nuėjo prie spintos. 
Atidarė ją ir išėmė keletą krūvelių baltinių. Tada ištraukė 
dėžutę ir ją atvožė. Joje gulėjo auksiniai portsigarai, 
pudrinės, keletas auskarų su deimantais, dvi sagės su 
rubinais ir pora žiedų. 

- Štai, - tarė ji. - Šituos daiktus, tau nežinant, . 
pirkau per kelerius paskutinius metus. Už savo pinigus ir 
už tuos, kuriuos sutaupiau. Pardaviau akcijas, kurias turė- 
jau. Šiandien jos jau nieko vertos. Fabrikai sugriauti. O 
šitie daikčiukai savo vertės nepraranda. Juos galima pasi- 
imti. Norėčiau, kad visas mūsų turtas būtų šitoks! 

- Pasiimti! Pasiimti! Šneki, lyg būtume nusikaltėliai 
ir turėtume bėgti. 

Selma padėjo daiktus į vietą. Suknelės rankove 
nublizgino vieną portsigarą: 

- Mums gali atsitikti tas pats, kas atsitiko kitiems, 
kai jūs atėjote į valdžią, ar ne? 

Noibaueris pašoko. 

- Tavęs paklausius... - bejėgiškai žioptelėjo įtūžę: - 
- Nors pasikark. Kitų vyrų Žmonos supranta juos, yra 
jiems tikra paguoda, kai jie grįžta iš tarnybos, juos pra- 
blaško... o tu! Tik ir težinai kranksėti ir kartoti: tau 
reikėjo... Ir vis rypauti rypauti! Dienų dienas! O ir naktų! 
Net ir naktį nėra ramybės! Visą laiką: parduoti. Ir niurzgi 
niurzgi! 

Selma jo nesiklausė. Ji paslėpė dėžutę ir PESoE 
ją baltiniais. 

- Deimantai, - tarė ji. - Geri, skaidrūs dšimžaišii 
Nenučiupinėti. Tik geriausieji akmenys. Vieno karato, 
dviejų, trijų karatų, iki šešių ar septynių, jei tik įrianoma 
tokių gauti. Tai vienintelis protingas. kelias. Geriau nei tavo 
blankai, sodai, žemės sklypai ir namai. Tavo advokatas 
tave apmovė. Esu tikra, jog gavo dvigubus procentus 
Deimantus galima paslėpti. Įsiūti į drabužius. Net praryti. 
O žemės sklypų - ne. 

Noibaueris įsmeigė į ją akis: 

- Oho, kaip tu šneki! Vieną dieną puoli isterijon iš 
baimės, kad nukrito pora bombų... o kitą dieną postringauji 
kaip koks žydas, kuris pasiruošęs gerklę perpjauti dėl 
pinigų. 

Selma metė į jį niekinamą žvilgsnį. Nužvelgė auli- 
nius, uniformą, revolverį, ūsiukus: | 

- Žydai gerklių nepjausto. Žydai rūpinasi savo šei- 
momis. Geriau nei daugelis antžmogių germanų. Žydai 
žino, ką daryti neramiais laikais. 

- Taip? Ir ką gi jie žinojo? Jei būtų ką nors žinoję 
nebūtų čia likę, ir mes nebūtume daugelio jų nutvėrę. 

- Jie nesitikėjo, kad pasielgsite su jais taip, kaip 
pasielgėte, - Selma Noibauer susivilgė smilkinius odeko- 
lonu. - Ir nepamiršk, kad nuo 1931-ųjų Vokietijoje buvo 
įšaldyti pinigai. Nuo tada, kai Darmšteto ir Nacionaliniam 
bankui kilo sunkumų. Todėl daugelis negalėjo išvažiuoti. 
Tada juos ir nutvėrėte. Tiek to. O dabar tu lygiai taip pat 
nori čia likti. Ir lygiai taip pat dabar jie nutvers jus. 

Noibaueris skubiai apsidairė. 

- Atsargiau! Po paraliais! Kur tarnaitė? Jei tave 
išgirs, mes žuvę. Liaudies tribunolas nežino pasigailėjimo! 
Užteks tik įskųsti. 

- Tarnaitę išleidau. O kodėl su jumis negali pasielgti 
taip, kaip jūs elgėtės su kitais? 

- Kas? Žydai? R 

Noibaueris nusijuokė. Prisiminė Blanką. Įsivaiz- 
davo, kaip šis kankina Vėberį. 

- Jie džiaugsis, kad jiems davė ramybę. 

- Ne, ne Žydai. Amerikiečiai ir anglai. 

Noibaueris vėl nusijuokė: 

- Šitie? Šitie juo labiau! Juk tai ne jų reikalas. Dėl 
tokių vidaus politikos dalykų, kaip mūsų lageriai, jie 
apskritai nesuka sau galvos! O tai, kas vyksta su jais, yra 
grynai užsienio politikos, karo dalykas. Nejau nesupran- 
ti? 

- Ne. 

- Jie demokratai. Jie elgsis su mumis korektiškai, 
jeigu jau laimės... nors tai dar klausimas. Kariškai. Korek- 
tiškai. Tada mes taip pat būsime garbingai pralaimėję. 
Daugiau jie nieko negali padaryti. Tokia jų pasaulėžiūra! 
Na, o dėl rusų - tada būtų kitaip. Bet jie Rytuose. 

- Dar pamatysi. Tik lik čia. | 

- Taip, pamatysiu. Ir liksiu čia. Gal malonėtum 
pasakyti, kur mums apskritai traukti, jei jau norėtume iš 
čia išvykti? 

- Jau prieš kelerius metus reikėjo su deimantais į 
Šveicariją... | 

- Reikėjo! - Noibaueris trenkė per staią. Alaus 
butelis priešais jį susvyravo. - Reikėjo! Reikėjo! Ir vėl! O 
kaip? Gal perskristi sieną vogtu lėktuvu? Paistai nesąmo- 
nes. 

- Ne vogtu lėktuvu. Bet galėjome porą kartų 
nuvažiuoti atostogų Pasiimti pinigus ir papuošalus. Du, 
tris, keturis kartus Ir kiekvieną sykį ten viską palikti. Aš 
pažįstu žmonių, kurie taip darė... 

Noibaueris žengė prie durų. Pravėrė jas ir vė: 
uždarė. Tada grįžo: 

- Ar supranti, ką kalbi? Tai tikrių tikriausias tėvynės 
išdavimas! Jei nors vienas tavo žodis iškeliautų iš namų, 
tave tuojau pat sušaudytų. 

Selma pažvelgė į jj. Jos akys blizgėjo: 

- Na, ir? Dar gali spėti pasirodyti, koks tu didvy- 
ris. Atsikratysi pavojinga Žmona. Tau turbūt visai patik- 
tų... | 

Noibaueris neišlaikė jos žvilgsnio. Nusisuko ir ėmė 
vaikštinėti po kambarį. Nežinojo, gal ji girdėjo apie našlę, 
kuri retsykiais jį lankydavo. 

- Selma, - prabilo pagaliau pasikeitusiu balsu. - 
Kam to reikia? Mes turime laikytis išvien! Būkime protingi. 
Galime tik ištverti, nieko daugiau nepadarysi Aš negaliu 
bėgti. Privalau klausyti įsakymų. O ir kur man bėgti? Pas 
rusus? Ne. Slėptis dar neužimtoje Vokietijos dalyje? Ten 
mane tučtuojau sučiups gestapas, o tu žinai, kątai reiškia! 
Į kitą pusę, pas amerikiečius ir anglus? Taip pat ne. Jau 
geriau laukti jų čia, kitaip atrodys, tarsi mano sąžinė būtų 
nešvari. Patikėk, aš viską apgalvojau. Turime ištverti, kito 
kelio nėra. 

- Taip. 

Noibaueris nustebęs pakėlė akis. 

- Tikrai? Pagaliau supratai? Įrodžiau tau? 

- Taip. 

Jis atsargiai dirstelėjo į Selmą; netikėjo tokia lengva 
pergale. Tačiau ji staiga nusileido. Jos skruostai, regis, 
sudribo. Įrodei, galvojo ji. Įrodymai! Ką įrodė, tuo ir tiki - 
tarsi gyvenimas susidėtų iš įrodymų. Nieko su jais 
nepadarysi. Moliniai dievukai. Tiki tik patys savimi. Ji ilgai 
žiūrėjo į savo vyrą. Tame žvilgsnyje keistai sumišo gailestis, 
panieka ir tolimas švelnumas. Noibaueris pasijuto nejau- 
kiai. > 

- Selma... - žiojosi jis. 

Jinai jį nutraukė: 

- Brunai, dar vienas dalykas... prašau tavęs... 

- Ko? - nepatikliai paklausė jis. 

- Perrašyk namą ir žemės sklypus Frėjai. Iš karto 
nueik pas advokatą. Tik tiek, daugiau nieko. 

- Kodėl? 

- Ne amžiams. Laikinai. Jei viskas bus gerai, galėsi 
perrašyti juos vėl savo vardu. Gali pasitikėti savo dukra. 

- Taip... taip... bet koks įspūdis! Advokatas... 

- Spjauk į įspūdį! Kai užėmė valdžią, Frėja dar 
buvo vaikas. Jai nieko neprikiši! 

- Kątai reiškia? Manai, man galima ką nors prikiš- 
ti? 

Selma tylėjo. Vėl nužiūrėjo Noibauerį tuo keistu 
žvilgsniu. | 

- Mes kareiviai, - kalbėjo Noibaueris. - Mes vykdo- 
me įsakymus. O įsakymas yra įsakymas, tai kiekvienam 
aišku, - jis pasirąžė. - Fiureris įsako, mes klausome. Fiureris 
visiškai atsako už tai, ką įsakė. Ganėtinai dažnai yra apie 
tai pareiškęs. Kiekvienam patriotui šito užtenka. Argi ne? 

- Taip, - atsakė Selma nusiminusi. - Bet nueik pas 
advokatą. Tegu perrašo mūsų turtą Frėjai. 

- Na, o dėl manęs... Galiu su juo pašnekėti. 

Noibaueris nė neketino to daryti. Jo žmona puolė 
isterijon iš baimės. Jis patapšnojo jai per nugarą: 

- Tik leisk man veikti. Juk visada viską sutvarky- 
davau. 

Jis iškiūtino lauk. Selma Noibauer priėjo prie lango. 
Matė, kaip jis sėda į automobilį. įrodymai! Įsakymai, galvojo 
ji. Jie tuo viską pateisina. Gražu ir gera, kol viskas gerai 
ėjosi. O ar ji pati prie to neprisidėjo? Selma dirstelėjo į 
savo vestuvinį žiedą. Nešiojo jį jau dvidešimt ketverius 
metus; žiedą du sykius teko praplatinti. Tada, kai jinai jį 
gavo, buvo visai kitokia. Tais laikais buvo ir žydas, kuris 
norėjo ją vesti. Mažas, stropus žmogelis, švebeldžiuojantis 
ir niekada nerėkiantis. Vardu Jozefas Bornfelderis. 1928- 
aisiais išvyko į Ameriką. Protingas Žmogus. Laiku susi- 
griebė. Paskui jai dar vieną kartą teko apie jį išgirsti, iš 
vienos pažįstamos, kuriai jis parašė, jog jam sekasi labai 

gerai. Nesąmoningai pasukiojo žiedą. Amerika, pagalvojo. 
Ten niekuomet nebus infliacijos. Jie per daug turtingi. 


**++* 


Nr. 509 klausėsi. Pažįstamas balsas. Jis atsargiai 
atsitūpė : už lavonų krūvos ir įtempė ausis. 

Žinojo, kad šiąnakt Levinskis ketina atvesti ir ke- 
lioms dienoms paslėpti kažką iš darbo lagerio; tačiau, 
vadovaudamasis sena taisykle, kad pažinoti vienas kitą 
turi tik ryšininkai, Levinskis nesakė, kas tas žmogus. 

Vyriškis kalbėjo tyliai, bet labai aiškiai. 

- Mums reikia kiekvieno, kas su mumis, - šnekėjo 
jisai. - Kai žlugs nacionalsocializmas, pirmą kartą nebus 
vieningos partijos, kuri perimtų politinį vadovavimą. Per 
dvylika metų visas suskaldė arba sunaikino. Likučiai nuėjo 
į pogrindį. Nežinome, kiek jų išliko. Reikės ryžtingų žmonių, 
norint sukurti naują organizaciją. Pralaimėjimo suirutėje 
išsilaikys tik viena partija: nacionalsocializmas. Šneku ne 
apie prisiplakėlius, kurie šliejasi prie bet kokios partijos... 
šneku apie branduolį. Jis sutelktai nueis į pogrindį ir lauks, 
kada vėl pasirodyti. Su tuo privalome kovoti; o.tam mums 
reikia žmonių. 

Tai. Verneris, pamanė nr. 509; bet juk aš Žinau, 
kad jis miręs. Nr. 509. nieko nevaliojo įžiūrėti; naktis buvo 
apniukusi ir be mėnesienos. ' 

- Gyventojų masės labai demoralizuotos, - kalbėjo 
vyriškis. - Dvylika metų teroro, boikoto, įskundinėjimų ir 
baimės padarė savo... o dabar dar ir pralaimėtas karas. 
Pogrindiniu teroru ir sabotažu naciai juos dar gali bauginti 
metų metus. Mases reikės vėl užkariauti - suklaidintas ir 
įbaugintas. Likimo ironija, bet priešiškumas naciams lage- 
riuose išsilaikė geriau nei kur nors laisvėje. Mus uždarė 
kartu; o laisvėje grupes išblaškė. Laisvėje buvo sunku 
palaikyti ryšius, o čia tai buvo paprasta. Laisvėje beveik 
visi turėjo kovoti patys už save; čia vienas suteikdavo 
jėgos kitam; rezultatas, kurio naciai nenumatė. 

Žmogus nusijuokė. Trumpai, be džiaugsmo. 

- Neskaičiuojant tų, kuriuos nužudė, - tarė Bergeris. 
- Ir tų, kurie numirė. | 

- Žinoma, neskaičiuojant tų. Bet mes išsaugojome 
kai kuriuos Žmones. Kiekvienas iš jų vertas šimtų kitų. 

Tai turėtų būti Verneris, mintijo nr. 509; dabar 
tamsoje jis įžvelgė šešėliuotą asketo galvą. Jis jau vėl 
analizuoja. Organizuoja. Sako kalbas; taip ir liko savo 
partijos fanatikas ir teoretikas. 

- Lageriai turi tapti atstatymo ląstelėmis, - porino 
tylus, aiškus balsas. - Iš pradžių čia svarbiausi trys punktai. 
Pirmas: pasyviai, o blogiausiu atveju ir aktyviai priešintis 
SS, kol SS lageryje. Antras: užkirsti kelią panikai ir eksce- 
sams, kai bus perimamas lageris. Privalome rodyti pavyzdį, 
jog esame drausmingi ir nesivadovaujame kerštu. Tikri 
teismai paskui... 

Žmogus nutilo. Nr. 509 atsistojo ir priėjo prie 
grupės. Ją sudarė Levinskis, Goldšteinas, Bergeris ir ne- 
pažįstamasis. 

- Verneri, - tarė nr. 509. 

Žmogus įsistebeilijo į tamsą: 

- Kas tu? 

Jis išsitiesė ir priėjo arčiau. 

- Maniau, kad tu miręs, - kalbėjo nr. 509. 

Verneris pažvelgė jam tiesiai į veidą. 

- Koleris, - prisistatė nr. 509. | 

- Koleris! Tu dar gyvas? O aš maniau, kad tu 
seniai miręs. 

- Aš ir esu toks. Oficialiai. 

- Tai nr. 509, - paaiškino Levinskis. 

- Tai tu esi nr. 509! Reikalas EHPADASSS Oficialiai 
aš taip pat miręs. 

Tamsoje abudu spoksojo vienas į kitą. Situacija 
nebuvo nauja. Ne sykį lageryje pasitaikydavo rasti žmogų, 
kurį manei esant mirusį. Tačiau nr. 509 ir Verneris pažinojo 
kits kitą dar iš laikų prieš lagerį. Jiedu draugavo; bet 
paskui pamažu išsiskyrė dėl politinių pažiūrų. 

- Liksi čia? - paklausė nr. 509. 

- Taip. Keletą dienų. 

- SS šukuoja paskutines alfabeto raides, - pa- 
aiškino Levinskis. - Sučiupo Valkę. Pakliuvo į nagus kaž- 
kam, kas jį pažinojo. Kažkokiam prakėeiktam unteršarfiu- 
reriui. 

- Nebūsiu jums našta, - pareiškė Verneris. - Savo 
maistu pasirūpinsiu pats. 

- Aišku, - atsiliepė nr. 509 su vos juntama ironija. - 
Nieko kito iš tavęs ir nelaukiau. 

- Miunceris rytoj gaus duonos. Lėbentalis galės iš 
jo paimti. Gaus daugiau, ne tik man. Šiek tiek ir jūsų 
grupei. 

- Žinau, - atsakė nr. 509. - Žinau, kad nieko neimi 
veltui, Verneri. Liksi 22-ajame? Galime įkurdinti ir 20-aja- 
me. 

- Galiu likti 22-ajame. O ir tu dabar gali. Juk Hand- 
kės nebėra. 

Niekas iš likusių nepastebėjo, jog tarp abiejų vyks- 
ta savotiška žodžių dvikova. Kokie mes vaikiški, pamanė 
nr. 509. Prieš begalę metų mudu buvome politiniai prie- 
šininkai... ir vis dar nė vienas nenorime nusileisti. Jaučiu 
kvailą pasitenkinimą, kad Verneris pas mus ieško prieg- 
lobsčio; o jis man daro užuominas, kad jei ne jo grupė, 
mane tikriausiai būtų nudėjęs Handkė. 

- Girdėjau, ką čia šnekėjai, - tarė jis. - Tai teisybė. 
Kuo mes galėtume prisidėti? 


**tk 


Jie dar sėdėjo lauke. Verneris, Levinskis ir Gold- 
šteinas miegojo barake. Lėbentalis turėjo juos pažadinti 
po poros valandė* Paskui turėjo keistis. Naktis buvo tvanki. 
Tačiau Bergeris vilkėjo šiltąjį husarų švarką; taip reikalavo 
nr. 509. 

- Kas tas naujasis? - paklausė Bucheris. - Tūzas? 

- Buvo tūzas, prieš ateinant naciams. Ne per di- 

džiausias. Vidutinis. Provincijoje. Stropus. Komunistas. Fa- 
natikas be asmeninio gyvenimo ir be humoro jausmo. 
Dabar jis vienas iš pogrindžio vadovų lageryje. 

- Iš kur jį pažįsti? 

Nr. 509 pagalvojo. 

- Iki 1933-ųjų aš buvau vieno laikraščio redaktorius. 
Mes dažnai diskutuodavome. O aš dažnai užsipuldavau 
jo partiją. Jo partiją ir nacius. Mes buvome ir prieš vienus, 
ir prieš kitus. 

- Tai už ką jūs buvote? 

- Už tai, kas dabar skamba gan pompastiškai ir 
juokingai. Už Žmoniškumą, toleranciją ir kiekvieno teisę 
turėti savo nuomonę. Juokinga, ar ne? 

- Ne, - atsakė Ahasveras ir nusikosėjo. - 0 kas gi 
daugiau lieka? 

- Kerštas, - staiga tarė Mejerhofas. - Dar lieka 
kerštas! Kerštas už tai, kas čia dedasi! Kerštas už kiekvieną 
mirusįjį! Kerštas už viską, kas įvyko. 

Visi nustebę sužiuro. Mejerhofo veidas persikreipė. 
Jis sugniaužė kumščius ir kiekvieną sykį, tardamas žodį 
"kerštas", trenkdavo į žemę. 

- Kas tau? - paklausė Zulcbacheris. 

- O kas jums? - atrėžė Mejerhofas. 

- Jis išprotėjo, - tarė Lėbentalis. - Jis pasveiko ir 
nuo to išsikraustė iš proto. Šešerius metus jis buvo baikš- 
tus, nupiepęs bošas*, nedrįstantis pražioti snapo... paskui 
per stebuklą išvengė kamino, o dabar tapo Samsonu 
Mejerhotu. 

- Aš niekam nenoriu keršyti, - sukuždėjo Rozenas. 
- Noriu tik ištrūkti iš Čia! 

- Ką? O visi esesininkai tegu neša kudašių, 
nesuvedus su jais sąskaitų? 

- Man tas pat! Aš tik noriu ištrūkti! - Rozenas 
nusiminęs spaudė rankas ir kuždėjo taip karštai, tarsi 
viskas nuo to būtų priklausę. - Aš daugiau nieko nenoriu, 
tik ištrūkti! Ištrūkti iš čia! 


* Bošas - Prancūzijoje niekinamoji vokiečių pravardė. 

Mejerhotfas įsistebeilijo į jį: 

- Žinai, kas tu? Tu... 

- Nusiramink, Mejerhofai! - Bergeris atsisėdo. - 
Mes nenorime žinoti, kas mes. Mes visi čia esame ne tie, 
kuo buvome anksčiau ir kuo norėtume būti. O kas mes iš 
tiesų besame, paaiškės vėliau. Kas dabar žino? Dabar 
galime tik laukti ir, mano manymu, melstis. 

Jis susisupo į husarišką švarką ir vėl atsigulė. 

- Kerštas, - po kiek laiko mąsliai prabilo Ahasveras. 
- Turėtų būti daug keršto. O po keršto eina naujas kerštas... 
Kokia iš to nauda? 

Horizontas suliepsnojo. 

- Kas ten? - pasmalsavo Bucheris. 

Atsiliepė tylus griausmas. 

- Ten ne bombarduoja, - pareiškė Zulcbacheris. - 
Vėl audra. Ganėtinai šilta. 

- Jeigu lis, pažadinsime tuos iš darbo lagerio, - 
tarė Lėbentalis. -Tegu tada jie guli lauke. Jie stipresni už 
mus, - kreipėsi į nr. 509: - O tavo draugas, tasai tūzas, 
taip pat. 

Vėl sužaibavo. 

- Ar kas nors iš tų, kurie viduje, ką nors girdėjo 
apie vežimą? - pasiteiravo Zulcbacheris. 

- Tik gandus. Paskutinis, kad atrinks tūkstantį. 

- O Dieve! - išblyškęs Rozeno veidas subolavo 
prietemoje. - Žinoma, paims mus. Silpniausius. Kad atsi- 
kratytų. 

Jis dirstelėjo į nr. 509. Visi galvojo apie paskutinį 
etapą, kurį matė. 

- Tai gandai, - tarė nr. 509. - Kiekvieną dieną 
girdėdavome aibę išvietės paskalų. Būkime ramūs, kol 
ateis įsakymas..O tada dar žiūrėsime, kuo mums galėtų 
padėti Levinskis, Verneris ir tie iš raštinės. Arba ką patys 
galėtume. 

Rozenas suvirpėjo: 

- Kaip tuos traukė už kojų iš po gultų... 

Lėbentalis nužvelgė jį su panieka: 

- Ar gyvenime nesi matęs nieko baisesnio? 

- Taip... 

- Sykį buvau didelėje skerdykloje, - prabilo Ahas- 
veras. - Košerio skerdimui. Čikagoje. Kartais gyvuliai su- 
prasdavo, kas jų laukia. Užuosdavo kraują. Tada puldavo 
bėgti... kaip ir anie. Bet kur. | kampus. Ir juos lygiai taip 
pat traukė už kojų... 

- Tu buvai.Čikagoje? - paklausė Lėbentalis. 

- Taip. 

- Amerikoje? Ir tu grįžai? 

- Tai buvo prieš dvidešimt penkerius metus. 

- Tu grįžai? - Lėbentalis spoksojo į Ahasverą. - Ar 
kada girdėjote ką nors panašaus? 

- Ilgėjausi tėvynės. Lenkijos. 

- Žinai ką... - Lėbentaliui atėmė žadą. Jam šito 
buvo per daug. 


XX 

Ryte oras šiek tiek išsigiedrijo, stojo pilka, ūkanota 
diena. Nebežaibavo; tačiau tolumoje, už miškų, vis dar 
dusliai griaudė. 

- Keista audra, - prabilo Bucheris. - Šiaip jau būna, 
kad matai žaibuojant, bet negirdi griaudžiant, kai vėjas 
nuneša garsą. O čia atvirkščiai. 

- Gal audra grįžta, - atsiliepė Rozenas. 

- Kodėl ji turėtų grįžti? 

- Pas mus namie audros kartais dienų dienas 
suka ratu tarp kalnų. 

- Bet čia ne daubos. Tik ten viena grandinė, ir ta 
pati neaukšta. 

- Ar neturite kitų rūpesčių? - paklausė Lėbentalis. 

- Leo, - ramiai prašneko Bucheris. - Geriau žiūrėk, 
kad gautume ko užkrimsti. Net jeigu tai būtų seni pusba- 
čiai. 

- Ko dar pageidautumėt? - paklausė Lėbentalis, 
atsikvošėjęs iš nuostabos. 

- Nieko. 

- Puiku. Tai galvok, ką šneki! Pats rūpinkis savo 
ėdalu, geltosnapi! Ar girdėjot kada ką nors įžūlesnio? 

Lėbentalis mėgino nusispjauti, bet burna buvo 
sausa ir spjaunant išlėkė dantų protezas. Lėbentalis pas- 
kutinę akimirką sučiupo jį ore ir įsidėjo atgal. 

- Ir viskas todėl, kad kiekvieną dieną rizikuoji dėl 
jūsų savo kailiu, - piktai pareiškė jis. - Priekaištai ir įsakymai! 
Tuoj ir Karelas ims dėstyti savo pageidavimus. 

Priėjo nr. 509. 

- Ką čia veikiate? 

- Paklausk šito, - Lėbentalis parodė į Bucherj. - 
Įsakinėja: Nenustebčiau, jei užsigeistų tapti bloko seniū- 
nu. 

Nr. 509 pažvelgė į Bucherį. Jis pasikeitė, pagal- 
vojo. Tai man ne itin krito į akis, bet jis pasikeitė. 

- O kas iš tiesų nutiko? - paklausė balsiai. 

- Visiškai nieko. Snekėjome tik apie audrą. 

- O kas jums iš tos audros? 

- Nieko. Tik keista, kad vis dar griaudžia. O nema- 
tyti nei žaibų, nei debesų. Tik ta pilkšva košė danguje. Bet 
juk tai ne audros debesys. 

- Nair problemos! Griaudžia, bet nežaibuoja! Gojim 
naches! - sušvokštė Lėbentalis iš savo vietos. - Kvaišos! 

Nr. 509 pažiūrėjo į dangų. Jis buvo pilkas ir, 
regis, be debesų. Tada pasiklausė: 

- Iš tiesų griau... - staiga jis nutilo. Pasikeitė visa jo 
laikysena. Ūmai sukluso visu kūnu. 

- Dar vienas! - pareiškė Lėbentalis. - Kvaišos šian- 
dien karaliauja. 

- Tylėk! - įsakmiai sušnypštė nr. 509. 

- Tai ir tu... 

- Tylėk! Po šimts! Tylėk, Leo! 

Lėbentalis prikando liežuvį. Suvokė, jog kalbama 
jau ne apie audrą. Stebėjo nr. 509, kuris įsitempęs klausėsi 
tolimo dundesio. Dabar visi tylėjo ir klausėsi. | 

- Klausykite, - pagaliau pratarė nr. 509 lėtai ir taip 

tyliai, lyg būtų būgštavęs, kad kažkas išnyks, jei jis šnekės 
garsiau. - Čia ne audra. Čia... 

Jis vėl sukluso. 

- Kas? - Bucheris stovėjo prie pat jo. Abu susižvalgė 
ir vėl įtempė ausis. 

Dundesys pasidarė šiek tiek garsesnis, o paskui 
pritilo. 

- Čia... - jis dar akimirką luktelėjo, tada apsidairė ir 
vėl labai tyliai tarė: - Čia artilerijos ugnis. 

- Ką? 

- Artilerijos ugnis. Čia ne griaustinis. 

Visi sužiuro vienas į kitą. 

- Ką ten veikiate? - paklausė Goldšteinas iš tarp- 


durio. 

Niekas neatsiliepė. 

- Na, ar liežuvius prarijote? 

Bucheris atsigręžė: 

- Nr. 509 sako, kad girdėti artilerija. Turbūt netoli 
frontas. 


- Ką? - Goldšteinas priėjo artyn. - Tikrai? Ar tik 
svaičiojat? 

- Ką jau čia svaičiosi, kai dedasi tokie dalykai? 

- Norėjau pasakyti: ar neapsirikote? - paklausė 
Goldšteinas. 

- Ne, - atsakė nr. 509. 

- Ar tu ką nors apie tai supranti? 

- Taip. 

- Dieve mano, - Rozeno veidas persikreipė. Staiga 
jis ėmė kūkčioti. 

Nr. 509 tebesiklausė: 

- Jei vėjas pasisuks, girdėsime aiškiau. 

- Kaip manai, ar toli jie galėtų būti? - pasiteiravo 
Bucheris. 

- Tiksliai nežinau. Penkiasdešimt kilometrų. Šešias- 
dešimt. Ne daugiau. 

- Penkiasdešimt kilometrų. Tai netoli. 

- Ne, tai netoli. 

- Jie turbūt turi tankų. Gal ilgai netruks. Jei prasi- 
verš... kaip manai, kiek dienų jiems reikia? Gal tik vienos... 
- Bucheris nutilo.“ 

- Vienos dienos? - pakartojo Lėbentalis. - Ką tu 
šneki? Vienos dienos? 

- Jei prasiverš. Dar vakar nieko negirdėjome. O 
šiandien - jau. Rytoj gal bus arčiau. Poryt... arba užpo- 


- Nešnekėk! Nešnekėk tokių dalykų! Nevaryk žmo- 
nių iš proto! - ūmai užriko Lėbenalis. 

- Taip gali būti, Leo, - tarė nr. 509. 

- Ne! - Lėbentalis užsidengė rankomis akis. 

- Kaip manai, nr.: 509? - Bucherio veidas buvo 
išblyškęs kaip lavono, susijaudinęs. - Poryt? Ar kiek die- 
nų? 

- Dienų! - suriko Lėbentalis ir nuleido rankas. - 
Argi gali būti tik dienos? - murmėjo jis. - Metai, amžinybės, 
o dabar jūs staiga sušnekote apie dienas, dienas! 
Nemeluokite! - jis priėjo arčiau: - Nemeluokite! - sukuždėjo. 
- Prašau, nemeluokite! 

- Ką jau čia meluosi, kai šitokia padėtis? 

Nr. 509 atsigręžė. Tiesiai už jo stovėjo Goldšteinas. 
Jis šypsojosi. 

- Ir aš girdžiu, - tarė jis. 

Jo akys plėtėsi, plėtėsi ir darėsi vis juodesnės. 
Šypsodamasis kilstelėjo rankas ir kojas taip, tarsi ketin- 
damas šokti, bet šypsena dingo, ir jis puolė kniūps- 
čias. 

- Apalpo, - tarė Lėbenalis. - Atsekite jam švarką. 
Aš atnešiu vandens. Nutekamajame latake dar turėtų šiek 
tiek būti. 
| Bucheris, Zulcbacheris, Rozenas ir nr. 509 apvertė 
Golšteiną. 

- Ar kviesti Bergerį? - paklausė Bucheris. - Ar jis 
"gali keltis? 

- Palauk. 
Nr. 509 pasilenkė prie pat Goldšteino. Atsagstė 

jam švarką ir kelnių diržą. Kai atsitiesė, čia jau buvo 
Bergeris. Lėbentalis jam pasakė, kas nutiko. 

- Tau reikėjo gulėti, - tarė nr. 509. 

Bergeris atsiklaupė šalia Goldšteino ir paklausė. 
Tai truko neilgai. 

- Jis mirė, - pareiškė Bergeris. - Tikriausiai širdies 
smūgis. To kiekvieną akimirką galėjai tikėtis. Jie visai. suga- 
dino jam širdį. S 

- Bet jis dar girdėjo, - tarė Bucheris. - O tai svar- 
biausia. Jis dar girdėjo. 

- Ką? 

Nr. 509 apkabino Bergerį per siaurus pečius. 

- Efraimai, - tarė jis švelniai. - Aš manau, kac ;au. 

- Kas jau? 

Bergeris pakėlė akis. Staiga nr. 509 pajuto, kad 
jam sunku kalbėti. | 

- Jie... - pradėjo jis Tr nutilo, ir mostelėjo ranka į 
horizontą. - Jie artinasi, Efraimai. Jau galima juos girdėti. - 
Jis žvilgtelėjo į vielinės užtvaros baslius ir kulkosvaidininkų 
bokštelius, kurių kontūrai atrodė neryškūs per balkšvą 
miglą. - Jie ten, Efraimai... 


*k+ 


Apie pietus vėjas apsisuko, ir dundesys pasidarė 
šiek tiek aiškesnis. Jis veikė tarsi tolimas elektros kontaktas, 
persiduodantis tūkstančiams pavienių širdžių. Barakai <: 
nerimo. Išsiuntė tik keletą darbo komandų. Prie langų 
visur prilipo veidai. Prie durų nuolat išdygdavo liesos 
žŽmogystos ir stypsodavo, pakreipę galvas. 

- Ar jau arčiau? 

- Taip. Atrodo, girdėti geriau. 

Batų skyriuje visi dirbo tylėdami. Kapai saugojo, 
kad niekas neprasižiotų, mat čia buvo ir prižiūrėtojų ese- 
sininkų. Kaliniai peiliais raižė odą, išpjaudavo sutrūkinė- 
jusius gabalus, ir daugelis peilius rankose jautė kitaip nei 

paprastai. Jautė ne kaip įrankius - kaip ginklus. Kartkar- 
tėmis vieno ar kito Žvilgsnis užkliūdavo už kapų, esesi- 
ninkų, revolverių ir lengvo kulkosvaidžio, kurio vakar čia 
dar nebuvo. Tačiau, nors ir kokie budrūs buvo prižiūrėtojai, 
kiekvienas skyriuje visą dieną žinojo, kas dedasi. Daugeiis 
jau prieš keletą metų išmoko šnekėti, nejudindami lūpų, ir 
beveik kiekvieną sykį, kai odos gabaliukus iš pilnų pintinių 
suberdavo į krūvą ir išnešdavo lauk, nešikai, matę lauke 
kitus kalinius, tuojau pranešdavo likusiems viduje: Dar 
girdėti. Dar nenutilo. 

Užlagerines darbo komandas saugojo dvigubai. 
Jos apeidavo miestą, o tada iš vakarų pusės sukdavo 
į senamiestį, į turgaus aikštę. Sargybiniai tapo labai 
nervingi. Rėkalojo ir komandavo be jokio reikalo; belaisviai 
žygiavo kuo tvarkingiausiai. Lig šiol jie valė griuvėsius tik 
naujuose rajonuose; o dabar pirmą kartą įžengė į centre 
esantį senamiestį ir išvydo, -kaip jis suniokotas. Regėjo 
degėsius ten, kur stovėta medinių viduramžių namų. Iš 
jų beveik nieko neliko. Jie visa tai matė ir žygiavo pro 
tuos griuvėsius, 0 išlikę gyventojai stovėjo arba nu- 
sisukdavo, jiems einant pro šalį. Zygiuodami gatvėmis, 
kaliniai jau nebesijautė belaisviais. Keistu būdu jie lai- 
mėjo pergalę, nors patys niekur nedalyvavo, ir nelais- 
vės metai staiga pasirodė nebe beginklio pralaimėjimo, o 
kovos metai. Ir kova laimėta. Jie išliko gyvi. 

Priėjo turgaus aikštę. Rotušė sugriauta iki pačių 
pamatų. Jiems davė kirtiklių ir kastuvų nuolaužoms valyti. 
Jie dirbo. Atsidavė degėsiais, tačiau juos netrukus nustelbė 
kitas kvapas - salsvas, slopus, pykinantis kvapas, pažįs- 
tamas jiems geriau už visus kitus kvapus: tai buvo puvimo 
tvaikas. Šiltomis balandžio dienomis miestas dvokė lavo- 
nais, palaidotais po griuvėsiais. 

Praslinkus dviems valandoms po nuolaužomis jie 
rado pirmąjį lavoną. Iš pradžių pamatė jo aulinius. SS 
hauptšarfiurdris. 

- Apsivertė, - sukuždėjo Miunceris. - Galų gale 
apsivertė! Dabar mes atkasinėjame jų numirėlius. Jų numi- 
rėlius! į 

Su naujomis jėgomis jis vėl kibo į darbą. 

- Atsargiau! - prisiartinęs užriaumojo vienas sargy- 
binis. - Čia žmogus,-ar nematai? 

Jie nukasė daugiau nuolaužų. Pasirodė pečiai, o 
paskui galva. Jie pakėlė lavoną ir nunešė jį į šalį. 

- Toliau! - esesininkas nervinosi. Jis spoksojo į 
numirėlį. - Atsargiau! 

Tuoj vieną po kito jie iškasė dar tris lavonus ir 
paguldė juos prie pirmojo. Nešė, suėmę už aulinių batų ir 
uniformuotų rankų. Juos apėmė dar nepatirtas jausmas; 
lig šiol jie, sumušti ir purvini, taip nešdavo tik savo draugus, 
iš karcerių, kankinimo kamerų, merdinčius arba mirusius, 
Oo paskui, paskutinėmis dienomis, begalę civilių. O nūnai, 
pirmą kartą, jie šitaip nešė savo priešus. Jie plušėjo toliau, 
niekam nereikėjo jų raginti. Juos pilte pylė prakaitas, taip 
jie stengėsi, kad rastų daugiau lavonų. Su tokiomis 
jėgomis, kokių niekada nelaukė, tempė šonan medines ir 
geležines sijas ir su tokia neapykanta ir pasitenkinimu 
ieškojo lavonų, tarsi būtų ieškoję aukso. 

Dar po valandos jie rado Dycą. Jis nusisuko 
sprandą. Galva buvo visiškai prispausta prie krūtinės, lyg 
jis būtų norėjęs pats sau persikąsti gerklę. Iš pradžių jie jo 
nekliudė. Nukasė nuo jo visas nuolaužas. Lūžusios abi 
rankos. Gulėjo taip, lyg būtų turėjęs. vienu sąnariu per 
daug. 

- Esama Dievo, - sukuždėjo vyras šalia Miuncerio, 
nežiūrėdamas į nieką. - Vis dėlto esama Dievo! Esama 
Dievo. 

- Užčiaupt marmūzę! - užriko vienas esesininkas. 
- Ką ten mali? 

Jis spyrė vyrui į kelį: 

- Ką sakei? Mačiau, kad kalbėjai. 

Vyras atsikėlė. Buvo užgriuvęs ant Dyco. 

- Sakiau, kad reikėtų padaryti neštuvus ponui ober- 
grupenfiureriui, - atsakė jis abejingu veidu. - Negalime jo 
nešti taip paprastai kaip kitų. 

- Prikąsk liežuvį! Čia kol kas dar mes įsakinėjame! 
Aišku? Aišku?! a 


- Taip. 

Kol kas dar, nugirdo Levinskis. Kol kas dar 
įsakinėja! Taigi jie žino, pamanė jis. Kilstelėjo kastuvą. 

Esesininkas žiūrėjo į Dycą. Nejučia išsitempė 
ramiai. Tai išgelbėjo kalinį, kuris vėl įtikėjo Dievu. Esesinin- 
kas apsisuko ir atsivedė kolonos vadą. Šis taip pat 
išsitempė lyg pagal komandą. 

- Neštuvų dar nėra, - aiškino esesininkas. 

Vyro, kuris vėl tikėjo Dievu, atsakymas padarė 
jam įspūdį. Tokio aukšto SS karininko iš tiesų nederėjo 
tempti už rankų ir kojų. 

Kolonos vadas apsidairė. Šiek tiek tolėliau po 
nuolaužomis jis pastebėjo duris: 

- Atkaskite jas. Kol kas reikės verstis taip. 

Jis atidavė pagarbą Dycui. 

- Atsargiai paguldykite poną obergrupentfiurerį ant 
tų durų. 


AAA 


Miunceris, Levinskis ir dar du atnešė duris. Durys 
buvo raižytos, XVI-ojo amžiaus, raižinys vaizdavo Mozės 
radimą. Suskilusios ir apanglėjusios. Belaisviai suėmė 
Dycą už pečių ir kojų ir paguldė ant durų. Rankos tabalavo, 
o galva smarkiai nusviro į priekį. 

- Atsargiau! Utėlėti šunes! - plyšojo kolonos va- 
das. 

Negyvėlis gulėjo ant plačių durų. Po dešine jo 
ranka iš savosios meldų pintinės šypsojosi kūdikėlis Mozė. 
Miunceris tai pastebėjo. Užmiršo nuimti rotušės duris, 
dingtelėjo jam. Mozė. Zydas. Viskas jau buvo po saule. 
Faraonas. Priespauda. Raudonoji jūra. Išsigelbėjimas. 

- Čiupkit! Aštuoniese! 

Greitai kaip niekad prišoko dvylika vyrų. Kolonos 
vadas apsidairė. Priešais stovėjo sugriauta Švč. Marijos 
bažnyčia. Akimirką pasvarstęs, tuoj atmetė šią mintį. Nega-, 
lima nešti Dyco į katalikų bažnyčią. Mielai būtų skambinęs 

nurodymų; tačiau neveikė telefono tarnyba. Teko daryti 
tai, ko užvis labiausiai nekentė ir bijojo: veikti savarankiš- 
kai. į | 

Miunceris kažką pasakė. Kolonos vadas tai paste- 
bėjo: 

- Ką? Ką sakei? Į priekį, utėlėtas šunie! 

Matyt, utėlėtas šuo buvo jo mėgstamas posakis. 
Miunceris žengė priekin ir išsitempė: 

- Aš sakiau, gal bus nepagarbu, jei obergrupen- 
fiurerį neš kaliniai. 

Miunceris žvelgė į kolonos vadą tvirtai ir pagar- 
biai. 

- Ką? - suriko šis. - Ką, utėlėtas šunie! Kas tau 
rūpi? O kas daugiau neš? Mes turime... 

Jis nutilo. Miuncerio prieštaravimas jam pasirodė 
pagrįstas. Iš tiesų, negyvėlį turėtų nešti esesininkai; bet 
per tą laiką gali ištrūkti belaisviai. | 

- Ko čia stoviniuojat? - rėkė jis. - Pirmyn! - ir staiga 
jam šovė išganinga mintis, kur galima nešti Dycą: - | 
ligoninę. 

Kam numirėliui reikalinga ligoninė, nesuprato nie- 
kas. Ji tik atrodė tinkama, neutrali vieta. 

- Pirmyn! | | 

Kolonos vadas ėjo priekyje. Ir tai jam atrodė svar- 
bu. 

Staiga turgaus aikštės gale pasirodė automobilis. 
Tai buvo žemas 'Mersedesas'"'-kompresorius. Automobilis 
lėtai artėjo, ieškodamas kelio tarp griuvėsių. Dailus ir 
elegantiškas, tarp šitų griuvenų jis atrodė beveik nepadoriai. 
Kolonos vadas išsitempė. 'Mersedesas"-kopresorius buvo 
oficialus didelių šulų automobilis. Du aukšti SS karininkai 
sėdėjo ant užpakalinės sėdynės, o vienas - priekyje, šalia 
vairuotojo. Diržais pritvirtinta daugybė lagaminų, keletas 
mažesnių gulėjo automobilyje. Karininkai nutaisė piktus ir 
nedraugiškus veidus. Per nuolaužas vairuotojui teko va- 
žiuoti lėtai. Jie pravažiavo pro pat belaisvius, kurie nešė 
ant durų Dycą. Nežiūrėjo į juos. 

- Važiuok! - tarė vairuotojui tas, kuris sėdėjo 
priekyje. - Greičiau. 

Belaisviai tyliai stovėjo. Levinskis laikė duris už 
dešinio užpakalinio kampo. Matė nulaužtą Dyco galvą ir 
išraižytą besišypsančio kūdikėlio Mozės veidelį, matė 
"Mersedesą"', lagaminus, sprunkančius karininkus ir giliai 
alsavo. 

Automobilis prašliaužė pro šalį. 

- Šūdas! - staiga nusikeikė vienas iš esesininkų, 
milžinas skerdikas boksininko nosimi. - Šūdas. Šūdas 
prakeiktas! 
| Jis turėjo galvoje ne belaisvius. 

Levinskis klausėsi. Tolimą dundesį trumpai nu- 
stelbė “Mersedeso'"' variklio ūžimas; o paskui jis vėl pasi- 
girdo, prislopintas ir nesiliaujantis. Požeminiai būgnai gedu- 
lingam maršui. 

- Marš! - suglumęs komandavo kolonos vadas. - 
Marš! Marš! 


Lėtai slinko popietė. Lageris kunkuliavo nuo gan- 
dų. Jie sklandė po barakus ir kas valandą keitėsi. Pasklido 
žinia, jog nelikę esesininkų; paskui kažkas pranešė, kad 
esą priešingai - įgula sustiprinta. Pasklido žinia, jog ame- 
rikiečių tankai netoli miesto; paskui naujas gandas, esą 
tai vokiečių daliniai, kurie ginsią miestą. 

Trečią valandą pasirodė naujas bloko seniūnas. 
Raudonasis, o ne žaliasis. 

- Ne mūsiškis, - nusivylė Verneris. 

- Kodėl gi ne? - paklausė nr. 509. - Jis mūsiškis. 
Politinis. Ne kriminalinis. Ką tu vadini mūsiškiais? 

- Juk Žinai. Kam dar klausi? 

Jie kiurksojo barake. Verneris norėjo sulaukti švil- 
puko, kad galėtų eiti į darbo iagerį. Nr. 509 slėpėsi, kad 
pažiūrėtų, koks tas naujasis bloko seniūnas. Greta jų nuo 

plaučių uždegimo gargaliuodamas merdejo Žmogus nešv5- 
riais Žilais plaukais. 

- Mūsiškis yra tas, kas priklauso pogrindiniam 
lagerio judėjimui, - pranešė Verneris. - Tą tu norė.;:: išgirsti, 
ar ne? - jis šyptelėjo. 

- Ne, - atšovė nr. 509. - To aš nenorėjau išgirsti. O 
ir tu nenorėjai to pasakyti. 

- Kol kas norėjau tai pasakyti. 

- Taip. Kol čia reikalinga šita vargo bendrija. O 
tada? B 
- Tada, - tarė Verneris, nustebintas tokio nenuo- 
vokumo, - tada, savaime suprantama, turi būti partija, kuri 
perimtų valdžią. Vieninga partija, o ne šiaip į krūvą susiėję 
Žmonės. 

- Taigi, tavo partija. Komunistai. 

- O kas gi daugiau? 

- Bet kokia kita, - atsakė nr. 509. - Tik jau ne 
totalitarinė. 

Verneris trumpai nusijuokė: 

- Kvaily! Tik totalitarinė ir jokia kita. Ar nematai 
užrašų ant sienos? Visos kitos partijos sunaikintos. O 
komunizmas išliko stiprus. Karas baigsis. Rusija užėmė 
didelę dalį Vokietijos. Dabar tai, be abejo, stipriausia jėga 
Europoje. Sąjungų laikas baigėsi. Šioji buvo paskutinė. 
Sąjungininkai padėjo komunizmui ir taip susilpnėjo patys, 
kvailiai. Taika pasaulyje priklausys nuo... 

- Žinau, - pertarė jį nr. 509. - Girdėta giesmelė. 
Geriau pasakyk man, kas atsitiktų tiems, kurie prieš jus, 
jei jūs laimėtumėte ir turėtumėte valdžią? Arba tiems, kuric 
ne užjus? 

Verneris sekundę patylėjo. Tada tarė: 

- Yra daug įvairių kelių. 

- Kai kuriuos žinau. Tu taip pat. Žudynės, kanki- 
nimai, koncentracijos lageriai... ar tu juos turi galvoje? 

- Tarp kitko. Žiūrint, ko reikia. 

- Pažanga. Už tai verta čia tupėti! 

- Tai pažanga, - nesutrikęs paaiškino Verneris. - 

Pažangesnis tikslas. Ir metodas. Mes nieko nedarysime iš 
žiaurumo. Tik verčiami būtinybės. 

- Esu tai girdėjęs daugybę kartų. Ir Vėberis man 
tą patį aiškino, kišdamas po nagais degančius degtukus. 
Tai buvo būtina, gauti informaciją. 

Žilojo vyriškio alsavimas perėjo į trūkčiojantį prieš- 
mirtinį kriokimą, iageryje pažįstamą kiekvienam. Kartais 
jis liaudavosi kriokęs; tada tyloje buvo girdeti negarsus 
dundesys horizonte. Kaip litanija - paskutinis mirštančiojo 
alsavimas ir atsakymas iš tolumos. Verneris pažvelgė į nr. 
509. Žinojo, kad Vėberis kankino jį ištisas savaites, kad 
iškvostų iš jo vardus ir adresus. Taip pat ir Vernerio adresą. 
Nr. 509 tylėjo. Vėliau Vernerį išdavė vienas silpnas bendra- 
partietis. 

- Kodėl nesijungi prie mūsų, Koleri? - paklausė jis. 

- Galėtum mums praversti. 

- Ir Levinskis manęs šito klausė. O mudu apie tai 
diskutavome jau prieš dvidešimt metų. 

Verneris šyptelėjo. Gera, paperkančia šypsena: 

- Diskutavome. Ganėtinai dažnai. Bet nepaisant 
to, vėl tavęs klausiu. Individualizmo metas baigėsi. Dabar 
vienas lauke ne karys. Ir ateitis priklauso mums. O ne 
parsidavėliškam centrui. 

Nr. 509 dirstelėjo į asketo galvą. 

- Jei šitai baigsis, - lėtai prašneko jis, - gausiu 
stebėtis, kiek laiko praeis, kol ir tu tapsi mano priešu, 
tokiu, kaip dabar šitie bokšteliuose. 

- Nedaug. Čia mes susibūrėme prieš nacius, spau- 
džiami vargo. Kai baigsis karas, šita vargo bendrija žlugs. 

Nr. 509 linktelėjo: 

- Taip pat gausiu stebėtis, kiek laiko praeis, kol tu 
mane patupdysi už grotų, jei jūs turėsite valdžią. 

- Nedaug. Tu vis dar pavojingas. Bet tavęs 
nekankintų. 

Nr. 509 gūžtelėjo pečiais. 

- Mes tave pasodintume už grotų ir lieptume dirbti. 
Arba sušaudytume. 

- Tai guodžia. Aš visada taip įsivaizdavau jūsų 
aukso amžių. 

- Tavo ironija pigi. Žinai, jog prievarta yra reikalinga. 
Iš pradžių, gynybai. Paskui jos nebereikės. 

- One, - tarė nr. 509. - Prievartos reikia kiekvienai 
tironijai. Ir kasmet daugiau; ne mažiau. Toks tironijos 
likimas. Ir visada toks jos galas. Pažiūrėk čia. 

- Ne. Naciai padarė esminę klaidą, pradėdami 
karą, kuriam buvo nesubrendę. 

- Tai nebuvo klaida. Tai buvo būtinybė. Jie negalėjo 
kitaip. Jegu jiems būtų tekę nusiginkluoti ir laikytis taikos, 
jie būtų žlugę. Ir jūsų tas pat laukia. 

- Mes laimėsime savo karus. Kariausime kitaip. Iš 
vidaus. 

- Taip, iš vidaus ir į vidų. Tai galite palikti šituos 
lagerius. Ir juos užpildyti. 

- Galime, - visai rimtai atsakė Verneris. - Kodėl 
nesidedi prie mūsų? - pakartojo klausimą. 

- Kaip tik todėl. Jei laisvėje tu turėtumei valdžią, 
įsakytum mane likviduoti. Aš tavęs - ne. Štai kokia prie- 
žastis. 

Žilaplaukis vyras dabar sugargaliavo dideliais tar- 
pais. Įėjo Zulcbacheris: 

- Sako, kad rytoj ryte vokiečių lakūnai bombarduos 
lagerį. Viską sunaikins. 

- Nauja išvietės paskala, - pareiškė Verneris. - 
Gerai būtų, kad jau sutemtų. Man reikia grįžti. 


*AA 


Bucheris žiūrėjo į baltą namą ant kalvos anapus 
lagerio. Namas stovėjo tarp medžių, nutviekstas įkypai 
krintančių saulės spindulių, ir atrodė nenukentėjęs. Sodo 
medžiai šviesiai mirguliavo, tarsi nusėti pirmųjų rausvų ir 
baltų vyšnių žiedų. | 

„- Ar pagaliau tiki? - klausinėjo jis. - Girdėti jų 

patrankos. Kas valandą jie vis arčiau ir arčiau. Mes 
ištrūksime. 

Jis vėl Žvilgtelėjo į baltąjį namą. Prietaringai tikėjo, 
kad kol namas sveikas, viskas klosis gerai. Rūta ir jis liks 
gyvi ir bus išgelbėti. 

- Taip, - Rūta tupėjo prie spygliuotos vielos. - O 
kur mes eisime, jei ištrūksime? 

- Tolyn nuo čia. Kuo toliau. 

- Kur? | 

- Kur nors. Gal dar gyvas mano tėvas. 

Bucheris tuo netikėjo; bet tiksliai nežinojo, ar jo 
tėvas miręs. Nr. 509 žinojo, tačiau Bucheriui niekada to 
nesakė. 

- O iš maniškių nieko nebėra gyvų, - tarė Rūta. - 
Aš ten buvau, kai juos išvedė į dujų kameras. 

- O galjuos tik išvežė kitur. Gal paliko gyvus. Juk 
tave taip pat paliko gyvą. 

- Taip, - atsiliepė Rūta. - Mane paliko gyvą. 

- Miunsteryje mes turėjome nedidelį namuką. Gal- 
būt jis tebestovi. Jį atėmė iš mūsų. Jei-jis tebestovi, gal 
atgausime. Tada galėtume važiuoti ir ten apsigyventi. 

Rūta Holand neatsakė. Bucheris dirstelėjo į ją ir 
pamatė, jog ji verkia. Jis beveik niekada nematė jos 
verkiančios ir pagalvojo, jog ji pravirko todėl, kad atsiminė 
savo mirusius artimuosius. Tačiau mirtis lageryje buvo 
toks kasdieniškas reiškinys, jog Bucheriui atrodė perdėta, 
praėjus tiek daug laiko, dar rodyti šitiek skausmo. 

- Nereikia galvoti apie praeitį, Rūta, - pasakė jis 
nekantrokai. - Kaipgi kitaip mes įstengtume vėl gyventi? 

- Aš ir negalvoju apie praeitį. 

- Tai ko verki? 

Rūta Holand kumščiais pasitrynė akis, šluosty- 
damasi ašaras. 

- Zinai, kodėl manęs nenunuodijo dujomis? - pa- 
klausė. 

Bucheris miglotai pajuto, kad išgirs kažką, ko ver- 
čiau nežinoti. 

- Tu neprivalai man to sakyti, - pareiškė jis. - Bet 
gali ir pasakyti, jeigu nori. Tai nieko nereiškia. 

- Tai Šį tą reiškia. Aš buvau septyniolikos. Tada aš 
neatrodžiau tokia bjauri kaip dabar. Todėl mane paliko 
gyvą. 

- Taip, - tarė Bucheris, nieko nesuprasdamas. 

Rūta dirstelėjo į jį. Bucheris pirmą kartą pamate, 
kad jos labai skaidrios pilkos akys. Anksčiau jis niekada 
to nepastebėjo. 

- Nejaugi nesupranti, apie ką aš kalbu? - paklausė 
ji. 

- Ne. 

- Mane paliko gyvą, nes reikėjo moterų. Jaunų 
Moterų - kareiviams. Ir ukrainiečiams, kovojusiems vokiečių 
pusėje. Ar pagaliau supranti? 

Akimirką Bucheris sėdėjo, it kuolu trenktas. Rūta 
nenuleido nuo jo akių. 

- Ir tai jie darė su tavimi? - paklausė jis pagaliau, 
nežiūrėdamas į ją. 

- Taip. Tai jie darė su manimi, - Rūta nebeverkė. 

- Tai netiesa. 

- Tai tiesa. 

- Aš ne apie tai. Aš apie tai, kad tu nenorėjai. 

Ji trumpai ir tulžingai nusijuokė: 

- Argi ne tas pats. 

Dabar Bucheris pažvelgė į ją. Jos veidas, regis; 
buvo be jokios išraiškos; bet kaip tik tai pavertė jį tokia 
skausmo kauke, jog Bucheris ne tik išgirdo, bet ir pajuto, 
kad ji sakė teisybę. Juto taip, tarsi jam būtų draskę 
vidurius; bet tuo pat metu nenorėjo šito pripažinti, dar 
ne... šią akimirką jis troško tik vieno: kad šitas veidas 
pasikeistų. 

- Tai netiesa, - prabilo jis. - Tu nenorėjai. Tavęs 
ten nebuvo. Tu šito nedarei. 

“Jos žvilgsnis grįžo iš tuštumos: 
- Tai tiesa. Ir šito negalima pamiršti. 
- Niekas iš mūsų nežino, ką gali pamiršti, o ko - 

ne. Mes visi turėsime daug ką pamirš'i. Kitaip galime likti 
čia ir mirti. 

Bucheris kartojo žodžius, kuriuos išvakarėse jam 
kalbėjo nr. 509. Prieš kiek laiko tai buvo? Prieš kelerius 
metus. Jis keliskart nurijo seiles. 

- Tu gyva, - tarė tada prisiversdamas. 

- Taip, aš gyva. Judu, kalbu, valgau duoną, kurią 
man numeti... ir visa tai gyva. Gyva! Gyva! 

Ji susiėmė rankomis sm Ikinius ir pasuko galvą. Ji 
žiūri į mane, pagalvojo Bucherss, ji vėl žiūri į mane. Ji 
dabar jau kalba ne tik dangui ir kalvai su namu. 

- Tu gyva, - pakartojo jis - Ir to man:gana. 

Rūta nuleido rankas. 

- Kūdiki, - tarė ji sielvartingai. - Kūdiki! Ką tu 
išmanai? 

- Aš ne kūdikis. Kas čia pabuvojo, tas jau ne 
kūdikis. Net ir Karelas, kuriam tik vienuolika metų. 

Ji papurtė galvą: 

- Aš ne apie tai. Dabar tu tiki tuo, ką sakai. Bet 
visą laiką taip nebus. Visa tai grįš. Tau ir man. Prisiminimai, 
vėliau, kai... 

Kam ji man apie tai pasakė, galvojo Bucheris. Jai 
nereikėjo man šito sakyti; tada a5 nebūčiau šito žinojęs, ir 
to nebūtų buvę. 

- Nežinau, ką tu turi galvoje, - tarė jis. - Bet 
manau, jog mums galioja kitokios taisyklės, ne įprastinės. 
Čia, lageryje, esama žmonių, kurie žudė kitus, nes taip 
reikėjo, - jis pagalvojo apie Levinskį, - ir šitie Žmonės 
nelaiko savęs žudikais, lygiai taip pat, kaip žudiku savęs 
nelaiko kareivis fronte. Jie ir nėra žudikai. Panašiai ir 
mes. To, kas mums atsitiko, neįmanoma matuoti norma- 
liais masteliais. 

- Kai mes iš čia ištrūksime, tu galvosi kitaip... 

Rūta dirstelėjo į jį. Staiga Bucheris suvokė, kodėl 
paskutinėmis savaitėmis ji rodė tiek nedaug džiaugsmo. 
Ji bijojo... bijojo išvadavimo. 

- Rūta, - tarė jis ir pajuto, kaip ūmai užkaito galva. 

- Viskas praėjo. Pamiršk. Tave privertė daryti tai, kuo tu 
šlykštėjaisi. Kas iš to? Nieko. Tu to nedarei. Darai tą, ko 
pats nori. O juk tau liko tik pasišlykštėjimas. 

- Aš vėmiau, - tyliai atsiliepė ji. - Po to aš beveik 
visada vemdavau. Galų gale jie mane iš ten išsiuntė, - ji 
vis dar žiūrėjo į jį. - Tai štai, kas tau teko - žili plaukai, 
burna be dantų ir kekšė. 

Jis krūptelėjo nuo šito žodžio ir ilgai neatsakė. 

- Žemino mus visus, - prabilo pagaliau. - Ne vien 
tave. Mus visus. Visus, esančius čia, visus visuose lage- 
riuose. Tave žemino kaip moterį; mums - pamynė išdidumą 
ir daugiau nei išdidumą; mūsų Žmogaus esmę. Sutrypė, 
apspjaudė ir taip pažemino, jog neaišku, kaip mes tai 
ištvėrėme. Paskutinėmis savaitėmis dažnai apie tai mąsty- 
davau. Kalbėjau apie tai ir su nr. 509. Jie išdarinėjo tokius 
dalykus... ir su manimi... 

- Ką? 

- Nenoriu apie tai šnekėti. Nr. 509 sakė, jog tai 
netiesa, jeigu savo vidumi žmogus to nepripažįsti. Iš pradžių 
aš nesupratau. Bet dabar žinau, ką jis turi galvoje. Aš ne 
bailys, o tu ne kekšė. Visa, ką su mumis išdarinėjo, nieko 
nereiškia, kol mes taip nesijaučiame. 

- Aš taip jaučiuosi. 

- Kai ištrūksime, nebesijausi. 

- Dar labiau jausiuosi. 

- Ne. Jeigu taip būtų, tik nedaugelis iš mūsų galėtų 
gyventi. Mus žemino; bet mes nesame pažeminti. Paže- 
minti tie, kurie taip elgėsi. 

 -Kas tau sakė? 

- Bergeris. 

- Tu turi gerų mokytojų. 

- Taip... ir daug ko išmokau. 

Rūta pakreipė galvą. Dabar jos veidas at:2dė pa- 
vargęs. Jame atsispindėjo skausmas; bet tos mėšiun- 
giškos išraiškos nebeliko. 

- Tiek daug metų, - tarė ji. - Bus kasdienybė--- 

Bucheris išvydo, kaip per kalvą, ant kurios StOVėjO 

baltasis namas, slenka melsvi debesų šešėliai. Akmirką 
nusistebėjo, kad namas tebestovi. Jam atrodė, kad į namą 
turėjo pataikyti kokia nors begarsė bomba. Tačiau jis 
tebestovėjo. 

- Prieš puldami į neviltį gal palaukime, kol būsime 
laisvi ir pabandysime? - paklausė jis. 

Ruta dirstelėjo į savo liesas rankas, prisiminė savo 
žilus plaukus ir iškritusius dantis, o paskui prisiminė, kad 
per kelerius metus Bucheris vargu ar matė kokią moterį 
ne iš lagerio. Ji buvo už jį jaunesnė, bet jautėsi daug 
vyresnė; žinojimas slėgė ją it akmuo. Tuo, ko jis taip tvirtai 
įsitikinęs laukė, ji visiškai netikėjo... ir vis dėlto ji taip pat 
turėjo paskutinę kruopelytę vilties, į kurią kabinosi. 

- Tu teisus, Jozefai, - atsakė ji. - Palaukime. 

Rūta Holand nuėjo į savo baraką. Purvinas sijonas 
plaikstėsi jai apie liesas kojas. Bucheris žvelgė jai pavymui 
ir staiga pajuto, kaip jame it kunkuliuojantis fontanas kyla 
pyktis. Žinojo esąs bejėgis ir nieko negaljs padaryti, taip 
pat žinojo, kad jis pats privalo išmesti tai iš galvos, suvokti 
ir suprasti tai, ką sakė Rūtai. 

Jis iš lėto atsistojo ir grįžo į baraką. Staiga nebe- 
galėjo pakęsti giedro dangaus. |, 


XXI 


Noibaueris spoksojo į laišką. Tada dar sykį 
perskaitė paskutinę pastraipą. “Todėl aš išvykstu. Jei nori, 
kad Tave sučiuptų, tai Tavo reikalas. O aš noriu būti 
laisva. Frėją pasiimu kartu. Atvažiuok - Selma." Nurodytas 
adresas - kaimas Bavarijoje. | 

Noibaueris apsidairė. Sito jis nesuprato. Taip 
negalėjo būti. Jos tuoj turėtų grįžti. Dabar jį palikti - neįma- 
nomas dalykas! 

Jis sunkiai dribo į vieną iš prancūziškų krėslų. Šis 
subraškėjo. Noibaueris atsistojo, spyrė į krėslą ir griuvo 
ant sofos. Prakeiktas šlamštas! Ir kam jis juos pirko, užuot 

pirkęs garbingus vokiškus baldus kaip kiti žmonės? Juk 
dėl jos įsigijo. Selma kažką apie juos skaitė ir nusprendė, 
jog jie vertingi ir elegantiški. O kas jam darbo? Jam, 
šiurkščiam ir sąžiningam fiurerio pasekėjui? Ketino antrą 
kartą spirti į dailųjį krėslą, bet atsikvošėjo. Kam? Gal dar 
pavyks šitą laužą parduoti. Nors kas gi jau čia pirks meną, 
kai girdėti patrankos? 

"Jis vėl atsistojo ir patraukė per butą. Miegamajame 
atidarė spintos duris. Prieš jas atverdamas, dar turėjo 
vilties, bet kai žvilgtelėjo į lentyną, viltis žuvo. Selma pa- 
siėmė kailius ir viską, kas vertinga. Nubloškė į šalį baltinius; 
dėžutės su papuošalais nebuvo. Jis lėtai uždarė duris ir 
kurį laiką stovėjo prie tualetinio staliuko. Nesąmoningai 
kilnojo Bohemijos stiklo flakonus, atkimšinėjo juos ir UOS- 
tinėjo, nieko neužuosdamas. Tai dovanos iš šlovingųjų 
dienų Čekoslovakijoje - Selma jų nepaėmė. Tikriausiai per 
daug dužūs: 

Staiga jis puolė prie sieninės spintos, atplėšė 
dureles ir ėmė ieškoti rakto. Galėjo ir neieškoti. Slaptasis 
skyrelis buvo atdaras ir tuščias. Selma paėmė visus 
vertybinius popierius. Net ir jo auksinį porisigarą su svastika 
iš briliantų - pramonininkų dovaną, gautą dar techninės 
tarnybos laikais. Reikėjo ten likti ir toliau melžti savo 
bendraminčius. Dabar, prieš galą, mintis pereiti į lagerį vis 
dėlto pasirodė klaidinga. Aišku, pirmaisiais metais tuo 
buvo galima puikiai pasinaudoti, kai reikėdavo ką 
prispausti; bet dabar turėjai akmenį po kaklu. Siaip ar 
taip, jis buvo vienas iš žmoniškiausių komendantų. Tai visi 
žinojo. Melernas - ne Dachau, ne Oranienburgas, ne 
Buchenvaldas... o apie naikinimo lagerius nėra ko ir šne- 
kėti. 

Noibaueris sukluso. Vienas langas buvo atviras, ir 
vėjyje it dvasia pleveno muslino užuolaida. Šitas prakeiktas 
dundėjimas horizonte! Tikras nervų gadinimas. Noibaueris 
uždarė langą. Per skubą privėrė užuolaidą. Vėl atidarė 
langą ir trūktelėjo užuolaidą vidun. Ši užsikabino už kampo 
ir plyšo. Noibaueris nusikeikė ir užtrenkė langą. Tada 

nudrožė į virtuvę. Tarnaitė sėdėjo prie stalo ir pašoko, jam 
įėjus. Noibaueris suniurzgė ir nė nedirstelėjo į ją. Aišku, ji 
viską žino, maita. Noibaueris pats pasiėmė butelį alaus iš 
šaldytuvo. Dar rado pusę butelio kaduginės ir nusinešė 
abu butelius į kambarį. Tada grįžo: mat pamiršo stiklus. 
Tarnaitė stovėjo prie lango ir klausėsi. Atsigrįžo, lyg su- 
Čiupta darant ką nors neleistina: 

- Paruošti valgyti? 

- Ne. 

Noibaueris vėl išžirgliojo. Kaduginė buvo aštri ir 
kvapni, o alus šaltas. Nešti kudašių, galvojo jis. Kaip 
žydai. Dar blogiau! Žydai taip nesielgė. Jie liko visi kartu. 
Dažnai teko matyti.  Apmulkino! Paliko nelaimėje! Štai 
užmokestis! Jis būtų galėjęs kur kas daugiau gauti iš 
gyvenimo, jei nebūtų buvęs toks ištikimas šeimos tėvas. 
Ištikimas - taip, galima sakyti, ištikimas. Iš tiesų ištiki- 
mas, kai pagalvoji, ką jis galėjo turėti. Tie-keli kartai! 
Našlė - ji beveik nieko nereiškia. Ir dar buvo viena 
raudonplaukė, prieš kelerius metus, atvyko gelbėti iš 
lagerio savo vyro... ko tik ji neišdarinėjo iš baimės! O jos 
vyrelis jau seniai buvo negyvas. Aišku, ji to nežinojo. 
Smagus buvo vakarėlis. Tiesa, vėliau, kai gavo dėžę nuo 
cigarų su pelenais, jinai elgėsi kaip beprotė. Pati kalta, 
kad ją uždarė. Oberšturmbanfiureris negali leisti, kad į jį 
spjaudytų. 

Noibaueris antrąsyk įsipylė didelį stiklą kaduginės. 
Kodėl jis dabar prisimena kaip tik šitai? Ak taip, dėl Selmos. 
Ką jis galėjo turėti. Taip, kai kurias progas jis pražiopsojo. 
O, kaip elgėsi kiti! Vien šleivakojis Bindingas iš gestapo! 
Kasdien vis kita. 

Noibaueris nustūmė butelį Namai atrodė tokie 
tušti, tarsi Selma būtų iškrausčiusi visus baldus. Ir Frėją 
išsitempė. Kodėl jis neturėjo sūnaus? Ne jo kaltė, žinoma, 
ne! Ak, prakeikimas! Noibaueris apsidairė. Ką čia veikti? 
Mėginti jos ieškoti? Tame kaimiūkštyje? Ji dar pakeliui. 
Gali ilgai trukti, kol jį pasieks. 

Noibaueris įsispitrijo į savo spindinčius aulinius. 

Spindinti garbė - dabar sutepta išdavyste. Jis sunkiai 
atsistojo ir išėjo iš tuščių namų. 

Lauke stovėjo “'Mersedesas"'. 

- Į lagerį, Alfredai. 

Automobilis lėtai šliaužė per miestą. 

- Stok! - staiga tarė Noibaueris. - | banką, Alfre- 
dai. 


** 


Jis išėjo, stengdamasis žengti kuo tvirčiau. Niekas 
neturi šito matyti! Šitaip pasielgti! Užtraukti jam šitokią 
gėdą! Paskutiniu metu ji paėmė pusę pinigų. Kai jis pa- 
klausė, kodėl jam apie tai nepranešė, jie tik gūžtelėjo 
pečiais ir sušneko apie bendrą sąskaitą. Jie netgi manė 
darą jam paslaugą. Oficialiai žiūrima nepalankiai, kai ima- 
mos didesnės sumos. 

- Į sodą, Alfredai. a 

Kelionė iki sodo buvo itga. Tačiau ryto šviesoje 
sodas atrodė labai maloniai. Jau daug kur žydėjo vais- 
medžiai, stiebėsi narcizai, našlaitės ir visų spalvų krokai. lt 
velvkų margučiai raibuliavo jie tarp šviesios lapų žalumos. 
Jokios neištikimybės - jie pasirodė laiku ir žydėjo kaip ir 
dera. Gamta galima pasitikėti - ji niekur nebėgs. 

Noibaueris patraukė tvartan. Už vielos pynučių 
čiaumojo triušiai. Jų raudonose akyse jokių minčių apie 
ban +o sąskaitas. Noibaueris per tinklą įkišo pirštą ir pakasė 
minkštus baltų angorinių triušių kailiukus. Norėjo užsakyti 
iš jų vilnos šalį, Selmai. Jis, geraširdis mulkis, kurį visi 
visada apgaudinėja. 

Noibaueris atsirėmė į pynučius ir įsispoksojo pro 
atviras duris. Malonioje šilto tvarto ramumoje jo pasipik- 
tinimas virto gailia užuojauta sau pačiam. Giedras dangus, 
žydinti šaka, linguojanti už durų, švelnūs gyvulių snukučiai 
prieblandoje - visa tai veikė jo jausmus. 

Staiga Noibaueris vėl išgirdo dundant. Dundėjo 
nelygiai ir smarkiau nei pirma. Dundesys nevaržomai 

skverbėsi į jo asmeninę širdgėlą, duslūs, požeminiai 
smūgiai. Bumbsėjo ir bumbsėjo, o su tais smūgiais grįžo 
ir baimė. Bet jau kitokia nei anksčiau. Didesnė. Dabar 
Noibaueris buvo vienas ir nebegalėjo apgaudinėti savęs, 
įtikinėdamas kitus, o kartu ir save patj. Nūnai jautė nenu- 
galimą baimę, kildama iš skrandžio, ji gniaužė gerklę, o iš 
gerklės vėl leidosi į skrandį ir žarnas. Aš nedariau nieko 
neteisėta, svarstė Noibaueris, nebūdamas tuo visiškai tik- 
ras. Tik vykdžiau savo pareigą. Turiu liudytojų. Daug liu- 
dytojų. Mano liudytojas yra Blankas; dar neseniai daviau 
jam cigarą, užuot patupdęs jį už grotų. Kitas būtų atėmęs 
iš jo namą be jokio užmokesčio. Blankas pats tai pripažino, 
galės paliudyti; aš elgiausi padoriai, jis prisieks. Ne, 
neprisieks, prieštaravo šaltas protas, ir Noibaueris grįž- 
telėjo, tarsi kas už nugaros būtų tai ištaręs balsu. Ten 
stovėjo grėblių, semtuvų, grėbtuvų, žaliai dažytų, su tvirtais 
mediniais kotais... 0, kad dabar būtum valstietis, sodi- 
ninkas, smuklininkas, niekas! Ta prakeikta žydinti šaka, 

jai bepigu, paprasčiausiai žydi ir nejaučia jokios atsa- 
komybės. O kur dėtis oberšturmbanifiureriui? Iš vienos 
pusės artinasi rusai, iš kitos - anglai ir amerikiečiai, kurgi 
dėtis? Lengva Selmai šnekėti. Bėgti nuo amerikiečių 
reiškė bėgti rusų link, o ką jie darys, galima numanyti. 

Juk ne veltui traukė per dykyne paverstą savo šalį nuo 
Maskvos ir Stalingrado. 

Noibaueris nusišluostė nuo akių prakaitą. Žengė 
keletą žingsnių. Linko keliai. Reikia gerai pagalvoti. Jis 
apgraibom išsliūkino iš tvarto. Oras lauke buvo gaivus. 
Noibaueris giliai įkvėpė; tačiau su oru, regis, įtraukė ir 
nelygų dundesį nuo horizonto. Jis vibravo plaučiuose, ir 
Noibaueriui vėl pasidarė silpna. Labai lengvai, nerau- 
gėdamas Noibaueris išsivėmė prie medžio, į narcizus. 

- Alus, - tarė. - Alus ir kaduginė. Man netinka. 

Zvilgtelėjo į sodo vartus. Alfredas negalėjo jo ma- 
tyti. Noibaueris dar valandžiukę pastovėjo. Paskui pajuto, 
kaip vėjas nudžiovino prakaitą. Iš lėto grįžo prie auto- 
mobilio. 

- Į viešnamį, Alfredai. 

- Kur, ponas oberšturmbanfiureri? 

- Į viešnamį! - užriko Noibaueris, pagautas staigaus 
įtūžio. - Ar vokiškai nesupranti? 

- Viešieji namai uždaryti. Ten dabar karo ligoni- 
nė. 

- Tada važiuok į lagerį. 

Jis įlipo. Į lagerį - kurgi daugiau? 

- Ką jūs manote apie padėtį, Vėberi? 

Vėberis abejingai žvilgtelėjo į jį: 

- Puiki. 

- Puiki? Tikrai? - Noibaueris pasikuitė, ieškodamas 
cigarų; tada prisiminė, kad Vėberis jų nerūko. - Deja, čia 
neturiu cigarečių. Turėjau dėžutę; dingo. Dievai Žino, kur 
jas nukišau. 

Noibaueris nepatenkintas dėbtelėjo į lentomis už- 
kaltą langą. Stiklas išdužo per bombardavimą, o naujo 
buvo neįmanoma gauti. Noibaueris nežinojo, kad jo ciga- 
retes pavogė per sumaištį jr kad jos aplinkkeliais, per 
raudonplaukį raštininką ir Levinskį, dvi dienas maitino 
duona 22-ojo barako veteranus. Laimė, niekur nedingo jo 
slapti užrašai - visi jo humaniški nurodymai, kuriuos Vėberis 
ir kiti neteisingai suvokdavo. Noibaueris stebėjo Vėberį iš 
šalies. Lagerio vadas atrodė visiškai ramus, nors prie 
daug ko buvo prikišęs nagus. Tie paskutiniai korimai... 

Staiga Noibaueriui vėl pasidarė karšta. Jis saugus, 
netgi dvigubai. Ir vis dėlto... 

- Ką jūs darytumėt, Vėberi, - prabilo jis nuoširdžiai, 
- jei tam tikrą laiką, dėl karinių priežasčių, suprantate... na, 
jei trumpam, kol... sakykime, kol reikės perlaukti, priešas 
užimtų šalį, kas, - skubiai pridūrė jis, - kas, kaip ne kartą 
yra įrodžiusi istorija, toli gražu dar nereiškia pralaimėji- 
mo. | 
Vėberis klausėsi jo su vos pastebima šypsena. 

- Tokiam, kaip aš, visada atsiras ką veikti, - atsake 
jis dalykiškai. - Mes vėl iškilsime... tegu ir kitu vardu. Na, 
pavyzdžiui, kaip komunistai. Kelerius metus nacionalso 
cialistų nebus. Visi taps demokratais. Tai nieko nereiškia. 
Aš tikriausiai kur nors ir kada nors įsitaisysiu policijoje. 
Galbūt svetima pavarde. O tada tęsime darbą. 

Noibaueris šyptelėjo. Vėberio pasitikėjimas grąžino 
pasitikėjimą ir jam. 

- Nebloga mintis. O aš? Kaip manote, kuo tapsiu 
aš? 

- Nežinau. Jūs turite šeimą, oberšturmbanfiureri. 
Tada ne taip paprasta persikrikštyti ir dingti. 

- Aišku, ne, - gera Noibauerio nuotaika vėl dingo 
- Žinote, Vėberi, norėčiau apeiti lagerį. Seniai šitai beda- 
riau. 

Kai jis atėjo į dezinfekcijos skyrių, Mažasis lageris 
jau žinojo, kas bus. Daugumą ginklų Verneris ir Levinskis 
vėl išgabeno į darbo lagerį; tik nr. 509 tebeturėjo savo 
revolverį. Išsikovojo šitą teisę ir paslėpė jį po savo lova. 

Po penkiolikos minučių iš ligoninės per išvietę 
atėjo stulbinanti žinia: patikrinimas nesąs baudžiamojo 
pobūdžio; barakų labai nekratą; priešingai, Noibaueris 
nusiteikęs kone geranoriškai. 

Naujasis bloko seniūnas nervinosi. Rėkavo ir įsa 


kinėjo. 

- Nerėkauk šitaip, - tarė Bergeris. - Nuo to geriau 
„nebus. 

- Ką? 

- Tą! 


- Norėsiu ir rėkausiu. Rikiuot! Išeit iš barako! - 
bloko seniūnas lakstė palei baraką. Žmonės, kurie dar 
galėjo paeiti, ėmė rinktis. - Čia ne visi! Ten yra g UgBŲ 

- Ar ir numirėliams rikiuotis?- 

- Užčiaupk srėbtuvę. Lauk! Išnešt gulinčius! 

- Klausyk. Apie patikrinimą niekas nieko nežino. 
Nebuvo jokio įsakymo. Nereikia iš anksto išrikiuoti bara- 
ko. 

Bloko seniūnas prakaitavo: 

- Kaip noriu, taip ir darau. Bloko seniūnas esu aš. 
O kur tas, kuris čia vis su jumis sėdinėja? Su tavim ir 
tavim, - jis parodė į Bergerį ir Bucherį. | 

Bloko seniūnas atidarė duris į baraką, ketindamas 
pasižiūrėti. Kaip tik šito Bergeris ir nenorėjo. Nr. 509 buvo 
paslėptas; jis nieku gyvu neturėjo dar kartą susitikti su 
Vėberiu. 

- Jo čia nėra, - Bergeris atsistojo tarpdury. 

- Ką? Traukis iš kelio! 

- Jo Čia nėra, - pakartojo Bergeris nesitraukdmas. 
- Taškas. 

Bloko seniūnas įsispoksojo į įį. Šalia Bergerio 
atsistojo Bucheris ir Zulcbacheris. 

- Ką tai reiškia? - paklausė bloko seniūnas. 

- Jo čia nėra, - tarė Bucheris. - Ar žinai, kaip mirė 
Handkė? Ė 

- Ar iš proto išsikraustėte? - 

Priėjo ir Rozenas su Ahasveru. 

- Ar žinote, kad jums visiems galiu kaulus 
sutraiškyti? - paklausė bloko seniūnas. 

“ - Klausyk! -- prašneko Ahasveras ir savo kaulėtu 
smiliumi parodė į horizontą. - Dar arčiau. 

„- Jis Žuvo ne per -bombardavimą, - pareiškė 
Bucheris. 

- Mes nenusukome Handkei sprando. Ne mes, - 
tarė Zulcbacheris. - Ar tu niekada negirdėjai apie slaptąjį 
lagerio teismą? 

Bloko seniūnas žengtelėjo atatupstas. Žinojo, kas 
atsitikdavo išdavikams ir skundikams. | 

- Jūs jam priklausote? - paklausė netikėdamas. 

- Elkis protingai, - ramiai tarė Bucheris. - Nesi- 
kraustyk iš galvos pats ir nevaryk mūsų iš proto. Nejaugi 

dabar nori patekti į sąrašą tų, su kuriais suvedamos są- 
skaitos? 

- Kas man apie tai sakė? - bloko seniūnas ėmė 
skeryčiotis. - Jei man niekas nieko nesako, aš negaliu 
žinoti, kas čia dedasi. Kas yra? Iki šiol visi manimi galėjo 
pasikliauti. 

- Tai gerai. 

- Ateina Boltė, - tarė Bucheris. 

- Gerai jau, gerai, - bloko seniūnas timptelėjo 
aukštyn kelnes. - Aš jau pasistengsiu. Galite pasitikėti. Aš 
jūsiškis. 


ARA 


Po paraliais, gaMojo Noibaueris, kodėl tos bombos 
nenukrito čia? Tada viskas būtų kuo puikiausiai sutvarkyta. 
Visada viskas ne taip! 

- Čia sušvelninto režimo lageris? - prabilo jis. 

- Sušvelninto režimo lageris, - pakartojo Vėbe; 
ris. 

- Na taip, - Noibaueris gūžtelėjo pečiais: - Galų 
gale... juk mes neverčiame jų dirbti. 

- Ne. 

Vėberis pralinksmėjo. Mintis versti dirbti šitas 
šmėklas buvo absurdiška. 

- Blokada, - šnekėjo Noibaueris. - Ne mūsų kaltė... 
priešai, - jis atsisuko į Vėberį. - Dvokia kaip nuo šeško. 

- Dizenterija, - atsakė Vėberis. - Iš tiesų čia tikra 
poilsiavietė ligoniams... 

- Teisingai, ligoniai! - Noibaueris tučtuojau nutvėrė 
siūlo galą. - Ligoniai, dizenterija, žinoma, todėl ir dvokia. Ir 
ligoninėje būtų tas pat, - jis neryžtingai apsidairė. - Ar 
Žmonės negali maudytis? | 

- Per didelė grėsmė užsikrėsti. Todėl laikėme šitą 
lagerio dalį gan izoliuotai. Patalpos maudytis kitoje pusėje. 

Išgirdęs žodį "užsikrėsti", Noibaueris nejučia 
žengtelėjo atgal: 

- Ar turime gana baltinių, kad tie tipai gautų švarius? 
O.senuosius tada, matyt, reikės sudeginti, ar ne? 

- Nebūtinai. Juos galima dezinfekuoti. Drabužių 
sandėlyje baltinių užtenka. Gavome daugybę iš Belze- 
no. 

- Gerai, - tarė Noibaueris su palengvėjimu. - Taigi 
duokite švarius baitinius, daugybę sveikų švarkų ir kelnių 
ar ko ten dar turime. Išdalykite chlorkalkes ir dezinfek- 
cijos priemones. Iš karto viskas atrodys kitaip. Užsirašyki- 
te: 

Pirmasis lagerio seniūnas, storulis kalinys, viską 
uoliai Žymėjosi. 

- Siekti kuo EIDeBKES švaros! - diktavo Noibau- 
eris. 

- Siekti iais sidššnės švaros, - kartojo lagerio 
seniūnas. 

Vėberis susilaikė nevyptelėjęs. Noibaueris kreipėsi 
į kalinius: 

- Ar gaunate viską, kas jums priklauso? 

Per dvylika metų visi įsikalė atsakymą: 

- Taip, ponas oberšturmbantiureri. 

- Gerai. Tęskite. 

Noibaueris dar kartą apsidairė. Senieji barakai 
stūksojo juodi it karstai. Jis bandė ką nors sugalvoti ir 
sugalvojo: 

- Liepkite pasodinti čia kokių žalumynų, - pareiškė 
jis. - Dabar kaip tik metas. Porą krūmų šiaurinėse pusėse 
ir gėlių lysveles palei pietines sienas. Tai nuteikia Žvaliai. 
Juk mes šio to turime darže, ar ne? 

- Klausau, ponas oberšturmbantiureri. 

- Taigi! Iš karto ir pradėkite. Tą patį galime padaryti 
ir prie barakų darbo lageryje, - Noibaueris susižavėjo savo 
mintimi. Viršų paėmė sodo savininkas: - Vien našlaičių 
lysvelė... ne, geriau raktažolės, geltona spalva ryškesnė... 

Du Žmonės pamažu susmuko. Niekas nesujudėjo 
jiems padėti. 

- Raktažolės... ar darže užtenka raktažolių? 


321 


1 


- Taip, ponas oberšturmbantiureri, - storulis lagerio 
seniūnas išsitempė. - Raktažolių ten užtenka. Zydinčių. 

- Gerai. Taip ir padarykite. Ir tegu lagerio kapela 
retsykiais pagroja apačioje, kad ir čia šį tą girdėtų. | 

Noibaueris patraukė atgal. Kiti nusekė iš paskos. 
Jis vėl šiek tiek aprimo. Kaliniai niekuo nesiskundė. Daugelį 
metų negirdėdamas jokios kritikos, į tai, kuo pats norėjo 
tikėti, Noibaueris įprato žiūrėti kaip į tikrą dalyką. Todėl ir 
dabar jis vylėsi, kad kaliniai regėjo jį tokį, koks jis norėjo 
atrodyti: kaip žmogų, kuris ir sunkiomis sąlygomis darė 
dėl jų viską, ką galėjo. O kad jie - žmonės, Noibaueris 
seniai pamiršo. 

- Ką? - netikėdamas paklausė Bergeris. - Apskritai 
jokios vakarienės? 

- Jokios. 

- Net sriubos? 

- Nei sriubos, nei duonos. Griežtąs Vėberio įsa- 
kymas. 

- O kiti? Darbo lageris? 

- Nieko.-Jokios vakarienės visam lageriui. 

Bergeris atsigręžė: 

- Ar jūs ką nors suprantate? Gavome baltinių, o 
negauname vakarienės? 

- Raktažolių taip pat gavome, - nr. 509 parodė į 
du skurdžius lopinėlius abipus durų. | 

Pora augalėlių buvo pusiau nuvytę. Juos popiet 
pasodino kaliniai, dirbantys darže. 

- Gal jos valgomos? 

- Nė nemėgink. Jei jos dings, visą savaitę ne- 
gausime valgyti. 

- Bet kodėl? - svarstė Bergeris. - Po šitokio 
Noibauerio maivymosi maniau, gal net bulvių sriuboje 
rasime. 

Priėjo Lėbentalis: 

- Tai Vėberis. Ne Noibaueris. Vėberis įsiutęs ant 
Noibauerio. Galvoja, jog šis suka uodegą. Iš tikrųjų suka. 
Todėl Vėberis kenkia jam kuo įmanydamas. Sužinojau iš 
raštinės. Levinskis, Verneris ir kiti iš darbo lagerio tvirtina 
tą patį. O kenčiame dėl to mes. 

- Daug mirs. 

Jie žiūrėjo į raudoną dangų. 

- Vėberis raštinėje pareiškė, jog mes kažin ko 
nesitikėtume; jis jau pasirūpinsiąs, kad mes čia neuž- 
sibūtume, - Lėbentalis išsiėmė iš burnos dantų protezą, 
greitomis jį apžiūrėjo ir vėl įsidėjo burnon. 

Nuo barako pusės pasigirdo plonas klyksmas. 
Žinia pasklido. Skeletai svirduliavo pro duris ir tikrino maisto 
bidonus - galbūt jie kvepia maistu, galbūt kiti juos apgavo. 
Bidonai stovėjo blizgantys ir sausi. Aimanos sustiprėjo. 
Daugelis Žmonių paprasčiausiai krito ant žemės ir savo 
kaulėtais kumščiais ėmė daužyti purviną grindinį. Tačiau 
didžioji dalis kėblino šalin arba nejudėdami gulėjo pražioję 
burnas ir išplėtę akis. Pro atviras duris sklido tylūs balsai 
tų, kurie nevaliojo atsistoti. Tai nebuvo artikuliuoti riksmai; 
Otik silpnas nevilties choralas, progiesmis, jau be žodžių, 
maldų ir keiksmų, reiškiančių neviltį. Aimana buvo anapus 
šito; ji rodė paskutinę gęstančios gyvybės kruopelytę, 
kuri zirzė ir Zyzė, zvimbė ir krebždėjo, tarsi barakai 
būtų buvę milžiniškos dėžės su besigaluojančiais vabz- 
džiais. | 

Septintą valandą užgrojo lagerio kapela. Ji stovėjo 
ne Mažajame lageryje, bet taip arti jo, kad muzika buvo 
puikiai girdėti. Noibauero nurodymą įvykdė neatidėliodami. 
Pirmasis kūrinys kaip visada buvo komendanto mėgstamas 
valsas “Rožės iš Pietų". 

- Maitinkimės viltimi, jei nėra nieko daugiau, š 
kalbėjo nr. 509. - Maitinkimės ta viltimi, kurią turime. 

Maitinkimės artilerijos ugnimi! Mes turime ištverti. Mes 
ištversime! 

Maža grupelė kiurksojo netoli barako. Nakiis 
pasitaikė vėsi ir ūkanota. Bet jie nelabai šalo. Per pirmąsias 
valandas barake jau mirė dvidešimt aštuoni Žmonės; 
veteranai nuvilko nuo jų drabužius, kurie jiems patiems 
galėjo praversti, ir jais apsirengė, kad nesušaltų ir ne- 
susirgtų. Nenorėjo eiti į baraką. Barake šnopavo, dejavo ir 
čiulpsėjo mirtis. Tris dienas jiems nedavė duonos, o 
šiandien jie liko net ir be sriubos. Ant visų gultų žmonės 
grūmėsi, pasiduodavo ir mirdavo. Veteranai nenorėjo eiti 
vidun. Nenorėjo miegoti tarp anų. Mirtimi užsikrėsdavai, ir 
jiems atrodė, jog miegodami nevalios nuo jos apsiginti. 
Taigi sėdėjo lauke, apsivilkę negyvėlių drabužiais, ir 
spoksojo į horizontą, iš kur turėjo ateiti laisvė. 

- Tik šitą naktį, - kalbėjo nr. 509. - Tik šitą vieną 
naktį! Patikėkite. Noibaueris viską sužinos ir rytoj atšauks 
potvarkį. Jie jau nevieningi. Tai galo pradžia. Mes taip ilgai 
laikėmės. Dar šitą naktį! 

Niekas neatsiliepė. Sėdėjo susiglaudę kaip būre- 
lis gyvulių žiemą. Dalijosi ne tik šiluma; dalijosi 
keleriopai padidėjusiu ryžtu gyventi. O jis buvo svarbiau 
už šilumą. 

- Pašnekėkime apie ką nors, - pasiūlė Bergeris. - 
Bet apie ką nors, kas neturi nieko bendra su visu šituo, - 
jis pasisuko į Zulcbacherį, tupintį šalimais: - Ką tu žadi 
daryti, kai ištrūksi iš čia? 

- Aš? - Zulcbacheris dvejojo. - Geriau apie tai iš 
anksto nešnekėti. Prišauksime nelaimę. 

- Jau nebeprišauksime, - karštai užginčijo nr. 509. 
- Nešnekėjome apie tai ištisus metus, nes tai mus būtų 
pribaigę. O dabar privalome šnekėti. Tokią naktį! Kada gi 
daugiau? Maitinkimės ta viltimi, kurią turime. Ką žadi daryti, 
kai išeisi, Zulcbačheri? 

- Nežinau, kur mano Žmona. Ji buvo Diuseldorfe. 
Diuseldorfas sugriautas. 

- Jeigu ji Diuseldorfe, ji saugi. Diuseldorfą užėmė 
anglai. Jau seniai pripažino per radiją. 

- Arba mirė, - tarė Zulcbacheris. 

- Gali būti ir taip. Juk mes nieko nežinome apie 
tuos, kurie laisvėje. 

- O jie apie mus, - įsiterpė Bucheris. 

Nr. 509 dirstelėjo į jj. Vis dar nesakė jam, kad jo 
tėvas mirė ir kaip mirė. Laukė, ko! bus laisvas. Tada 
lengviau pakels. Bucheris buvo jaunas ir vienintelis turėjo 
artimą Žmogų, išeisiantį kartu su juo. Sužinos ganėtinai 
greitai. 

- Kažin, kaip viskas atrodys, kai išeisime? - 
prašneko Mejerhofas. - Aš šešeri metai lageryje. 

- O aš dvylika, - atsiliepė Bergeris. 

- Tiek daug? Tu politinis? 

- Ne. Tik nuo I928 iki 1932 metų gydžiau tokį nacį, 
vėliau tapusį grupenfiureriu. Netgi negydžiau; jis tik lanky- 
davosi mano priimamajame, o ten jį gydė vienas mano 
draugas, specialistas. Nacis į mane kreipėsi, nes mudu 
gyvenome tame pačiame name. Jam taip buvo pato- 
giau. 

- Ir todėl jis tave patupdė? 

- Taip. Jis sirgo sifiliu. 

- O specialistas? 

- Jį sušaudė. Aš pats galėjau jam prikišti, kad 
nežinojau, kuo jis serga, ir maniau, jog tai tik uždegimai 
nuo ano karo. Nepaisant to, jis buvo ganėtinai atsargus ir 
mane patupdė. 

- Ką tu darysi, jei jis dar gyvas, o tu išeisi? 

Bergeris pagalvojo: 

- Nežinau. 

- Aš jį užmuščiau, - pareiškė Mejerhofas. 

- Ir už tai vėl atsisėstum į kalėjimą, ar ne? - tarė 
Lėbentalis. - Už žmogžudystę. Dar dešimt arba dvidešimt 
metų. 

- O ką tu žadi veikti, kai išeisi, Leo? - pasidomėjo 
Nr. 509. 

- Atidarysiu paltų parduotuvę. Geri pusfabrikinės 
gamybos drabužiai. 

- Paltai? Vasarą? Ateina vasara, Leo! 

- Esama vasarinių apsiaustų! Galiu prekiauti ir 
kostiumais. Ir lietpalčiais, žinoma. 

- Leo, - tarė nr. 509. - O kodėl tu nenori ir toliau 
prekiauti maisto produktias? Jų labiau reikia nei paltų, o 
Čia tu buvai tiesiog neprilygstamas. 

- Tu taip manai? 

Nr. 509 žodžiai aiškiai paglostė Lėbentalio savimei- 
lę. 

- Žinoma! 

- Gal ir tavo teisybė. Pagalvosiu. Pavyzdžiui, ame- 
rikietiški maisto produktai. Didžiulė paklausa. Ar dar 
atsimenate amerkietiškus lašinius po ano karo? Stori, balti, 
švelnūs kaip marcipanas, su rausvais... | 

- Užsičiaupk, Leo! Ar iš proto išsikraustei? 

- Ne. Tik staiga prisiminiau. Ar šįsyk jie taip pat ką 
nors siųs? Bent jau mums? 

- Nusiramink, Leo! 

- O ką tu veiksi, Bergeri? - pasiteiravo Roze- 
nas. 

Bergeris pasitrynė karščiuojančias akis. 

- Stosiu mokiniu pas vaistininką. Mėginsiu daryti 
ką nors panašaus. Operuoti... tokiomis rankomis? Po šitiek 
laiko? - Bergeris sugniaužė kumščius po švarku, kurį buvo 
užsimetęs. - Neįmanomas dalykas. Tapsiu vaistininku. O 
tu? 

- Mano žmona su manimi išsiskyrė, nes aš žydas. 
Daugiau nieko apie ją nežinau. 

- Juk jos neieškosi? - pasiteiravo Mejerhofas. 

„Rozenas dvejojo: 

- Gal ją privertė. O kas jai beliko daryti. Aš pats jai 
patariau. 

- Gal per tą laiką ji tapo tokia bjauri, kad tau 
nebereikės sukti galvos, - tarė Lėbentalis. - Gal džiaugsiesi 
ja atsikratęs. 

- Juk ir mes nepajaunėjome. 

- Ne. Devyneri metai, - Zulcbacheris sukosėjo: - O 
kaip viskas bus, pasimačius po tiek daug laiko? 

- Džiaukis, kad bus su kuo pasimatyti. 
- Po tiek daug laiko, - pakartojo Zulcbacheris. - Ar 
pažinsime vienas kitą? 

Per musulmonų šlepsėjimą jie išgirdo tvirtus žings- 
nius. 

- Atsargiai, - sukuždėjo Bergeris. - Saugokis, nr. 
509. 

- Čia Levinskis, - tarė Bucheris. Jis atpažindavo 
žmones iš žingsnių. 

Priėjo Levinskis: 

- Ką darote? Šiandien neduos ėsti. Virtuvėje turime 
ryšininką. Jis vogdavo duoną ir bulves. Virė tik tūzams. 
Nebuvo ko gvelbti. Štai truputis duonos. O čia pora žalių 
morkų. Mažai; bet ir mes nieko negavome. | 

Kiekvienam teko po pusę riekelės duonos ir Mor- 
ką. 

- Valgykite lėtai. Kramtykite tol, kol nieko neliks 
burnoje. | 

Bergeris iš pradžių išdalijo morkas; paskui, po 
kelių minučių, ir duoną. 

- Jautiesi kaip nusikaltėlis, kai valgai slapčia, - tarė 
Rozenas. 

- Tai nevalgyk, - trumpai atrėžė Levinskis. - Tauza- 
las. 

Levinskis buvo teisus. Rozenas tai žinojo. Norėjo 
paaiškinti, kad tokia mintis jam kilo tik šiąnakt, šitą keistą 
naktį, kai jie šnekėjosi apie ateitį, norėdami pamiršti alkį, ir 
kad ta mintis taip pat susijusi su ateitimi; bet numojo 
ranka. Tai buvo per daug sudėtinga. Ir visai nesvarbu. 

- Jie verčia kailį, - užkimusiu ir pridususiu balsu 
pareiškė Levinskis. - Žalieji taip pat verčia kailį. Nori prisidėti 
prie mūsų. Mes jiems leidžiame. Kapams, blokų seniū- 
nams, kamerų seniūnams. Paskui atsirinksime. Ir du ese- 
Sininkai. Ligoninės gydytojas taip pat. 

- Kiaulė, - tarė Bucheris. 

- Žinome, kas jis per vienas. Bet jis mums nau- 
dingas. Per jį gauname žinių. Šįvakar atėjo įsakymas vež- 
ti. 

- Ką? - vienu balsu paklausė Bergeris ir nr. 509. 

- Veš. Turi išvežti du tūkstančius žmonių. 

- Nori panaikinti lagerį? | 

- Nori dviejų tūkstančių žmonių. Kol kas. 

- Veš. To mes ir bijojome, - tarė Bergeris. 

- Nusiraminkite. Raštininkas raudonais plaukais 
budi. Jei sudarinės sąrašą, jūs nepateksite. Mūsų Žmonių 
dabar yra visur. Be to, sakė, jog Noibaueris delsia. Jis dar 
neperdavė įsakymo toliau. 

- Sąrašu jie nesirems, - prabilo Rozenas. - Gaudys, 
kaip gaudė pas mus, kai kitaip negalėjo surinkti skaičiaus. 
O tik paskui sudarys sąrašą. 

- Nesijaudinkite. Dar nėra taip blogai. Kiekvieną 
valandą viskas gali pasikeisti. 

- Sakai, nesijaudinkite, - Rozenas drebėjo. 

- Iš bėdos įkišime jus ligoninėn. Dabar gydytojas 
tikrai užsimerks. Ten jau slapstosi begalė pavojuje atsi- 
dūrusių žmonių. 

- Ar sakė, kad veš ir moteris? - paklausė Bucheris. 

- Ne. Toir nedarys. Moterų čia per mažai. 


**+* 


Levinskis atsistojo. 
- Eime, - tarė Bergeriui. - Norėjau tave pasiimti. 

Todėl ir atėjau. 

- Kur pasiimti? 

- Į ligoninę. Paslėpsime tave ten keletą dienų. 
Turime kambariuką prie dėmėtosios šiltinės skyriaus; joks 
nacis nedrįsta artintis. Viskas paruošta. 

- O kodėl? - pasidomėjo nr. 509. 

- Krematoriumo komanda. Rytoj ją sunaikins. Taip 
šnekama. Ar prie jų priskirs ir Bergerį, nežino nė vienas iš 

mūsų. Manau, kad taip, - Levinskis kreipėsi į Bergerį: - Per 
daug matei apačioje. Eime dėl viso pikto. Persirenk. Apvilk 
savo drabužiais kokį nors numirėlį. O pats paimk jo sku- 
durus. 

- Eik, - tarė nr. 509. 

- O bloko seniūnas? Ar sutvarkysite? 

- Taip, - netikėtai atsakė Ahasveras. - Jis laikys 
liežuvį už dantų. Sutvarkysime. 

- Gerai. Raudonplaukis raštininkas perspėtas. Drei- 
jeris krematoriume dreba iš baimės dėl savo paties kailio. 
Neieškos tavęs tarp lavonų, - Levinskis garsiai įkvėpė per 
nosį. - Be to, jų čia labai daug. Visą kelią kliuvinėji už jų. 
Tikrai truks keturias penkias dienas, kol visus sudegins. 
Tada atsiras naujų. Visur sumaištis jau tokia didelė, jog 
niekas niekur nebesusigaudo. Svarbiausia, kad nepajėgtų 
rasti, - vypsnys šmėstelėjo Levinskio veidu. - Tokiu metu 
tai visada svarbiausia. Nesipainioti akyse. 

- Pirmyn, - tarė nr. 509. - Eime ieškoti neištatuiruoto 
numirėlio. 

Jiems trūko šviesos. Plazdanti ir rusenanti Žara 
vakariniame dangaus pakrašty nepadėjo. Reikėjo lenktis 
prie pat numirėlių rankų, norint įžiūrėti, ar nėra ant rankos 
ištatuiruoto numerio. Rado vieną, kuris buvo maždaug 
Bergerio ūgio, ir nurengė įį. 

- Greičiau, Efraimai! 

Jie sėdėjo toje barako pusėje, kurios nematė 
sargybiniai. 

- Čia greitai ir persirenk, - sukuždėjo Levinskis. - 
Kuo mažiau apie tai žinos, tuo geriau. Duok šen savo 
švarką ir kelnes! 

Bergeris nusirengė. Dangaus fone jis stypsojo it 
pamėkliškas Arlekinas. Kai nelauktai dalijo baltinius, jam 
numetė moteriškas apatines kelnes, siekiančias iki pusės 
šlaunų. Taip pat jis vilkėjo berankovius marškinius su gilia 
iškirpte. 

- Rytoj ryte praneškite, kad jis mirė. 

- Taip. SS bloko vadas jo nepažįsta. O su bloko 
seniūnu susidorosime. 229 


Levinskis vyptelėjo: 
- Kaip jūs išsipuošėte. Eime, Bergeri. 


- Tai vis dėlto veš! - Rozenas nulydėjo akimis 
Bergerj. - Zulcbacheris buvo teisus. Mums nereikėjo šnekėti 
apie ateitį. Prišaukėme nelaimę. 

- Nesąmonė! Gavome valgyti. Bergeris išgelbė- 
tas. Neaišku, ar Noibaueris perduos įsakymą. Ko tu 
karksi apie tą nelaimę? Gal nori garantijų keleriems me- 
tams? 

- Ar Bergeris grįš? - paklausė kažkas nr. 509 už 
nugaros. | 
- Jį išgelbėjo, - su kartėliu atsakė Rozenas. - Jo 
neišveš. 

- Prikąsk liežuvį! - šiurkščiai atkirto nr. 509. 

Tada atsigręžė. Už jo stovėjo Karelas. 

- Zinoma, grįš, Karelai, - tarė jis. - O kodėl tu ne 
barake? 

Karelas gūžtelėjo pečiais: 

- Maniau, gal turite pakramtyti trupučiuką odos? 

- Turime šio to geresnio, - atsiliepė Ahasveras. 

Jis atidavė Karelui savo kriaukšlę duonos ir morką. 
Saugojo jam. 

Karelas ėmė labai lėtai kramtyti. Po valandžiukės 
išvydo kitų žvilgsnius. Atsistojo ir nuėjo į šalį. Kai grįžo, jau 
nebekramtė. 

- Dešimt minučių, - tarė Lėbentalis ir žvilgtelėjo į 
savo nikeliuotą laikrodį. - Puikus rezultatas, Karelai. Aš 
trukau dešimt sekundžių. 

- Ar negalėtume iškeisti laikrodžio į maistą, Leo? - 
paklausė nr. 509. 

- Šiąnakt nieko neiškeisime. Net aukso. 

- Galima valgyti kepenis, - tarė Karelas. 
2 

- Kepenis. Šviežias kepenis. Jei jas iš karto išpjauni, 
jas galima valgyti. 

- Iš kur išpjauni? 

- Iš numirėlių. 

- Kas tau sakė? - po kiek laiko paklausė Ahasve- 
ras. | 

- Blacekas. 

- Koks Blacekas? 

- Blacekas Briuno lageryje. Sakė, jog tai geriau 
nei numirti. Lavonai negyvi, juos vis tiek sudegins. Jis 
mane daug ko išmokė. Parodė, kaip apsimesti mirusiu ir 
kaip bėgti, kai į tave šaudo: zigzagais, netolygiai, aukštyn, 
žemyn. Ir kaip masiniame kape pasilikti vietos, kad galėtum 
kvėpuoti, o nakčia išsikasti. Blacekas daug žinojo. 

- Ir tu ganėtinai žinai, Karelai. 

- Žinoma, kitaip manęs čia jau nebūtų. 

- Teisybė. Bet pagalvokime apie ką nors kita, - 
tarė nr. 509. 

- Dar reikia aprengti lavoną Bergerio drabu- 
žiais. 

Tai nebuvo sunku. Lavonas dar nespėjo sustingti. 
Užkrovė ant jo dar keletą kitų lavonų. Tada vėl visi sutūpė. 
Ahasveras pusbalsiu murmėjo. 

- Šiąnakt turi daug už ką melstis, seni, - niūriai 
pareiškė Bucheris. 

Ahasveras pakėlė akis. Minutėlę klausėsi tolimo 
dundesio. 

- Kai jie nužudė pirmąjį žydą ir nenuteisė žudikų, 
jie pažeidė gyvybės teisę, - prabilo jis iš lėto. - Jie juokėsi. 
Sakė: ką reiškia pora žydų prieš didžiąją Vokietiją? Jie 
užmerkė akis. Už tai juos dabar baudžia Dievas. Gyvybė 
yra gyvybė. Net ir pati menkiausioji. | 

Ahasveras vėl ėmė murmėti. Kiti tylėjo. Atvėso. 
Jie susiglaudė. 

*** 


Šarfiureris Broieris nubudo. Miegūstas spustelėjo 
šalia lovos stovinčios lempos mygtuką. Tą pačią akimirką 
ant jo stalo užsižiebė dvi žalios švieselės. Dvi elektros 
lemputės, sumaniai įtaisytos kaukolės akiduobėse. Kai 
Broieris spusteldavo mygtuką dar kartą, užgesdavo visos 
kitos lempos - tamsoje šviesdavo tiktai kaukolė. Įdomus 
efektas. Broieris jį labai mėgo. 

Ant stalo stovėjo lėkštė su pyrago trupiniais ir 
tuščias kavos puodelis. Šalia gulėjo pora knygų - Kario 
Majaus nuotykių romanai. Jais bei tokiu nešvankiu leidiniu 
apie vienos šokėjos meilės nuotykius ir baigėsi Broierio 
literatūrinis išsilavinimas. Žiovaudamas pasikėlė. Burnoje 
juto nemalonų skonį. Valandžiukę klausėsi. Karcerio vienu- 
tėse - kapų tyla. Niekas nedrįso aimanuoti; Broieris jau 
išmokė belaisvius drausmės. 

Čiuptelėjo po lova, išsitraukė butelį konjako ir 
pasiėmė nuo stalo stiklą vynui. Prisipytė ir išgėrė. Tada vėl 
pasiklausė. Langas uždarytas, tačiau Broieris vis tiek tarėsi 
girdjs pabūklų griausmą. Prisipytė ir išgėrė dar vieną stiklą. 
Tada atsikėlė ir dirstelėjo į laikrodį. Pusė trijų. 

Nors vilkėjo pižama, apsiavė aulinius batus. Broi- 
eriui reikėjo aulinių batų; jis mėgo spardyti į pilvą. Be 
aulinių - ne kažin koks efektas. O pižama - praktiška; 
karceryje labai karšta. Anglių Broieris turėjo į valias. Kre- 
:matoriumui jų jau trūko; tačiau Broieris laiku susikrovė 
atsargų savo tikslams. 

Jis neskubėdamas žingsniavo koridoriumi. Kiekvie- 
noje vienutėje buvo langelis, pro kurį galėjai pažvelgti į 
vidų. Broieriui šito nereikėjo. Jis pažinojo savo “Žvėryną" 
ir didžiavosi šiuo pavadinimu. O retkarčiais dar sakydavo 
"Mano cirkas"'; tada įsivaizduodavo save su botagu kaip 
žvėrių tramdytoją. 

Broieris apėjo vienutes kaip vyno mėgėjas savo 
rūsį. Ir kaip vyno žinovas renkasi seniausiąjį vyną, taip ir 
Broieris nusprendė šiandien imtis savo seniausiojo sve- 

čio. Tai buvo Liubė 7-oje vienutėje. Broieris atrakino 
duris. 

Vienutė buvo maža ir nepakenčiamai karšta. Joje 
įrengtas labai didelis centrinio šildymo radiatorius, atsuktas 
iki pat galo. Už rankų ir kojų prie vamzdžių grandinėmis 
prikaustytas vyriškis. Jis be sąmonės kybojo palei grindis. 
Kurį laiką Broieris Žiūrėjo į jj; paskui atsinešė iš koridoriaus 
laistytuvą su vandeniu ir aplaistė vyriškį lyg kokį išdžiūvusį 
augalą. Vanduo sušnypštė ant šildymo vamzdžių ir 
išgaravo. Liubė nė nekrustelėjo. Broieris atrakino gran- 
dines. Apdegusios rankos nusviro. Laistytuve likęs vanduo 
šliūkštelėjo ant Žmogaus, gulinčio ant Žemės. Atsirado 
bala. Broieris išėjo su laistytuvu - dar sykį jį pripilti. Kori- 
doriuje stabtelėjo. Už dviejų vienučių kažkas dejavo. Broi- 
eris pastatė laistytuvą, atrakino antrąją vienutę ir ne- 
skubėdamas įėjo vidun. Pasigirdo jo murmėjimas; po to - 
dusiūs bumbtelėjimai lyg nuo spyrių, -o paskui -. trink- 
sėjimas, žvangėjimas, šlumštelėjimas. ir šiugždėjimas, ir 
staiga - veriamas klyksmas, pamažu pereinantis į gar 
galiavimą. Dar keletas duslių bumbt, ir Broieris vėl pasiro- 
dė. Jo dešinysis aulinis batas buvo šlapias. Broieris: pri- 
pylė laistytuvą ir nusliukino atgal į 7-ąją vienutę. 

- Tik pažiūrėk! - tarė jis. - Nubudo! 

Liubė kniūpsčas tysojo ant žemės. Abiem rankomis 
Mėgino sulaikyti ant grindų vandenį, kad galėtų jį sulaižyti. 
Judėjo nerangiai, tarsi leisgyvė rupūžė. Staiga jis išvydo 
pilną laistytuvą. Tyliai švargždamas kilstelėjo, apsivertė ir 
stvėrė jį. Broieris užmynė jam ant rankų. Liubė negalėjo 
ištraukti jų iš po aulinių batų. Kaip įmanydamas tiesė 
kaklą laistytuvo link; lūpos drebėjo, galva tirtėjo ir Liubė 
švokštė su didžiulėmis pastangomis. 

Broieris stebėjo jį specialisto akimis. Matė, kad 
Liubei beveik galas. 

- Na, sprok, - suurzgė jis. - Sprok savo paka- 
ruokliškus pietus. 

Nusiviepė iš savo sąmojo ir nulipo Liubei nuo 
rankų. Liubė puolė prie laistytuvo taip skubėdamas, jog 
šis susiūbavo. Negalėjo patikėti savo laime. 233 


- Gerk lėtai, - tarė Broieris. - Mes niekur neskuba- 
me. 

Liubė gėrė ir gėrė. Jis įveikė trečiąją Broierio 
auklėjamosios programos pakopą: keletą dienų - jokio 
kito maisto, tik sūdytos silkės ir sūrus vanduo; be to, 
didžiausias karštis, prikaustytam prie šildymo vamz- 
džių. 

- Gana, - pagaliau pareiškė Broieris ir atėmė 
laistytuvą. - Kelkis. Eime. 

Vargais negalais Liubė atsistojo. Atsirėmė į sieną 
ir išvėmė vandenį. 

- Na, matai, - tarė Broieris. - Sakiau tau, gerk iš 
lėto. Pirmyn! 

Jis nusivarė Liubę priešais save, koridoriumi, į 
savo kambarį. Liubė įgriuvo vidun. 

- Kelkis, - liepė Broieris. - Sėskis ant kėdės. 
Greičiau. 

Liubė užsiropštė ant kėdės. Susiūbavo, atsilošė 
ir ėmė laukti naujo kankinimo. Nieko kita nebesugebė- 
jo. 

Broieris mąsliai Žiūrėjo į jį: | 

- Tu mano seniausias svečias, Liube. Seši mėne- 
siai, ar ne? 

Šmėkla prieš jį susiūbavo. 

- Ar ne? - pakartojo Broieris. 

Šmėkla linktelėjo. 

- Gražus laikas, - pareiškė Broieris. - Ilgas. Tokie 
dalykai tiesiog sieja Žmones. Tu man tapai savotiškai 
brangus. Juokinga, bet iš tiesų yra panašiai. Asmeniškai 
nieko prieš tave neturiu, tu tai žinai... Tu tai žinai, - pakartojo 
patylėjęs. - O gal ne? 

Smėkla linktelėjo. Ji laukė naujo kankinimo. 

- Paprasčiausiai viskas yra prieš jus visus. O vienas 
nieko nereiškia, - Broieris reikšmingai linktelėjo ir įsipylė 
konjako. - Nusispjaut. Gaila, aš manau, tu būtum išgyve- 
nęs. Dar būtum pakabėjęs už kojų, ir laisvasis pratimas, o 
tada būtum likęs gyvas ir ištrūkęs iš čia, ar žinai? 

Šmėkla linktelėjo. Tiksliai nežinojo; bet belaisvius, 
kurių nužudyti nebuvo griežtai įsakyta, Broieris kartais 
tikrai paleisdavo, kai šie iškęsdavo visus kankinimus. Tai 
buvo savotiškas Broierio biurokratizmas; kas ištverdavo, 
gaudavo šansą. Jis siejosi su nevalingu žavėjimusi, kad 
priešininkas tiek daug pakelia. Buvo nacių, kurie taip gal- 
vojo ir todėl manė esą sportiški ir džentelmeniški. 

- Gaila, - tarė Broieris. - Iš tiesų mielai būčiau tave 
paleidęs. Tau netrūko drąsos. Gaila, kad vis tiek turiu tavę 
nudėti. Žinai kodėl? 

Liubė neatsiliepė. Broieris prisidegė cigaretę ir 
atidarė langą. 

- Todėl, - jis minutėlę pasiklausė. - Girdi? - pamatė, 
kad Liubė seka jį akimis, nieko nesuprasdamas. - Artilerija, 
- paaiškino. - Priešų artilerija. Jie artinasi. Todėl! Todėl 
tave šiąnakt nudėsiu. 

Broieris uždarė langą. 

- Nepasisekė, ar ne? - kreivai vyptelėjo. - Liko vos 
keletas dienų, kol jie jus iš čia ištrauks. Tikrai nepasisekė, 
ar ne? 

Broieris džiaugėsi savo sumanymu. Jis suteikė 
vakarui rafinuotumo; pabaigoje - šiek tiek dvasinių kan- 
Čių. 

- Iš tiesų, pasiutusiai nepasisekė, ar ne? 

- Ne, - sukuždėjo Liubė. 

- Ką? 

- Ne. 

- Ar tau taip nusibodo gyventi? 

Liubė papurtė galvą. Broieris žiūrėjo į jį nustebęs. 
Jautė, kad priešais jį sėdi jau ne visai tokia griuvena kaip 
prieš minutę. Dabar Liubė atrodė taip, tarsi visą dieną 
būtų ilsėjęsis. 

- Nes dabar jie sučiups jus, - sukuždėjo jis 
suskeldėjusiomis lūpomis. - Visus. 

- Nesąmonė! Nesąmonė! 

„ Akimirką Broieris įsiuto. Suvokė, kad apsiriko. 
Užuot kankinęs Liubę, padarė jam paslaugą. Bet kas gi 

galėjo nutuokti, kad tas tipas taip nebrangina savo gyvy- 
bės. 

- Tik jau nesitikėk kažin ko! Aš tau pamelavau. 
Mes nepralaimime! Tik naikiname lagerį! Frontą perkelia, 
štai ir viskas! £ 

Tai skambėjo nejtikinamai. Broieris pats šitai žinojo. 
Gurkštelėjo. Ar ne tas pat, pamanė ir dar sykį gurkštelė- 
jo. 

- Galvok, ką tik nori, - pareiškė. - Tau, šiaip ar taip, 
nepasisekė. Turiu tave nudėti. 

Ėmė jausti alkoholį. 

- Gaila tau ir gaila man. Puikus buvo gyvenimėlis. 
Na taip, tau nebuvo, jei būsime teisingi. 

Nors ir silpnas, Liubė atidžiai žiūrėjo į jį. 

- Kuo tu man patinki, - šnekėjo Broieris, - tai tuo, 
kad nenusileidai. Bet privalau tave nudėti, kad nieko nepa- 
sakotum. Kaip tik tave, seniausią mūsų svečią. Pirmiausia 
tave. O paskui ateis ir kitų eilė, - pridūrė guodžiamai. - 
Nepalikti liudytojų. Senas nacionalsocialistų šūkis. 

Iš stalčiaus Liubė išsitraukė plaktuką: 

- Noriu greitai viską atlikti. 

Pasidėjo plaktuką šalia savęs. Tą pačią akimirką 
Liubė sverdėdamas pakilo nuo kėdės ir apdegusiomis 
rankomis Mėgino pagriebti plaktuką. Broieris kumščiu 
nubloškė jį į šoną. Liubė parkrito. 

- Tik pažiūrėk, - geraširdiškai tarė Broieris. - Vis 
dar kažką mėgina! Tu visiškai teisus. O kodėl gi ne? Tik 
sėdėk ant grindų. Taip man bus patogiau, - jis prisidėjo 
ranką prie ausies. - Ką? Ką tu sakai? 

- Jie jus visus... visus lygiai taip... 

- Ak, niekai, Liube. Tu tikriausiai šito norėtum. Bet 
jie taip nedarys. Jie per daug gležni. Be to, aš spėsiu 
dingti. O iš jūsų nė vienas nebekalbės, - Broieris vėl 
gurkštelėjo. - Gal dar nori cigaretės? - paklausė staiga. 

Liubė pažiūrėjo į jį. 

- Taip, - atsakė. | 

Broieris įkišo jam cigaretę tarp kraujuojančių lūpų: 


“ 

- Imk! 

Pridegė jam cigaretę ir tuo pačiu degtuku prisidc gė 
savąją. 

Abu rūkė ir tylėjo. Liubė žinojo, jog jau Žuvęs. 
Klausėsi, kas už lango. Broieris išgėrė savo stiklą. Tada 
padėjo į šalį cigaretę ir stvėrėsi plaktuko. 

- Na, o dabar pradėsime. 

- Būk prakeiktas! - sukuždėjo Liubė. 

Cigaretė neiškrito jam iš burnos. Prilipo prie kru- 
vinos viršutinės lūpos. Broieris keletą kartų sudavė bukuoju 
plaktuko galu. Pasirinkdamas ne smailąjį galą, Broieris 
išreiškė savo prielankumą Liubei, kuris lėtai susmuko ant 
žemės. 

Valandžiukę Broieris sėdėjo ir kažką mintijo. Tada 
jam toptelėjo Liubės žodžiai. Broieris pasijuto lyg ir 
apgautas. Jį apgavo Liubė. Jis turėjo vaitoti. Tačiau 
Liubė niekada nebūtų vaitojęs; net ir tada, jei Broieris 
jį būtų žudęs lėtai. Būtų dejavęs; bet tai nieko 
nereiškė, tai buvo tik kūnas. Tarsi garsus kvėptelėjimas, 
ne daugiau. Broieris vėl išgirdo dundant už lango. Kas 
nors dar šiąnakt privalo vaitoti; kitaip viskas netenka 
prasmės. Šit kaip; dabar Broieris tą suvokė. Negali viskas 
baigtis šitaip, Liube. Kitaip Liubės viršus. Broieris 
sunkiai pakilo ir nuėjo į 4-ąją vienutę. Jam pasisekė. 
Paklaikęs balsas tuoj pradėjo klykti, maldauti, rėkti, 
vaitoti, ir tik po ilgo laiko tarpo ėmė tilti, tilti, kol pagaliau 
nutilo visai. 

Broieris grįžo į savo kambarį. 

- Na, matai! Mes vis dar valdome jus, - tarė jis 
Liubės lavonui ir paspyrė jį koja. 

Spyris nebuvo stiprus; bet Liubės veide kažkas 
pasikeitė. Broieris pasilenkė; jam atrodė, jog Liubė iškišo 
jam pilką liežuvį. Paskui pastebėjo, kad cigaretė mirusiojo 
burnoje degė, kol pasiekė lūpas; nuo spyrio nukrito peisnų 
lazdutė. Staiga Broieris pajuto nuovargį. Tingėjo ištempti 
lavoną; todėl kojomis nuspyrė jį po lova. Suspės iki ry- 
tojaus. Ant grindų liko tamsus pėdsakas. Broieris miegūstai 

vyptelėjo. Ir tai aš kitados negalėjau žiūrėti į kraują, kai 
buvau mažas, pagalvojo jis; kaip juokinga! 


XXIII 


Lavonai gulėjo sukrauti rietuvėmis. Sunkvežimis 
nebeatvažiavo jų paimti. Sidabriniai lietaus lašai kabėjo 
jiems ant plaukų, blakstienų, rankų. Griausmas horizonte 
girdėjo šūvius - paskui pasidarė ramu. 

Patekėjo saulė. Dangus buvo mėlynas, pūtė švel- 
nus ir šiltas vėjas. Plentuose už miesto - nė gyvos dvasios, 
nematyti net bėglių. Miestas plytėjo juodas ir sudegęs; 
upė raitėsi per jį it milžiniška blizganti gyvatė, mintanti 
dvėseliena. Dalinių niekur nesimatė. 

Naktį valandą lijo, vasariška, smarki liūtis, ir dabar 
telkšojo kelios balos. Nr. 509 tupėjo prie vienos iš jų ir 
atsitiktinai išvydo atsispindint savo veidą. 

Jis pasilenkė arčiau negilios skaidrios balutės. 
Niekaip neprisiminė, kada paskutinį sykį žiūrėjo į veidrodį; 
tai, matyt, buvo prieš daugelį metų. Lageryje jis niekada 
neregėjo veidrodžio; tad veido, žvelgiančio į jį, nepažinojo. 
Plaukai - nelygiai pražilę šeriai. Prieš lagerį jie buvo tankūs 
ir rusvi. Nr. 509 Žinojo, kad plaukų spalva pasikeitė, 
matydavo juos, kai kerpant ant žemės krisdavo piaukų 
kuokšteliai; bet nukirpti plaukai ant žemės, regis, neturėjo 
nieko bendra su žmogumi. Veide jis beveik nieko negalėjo 
atpažinti; net akių. Tai, kas žibėjo dviejose akiduobėse 
virš dantų griuvėsių ir virš per didelių nosiaskylių, tebuvo 
kažkas, skiriantis jį nuo numirėlių. 

Kas aš, pagalvojo. Vėl žvilgtelėjo į save. Galėjo 
numanyti, jog atrodo panašiai kaip ir visi kiti, tačiau niekada 
apie tai negalvojo iš tikrųjų. Jis matė kitus, metai po metų, 
ir regėjo, kaip jie pasikeitė; bet kadangi matė juos kasdien, 
tas ne taip krito jam į akis kaip dabar, pirmą kartą po 
tiek daug laiko išvydus save. Tai nebuvo susiję su tuo, 

kad jo plaukai nelygūs ir pražilę, kad jo veidas - 
pasityčiojimas iš to tvirto, mėsingo veido, kurį prisiminė... 
jį pribloškė tai, kad Žmogus, kurį regėjo priešais save, 
buvo senas. | 

Nr. 509 valandžiukę sėdėjo labai ramiai. Pasku- 
tinėmis dienomis jis daug mąstė, bet niekada nepagalvojo 
apie tai, kad paseno. Dvylika metų nėra labai daug. Dvylika 
metų už grotų - jau daugiau. O dvylika metų konclageryje 
- kas žino, kaip tai atrodys paskui? Ar jam liko ganėtinai 
jėgų? Ar išėjęs nepalūš kaip tas iš vidaus sutrešęs medis, 
kuris atrodo sveikas, kol tykuma, bet griūva per pačią 
pirmą audrą? Nes tykuma, didžiulė, klaiki, vieniša, praga- 
riška... bet vis dėlto tykuma buvo šitas gyvenimas lageryje. 
Iš išorinio pasaulio neprasiskverbdavo nė garso. Kas bus, 
kai neliks spygliuotos vielos? 

Nr. 509 dar kartą dėbtelėjo į spindinčią balutę. 
Tai mano akys, mintijo jis. Pasilenkė žemiau, kad geriau 
matytų. Nuo jo kvėpavimo vanduo suraibuliavo, ir atvaizdas 
išnyko. Tai mano plaučiai, pamanė, ir jie dar dirba. Nr. 
509 kyštelėjo ranką balutėn ir ištaškė vandenį... o štai 
mano rankos, galinčios sugriauti šitą vaizdą... 

Sugriauti, pagalvojo. O atstatyti? Nekęsti. Bet ar 
aš begaliu kitaip? Neužtenka vien neapykantos. Norint 
gyventi, reikia daugiau nei neapykantos. 


*+*A 


Jis išsitiesė. Pamatė ateinantį Bucherj. Jis turi tai, 
pamanė. Jis jaunas. 

- Nr. 509, - prabilo Bucheris. - Ar matei? Krema- 
toriumas nebeveikia. 

- Tikrai! 

- Komandą nužudė. Atrodo, kad dar nepaskyrė 
naujos. Nors kodėl? Gal... 

Jiedu susižvalgė. 

- Gal nebėra prasmės? Gal jie jau... - Bucheris 

nutilo. 


- Traukiasi? - tarė nr. 509. 

- Galbūt. Šįryt neišvežė lavonų. 

Priėjo Rozenas ir Zulcbacheris. 

- Nebegirdėti pabūklų, - prašneko Rozenas. - Kažin 
kas galėjo atsitikti? 

- Gal jie prasiveržė? ( 

- Arba juos atmušė. Tai reiškia, jog SS ketina ginti 
lagerį. 

- Išvietės paskalos. Kas penkios minutės - vis 
kokia nors naujiena. Jei jie iš tiesų gins lagerį, mus 
bombarduos. 
| Nr. 509 žvilgtelėjo į viršų. Norėčiau, kad jau vėl 
būtų naktis, pagalvojo. Tamsoje lengviau pasislėpti. Vienas 
Dievas žino, kas dar bus. Diena turi daug valandų, o 
mirčiai tereikia sekundžių. Daugybę mirčių galima nuslėpti 
per tas šviesias valandas, kai saulė negailestingai spigina, 
kopdama nuo horizonto. 

- Lėktuvas! - šūktelėjo Zulcbacheris. 

Susijaudinęs jis parodė į dangų. Po valandėlės 
visi išvydo mažą dėmelę. 

- Matyt, vokiečių! - sukuždėjo Rozenas. - Juk kitaip 
paskelbtų pavojų. 

Jie ėmė dairytis slėptuvės. Sklido gandų, kad vo- 
kiečių lėktuvams nurodyta paskutinę akimirką bombarduoti 
lagerį ir nušluoti jį nuo Žemės paviršiaus. 

- Tik vienas! Vienas vienintelis! 

Jie liko stovėti. Jei būtų bombardavę, tikrausiai 
būtų išsiuntę daugiau nei vieną lėktuvą. 

- O gal čia amerikiečių žvalgybinis, - tarė Lėbentalis, 
staiga išdygęs kaip iš po Žemių. - Tada jie jau neskelbia 
pavojaus. 

- Iš kur Žinai? 

Lėbentalis neatsakė. Visi spoksojo į sparčiai didė- 
jančią dėmę. 

- Jis ne vokiečių! - tarė Zulcbacheris. 

Dabar aiškiai matė lėktuvą. Jis šovė tiesiai lagerio 
link. Nr. 509 jautėsi taip, tarsi kažkokia ranka būtų traukus 


340 


žemyn jam žamas. Tarsi nuogas būtų stovėjęs ant pakylos, 
atneštas tamsios, gniuždančios mirties dievybės, ir ne- 
galėjęs pabėgti. Išvydo, kad kiti guli ant Žemės, bet 
nesuvokė, jog pats tebestovi. | LŽ 

Tą pačią akimirką sutratėjo šūviai. Lėktuvas liovėsi 
pikiruoti, pasuko ir apskrido lagerį. Šaudė lageryje. Už 
kareivinių kaleno kulkosvaidžiai. Lėktuvas nusileido dar 
žemiau. Visi spoksojo į jį. Ir staiga jis pajudino sparnus. 
Atrodė tarsi būtų jais mosavęs. Iš pradžių kaliniai pamanė, 
jog lėktuvą pašovė; tačiau jis apsuko dar vieną ratą, o 
sparnai sujudėjo dar du kartus, aukštyn, žemyn - kaip 
paukščio. Tada vėl ėmė kilti ir nuskrido nuo lagerio. Jam 
pavymui tratėjo šūviai. Dabar šaudė ir iš kai kurių bokštelių. 
Bet netrukus šūviai nutilo, ir buvo girdėti tik variklio: ūži- 
mas. 

- Tai ženklas, - tarė Bucheris. 

- Atrodė, lyg mojavo sprnais. Kaip Žmogus, 
mojantis ranka. 

- Tai ženklas mums! Be abejonės. Kas gi dau- 
giau? 

- Norėjo parodyti, jog Žino, kad mes čia! Tai mums! 
Ne kitaip. Kaip manai, nr. 5097? 

- Ir aš taip manau. 

Tai buvo bene pirmasis ženklas, gautas iš anapus, 
nuo to laiko, kai jie atsidūrė lageryje. Klaiki visų tų metų 
vienatvė pralaužta. Jie išvydo, jog nėra mirę išoriniam 
pasauliui. Apie juos galvojo. Nepažįstami gelbėtojai mojo 
jiems. Jie nebebuvo vieniši. Pirmasis aiškus laisvės Ssvei- 
kinimas. Jie nebebuvo žemės šiukšlės. Nors ir pavojinga, 
pasiuntė lėktuvą, pranešti jiems, jog apie juos žino ir dėl 
jų ateis. Jie nebebuvo žemės šiukšlės, niekinami, 
apspjaudyti, menkesni už kirminus... jie vėl buvo Žmonės 
- žmonėms, kurie jų nepažinojo. 

Kas man, pamanė nr. 509. Ašaros? Aš? Senas 
Žmogus? 

Noibaueris apžiūrinėjo kostiumą. Selma pakabino 
jį jo spintoje akivaizdžiausioje vietoje. Noibaueris suprato 
užuominą. Civilio - nebenešiojo jo nuo 1933 metų. Pilkas 
kostiumas, “pipirai su druska'. Juokinga. Nukabino jį nuo 
pakabo ir apžiūrėjo. Tada nusivilko uniformą, priėjo prie 
miegamojo durų, uždarė jas ir pasimatavo švarką. Šis 
buvo per ankštas. Noibaueris negalėjo jo užsisegti; net ir 
įtraukęs pilvą. Atsistojo prieš veidrodį. Atrodė kvailai. Matyt, 
priaugo mažiausiai trisdešimt keturiasdešimt svarų. Galų 
gale tai ne stebuklas; iki 1933-ųjų reikėjo pašėlusiai 
taupyti. 

Keista, kaip dingo ryžtas iš veido, kai nevilkėjo 
uniformos! Tapo minkštas, apdribęs. Taip ir jautėsi. Noi- 
baueris apžiūrėjo kelnes. Jos netiks dar labiau negu švar- 
kas. Nėra prasmės matuotis. Ir apskritai, kam visa tai? 

Jis perduos lagerį, korektiškai. Ir su juo elgsis 
kariškai korektiškai. Esama tradicijų, etiketo, karinio 
perdavimo taisyklių. Juk jis pats kareivis. Beveik kareivis. 
Nešioja uniformą. Aukštas karininkas. Susikalbės. 

Noibaueris pasirąžė. Galimas daiktas, jį internuos. 
Žinoma, tik trumpam laikui. Galbūt kokioje nors pilyje 
šitoje apylinkėj, su tokio pat rango ponais. Jis pagalvojo, 
kaip turėtų perduoti lagerį. Kariškai, suprantama. Trumpas 
sveikinimas. Ne hitlerinis, ištiesiant į viršų ranką. Ne, 
geriau nereikia. Kariškai, paprastai, ranka prie kepurės. 

Jis žengė porą žingsnių ir atidavė pagarbą. Ne 
sukaustytai, ne kaip žemesnio rango. Pabandė dar sykį. 
Anaiptol nebuvo lengva pasiekti reikiamą korektiškumo ir 
elegantiško orumo derinį. Ranka kilo per aukštai. Vis dar 
šitas prakeiktas hitlerinis sveikinimas. Iš esmės tai kvailas 
būdas sveikintis, suaugusiems žmonėms. Tiesti ranką į 
viršų - tai tiko vanderfogeliams*, bet ne karininkams. Net 
keista, kad taip ilgai šitaip elgtasi! 


Ž Vanderfogeliai - Vokietijos turistinė jaunimo organizacija 
prieš Pirmąjį pasaulinį karą. 

Jis vėl pamėgino atiduoti pagarbą kariškai. Lėčiau! 
Ne taip greitai. Noibaueris nužvelgė save drabužių spintos 
veidrodyje, atsitraukė keletą žingsnių ir žengė prie savo 
atvaizdo: 

- Ponas generole, perduoau jums... 

Maždaug taip. Anksčiau tokiais atvejais atiduodavo 
špagą. Napoleonas III prie Sedano; prisiminė iš mokyklos 
laikų. Jis neturėjo špagos. Revolverį? Nieku gyvu! Antra 
vertus: jis negali turėti jokio ginklo. Kaip vis dėlto trūksta 
kariškų įgūdžių. O gal diržą su revolveriu nusijuosti iš 
anksto? 

Noibaueris dar sykį pasimokė žengti. Aišku, ne- 
reikia prieiti per arti. Sustoti už kelių metrų: 

- Ponas generole... 

O gal net: Ponas drauge. Ne, nereikia, jeigu bus 
generolas. Bet gal griežtai atiduoti pagarbą ir paspausti 
ranką. Trumpai, korektiškai. Nepurtant. Galų gale: priešo 
pagarba priešui. Karininko karininkui. Juk iš esmės visi 
draugai, plačiąja prasme, net jei ir iš priešiškų stovyklų. 
Pralaimėjo, po narsios kovos. Pagarba garbingai nuga- 
lėtam. 

Noibaueris pajuto, kaip jame suvirpėjo anks- 
tesnysis pašto sekretorius. Suvokė tai kaip istorinį mo- 
mentą. 

- Ponas generole... 

Oriai. Paskui papausti ranką. Gal net ir trumpi 
pietūs kartu, kaip kad teko girdėti apie riteriškus prie- 
šininkus. Romelis su anglų belaisviais. Gaila, kad nemoka 
angliškai. Na, lageryje tarp kalinių netrūksta vertėjų. 

Kaip greitai prisiminė senąjį būdą kariškai atiduoti 
pagarbą! Iš esmės jis niekada nebuvo fanatikas nacis. 
Greičiau valdininkas, ištikimas tėvynės pavaldinys. Vėberis 
ir į jį panašūs, Dycas su savo klika - štai naciai. 

Noibaueris pasiėmė cigarą. “Romeo ir Džiuljeta". 
Verta surūkyti. Keturis ar penkis galima palikti dėžutėje. 
Gal pasiūlys priešininkui. Geras cigaras daug lemia. 

Jis porą kartų užtraukė. O jei priešininkai užsigeis 

apžiūrėti lagerį? Gerai. Jei jiems kas nepatiks - jis tik 
vykdė įsakymus. Kareiviai tai supras. Dažnai kraujais plūs- 
tančia širdimi. Bet... 

Staiga jam toptelėjo gera mintis. Valgis, geras, 
gausus valgis! Štai ko reikia! Štai ko pirmiausia žiūrima. 
Tučtuojau liepti, kad padidintų davinius. Taip parodys, 
kad jis, vos tik jam liovėsi įsakinėti, kalinių labui tučtuojau 
ėmė daryti viską, kas įmanoma. Jis asmeniškai praneš 
apie tai abiem lagerio seniūnams. Jie patys kaliniai. Paskui 
paliudys jo naudai. 


AAA 


Šteinbreneris stovėjo prieš Vėberį. Jo veidas spin- 
dėjo iš įkarščio. 

- Du kaliniai nušauti, kai mėgino pabėgti, - ra- 
portavo jis. - Abu į galvą. 

Vėberis iš lėto pasikėlė ir nerūpestingai atsisėdo 
ant savo stalo kampo: 

- Iš kokio atstumo? 

- Vienas iš trisdešimties, kitas iš keturiasdešimties 
metrų. 

- Tikrai? 

Šteinbreneris nuraudo. Abu kalinius jis nušovė iš 
mažesnio atstumo... bet kaip tik tokio, kad žaizdų kraštai 
neturėtų parako žymių. 

- Ir jie mėgino pabėgti? - klausinėjo Vėberis. 

- Tikrai taip. 

Abu žinojo, kad kaliniai nemėgino pabėgti. Taip 
tik vadinosi mėgstama esesininkų pramoga. Paimdavo 
kalinio kepurę, sviesdavo ją atgal, o kaliniui įsakydavo ją 
atnešti. Jei kalinys prabėgdavo pro esesininką, jį nu- 
šaudavo iš nugaros kaip mėginantį pabėgti. Paprastai 
šaulys už tai gaudavo keletą dienų atostogų. 

- Nori atostogų? - paklausė Vėberis. 

- Ne. 

- Kodėl ne? 

- Atrodytų, tarsi norėčiau pasipustyti padus. 

Vėberis kilstelėjo antakius ir ėmė tabaluoti koją, 
kuria rėmėsi į stalą. Saulės spindulys ant pirmyn ir atgal 
švytuojančio aulinio bato keliavo pilkomis sienomis tarsi 
šviesus, vienišas drugelis. 

- Tai tu nebijai? 

- Ne, - Šteinbreneris drąsiai žiūrėjo į Vėberį. 

- Gerai. Mums reikia narsių vyrų. Ypač dabar. 

Vėberis jau senokai stebėjo Šteinbrenerį. Jis jam 
patiko. Buvo dar labai jaunas ir dar turėjo to fanatizmo, 
kuriuo kadaise garsėjo SS. 

- Ypač dabar, - pakartojo Vėberis. - Dabar mums 
reikalingi esesininkai. Supranti? 

- Taip. Bent jau manau taip. 

Šteinbreneris vėl nuraudo. Vėberis jam buvo pa- 
vyzdys. Aklai dievino jį... taip, kaip berniūkštis indėnų 
vadą. Buvo girdėjęs apie Vėberio drąsą per politines 
muštynes 1933-aisiais; žinojo, kad 1929 metais Vėberis 
dalyvavo nužudant penkis darbininkus komunistus ir už 
tai keturis mėnesius sėdėjo kalėjime - darbininkus naktį 
pakėlė iš lovų ir negyvai suspardė jų artimųjų akyse. 
Girdėjo ir pasakojimus apie brutalias Vėberio kvotas ges- 
tape, ir apie jo negailestingą elgesį su valstybės priešais. 
Viskas, ko Steinbreneris troško, tai tapti tokiu, kaip jo 
idealas. Šteinbreneris užaugo partijos mokomas. Kai 
nacionalsocializmas atėjo į valdžią, jam buvo septyneri, 
tad jis buvo tobulas nacionalsocialistinio auklėjimo vaisius. 

- Per daug žmonių atėjo į SS, kaip reikiant nepa- 
tikrintų, - tarė Vėberis. - O dabar prasidės atranka. Dabar 
pasirodys, kas ko vertas. Seni geri laikai jau praėjo. Ar 
žinai? 

- Taip, - Šteinbreneris stovėjo ramiai. 

- Mes čia jau turime tuziną gerų vyrų. Radome su 
didinamuoju stiklu, - Vėberis tiriamai nužvelgė Šteinbrenerj. 
- Ateik čia šįvakar, pusę devynių. Pažiūrėsim, kas bus 
toliau. 

Šteinbreneris pakiliai apsisuko ir išžygiavo. Vėbe- 
ris atsistojo ir apėjo stalą. Dar vienas, pagalvojo. Jau ir 
gana, kad paskutinę akimirką dar pakištų seniui koją. 
Vėberis nusiviepė. Jis seniai pastebėjo, kad Noibaueris 
ketina apsimesti tyru angeliuku ir jam suversti visą kaltę. 
Dėl kaltės Vėberis nekvaršino sau galvos; gana daug 
kur buvo prikišęs nagus... tačiau jis nemėgo tyrų angeliu- 
kų. 


** + 


Slinko popietės valandos. Esesininkai beveik 
nesirodė lageryje. Jie nežinojo, kad kaliniai turi ginklų, ir 
saugojosi visai ne todėl. Net ir turėdami šimtą kartų daugiau 
revolverių, atviroje kovoje kaliniai nieku gyvu nebūtų įveikę 
kulkosvaidžių. SS staiga pabūgo kalinių gausybės. 

Trečią valandą per garsiakalbį paskelbė dvidešim- 
ties kalinių pavardes - po dešimties minučių jie turėjo 
atsirasti prie vartų. Įsakymas galėjo reikšti bet ką: kvotą, 
paštą arba mirtį. Slaptoji kalinių vadovybė visiems dvi- 
dešimčiai padėjo dingti iš jų barakų; septynis paslėpė 
Mažajame lageryje. Įsakymą pakartojo. Visi išvardinti 
kaliniai buvo politiniai. Įsakymo niekas nevykdė. Tai buvo 
pirmas kartas, kai lageris atvirai atsisakė paklusti. Netrukus 
po to visiems kaliniams liepiama rikiuotis patikrinimų 
aikštėje. Slaptoji lagerio vadovybė nurodo likti barakuose. 
Patikrinimų aikštėje lengviau iššaudyti visus iki vieno. 
Vėberis norėjo paleisti į darbą kulkosvaidžius, bet dar 
nedrįso taip atvirai veikti prieš Noibauerį. Per raštinę 
kalinių vadovybė sužinojo, kad įsakymą davė ne Noi- 
baueris, o Vėberis vienas pats. Per garsiakalbį jis liepė 
paskelbti, kad lageris hegaus valgyti, kol neišsirikiuos ir 
neatiduos dvidešimties politinių kalinių. 

Ketvirtą valandą po pietų atėjo Noibauerio įsa- 
kymas. Lagerio seniūnai privalėjo tučtuojau ateiti pas jį. 
Jie pakluso įsakymui. Su slogia įtampa lageris laukė, ar jie 
sugrįš. 

Jie grįžo po pusvalandžio.  Noibaueris parodė 
jiems įsakymą vežti. Tai buvo jau antrasis. Per valandą 
reikėjo surinkti ir išsiųsti iš lagerio du tūkstančius žmonių. 
Noibaueris pareiškė esąs pasiryžęs atidėti vežimą iki kito 
ryto. Slaptoji lagerio vadovybė tuojau susitiko ligoninėje. 
Pirmiausia jie laimėjo, kad SS gydytojas, dr. Hofmanas, 
kuris buvo išvertęs kailį, prižadėjo panaudoti visą savo 
įtaką, kad Noibaueris iki rytdienos atidėtų dvidešimties 
politinių kalinių pasirodymą ir kad atšauktų patikrinimą. 
Tada potvarkis neduoti valgyti liktų be pamato. Gydytojas 
nedelsdamas išėjo. Lagerio vadovybė nutarė rytojaus 
rytą jokiu būdu neduoti vežti žmonių. Jeigu SS bandytų 
surinkti du tūkstančius žmonių, reikėtų sabotuoti. Ir bara- 
kuose, ir lauke kaliniai turėtų mėginti išsisukti. Padėti 
turėtų lagerio apsauga, kurią sudarė kaliniai. Tikėtina, jog 
SS, išskyrus kokią dešimtį žmonių, netrokš rodyti per 
didelio uolumo. Ši žinia gauta iš SS šarfiurerio Byderio, 
kuris buvo laikomas patikimu. Galiausiai sužinota apie 
dviejų šimtų čekų belaisvių nutarimą. Jeigu vis dėlto 
vežtų, jie pareiškė esą pasiryžę eiti pirmieji, kad išgelbėtų 
du šimtus kitų, kurie to vežimo neištvertų. 

Verneris, apsivilkęs ligoninės švarku, kiurksojo prie 
dėmėtosios šiltinės skyriaus. 

- Kiekviena valanda mums į naudą, - murmėjo jis. 
- Ar Hofmanas dar pas Noibauerį? 

- Taip. 

- Jei jis nieko nelaimės, turėsime suktis patys. 

- Jėga? - paklausė Levinskis. 

- Ne atvirai jėga. Pusiau jėga. Bet tik rytoj. Rytoj 
būsime dvigubai stipresni nei šiandien, - Verneris žvilgtelėjo 
pro langą ir ėmėsi savo lentelių. - Dar sykj. Duonos turime 
keturioms dienoms, jei kasdien duosime po vieną porciją. 
Miltai. Miežių kruopos ir makaronai... 

- Na, gerai, ponas daktare. Imsiuosi 
atsakomybės. Iki rytojaus. 

Noibaueris nulydėjo žvilgsniu ligoninės vadovą ir 
tyliai švilptelėjo sau po nosimi. Ir tu, galvojo. Na, ką gi! 
Kuo daugiau, tuo geriau. Galėsime išteisinti vienas kitą. 
Noibaueris atsargiai įdėjo įsakymą vežti į savo specialųjį 
aplanką. Tada portatyvine rašomąja mašinėle atspausdino 
potvarkį atidėti vežimą ir pridėjo jį prie įsakymo. Atidarė 
seifą, įkišo aplanką ir užrakino. Tas įsakymas - laimingas 
atsitiktinumas. Noibaueris vėl išsitraukė aplanką ir atvožė 
rašomosios mašinėlės dangtį. Neskubėdamas atspaus- 
dino naują nurodymą - panaikinti Vėberio potvarkį neduoti 
valgyti. Ir savo įsakymą - pateikti lageriui sočią vakarienę. 
Smulkmenos, bet reikšmingos. 


*14 


SS kareivinėse tvyrojo niūri nuotaika. Oberšar- 
fiureris Kamleris suirzęs svarstė, ar turi jis teisę gauti pensiją 
ir ar tą pensiją jam mokės; jis žlugo kaip studentas ir 
nieko neišmoko, kad būtų galėjęs dirbti. Esesininkas, 
buvęs skerdiko pameistrys Florštetas, suko galvą, ar tikrai 
mirę visi žmonės, kuriuos turėjo savo naguose nuo 1933 
iki 1935 metų. Jis troško šito. Dėl maždaug dvidešimties 
neabejojo. Pats pribaigė juos botagais, stalo kojomis ir 
rimbais. Bet dėl kokių dešimties nebuvo toks tikras. 
Krautuvės tarnautojas, šarfiureris Boltė, mielai būtų pasi- 
teiravęs kokio nors specialisto, ar jau galioja senatis tiems 
išeikvojimams, kuriuos jis padarė civiliniame darbe. Ny- 
manas, mirtinų injekcijų Meistras, mieste turėjo draugą 
homoseksualistą, žadėjusį jam gauti suklastotus doku- 
mentus; tačiau Nymanas juo nepasitikėjo ir ketino paruošti 
jam paskutinį švirkštą. Esesininkas Duda nusprendė nu- 
sigauti į Ispaniją ir Argentiną; jis tikėjosi, kad tokiais laikais 

visada reikės nieko nesikratančių Žmonių. Lėtai, su per- 
traukomis smaugdamas, Broieris žudė karceryje katalikų 
vikarą Verkmeisterį. Šarfiureris Zomeris, neūžauga žmo- 
gutis, jautęs ypatingą malonumą priversdamas klaikiai 
ktykti aukšto ūgio kalinius, liūdėjo it nužydėjusi mergelė 
auksinių jaunystės dienų. Dar penki šeši esesininkai vylėsi, 
jog kaliniai gerai apie juos atsilieps; kai kurie dar tebetikėjo 
Vokietijos pergale; kiti buvo pasiryžę perbėgti pas 
komunistus; daugybė netgi buvo Įsitikinę, jog niekada 
nebuvo tikri naciai; daugelis apskritai nieko negalvojo, 
nes niekada nesimokė galvoti. Bet beveik visi manė, kad 
jie tik vykdė įsakymus ir jų sąžinės neslegia jokia asmens 
ir žmogaus kaltė. 


+40 


- Daugiau nei valandą, - tarė Bucheris. 

Jis žvilgtelėjo į tuščius kulkosvaidininkų bokštelius. 
Sargybiniai pasitraukė, o jų pamaina neatėjo. Tokių dalykų 
jau buvo keliskart pasitaikę; bet sargybinių tada nebūdavo 
labai trumpai ir tik Mažajame lagery. O dabar sargybinių 
niekur nebuvo matyti. 

Diena, regis, truko penkiasdešimt valandų ir tuo 
pat metu tik tris; tokia jaudinanti ji buvo. Visi jautėsi visiškai 
išsekę ir vos beapvertė liežuvius. Iš pradžių jie nelabai 
kreipė dėmesį, kad kulkosvaidininkų bokšteliai tušti. Bet 
paskui tai užkliuvo Bucheriui. Jis taip pat pastebėjo, kad 
sargybinių nėra ir darbo lageryje. 

- Gal jie jau pasitraukė? 

- Ne. Lėbentalis girdėjo, kad jie dar čia. 

Jie tebelaukė. Sargybiniai nesirodė. Atnešė valgyti. 
Kaliniai, atgabenę maistą, pranešė, jog SS dar čia. Šiaip 
ar taip, panašu, kad jie ketina trauktis. 

Maistą išdalijo. Kilo nesmarkios muštynės. Išbadė- 
jusius skeletus teko nustumti atgal. 

- Užteks visiems, - šaukė nr. 509. - Daugiau nei 
paprastai! Daug daugiau! Visi ko nors gaus. 

Galų gale įsivyravo ramybė. Stipriausieji sudarė 
apie katilą grandinę, ir nr. 509 ėmė dalyti. Bergeris dar 
slapstėsi ligoninėje. 

- Tik pažiūrėkite! Net bulvės! - tarė Ahasveras. - Ir 
sausgyslės. Stebuklas! 

Sriuba buvo gerokai tirštesnė nei visados, ir jos 
buvo beveik dvigubai daugiau. Ir duonos davė dvigubas 
porcijas. To vis tiek buvo per mažai, tačiau Mažasis lageris 
negalėjo šito suvokti. 

- Senis pats dalyvavo, - prarešė Bucheris. - Kiek 
čia esu, tokių dalykų nesu matęs. 

- Suka uodegą. 

Lėbentalis linktelėjo: 

- Laiko mus kvailesniais, nei esame. 

- O ne, - nr. 509 pasistatė šalimais tuščią puodą. 
- Dėl mūsų jie nekvaršina sau galvos. Jie mano, kad mes 
tokie, kaip jiems norėtųsi; kad mes žuvę. Jie visur taip 
elgiasi. Jie visada viską žino geriau už kitus. Todėl ir karą 
pralaimėjo. Per daug gerai viską žinojo apie Rusiją, Angliją 
ir Ameriką. 

Lėbentalis atsiraugėjo. 

- Koks nuostabus garsas, - pareiškė pagarbiai. - 
Dieve šventas, kada aš paskutinį kartą raugėjau! 

Jie buvo susijaudinę ir pavargę. Šnekėjo, beveik 
nežinodami, ką sako. Gulėjo nematomoje saloje. Aplinkui 
vienas po kito mirė musulmonai. Mirė, nepaisydami sotes- 
nės sriubos. Iškeliaudami į aną pasaulį, jie iš lėto judino 
savo voriškas galūnes, švargždė, kuždėjo arba užmigdavo 
it nebenubusdavo. 

"Išsitempęs kiek begalėdamas, Bucheris neskubriai 
nupėdino per patikrinimų aikštę prie dvigubos spygliuotos 
vielos užtvaros, skiriančios moterų baraką nuo Mažojo 
lagerio. Pasilenkė prie jos: 

- Ruta. | 

Ji stovėjo kitoje pusėje. Vakaro žara nurausvino 


350 


jos veidą ir suteikė jam sveikumo, tarsi Rūta ne kartą būtų 
gavusi sočiai valgyti. 

- Štai ir stovime, - prabilo Bucheris. - Stovime, 
atvirai, ir niekas mums nerūpi. 

Rūta linktelėjo. Jos veidu šmėkštelėjo vos įžiūrima 
šypsena. 

- Taip. Pirmą kartą. 

- Kaip prie darželio tvoros. Galime pasilenkti ir 
šnekučiuotis. Nieko nebijodami. Kaip prie darželio tvoros 
pavasarį. 

Tačiau jie bijojo. Kas akimirką žvilgčiojo atgal ir 
dairėsi į tuščius sargybos bokštelius. Baimė buvo per 
daug giliai įsišaknijusi juose. Ir jie tai žinojo. Taip pat 
žinojo, kad turi ją įveikti. Šypsojosi vienas kitam, ir 
kiekvienas bandė ištverti ilgiau nei antrasis, greitosiomis 
nemesdamas žvilgsnio į šalį. 

Kiti pasekė jų pavyzdžiu. Kas įstengė, atsistojo 
ir ėmė vaikštinėti. Kai kurie ėjo prie spygliuotos vielos 
arčiau, nei leidžiama - taip arti, jog sargybiniai būtų 
šovę, jeigu būtų čia buvę. Kaliniai jautė savotišką 
malonumą. Jis atrodė vaikiškas, tačiau anaiptol nebu- 
vo toks. Jie atsargiai žirgliojo savo nutirpusiomis kojo- 
mis; kai kurie svirduliavo ir turėjo laikytis; galvos kilo 
aukštyn, akys sunykusiuose veiduose nebebuvo nudelb- 
tos į tuštumą - jos vėlei pradėjo matyti. Kažkas 
užmiršta kirbėjo smegenyse - kažkas, kas kankino, glumi- 
no ir dar buvo beveik neįvardijama. Taip jie ir traukė 
per aikštę, pro lavonų krūvas, pro krūvas abejingų drau- 
gų, mirštančių arba įstengiančių tik judėti ir galvoti 
apie maistą... vaiduokliškas pasivaikščiojimas skeletų, ku- 
riuose, nepaisant nieko, dar teberuseno gyvybės kibirkš- 
tis. 

Vakaro žara užgeso. Mėlyni šešėliai kerojo slėnyje 
ir driekėsi ant kalvų. Sargybiniai vis dar negrįžo. Atėjo 
naktis. Boltė nepasirodė vakaro patikrinimui. Levinskis 
atnešė žinių. Kareivinėse didžiulis subruzdimas. Po dienos 
ar dviejų laukiama pasirodant amerikiečių. Rytoj kalinių 

jau nebevešią. Noibaueris išvykęs į miestą. Levinskis šyp- 
sojosi visa burna: 

- Jau nebe ilgai! Man reikia grįžti. 

Išsivedė tris iš tų, kurie slapstėsi Mažajame 
lageryje. 

Naktis buvo labai rami. Didinga ir žvaigždėta. 


XXIV 


Paryčiu kilo triukšmas. Iš pradžių nr. 509 išgirdo 
riksmą. Buvo tylu, ir riksmas ataidėjo iš toli. Rėkė ne 
kankinami Žmonės; tai šūkalojo girta gauja. 

Supoškėjo šūviai. Nr. 509 pačiupinėjo savo 
revolverį. Slėpė jį po marškiniais. Įsiklausė, ar pleškina tik 
esesininkai, ar jau atsako ir Vernerio Žmonės. Paskui 
sutratėjo lengvas kulkosvaidis. 

Nr. 509 nušliaužė už lavonų krūvos ir ėmė stebėti 
vartus į Mažąjį lagerį. Dar buvo tamsu, o palei krūvą tysojo 
tiek daug numirėlių, jog nr. 509 galėjo atsigulti šalia jų, 
niekam nekrisdamas į akis. 

Rėkavo ir šaudė keletą minučių. Staiga riksmai ir 
šūviai priartėjo ir tapo garsesni. Nr. 509 prisiglaudė prie 
numirėlių. Matė raudonai blykčiojantį kulkosvaidį. Aplinkui 
sproginėjo kulkos. Didžiuoju centriniu taku pleškindami 
leidosi pustuzinis esesininkų. Jie šaudė į abiejose pusėse 
stovinčius barakus. Paklydusios kulkos retsykiais minkštai 
įsmigdavo į lavonų krūvas. Išsitiesęs ir gerai užsidengęs 
nr. 509 gulėjo ant žemės. 

It pabaidyti. paukščiai abiejose pusėse pakilo 
kaliniai. Jie mosikavo rankomis ir maklinėjo be jokios 
nuovokos. | 

- Gult! - suriko nr. 509. - Gult! Apsimeskite ne- 
gyvi! Gulėkite ir nė krust! 

Kai kurie jį išgirdo ir puolė žemėn. Kiti nusvirduliavo 
prie barakų ir ėmė grūstis pro duris. 

Dauguma tų, kurie buvo lauke, liko ten, kur ir 
gulėjo. 

Būrys praėjo pro išvietę ir patraukė į Mažąjį lagerį. 
Atplėšė vartus. Tamsoje nr. 509 matė siluetus, o kai 
blykstelėdavo revolveriai, pasirodydavo perkreipti veidai. 

- Šen! - riktelėjo kažkas. - Šen, prie medinių barakų! 
Pašildysime bėdžius. Jiems tikriausiai šalta! Šen! 

- Eime! Čionai! Eime, Šteinbreneri. Atneškite kanist- 
rus! 

Nr. 509 pažino Vėberio balsą. 

- Kai kurie guli prie durų! - sušuko Šteinbrene- 
ris. 

Lengvasis kulkosvaidis ėmė pleškinti į krūvą prie 
durų. Krūva iš lėto susmego. 

-- Gerai! Pradėkime! 

Nr. 509 išgirdo kliuksint, tarsi kas būtų pylę- 
vandenį. Išvydo, kaip esesininkai mosikuoja tamsici: 
kanistrais, iš kurių ant visų sienų liejasi skystis. Tada 
užuodė benzino kvapą. 

Vėberio rinktinė šventė atsisveikinimą. Apie vidur- 
naktį atėjo įsakymas trauktis, ir dauguma dalinių tuojau 
išžygiavo; bet Vėberis ir jo gauja turėjo dar ganėtinai 
degtinės ir netruko pasigerti. Jie nenorėjo taip be niekur 
nieko iškeliauti ir dar kartą įsiveržė į lagerį. Vėberis liepė 
paimti benzino kanistrus. Jie norėjo palikti tokių pėdsaku, 
kuriuos paskui dar ilgai prisimintų. 

Mūrinius barakus teko palikti ramybėje; tačiau 
senieji lenkų barakai buvo kaip tik tai, ko jie ieškojo. 

- Uraganinė ugnis! Pilk! - suriko Šteinbreneris. 

Uždegamas degtukas; tučtuojau suliepsnoja ir visa 
dėžutė. Ją laikęs vyriškis metė ją žemėn. Antrasis metė 
kita dėžutę į kanistrą, stovintį prie pat barako. Dėžutė 
užgeso. Tačiau nuo ryškios pirmojo degtukc !iepsnos 
pažeme barko link nusidriekė plonas mėlynas ruoželis, 
pakilo siena, lakiai išsiskleidė vėduokle ir išsiplėtė meisva 
rusenančia dėme. Iš pradžių tai neatrodė pavojinga, o 
priminė šaltą elektros iškrovą, silpną ir nepatvarią, kuri 

netrukus užges. Bet staiga suspragsėjo, ir melsvuose, 
stogo link kylančiuose liežuvėliuose ėmė rastis širdučių 
formos geltonų blykčiojančių ugnies užuomazgų - lieps- 
nos. 

Durys truputį prasivėrė. 

- Nudėkite tuos,kurie išljs! - sukomandavo Vėbe- 
ris. 

Jis laikė po pažastim kulkosvaidį ir pleškino. Tarp- 
duryje pasirodžiusi Žmogysta įgriuvo vidun. Bucheri, 
pamanė nr. 509, Ahasverai. Jie miegojo prie pat durų. 

Vienas esesininkas šoko į priekį, patraukė į šoną 
susmukusius kūnus, tebegulinčius prie durų, spyriu uždarė 
duris ir puolė atgal. 

- Galime pradėti! Kiškių medžioklė! 

Liepsnos liežuviai jau kilo į viršų. Pro esesininkų 
rėkalojimą girdėjosi belaisvių klyksmai. Atsidarė gretimos 
sekcijos durys. Kūlversčiais pasipylė Žmonės. Burnos it 
juodos skylės. Sutratėjo šūviai. Neprasprūdo nė vienas. 
Lyg vorų krūva trūkčiojo prie durų.“ 

Iš pradžių nr. 509 gulėjo nė nekrustelėdamas. 
Dabar atsargiai kilstelėjo. Liepsnų fone aiškiai regėjo ese- 
sininkų siluetus. Matė išsižergusį Vėberį. Neskubėti, galvojo 
jis, oviduje virpėte virpėjo. Neskubėti, nuosekliai. Iš užančio 
išsitraukė revolverį. Trumpai pritilus esesininkų riksmams 
ir ugnies ūžesiui, garsiau skambėjo belaisvių klyksmas. 
Nr. 509 nesvarstydamas nusitaikė Vėberiui į nugarą ir 
paspaudė gaiduką. 

Tarp kitų šūvių negirdėjo savojo. Taip pat matė, 
kad Vėberis neparkrito. Ir staiga jam toptelėjo, kad ranka 
nejuto ginklo atatrankos. Jautėsi taip, lyg kas plaktuku 
būtų smogęs į širdį. Revolveris neveikė. | 

Nė nepastebėjo, kaip susikandžiojo lūpas. Alpulys 
užplūdo jį tarsi naktis, jis kandžiojo ir kandžiojo lūpas, 
kad nepanirtų į juodą miglą. Tikriausiai sudrėko, tapo 
netinkamas, ašaros, druska, įniršis, paskutinis prisilie- 
timas... ir staiga išsigelbėjimas, skubus, greitas brūkš- 
telėjimas lygiu paviršiumi, mažutis saugiklis, kuris pasida- 

vė, ir lengva lengva... nebuvo nuspaustas revolverio šau- 
giklis. 

Jam pavyko. Nė vienas iš esesininkų neatsigręžė. 
Iš tos pusės jie nelaukė pavojaus. Stovėjo, rėkavo ir 
pleškino į duris. Nr. 509 kilstelėjo ginklą prie akių. Biyk- 
čiojančioje šviesoje matė, jog dabar saugiklis nuspaustas. 
Vis dar drebėjo rankos. Jis užsikvempė ant lavonų krūvos 
ir atsirėmė alkūnėmis, kad tvirčiau jaustųsi. Taikėsi abiem 
rankomis. Vėberis stovėjo maždaug už dešimties žingsnių 
nuo jo. Nr. 509 keletą kartų lėtai įkvėpė. Tada sulaikė 
kvapą, kuo labiau įtempė rankas ir pamažu sugniaužė 
pirštus. 

Šūvio garsą nustelbė kiti šūviai. Tačiau dabar nr. 
509 juto labai stiprią atatranką. Šovė dar kartą. Vėberis 
palinko į priekį, apsidairė, lyg būtų nepaprastai nustebęs, 
kojos sulinko per kelius, ir jis susmuko. Nr. 509 nusitaikė į 
kitą esesininką, laikiusį po pažastim kulkosvaidį. Spaudė 
ir spaudė leistuką net ir tada, kai seniai buvo pasibaigę 
šoviniai. Antrasis neparkrito. Nr. 509 akimirką stovėjo, 
bejėgiškai nuleidęs ranką su revolveriu. Laukė, kad jį 
tučtuojau sušaudys. Tačiau per šautuvų poškėjimą niekas 
jo taip ir nepastebėjo. Nr. 509 griuvo ant žemės už lavonų 
kruvos. š 

Tuo momentu vienas esesininkas pamatė Vėbe- 
rj. 

- Ei! - sušuko jis. - Šturmfiureri! 
| Vėberis stovėjo nuošaliau už jų, ir jie ne iš karto 
pastebėjo, kas įvyko. 

- Šturmfiureri! Kas nutiko? 

- Jis sužeistas! 

- Kieno darbas? Kas iš jūsų? 

- Šturmfiureri! 

Jiems ir galvon neatėjo, kad Vėberį galėjo kliudyti 
ne atsitiktinė kulka. 

- Prakeikimas! Koks idiotas... 

Vėl sutratėjo šūviai. Bet šįsyk darbo lageryje. Ma- 
tėsi, kaip blykčioja ugnys. 


355 


- Amerikiečiai! - riktelėjo vienas esesininkas. - Din- 
kime! Greičiau! 

Šteinbreneris šovė išvietės pusėn. 

- Dinkime! Dešine puse! Per patikrinimų aikštę! - 
šaukė kažkuris. - Greičiau! Kol mūsų dar neatkirto! 

- O šturmfiureris! 

- Juk jo netempsime! 

Išvietės pusėje tebeblykčiojo, ir vis arčiau. 

- Paskubėkite! Nešdinamės! 

Esesininkai šaudydami dūmė apie degantį baraką. 
Nr. 509 pasikėlė. Nusvyravo barako link. Vieną kartą 
parkrito. Tada atstūmė duris: 

- Lauk! Lauk! Jų nebėra! 

- Jie dar šaudo... 

- Tai mūsiškiai! Lauk! Lauk! 

Jis nuklibikščiavo prie kitų durų ir ėmė traukti už 
rankų ir kojų: 

- Lauk! Lauk! Jų nebėra! 

Pro duris veržėsi žmonės ir dūmė, lipdami per 
gulinčiuosius. Nr. 509 nuskubėjo tolyn. A sekcijos durys 
jau liepsnojo. Jis negalėjo prie jų prieiti. Šaukė ir rėkė, 
girdėjo šūvius, triukšmą, degančio medžio gabalas nuo 
stogo užkrito jam ant pečų, jis suklupo, vėl pakilo, pajuto 
stiprų smūgį, o kai atsipeikėjo, sėdėjo ant žemės. Bandė 
stotis, tačiau nepajėgė. Iš tolumos girdėjo klyksmus ir 
matė Žmones, tarsi visa tai būtų vykę labai toli, daug 
žmonių, ne esesininkai, o belaisviai, kurie nešė kitus, kliuvo 
ir klupo už jo... jis pašliaužė šalin. Daugiau nieko negalėjo 
padaryti. Staiga užplūdo mirtinas nuovargis. Norėjo 
pasitraukti iš kelio. Jis nepataikė į antrąjį esesininką. O gal 
ir Vėberio kaip reikiant nekliudė. Viskas veltui. Jis nesu- 
sidorojo. 

Nr. 509 šliaužė tolyn. Štai lavonų krūva. Ir jam čia 
vieta. Jis nieko vertas. Bucheris negyvas. Ahasveras 
negyvas. Reikėjo leisti veikti Bucheriui. Reikėjo jam duoti 
revolverį. Būtų buvę geriau. O kam gi jis dabar tinka? 

Vargais negalais atsirėmė į lavonų krūvą. Kyštelėjo 

ranką užantin, o paskui pakėlė. Ranka buvo kruvina. Matė, 
tačiau tai nedarė jam jokio įspūdžio. Jis nebebuvo jis. 
Tejautė karštį ir girdėjo riksmus. Paskui viskas nutolo. 


**++* 


Jis nubudo. Barakas vis dar degė. Tvyrojo su- 
degusios medienos, suanglėjusios Mėsos ir puvimo tvai- 
kas. Karštis atšildė lavonus. Jie čia gulėjo jau keletą dienų 
ir dabar ėmė lašėti ir dvokti. 

Šiurpieji klyksmai nutilo. Nesibaigianti procesija 
žmonių nešė apsvilusius ir nudegusius išgelbėtuosius. 
Nr. 509 kažkur išgirdo Bucherio balsą. Taigi-jis gyvas. 
Tad viskas nebuvo veltui. Apsidairė. Po kiek laiko paste- 
bėjo, jog šalia jo kažkas juda. Po valandžiukės atpažino, 
kas tai. Tai buvo Vėberis. 

Vėberis gulėjo kniūpsčias. Jam pavyko užšliaužti 
už lavonų krūvos pirm, nei atėjo Verneris ir jo žmonės. Jie 
jo nepastebėjo. Vėberis buvo sulenkęs vieną koją ir išskėtęs 
rankas. Jam iš burnos tekėjo kraujas. Vėberis dar buvo 
gyvas. 

Nr. 509 pabandė kilstelėti ranką. Norėjo ką nors 
pašaukti; bet buvo per silpnas. Gerklė išdžiūvusi. Tiktai 
sušvokštė. Degantis barakas spragsėjo daug garsiau. 

Vėberis pamatė, kaip nr. 509 pajudino ranką. 
Sekė ją akimis. Abudu žiūrėjo vienas į kitą. 

Nr. 509 nežinojo, ar Vėberis jį pažino. Taip pat 
nežinojo, ką sako jam Vėberio akys. Tik ūmai pajuto, kad 
privalo išlaikyti žvilgsnį ilgiau nei Vėberis. Privalo gyventi 
ilgiau už jį. Nors neįmanoma šito paaiškinti, tai staiga 
pasidarė be galo svarbu - lyg viskas, kuo gyvenime tikėjo, 
už ką kovojo ir kentė, būtų priklausę nuo to, ar gyvybė po 
jo kakta rusens ilgiau nei po kakta priešais jj. Tai buvo 
tarsi dvikova dėl Dievo teismo. Jei jis dabar nugalės, 
nugalės ir tai, kas jam buvo taip svarbu, jog rizikavo savo 
gyvybe. Tarsi paskutinės pastangos. Tai dar kartą jo 
rankose - ir jis privalo laimėti. . 

Nr. 509 kvėpavo negiliai ir atsargiai, įkvėpdavo tik 
tiek, kad nepradėtų skaudėti. Matė, kaip Vėberiui iš burnos 
bėga kraujas, ir apsičiupinėjo, ar pats nekraujuoja iš 
burnos. Kažką pajuto, bet kai apžiūrėjo savo ranką, kraujo 
buvo nedaug, ir nr. 509 toptelėjo, kad jis nuo sukandžiotų 
lūpų. 

Vėberis akimis sekė jo ranką. Paskui jų akys vėl 
susitiko. | 

Nr. 509 mėgino galvoti; dar kartą norėjo suprasti, 
nuo ko tai priklauso ir kas tai yra. Tai turėjo suteikti jam 
daugiau jėgų. Tai susiję su tuo, kas paprasčiausia 
žmoguje, ir be šito griūtų pasaulis, tiek dar suvokė jo 
nuilsusios smegenys. Tai gali sunaikinti ir kitką, absoliutų 
blogį; Antikristą; mirtiną nuodėmę prieš dvasią. Žodžiai, 
galvojo jis. Jie mažai tepasako. Bet kam dar tie žodžiai? 
Jis privalo ištverti. Tai privalo mirti anksčiau nei jis. Štai ir 
viskas. 

Keista, kad jų niekas nematė. Kad nemato jo, nr. 
509 suvokė. Čia tiek daug negyvėlių. Bet anas! Jis visas 
guli lavonų krūvos šešėlyje, matyt, todėl jo ir nepastebi. 
Uniforma juoda, o saulė neatsispindi ant aulinių batų. Ir 
šalimais jau nebe tiek daug žmonių. Zmonės stovėjo ato- 
kiau ir spoksojo į barakus. Keliose vietose pramuštos 
sienos. Ten degė daugybė vargo ir mirties metų. Daugybė 
vardų ir įrašų. 

Triokšt. Į viršų pliūptelėjo ugnis. Apsuptas kibirkš- 
čių spiečiaus, griuvo stogas. Nr. 509 matė, kaip oru lekia 
degančios nuolaužos. Atrodė, kad jos lekia labai lėtai. 
Viena sklendė prie pat lavonų krūvos, atsimušė į koją, 
pasisuko ir nukrito ant Vėberio. Užkrito jam ant spran- 
do. 

Vėberio akys suvirpėjo. Uniformos apykaklė ėmė 
rūkti. Nr. 509 galėjo pasilenkti į priekį ir nustumti pliauską. 
Bent jau tarėsi galjs tai padaryti; tik gerai nežinojo, ar nėra 
sužeistas į plaučius ir ar tada jam iš burnos nepasipils 
kraujas. Bet nieko nedarė ne dėl to. Nieko nedarė ir ne iš 
keršto; . dabar tai buvo daugiau nei kerštas. O ir toks 
kerštas būtų buvęs per menkas. 

Vėberio rankos judėjo. Galva trūkčiojo. Medgalys 
ruseno jam ant sprando. Uniforma pradegė. Po ją šokčiojo 
mažos liepsnelės. Vėberis vėl pakrutino galvą. Deganti 
pliauska pasislinko priekin. Iš karto ėmė smilkti plaukai. 
Pliauska pradėjo šnypšti, ugnis laižė ausis ir apėmė galvą. 
Dabar nr. 509 geriau matė Vėberio akis. Jos smarkiau 
išsišovė iš akiduobių. Kraujas pliūpsniais tekėjo iš be 
garso žiopčiojančios burnos. Nieko nesigirdėjo per 
baigiančio degti barako griausmą. 

Dabar Vėberio galva buvo plika ir pajuodusi. Nr. 
509 spoksojo į ją. Pliauska pamažu sudegė. Kraujas 
išseko. Kūnas susmego. Liko tik akys. Pasaulis taip su- 
mažėjo, jog tilpo jose. Jos turėjo apakti. 

Nr. 509 nežinojo, praėjo valandos ar minutės, 
tačiau atrodė, jog Vėberio rankos be jokio judesio išsiskėtė. 
Tada akys pasikeitė taip, kad jų nepavadinsi akimis. Tapo 
minkštos kaip drebučiai. Nr. 509 valandžiukę tyliai sėdėjo. 
Tada kilstelėjo vieną ranką, ištiesė ją, norėdamas prisislinkti 
arčiau. Privalo įsitikinti, prieš mirdamas. Jautė, kad tik 
galva tebėra tvirta, kūnas jau buvo besvoris, 0 tuo pat 
metu sunkus kaip žemė ir jau beveik nebeklausantis. Nr. 
509 negalėjo pašliaužti. 

Jis pamažu pasilenkė, iškėlė pirštą ir bakstelėjo 
Vėberiui į akis. Akys nereagavo. Vėberis buvo negyvas. 
Nr. 509 norėjo atsisėsti, tačiau nepajėgė. Kai jis pasilenkė, 
atsitiko tai, ko ir laukė. Iš gilumos, tarsi iš po Žemių, 
kažkas pakilo ir išsiliejo. Kraujas bėgo lengvai ir ne- 
skausmingai. Tekėjo per Vėberio galvą. Atrodė, kad kraujas 
teka ne tik iš burnos, bet iš viso kūno, atgal į Žemę, iš 
kurios ištryško it minkštas fontanas. Nr. 509 nė nemėgino 
jo sulaikyti. Rankos suglebo. Per rūką matė prie barako 
stovintį Ahasverą, didelį kaip milžinas. Taigi ir jis ne... dar 
pagalvojo nr. 509, o tada žemė, į kurią rėmėsi, virto 
pelke, ir jis prasmego joje. 

Nr. 509 rado tik po valandos. Ėmė ieškoti, kai 
baigėsi didysis susijaudinimas. Pagaliau Bucheriui kilo 
mintis dar kartą grįžti prie pat barako ir ten pašniukštinėti, 
tada ir aptiko jį už krūvos su lavonais. 

Išvydo ateinančius Levinskį ir Vernerį. 

- Nr. 509 negyvas, - tarė jis. - Nušautas. Vėberis 
taip pat. Abu guli tenai. 

- Nušautas? Tai jis buvo lauke? 

- Taip. Jis visą laiką buvo lauke. 

- Ar jis turėjo su savimi revolverį? 

- Taip. 

- O Vėberis taip pat negyvas? Vadinasi, nr. 509 
nušovė Vėberį, - tarė Levinskis. 

Jie pakėlė nr. 509 ir paguldė jį tiesiai. Tada apvertė 
Vėberį. 

- Taip, - pareiškė Verneris. - Panašu, kad taip. 
Vėberio nugaroje - dvi šautinės žaizos. 

Jis apsidairė ir išvydo ginklą. 

- Štai, kur jis, - pakėlė revolverį: - Tuščias. Jis jį 
panaudojo. 

- Reikia įį iš Čia išnešti, - tarė Bucheris. 

- Kur? Visur pilna negyvėlių. Daugiau nei septy- 
niasdešimt sudegė. Daugiau nei šimtas sužeista. Laikinai 
palikite ji čia, kol atsiras vietos, - Verneris išsiblaškęs 
dirstelėjo į Bucherj. - Gal ką nors nusimanai apie auto- 
mobilius? 

- Ne. 

- Mums reikia... - Verneris nutilo. - Ką aš čia šneku? 
Juk jūs iš Mažojo lagerio. Mums dar reikia žmonių vairuoti 
sunkvežimiams. Eime, Levinski! 

- Taip. Pasiutusiai gaila jo. 

- Taip... 

Jie nuėjo. Levinskis dar kartą atsigręžė. Tada nu- 
sekė paskui Vernerj. Bucheris liko stovėti. Rytas buvo 
apniukęs. Barako likučiai tebedegė. Sudegė septynias- 

dešimt Žmonių. Būtų sudegę daugiau, jei ne nr. 509, 
pamanė Bucheris. 

Jis stovėjo ilgai. Nuo barako sklindanti šiluma 
atrodė lyg netikra vasara. Kaitra tvoskė į Bucherį, Bucheris 
ją pajuto ir iš karto išmetė iš galvos. Nr. 509 negyvas. Lyg 
būtų mirę ne septyniasdešimt - lyg būtų mirę keli šimtai. 


* ARA 


Vyresnybė greitai perėmė lagerį. Per pietus veikė 
virtuvė. Ginkluoti belaisviai saugojo vartus - jeigu kartais 
grįžtų SS. Iš visų barakų buvo sudarytas komitetas, kuris 
jau dirbo. Suformuota komanda kuo greičiau rekvizuoti 
apylinkėje maistą. | 

- Aš jus pakeisiu, - tarė kažkas Bergeriui. 

Bergeris pakėlė akis. Buvo toks išsekęs, kad nieko 
nebesuvokė. 

- Švirkštą, - tarė jis ir ištiesė ranką. - Kitaip par- 
griūsiu. Jau gerai nebematau. 

- Aš mMiegojau, - atsakė antrasis. - O dabar pakeisiu 
jus. 

- Beveik neturime nuskausminamųjų. Mums jų 
skubiai reikia. Ar žmonės dar negrįžo iš miesto? Mės 
pasiuntėme juos į ligonines. 

Profesorius Svoboda iš Briuno, čekų skyriaus 
kalinys, suprato, kas čia dedasi. Mechaniškai dirbo mirtinai 
išvargęs automatas. 

- Jūs privalote eiti miegoti, - tarė garsiau. 

Karščiuojančios Bergerio akys žybtelėjo. 

- Taip, taip, - pareiškė jis ir vėl palinko prie 
apdegusio kūno. | 

Svoboda paėmė jį už pararikės: 

- Miegoti! Aš jus pakeisiu! Jums reikia miegoti! 

- Miegoti? 

- Taip, miegoti. 

- Gerai, gerai. Barakas... - akimirką Bergeris atsi- 
peikėjo. - Barakas sudegė. 

- Eikite į drabužių sandėlį. Ten mums paruošė 
keletą lovų. Eikite miegoti ten. Po kelių valandų vėl jus 
pažadinsiu. 

- Valandų? Jei atsigulsiu, nebeprabusiu. Aš dar 
turiu... mano barakas... turiu jį... 

- Eime! - ryžtingai tarė Svoboda. - Jūs jau tiek 
padarėte. 

- Nuveskite jį į drabužių a Ndėii Ten yra kelios 
lovos gydytojams. 

Svoboda paėmė Bergerį už parankės ir apsuko įį. 

- Nr. 509, - pusiau per miegus tarė Bergeris. 

- Taip taip, gerai, - nieko nesuprasdamas atsakė 
Svoboda. - Nr. 509, žinoma. Viskas gerai. 

Bergeris leidosi nuvelkamas baltą chalatą ir išve- 
damas. Lauko oras užplūdo jį tarsi milžiniška vandens 
banga. Bergeris susverdėjo ir sustojo. Vanduo vis dar 
plūdo per jį. 

- Dieve, juk aš operavau, - tarė jis. 

Jis spoksojo į padėjėją. 

- Žinoma, - atsakė tasai. - O kaipgi. 

- Aš operavau, - pakartojo Bergeris. 

- Na žinoma. Iš pradžių tu tvarstei ir tepei aliejumi 
ar kažkuo panašiu, 0 paskui staiga griebeisi peilio. Per tą 
laiką tau suleido dvi injekcijas ir išgėrei keturis puodelius 
kakavos. Tu buvai pašėlusiai naudingas. Kai toks antplū- 
dis! 

- Kakavos? | 

- Taip. Tie tipai visko turėjo. Kakavos, sviesto ir 
dar Dievas žino ko! 

- Operavau. Tikrai operavau, - kuždėjo Bergeris. 

- Ir dar kaip. Niekada nebūčiau patikėjęs, jei ne- 
būčiau matęs savomis akimis. Kai tu tiek tesveri! Bet 
dabar prigulk porą valandėlių. Gausi tikrą lovą. Šarfiurerio! 
Dailutėlę! Eikš. 

- O aš maniau... 

- Ką? 

- Maniau, kad jau negalėsiu... 

Bergeris apžiūrėjo savo rankas. Pasuko jas ir nu- 
leido. 

- Taip... - tarė. - Miegoti... 


x*RXR 


Diena pasitaikė apniukusi. Susijaudinimas augo. 
Tai buvo keistas nežinios, nelaisvos laisvės metas, kupinas 
vilčių, gandų ir slopinamos tamsios baimės. Dar galėjo 
grįžti SS komandos arba organizuotas hitlerjugendas. Tie- 
sa, saugykloje rastus ginklus išdalijo... bet pasirodžius 
porai ginkluotų kuopų lageryje galėjo užvirti smarkios 
kautynės; o artilerija lengvai būtų nušlavusi jį nuo žemės 
paviršiaus. 

Lavonus sunešė į krematoriumą. Niekur nesidėsi: 
juos teko krauti rietuvėmis kaip malkas. Ligoninė per- 
pildyta. 

Apie pietus staiga pastebėjo lėktuvą. Jis išniro iš 
žemo debesio už miesto. 

Belaisviai subruzdo. | 

- Į patikrinimų aikštę! Visi, kas paeina, - į patikrinimų 
aikštę! 

Iš debesų išniro dar du. Jie nustatė kryptį ir sekė 
paskui pirmąjį. 

Varikliai gaudė. Tūkstančiai veidų spoksojo į 
dangų. 

Lėktuvai greitai artėjo. | patikrinimų aikštę vyres- 
nybė atvedė dalį Žmonių iš darbo lagerio. Išrikiavo juos 
dviem ilgomis eilėmis, sudarančiomis milžinišką kryžių. Iš 
kareivinių Levinskis atnešė paklodžių, ir kiekviename kry- 
žiaus gale keturi belaisviai laikė paklodę ir ja mosavo. 

Dabar lėktuvai buvo virš lagerio ir suko apie jį 
ratus. Leidosi vis žemiau ir žemiau. 

- Ei! - sušuko kažkas. - Sparnai! Vėl! 

Kaliniai mosavo paklodėmis. Mojavo rankomis. 


363 


Rėkė per variklių gausmą. Daugelis nusiplėšė švarkus ir 
mosikavo jais. Lakūnai dar sykį nusileido labai Žemai. Vėl 
pasveikino sparnais. Tada lėktuvai dingo. 

Minia puolė atgal. Vis dirsčiojo į viršų. 

- Lašiniai, - pratarė kažkas. - Po 1914 metų karo 
buvo lašinių paketų iš už Atlanto... 

Ir staiga apačioje ant kelio jie išvydo Žemą ir 
grėsmingą pirmąjį amerikiečių tanką. 


* 


XXV 


Sodas skendėjo sidabrinėje šviesoje. Kvepėjo naš- 
laitės. Vaismedžiai prie pietinės sienos atrodė tarsi nutūpti 
rausvų ir baltų plaštakių. 

Alfredas ėjo pirmas. Paskui jį sekė trys vyrai. Ėjo 
lėtai. Alfredas parodė į tvartą. Trys amerikiečiai tylomis 
išsiskirstė. 

Alfredas atstūmė duris. 

- Noibaueri, - tarė jis. - Išeikite! 

Šiltoje tamsoje suniurzgė: 

- Ką? Kas ten? | 

- Išeikite. 

- Ką? Alfredai... čia Alfredas? 

- Taip. 

Noibaueris vėl suniurzgė: 

- Po šimts! Įmigau! Sapnavau, - jis atsikrenkštė. - 
Sapnavau nei šį, nei tą. Tu man sakei išeiti? 

Vienas iš kareivių be garso prisigretino prie Alfredo. 
Švystelėjo kišeninis žibintuvėlis. 

- Rankas aukštyn! Išeikite! 

Blausiame šviesos rate pasirodė sudedamoji 
lovelė, ant kurios sėdėjo pusnuogis Noibaueris. Išpūtęs 
akis, jis mirkčiodamas spoksojo į ryškią šviesą. 

- Ką? - suvapėjo jis. - Kas čia? Kas jūs? 

- Rankas aukštyn! - tarė amerikietis. - Jūs esate 
Noibaueris? 

Noibaueris kilstelėjo rankas ir linktelėjo. 

- Melerno koncentracijos lagerio komendantas? 

Noibaueris vėl linktelėjo. 

- Išeikite! 

Noibaueris išvydo į jį nukreiptą tamsų automatinio 
pistoleto vamzdį. Atsistojo ir taip skubiai iškėlė rankas, 
kad pirštais bakstelėjo į žemą pašiūrės stogą: 

- Aš neapsirengęs. 

- Išeikite! 

Noibaueris neryžtingai prisiartino. Buvo su marš- 
kiniais, kelnėmis ir auliniais batais. Stovėjo papilkėjęs ir 
užsimiegojęs. Vienas iš kareivių vikriai jį apčiupinėjo. 

Noibaueris žvilgtelėjo į Alfredą: 

- Tu juos atvedei? 

- Taip. 

- Judas! 

- Jūs ne Kristus, Noibaueri, - neskubriai atsiliepė 
Alfredas. - O aš ne nacis. 

Amerikietis, kuris buvo pašiūrėje, grįžo atgal. Jis 
papurtė galvą. 

- Pirmyn, - tarė tasai, kuris kalbėjo vokiškai. Ka- 
pralas. 

- Gal galiu apsivilkti švarką? - paklausė Noibaueris. 
- Kabo pašiūrėje. Už triušidės. 

Kapralas kiek padvejojo. Tada nuėjo ir grįžo su 
civiliniu švarku. 

- Būkite geras, ne šitą, - pareiškė Noibaueris. - Aš 
kareivis. Prašau duoti mano uniforminį švarką. 

- Jūs ne kareivis. 

Noibaueris sumirksėjo: 

- Tai mano partijos uniforma. 

Kapralas nuėjo ir atnešė uniforminį švarką. Ap- 
čiupinėjo ir atidavė Noibaueriui. Šis apsivilko, užsisagstė, 
pasiraivė ir tarė: 

- Oberšturmbanfiureris Noibaueris. Jūsų paslau- 
goms. 

- Gerai, gerai. Pirmyn. 

Jie ėjo per sodą. Noibaueris pastebėjo, jog negerai 
užsisagstė švarką. Atsisegė ir susisagstė teisingai. Pasku- 
tinę akimirką viskas pakrypo ne taip, kaip reikėjo. Vėberis, 
tas išdavikas, sukeldamas gaisrą, norėjo iškrėsti jam 
šunybę. Elgėsi savavališkai, tai lengva įrodyti. Vakare 
Noibauerio jau nebuvo lageryje. Sužinojo telefonu. Šiaip 
ar taip, sumautas reikalas, ir kaip tik dabar. O dar Alfredas, 
antrasis išdavikas. Jis paprasčiausiai neatvažiavo. Kai Noi- 
baueris norėjo sprukti automobiliu, automobilio nebuvo. 
Daliniai jau išvykę... o į miškus juk nebėgsi... tada Noi- 
baueris pasislėpė sode. Manė, kad čia jo nieku gyvu 
neieškos. Dar spėjo nusiskusti savo hitleriškus ūsiukus. 
Alfredas, tas niekšas! 

- Sėskite čia, - tarė kapralas ir parodė sėdynę. 

Noibaueris įsiropštė automobilio vidun. Tikriausiai 
tai ir yra vadinamasis džipas, pagalvojo. Tie Žmonės 
nebuvo nemalonūs. Veikiau korektiški. O vienas turbūt 
Amerikos vokietis. Teko girdėti apie brolius vokiečius 
užsienyje. Sąjunga ar kažkas panašaus. 

- Jūs gerai kalbate vokiškai, - atsargiai tarė Noi- 
baueris. 

- Žinoma, - šaltai atsakė kapralas. - Aš iš Franktur- 
to. 

- O... - tepratarė Noibaueris. 

Pašėlusiai netikusi diena. Ir triušius pavogė. Kai 
jis atėjo į tvartą, narvų dureles rado atviras. Blogas ženklas. 
Koks nors beširdis dabar tikriausiai čirškina juos ant ug- 
nies. 

Lagerio vartai atlapoti. Ant barakų kabėjo prastai 
padarytos vėliavos. Per didįjį garsiakalbį skambėjo 
skelbimai. Privažiavo vienas iš sunkvežimių su pilnais pieno 
bidonais. 

Automobilis su Noibaueriu sustojo prie komen- 
dantūros. Čia stovėjo amerikiečių pulkininkas su keliais 
karininkais ir kažką nurodinėjo. Noibaueris išlipo, pasitaisė 
švarką ir žengė į priekį: 

- Oberšturmbantfiureris Noibaueris. Esu jūsų pa- 
slaugoms. 

Pagarbą atidavė kariškai, o ne hitleriniu sveikinimu. 
Pulkininkas pažvelgė į kapralą. Šis išvertė. 

-Is this the son Of a bitch? - paklausė pulkinin- 
kas. 

- Yes, Sir. 

- Put him to work over there. Shoot him, if he 
makes a false move.* 

Noibaueris įsitempęs klausėsi. 

- Marš, - tarė kapralas. - Dirbti. Nešioti lavonus. 

Noibaueris dar tikėjosi kažko kito. 

- Aš karininkas, - pralemeno jis. - Pulkininko rango. 

- Juo blogiau. 

- Aš turiu liudytojų! Aš buvau žmoniškas! Paklaus- 
kite Žmonių! S | 

 - Manau, reikės poros vyrų, kad jūsų žmonės 
nesudraskytų jūsų į skutelius, - atšovė kapralas. - Man tai 
patiktų. Marš, pirmyn! 
. Noibaueris dar kartą žŽvilgtelėjo į pulkininką. 
Šis jau nekreipė į jį dėmesio. Jis apsisuko. Du vyrai žengė 
šalia jo; trečiasis - už jo. 

„Už poros žingsnių jį atpažino. Trys amerikiečiai 
surėmė pečius. Jie tikėjosi, kad Noibauerį puls, ir glaudžiau 
susispietė apie jį. Noibauerį išpylė prakaitas. Jis spoksojo 
tiesiai prieš save ir ėjo, tarsi tuo pat metu norėdamas ir 
paspartinti, ir sulėtinti žingsnį. 

Tačiau nieko neįvyko. Belaisviai stovėjo ir žiūrėjo į 
Noibauerį. Jo nepuolė; padarė jam taką. Nė vienas ne- 
priėjo. Nė vienas nepratarė nė žodžio. Nė vienas nerėkė 
ant jo. Nė vienas nemetė į jį akmens. Netvojo lazda. Tik 
žiūrėjo. Padarė taką ir žiūrėjo, visą ilgą kelią iki Mažojo 
lagerio. 

Iš pradžių Noibaueris lengviau atsikvėpė; paskui 
ėmė smarkiau prakaituoti. Kažką sumurmėjo sau po 
nosimi. Nepakėlė akių; tačiau jautė į jį nukreiptus žvilgsnius. 


* - Ar čia tas kalės vaikas?“ 
- Taip, sere. 
- Duok jam darbo štai ten. Nušauk jį, jei neklausys (angl.). 

Jautė juos tarsi nesuskaičiuojamą daugybę akelių 
milžiniškose kalėjimo duryse... tarsi jau būtų buvęs įka- 
lintas, O visų akys būtų stebėję jį šaltai ir atidžiai. 

Jam darėsi vis karščiau ir karščiau. Noibaueris 
paspartino žingsnį. Akys jį tebestebėjo. Dar įdėmiau. 
Noibaueris oda juto tuos žvilgsnius. Tai buvo dėlės, siur- 
biančios kraują. Noibaueris pasipurtė. Tačiau negalėjo jų 
nusikratyti. Jos skverbėsi pro odą. Įsikirto į gyslas. 

- Aš vykdžiau... - sumurmėjo: jis. - Pareigą... aš 
nieko... aš visada... buvau... ko gi jie nori?.. 

Kol jie priėjo vietą, kur stovėjo 22-asis Eaids 
Noibaueris buvo šlaput šlaputėlis. Ten dirbo. šeši sulaikyti 
esesininkai ir keletas kapų. Netoliese stovėjo amerikiečių 
kareiviai su automatais. 

Staiga Noibaueris sustojo kaip įbestas. Prieš save 
ant žemės jis išvydo begalę juodų skeletų. 

- Kas... kas čia?.. 

- Neapsimetinėkite kvailiu, - įsiuto kapralas. - Tai 
barakas, kurį padegėte. Viduje dar turėtų būti mažiausiai 
trisdešimt lavonų. Pirmyn, ieškoti kaulų! 

- To... aš to neįsakiau... 

- Žinoma, ne. 

- Manęs čia nebuvo... aš nieko apie tai nežinau. 
Tai savavališkai padarė kiti... 

- Zinoma. Visada kiti. O tie, kurie čia dvėsė visus 
tuos metus? Jūs taip pat niekuo dėtas, ką? 

- Buvo įsakymas. Pareiga... 

Kapralas pasisuko į vyrą, stovėjusį šalia jo: 

- Artimiausiais metais du dažniausieji posakiai čia 
bus “Aš vykdžiau įsakymą ' ir "Aš nieko apie tai nežinojau". 

Noibaueris jo nesiklausė: 

- Aš visą laiką stengiausi daryti kuo geriau... 

- O tai, - su kartėliu tarė kapralas, - bus trečiasis 
posakis! Na! - staiga užriko jis. - Imkitės darbo! Išneškite 
lavonus! Gal manote, lengva nesutrinti jūsų į miltus? 

Noibaueris pasilenkė ir neryžtingai ėmė kapstytis 
griuvėsiuose. 

Juos vežė ratukais, nešė grubiais neštuvais, tempė 
parėmę draugai arba jie šliaužė patys, ramstydami vieni 
kitus... tada juos talpino SS kareivinių koridoriuose, dar 
dėvimas utėlėtas draiskanas nuvilko ir degino... po to juos 
gabeno į SS prausyklas. 

Daugelis nesuvokė, ką su jais ketina daryti; 
bejausmiškai sėdėjo arba gulėjo koridoriuose. Tik kai pro 
atviras duris išsiveržė garas, kai kurie atgijo. Jie ėmė 
švargžti ir baimingai šliaužti atgal. 

- Maudytis! Maudytis! - šaukė jiems kiti. - Jus 
reikia išmaudyti. 

Nepadėjo. Skeletai kabinosi vienas į kitą, vaitojo ir 
tarsi krabai ropojo išėjimo link. Tai tie, kuriems Maudytis" 
ir "garas" buvo tik Žodžiai, reiškiantys dujų kameras. 
Jiems rodė muilą ir rankšluosčius; negelbėjo niekas. Jiems 
ir Šitai teko regėti. Tuos dalykus naudodavo, kad lengviau 
suvarytų belaisvius į dujų kameras; taip ir uždusdavo su 
gabaliuku muilo ir rankšluosčiu rankose. Tik kai pro juos 
pranešė pirmą nupraustų belaisvių grupę, o šie ir link- 
čiodami, ir žodžiais patvirtino, jog ten tikrai karštas vanduo 
ir maudynė, o ne dujos, skeletai nusiramino. 

Garas virto kamuoliais nuo plytelėmis išklijuotų 
sienų. Šiltas vanduo panėšėjo į šiltas rankas. Belaisviai 
gulėjo, o plonos rankos su storais sąnariais kilo ir plekšeno 
per vandenį. Purvo luoba suminkštėjo. Muilas slydo 
išbadėjusia oda ir tirpdė nešvarumus, o šiluma smelkėsi 
giliau nei iki pačių kaulų. Šiltas vanduo - jie pamiršo, ką tai 
reiškia. Gulėjo ir juto jį, ir daugeliui jis pirmą kartą įprasmino 
laisvės ir išvadavimo sąvokas. 

Bucheris sėdėjo šalia Lėbentalio ir Bergerio. Juos 
užliejo šiluma. Gyvuliška laimė. Atgimimo laimė, iš šilumos 
kilo gyvybė, kuri grįžo į sušalusį kraują ir sunykusias ląs- 
teles. Kaip augalui; vandens saulė, glamonėjanti ir žadinanti 
apmirusius daigus. Kartu su odos nešvarumais tirpo ir 
sielos nešvarumai. Jie jautėsi saugūs. Saugūs papras- 
čiausiu- būdu: šiluma. Kaip urviniai žmonės prie pirmojo 
laužo. 

Jiems davė ranikšluosčius. Jie nusitrynė ir nustebę 
apžiūrinėjo savo odą. Ši tebebuvo blausi ir dėmėta iš 
bado, tačiau jiems atrodė baltut baltutėlė. 

Jiems išdalijo švarius drabužius iš sandėlio. Prieš 
apsirengdami jie čiupinėjo ir apžiūrinėjo juos. Tada juos 
nuvedė į kitą patalpą. Maudyklė juos atgaivino, bet kartu 
ir labai nuvargino. Kėblino mieguisti, pasiruošę tikėti ir 
kitais stebuklais. 

Patalpa su lovomis jų beveik nenustebino. Jie 
Žvilgtelėjo į eiles ir ketino eiti toliau. 

- Čia, - tarė juos vedęs amerikietis. 

Jie sužiuro į jį: 

- Mums? 

- Taip. Miegoti. 

- Keliese? : 

Lėbentalis parodė į arčiausiai stovinčią lovą, paskui 
į save ir Bucherj ir paklausė: 

- Dviese? - tada parodė į Bergerį ir iškėlė tris 
pirštus. - Ar trise? |. | 

Amerikietis šyptelėjo. Paėmė Lėbentalį ir švelniai 
stumtelėjo jį ant pirmos lovos; tada Bucherj ant antros; 
Bergerį ant trečios, o Zulcbacherį šalia jų. 

- Taip, - tarė jis. 

- Kiekvienam po lovą! 

- Su antklode! 

- Pasiduodu, - pareiškė Lėbentalis. - Yra net ir 
pagalvės. | 


*x** 


Jie gavo karstą. Tai buvo lengva, juoda normalaus 
dydžio dėžė; tačiau nr. 509 ji buvo per plati. Nesunkiai 
galėjai įguldyti dar ką nors. Tai pirmas kartas per tokį ilgą 
laiką, kai jis pats vienas turėjo tiek daug vietos. 

Jam supylė kapą ten, kur stovėjo 22-asis barakas. 
Jų nuomone, ta vieta jam tiko. Jau buvo vakaras, kai 

atnešė karstą. Apniukusiame danguje švietė mėnulio pjau- 
tuvas. Žmonės iš darbo lagerio padėjo nuleisti karstą. 

Jie turėjo vieną mažutį kastuvėlį. Kiekvienas pri- 
eidavo ir užberdavo šiek tiek žemių. Ahasveras priėjo per 
arti ir įkrito į duobę. Jį ištraukė. Kiti kaliniai padėjo užkasti 
kapą. 

Jie pėdino atgal. Rozenas nešė grąžinti kastuvėlį. 
Ėjo pro 20-ąjį baraką. Iš jo kaip tik tempė negyvėlį. Du 
esesininkai nešė jį pro duris. Rozenas stabtelėjo priešais 
juos. Esesininkai norėjo jį apeiti. Pirmasis ėjo Nymanas, 
injekcijų meistras. Amerikiečiai sučiupo jį už Miesto ir 
grąžino atgal. Tas pats šarfiureris, nuo kurio Rozeną iš- 
gelbėjo nr. 509. Rozenas žengtelėjo atgal, pakėlė kastuvą 
ir smogė juo Nymanui į veidą. Užsimojo dar kartą, tačiau 
prišoko budintis amerikiečių kareivis ir švelniai ištraukė 
kastuvėlį Rozenui iš drebančių rankų: 

- Come, come... we'll take care of that later. * 

Rozenas tirtėjo. Nymanui kliuvo nesmarkiai; tik 
nubrozdino veido odą. Bergeris paėmė Rozeną už pa- 
rankės: 

- Eikš. Tu tam per silpnas. 

Rozenas apsipylė ašaromis. Zulcbacheris paėmė 
jį už kitos rankos: 

- Jie nuteis jį, Rozenai. Už viską. 

- Užmušti! Juos reikia užmušti! Kitaip nieko nebus! 
Kitaip jie vėl sugrįš! 

Jie nutempė Rozeną šalin. Amerikietis atidavė 
Bucheriui kastuvėlį. Jie traukė toliau. 

- Juokinga, - po kiek laiko prabilo Lėbentalis. - Ir 
tai tu vis nenorėdavai keršto... 

- Nekibk prie jo, Leo. 

- Nekimbu, nekimbu. 


* Eikš, eikš... mes tai sutvarkysime vėliau (angl.). 271 


Kiekvieną dieną belaisviai palikdavo lagerį. Vergus 
iš užsienio, kurie buvo sveiki ir galėjo paeiti, išgabendavo 
grupėmis. Dalis lenkų liko. Jie nenorėjo vykti į rusų zoną. 
Beveik visi iš Mažojo lagerio buvo per silpni; kurį laiką 
juos dar reikėjo maitinti. Be to, daugelis nė nežinojo, kur 
jiems eiti. Jų artimieji buvo išblaškyti ir išžudyti; turtas 
pagrobtas; gimtosios vietos virtusios dykromis. Jie buvo 
laisvi; tačiau neturėjo, kur dėtis. Liko lageryje. Neturėjo 
pinigų. Padėjo valyti barakus. Gavo lovas ir valgyti; jie 
lūkuriavo; būrėsi į grupes. 

Tai buvo tie, kurie žinojo, kad jų niekas niekur 
nelaukia. Buvo ir tokių, kurie vis dar negalėjo tuo patikėti. 
Jie eidavo apsižvalgyti. Kasdien matydavai juos besilei- 
džiančius nuo kalno, su civilinės valdžios ir karinės lagerio 
administracijos leidimu rankose, kad gautų pagal jį maisto 
korteles... ir šiek tiek abejotinų duomenų galvoje. 

Daug kas vyko visai kitaip. Išvadavimo viltis atrodė 
tokia nejtikėtina, kad daugelis nė negalvojo, kas bus toliau. 
O dabar juos staiga išvadavo, bet jų nelaukė rojaus sodai, 
kuriuose stebuklai, susitikimai, senos sąjungos, 0 metai it 
pasakoje grįžta į nerūpestingus laikus... juos išvadavo, ir 
praeity liko vienatvės, liūdnų prisiminimų, praradimų 
skeveldros, o prieš akis driekėsi dykuma ir ruseno mažutė 
viltis. Jie leisdavosi nuo kalno, o keli vietovardžiai, keli 
vardai žmonių iš kitų lagerių ir miglotas "galbūt" buvo 
viskas, ko jie tikėjosi. Tikėjosi galbūt rasti vieną ar du 
žmones... rasti visus - tokių vilčių nedrįso puoselėti nie- 
kas. 
- Geriau kuo greičiau išeiti, - tarė Zulcbacheris. - 
Niekas nepasikeis, o kuo ilgiau kiurksosi, tuo bus sunkiau. 
Kol apsižiūrėsime, atsidursime kitame lageryje - žmonėms, 
nežinantiems, kur jiems dėtis. 

- Manai, kad ištversi? 

- Aš priaugau dešimt svarų. 

- To negana. 


372 


- Pasistengsiu nepervargti. 

- O kur tu ketini traukti? - paklausė Lėtentalis. 

- | Diuseldorfą. Ieškoti savo žmonos... 

- O kaip tu manai nusigauti į Diuseldorftą? Ar ten 
važiuoja traukiniai? 

Zulcbacheris gūžtelėjo pečiais: 

- Nežinau. Bet čia yra dar du, kurie nori į tą pusę. | 
Zolingeną ir Duisburgą. Galėsime keliauti kartu. 

- Tai tavo seni pažįstami? 

- Ne. Bet jau gerai, kad esi ne vienas. 

- Taip, teisybė. 

- Ir aš taip manau. 

Jis paspaudė kitiems rankas. 

- Ar turi valgyti? - paklausė Lėbentalis. 

- Dviem dienoms. Pakeliui galėsime kreiptis į ame- 
rikiečių administraciją. Kaip nors nusigausime. 

Jis nusileido nuo kalno su tais dviem, kurie ketino 
traukti į Zolingeną ir Duisburgą. Vieną kartą dar pamojavo; 
paskui jau nebe. 


*x** 


- Jis teisus, - tarė Lėbentalis. - Ir aš eisiu. Šįvakar 
jau liksiu mieste. Turiu pašnekėti su vienu ŽMmogum, no- 
rinčiu tapti mano partneriu. Mes ketiname atidaryti krau- 
tuvę. Jis turi kapitalo. Aš - patirties. 

- Gerai, Leo. 

Lėbentalis išsitraukė iš kišenės pakelį amerikietiškų 
cigarečių ir ištiesė aplink stovintiems. 

- Bus geras biznis, - pareiškė jis. - Amerikietiškos 
cigaretės. Kaip po ano karo. Reikia laiku pradėti. 

Jis apžiūrėjo spalvotą pakelį: 

- Geriau už bet kokius pinigus, patikėkite ma- 
nim. 

Bergeris šyptelėjo. 

- Leo, - tarė jis. - Tu nepražūsi. 

Lėbentalis nepatikliai dėbtelėjo į jį: 

- Aš niekada netvirtinau, kad esu idealistas. 

- Nepyk. Nenorėjau pasakyti nieko bloga. Tu ga- 
nėtinai dažnai padėdavai mums išsilaikyti. 

Lėbentalis patenkintas nusišypsojo: 

- Darau, ką galiu. Niekada ne pro šalį turėti savo 
draugėje apsukrų verslininką. Jei galiu kuo padėti... o 
kaip tu, Bucheri? Liksi čia? 

- Ne. Laukiu, kol šiek tiek sustiprės Rūta. 

- Gerai, - Lėbentalis išsiėmė iš kišenės ameri- 
kietišką plunksnakotį ir kažką užrašė. - Čia mano adresas 
mieste. Jeigu... 

- Iš kur tu gavai plunksnakotį? - pasidomėjo Ber- 
geris. 

- Išmainiau. Amerikiečiai pamišę dėl suvenyrų iš 
lagerio. 

- Ką? 

- Jie renka. Atminčiai. Viską. Pistoletus, durklus, 
ženkliukus, botagus, vėliavas... puikus biznis. Aš kaip 
reikiant apsirūpinau iš anksto. Susikroviau atsargų. 

- Leo, - tarė Bergeris. - Gerai, kad tu esi. 

Lėbentalis linktelėjo nėmaž nenustebęs. 

- O tu kol kas liksi čia? 

- Taip, aš liksiu čia. . 

- Tai aš tave dar retkarčiais pamatysiu. Miegosiu 
mieste, bet valgyti ateisiu čionai. 

- Taip ir maniau. 

- Aišku. Ar daug turi cigarečių? 

-- Ne. 

- Štai, - Lėbentalis ištraukė iš kišenių du nepraimtus 
pakelius ir padavė vieną Bergeriui ir vieną Bucheriui. 

- Ko dar turi? - paklausė Bucheris. 

- Konservų, - Lėbentalis dirstelėjo į laikrodį. - Man 
laikas... 

Iš po lovos jis išsitraukė naują amerikietišką lietpaltį 
ir apsivilko. Niekas nieko nesakė. Jie jau nebūtų nustebę, 
jei už lagerio Lėbentalis būtų turėjęs automobilį. 

- Nepameskite adreso, - tarė jis Bucheriui. - Būtų 
gaila, jei daugiau nepasimatytume. 
- Nepamesime. 


*x** 


- Mes eisime kartu, - tarė Ahasveras. - Karelas ir 
aš. 

Jiedu stovėjo prieš Bergerj. 

- Likite dar porą savaičių, - pasiūlė šis. - Jūs dar 
nelabai stiprūs. 

- Mes norime eiti. 

- Ar žinote kur? 

- Ne. 

- Tai kodėl norite išeiti? 

Ahasveras neaiškiai mostelėjo: 

- Mes užtektinai čia buvome. 

Jis dėvėjo senamadišką, pilkai juodą apsiaustą 
su pelerina - kaip kokį paltą su vežiko apykakle, siekiančia 
iki alkūnių. Jį gavo iš Lėbentalio, kuris jau buvo pradėjęs 
savo biznį. Apsiaustas kitados priklausė vienam gimnazijos 
mokytojui, žuvusiam per antskrydį. Karelas buvo aprengtas 
įvairiais amerikiečių uniformos drabužiais. 

- Karelui reikia išvykti, - kalbėjo Ahasveras. 

Priėjo Bucheris. Jis nužvelgė Karelo aprangą: 

- Kas tau? 

- Jį įsūnijo amerikiečiai. Pulkas, kuris įžengė 
pirmas. Jie atsiuntė džipą jo paimti. Aš pavažiuosiu galiuką 
kartu. 

- Ar jie ir tave įsūnijo? 

- Ne. Tik pavažiuosiu galiuką kartu. 

- O paskui? 

- Paskui? - Ahasveras pažiūrėjo į slėnį. Jo ap- 
siaustas plaikstėsi vėjyje. - Yra tiek lagerių, kur turėjau 
pažįstamų... 

Bergeris žvilgfelėjo į jį. Lėbentalis aprengė jį taip, 
kaip reikia, pamanė jis. Ahasveras atrodo kaip piligrimas. 

Keliaus iš lagerio į lagerį. Nuo vieno kapo prie kito. Bet 
kas gi iš belaisvių turėjo tokią prabangą kaip kapas? Tad 
ko gi jis ieškos? 

- Žinai, - tarė Ahasveras. - Kartais visai netikėtai 
susitinki žmones gatvėje. | 

- Taip, seni. 

Jie žvelgė abiems pavymui. 

- Keista, kad mes visi taip išsiskirstome, - tarė 
Bucheris. 

- Tu taip pat netrukus eisi? 

- Taip. Bet mes neturėtume paprasčiausiai iš- 
siskirstyti. 

- O ne, - atsakė Bergeris. - Ne. 

- Turėtume susitikti. Po visko, kas buvo čia. Kada 
nors. 

- Ne. 

Bucheris pakėlė akis. 

- Ne, - pakartojo Bergeris. - Privalome šito ne- 
užmiršti. Tačiau iš šito nereikia daryti kulto. Kitaip mes 
amžinai liksime šitų prakeiktų bokštų šešėlyje. 


*xkA 


Mažasis lageris ištuštėjo. Jį išvalė, 0 gyventojus 
įkurdino darbo lageryje ir SS kareivinėse. Sunaudota 
marios vandens, muilo ir dezinfekcijos priemonių; tačiau 
čia tebetvyrojo mirties, nešvaros ir vargo kvapas. Spyg- 
liuotos vielos užtvarose visur išpjauti praėjimai. 

- Manai, kad nepavargsi? - paklausė Bucheris 
Rūtos. 

- Ne. 

- Tada eime. Kokia šiandien diena? 

- Ketvirtadienis. 

- Ketvirtadienis. Gerai, kad dienos vėl turi pa- 
vadinimus. Čia jas tik skaičiavome. Septynios savaitėje. Ir 
visos vienodos. 

Iš lagerio administracijos jie gavo dokumentus. 

- Kur mes eisime? - pasiteiravo Rūta. 

- Ten, - Bucheris parodė į šlaitą, ant kurio stovėjo 
baltasis namas. - Iš pradžių keliausime ten ir jį apžiūrėsime 
iš arti. Jis atnešė mums laimę. 

- O paskui? 

- Paskui? Galėsime grįžti. Čia duoda valgyti. 

- Nebegrįžkime. Niekados. 

Bucheris nustebęs žvilgtelėjo į Rūtą. 

- Gerai. Palauk. Atnešiu mudviejų daiktus. 

Daiktų buvo nedaug; tačiau jie turėjo duonos 
keletui dienų ir dvi skardines kondensuoto pieno. 

- Nejaugi mes iš tiesų eisime? - paklausė ji. 

Jos veide Bucheris pastebėjo įtampą. 

- Taip, Rūta, - tarė jis. 

Jie atsisveikino su Bergeriu ir patraukė prie durų, 
išpjautų spygliuotos vielos užtvaroje, kuri juosė Mažąjį 
lagerį. Abu jau ne kartą buvo išėję iš lagerio, nors ir 
netoli... bet kiekvieną sykį vėl patirdavo tokį pat jaudulį, 
jog staiga atsidūrė anoje pusėje. Jiems vis dar regėjosi, 
kad viela teka elektros srovė, o į pliką kelio juostą nukreipti 
nematomi kulkosvaidžiai. Žengiant pirmąjį žingsnį už 
vielinės užtvaros, juos nukrėtė šiurpas. Bet tada prieš 
juos atsivėrė beribis pasaulis. | 

Jiedu pamažu ėjo vienas šalia kito. Buvo švelni, 
ūkanota dieną. Tuos metus jie privalėjo ropoti, bėgti, šliauž- 
ti... o dabar ėjo ramūs ir tiesūs, ir neįvyko nieko baisaus. 
Niekas nešovė į juos. Niekas nerėkė. Niekas nepuolė jų 
mušti. 
| - Nesuvokiama, - prabilo Bucheris. - Kiekvieną 
kartą. 

- Taip. Tai beveik baugina. 

- Nesidairyk atgal. Tu norėjai atsigręžti? 

- Taip. Tai įsišaknija. Tarsi kažkas tupėtų tau 
galvoje ir ją suktų. 

- Pabandykime tai užmiršti. Kol įstengsime. 

- Gerai. 

Jie traukė toliau ir perkirto kelią. Priešais juos 
plytėjo pieva, žalia, nusėta geltonų raktažolių. Jie dažnai 
matydavo tą pievą iš lagerio. Bucheris akimirką prisiminė 
skurdžias, apvytusias Noibauerio raktažoles prie 22-0jO 
barako. Nuginė tą mintį. 

- Eikš, eisime per pievą. 

- Ar galima? 

- Manau, mums galima daug kas. Juk mes žadame 
atsikratyti baimės. 

Po kojomis, prie batų jie juto žolę. Ir šį pojūtį buvo 
pamiršę. Žinojo tik kietą patikrinimų aikščių grindinį. 

- Sukime kairėn, - pasiūlė Bucheris. 

Jiedu pasuko kairėn. Užkliudė lazdyno šakas. 
Apėjo krūmą, praskyrė šakas, lietė jo lapus ir pumpurus. 
Ir šie pojūčiai regėjos nauji. 

- Eikš, dabar suksime dešinėn, - tarė Bucheris. 

Pasuko dešinėn. Tai atrodė vaikiška, tačiau teikė 
jiems didžiulį malonumą. Galėjo daryti, ką širdis geidžia. 
Niekas nieko neįsakinėjo. Niekas nerėkė ir nešaudė. Jie 
buvo laisvi. 

- Kaip sapne, - tarė Bucheris. - Tik baisu, kad 
nubusi ir vėl atsidursi barake ir tame purvę. 

- Čia visai kitas oras, - Rūta giliai įkvėpė. - Gyvas 
oras. O ne sustingęs. 

Bucheris įdėmiai ją nužvelgė. Rūtos skruostai šiek 
tiek parausvėjo, o akys ūmai sužibo. 

- Taip, čia gyvas oras. Jis kvepia. Jis nedvokia. 

Jiedu stovėjo prie tuopų. 

- Galime atsisėsti, - tarė jis. - Niekas mūsų nevarys. 
Galime netgi šokti, jei tik panorėsime. 

Atsisėdo. Stebėjo vabalus ir drugelius. Lageryje 
buvo tik žiurkių ir mėlynų blizgančių musių. Prie 
tuopų girdėjo čiurlenant upelį. Upelis buvo skaidrus ir 
sraunus. Lageryje nuolatos stigo vandens. O čia jis 
tekėjo nenaudojamas. Prie daug ko reikės priprasti iš 
naujo. 

Jiedu toliau leidosi šlaitu. Niekur neskubėjo ir 

dažnai ilsėdavosi. Paskui priėjo daubą, o kai pagaliau 
atsigręžė, lagerio nebematė. 

Jie ilgai sėdėjo ir tylėjo. Nesimatė nei lagerio, nei 
sugriauto miesto. Regėjo tik pievą ir minkštą dangų virš 
jos. Jiems į veidus dvelkė vasarošiltis vėjas, ir atrodė, tarsi 
jis būtų skverbęsis pro juodus praeities voratinklius ir 
švelniai stūmęs juos rankomis. Tikriausiai taip ir turi viskas 
prasidėti, pagalvojo Bucheris. Nuo pat pradžių. Ne nuo 
kartėlio, prisiminimų ir neapykantos. O nuo paprasčiausių 
dalykų. Nuo jausmo, kad gyveni. Ne kad vis dėlto dar 
gyveni, kaip lageryje. Paprasčiausiai, kad gyveni. Jautė, 
jog tai nėra pabėgimas. Suprato, ko norėjo iš jo nr. 509: 
kad jis būtų vienas iš tų, kurie privalo ištverti, nepalūžti, 
kad liudytų ir kovotų. Bet staiga Bucheris pajuto ir tai, kad 
atsakomybė, kurią jam užkrovė mirusieji, tik tada netaps 
nepakeliama našta, jei prisidės šis aiškus, stiprus gyvenimo 
pojūtis ir jis šio pojūčio nepraras. Tas pojūtis palaikys jį ir 
teiks jam dvigubų jėgų: nepamiršti, tačiau ir nesugniužti 
nuo prisiminimų - taip, kaip atsisveikindamas sakė Berge- 
ris. 

- Rūta, - prabilo jis po kiek laiko. - Kai Žmogus 
pradeda taip žemai kaip mes, jo juk turėtų laukti marios 
laimės. 


*x*+* 


Sodas žydėjo; tačiau kai jie priėjo prie baltojo 
namo, išvydo, jog už jo buvo sprogusi bomba. Ji sugriovė 
visą užpakalinę namo dalį; sveikas liko tik fasadas. 
Tebebuvo net drožinėtos laukujos durys. Jie jas atvėrė, 
tačiau už durų riogsojo griuvėsių krūva. 

- Čia niekados nebuvo namo. Visą tą laiką. 

- Gerai, kad nežinojome, jog jis sugriautas. 

Abu žiūrėjo į namą. Jiedu tikėjo, kad kol stovės 
namas, gyvens ir jie. Tikėjo iliuzija. Griuvėsiais su fasadu. 
Čia būta ironijos, bet sykiu ir savotiškos paguodos. Tai 
jiems padėjo, o galų gale juk tai ir buvo svarbiausia. 

Lavonų nerado. Matyt, namą paliko, kai į jį pataikė 
bomba. Šone, po griuvėsiais, aptiko siauras duris. Jos 
kreivai kabėjo ant vyrių, o už jų buvo virtuvė. 

Maža patalpa įgriuvusi tik iš dalies. Krosnis sveika, 
o antjos netgi pora keptuvių ir puodų. Dūmtraukį nesunkų 
pritvirtinti ir išvesti pro išdaužtą langą. 

- Ją galima užkurti, - tarė Bucheris. - Lauke pilna 
mMedgalių. 

Jis pasikapstė tarp nuolaužų: 

- Čia esama čiužinių. Per porą valandų ištrauksime. 
Iš karto ir pradėkime. 

- Juk tai ne mūsų namas. 

- Jis niekieno. Keletą dienų galime čia likti. Iš 
pradžių. 


**kA 


Vakare virtuvėje jie turėjo du čiužinius. Rado ir 
nuo kalkių apdulkėjusių antklodžių, ir sveiką kėdę. Stalo 
stalčiuje gulėjo pora šakučių, šaukštų ir peilis. Krosnis 
kūrenosi. Dūmai per dūmtraukį virto pro langą. Bucheris 
tebesikapstė lauke griuvėsiuose. 

Rūta aptiko veidrodžio šukę ir slapčia įsikišo ją 
kišenėn. Dabar stovėjo prie lango ir žvelgė į ją. Girdėjo 
Bucherį šaukiant ir atsakinėjo jam; tačiau nenuleido akių 
nuo to, ką matė veidrodyje. Zili plaukai; įkritusios akys; 
gaiži burna su didžiulėmis švarplėmis. Rūta žiūrėjo ilgai ir 
negailestingai. Tada sviedė veidrodį į ugnį. 

Įėjo Bucheris. Jis rado dar ir pagalvę. Per tą laiką 
dangus pažaliavo lyg obuolys, o vakaras buvo labai ra- 
mus. Jiedu žvelgė pro išdaužtą langą ir ūmai suvokė, jog 
yra visai vieni. Beveik pamiršo šį jausmą. Jie visą laiką 
buvo lageryje, kur minios Žmonių, perpildytas barakas, 
net išvietė perpildyta. Buvo gera turėti draugų; tačiau 
kartais ir slėgdavo, kad niekada negali likti vienas. Lyg 
volas, suspaudžiantis kiekvieno savąjį "aš" į vientisą ma- 
sę. 

- Keista, kad mes staiga vieni, Rūta. 

- Taip. Tarsi būtume paskutiniai žmonės. 

- Ne paskutiniai. Pirmieji. 

Vieną čiužinį jie paklojo taip, kad galėtų žiūrėti pro 
atviras duris. Atidarė porą skardinių ir pavalgė; tada 
atsisėdo vienas šalia kito tarpdury. Abiejose pusėse už 
griuvėsių spingsėjo paskutinė šviesa. 


Remarkas Ė. M. 
Re-139 Gyvybės kibirkštis:Romanas 


/E. M. Remargue; Iš vok. k. vertė D. Kižlienė. - V.:Žaltvykslė, 
1993. - 381 p. 


ISBN 9986-06-000-2 


Garsaus vokiečių rašytojo Ė. M. Remarko romane 
vaizduojama žmogaus kova už būvį, už teisę išlikti žmogumi net 
ir sunkiausiomis valandomis, kova už gyvybės kibirkštį, kurios 
negali užgesinti jokie negandų vėjai, kuri teberusena, iš kurios, 
jei esi Žmogus, visad galėsi įpūsti ugnį. Romanas vaizduoja 
belaisvių dienas ir naktis vokiečių koncentracijos stovykloje, 
tačiau rašytojas pasakoja ne vien apie lagerį - tai mintys apie 
draugystę, apie ištikimybę, apie tikrą žmogiškumą ir tuos, kurie 
vargiai gali būti vadinami žmogaus vardu. 


UDK 830-3 


Erich Maria Remargue 


GYVYBĖS KIBIRKŠTIS Ė 


Romanas 


Iš vokiečių kalbos vertė 
DALIA KIŽLIENĖ 


Redaktorė AGNĖ IEŠMANTAITĖ. 
Techninlai redaktoriai JUOZAS KRIVAS 
ir VIDAS VALUNTONIS. 
Dailininkė ELZĖ GRAFAITĖ. 


“SL 034. 1993 09 10. Leidyb. apsk. I. 23,9. Tiražas 20 000 egz. 
Užsakymas Nr.1189 . 
Leido "Žaltvykslės" leidykla, Laisvės pr. 43-89, 2044 Vilnius. 
Spausdino Valstybinė įmonė “ Spauda", Laisvės pr. 60, 2044, Vilnius. 


93'ŽALTVYKSLĖ'28 


ai 


MUS ŽEMINO, BET MES NESAME 
PAŽEMINTI. PAŽEMINTI TIE, KURIE 
TAIP ELGĖSI. 


Ė 


